
TRANSCRIEREA 


Vă mulțumesc, Domnul meă, de buna dumniavoastră aducere 
aminte; prieteşugul ce ne lega odată şi de care îmi vorbiti, nu l'am 
uitat nici eŭ, fiţi bine încredințat. Sântii foarte rare epocile de mul- 
țumire ale vieţii noastre, ca să nu rămâe tot dauna întipărite în 
memorie. Şi care altă epocă e mai veselă de cât acea a tinereţelor. 

ia şi când nu e încunjurată de alte mulţumiri reale, are, cel 
puţin, pe acea a iluziilor şi a nepăsării. 

D'aci vedeţi, Domnul mei, sau, ca se zic mai bine, vechiule prie- 
tene, cât de multă plăcere mi[-a] făcut amintirea dumnevoastră. 

Acâm se venimii şi la cele positive ale vieții. 

Dorinţa dumneavoastră de a reintra într'o carieră ce ați străbătut 
cu atîta demnitate e la ochii mei de o mare valoră. 

Nu crede, frate, că voesc a-ţi face de acele complimente banale 
şi prin urmare nedemne de nişte oameni serioşi ca noi. Dar cine 
cunoaşte mai bine de cât D-ta lipsa de oameni de care biată ţara 
noastră suferă; nu zic mai mult, căci restul se înțelege de sine. 

Tot ce mă îngrijește e că carierele noastre sîntii do natură ose- 
bită şi mai cu seamă că natura cugelărilor mele nu prea se po- 
triveşte lesne cu acea a altora. Cu toate acestea de gi rolul meu în 
chestia de față nare a fi de cât indirect, voiu încerca însă a-l 
îndeplini la vreme, cât voiŭ putea mai bine. Căci sînt şi voesc a 
rămînea tot acela ce eramii la 1829 şi 30. 


B. KATARGI. 


PREFAȚA 


Deşi faţă de alte popoare nu 
înnumărăm în trecutul nostru 
prea multe personalităţi de 
frunte, nici prea multe talente, totuşi şi pe acelea le uităm 
prea repede. Par'că ne-ar fi frică de măreţia lor, par'că 
am simţi că readucerea lor în memorie ar însemnă noi 
obligaţii pentru vieaţa noastră actuală. Aşă s'a întâm- 
plat şi cu Barbu Katargiu. Am avut puţini oameni 
mari de stat. Am avut puţini oratori de seamă. Cu 
toate acestea pe el l-am dat uitării. Am aşteptat cinci- 
zeci de ani până să auzim că se ridică un monu- 
ment în amintirea figurii aceleia impunătoare. 

In răstimpul acesta, o singură voce s'a ridicat să 
arate importanţa specială pe care a avut-o în cultura 
noastră Barbu Katargiu. Acela a fost Anghel Deme- 
trescu, un reprezentant autorizat al vechei culturi cla- 
sice la noi, un stilist elegant, un om de gust. În 1886, 
el a dat o ediţiune completă a discursurilor parlamen- 
tare ale lui Barbu Katargiu şi un splendid studiu in- 
troductiv asupra vieţii şi activităţii marelui orator şi 
om de stat, studiu păstrat şi in volumul de faţă. 


Cincizeci de ani dela 
moartea lui B. Katargiu. 

EE Dar edițiunea lui Anghel Deme- 
editiei de faţă. trescu a devenit de tot rară. Nu se 
ZICI A mai găseşte decât prin bibliotecile 
particulare şi la Şcoala Normală a Societăţii pentru în- 
văţătura poporului român, în folosul căreia s'a vândut. 
Se simțià neapărat nevoia unei alte ediţii. Ideia a pornit 
din cercul revistei Săptămâna politică şi culturală şi a 
fost cu căldură primită de institutul de editură « Mi- 
nerva», care a înţeles că B. Katargiu trebuie trecut de 
acum în rândul figurilor de seamă ale literaturii româ- 
neşti. De altfel numai din punctul acesta de vedere tre- 
buie privită ediţiunea de faţă. Ea are în vedere pe orator 
şi nu pe omul politic, pe acel mânuitor dibaciu al 
cuvântului şi al frazei româneşti, într'o vreme când 
arta noastră oratorică eră în faşă ; pe acel suflet ales 
şi cugetător adânc, într'o vreme când superficialitatea 
şi vorbăria se întindeau la noi pe un domeniu prea 
întins. 

Tocmai deaceea ediţiunea nu este o reeditare în 
tocmai a celei din 1886. Voind să redeă şi pe orator 
şi pe omul politic, aceea a strâns tot ce puteă să dea 
o ideie exactă despre aceste două aspecte ale sufletului 
lui Barbu Katargiu, deci şi rezumate de discursuri, şi 
fragmente, şi discursurile publicate în stilul indirect 
(«B. K. răspunde c...», sau «B. K. adaugă câ...»). 
În ediţiunea de faţă s'au înlăturat părţile acestea şi 
s'au păstrat numai discursurile întregi, fiindcă numai 
ele ne fac cunoscut pe orator. 

S'a introdus numerotarea discursurilor şi câte un 
titlu la fiecare, pentru o mai lesnicioasă cercetare a 
volumului. De asemenea un indice de nume proprii 


Sk 


PREFAŢĂ XE 


şi altul de lucruri, absolut necesare în astfel de pu- 
blicaţii. 


D iluzia 
Lupta” dintre Barbu Katargiu eobiceiu avem i 


şi Mihail Kogălniceanu în ches- sa admirăm ANC ȘI 
adea agrară ideile, când în realitate 


admirăm numai lupta 
lor; avem iluzia că oamenii şi ideile realizează pro- 
gresul, când în realitate lupta lor îl realizează. Poate 
că nici Kogălniceanu, nici Katargiu nu trăesc prin ei, 
ci prin lupta pe care au dus-o cu alţii sau între ei 
înşişi. Şi soarta care i-a pus pe unul în faţa celui- 
lalt le-a făcut cel mai mare serviciu, fiindcă le-a pus 
în vedere calităţile lor superioare, în lupta pe care 
au dus-o unul contra altuia. Fără această luptă, nici 
unul, nici celălalt n'ar fi rostitmemorabilele lor discur- 
suri în chestiunea âgrară, de pildă, şi oratoria română 
n'ar fi înnumărat aceste două capodopere ale sale. 
Prima lor întâlnire datează din 1859 Fevruarie 14, 
acum 94 de ani. Barbu Katargiu eră viceprezidentul 
Adunării Elective din Bucureşti, al adunării care ale- 
sese cu câtvă timp înainte pe Alexandru Cuza. Prezi- 
dent al Adunării eră de drept Mitropolitul ţării. Adu- 
narea electivă din Moldova a trimis o delegaţiune să 
felicite pe sora ei din Muntenia pentru fericita ale- 
gere făcută în persoana lui Cuza ; şi ca şefal dele- 
găţiunii a ales.pe Kogălniceanu. Ela cunoscut atunci 
pe toţi membrii Adunării din Muntenia, cu atât mai 
mult pe viceprezidentul ei, şi a rostit un discurs primit 
cu mare entuziasm de deputaţii munteni şi bine apre- 
ciat de presa timpului (Sturza şi Ghenadie Petrescu, 
Acte şi Documente, vu, 941). 

Relaţiuni mai de aproape nu s'au stabilit însă între ei, 
fiindcă Kogălniceanu s'a întors în Moldova. Cum 
Domnitorul lucră cu două Camere şi cu două mi- 
nistere, ei nu s'au mai putut întâlni până la 1861, 
când s'a proclamat unirea definitivă şi a rămas o sin- 
gură Cameră şi un singur Minister; şi cum şi Ko- 
gălniceanu şi Katargiu erau deputaţi, s'au întâlnit acum 
pentru mai multă vreme. Aproape nu eră lege, nu 
eră discuţiune în Cameră, la care să nu ia parte, ca 
unii ce se impuneau prin trecutul lor şi prin tempe- 
ramentul lor de luptători. 


Barbu Katargiu eră omul situaţiunii, prin cultură, 
prin talent, prin vârstă, prin majoritatea pe care de 
regulă o avea în Cameră. Deaceea mai totdeauna el 
este în defensivă. Publicaţiunea de faţa ne convinge 
de aceasta. Îi lipsiă însă uneori sprijinul domnitorului 
Cuza, care-l consideră ca prea autoritar şi prea in- 
transigent. Cu toate acestea a fost totdeauna ministru 
şi în două rânduri prim-ministru (v. mai departe Pre- 
faţa lui Ang. Dem.). 

Kogălniceanu, în schimb, mai mult atacă, fie cu 
prilejul discuţiilor din Cameră, fie adresând interpe- 
lări, cum a fost în şedinţa dela 25 Ianuarie 1862 — 
numai trei zile după venirea la guvern a lui Barbu 
Katargiu. In luptele lor, intervin de partea lui Ko- 
galniceanu şi lon Brătianu şi C. A. Rosetti. Dela o 
vreme însă, aceştia dispar, fiindcă se retrag din Cameră 
(ziarul Românul, 1862, Aprilie 1, 2 şi 3). Şi atunci B. 
Katargiu şi M. Kogălniceanu au rămas în adevăr ca 


PREFAŢĂ XIII 


doi gladiatori ce luptă singuri în fața mulțimii specta- 
torilor. Lupta aceasta a fost poate cea mai frumoasă 
din vieaţa lor, fiindcă au dus-o cu convingere, cu en- 
tuziasm şi din dragoste pentru țărănime. Pe noi nu 
ne interesează cine a avut mai multă dreptate în 
lupta aceasta şi nu-i vom judecă pe cei doi oratori după 
preferinţele noastre în chestiunea agrară, cum s'a . 
făcut de obiceiu. Ne interesează numai calităţile spe- 
ciale de oratori pe cari le-au dovedit ei cu prilejul acela 
şi gradul înalt la care au ridicat ei arta noastră ora- 
torică. 


R 3 i 


Eram atunci, mai mult decât astăzi, ţară agricolă. 
Tocmai deaceea problema agrară trebuiă să-şi gă- 
sească o soluţiune. Se discutase şi în divanurile ad- 
hoc şi în comisiunea centrală. Trebuiă deci neapărat 
să vie la ordinea zilei cât mai curând, Conducătorii 
noştri de atunci erau împărţiţi în două curente: un 
curent care cereă sus şi tare îmbunătăţirea soartei 
țăranilor, înlăturarea mizeriei lor, un curent entuziast, 
gălăgios, care se manifestă numai prin fraze pom- 
poase, prin idei vagi, fără să ajungă îndată a-şi traduce 
dorinţele într'o formă precisă, fără a arătă mijloacele 
prin cari s'ar fi putut ajunge la rcalizarea țintei lor. 

Un alt curent eră mai puţin sgomotos, mai puţin 
declamator pe tema dragostei de pătura ţărănească, 
dar mai practic. Aveă o soluţiune în chestia agrară, 
soluţiune pe care au şi ajuns s'o traducă în lege şi 
s'o puie în discuţiunea Comisiunii Centrale dela Foc- 
şani. In divanurile ad-hoc, unde eră chestiunea numai 

de manifestarea unor dorinţi şi nu de transformarea 
lor în legi, cele două curente au putut sta faţă în faţă, 
deopotrivă de puternice, şi au putut ajunge chiar la 
o înţelegere, întrucât şi unii şi alţii cereau iîmbună- 
taţirea soartei ţăranilor. 

Dar când punctul acesta a fost aprobat de puterile 
europene şi a rămas să fie transformat în lege, cele 
două curente nu s'au mai înțeles. Aşă a fost în Co- 
misiunea Centrală dela Focşani. Cei cu idei precise 
în chestiunea agrară au rămas în comisiune şi au lu- 
crat, ceilalți au demisionat. 

Când s'a făcut Unirea definitivă a Principatelor, 
trebuiă numai decât votată o lege în chestiunea aceasta. 
Cel dintâiu care a cerut-o a fost Barbu Katargiu în 
şedinţa dela 17 lunie 1861 (a se vedeă mai departe 
discursul xuv). Din toate ministerele cari s'au pe- 
rindat, nici unul n'a avut curajul, nici pregătirea să 
aducă o asemenea lege. Barbu Katargiu a adus-o. El 
a luat proiectul Comisiunii Centrale, l-a modificat 
întru câtvă şi l-a adus în desbaterile Camerelor. Pro- 
iectul a găsit şi adversari, dar numai în chestiuni de 
detaliu. In întregimea lui puteă fi combătut numai 
de cinevă care ar fi avut ce sa pună în loc. Acela 
a fost Kogalniceanu. Atunci a rostit el memorabilul 
discurs atât de des citat de atunci încoace, discurs care 
a ridicat în contra lui întreaga Adunare şi pe Barbu 
Katargiu însuşi. Atunci a fost consacrat ca orator M. 
Kogălniceanu. 

Proiectul guvernului prevedeă libera învoială dintre 
țărani şi proprietari. Țăranul să se poată învoi ori- 
unde, proprietarul sa învoească pe oricine. Mai pre- 

vedeà împroprietărirea țăranilor pe moşiile statului 
şi înființarea unei bănci, de unde țăranii să se îm- 
prumute, ca să cumpere pământ, atunci când vor găsi. 

Kogălniceanu ceră să se stabilească prin lege ca 
pământul pe care țăranii îl lucrau în momentul acela 
pe moşiile proprietarilor să rămână de veci proprie- 
tatea lor, plătindu-l proprietarilor în timp de 50 de 
ani. Proprietarii să fie deci s/iți să vândă ţăranilor. 

Kogălniceanu ţineă mult la rezolvarea chestiunii 
agrare în sensul vederilor sale, dar nu găsise nici- 
odată timp favorabil. Chestiunea fusese pusă şi în 
divanul ad-hoc al Moldovei de către deputaţii ţăra- 
nilor, dar atunci Kogălniceanu combătuse punerea în 
discuţiune a unei chestii ca aceasta, pentrucă ar fi 
avut de urmare desbinarea dintre deputaţii proprie- 
tari şi cei ţărani şi deci neînţelegeri în privința sco- 
pului esenţial al divanului ad-hoc. Divanul trebuiă să 
se pronunţe în deplin acord asupra dorințelor sale şi 
cât mai repede. Orice neînțelegere pe aceasta temă 
şi orice amânare ar fi însemnat că Românii nu ştiau 
ce vor şi deci nu meritau atenţiunea ce li se da de 
puterile europene. 

Atunci Kogălniceanu a spus deputaţilor ţărani aceste 
cuvinte: 


Nu credeţi ca boicrimea a fost şi este nesimţitoare la suferinţele 
voastre. Mai înainte ca Puterile Europei să vă fi deschis gura în mij- 
locul Adunării, pururea s'au găsit boieri cari au luat în apărare intere- 
sele voastre, cari au desvălit suferinţele voastre, cari au lucrat pentru 
îmbunatăţirea soartei voastre. Mulţi din ei au zis despre suferințele 
voastre, au aparat drepturile voastre, poate chiar mai mult decât 
însuşi voi prin propunerea voastră (Sturza şi Ghenadie Petrescu, 
Acte şi doc., vi, partea |, 417). 

Timpurile acelea trecuseră însă cu bine. Acum ches- 
tia agrară se puteă discută, credea B. Katargiu. Alţi 
oameni politici tot nu găsiau momentul favorabil şi 
se retrăseseră, cum am văzut, din Adunare. Kogăl- 
niceanu nu eră din fire atât de revoluţionar, ca să 
recurgă la asemenea mijloace. Trebuiă să ia parte la 
discuţie. 

Dar între el şi Adunare eră un însemnat punct de 
deosebire. El cereă ca proprietarii să fie siliți să vândă 
țăranilor, ceeace Adunarea şi Barbu Katargiu nu pri- 
miau în ruptul capului. Atunci el s'a vazut nevoit să 
urmeze o tactică dublă; pe de o parte să convingă 
pe deputaţi că nu eră atunci momentul pentru o ase- 
menea lege, fiindcă nu aveam — ziceă el — linişte din 
afară, nici nu eram destul de pregătiţi cu tot mate- 
rialul necesar; iar pe de alta, în cazul când o lege tot 
s'ar fi făcut, să se întroducă principiul vânzării silite. 

De aici au luat naştere discursul lui Kogălniceanu 
pentru îmbunătăţirea soartei ţăranilor, care a ocupat 
două şedinţe şi răspunsul lui Barbu Katargiu, care a 
durat patru şedinţe. Aici a culminat lupta lor orato- 
rică, dar nu luptă de invective, de personalitaţi, de 
răsbunare, ci luptă dreaptă pentru credinţele lor. Aşă 
credeau, aşă voiau să se facă. Kogălniceanu, după 
ce susţine lipsa totală de pregătire în direcţiunea aceasta 
şi după ce prezintă împrejurările politice externe cu 
totul nefavorabile pentru o legiferare liniștită şi seri- 
oasă, face un studiu desvoltat al chestiunii proprie- 
tăţii în ţările vecine cu noi, ca şi în cele occidentale, 
şi un istoric al desvoltării acestei proprietăţi în tre- 
cutul nostru, vrând să convingă pe deputaţi că la noi 

țăranul a fost totdeauna considerat ca proprietar al 
pământului pe care-l lucra. Aci cu argumente isto- 
rice, acì cu argumente de drept, scoase din vechea 
noastră legislaţie, aci cu argumente pur logice, ora- 
torul izbuteşte nu odată să te fure cu bogăţia fap- 
telor, argumentelor şi cu armonia frazei şi să crezi 
că dreptatea e a lui; iar când se apropie de sfârşitul 
discursului şi i se pare că tot a mai rămas cinevă 
neconvins, atunci lasă dreptul la o parte — cum se 
exprimă el însuşi — şi se adresează numai la inima 
auditorilor, ca să pronunţe memorabilul patetic dela 
sfârşitul discursului său. 
La acestea, Barbu Katargiu răspunde: 


Nu, domnilor, să nu ne lăsăm a fi amăgiţi de discursuri, cari, ca si- 
rena antică, încântă pe cei ce voeşte a-i atrage, şi, după ce-i 
sfâşie, îi plânge; nu, ci să fim bărbaţi, să mergem pe posibilitate 
şi să lăsăm la o parte poeziile — ele sunt frumoase, chiar când 
ascund otrava şi desbinarea, dar nu mai puţin omoritoare — şi să 
tractăm această chestiune din punctul de vedere al dreptului şi al 
economiei politice. (Discursul LXXIII). 

li mai spuneă că vorbeşte prea înflăcărat şi că de- 
aceea exagerează situaţiunile : 

D-l Kogălniceanu azi ne-a spus că suntem ameninţaţi de invazii, Şi 
pentru ce? Pentru că nu voim să dăm două pogoane mai mult 
ţăranilor !... Numai flacăra elocinţei l-a făcut să pronunţe aceste 
cuvinte, cari m'au întristat până în fundul inimii. (Discursul LXXIV). 

Şi la pasajele pline de căldură şi de altruism ne- 
măsurat ale lui Kogălniceanu, Katargiu răspundeă cu 
ţitre ; şi la cele de avânturi sentimentale, cu punerea 
în relief a ideilor morale. Când Kogălniceanu afirmă 
că dacă ţăranii nu vor fi proprietari pe pământurile 
lor, dragostea lor de ţară va scădea şi la nevoie nu 
va mai fi cine să ne-o apere, B. Katargiu răspundea: 


Barbu Katargiu. — Discursuri. N 

Cum! Anglia are 28 de milioane de locuitori. Din 
toți numai 250 de mii sunt împroprietăriți. Insem- 
nează aceasta oare că Englezul nu-şi apără ţara? Dar 
oare dragostea de ţară e cevă material, legată numai 
de proprietate, sau e cevă moral, născut în sufletul 
omului de mic copil? 

Ţăranului îi trebuie libertate, îi trebuie sprijin ras- 
pundeă Katargiu — nu milostenie. Să-l facem să creada 
în izbânda muncii şi a dreptăţii, nu în îmbogăţire 
prin pământul luat cu sila dela alţii. Inchipuiţi-vă că 
admitem astăzi teoria d-lui Kogălniceanu şi luăm cu 
sila din moşiile proprietarilor. Ce se va întâmplă, când 
populaţia va creşte și va cere din nou pământ? Vom 
fi datori să luăm iar cu sila dela proprietari. Şi pâna 
când aceasta? Până când fiecare om va avea câte 
un pogon — doua, ei şi? Aici e fericirea? 

Şi Barbu Katargiu a învins. Legea a fost votata. 

Dar nu mult după aceea, Barbu Katargiu este ucis, 
nu se ştie nici astazi de cine, la ieşirea din Camera; 
domnitorul Cuza nu promulga legea; neinţelegân- 
du-se cu Adunarea, o dizolvă peste doi ani, făra a o 
mai convocà, şi decretează cu dela sine putere o alta 
lege, în sensul vederilor lui Kogalniceanu. Şi Mihail 
Kogalniceanu a învins. 

Succesele oratorice ale 
acestor doi mari oameni 
se datorează în primul 
rând valorii lor personale ca oameni. Oratorului i se 
cer calităţi fizice şi morale cari să-l impună dela în- 
ceput. Din punctul de vedere al fizicului, Kogălniceanu 
aveă ascedent asupra lui Barbu Katargiu, fiindca eră 


Barbu Katargiu şi 
M. Kogălniceanu ca oratori. 

mai simpatic, mai înalt de talie, mai vioiu. Dar su- 
fleteşte, nu ştii pe care să preferi celuilalt. 

Barbu Katargiu erà intransingent. Sub Barbu Ştirbei 
erà judecător la Inalta Curte. Tot pe atunci, În loc 
de Adunarea Obştească — sau cum ar fi astăzi Camera 
Deputaţilor-—se înființase prin Convenţiunea dela Balta- 
Liman un Divan, constituit din cei mai înalţi func- 
ționari ai statului, dar numiţi de Domu. Ştirbei nu- 
mise şi pe B. Katargiu; dar văzându-l că-i face opo- 
ziție, îl scoteà sub diferite motive din Divan, înainte 
de începerea lucrărilor, şi-l numià din nou, când Divanul 
luă vacanţă. Atunci el a demisionat şi dela Înalta 
Curte şi Domnul nu s'a mai putut jucă cu numirea 
şi scoaterea lui succesivă. 

În şedinţa dela 20 Martie 1862 spune cu mândrie 
că na plecat niciodată capul în faţa adversarilor: 

E vorba acum de curaj ? De e de cel material, n'am nevoie a vi-l 
arata acum, ci atunci când se va ivi trebuinţa. Cât pentru curajul 
moral, parlamentar, socotesc că am dat destulă dovada în curs de 20 


de ani, că n'am plecat niciodată capul înaintea adversarilor mei, 
ci m'am uitat drept în faţă-le. (Discursul LX). 


Nu s'a plecat nici înaintea Domnitorului, care nu-l 
priviă cu simpatia cu care priviă pe Kogălniceanu. 
După unirea definitivă a fost desemnat ca prim-mi- 
nistru şi a propus Domnitorului o serie de măsuri 
de îndreptare a relelor depe atunci. Domnitorul ne 
aprobându-i-le, el s'a retras, printr'o petiție care a 
rămas vestită prin independenţa de caracter ce reieşiă 
din ea (pag. 239), petiție pe care mai târziu Kogălni- 
ceanu a dat-o de model acelor miniştri cari nici nu 

lucrau, pe motiv că Domnitorul nu le aprobă proiec- 
tele, nici nu plecau depe banca ministerială : 


Onoare memoriei acelui bărbat care a avut curajul de a enunţă 
opiniunile sale şi lealitatea de a menținea responsabilitatea actelor 
sale... Mi se va zice că Domnul (Cuza) înrâurează, că miniştrii se 

` pleacă din complezenţă, că sunt siliţi a face concesiuni... Dar de ce 
d-lor au fost complezanţi? De ce au lucrat contra convingerii lor ? 
De ce n'au avut curajul de a rezista în responsabilitaiea d-lor ? 
Dece n'au imitat pe Barbu Katargiu ? (şed. dela 9 Fevruarie 1863, 
pag. 31 nota). 


In această privinţă, lăudând pe Barbu Katargiu, 
Kogălniceanu nu făceă decât să laude o calitate pe 
care o aveă el însuşi şi pe care nu s'a sfiit să şi-o 
scoată în evidenţă încă din 1857, in cursul desba- 
terilor din divanul ad-hoc: 


„„ însă este ceva şi mai frumos şi mai plăcut, aceasta este datoria. 
de a combate şi chiar de a muri pentru un princip de adevăr şi 
de dreptate... Nu mă îngrijesc nicidecum cum şi ce fel el se închină 
lui Dumnezeu. Aceasta este opinia mea ; prea puţin înni pasă de 
cele ce se zic şi vuesc afară. Calomnia, care este fâcută să şadă 
la uşă, nu mă va strămuta din ceeace cred că este bine şi folo- 
sitor pentru ţara mea... voiu rămânea singur de ideia mea şi cu. 
toate aceste eu totuşi cred că ideia mea va triumfa, cred că în 
curând va sosi timpul când religia în România nu va mai îi un titlu 
de esclusie pentru niciun cetăţean (Noemvrie 1837, Acte şi doc. 
VI, 229.) 


S'au mai impus, şi unul şi celălalt, prin patriotismul 
lor. Numele lor sunt legate strâns, o ştim cu toţii, 
de evenimentele unirii Principatelor; şi între discur- 
surile rostite cu prilejul acela se amintesc până astăzi 
al lui Kogălniceanu la laşi în ziua alegerii lui Cuza 


ca domn şi al lui B. Katargiu la Bucureşti în ziua 
unirii definitive. 

Răspunzând unui autor, care spuneà că prin anume 
măsuri Unirea e periclitată, B. Katargiu ziceà: 


numai printro cumpănire dreaptă a intereselor vom consolida 
Unirea, care este cel mai mare interes de vieaţă al ţării noastre 
şi pentru care noi ne vom sdrobi de o mie de ori mai nainte 
de a o lasa să fie atinsă de cineva (pag. 319). 


lon Brătianu, adversarul destul de înverşunat al 
lui B. Katargiu, a spus următoarele despre el: 


Barbu Katargiu făceă parte din acea aristocrație, căreia nimeni 
nu-i poate contesta privilegiul ştiinţei, al capacităţii, al patriotis- 
mului şi al devotamentului (Românul, 1859. Fev. 26, pag. 93). 

Şi în altă parte: 


Barbu Katargiu mare economist, cel mai mare poate... (/ndepen- 
denta, 1861 pag. 225). 


Pi io 


Din punct de vedere al ideilor sociale, B. K. şi M. 
K. se deosebiau foarte mult. Kogălniceanu, în vremea 
luptei lui cu B. K., credeà posibilă o transformare 
radicalà a țărilor noastre. In divanul ad-hoc spuneà : 


Să gândim că avem a sfărâma ruinile trecutului şi în locu-le 
a zidi un edificiu nou (Acte și doc., VI, 114). 


Şi altă dată: 

Toate instituţiile noastre sunt putrede, suntem chemaţi de a puşi 
la o nouă organizare (idem, VI, 225). 

lar în discursul către Cuza în 1859 a spus fraza, 
care a rămas în mintea noastră până astăzi: «la legi 
noi, oameni noi». 

Oricât de arzătoare erà dorința noastră de a ne 
schimbă dintr'o dată, oricât de fermecătoare erau 
frazele în cari ne-o manifestam, Barbu Katargiu ştiă 
că este irealizabilă şi că din fraze rămâne numai far- 

meċul. Deaceea el eră în contra unor asemenea ten- 
dințe. Părerea lui eră că numai printr'o desvoltare 
normală şi prin păstrarea oamenilor pe cari îi avu- 
sesem până atunci puteam obţine o îndreptare a stării 
noastre. Soarta a făcut ca ultimele lui cuvinte, rostite 
în Cameră, înainte de a fi fost ucis, să privească 
tocmai chestiunea aceasta: 

Pacea, domnilor, pacea şi odihna e scăparea țării; şi voiu preferi 
moartea mai înainte de a călca sau a lăsa să se calce vreuna din 
instituţiunile ţării (pag. 368). 

Tot pentrucă nu-i plăceau salturile în desvoltarea 
ţării, eră făţiş contra celor cari la fiecare vorbă ne 
recomandau streinătatea ca model: 


(vrem) un geniu — ziceă el — însă care să creieze, nu să repete 
ceeace a făcut Franţa, ci ce poate face România în condiţia în 
care să află (pag. 108). 


lar rolul lui de funcţionar al statului şi-l înţelegeă 
cu o severitate năstruşnică: 


tâlharul din pădure este mult mai puţin vinovat decât funcţionarul 
care abuzează (pag. 339). 


lată dar atâtea şi atâtea împrejurări cari au favo- 
rizat pe aceşti oameni şi i-au recomandat dela început 
publicului. Odată recomandarea obţinută, a rămas ca 
să nu înșele aşteptările prin partea lor de pură ora- 
torie. Şi nu le-au înşelat nici unul, nici celălalt. 

Mihail Kogălniceanu îşi studiă discursurile cu multă 
stăruinţă şi le umplea în special cu un bogat ma- 
terial istoric. Aşă sunt toate discursurile lui celebre 
din epoca aceasta: «Cuvântul introductiv la cursul 

de istorie naţională» din 1843, Discursul pentru li- 
bertatea cultului, Discursul pentru egala îndreptă- 
țire a religiilor în fața împământenirii şi cel pentru 
combaterea propunerii țăranilor în divanurile ad-hoc 
(Acte şi Doc., VI, 115, 231—234, 241), Discursul pentru 
îmbunătăţirea soartei ţăranilor din Adunarea din 1862. 
Chestiunea culturilor religioase înfăţişată din punct 
de vedere istoric în ţările noastre, iar chestiunea pro- 
prietăţii şi în cele streine. 

Se priviau apoi chestiunile şi din punct de vedere 
al dreptului şi al societăţii, se introduceau anecdote, 
amintiri, se treceă dela părţi serioase la părţi glu- 
meţe, tot discursul păreă o serie ritmuri şi de culori. 
Chiar aşă i-a caracterizat Barbu Katargiu un discurs 
al lui Kogălniceanu: 

Aţi auzit, domnilor, cuvintele elocinte ale d-lui Kogălniceanu, 
cuvinte compuse de mai multe categorii, de mai multe culori: 


culori istorice, culori politice, culori serioase, culori glumeţe, cu- 
lori parlamentare şi culori mitologice (pag. 310), 


Discursurile lui cele mai de seamă din epoca aceasta 
se sfârşesc prin aşă numitul patetic, prin pasaje cari 
se adresează direct inimii, ca să realizeze compăti- 
mirea ori entuziasmul. E bine cunoscut pateticul cu 
care sfârşeşte « Discursul pentru îmbunătăţirea soartei 
țăranilor». lată acum pateticul din «Discursul pentru 
egala îndreptăţire a religiilor în faţa împământenirii» : 

Ah! domnilor, de ce n'am îndestulă elocinţă, ca să pot intră în 
toate convicţiile, ca să pot ajunge la toate inimile, ca să pot înduioşi, 
ca să pot încredinţă de neapărata nevoie ce este pentru noi, să 


fim drepţi pentru toţi fiii României. De ce a'am îndestulă elocinţă, 
ca să fac din d-voastră apostolii libertăţii constiinţii; şi aşa cu 

toții să ajungem a vedeà în toți pământenii pe frații noştri, şi aşa 
să ştim cu toții că spre a putea dobândi drepturi, nu trebuie mai 
întâi să le ridicăm altora. 

Mă adresez către voi, reprezintanţi al clerului, din acei cărora 
vi s'au dat frumoasele titluri de miniştri ai păcii, de ofiţeri ai mo- 
ralului. Nu vă împotriviţi la o lege de omenire şi de dreptate. Noi 
am fâcut şi vom face tot ce poate face religia ortodoxă, puternică 
şi glorioasă... Nu mai aveţi nimică a vă îngrozi. Aduceţi-vă aminte 
că frăţia şi adevărata egalitate sunt aduse pe pământ de către 
Hristos Mântuitorul ; aduceţi-vă aminte că religia sa este de dra- 
goste, iar nu de ură... 

Şi tot aşă se adresează apoi boierilor, apoi oră- 
şenilor, apoi ţăranilor, ca să-i convingă prin senti- 
ment, nu prin ideie. 

lar la finele pateticului pune totdeauna o amintire. 
Cel de mai sus se termină astfel: Vă amintiţi când 
sărbătoarea pe pieţele oraşelor se jucă hora unirii de 
boieri, negustori, ţărani, bătrâni şi tineri fără deosebire. 
Eu cunosc o horă a unirii şi mai frumoasă: aceea în 
care vor jucă toți fără deosebire nu numai de vârstă 
şi de stare socială, dar şi de religie, hora tuturor 
pământenilor: şi ortodocşi şi catolici şi armeni. (Acte 
şi Doc., vi, 243). lar Discursul pentru îmbunătăţirea 
soartei țăranilor se sfârşeşte şi cu un patetic şi cu 
o apostrofă. Adresându-se lui Barbu Katargiu, Ko- 
gălniceanu îi spune: ţi aduci aminte că în ziua unirii 
definitive ai zis în această Adunare «totul pentru ţară, 
nimic pentru noi». Cu vorbele acestea ai subscris o 
poliţă la adresa ţării. Azi a venit ziua scadenţei. 

Discursurile şi le însoţiă cu gesturi largi, mişcări 
mari, cari îi cuprindeau întreaga fiinţă şi cari au făcut 
pe cunoscătorii lui să le numească «mişcări de elo- 
cinţă grandioasă» (pag. 62). 

In deosebire de Kogălniceanu, Barbu Katargiu se 
distingeà prin improvizare. Discursurile lui nu poartă 
nici unul urmele vreunui studiu amănunţit. Nici nu 
îmbrăţişează terenuri prea largi împrejurul chestiunii. 
Valoarea lor nu stă în sentiment, ca la Kogălniceanu, 
ci în rațiune, în judecată. Ele sunt mai mult o co- 
lecţiune de cugetări alese, de reguli de morală su- 
perioară, decât de pasaje avântate şi poetice. 

Dar rostirea lor le-a ridicat deasupra tuturor dis- 
cursurile rostite până atunci în vreo adunare sau în- 
trunire românească. Vocea, timbrul, gesturile, ţinuta 
oratorului au rămas neîntrecute chiar până astăzi 
în elocința noastră. lată cum caracterizează Anghel 
Demetrescu, bun cunoscător al lui Barbu Katargiu, 
oratoria acestuia : 


Vocea sa, sonoră şi puternică în cursul vorbirii, se coboră la 
început lu nişte note surde, mai-mai confuze, asemenea acelor 
murmure năbuşite din atmosferă, ce prevestesc furtuna. Puțin 
câte puţin licăriau schinteile elocinţei, acordurile deveniau din ce în 
ce mai pline, ideile şi simţimintele se ridicau la diapazonul ce con- 
veniă naturii sale pasionate, ochii săi străluciau de o flacără neo- 
bişnuită, gesturile sale luau o fizionomie din ce în ce mai impe- 
tuoasă şi, ìn mijlocul tăcerii generale, unele din accentele lui 
produceau efectele trăsnetului. Vocea lui nu seduceă, se impuneă ; 
nu ştiă să se moduieze cu aceă graţie mai-mai femenină, ce ad- 
mirăm la unii din oratorii noştri; ea eră numai energie şi auto- 
ritate: plecând dela notele cele mai de jos, ea se inălţă necontenit 
până la accentele cele mai ridicate şi vibraţiunile ei singulare se 
comunicau fără greutate în inimile auditorilor. Da, Katargiu datoră 
o mare parte din succesele sale acelei voci pătrunzătoare şi sonore, 
care străbăteă până în colţurile cele mai înfundate ale Adunării şi 
umpleă uşor urechile auditorilor ; acelor accente mândre, mai-mai 
arogante, dar cu toate acestea pline de urbanitate, cari dau adver- 
sarilor săi desfideri fără răspuns ; acelor gesturi violente cari cu cât 
erau mai nepremeditate, cu atât comunicau mai multă vieaţă gân- 
dirilor şi simţimintelor lui. (pag. 60—61). 

Dela 1834, adică de când s'au arătat primele începuturi de vieaț& 
parlamentară la noi, până astăzi, nimeni între Români n'a fost în- 
zestrat într'un grad mai înalt decât B. Katargiu cu darul de a mişca 
inimile prin vorbă... Deosebit de frază şi argumentaţie, acţiunea lui 
B. Katargiu aveă în sine cevă din acţiunea lui Mirabeau, precum 
judecă unul din cei mai de aproape şi mai inteligenţi cunoscători 
ai lui. Eră destul să ceară el cuvântul, pentru ca, în mijlocul 
şedinţei celei mai sgomotoase, linişiea să se restabilească. Când 
B. Katargiu se suiă la tribună şi-şi aruncă privirea sa profundă 
peste băncile deputaţilor, o tăcere religioasă domniă în adunare; 
când îşi aduceâ mâna prin păr, spre a-l grămădi către părţile tem- 
porale ; când, cu o dexteritate surprinzătoare, mânuiă monoclul, 
care ii da o înfăţişare singulară ; când ochii săi plini de foc înce- 
peau a scăpără schintei şi a fascină privirile auditorilor, sau când, 
luând un aer mai insolent, îşi înfigeă mâna în umărul vestei şi 
arătă Adunării numai profilul figurii sale demoniace, un fior pă- 
trundeă pe deputaţi. Din acest moment el deveniă despotul tribunei ; 
o întrerupere imprudentă sau chiar bine pusă din partea unui 
adversar, departe de a-l desconcentră şi de a-l face să-şi piarză 
echilibrul, eră un nou nutriment pentru verva sa nesecată ; pieptu 
său se dilată. talia sa mică, văzută prin lentila elocinţei, luă nişte 
proporţii uriaşe, iar vocea lui puternică ar fi fost în stare să desfidă 
orice furtună parlamentară (pag. 62—63), 


š 

Nouă celor de astăzi, duşmanii de odinioară ne 
apar deopotrivă de mari şi de scumpi. Mijloacele la 
cari recurgeau erau diferite, dar ţinta le eră aceeaş: 
îmbunătăţirea soartei ţăranilor. Ca oratori, ei reprezintă 
două din aspectele celui mai greu gen literar, pe care 
în toate timpurile şi în toate ţările puţini l-au cul- 
tivat cu succes. Până la Barbu Katargiu şi Mihail Ko- 
gălniceanu, geniul românesc nu găsise talente cari 
să-l reprezinte cu succes şi în direcţiunea oratoriei. 

lată de ce suntem datori să răspândim cât mai mult 
discursurile lor. Din fericire pentru noi, Barbu Ka- 
targiu şi-a găsit pe admiratorul devotat care să-i strângă 

discursurile, pe Anghel Demetrescu. Când va veni şi 
rândul lui Kogălniceanu ? 

Istoria literaturii 
noastre n'a fost 
"până acum câţivă 
ani nici studiată, nici scrisă până în zilele noastre. 
Şi când, în 1909, d-l N. Iorga face pasul acesta în 
volumul al ulea din /s£. lit. rom. în veacul X1X-iea, au 
ieşit dintr'odată bogății literare necunoscute. Trebuiă 
să se introducă într'o asemenea expunere un capitol 
despre oratoria românească, aparută ca prin farmec 
în vremea divanurilor adhoc, vremea unei libertăţi de 
cuvânt ce n'o avusesem încă în secolul al XIX-lea. 
Reprezentată în trecut numai prin discursuri religioase 
şi ajunsă la culmea desvoltării cu mitropolitul Ţării 
Româneşti, Antim Ivireanul, oratoria noastră decade 
şi reapare cu un aspect politic în şedinţele Adună- 
rilor obşteşti şi mai ales ale divanurilor adhoc*). Ca- 
pitolul e:introdus, deşi cu o întindere prea restrânsă, 
şi relevă ca oratori mari înainte de 1866 numai pe 
B. Katargiu şi Mihail Kogălniceanu. Dar concepţiile 
sale sociale împiedică pe d-l Iorga să judece cu ne- 
părtinire pe marele orator. Îl numeşte adversar al 
împroprietăririi, când n'a fost ; îl numeşte cu o nuanţă 
pejorativă «apărătorul drepturilor moştenite» — ca şi 
cum dreptul moştenit încetează de a mai îi drept —; 
iar despre partea de pură oratorie se vorbeşte cu 


Insemnătatea lui Barbu Katargiu 
pentru istoria literaturii române. 


1) V. Studii de lit. română, I, 218—222, unde am schiţat desvoltarea. 
genului oratoric în literatura română până la B. Katargiu şi Kogălniceanu. 

laude prea stăpânite şi pe ici colea cu aprecieri ce 
s'ar puteă discută : 

Logic şi rece, cu fraza construită savant după modèle franceze şi 
adusă cu îngrijire de acasă, nesguduit în convingere, lipsit însă 
de o vastă convingere şi de o adevărată poezie şi de acea putere 
pe care o capătă cel care ştie că înfăţişează suferinţele şi aspira- 
ţiile multor mii de nenorociţi, Katargiu merită să fie citit nu de 
acei cari vreau să-şi îmbogăţească sufletul, ci de doritorii'de a 
se iniţiă în mijloacele oratorice de cari se poate servi orice luptător 
şi reprezintantul inteligent şi deprins al oricărei doctrine, al ori- 
cărui interes (op cit, 282). 


Judecata mi se pare neîndreptăţită. Anii 1859-1862, 
când B. Katargiu a fost definitiv confirmat ca mare 
orator, fac parte, în istoria literaturii române, dintr'o 
epocă de superticialitate. Alecsandri îşi sfârşise prima 
parte a bogatei lui activități — aceea a Doinelor și 
a Comediilor — şi nu începuse încă pe a doua — 
a Pastelurilor şi Dramelor istorice —. Gr. Alexan- 
drescu eră în decadenţă ; Al. Odobescu, chiar la în- 
ceputul carierei; Bolintineanu nu aduce nimic nou, 
deşi tipăreşte destul; Kogălniceanu îşi încheiase 
şi el munca literară, absorbit de chestiunile politice 
dinainte şi de după Unire. Vremea nu îngăduiă cul- 
tivarea frumosului. Personalităţile de seamă fuseseră 
atrase în sfera politică ; şi literatura nu se puteă des- 
voltà decât în genurile îngăduite de vieaţa politică, 
genul oratoric. Ceielalte genuri sunt slab reprezen- 
tate cantitativ, dar mai ales calitativ. Trăim în epoca 
lui Pelimon, a lui Aricescu. Singurii cari fac o figură 
mai bunâ sunt Depărăjeanu şi Nicoleanu, dar şi ei 
recunoscuţi mai târziu. 

Literatura română este reprezentată în epoca aceea 
în primul rând de genul oratoric, iar genul oratoric 

în primul rând de Katargiu şi de Kogălniceanu. Dam 
deci dovadă de lipsă de interes pentru istoria noastră 
literară, atunci când nu introdusesem în ea capitolul 
elocvenţei; şi ar fi o nouă dovadă acurn, dacă n'am 
'scoate destul în evidenţă meritele reprezentanţilor 
fruntaşi ai ei în epoca de care ne ocupăm. Putem 
oare sta la îndoială să recunoaştem superioritatea 
ideilor şi covingerilor lui B. Katargiu faţă de cele 
ce se scriau în searbăda literatură a vremii ? Restul 
literaturii se caracteriză prin superficialitate, atunci 
când B. Katargiu oferiă credinţe adânci, convingeri 
nestrămutate, apărând instituţiunile ţării şi obiceiurile 
ei contra inovatorilor prea grăbiţi, al căror bagaj in- 
telectual eră tot adus din Franţa. 

Astăzi a lăudă trecutul şi a-l apără contra detrac- 
torilor e cevă obişnuit. Cercetările istorice au făcut 
atâta progres, s'au popularizat chiar până într'atâta, 
încât a ponegri trecutul, ar fi o anomalie. Nu tot 
aşă eră în vremea lui B. Katargiu şi mult timp după 
el. A vorbi de vechile instituţii ale ţării şi a le apără, 
pe atunci însemnă a te expune la denumirea de 
«strigoiu». Eră boala înoirii peste tot. Să rupem cu 
trecutul, el însemnează ticăloşie şi ruşine, să ne dăm 
o vieaţă nouă. B. Katargiu a fost unul din apără- 
torii convinşi ai trecutului nostru şi a întrebuințat, 
ca să-l apere, hotărîre şi energie. 

Tot el este în istoria literaturii noastre partizanul 
desvoltării încete, nu prin salturi, în orice direcţiune. 
Astăzi de asemenea pare că ne-am convins de drep: 
tatea acestei idei, dar nu tot aşă eră în vremea lui. 
Ţi se spuneă că nu vrei binele ţării tale, dacă 

sprijiniai o asemenea convingere. Infruniând astfel 
de atacuri, B. Katargiu n'a încetat un moment să-şi 
apere părerile şi să lase urmașilor, în discursurile lui, 
o mare bogăţie de argumente în sprijinul unei teze 
atât de îndreptăţite. 


Să nu uităm apoi stilul discursurilot lui. In vremea 
de consacrare a lui B. Katargiu stăpâniă la noi stilul 
declamator, potrivit tovarăş al superficialităţii de cu- 
getare şi simţire. In minoritatea celor ce făceau ex- 
cepție trebuie numărat şi B. Katargiu. Tocmai groaza 
de declamaţie l-a împins pe el spre sobrietate și mä- 
sură. Stilul lui poate fi calificat astfel, dar «rece», 
cum îi spune d-l N. lorga, nu. Cine se poate încălzi 
şi de idei, găseşte bogate prilejuri la B. Katargiu. 

Insemnătatea lui e tot atât de mare din punct de 
vedere al limbii. Cu altă ocaziune!) am arătat cu 
câtă lipsă de unitate se înfăţişă limba noastră literară 
în prima jumătate a secolului al XIX-lea. Aveam par- 
tizani ai purismului român, cari scriau frăngământ 
(fragment), ocupăciune (ocupaţiune), năciunal (na- 
tional), fâmplămând (istorie), descriemânt pământal 
(geografie) °) etc. ; partizanii ai purismului latin, cari 
scriau în felul următor: 


Aşia dara limb'a romana e o amestecătura dein limb'a latina. slo- 
venesca, nemtiesca, unguresca, turcesca, grecesca, adeca o ade- 
verata remasitia dela turnul babilonului... Cei mai buni au disu ca 
limb'a ne e romana, ci horribiler corupta 5), 


1) Desvoltarea limbii literare în prima jumătate a secolului al XIX-lea, 
Buc. 1904. 

2) idem, pag. 148—149. 

5 >» > 93. 

partizani ai curentului italienesc, cari scriau 


Ma tu, tu te avvînți din învinsa peatră. 
Primu intre primi in luminosa manta 
Sburându catre ceru cu pudica ta ceatră 1) 


Sub influenţa acestor curente şi a limbii franceze, 
am ajuns, în vremea discursurilor lui B. Katargiu, 
la o limbă atât de pestriță, încât nu-i mai recunoşfeai 
nimic din însuşirile ei caracteristice, nici din frumu- 
seţile ei. In aceă limbă a scris toată ceata de poeţi 
şi prozatori de talia lui Pelimon şi Aricescu, limba 
aceasta a compromis pe Depărăjeanu şi într'o bună 
măsură chiar pe Nicoleanu, limba acesta o întrebuinţă 
cea mai mare parte a presei de atunci (Românul vor- 
beşte de ex. de «apţiune violinte» în loc de «acţiune vio- 
lentă»). Comparaţi-o acum cu limba lui B. Katargiu, 
mai ales în discursurile publicate de ziarele Conser- 
vatorul Progresist şi Analele Economice, unde vor- 
birea oratorului n'a fost maltratată de tahigrafii cu 
principii gramaticale de modă. 


lată de ce B. Katargiu nu mai poate lipsi de acum 
din istoria noastră literară şi de ce trebuie judecat 
cu mai multă simpatie de cum l-a judecat d-l N. Iorga. 


25 Iulie 1912. 
P. V. H. 


1) Desv. l. lit. pag. 137. 

De mult timp, d-na Ecaterina B. Katargiu, pornită dintr'un 
sentiment de pietate şi admiraţie către memoria ilustrului său 
soț, eră preocupată de ideia de a publică într'un volum dis- 
cursurile neobositului campion al partidului conservator. In- 
prejurări independente de voinţa sa au amânat această ediţie 
până astăzi, când, după cercetări amănunțite, discursurile lui 
B. Katargiu s'au descoperit atât prin paginile Monitorului 
Oficial, cât şi în coloanele unora din ziarele epocei, ca Uni- 
rea, Conservatorul Progresist, Analele Economice, etc. 

Colecţia de față cuprinde toate discursurile lui B. Katargiu 
câte s'au putut găsi, afară de câtevă răspunsuri scurte, con- 
semnate în procesele verbale ale Adunării legislative, dar fără 
o importanţă deosebită, fie ca formă, fie ca fond. Multe chiar 
din cele reproduse aci nu sunt o icoană credincioasă a ace- 
lui cuvânt inspirat, care comunică, împreună cu căldura în 
inimi, convingerea în minţile auditorilor. Din nenorocire pen- 
tru viitorime, de la 1859 până la 1862, discursurile deputa- 
ților se publicau nu după note stenografice, ci după însem- 
nările succincte ale tahigrafilor, cei mai mulţi aleşi 'dintre 
tinerii ce se distinseseră între camarazii lor de studiu pe băn- 
cile colegiului St. Sava, dar cari, pe de o parte din lipsă de 
deprindere, nu puteau urmă pe oratori în repeziciunea cu- 
vântării lor, iar, pe de alta, nu erau destul de familiari cu 
chestiunile politice, ca să apuce pretutindeni partea niarcantă 
a unei argumentări. leşiţi din colegiu, unde fuseseră îinbibaţi 

de principiile scoalei radicale în limbă, ei întroduceau în dis- 
cursurile oratorilor o frazeologie şi un vocabular streine ce- 
lor mai mulţi dintr'inșii. Farmecul acelei limbi bătrâne, în 
adevăr româneşti, le eră necunoscut. Aceste neajunsuri se văd 
în multe părţi ale colecţiunii de faţă. Ca să poată judecă însă 
cinevă depărtarea ce desparte notele tahigrafice de realitatea 
discursului pronunţat, nu are decât să pună faţă'n faţă redac- 
țiunea aceluiaş discurs publicat in Monitor cu cea publicată 
în Conservatorul Progresist, redacţiune făcută, după toată pro- 
babilitatea, de însuş B. Katargiu1). Ce deosebire între acele 
câtevă rânduri palide din Monitor şi aceă briliantă pledoarie 
în favoarea bogăției acu-mulate, tipărită în Conservatorul 
Progresist | 

De sigur, unii din admiratorii marelui orator român ar fi 
voit să vază în această edițiune o alegere din discursurile lui 
cele mai frumoase. Noi credem însă că o colecţie pe cât se 
va putea mai completă a discursurilor sale va îndestulă mai 
pe deplin dorinţa celor ce ţin să cunoască în complexul lor 
ideile şi tendinţele acestui fenomen parlamentar, pe când tri- 
buna românească eră încă în faşă. Când vedem câtă erudi- 
țiune şi muncă se depun în alte ţări pentru adunarea frag- 
mentelor vechilor scriitori greci şi latini sau pentru strânge- 
rea într'un singur corp a inscripţiilor ellene şi romane, nu 
înţelegem pentru ce noi am lăsă imprăştiate în corpul Moni- 
torului Oficial, ajuns astăzi foarte rar, ideile şi gândirile unui 
barbat care ne priveşte aşă de aproape şi ne interesează într'un 
grad aşă de înalt. 

Că discursurile sale nu vor face asupra noastră aceeaş 
impresie ca asupra contemporanilor săi, lucrul este firesc 
pentru orice operă omenească, dar mai vârtos pentru elocinţă. 
Gusturile şi preferenţele se schimbă dintr'o epocă într'alia; 
Racine nu întâmpină înaintea noastră favoarea de care se 
bucură în secolul al xvu-lea. 

Apoi oratorul nu se păstrează întreg pentru viitorime ; în 


1) v. discursul XXX. 

această privinţă, mai fericit decât actorul, el este mai puţin 
privilegiat decât un poet, un filozof, un pictor etc. El moare 
mai mult de jumătate pentru urmaşi. Acţiunea, aceă parte a 
discursului care pentru Demostenes eră incomparabil superioară 
celorlalte, se pierde cu desăvârşire, şi, împreună cu dânsa, acel 
farmec neînvins care târăşte şi subjugă pe auditori. 

Deosebit de aceasta mai este o împrejurare care face că 
un discurs citit nu produce o impresie egală cu aceea a dis- 
cursului rostit. Discursurile unui bărbat de stat, mai ales ale 
unui ministru, nu sunt nişte conferenţe de Ateneu, pe cari 
autorul le alege după voia sa şi asupra cărora are tot timpul 
de a cugeiă până la ziua fixată pentru conferenţă. Un mi: 
nistru, oricare ar fi întinderea cunoştinţelor şi experienţei sale, 
poate să nu aibă idei destul de lămurite asupra unei chestiuni 
ce se pune în mod incidental la ordinea zilei ; dar curentul 
desbaterilor, pasiunea partidelor, necesitatea dea exprimă ve- 
derile guvernului în această privinţă, îl silesc să ia cuvântul 
să se pronunţe imediat; dacă este un bărbat de talent, el 
poate nu numai să vorbească cu oarecare succes, ci chiar 
să câştige cauza ce apără înaintea Camerei, pe care o seduce 
pentru un moment. A doua zi, citindu-şi discursul reprodus 
în Monitor, el însuşi recunoaşte părţile slabe ale argumen- 
taţiei sau sofismele, cu ajutorul cărora a repurtat victoria din 
ziua trecută, dar pe cari auditorii nu le puteau surprinde în 
mijlocul acţiunii. Căldura accentului, vioiciunea gestului, ener- 
gia frazei şi acel fluid electric ce se comunică din '6rator în 
auditor îi făceau, în ziua precedentă, simpatice toate inimile 
şi nu lăsau spiritelor timpul de a reflectă. 

Nu este aşă la citire. Lectorul are tot timpul de a reluă 
şirul unei argumentaţii, de a cumpăni premisă cu premisă şi 
de a judecă dacă concluziă derivă deadreptul din ele sau 
dacă oratorul a ajuns la dânsa printr'un artificiu de raţio- 
nament, printr'un pas desultoriu şi forţat. Lysias, ne spune 
Plutarc, dedese un discurs scris de dânsul unui Atenian ce 
aveă un proces. Atenianul, după ce citi discursul de mai 
multe ori, ca să-l înveţe pe din afară, se întoarse descurajat 

la Lysias şi îi mărturisi că la început discursul i se păruse 
minunat, dar că, după ce-l repeţise de vreo trei ori, îl găsiă 
aşă de slab, încât se temeă să nu piarză judecata. — «Prie- 
tene, îi zise Lysias râzând, oare tu n'ai să-l pronunţ numai 
o dată înaintea judecătorilor ?» 

Aşă se întâmplă adesea cu discursuriie cari au făcut fu- 
rori în epoca lor. Ele slujesc mai mult ca documente pentru 
istoria timpului, decât ca modèle de elocinţă pentru viito- 
rime. Cu toate acestea nu este mai puţin adevărat că între 
discursurile publicate în colecţia de faţă cititorii vor găsi multe, 
cari, deşi desbrăcate de farmecul acţiunii, totuşi pot trece 
ca modèle de limbă şi de argumentaţie, mai ales azi când 
majoritatea parlamentului nostru se compune din oameni cari 
calcă în picioare aceste două elemente neapărate ale artei de 
a vorbi. Este mângâietor pentru cei descurajaţi de aspectul 
prezintelui de a-şi îndreptă privirile în trecut asupra unui băr- 
bat care a rămas nestrămutat în convingerile sale politice şi 
le-a apărat cu toată energia caracterului său; este cu atât 
mai mângâietor, cu cât, în criza politică şi socială prin care 
trecem, nesaţiul de căpătuire înneacă vocea conştiinţei şi miş- 
carea mecanică a mâinilor ţine locul artei de a vorbi. 

Poate că unii din barbaţii politici citați în cursul acestei 
publicaţiuni nu vor fi mulţumiţi de a vedeă reproduse dis- 
cursurile lor într'un rezumat mai scurt chiar decât rezuma- 
tul din Monitor. Acestora le răspundem că intenţiunea noastră 
a fost de a reproduce ideile lui Barbu Katargiu, nu pe ale 
d-lor. Din discursurile altora am ales numai acele pasaje cari 
erau neapărate pentru înţelegerea răspunsurilor lui Barbu 
Katargiu, singurul de care ne-am ocupat aici. De altmintrelea 
oricine se poate uşor convinge că citaţiile din discursurile 
streine le-ani făcut cu cea mai desăvârşită bună credinţă şi im- 
parțialitate, iar nici de cum după obiceiul foilor militante, 
cari iau frazele după placul lor, suprimând într'adins pasajele 
intermediare, spre a infiţişă ideile adversarilor lor în lumina 
cea mai nefavorabilă. 


Bucureşti, 1886, Iulie. 

Vechimea familiei Cât de vechiu este numele «Katargiu» 
m fn istoria Românilor şi de unde se trage 
această familie ilustră, nu ştim. Scricrea 
Principelui Dimitrie Cantemir asupra genealogiei familiilor boie- 
reşti din Moldova 1), scriere care ne-ar fi fost de mare preţ în 
cercetările de ţaţă, s'a pierdut, fără ca cinevă să-i fi putut da 
de urmă până acum. Cu toate acestea, acelaş scriitor, în opera 
sa Descriplio Moldaviae ?), enumerâud familiile nobile din 
Moldova, pomeneşte pe Cafardziesti, fără a adauge nimic 
asupra originii lor. Această tăcere din partea lui Cantemir ne 
dă a înţelege că el îi puneă între familiile vechi pământene, 
de vreme ce el păstrează aceeaş tăcere asupra Arbureștilor, 
Bogdăneștilor, Burgheliştilor, Carpeştilor, Clucereştilor, Gă- 
neştilor, Micleştilor, Stârceştilor, Tălpeştilor, etc., pe cari îi 
consideră ca Români din tată în fiu, pe când despre alţii spune 
că sunt streini, şi anume Caniacuzenii, Chrisoverghi, Ne- 


Katargiu. 





1) Liber moldavicae nobilitatis genealogiae latino sermone conscriptus, 
indicat în Prefaţa latinească la Hronicul Moldovalachilor vol. 1, pag. LXXI 
şi Prefaţa românească, ibid. pag. LII, ediţia din laşi 1835. Această carte 
există ca manuscript în secolul nostru. Postelnicul Manolachi Drăghici o 
pomeneşte ca văzută de el. Vezi /storia Moldovei pe timp de 500 de 
ani, vol. 1, pag. 258. 

2) Cap. Xv, pag. 112 şi urm. 

culeștii, Paladieştii,” Petralifii, Ruseteştii, Tudoreştii, Greci ; 
Cantemireştii, Tătari ; Costineștii, Sârbi ; Crupienski, Pisoski, 
Poloni; Cerkezeștii, Cerkezi, etc. Neapărat, învățatul principe 
al Moldovei trebuie să fi avut la dispoziţia sa o mulţime de 
documente, dispărute astăzi, pe cari el îşi intemeiă această 
clasificare. Dar cele mai multe din ele s'au pierdut, iar cele 
ce s'au mai păstrat se află împrăştiate prin arhivele deose- 
bitelor autorităţi, pe la mănăstiri sau în posesiunea particu- 
larilor, unde zac până astăzi, fără ca publicul şi istoricii să 
poată luă cunoştinţă de ele._ 

Pentru întâia oară numele Katargiu figurează într'un act de 
danie al schitului Stăneşti din judeţul Vâlcea. In anul 1616, 
către sfârşitul întâiei domnii a lui Radu Mihnea, Băneasa 
Maria Katargivaica, sora Postelnicului Radu Buzescu şi fata 
faimosului Clucer Radu Buzescu, care pe timpul lui Mihai 
Viteazul înplinise însemnate funcțiuni diplomatice şi militare, 
închină mănăstirea Stăneşti ca metoh patriarhiei din Alexan- 
dria 1). Acest Katargiu, înrudit prin alianţă cu puternica şi 
glorioasa familie a Buzeştilor 2), este Banul /enache Katargiu, 
Pentru ca să se poată realiză o încuscrire a Katargieştilor cu 
viteaza familie a Buzeştilor ?), care incă depe timpul lui 


1) |. Brezeanu, Măcăstirele zise închinate, pag. 53. D-l Gr. N. Mano, 
fostul director al Arhivelor Statului, mi-a atras atenţiunea asupra acestui 
document. Profit de această ocaziune spre a exprimă recunoştinţa mea 
d-lui Mano, a cârui erudiţiune sigură şi variată mi-a fost de mare folos 
în compunerea acestei schiţe biografice. 

2) Când Mihai Viteazul, întărâtat pe nobilii unguri pentru necredinţa 
lor, eră gata să-i tae, îndemnat fiind de impetuosul Ban Mihalcea şi de 
Logotâtul Teodosie, «numai Radu Buzescu Clucerul a stat contra tuturor 
boierilor şi a sfătuit pe Mihai Vodă să nu facă lucrul acesta, ci mai bine 
să se străduească să-l plucă nobilii. pentrucă în Moldova încă bine l-au 
slujit, şi de aci înainte încă le poate aveă folosul. Radu Clucerul acesta 
era cel mai de frunte dintre boieri şi prea bogat, pentrucă moşteniă 
mai a treia parte din Valahia, şi a fost din familia Buzeştilor, care fa- 
milie e prea bătrână şi prea mare în Valahia, ştiă şi ungureşte». Ano- 
nymus Carolinensis, pag 14, la Şincai, Il, pag, 216 şi urm, sub anul 1559. 

3) Stroe Buzescu ucise într'o luptă singulară pe ginerele hanului Tă- 
tarilor. Spontoni, cartea VIII-a pag. 209. Stolnicul Stroe şi Preda Buzescu 

Neagoie Basarab numără un Ban al Craiovei 1), şi jucase un 
rol aşă de însemnat în epoca de vitejie a marelui nostru 
„Mihai, suntem nevoiţi să admitem că cei dintâi se trăgeau 
dintr'o viţă nobilă pământeană şi că se bucurau de privilegiile 
boierilor din ţară cu mult mai înainte de data ce indicarăm 
mai sus. Este adevărat că pe timpul lui Mihai Viteazul câţivă 
indivizi de origine streină se strecuraseră în rândurile nobi- 
limii pământene, precum Banul Mihalcea şi Vistierul Sta- 
vrinos, amândoi Greci de origine, Baba Novac, Deli Marco şi 
Gheorghe Ratz, câteşitrei Sârbi, etc.; însă nu trebuie să 
pierdem din vedere că toţi aceştia înaintaseră mulţumită ser- 
viciilor lor militare, într'o epocă când ţara aveă nevoie de 
căpitani voinici, cari s'o apere în răsboiul ei de emancipare. 
Chestiunea care primă pe toate celelalte nu eră păstrarea ierar- 
hiei sociale, ci mântuirea ţării de mărimea periculului ce o 
ameninţă. Trebuie să observăm cu toate acestea că noii boieri 
nu izbutiseră a-şi amestecă sângele lor cu sângele acelei aris- 
tocraţii pământene, aşă de mândră şi aşă de geloasă de privi- 
legiile ei. Intrarea unui strein venetic în rândurile boierilor de 
frunte eră pe acele timpuri un scandal. Numai Grecii, cu 
spiritul lor caracteristic de insinuaţiune, izbutiseră să pătrunză 
în aceă clasă, de unde ceilalţi streini erau cu îngrijire excluşi. 
Dar Mihai Viteazul, în tractatul său dela 1595 (Mai 20) cu 
Sigismund, îi exclude printr'un articol formal dela ocuparea 
funcţiunilor publice 2). Erau deci departe timpurile în cari un 
Constantin Duca puteă să ridice la rangul de mare vornic 
pe un om de «neam prost» ca Ciocârlan ?) şi Niculae Ma- 
vrogheni îşi băteă joc de instituţiile ţării, punând caltanul de 
clucer pe spinarea calului său Talambaşa 4). 


fili Clucerului Radu, scăpară vieaţa lui Mihai Viteazul în lupta dela Vidin 
din 1590. Fotino, Ii, pag. 71 şi urm. trad. de G. Sion. 
1) I. Brezeanu, op. cit. p. 42. 
2) A. Flo:ian, /dee repede de istoria Princ. Tării rom., vol 1l, pag. 184. 
3) Niculae Costin în Cronicile României, vol. ui, pag. 10. edit. 1ra. 
4) D. Fotino, Zst. gen. a Daciei, vol. ui, pag. 115. Cf. N. Bălcescu, Vieafa 
Spă!arului lon Cantacuzino, Magaz. ist. 1, pag. 190. 

La cinci ani după închinarea mănăstirii Stăneştii ca metoh 
al pâtriarhiei din Alexandria de către Maria Katargioaica, adică 
în anul 1621, în a doua domnie a lui Radu Mihnea, supra- 
numit cel Mare de către cronicarii Moldovei 1), găsim pe 
acelaş lenache Katargiu însoţind pe domnul Munteniei în 
răsboiul dela Hotin purtat de Turci contra Polonilor. In vara 
acestui an, sultanul Osman al u-lea, care medità cucerirea Po- 
loniei, spre a face dintr'însa un zid de apărare contra năvălirilor 
ruseşti, profitând de ingerinţele Polonilor în afacerile Moldovei, 
porni cu o armată numeroasă contra lui Sigismund al ui-lea, 
regele Poloniei 2). Radu Mihnea cu Muntenii săi fu însărcinat cu 
construirea podului de peste Nistru şi apărarea lui contra ata- 
curilor poloneze ?). După un răsboiu crâncen de o lună şi mai 
bine (de la 20 August 1621 până la 29 Septemvrie ale aceluiaş 
an), care costă pierderi înfricoşate atât pe Turci cât şi pe 
Poloni, amândouă puterile beligerante se hotăriră a pune capăt 
ostilităţilor. Plenipotenţiarii poloni însărcinaţi cu negocierea 
condiţiunilor de pace, se duseră deadreptul la Radu Mihnea, 
ca acesta să le înlesnească o audienţă la Vezirazemi. Domnul, 
însoţit de boierii săi, îi primi cu multă bunăvoință, apoi îi 
invită la o convorbire secretă, la care asistă numai Katar- 
giu Banul Craiovei 1). După subsemnarea condiţiunilor de 


1) Miron Costin in Cronicile României, vol. 1, pag. 265 şi 286. 

2) Miron Costin, ibid. pag. 277. Cf. Adam Mickiewicz, Hist. populaire 
de Pologne, pag. 255 şi A. dela Jonquière, Hist. de l'empire ottoman. 
pag. 300 şi urm. 

3) Commentariorum Chotinensis beli libri tres, auctore Jacobo So- 
bieski, Dantisci, 1646, pag. 159. Datorez cunoştinţa acestei prețioase scrieri 
învățatului nostru Academic B P. Haşdău, căruia îi exprim aci profunda 
mea gratitudine pentru importantele date ce mia comunicat. 

4) J. Sobieski, Comment, Chot. belli pag. 161 : «Legati Palatinum (Vala- 
chiae, Radulonem) anticiparunt, quus ille e tentorio aliquot gradibus 
progressus, una cum assistentibus suis Consiliariis humanissime excepit, 
ac ad arcanum colloquium invitavit, cui tantum /Katardziejus Krale- 
vensis Banus, primariae în Valachia dignitatis vir, aderat. — Cf. Şincai, 
I, pag. 13: «Mijlocitorul de pace erà Radu, Domnul Valachiei şi Kaperd- 
gici Banul Craiovei.» De sigur, lecțiunea «Kaperdzici» în loc de «Kutard- 
zieu» este o greşeală de transcriere a editorului lui Şincai. 

pace şi după întoarcerea plenipotenţiarilor poloni în lagărul 
lor, acelaş lenache Katargiu fuse însărcinat a se duce în 
tabăra Polonilor şi a cere ca tractatul, învestit numai cu sub- 
semnăturile delegaților, să fie întărit şi cu sigiliile lor 1). 

In anul 1633, după mazâlirea lui Leon Vodă Tomşa din 
scaunul Munteniei, boierii se împărţiră în două tabere: una 
voiă de domn pe aga Matei Basarab din satul Brâncoveni, 
care eră sprijinit de Mehemed Abassa Paşa din Nicopol, iar 
cealaltă, din care făceă parte familia Katargiilor 2) în frunte 
cu Banul lenache, Dumitru Dudescu, Papa Logofătul, Neagul 
Aga şi alți boieri mulţi, cereau pe Radu al xr-lea, pe care îl 
orânduise sultanul Murad al 1v-lea şi al cărui tată Alexandru Iliaş 
fusese în două rânduri domn în ţară. In ziua de 20 Septemvrie 
1633, Matei Basarab intră în Bucureşti, iar către sfârşitul lui 
Octomvrie, Radu al xi-lea împreună cu Katargieştii şi alţi boieri 
răsvrătitori, sprijiniți de o armată numeroasă compusă din 
Munteni fugari, din Moldoveni, Turci, Tătari şi Poloni, pătrundeă 
în țară şi înaintă până la podul dela Obileşti pe Colentina. 
Matei Basarab le ieşi înainte cu o armată bine întocmită şi 
încă şi mai bine condusă. O bătaie sângeroasă se dete în ziua 
de Duminică 26 Octomvrie în câmpia dela Dudești, aproape 
de mănăstirea Plumbuita. După o luptă desperată de optore, 
Radu şi partizanii săi învinşi se retraseră în Moldova. «Mo- 
vila cea mare de lângă Bucureşti spre Dudești, zice o cronică, 
arată şi acum locul unde a fost bătaia». ê) 





1) |, Sobiescki, op. cit., pag. 192: «Venerat Katardziejus Banus Crale- 
vensis în castra Polonorum a Radulone, postulans, ut pactorum exemplar 
quod legati Vezirazemi dederant, propriisque manibus subscriptum sigillis 
suis obsignarent. Quod dum statim obtinuisset... ad Osmanum rediit». 

23) Şincai, sub anul 1633, vol. 11, pag. 25, întemeindu-se pe ms. Codex 
Balacianianus, pomeneşte dintre Katargii numai pe Nicula, al cărui nume 
îl transcrie greşit «Kantarisul», iar la pag. 26 îi zice «Katariciul», pe când 
cronica lui Constantin Căpitanul, publicată în Magazinul istoric (1, 288: 
cf. ibid., 1v, pag, 316) precum şi Cronica tipărită în colecţia numită /storia 
Moldo-României (u, pag. 83 şi 87) îl numesc Necula Katargiul. Fotino 
(1, 89 şi 90) ne spune că acest Necula Katargiu eră stolnic. 

3) Engel, la Şincai, 11, pag. 26. 


10 BARBU KATARGIU 


Intre fugari se află şi Banul lenache Katargiu. Averile lui 
din ţară fură confiscate. Matei Basarab printr'un hirsov din 
1637 dărueşte Vel Dvornicului Dragomir Creţulescu nişte 
case aşezate în Târgovişte 

«din sus de Curtea Domnească, aproape de râu, în dreptul 
«grădinei domneşti, pentrucă aceste case şi cu locul lor au 
«fost ale lui lenache Barbu Katargiu». 

«Crisovul sună mai încolo : 

«Apoi când au fost acum în zilele domniei mele la curgerea 
«anilor 7145 (1637), dacă, cu vrerea lui Dumnezeu, am stătut 
«domnia mea a fi domn şi stăpânitor la scaunul moşilor şi 
«strămoşilor domniei mele aici în Țara Românească, în cetatea 
«Bucureşti întâi, iar Katurdzeştii au venit peste domnia mea 
«cu sabie şi cu oaste din Ţara Moldovei şi cu Tătarii şi cu 
«atâta răutate aici în ţară, ca nişte oameni răi şi stricători 
«de ţară. — Domnul Dumnezeu au dat de au căzut sub pi- 
«cioarele domniei mele şi i-am scos domnia mea din ţară cu 
«amară ruşine, şi au stătut acele case şi cu loc şi cu tot a 
«fi pe seama domnească» 1). 

Dar, pe când Matei Basarab confiscă averea lui lenache 
Katargiu, acesta ajungeă Vel Postelnic la curtea lui Vasile 
Lupu şi de aici lucră în toate modurile pentru mazâlirea dom- 
nului Munteniei. Chiar în anul 1636, el primi însărcinarea de 
a se duce la Silistra şi a stărui pe lângă Paşa de acolo pentru 
înlucuirea lui Matei Basarab cu lon Vodă, fiul lui Vasile 
Lupu. Insă inteligentul principe al Munteniei descoperi aceste 
mahinaţiuni ale vrăjmaşului său şi ştiii să le contracareze la 
timp 2). lar în anul următor, murind fata lui Bucioc, întâia 
soţie a lui Vasile Lupu, tot lenache Katargiu, cunoscut pentru 
abiiitatea sa de a negociă, primi delicata misiune de a mij- 


1) Originalul acestui hrisov a fost în limba slavonească. Traducerea 
românească se află în posesiunea d-lui N. Cretzulescu.. D-l Gr. N. Mano 
a binevoit a ne comunică şi a ne pune la dispoziţie copia ce d-sa a tras 
după acest document important. 

2) Miron Costin în Cronicile României, 1, pag. 306. 

loci căsătoria domnului cu fata unui mârzac din Țara Cer- 
kezilor !). 

Astfel primul personaj din neamul Katargeştilor cunoscut 
în istorie este un bărbat distins prin destoinicia sa în con- 
ducerea statului şi mai ales prin abilitatea sa diplomatică. 
Natură eminamente politică şi neastâmpărată, lenache Katar- 
giu joacă în epoca sa un rol analog cu acela al lui Moţoc 
în Moldova; el ocupă cel dintâiu loc pe lângă Radu Mihnea 
şi opune o rezistenţă energică lui Matei Basarab, pe care 
întâi încearcă a-l depărtă dela tron, apoi a-l răsturnă, aler- 
gând la toate mijloacele ce-i procurau poziţia, experienţa şi 
admirabila sa dibăcie în arta de a negociă, 

Dela fuga lui lenache şi Niculae Katargiu în Moldova, 
această familie se desface în două ramuri, din cari una trăeşte 
dincolo, iar cealaltă dincoace de Milcov. Dovadă că nu toţi 
membrii ei au emigrat din Muntenia este faptul că sub domnia 
lui Matei Basarab Marele Postelnic Constantin Cantacuzino 
mărită pe a doua din fetele sale după un Katargiu 2). Poate 
că acest ginere al Marelui Postelnic Cantacuzino este un des- 
cendent al Marelui Paharnic Gheorghe Katargiu, pe care nu-l 
găsim inue adversarii lui Matei Basarab şi care figurează ca 
martor intrun act de vânzare datat din anul 1624 Mai 8, 
adică din timpul domniei lui Alexandru Coconul, fiul lui Radu 
Mihnea”). Dla Matei Basarab încoă până în timpurile din 
urmă, cronicile noastre nu mai vorbesc nimic despre ramura 
familiei Katargiu râmusă în Muntenia. Chiar documentele par 
a păstră o tăcere absolută, dacă trebuie să judecăm numai 
după cele publicate până acum. 

Cât. despre ramura Katargieştilor emigraţi în Moldova, atât 
cronicile cât şi documentele îi pomenesc mai la fiecare pas. 
Începând dela Miron Costin şi coborîndu-ne până la lenache 


1) /dem, pag. 309 şi urm. 
2) N. Bălcescu, Vieafa lui Const. Cantacuzino, în Magaz. ist. 1, 381. 
3) Acest document se află în copie la d-l Gr. N. Mano, carea binevoit 


a mi-l comunică. 

Kogălniceanu şi până la Postelnicul Manolachi Drăghici, toţi 
cronicarii vorbesc de mai mulţi membri ai familiei Katargiu, 
cari se deosebesc prin energia caracterului lor şi pun în 
serviciul ţării o activitate cu atât mai izbitoare, cu cât ra- 
mura lor din Muntenia pare a fi căzut într'o inacţiune com- 
pletă, dacă trebue să judecăm după tăcerea documentelor 
cunoscute până aci. Unul din ei, Apostol Katargiu Vel Comis, 
căsătoreşte pe fata sa Mariana după Marele Medelnicer Ştefan 
Petriceicu 1), care domni în două rânduri peste Moldova 
(1673—1674 şi 1684 Decemvrie — 1685 Martie). lar când Pe- 
triceicu Vodă fuse nevoit să părăsească pentru întâia oară 
domnia şi să fugă la 1674 în Polonia, el fu urmat de faimosul 
cronicar al Moldovei Miron Costin Vel Logofăt, de Apostol 
Katargiu şi de alţi boieri însemnați. 2) Obiceiul acesta de a 
emigră boierii moldoveni în Polonia, orice ar zice Nicolae 
Costin 8), se stabilise de mai înainte, căci, precum ne spune 
Şincai *), pe mărturia lui Engel, în anul 1607 căpătaseră in- 
digenatul polonez, în virtutea unui jurământ, Nestor Ureche, 
Vasile Orisa, Logofătul Gheorghe Mauroti, Isaia Balica şi 
Gheorghe Lozan». Apostol Katargiu dobândi de asemenea in- 
digenatul, împreună cu titlul de nobleţă polon în anul 1776 
Fevruarle 3, şi diploma aceasta scrisă în limba latină şi sem- 
nată de regele loan al 1-lea Sobieski, faimosul mântuitor al 
Vienei, se păstrează până astăzi în familia Katargiu 5). In această 
diplomă citim între altele + 


1) Niculae Costin în Cronicile României, 11, pag. 8. In Arhiva ist. 1, 
212, se află un act de cesiune al Marianei din an. 1705. Mariana care 
cu Petriceicu n'avusese nici un copil, după moartea lui Petriceicu se căsă- 
tori după oarecare şleahtă (nobil). Cantemir, la Şincai, 117, 114. 

2) Ion Niculcea în Cronicile României, 11, 224. 

3) Cronicile României 11, pag. 10. 

4) Il, sub anul 1607, pag. 319. La 1590 alt boier moldovean, anume 
Brutti, căpătase indigenatul în Polonia. Hasdeu, Arh. ist. a Rom. 1, 
pag. 115. 

5) O frumoasă copie a acestei diplome se află în posesiunea d-lui Al. 
Katargiu. 

«După părerea noastră, zice regele, ilustrul bărbat Apostol 
Katardziu Mareşal întrece, prin numele ţării Moldovei şi prin 
faima virtuţilor sale, pe atâţi alţi bărbaţi, pe cari îi respectăm 
în aceste timpuri de agitaţie ale Nordului,» 1) iar în josul di- 
plomei citim alături cu semnătura lui Ioan IlI Sobieski cu- 
vintele următoare: «Se confere înpământenirea nobilului Apostol 
Katardzi, Mareşal al Țării Mlodovei». 2) 

Acela însă care eră menit să se ridice mai pre sus de toţi 
membrii familiei Katargiu şi să lase în istoria noastră parla- 
mentară urme neşterse de superioriatea sa este Barbu Ka- 
targiu. 


Copilăria şi studiile 
lui Barbu Katargiu. 


Barbu Katargiu, fiul marelui Vornic 
Ştefan Katargiu şi al Tiţii (Stanca) Vä- 
căreaschi, se născu în ziua de 26 
Octomvrie 1807. În persoana lui dar se uniau autoritatea şi pres- 
tigiul a două din cele mai vechi şi mai influente familii din 
țară. Moşul său de mamă, Banul Barbu Văcărescu, îi dete 
acel nume, a cărui estetică supără auzul amicilor săi, dar care 
eră menit a trece în paginile istoriei noastre contimporane ca 
unul din cele mai celebre. Ajuns la vârsta de 12 ani, el fu 
trimis în şcoala grecească dela Măgureanu, unde avù ca tovarăşi 
de bancă pe cei mai mulţi din feciorii de boieri, cu cari mai târziu 
trebuiă să se întâlnească în cariera politică. Oricât de mari ar 
fi laudele ce lon Ghica ?) face profesorilor din acest institut, ca 
Lambru, Komită, Vardalah şi Neofit, pe cari el nu i-a cu- 
noscut mai de loc şi ale căror opere nu a avut ocaziunea de 
a le citi, noi credem că ei nu se deosebiau mult de majo- 
ritatea dascălilor greci, cari umpleau pe atunci amândouă 
Principatele, şi că toate învăţăturile lor se mărginiau la o 


1) «Porro tot alios, quorum virtutes hos rerum in Septentrione tem- 
porumque motu et veneramur, illustris vir Apostolus Katardzi Marschalcus, 
terrarum Moldaviae fama et virtutum commendatione anteire videtur». 

3) «Indigenatus Generoso Apostolo Katardzi Marschalco Terrarum Mol- 
daviae confertur». 

3) Convorbiri literare, an. xIv (1880—81), pag. 209. 

gramatică greoaie şi completă a limbii ellene şi la citirea 
câtorvă scriitori vechi, cu nişte comentarii mai mult sau 
mai puţin defectuoase, adesea fără comentarii. Se citiau cu 
deosebire, zice I. Ghica, Memorabilele lui Xenofon, dialogul 
lui Platon asupra sufletului, întitulat Phaedon, şi Metafisica 
lui Aristoteles. Cât despre afirmarea lui I. Ghica privitoare la 
faptul că «Banul Brâncoveanu discută cu puristul Duca în 
limba lui Tucidides Apophthegmele lui Hippocrates şi Ario- 
metria lui Archimedes», noi ne îndoim foarte mult de exac- 
titatea ei, pentru simplul cuvânt că nici celebrul medic din 
Kos, nici genialul mecanic din Siracusa n'au scris vreo operă 
care să poarte titlurile ce le atribue onorabilul Preşedinte al 
Academiei române. 

Dacă vreunul din boierii noştri ajunsese a citi cu folos 
cărţile ellene şi a gustă pe scriitorii cei vechi ai Greciei, aceste 
rezultate fericite erau fructul ostenelilor sale individuale, nu 
al dascălilor greci. 

Oricum, Barbu Katargiu primi în şcoala grecească dela 
Măgureanu elementele ce se predau aci şi izbuti mai târziu 
a prinde destulă plăcere peniru scriitorii eleni, a căror citire 
eră unul din obiectele sale de predilecție. 

Dar instrucţia ce se da în şcoalele din ţară nu puteă să 
mulțumească pe deplin spiritul lacom de cunoştinţe ale tâ- 
nărului Katargiu. Către sfârşitul domniei lui Grigore Ghica, el 
părăsi Bucureştii, spre a se duce la Paris, care încă depe 
atunci începuse a fi visul de aur al tinerilor din familiile mari, 
zeloşi de ştiinţă şi slavă. Unii pretind că el s'ar fi expairiat 
cu gândul de a învăţă pictura. Adevărul este că Barbu Ka- 
targiu aveà o înclinare foarte pronunţată pentru artă şi în 
deosebi pentru pictură; dar tot aşă de adevărat este că lui 
nu i-a trecut niciodată prin minte de a se dedică une: spe- 
cialităţi, care, mai ales pe atunci, în Ţara Românească, nu 
puteă îndestulă ambiţiunea unui tânăr, a cărui deviză eră 
«excelsius !» Domeniul pe care Barbu Katargiu eră chemat a-l 
cultivă cu o predilecție specială eră politica. Toate ştiinţele 

cari contribuesc la formarea bărbatului de stat fuseseră obiectul 
strădaniilor lui: literatura, dreptul, istoria, finanţele, economia 
politică. El nu imită pe acei tineri ce studiază o specialitate 
ca să-şi facă dintr'insa un mijloc de a trai mai mult sau 
mai puţin confortabil î). Bogat prin patrimoniul părinţilor 
săi, Katargiu despreţuiă carierele lucrative; o specialitate bă- 
noasă eră o ţintă prea vilă pentru înălţimea aspirațiilor sale. 
Impacient de a cunoaşte viitorul şi târît de curentul ce domniă 
pe la 1830 în Paris, el se duse împreună cu Barbu Știrbei să 
consulte pe faimoasa ghicitoare M-lle Lenormand. Aceasta 
prevesti, se zice, lui Ştirbei că va purtă coroana, iar lui Ka- 
targiu că se va sui în vârful scării sociale şi că va muri de 
moarte violentă. Această predicţiune, ieșită dintr'o gură aşa 
de autorizată, influență până într'atâta spiritul său, de alt- 
mintrelea pozitiv şi lipsit de credulitate, încât în toate mo- 
mentele critice ale vieţii sale, el îşi aduse aminte de dânsa. 
Pe la 1859, pe când se întorceă dela vânătoare la moşia sa 
Maia şi eră numai la câţivă paşi departe de casă, caii se 
speriară şi trăsura se răsturnă. Katargiu sărind din trăsură, 
puşca ce ţineă în mână se descărcă. Doamna Katargiu, au- 
zind detunătura, îi alergă înainte plină de groază să nu se fi 
intâmplat fatala prevestire; dar Katargiu, înțelegând spaima 
soţiei sale, o asigură cu vorbele: «Nu de astă dată, dragă 
Catinco |» 


Barbu Katargiu 
membru al Societăţii 
Filarmonice. 


Pe la 1834, întorcându-se din strei- 
nătate, Barbu Katargiu luă parte la 
formarea societăţii filarmonice, al cărei 
scop eră creiarea unui teatru naţional, 
tipărirea de cărți româneşti şi organizarea unei opoziţiuni de 
principii contra guvernului lui Alexandru Ghica. Alături cu 
dânsul figurau Emanoil Băleanu, I. Câmpineanu, Scarlat Cre- 
țulescu, |. Russet, Grigore Cantacuzino, C. Manu etc. 2). 


t) In şedinţa dela 12 Ianuarie 1861, (v. discursul XXXIV), el declară că 
n'are diplomă de doctor în legi, dar cunoaşte legile ţării. 
2) |. Heliade Rădulescu, Echilibru între Antiteze, pag. 11. 

Doi ani de zile, societatea merse pe calea modelelor mari 
din literaturile streine. Membrii ei traduceau tragedii clasice, 
menite a înălţă inimile, precum Mahomet după Voltaire, tradus 
în versuri de Heliade, A/zira sau Americanii traducere de Gr. 
Alexandrescu iarăşi după Voltaire, Paul şi Virginia traduse de C. 
Aristia, amândouă după Alfieri, etc. Dar mai târziu gustul dege- 
neră, În loc de opere clasice, o parte din membrii ei se ocupau 
cu scrieri fără nici o valoare estetică, cu satire personale, cu farse 
ordinare, în cari transpiră intenţiunea de a atacă nu viţiul, 
ci pe indivizii ce căzuseră în disgraţia lor. Tocmai în anul 
1836, loan Voinescu u, traduse celebra dramă a lui August 
Kotzebue întitulată Mizantropia şi Pocăința (Menschenhass 
und Reue). Reprezentarea acestei piese pe scena din Bucu- 
reşti avù un succes din cele mai strălucite 1). Cu această 
ocazie, Barbu Katargiu scrise următorul articol, care merită o 
deosebită luare aminte nu numai pentru vigoarea şi energia 
stilului, ci şi pentru înălțimea ideilor ce conduceau pe autor 
în privinţa teatrului naţional: 


«Trei ani sunt de când voinţa unui om, voinţă însă de acelea ce nu 
o opreşte nici o stavilă, nu se clatină de nici o izbire, făcii pentru în- 
tâia oară pe Rumân să încalţe coturnul, să ia masca comică şi să facă 
să râsune pe scenă astă limbă, ce cu 15 ani mai înainte socotiă cinevă 


1) Pentru ca cititorii să înţeleagă aluziunile din articolul lui B Katargiu 
ce vom reproduce mai jos, dăm aci pe scurt argumentul acestei drame, 
care făcu din Kotzebue eroul scenei europene. «Un domn de Mainau, 
foarte nobil şi virtos, devine mizantrop, pentrucă soţia sa Eulalia îl 
înşală cu un ofiţer, cu care fuge din casa bărbatului ei. Părăsită la 
rândul ei de către seducător, ea se hotărăşte plină de căinţă a-şi impune 
o penitenţă şi a servi ca intendentă într'o casă, Din întâmplare, domnul 
de Mainau vine după câtvă timp în oraşul unde se află fosta sa femeie, 
aude vorbindu-se de virtoasa, binetăcătoarea şi buna-de-inimă doamnă 
Müller, fără să bănuească cine este dânsa şi fără să voească a se informà 
asupra ei, In fine el o zăreşte, recunoaşte pe necredincioasa sa soţie; — 
copiii mijlocesc împăcarea părinţilor, — Această piesă a fost tradusă în 
toate limbile europene şi aplaudată cu îfrenezie, Damele mai ales o admi- 
rară aşă de mult, încât bonetul d la Eulalie ajunse la modă.» (R, König, 
Deutsche Litteraturgeschichte, pag. 390), 

că nu este în stare să exprime decât cunoştinţele muncitorului sau cel 
mult — ceeace eră şi mai rău — rătăcitele idei ale logofeţilor vremii. 

«De atunci tinerii actori rumâni se încercară mai la toats ramurile dra- 
matice, şi cu toate că astă grabă de a cuprinde deodată mai multe ta- 
lente de naturi deosebite se pără un fel de zăticnire la înaintarea lor, 
totuşi un ochiu încercat trebuiă să vază, în aceă grabă şi nesaţiu, un en- 
tuziasm de a săvârşi un om Singur ceeace prin alte părţi săvârşesc mai 
mulţi ; — şi entuziasmul totdeauna a săvârşit minuni. Un asemenea ochiu, 
în loc de a se posomori la acel fel de neorânduială, zâmbiă înaintea nă- 
dejdii şi aşteptă cu încredințare minunile. 

«Aceşti noi actori luară dearândul toate felurile dramatice şi încercară 
şi opera şi vodevilul şi tragedia şi drama şi comedia, şi, după potriva 
vremii şi a mijloacelor, la toate se arătară mai pre sus de nădejdile chiar 
ale începătorilor teatrului naţional. Bine ar fi fost însa ca dreptul entu- 
ziasm ce auditorul simţi atunci să fi fost mai mărginit, căci aplausele lui 
cele fără vreme făcură pe neîncercaţii actori a se crede desăvârşiţi artişti, 
şi, înlocul grijei de a se perfecţionă, le intră o mândrie oarecum şi o 
încredințare că orice fac place şi că parterul e dator să bată în palme. 
După aceasta, afectaţi, lipsa bunei orânduieli. ş. c. 1. 

«Două spiţe din toate ramurile dramatice, deşi se arătară la început 
în teatru, se uitară pe urmă cu totul: tragedia şi drama. Abiă Melpomene 
îşi arătă sângerosul pumnar pe scena românească şi numai decât, peste 
sângele tragic, Terpsichore începă a trage danţuri burleşti şi toată iluzia 
Românului se strică; nimic sublim, nimic de simţire nu se mai văză, 
nimic nu mai mişcă inimile noastre, nimic nu mai făcă să mai vărsăm 
o lacrimă. Cântecul şi râsul, satira şi ridicolul. Dar Românul s'a văzut că 
nu e făcut pentru astea, căci, când privitorul se osteniă de a râde, actorul 
cu cântecul păţiă ca bietul Sosie cu Mercur 1), pentrucă publicului nu-i 
plăceă muzica. 

«Satira mai mult muşcă decât face bine, şi Rumânul a fost destul muşcat ; 
acum el cere foloase şi vrea să se vindece; destul i-a fost inima rece; 
acum vrea să i se încălzenscă, N'are trebuinţă de cântare, pentrucă n'are 
poftă de joc. 

«O nouă scânteie electrică eră trebuincioasă ca să-l deştepte din trista 
amorţire şi să arate drumul actorului pe care să apuce, încât elsă simţă 
plăcere în profesia sa şi privitorului să însufle şi mulţumire şi lacrimi şi 
recunoştinţă şi binecuvântare. 

<Mizantropia și Pocăința tu a doua piatră de încercare a Rumânului. 
Actorul român, la glasul autorului neamţ, se strămută, plin de lacrimi îşi 
învaţă rolul şi cu lacrimi adevărate vine pe scenă, şi tot parterul e stropit 


1) Două personagii din comedia lui Molière intitulată Amphitryon, Această piesă 
a fost tradusă de I, Heliade Rădulescu şi tipărita la 1835. 


Barbu Catargiu, — Discursuri, 2 

de lacrimi. Slavă dar nemuritoare autorului german, şi cinste şi recunoştinţă 
traducătorului român pentru frumoasa sa alegere şi norocită traducţie ! 
Și unul şi altul contribuiră la această norocită prefacere. Astă traducţie 
fu pricina de o nouă dovadă şi de talentul actorilor şi de aceea ce poate 
limba noastră sub pana unui artist. 

<Mizantropia şi pocăința se puse, zic, pe scenă şi toţi încetară de a 
mai zice ca până acum: «actorii români ar face cevă, dar le trebuie vreme 
şi învăţătură, exemple, modèle, profesori, ş. c. l.» Un glas eră în tot 
parterul şi un glas eră în tot oraşul a doua zi: «actorii români simt, 
joacă, iar nu se joacă; actorii români au zugrăvit şi au arătat în ființă 
simplitatea autorului german». Şi adevărat, chiar autorul, de ar îi fost de 
faţă la reprezentaţia românească, s'ar fi văzut mai bine pe sine în oglinda 


inimii Românilor. 
«De ce actorii tomâni fură într'o zi aceea ce nu putură fi în trei ani? 


Pentrucă trei ani au umblat încercând ; pentrucă trei ani erau rătăciţi 
în drumul lor, pentrucă într'o zi se văzură la sine, se văzură la locul lor. 

«Lăsaţi dar, voi fii ai acelor mari domnitori ai lumii, bufoneria, lăsaţi 
satira pe seama acelor suflete înghesuite, pe seama acelor duhuri sărace. 
Părinţii voştri au fost mari şi voi nu puteţi fi mici, 

«Vrei ca actorul român să se arate aceea ce este? Fă-l să trăească în 
elementele strămoşilor săi. Slava, amorul, generozitatea, patriotismul, 
răsbunarea, trufia, dreptatea, iată ce-i trebuie lui, ca să fie mare. Dă-i 
tragedii sângeroase şi drame scrise cu lacrimi, şi le va jucă bine. Nu-i 
da comedia, că el nu ştie să fie bufon; el na ştiut a se slugări şi a se 
maimuţă ; nu-l vei vedeă niciodată ştiindu-şi rolul, pentrucă nu-i place 
nici în glumă a fi măscăriciu. 

«Priviţi teatrul ca o şcoală de morală, şi veţi găsi pe actori mândri de 
a fi profesorii norodului, şi veţi aveă şi actori buni. Faceţi pe actorul 
român să meargă singur înboldit de sine, înnecat în lacrimi pe amvonul 
său, să înveţe, să înduplece, să mişce inimile, să pornească lacrimile, să 
se simţă fericit şi mândru de profesia sa. Nu-l târiţi în silă a-i pune 
peruca bufonului pe cap, a-l face o caricatură şi a-l umili spre a se scă- 
lâmbă înaintea unui public ce şi el e român şi sin „ur nu stie să-şi dea 
socoteala de ce nu-i plac scălâmbăturile. 

«Asta e ministerul teatrului socotit în adevărata lui însemnare ; şi astfel 
a fost socotit şi între cei vechi». 1) 


1) Gazeta Teatrului Naţionul, 1836, Decemvrie 1, No. 12, pag. 94—96. Acest im- 
portant articol se află reprodus de I Holiade Rădulescu tu opera sa Echiljbru între 
Antileze, pag. 84 şi urm, 

Dar literatura eră pentru tânărul Ka- 

Barbu Katargiu ; : E n 

—— ~ targiu numai o ocupaţie de divertiment. 
şi Al. Ghica. Ca mai toți bărbaţii de stat, el debută 
prin scrieri streine de politică. Insă ţinta sa de căpetenie erà 
politica, şi în comitetul Societăţii filarmonice el avù ocazie de 
a se legă mai strâns cu leaderii opoziţiei contra guvernului 
lui A. Ghica. «Malversaţiunile zilnice şi necapacitatea recu- 
noscută a principelui făcuseră să se nască în Adunare un 
partid mare, care censură în public actele lui administrative, 
'care voiă domnia legilor şi îndreptă o privire severă asupra 
tuturor dilapidaţiilor lui. Acest control condus de nişte depu- 
taţi ce se impotriviau tendinţelor corupătoare ale Rusiei, al 
cărei instrument servil erà Principele, făcii pe Ghica să adre- 
seze Adunării un oficiu, în care el semnală vederile secrete 
ale celor trei capi ai partidului naţional, I. Câmpineanu, |, 
Russet şi Gr. Cantacuzino. El invită pe Adunare să nu se 
mai ia după poveţele lor şi recomandă preşedintelui să stingă 
acel spirit primejdios, contra căruia el va fi nevoit să ia mă- 
suri foarte aspre. Dar Adunarea respinse acel oficiu cu 
energie ; şi în protestarea ei, ea îi impută nepăsarea şi neca- 
pacitatea miniştrilor lui» 1), 

La noile alegeri pentru Obşteasca Adunare, Principele puse 
în joc toată influenţa şi mijloacele sale, ca să facă imposibili 
pe adersarii săi. Dar mărturiile mincinoase, calomnia, pre- 
siunea administrativă, corupţiunea şi intimidarea, fură între- 
buințate în deşert; alegătorii, mai bine inspirați decât gu- 
vernul, dederă voturile lor candidaţilor persecutați de admi- 
nistraţie. 2) Katargiu, care de astă dată aveă vârsta cerută 3), 
se aşeză în rândurile candidaţilor opoziţionişti şi câştigă su- 
fragiile alegătorilor de oraşe din judeţul Teleurman. Noua 
Adunare eră animată de un spirit aşă de ostil contra regi- 


1) Felix Colson, De létat present et de l'avenir des Principautes de 
Moldavie et de Valachie Paris, 1839, pag. 91. 


3) Ibidem, 
3) Ca să fie cinevă deputat sub Regulamentul Organic, trebuiă să aibă 


cel puţin 30 de ani. 

mului, încât ea redactă un act de acuzaţie în regulă contra 
întregei administrații a lui A. Ghica. Art. 54 din Regulamentul 
Organic îi da dreptul de «a arătă Domnului prin anatorale 
- năpăstuirile şi plângerile ţării, şi încă, de va fi trebuinţă, de 
a le. aduce la mai înaltă cunoştinţă, însemnând mijloacele ce 
se vor chibzui mai bine spre a lor îndreptare». Ea profită cu 
profuziune de acest drept. Intro adresă redactată cu multă 
dibăcie de către boierul Vulpe şi de George Bibescu 1), Adu- 
narea impută Principelui sub formă de doleanţă abuzurile 
progresive ale administraţiei sale şi starea de jale a tuturor 
claselor populaţiei, nedreptăţile din armată şi abuzurile revol- 
tătoare ce se făceau cu recrutarea militarilor, lipsa de îngri- 
jire a căilor de comunicaţie şi tot felul de vexacţiuni, ale căror 
victime erau ţăranii, venalitatea adminisiratorilor şi protec- 
țiunea dată de guvern celor vinovaţi. Adresa accentuă că pre- 
tutindeni nemulţumirea este în toate inimile şi plângerea în 
toate gurile, că sfaturile orăşeneşti speculează hrana săracului, 
că cea mai mare demoralizare domneşte în tribunale şi în 
curţile de justiţie, că guvernul dă instrucţiuni ce prejudecă 
chestiunile cele mai grave şi influenţează conştiinţa magistra- 
ților prin interpretări de legi, cari atacă drepturi dobândite de 
mai mulţi ani, că dezordinea cea mai deplorabilă bântuie fi- 
nanţele şi că budgetul se soldează cu deficite regulate, în 
fine că starea generală a ţării este de nesuferit şi că îndrep- 
tarea nu mai poate fi mult timp aşieptată».?) 

În desbaterile urmate în sesiunea anului 1842 asupra acestei 
adrese de doleanţă, unică, pe cât ştim, în istoria noastră par- 
lamentară, Barbu Katargiu pronunţă discursul său de fecioară 
(maidenspeech), cum zic Englezii, care produse asupra Adu- 
nării o impresie neaşteptată. Energia frazei şi simpatia tim- 
brului său, vivacitatea gesturilor şi logica argumentării sale, 
umplură de plăcere şi admiraţie pe auditori. Debutantul abiă 
aveă 84 de ani; dar prima sa intrare pe arena politică eră 


1) Bolintineanu, Domnii regulamentari etc, pag. 23. 
2) J. A. Vaillant, La Romanie, 1, pag. 512 şi urm. 

un adevărat eveniment. George Bibescu, principele oratorilor 
români depe atunci, poboaba şi fala tribunei române, în- 
cântat de această revelaţiune, se duse la tânărul parlamentar 
şi, stringându-i mâna cu căldură, îi zise: «Vere, îţi cedez locul 
meu ; m'ai intrecut !» 


Această adresă combinată cu alte îm- 
Barbi Katar prejurări aduse căderea lui A. Ghica. Bi- 
bescu, care îi urmă, se aşteptă la fot spri- 
jinul din partea lui Barbu Katargiu, ruda 
şi aliatul său în opoziţia contra Principelui destituit. Chiar în 
anul suirii sale pe tron, Domnul îl numeşte Director la de- 
partamentul dreptăţii în locul Logofătului Alexandru Racoviţă 1), 
apoi în anul următor, la 23 Aprilie, ziua onomastică a Prin- 
cipelui, Paharnicul Barbu Katargiu, după recomandaţia Ma- 
relui Logofăt al dreptăţii, Alecu Vilara, este înălțat, «pentru 
slujbele ce cu râvnă şi activitate a săvârşit», la rangul de 
Clucer» 2), iar, la 13 Mai acelaş an, Domnul dă ordin Sfa- 
tului administrativ să treacă pe noul Clucer în Arhontologie °). 
Dar nici legăturile de rudenie în cari Katargiu se află cu Bi- 
bescu, nici onorurile ce acesta îi conferise chiar din cele dintâi 
zile ale domniei sale, nu împiedicară pe Katargiu de a ră- 
mâneă credincios principiilor sale şi de a combate pe Domn 
în chestiunea Trandafilof şi a modificării regimului dotal. In- 
dependenţa caracterului său şi patriotismul său luminat nu-i 
permiteau să treacă sub tăcere două măsuri, din cari cea 
dintâi puteă aduce aservirea politică şi economică a ţării 
către Rusia, iar cea de a doua eră o măsură personală şi 
contrarie oricărui principiu de justiție. De regulă opoziţio- 
niştii sunt simpatici publicului, şi această împrejurare unită cu 
elocinţa sa, pusă în serviciul unor cauze drepte, îl făceă foarte 
simpatic tinerilor din colegiul Sf. Sava. Aceştia se uitau cu 
o admiraţie specială la dânsul, de câte ori treceă în elegantul 
său echipaj, spre a se duce la şedinţele Obşteştei Adunări. 


giu şi Gheorghe 
Bibescu. » 


1) Buletin 1843, Iulie. 
2) ibid., 1844, p.143. 
3) ibid, p 181. 

Dar opoziţia sa contra lui Bibescu 
nu eră sistematică şi prin urmare nu 
mergeă până la extreme. El doriă în- 
dreptarea, nu căderea Principelui, pe care de o parte inie- 
resele sale personale, pe de alta răii săi consilieri îl împingeau 
pe calea pierii. Deaceea el nu dede mâna cu revoluţiunea 
contra lui Bibescu şi nu aprobă cu nici un chip măsurile vio- 
lente pentru pretinsa regenerare a ţării. El vedeă în oamenii 
dela 1848 nişte tineri entuziaşti, lipsiţi de experienţă politică, 
admiratori ai instituţiilor franceze şi cunoscători superficiali 
ai marei revoluţiuni. El nu credeâ că o transformare radicală 
a instituţiilor noastre ar puteă stârpi abuzurile şi produce re- 
zultatele pe cari le doriau cei mai sinceri dintre revoluționari. 
El erà conservator în cel mai frumos înţeles al cuvântului, şi 
anume credea că dreptul public ca şi cel privat, ca să fie na- 
țional, trebuie să fie nu rezultatul unor importaţiuni streine 
sau fructul unor născociri de cabinet, ci produsul organic al 
gândirii şi activităţii poporului întreg. Ca şi limba, arta, re- 
ligia, instituţiile unui popor trebuie să iasă nu din manualele 
filozofilor politici de peste graniţă, ci din complexul vieţii sale 
publice şi private. Pe de altă parte, teoreticii dela 48 îşi în- 
chipuiau că Românii nu trăiseră şi nu lucraseră până aci, şi 
că adevărata lor vieaţă socială trebuiă să înceapă dela 11 Iunie 
1848. Ei îşi reprezentau pe Românii de atunci ca o pastă 
moale, maleabilă, capabilă de a Inà orice formă sub mâna lor 
măiastră, ca şi cum ar fi ieşit atunci pentru prima oară din 
pădurile vechei Dacii. Katargiu credeă din contra, că Românii 
erau un popor, că aveau un trecut al lor şi că legiuitorul în- 
țelept trebuiă să ţie seama de singularităţile, temperamentul, 
aptitudinile, credinţele, chiar prejudiţiile lor. Precum un co- 
paciu păstrează în numărul stratelor, în forma ramurilor şi 
a nodurilor sale, urmele împrejurărilor ce au contribuit a-l 
formă, de asemenea un popor păstrează în limba, obiceiurile, 
particularităţile sale, urmele influențelor cărora el datoreşte 
existenţa sa, Pe aceşti Români trebuiă să-i aibă în vedere 
adevăratul legiuitor, pentru ei trebuiă să chibzuească şi să al- 


Barbu Katargiu şi 
revoluţia din 1848. 

cătuească o constituţie, îiar nu să scrie în câtevă minute o 
constituţie copiată după cele aflătoare în Europa. In scurt, el 
nu aveă nici o încredere în izbânda revoluţiei, nu atât din 
cauza împrejurărilor din afară cari nu o favorizau, cât din 
cauza neînțelegerilor şi tendinţelor cu totul opuse ale deosebi- 
ților capi ce îşi împărţiau autoritatea şi influenţa. Deaceea, 
pe când Guvernul Provizoriu şi Locotenţa Domnească îşi 
pierdeau timpul cu ordine ce rămâneau neexecutate şi cu acu- 
zaţii reciproce de trădare, Katargiu treceă pe la Braşov în 
Austria, de aci în Franţa, apoi în Englitera şi în alte State 
ale Europei, căutând a cunoaşte pe bărbaţii lor eminenţi, a 
studiă instituţiile lor, a le observă funcţionând şi a trage din- 
tr'însele învăţăminte pentru patria sa. In Braşov, el întâtni 
pe Bibescu, amărit de cele ce se petreceau în ţară şi întristat 
în adâncul sufletului că n'a urmat povejele amicului său franc 
şi leal. «Dacă te-aş fi ascultat, îi zise Principele plin de mâh- 
nire, n'aş fi ajuns aci». Dar aceste regrete erau tardive; eve- 
nimentele se precipitau cu o repeziciune neaşteptată şi revo- 
luţia cădea la noi, fără a produce altcevă decât o comoţiune 
nefolositoare şi câtevă victime netrebuincioase. 


După restabilirea ordinei legale la 13 
Barbu Katargiu ; s Ă A 

—— >; Septemvrie 1848, Katargiu se întoarse în 
între 1848_şi 1857. fară, aducând cu sine o mulţime de ob- 
servajţiuni ce făcuse as ipra popoarelor pe cari le vizitase şi 
până la oarecare punct, studiase. La 21 Octomvrie acelaş 
an, el fu numit din nou Director la departamentul dreptăţii, 
funcţiune pe care o împlinise cu atâta demnitate sub domnia 
lui Bibescu. În decretul său, Caimacamul C. Cantacuzino se 
exprimă în termenii cei mai măgulitori pentru integru! func- 
ționar. lată cuvintele ordinului de numire: «Dumnealui Clu- 
cerul Barbu Katargiu fiind cunoscut că, în vremea cât s'a 
aflat Director la cinstitul departament al dreptăţii, a avut ose- 
bită stăruire pentru stârpirea neorânduielilor ce se urmau la 
partea judecătorească şi urmarea dreptăţii după legiuirile în 
fiinţă, precum asemenea şi că cinstea şi a d-sale capacitate 
îl cer în lucrările cele mai serioase ale Statului, şi în vremea 

de acum Căimăcămia, simțind neapărata trebuinţă ce este de 
a aveă în ajutorul său pe d-l Clucerul Katartagiu, îl orân- 
dueşte în asemenea post de Director». 1) 

Efectele acestei numiri se văzură îndată în foaia oficială, 
care de aci înainte se umplu de măsuri şi ordonanţe privi- 
toare la administraţia justiţiei 2). Tot în anul 1848 Decemvrie 
2, Katargiu este numit membru suplimentar la Sfatul Vistie- 
riei, impreună cu marele Ban A. Filipescu, Marele Vornic A. 
Scarlat Ghica şi Marele Logofăt C. A. Suţu «spre a se chibzui. 
şi rosti asupra măsurilor ce se cuvin a se luă şi păstră în 
executarea mijloacelor hotărite pentru răfuirea datoriei ce 
Vistieria va face pentru aprovizionarea trebuincioaselor spre 
îndestularea împărăteştei armii ruseşti aflate în Principat» ?). 

Sub domnia lui Barbu Dimitrie Știrbei, Katargiu păstră câtvă 
timp funcțiunea de director al departamentului dreptăţii, pe 
care o exercitase în cursul mai multor ani cu o inteligenţă şi 
o integritate exemplară. La 13 Decemvrie 1849, el fu înaintat 
la rangul de Vornic de politie şi urcă repede scara ierarhiei 
regulamentare, până când, sub Căimăcămia de trei, ajunse 
Logofăt, una din cele mai înalte distincţiuni la care puteă 
ajunge pe atunci cinevă. 

Ştirbei, ţinând seamă de serviciile eminente ce Katargiu 
adusese ţării în lunga sa carieră, îl numi judecător la Inalta 
Curte, de unde el demisionă la 7 Ianuarie 1856, nu ştim din 
ce cauză anume. Adevărul este că el făceă Domnului o opo- 
zițiune, care, fără a fi sistematică, nu eră mai puţin de temut. 
Este ştiut că Divanul instituit prin Convenţia dela Balta Li- 
man eră un fel de Obştească Adunare, compusă în-mare parte 
din funcţionari înalţi, între cari unul din cei mai importanţi 
eră Barbu Katargiu. De câtvă timp, Ştirbei recursese la mij- 
locul de a destitui pe acest consilier recalcitrant înainte de con- 





1) Buletin, 1048, pag. 219. 

2) Buletin, 1848, pag. 235, 236, 244, 250, 269, 276, 283; anul 1819, 
pag. 20, 23, 47, 48, 50, 72, 15, 79, 86 etc. 

3) Buletin, 1848, Decemvrie. 

vocarea Divanului şi de a-l țineà departe de guvern până la 
terminarea sesiunii, după care îl chemă din nou în funcţiune. 
Această purtare a Domnului faţă cu dânsul determină pe 
Katargiu a se aruncă într'o opoziţie hotărită, fapt care rezultă 
din următoarea sa declaraţie făcută la 9 Junie 1859: 

«Mă îndatorez a fi drept, sever pentru toți, şi nu voiu păr- 


tinì pe nimeni, precum nu am menajat nici părtinit la 18451) 
şi 1855». 


Barbu Katargiu Partea în adevăr marcantă a activităţii 
în epoca Divanu. Politice a lui Barbu Katargiu începe în 
rilor Ad-hoc, anul 1857, când ţara erà chemată prin 


organul Divanului ad-hoc să-şi exprime 

dorinţele sale faţă cu Europa. Un comitet compus din 9 membri 
se formă de timpuriu între conservatori. In acest comitet in- 
trară Barbu Katargiu, Scarlat Bărcănescu (tatăl), C. I. Filipescu, 
I. Em. Florescu, Gr. N. Filipescu şi alţii; chemarea lui erà 
de a se chibzui asupra atitudinii ce trebuiă să păstreze ţara 
în nişte momente aşă de solemne. El făci un apel către ale- 
gători, în care arătă bazele pe cari trebuiă să se aşeze vii- 
toarea organizare a țării. Acest apel se publică în broşură la 
19 Martie 1857 şi cuprindea următoarele opt puncte capitale : 

1. Respectul suzeranității Înaltei Porţi şi a integrității auto- 
nomiei Românilor, potrivit cuprinderii tractatelor încheiate la 
1393, la 1460 şi 1513 între Domnii moldo-români şi Inalta 
Poartă ; 

2. Unirea Principatelor moldo-române într'un singur Stat, 
a cărui neutralitate să fie chezăşuită întrun mod special; 

3. Un principe ereditar din familiile domnitoare ale Europei, 
al cărui moştenitor să fie crescut în religia ţării; 

4. Forma guvernului să fie reprezentativă, cu Capul Sta- 


1) v. discursul XI; Katargiu se înşeală însă zicând 1845 în loc de 
1844. Opoziția sa cea mai energică a fost făcută la 1844 în chestiunea 
Trandafilot, căci după aceasta Bibescu închise Obşteasca Adunare cu în- 
cuviințarea Curţii Suverane. Adunarea nu se redeschise decât după doi 
ani, la sfârşitul anului 1846. Vezi Buletin, anul 1844 pag. 513. 

tului inviolabil, miniştri răspunzători şi reprezentaţia naţională 
în raport cu starea morală şi materială a Românilor ; 

5. Supunerea tuturor streinilor la legile ţării; 

6. Egalitatea Românilor înaintea legilor şi supunerea lor la 
toate sarcinele Statului fără nici o deosebire; 

7. Priimirea tuturor Românilor în toate funcțiunile publice, 
după moralitatea şi capacitatea lor; 

8. Respectul absolut al proprietăţii de orice natură şi liber- 
tatea absolută a muncii sătenilor, încetând pe viitor orice lege 
îndatoritoare pentru proprietari şi locuitori, şi rămânând drept 
bază a daraverilor dintre ei buna învoiaală. 

La 30 Martie, adică la 11 zile după publicarea manifes- 
tului boierilor, apări în ziarul Concordia manifestul libera- 
lilor, ce-şi ţineau întrunirile în hotelul Concordia. Acest ma- 
nifest eră o copie a celui de mai sus, cu singura deosebire 
că cereă o reprezentaţie naţională pe nişte baze largi şi nu 
reclamă nici o garanţie pentru proprietate. Aci, ca în multe 
alte împrejurări, «liberalii surprinseseră pe conservatori, pe când 
aceştia se scăldau în gârlă şi le furară hainele depe mal», 
ca să ne slujim de figura lui Disraeli aplicată contra lui Ro- 
bert Peel 1). Deaceea aveă mare dreptate B. Katargiu, când, 
adresându-se în şedinţa Camerei dela 23 Mai 1861 către capii 
partidului liberal, le ziceă: «Aţi zis că d-voastră aţi luat ini- 
țiativa celor patru puncte din Divanul ad-hoc şi că dreapta 
le-a combătut. La aceasta nu vă voiu răspunde decât numai 
cu fapte, arătându-vă că acele patru puncte şi toate principiile 
pe cari se bazează Convenţia noastră s'au cerut de noi aris- 
tocraţii, încă pe când d-voastră eraţi în streinătate, şi, spre 
a vă încredinţă şi mai bine, vă putem da câte un exemplar 
din câtevă sute ce au mai rămas din cele 6.000 tipărite şi 
distribuite atunci de noi. Nu veniţi dar a vă îmbrăcă ca cioaca 
cu penele păunului, nu vă arătaţi tot ceeace nu sunteţi, căci 
ne cunoaştem» 2). 


1) Fr. Althaus, Englische Charakteribilder, 1, pag. 139. 
2) v, discursul XLI. 

Cei mai întransigenți dintre liberali ar fi voit ca nici un boier, 
dacă erà posibil, să nu facă parte din Divanul adhoc. Ei ştiau 
bine că boierii doriau din inimă o stare de lucruri mai bună 
şi că din rândurile lor ieşiseră inițiatorii mai tuturor ideilor 
de libertate şi autonomie. Cei mai înfocaţi dintre liberali, mai 
ales exilaţii dela 48, cereau excluderea deplină a boierilor din 
rândurile candidaţilor pentru Divanul ad-hoc. Aceasta făcii pe 
Grigore Obedeanu să întrebe pe C. A. Rosetti într'o adunare: 
«De ce să ne excludeţi? De ce să ne luaţi drepturile de cari 
azi se bucură fiecare Român? Ce fel? Eu sunt Ţigan ? căci 
numai Țiganii n'au nici un drept». 

Intrigile liberalilor contra boierilor, pe cari îi zugrăviau pre- 
tutindeni ca pe autorii tuturor relelelor din ţară, ca pe nişte 
instrumente ale streinilor şi în deosebi ale Rusiei, protestele 
şi strigătele lor necontenite contra unor opresiuni imaginare, 
sprijinul ce ei găsiau în Caimacanul A. Ghica şi în unii din 
comisarii puterilor garante, făcură că vreo câţivă dintre boierii 
cei mai meritoşi nu izbutiră a fi aleşi. Intre aceşti din urmă 
se află şi Barbu Katargiu!). 

Dar această neparticipare la lucrările Divanului ad-hoc nu 
i-a luat meritul de a fi unul dintre cei ce au formulat dorin- 
tele ţării, nici influenţa sa în sânul partidului conservator, 
După sfârşirea căimăcămiei lui A. Ghica, sub căimăcămia 
de trei?), el ocupă demnitatea de ministru al finanţelor şi, în 
această calitate, făcu un raport asupra administraţiei finan- 
țiare a fostului loco-ţiitor de domn. Acest raport este o ade- 
vărată filipică. Concluzia lui eră: 1) că toate casele publice 
se găsiau sleite, din singura pricină a necumpătării cheltuie- 
lilor; 2) că peste veniturile Statului se cheltuiseră 11 milioane 
lei vechi, fără ca lucrările deosebitelor servicii să fi luat o des- 
voltare poporţională cu banii aruncaţi; 3) că datoria Statului 
a rămas aceeaş; 4) că peste 4.600.000 lei vechi s'au dat în 


1) v. discursul XXII; Eu n'am fost în Divanul ad-hoc; dar încă de mai 
înainte am făcut o manifestaţie în favoarea Unirii Ţărilor sub un Principe 
strein». 

2) Compusă din lancu Manu, Emanuel Băleanu şi I, Filipescu. 


28 BARBU KATARGIU 


gratificaţii nefolositoare în timp de doi ani şi patru luni 1) şi 
s'au atins nişte sume, precum banii grănicerilor, de cari nici 
un guvern până aci nu-şi permisese a se atinge. 

Acest raport merită o deosebită luare aminte, nu numai ca 
document istoric privitor la chestiunea finanţelor sub căimă- 
cămia lui A. Ghica, ci şi pentrucă el este o dovadă netăgă- 
duită de spiritul de economie şi de chibzuinţă, de care eră 
condus B. Katargiu faţă cu banii ţării şi ai contribuabililor 2). 


La alegerile dela sfârşitul anului 
1858 pentru Camera electivă, B. 
Katargiu câştigă sufragiile proprie- 
tarilor mici din lalomiţa şi pe ale celor din judeţul Olt. El 
optă pentru lalomiţa. La început eleră partizanul declarat al 
candidaturii lui Bibescu pentru domnie. Când insă văzi că 
în Moldova s'a ales Cuza şi că Bibescu are puţini sorţi de 
izbândă, el vorbi pentru Unire în persoana alesului Moldovei 
cu atâta căldură şi elocinţă, cu un entuziasm şi un patrio- 
tism aşă de adevărat, încât Alexandru Ghica, cu care el nu 
vorbise dela votarea faimoasei adrese de doleanţă, întâlnindu- 
se cu dânsul la două trei zile după aceasta, veni la el cu 
bunătatea lui obişnuită şi, strângându-i mâna, îi zise: «Co- 
coane Barbule, mă închin !» Fostul Domn făceă aluziune la 
discursul lui Katargiu în favoarea Unirii. 

Indoita alegere a lui Cuza, 5/,, Ianuarie 1859, creiă în amân- 
două Principatele o situaţie cu totul nouă, fără a împăcă urile 
înveterate dintre liberali şi conservatori. In Cameră, amândouă 
partidele luau o atitudine de ostilitate declarată. Exilaţii dela 
48 şi amicii restauraţiei, asaltatorii impetuoşi ai puterii şi ti- 
tularii funcţiunilor înalte, cei setoşi de slujbe şi cei sătui de 
onoruri, politicii de aventură şi politicii de reflexiune şedeau 
pe băncile Adunării unii în faţa altora, măsurându-se cu pri- 
virile, aşteptând momentul încăierării. Mai-mai nu eră şe- 
dinţă în care oratorii liberali să nu atace trecutul boierilor, 


Barbu Katargiu 
şi Unirea Principatelor. 


1) Adică atât cât a ţinut Căimăcămia lui A. Ghica. 
2) Monitorul Oficial, anul 1858, Decemvrie 16. 

să nu-i încarce de invective şi să nu-i facă răspunzători numai 
pe ei de relele ţării; nu eră şedinţă în care B. Katargiu să 
nu fie nevoit a apără aristocrația în contra atacurilor nedrepte 
ce i se aduceau. Ceeace imputau unii altora nu erau atât 
faptele pe cari nu le cunoşteau destul de bine, cât intenţiu- 
nile pe cari le cunoşteau şi mai rău. 

A doua zi după alegerea sa ca domn al Munteniei, Cuza 
numi un minister de fuziune, în care erau reprezentaţi, printr'un 
numă regal de miniştri, atât liberalii cât şi conservatorii. Dar 
această contopire silită a unor elemente neconciabile nu puteă 
să dureze mult timp. Consiliile de miniştri se ţineau rar din 
cauza imposibilității de a se ajunge la o înţelegere, şi adesea 
în Cameră unul din miniştri combăteă actele colegului său 
de altă coloare politică. Nicolae Golescu, ministru de interne 
şi preşedintele Consiliului, împănă prefecturile numai cu oa- 
meni devotați partidului său; B. Katargiu, ca ministru de fi- 
nanje, alegeă pe casierii districtuali dintre conservatori. Şi 
unii şi alţii erau neapărat aprobaţi de domn. Dar casierii (sa- 
meşii) erau în acelaş timp directori de cancelarie ai prefec- 
turii, şi astfel toţi funcţinonarii administrativi depindeau de 
dânşii, deoarece ei erau mai mult egalii decât subalternii 
prefecţilor. Cu modul acesta un ministru contracară măsurile 
celuilalt şi maşina guvernamentală se află la fiecare pas îm- 
piedicată în mersul ei !). Acest minister făcu loc la 23 Martie 
1859 cabinetului N. Cretzulescu. 


Dela proclamarea Convenţiei 
din 7/,; August 1858, B. Katargiu 
se declară pentru respectarea ei 
până în amănuntele cele mai 
mici, căutând în toate legalitatea cea mai strictă, progresui 
moderat şi dreptatea pentru toţi 2). De aci inainte el este cam- 
pionul necontestat al partidului conservator. Cunoştiinţa sa 
de oameni şi de lucruri, fruct al unei experienţe politice de 


Barbu_Katargiu 
cel dintâiu prim-ministru 
al Principatelor-Unite. 





1) Românul din 1859, Martie 10. 
2) v. discursul 1. 

18 ani şi mai bine, vivacitatea şi promptitudinea cuvântului 
său, onestitatea şi capacitatea sa politică!) încercate în cursul 
mai multor guverne, grecum şi admirabilele sale calităţi par- 
lamentare îl destinau a deveni şi a rămâneă fruntaşul parti- 
dului conservator. De aci înainte, influenţa şi autoritatea sa 
în ţară merseră din ce în ce crescând. Credincios spiritului 
şi literei Convenţiei, el căută să facă să reiasă dintr'insa ten- 
dinţa şi caracterul ei moderat, pe când oratorii sau mai bine 
oratorul liberalilor se încolăciă împrejurul ei ca un şarpe în- 
tărâtat împrejurul unui copac tânăr, o strângeă cu inelele 
bizare, ca s'o silească să dea dintr'însa ceeace în faptă ea nu 
cuprindea. Fiindcă această convenţie erà impusă de Puterile 
garante, Românii nu puteau să întroducă principii streine 
de dânsa, ci erau datori să se mărginească pur şi simplu 
la dispoziţiile ei mai mult sau mai puţin categorice. Deaceea 
fiecare partid îşi da toată osteneala putincioasă ca să desco- 
pere într'însa vederile şi tendinţele sale proprii. 

Ministerele urmau unele altora cu o repreziciune extraordi- 
nară. Ín trei ani se succedară nouă Cabinete 2), fără ca unul 
din ele să izbutească a întruni în acelaş timp încrederea 
Domnului şi a Parlamentului. Mania schimbărilor ministeriale 
eră un caracter aşă de marcant al epocei, încât de câte ori 
agentul nostru din Constantinopol se duceă să vază pe La- 
valette, ministrul reşedinţe al Franţei în Capitala Turcei, acesta 
îl întâmpină cu vorbele: «Vii sâ-mi anunţi o nouă schimbare 


1) I. C. Brătianu însuşi mărturisiă că «B. Katargiu făcea parte din aceă 
aristocrație, căreia nimeni nu-i paoate contestă privilegiul ştiinţei, al ca- 
pacităţii, al patriotismului şi al devotumentului.» Românul, 1859, Fevruarie 


26. pag. 93. 
Tot el în şedinţa dela 11 Decemvrie 1861 proclamă pe «B. Katargiu de 


mare economist, cel mai mare poate, căci la noi sunt puţini oameni de 
ştiinţă.» /ndependeța, an. 1861, pag. 225 col. mi-a. 

2) Şi anume: La 25 Ianuarie 1859, Ministerul de fuziune Nicolae Go- 
lescu-Barbu Katargiu ; la 23 Martie, N. Cretzulescu; 11 Octomvrie, lon 
Ghica ; 31 Maiu 1860, Nicolae Golescu; 13 lulie, Manolaki Costaki; 30 
Aprilie 1861, Barbu Katargiu; 12 Maiu, Ştefau Golescu; 19 lulie, Dimi- 
trie; Ghica 23 lanuarie 1862, Barbu Katargiu, 

de minister?» !) Cuza, cu prevențiunile sale contra boierilor, 
pe cari îi bănuiă de conspiratori contra tronului şi de agenți 
ai Rusiei, înclină când către un minister liberal, când către 
altul de o nuanţă conservatoare mai puţin accentuată, când către 
un cabinet compus din amicii săi personali, însă fără autori- 
tate în ţară. Dar legea electorală anexată la Convenţie nu de- 
dese acest drept decât la un mic număr de indivizi, cari, prin 
tradiţile ca şi prin interesele lor, erau mai porniţi a votă pentru 
candidaţii conservatori decât pentru cei liberali. Alegătorii con- 
duşi de bagheta poliţiei erau necunoscuţi pe atunci şi dreptul 
de a votă erâ o realitate. Această situaţiune, care nu lâsă la 
guvern pe cei ce erau dragi Domnului, făch pe acesta să con- 
ceapă încă depe timpul ministerului Jon Ghica (11 Oct. 
1859—28 Maiu 1860) ideia unei lovituri de stat?). 

Astfel, din minister în minister, Cuza fu nevoit, mai ales 
în urma demisionării şi dării în judecată a cabinetului Ma- 
nolaki-Costaki, să cheme la guvern, în ziua de 30 Aprilie 
1861, pe B. Katargiu, leaderul coaliţiunii contra ministerului 
căzut. Dar fiindcă Domnul nu voi să aprobe programul noului 
Minister, B, Katargiu şi colegii săi se retraseră, dând acea de- 
misiune motivată, unica în analele regimului nostru reprezen- 
tativ.£) Această demisiune făcu un sgomot ne mai pomenit: 
presa o comentă săptămâni întregi, publicul se ocupă de dânsa 
în convorbirile sale şi multă vreme ecoul ei răsună în sala 
Parlamentului nostru. +) Domnul mai ales, care de câtvă timp 


1) Bolintineanu, Vieața lui Vodă Cuza, pag. 185. 

3) ibidem, pag. 54. 

3) Vezi colecţiunea de față, mai departe. 

4) In şedinţa dela 9 Fevruarie 1863, M. Kogă!niceanu zise: «Noi am 
avut două ministere, cari au urmat această regulă constituţională, unul 
al lui B Katargiu, care, dându-şi demisiunea, a venit in Cameră şi a 
declarat că aceasta a provenit din cauza că nu sa putut înţelege cu 
Domnul», şi apoi adause: <Onoare memoriei acelui bărbat care a avut 
curagiul de a enunţă opiniunile sule şi lealitatea de a menținea respon- 
sabilitatea actelor sale !> — Tot în aceă şedinţă, Kogălniceanu zise: «Mi 
şe va zice că Domnul (Cuza) îm âurează, că miniştrii se pleacă din com- 

începuse a luă nişte aluri dictatoriale şi care de mai înainte me- 
dită o lovitură de stat, fu apucat de un adevărat acces de fu- 
rie, după ce citi cuprinsul acelei demisiuni 4). 

Cuza căută să se desfacă cu orice preţ de ministerele boie- 
reşti. Dacă el chemă din când în când pe boieri la guvern, 
aceasta o făcea pentru ca pe de o parte să-i uzeze, iar pe de 
alta pentrucă n'aveă încotro. Toate presiunile guvernelor dragi 
lui Cuza nu erau în stare să aducă o Cameră neconserva- 
toare. In faptă, Domnul aveă şi alte cuvinte de a nu iubi Ca- 
binetele boiereşti. De regulă miniştrii aristrocaţi au mai multă 
rigiditate de caracter. Deşi se înclină înaintea Suveranului lor, 
ei păstrează chiar atunci oarecare distincţie, care îşi aduce 
mult cu demnitatea şi nu se aseamănă cu aceă atitudine slu- 
garnică, care este de ordinar caracterul marcânt al miniştrilor 
fals democrați. Ei se vor plecă până la pământ ca să ia ba- 
stonul Domnului lor, dar se vor ridică cu fruntea sus. Ei tratează 
cu regii ca gentleman cu gentleman şi pun întodeauna demni- 
tatea lor mai pre sus de seducţiunile unui portofoliu. Deaceea, 
printr'un fel de instinct inăscut, regii aleg pe miniştrii lor mai 
bucuros dintre burghezi decât dintre nobili. Ei ştiu că cei din 
urmă îi vor servi ca nişte supuşi devotați ţării, pe când cei 
dintâi îi servesc mai totdeauna ca nişte slugi plecate. Cuza înce- 
puse a se ameţi de fumurile slavei şi deaceea căută să se desfacă 
de nişte consilieri incomozi şi refractari. Sub conducerea lui 
B. Katargiu, boierii formau un partid compact, care căută să 
silească pe Principe a domni după dorinţa alegătorilor, nu 
după înclinările sale personal. In politica din afară mai ales, 
Cuza făceă toate fără ştirea miniştrilor ; şi după cum se ex- 
primă un scriitor 2), el însuşi eră adevăratul ministru de ex- 
terne., Fără a fi lacom pentru sporirea averii sale private, el 
aveă, ca mai toţi regii, marota de a conduce singur afacerile 


plezenţă ? De ce au lucrat contra convingerii lor ? De ce n'au avut cura- 
jul de a rezistă în responsabilitatea d-lor? De ce n'au imitat pe B. Ka- | 
targiu ?» 
1) Bolintineanu, Vieaţa lui Vodă Cuza, pag. 269. 
2) Ibidem, pag. 68. 

exterioare şi pretenţiunea de a şti ce se face în casa altora 
mai bine decât cele ce se petreceau la el. Trebuie să recu- 
noaştem că în chestiunile de atunci el a desfăşurat mult pa- 
triotism, dar nu este mai puţin adevărat că unele din ele, 
precum chestiunea mănăstirilor închinate, tocmai din cauza ace- 
stei acţiuni unilaterale, au fost rezolvate cu o pripă impru- 
dentă, fără maturitatea cerută, împrejurare care le face pen- 
dinte până în zilele noastre. 

Cabinetul Ştefan Golescu, care urmă după retragerea lui B. 
Katargiu, nu aveă nici creditul, nici capacitatea cerută de gra- 
vitatea circumstanțelor. Atacat de toate părţile cu violenţă şi 
dibăcie, încărcat cu păcatele guvernelor liberale cari îl prece- 
daseră, incapabil de a răspunde ia trebuinţele momentului, el 
fu nevoit a se retrage, cu toată supărarea Domnului, care voiă 
să-l ţie cu orice preţ!). Cuza doriă un conflict între Guvern 
şi Cameră, ca să aibă ocazia de a face un apel la naţiune pe 
calea sufragiului universal şi de a precipită lovitura de stat, 
care ajunsese pentru dânsul o ideie fixă 2). 

Deşi fruntaşul opoziţiei contra Cabinetului Golescu erâ B. 
Katargiu, totuşi Domnul nu se puteă hotări a însărcină cu 
compunerea noului Minister pe acela care dase tronului o lec- 
țiune aşă de sonoră şi aşă de severă. Cabinetul Dimitrie Ghica, 
sprijinit cu putere de majoritatea Parlamentului, conduse lu- 
crările până la proclamarea Unirii definitive, la 11 Decem- 
vrie 1861. 

De acì înainte însă se cereà un Cabinet cu mai multă au- 
toritate, care să consolideze marele act al Unirii şi să-l facă 
definitiv. Se cereă o organizare care să şteargă deosebirile dintre 
cele două ţări surori, un Minister care să menajeze suscepti- 
bilităţile, să întărească legăturile, să apropie pe vameni, să 
fuzioneze într'un stat compact amândouă Principatele, cari 
acum pentru întâia oară se uniau nu prin superioritatea ar- 
melor unuia din ele, ci prin libera voinţă a celor mai iluştri 
dintre reprezentanţii lor. Domnul, contra înclinărilor sale per- 


1) ibid., pag. 6l. 
2) ibid., pag. 62. 
Barbu Katargiu.— Discursuri. 8 

sonale, încredinţă această onoare lui B. Katargiu. Acesta eră 
omul situaţiei. 

Venirea lui la cârma ţării era cu atât mai firească, cu cât 
nici unul dintre bărbaţii noştri de stat nu salutase cu un patrio- 
tism mai sincer, cu un entuziasm mai adevărat ziua înfrăţirii 
definitive a Românilor din cele două Principate dunărene. 
Acest discurs pronunţat de dânsul în calitate de deputat la 
11 Decemvrie 1861, este un mic capodoperă. lată-l: 


Domnilor, 


«Sunt în vieaţa oamenilor evenimente de acelea în cari limba omenească 
e în neputinţă de a exprimă sentimentele ce mişcă inimile. 

«Evenimentul zilei de astăzi e de acelea ce nu se exprimă; toţi îl pri- 
cepem în acest minut în adâncul inimii noastre. 

«Unirea e sâvârşită, ni s'a zis. Acest cuvânt e un cuvânt înalt! el cu- 
prinde făgăduinţa mântuirii şi viitorul ţării. Deaceea el a circulat ca o 
scânteie electrică in inimile noastre tuturor, şi sunt încredințat că, dacă 
există nemurirea sufletelor, după cum religia ne încredinţează, strămoşii 
noştri au simţit şi ei aceă înliorare şi cu lacrimi de bucurie ne binecu- 
vintează din înălţimea cerurilor. 

«Unirea s'a făcut. Această Unire este simțită de aceste două popoare 
de mai mult timp decât ne putem aduce noi aminte; dar, de au siq- 
jit-o, nu s'a tăcut, sau, de s'a făcut, n'a ţinut decât un moment. 

«În adevăr, încă din veacurile trecute, fură bărbaţi, cari încercară în- 
preunarea naţiilor despărțite în două. Dar fu în zadar; şi de ce aceasta, 
e lesne de înţeles. Pricina neizbutirii lor fură miiloacele ce întrebuinţară. 
Aceste mijloace erau în duhul veacurilor lor, eră conchista, puterea ma- 
terială. Puterea veacului în care trăim este puterea morală, a înţelepciunii, 
a cuvântului, a înîrăţirii, pentru unirea naționalităților 

«Unirea noastră dar de astăzi se face sub scutul înţelepciunii şi înîră- 
ţirii ; şi înţelepciunea ne vine dela Dumnezeu; înfrăţirea între oameni 
este unul dintre cele mai de căpetenie comandamente ale religiei noas- 
tre. Să zicem dar ca biserica noastră: «ceeace Dumnezeu a unit, oa- 
menii să nu mai îndrăznească a mai despărţi» ; nu. Dar ca să ne asigu- 
răm contra unei asemenea primejdii, nu este destul unirea între ţările 
surori ; ne trebuie şi unirea între fiii ei. Aşă numai vom consolidà pentru 
veacuri marele fapt de astăzi ; aşă numai vom păstră locul nostru între 
naţiile Europei, unde ne aflăm de astăzi înscrişi. La din contră, aceă 
binecuvântare a străbunilor noştri, ce ne privesc din sânul veşniciei, se 
va preface într'un blestem ; şi sunt în drept de a zicecă cel ce va mai 
îndrăzni de astăzi înainte a mai aruncă tăciunele discordiei între noi, să 

aibă blestemul nostru şi al urmaşilor noştri; el va aveă hula şi bleste- 
mul chiar al naţiilor ce ne privesc. 

«24 Ghenarie fu o zi asemenea de înfrățire între noi; dar din neno- 
rocire nu eram încă pregătiţi; deaceea o şi văzurăm sfâșiată a doua zi. 

«Atunci ne lipsiă încrederea. Mai multe împrejurări ce trebuie să le dăm 
uitării slujiseră încă a întemeiă între noi aceă neîncredere, 

«Deaceea, având aceeaş dorinţă, aceeaş ţintă, ne aflăm cu toate 
acestea în neunire ; temerea unora şi îndrăzneala prea mare a altora se pre- 
tălmăciă întrun fel năpăstuitor, şi de aci răul desbinării mergeă crescând, 

«Acum ne cunoaştem mai bine, Până aci voiam toţi acelaş lucru, nu- 
mai mijloacele de a ajunge ne despărţiau. 

«Acum, pe drapelul nostru, înaintea căruia să fim tofi îngenuchiaţi, 
să scriem astăzi: Toate pentru țară, nimic pentru noi! 

Să trăească România! 

«Să trăească puterile ce priveghiază fericirea ţării noastre! 

«Să trăească Domnitorul nostru, care singur prin a sa stăruinţă ne-a 
dat mijlocul de a strigă iarăşi: 

«Să trăească România ! 

«Să trăească Domnitorul veşnic şi nedespărţit de noi!» 1) 


Acesta a fost unul unul din cele mai fericite momente ale 
lut B. Katargiu. Unul din adversarii săi politici, Radu Ionescu, 
apreţiând acest discurs, se exprimă astfel în ziarul /ndepen- 
dența ?): 

«D-l Katargiu se urcă la tribună şi, într'o tăcere adâncă, 
«pronunță frumosul discurs, pe care nu ştim dacă l-am 
«putut reproduce ieri cu fidelitate. O voce mişcată şi sonoră, 
«un accent puternic şi vibrător, imagini mari şi cuvinte 
«bine simţite, ridicau discursul său la înălţimea faptelor 
«ce-l inspiraseră. In sală şi în tribune, aplause sgomotoase ; şi 
«aclamaţiuni generale au urmat discursul său, pe care Dom- 
«nitorul se zice că a voita i se comunică îndată prin telegraf», 


La 23 Ianuarie 1862, Cabinetul Ka- 
targiu eră constituit. Dar un şir de greu- 
tăţi inextricabile şi de chestiuni foarte de- 
licate, unite cu fierberea generală a spiritelor, făceau poziţiunea 
acestui minister foarte anevoie de susţinut. 


Complotul contra 
lui Barbu Katargiu. 


1) Reprodus după ziarul /ndependențfa dela 12 Decemvrie 1861. 
2) Dela 13 Decemvrie 1861. 

Chestiunea rurală şi soluţiunea ei apropiată primă pe toate 
celelalte prin caracterul ei cu totul delicat. Liberalii din Mun- 
tenia se feriau de a o atinge, ca să nu se compromită în 
ochii proprietarilor de pământ, C. A. Rosetti şi I. C. Bră- 
tianu demisionară din Adunare în cele dintâi zile ale lui 
Aprilie 1862, sub nişte pretexte, pe cari nimeni nu le puteă 
luă în serios 1). Adevărata cauză a retragerii eră poziţiunea 
lor falsă, căci de s'ar îi pronunţat pentru înproprietărire, ar 
fi pierdut sprijinul puţinilor proprietari ce ţineau cu dânşii; 
în celălalt caz, ar fi nemulţumit pe ţărani. Incolo, țara întreagă 
eră impărţită in două tabere: de o parte M. “Kogălniceanu 
cu ai săi, de cealaltă B. Katargiu cu conservatorii, cari voiau 
să desfacă pe ţăran şi pe proprietar de obligaţiile reciproce 
ce le impuneă regulamentul organic. Tensiunea spiritelor eră 
mai mare decât oricând. Sosirea lui Katargiu la cârma, afa- 
cerilor publice eră deşperarea agitatorilor de meserie. Sam- 
sarii opoziţiunii violente cutreierau satele, înprăştiind pe ascuns 
fel de fel de sgomote contra noului minister 2). Se ziceă că 
boierii vor să se deslege de orice îndatoriri către ţărani, că 
vor să aducă streini pentru cultura pământului şi să lase pe 
Români muritori de foame. Boierii erau reprezentaţi prin zia- 
rele umoristice, ba chiar prin cele serioase, ca nişte strigoi 
ieşiţi din morminte, setoşi de sânge românesc şi capabili de 
a comite toate infamiile, spre a-şi ajunge planurile lor inu- 
mane şi anti-naţionale. Tot aşă revoluționarii francezi spuneau 
în gura mare că Maria Antoaneta făceă baie în sânge de om, 
ca să-şi păstreze frăgezimea pielii. Țăranul român avusese a 
suferi multe din partea arendaşului grec şi câteodată din 


1) Românul, 1862, Aprilie 1, 3 şi 5. 

2) Un libelist (Bibliografiile oamenilor mari scrise de un om mic, 
p. 71) scriă în 1859 că B. Katargiu ar fi strigat în Adunarea dela 1826 
că ţăranul «este capitalul de exploatare al boierului». Un anonim scfiă 
în Românul (1862, Fevr. 25, p. 114) acelaş lucru, cu toate că se ştiă că 
în 1826 nu există în ţară nici o Adunare, şi, chiar de ar fi existat, 
B. Katargiu nu puteă face- parte dintr'însa, deoarece la 1826 el abiă îm- 
pliniă 18 ani. 


G 

partea proprietarului tomân. Opozițiunea liberală confundă 
într'adins pe proprietar cu arendaş, pe boier cu fanariot, trecea 
în rândurile şale pe toţi boierii ce se jertfiseră pentru ţară şi 
trată de trădători şi ciocoi pe toți aceia cari se grupaseră in 
jurul lui Katargiu. Astfel dresat, ţăranul eră prevenit contra 
tutulor măsurilor cari ar fi venit dela un minister boieresc. 
Agenţi secreţi străbăteau satele şi îndemnau pe locuitori la 
manifestații ostile contra noului minister. Orice născocire 
contra boierilor eră cu atât mai bine primită, cu cât eră mai 
absurdă. Cu cât fantasmagoriile ce se debitau contra con- 
servatorilor erau mai monstruoase, cu atât ele pătrundeau mai 
adânc în creierii ţăranilor, deprinşi cu lumea imposibilă a bas- 
melor, şi cu cât predicatorii doctrinelor revoluţionare erau mai 
seci de idei poliiice, cu atât găsiau mai multă favoare înaintea 
țăranilor. Un popor ce a suferit mult timp este ca acei bol- 
navi descurajaţi cari nù mai cred în consiliile şi experienţa 
medicilor, ci aleargă mai voioşi la descântece sau se iau după 
minciunile şarlatânilor, pentrucă aceştia le făgăduzsc o însă- 
nătoşire repede cu o singură sticluţă de apă, pe care adesea 
o plătesc foarte scump. Țăranii români, nutriţi dela 1848 cu 
ideia impărţirii moşiilor, aţâţaţi necontenit de cei ce aveau 
nevoie de agitația lor spre a escaladă puterea, se puseră în 
mişcare către Capitală, sub conducerea unui oarecare Mircea 
Mălăieru, spre a intimidă pe deputaţi şi a insuflă spaima în 
inimile noilor miniştri. In simplitatea lor, ei credeau că o 
manifestaţie sgomotoasă din parte-le poate rezolvă cele mai 
grele chestiuni politice şi sociale. Subprefectul Notara, care 
încercă să-i împiedice de a porni în massă, fusese bătut şi rănit 
greu. Sosind în Bucureşti, ei huiduiră pe miniştrii ce se duceau 
la Cameră, dar în acelaş timp salutară, după instrucţiile ce 
primiseră, cu cele mai gălăgioase strigăte pe domn, care se 
duceă să deschiză sesiunea Adunării la 24 lanuarie 1862, De- 
putaţii liberali fură întâmpinați cu aceleaşi ovaţiuni entuziate!). 

Cercetările făcute asupra acestei mişcări descoperiră cio- 


1) Românul, 1862 Ianuarie 25. 

mege, cuțite, sulițe, topoare şi chiar puşti. Cine erà adevă- 
ratul conductor al acestor cete, nu s'a putut descoperi. In 
Moldova, Evreii şi femeile începură a face propagandă contra 
Unirii 1). Arastasie Panu şi M. Kogălniceanu fuseră arşi în 
cfigie, pentrucă votaseră pentru aşezarea Curţii de Casaţie în 
Bucureşti. Această ieşire a patimilor politice din orbita lor 
făcă pe B. Katargiu să exclame în limbagiul său pitoresc 
«vasul ia apă de toate părţile» şi să apeleze la Cameră pentru 
luarea unor măsuri grabnice, cari să asigure ordinea publică. 
Presa opziţionistă întreţineă agitația şi luă un ton din ce în 
ce mai violent față cu guvernul. Aceste excese determinară 
pe Katargiu să propună şi să insiste a se votă o lege de ga- 
ranţie contra presei, mai ales că publicul nu eră destul de 
format, ca să ştie ce preţ să dea sgomotelor împrăştiate de 
dânsa. A doua zi după votare, la 25 Martie 1862, Românul 
apării cernit de jur împrejur cu chenarul de doliu. Intre acestea, 
agitația ocultă creşteă. Un individ, ce nu s'a putut descoperi, 
aruncase cu o piatră de mărimea unui ou de gâscă contra 
ministrului de externe, Ap. Arsachi, tocmai când acesta in- 
trase în (Cameră. Din norocire, piatra izbi în tribună, fără a 
atinge pe cinevă. Se zice că o mulţime de arme stau adunate 
în pivnițele pasajului şi că o conjuraţiune întinsă se for- 
mase contra celor mai influenţi din membrii partidului con- 
servator. Deosebite versiuni circulă şi astăzi asupra compo- 
ziţiei acestui complot, din ai cărui membri nu putem numi 
deocamdată pe nici unul, din cauză că mai toţi sunt încă în 
vieaţă şi instrucţia procesului a fost curmată tocmai pe când 
procurorul însărcinat cu această afacere începuse a pune mâna 
pe câtevă din firele complotului. Domnul însuşi eră informat 
prin Liebrecht de cele ce se urziau în întuneric contra vieţii 
lui B. Katargiu şi a boierilor; dar, fără a se amestecă direct 
în această conjuraţiune, el lăsă lucrurile să meargă către des- 
nodământul lor fatal. 


1) Românul, 1862, Martie 28. 


ANGHEL DEMETRESCU 39 


Katargiu nu eră în necunoştinţă de cele ce 
se plănuiau contra zilelor lui, da el nu credeă 
pe adversarii săi politici aşă de perverşi, încât să alerge la 
asasinat, pentruca să scape de dânsul. Luni la 4 lunie, el se 
culcase puţin după dejun, şi, fiindcă eră indispus de migrena 
sa obişnuilă, rugase pe d-na Katargiu să nu-l deştepte până 
va veni ora plecării la Cameră. Atunci Barbu Slătincanu, unul 
din amicii lui, care aflase întrun mod foarte vag dela soţia 
unuia din conspiratori despre întocmirea complotului, veni 
să-i comunice ceeace ştiă în aceasiă privinţă şi să-l facă atent 
asupra primejdiei ce-l ameninţă. Dar B. Katargiu răspunse cu 
nestrămutata sa încredere în lealitatea poporului român. «Nu 
există Român, zise el, care să fie capabila ucide un Român.» 
A doua zi, Nicolae Bibescu, prefectul poliţiei, veni la dânsul 
acasă, spre a-l duce cu sine la Cameră. D-na Katargiu, în- 
grijată peste măsură de cele ce auzise că se urzescîn contra 
vieţii soţului său, zise prefectului: «Mai lăsaţi-l în pace cu 
politica, căci se pregăteşte o nenorocire». — «Nu te teme, Vor- 
niceaso, îi răspunse N. Bibescu, devremece Coconu Barbu 
este cu mine.» Miercuri la 6 lunie, d-na Katargiu plecă la 
Maia spre a pregăti toate pentru primirea deputaţilor din Mol- 
dova, căci peste două sau trei zile Camera trebuiă să se în- 
chiză şi drumul către Moldova duceă pe la Maia. Katargiu 
înţelegeă că legăturile politice se păstrează şi se întăresc prin 
mici îndatoriri, prin conversații intime, prin acele mulţumiri 
nepreţuite pe cari cinevă le gustă în casa amicului său şi cari 
adesea au o influenţă decisivă asupra bărbaţilor politici. 

Vineri la 8 Iunie 1862, el plecă la Adunare cu presimţirea 
morţii în inimă. Mai mulţi membri ai partidului liberal şi 
anume d-nii Anton Arion, N. T. Orăşanu, Gr. Miculescu, Gr. 
Heliat, E. Carada, I. Ionescu, D. Petrolian şi C. Trandafir, 
hotăriseră a serbă printr'o întrunire pe câmpul Filaretului ani- 
versarea zilei de 11 Iunie 1848. Conservatorii, îngrijaţi de 
sgomotul ce se făcuse împrejurul acestei serbări, amintindu-şi 
că tot aci în anul trecut se subscrisese o petiție către domn, 
prin care se cereă modificarea legii electorale într'un sens mai 


Asasinarea. 

acomodat agitaţiunilor de stradă, temându-se de scandalul ce 
ar puteă provocà o asemenea întrunire într'o superexcitaţie aşă 
de acută a spiritelor, mai ales când chestiunea rurală se re- 
zolvase într'un sens contrariu dorințelor celor neastâmpăraţi, 
cu atât mai mult, cu cât chiar în ţările cele mai liberale în- 
trunirile prea numeroase sunt ingăduite numai într'un local 
acoperit, — conservatorii, zicem, ceruseră dela guvern oprirea 
acelei adunări hotărite pentru agitaţie şi scandal. B. Katargiu, 
de acord cu majoritatea Camerei, se declară contra întrunirii 
proiectate şi rosti cu această ocaziune acel discurs, al cărui 
final aşă de bine cunoscut este testamentul şi programul său 
politic. «Pacea, domnilor, zise el cu o voce adânt mişcată, 
pacea şi odihna e scăparea ţării, şi voiu preferi moartea mai 
înainte de a călcă sau a lăsă să se calce vreuna din insti- 
tuţiile ţării !» 

Pe la 5 ore şi jumătate, el ieşiă din Cameră. Printr'o coin- 
cidenţă misterioasă, cupeul său plecase. C. Cantacuzino îi oferi 
trăsura sa, când N. Bibescu îl învită să vie cu dânsul. Se 
suiră amândoi în trăsura prefectului de poliţie. Dar pe când 
trăsura întră pe sub turnul ce formează intrarea în Curtea 
Mitropoliei, o detunătură de pistol se auzi. Principele Dimitire 
Ghica tresărind strigă: «In Katargiu a tras!» Plagino, care se 
coboră pe calea ce duce afară din Curtea Mitropoliei, înțelegând 
că o mână ucigaşă a tras asupra primului ministru, se intoarse 
inapoi, sări în trăsură spre a vedeă ce s'a întâmplat. B. Katargiu 
păstră încă poza sa obişnuită în fundul trăsurii, ţinând capul 
plecat spre piept. Plagino, care-i ştiă atitudinele, credeă că primul 
ministru, desgustat de cele ce se petrecuseră în Cameră, se cu- 
fundase într'o posomorire mută, şi deaceea se apropie de dânsul 
cu vorbele: «Eşti amărit, cocoane Barbule?» Dar în acest minut, 
picioarele lui Katargiu alunecară, capul căzii în dezordine şi 
sângele, de care eră acoperit tot spatele său dete pe faţă cruda 
realitate. Lovitura fusese dată pe dinapoi în osul craniului, 
aproape de împreunarea sa cu gâtul, şi glonţul, întâmpinând 
acest obstacol, alunecase dealungul coloanei vertebrale, pe care 

o rupsese, aşă că moartea a fost instantanee. 1) Ucigaşul trä- 
sese aşă de aproape, încât părul capului erà pârlit. Grigore 
Filipescu văzuse că cinevă dăduse cu o basmă semnalul por- 
nirii lui B. Katargiu, şi poate că atunci n'ar fi fost cu nepu- 
tinţă de a se descoperi urmele criminalului ; dar lipsa de dibăcie 
a poliţiei înlesni evaziunea lui. Bibescu dete ordin să se în- 
chiză uşile Adunării şi să nu se permită nimănui să iasă; 
însă deputaţii, după câtevă minute de aşteptare inutilă, îşi 
făcură drum cu sila şi se precipitară către cadavrul Primului 
Ministru. Nicolae Bibescu părăsi între acestea dealul Mitro- 
poliei şi alergă la Palat ca să comunice Domnului înfiorătoarea 
tragedie. Cea dintâi mişcare a lui Cuza fuse de a întrebă dacă 
asasinul s'a prins; şi la răspunsul negativ al prefectului de 
poliţie, el nu-şi putu stăpâni indignarea, care izbucni în cuvinte 
insultătoare la adresa celor ce nu ştiuseră să-şi facă datoria. 


Ştirea despre asasinarea lui B. Katargiu 
e împrăştiă cu iuţeala fulgerului nu numai 
în capitală, ci şi în judeţe. Fa produse o consternaţie gene- 
rală în ţară. Principele însuşi, cu toată cunoştinţa vagă ce 
aveă de cele ce se fomentau la întuneric contra vieţii Primului 
Ministru, păru terificat de această noutate înfricoşată. El veni 
la casa marelui bărbat de stat, spre a vărsă lacrimi peste acest 
cadravu, cald încă, şi a luă parte la doliul familiei. Locuitorii 
Capitalei se grăbiră de asemenea să vază încă odată pe acela 
care umpluse ţara cu numele său. A doua zi Sâmbătă la 9 
lunie, poporul se grămădiă în grupe grupe, spre a salută 
pentru cea din urmă oară aceste rămăsiţe triste. Tocmai că- 
tre seară, cadravul fu aşezat pe un catafalc superb în biserica 
Sărindar, unde în ziua următoare i se oficiă ceremonia fu- 
nebră. Tot ce ţara aveâ mai ales în rândurile ei îşi făcă o 
datorie de a asistă la această sărbătoare tristă, dar măreaţă: 
Principele, miniştrii, deputaţii, membrii tuturor curților jude- 
cătoreşti, armata şi o mulţime nemărginită de public, pentru 
care interiorul şi curtea bisericii erau prea mici. După ter- 


Înmormântarea. 
bac uit 


1) Scrisoarea lui George Linche din 15 iunie 1862, 

minarea oficiului religios, cortegiul se îndreptă pe Podul 
Mogoşoaei (astăzi Calea Victoriei) şi îşi continuă drumul so- 
lemn până la barieră, de unde un pichet de jaudarmi şi mai 
mulţi amici îl urmară la pas până la moşia de predilecție a 
defunctului. Pe la ora 9 şi jumătate seara cosciugul purtă în 
moşia lui iubită pe stăpânul ei rece şi mai descompus, sub 
lumina stranie a torţelor funerare şi la sunetul lugubru al cân- 
tecelor religioase. Amicii coborîră pe umerii lor rămăşiţele pä- 
mânteneşti ale marelui cetăţean, a cărui pierdere ţara o simte 
acum mai bine decât oricând. Luni la 8 ore de dimineaţă, 
clăcaşii, Intristaţi în adâncul sufletului de pierderea iubitului 
lor protector, cerură ca ultimă favoare să li se permită a-l 
purtà pe braţele lor până la marginea bolții mortuare, unde 
mâinile amicilor primiră încă odată aceste relicvii scumpe, spre 
a le depune în odihna de veci a mormântului !). 


Moartea lui Barbu Katargiu eră o 
faptă fără exemplu până acum în istoria 
omenirii. Cum că el a fost victima pasiunilor politice, nu mai 
încape nici o îndoială. Indată după omor, ministerul luă mă- 
suri trebuincioase pentru descoperirea ucigaşului şi complicillor 
lui; se arestară subscriitorii petiţiunii ; chiar cei doi deputaţi 
ce figurau între dânşii, Anton Arion şi Gr. Miculescu, fură 
duşi la poliţie şi ţinuţi aci vreo 10 minute, apoi liberaţi 2). 
Numărul celorlalţi arestaţi s'ar fi ridicat, după cum afirmă 
Românul 5), la vreo 200 de inşi. Procurorul Curţii Criminale, 
răposatul lancu Deşliu, procedă cu o energie vrednică de mă- 
rimea crimei la întrebarea martorilor, culegerea probelor, adu- 
narea întregului material pentru descoperirea adevărului şi pe- 
depsirea vinovatului sau vinovaţilor. Se violă secretul scriso- 
rilor; se deschiseră scrisorile lui C. A. Rosetti către I. C. Bră- 
tianu, precum şi ale lui Teodor şi Dumitru Brătianu către G. 


Instruirea asasinării, 


1) Scrisoarea dela 15 lunie 1862 a lui George Linche. 
2) Românul, 1862, Iunie 17. 
3) ibidem. 

Enescu i). Acest exces de zel naiv produse un adevărat scan- 
- dal în presă. Fiindcă I. C. Brătianu şi C. A. Rosetti erau bă- 
nuiţi de a fi luat o parte directă la săvârşirea crimei sau cel 
puţin de a fi în stare să dea lămuriri preţioase în această 
privinţă, dânşii fură citați a se înfăţişă la 12 lulie la Plumbuita, 
spre a li se lua interogatoriul 2). In ziua de 11 Iulie, C. A. 
Rossetti scrise un articol violent contra lui |. Deşliu, şi a doua zi, 
ziua fixată pentru compariţiunea la Plumbuita, Deşliu erà des- 
tituit. Se zice că Rosetti ar fi ameninţat pe Domn prin unul din 
oamenii săi că, dacă nu va fi lăsat în pace, va denunţă înaintea 
țării şi a Europei pe adevăratul omoritor al lui Katargiu, dând 
să înţeleagă că Domnul nu este strein de această crimă. Atunci 
Cuza dădu ordin ministrului de justiţie Dimitrie Cornea să 
destituie pe gelosul procuror; Rosetti şi I. C. Brătianu fură 
lăsăţi în pace, iar instrucţia curmată pentru totdeauna. Desti- 
tuirea lui I. Deşliu, în mijlocul instrucţiunii omorului şi tocmai 
în ziua fixată pentru înfăţişarea celor doi bănuiţi, dă loc la 
oarecare bănuieli. S'a vorbit mult şi se vorbeşte încă de un 
oarecare Bogati, care pe timpul ministerului lui Lascăr Ka- 
targiu se oferise a da probe neindoioase asupra lui Barbu 
Katargiu. Dar cercetările destul de serioase făcute în anul 1874 
la Viena asupra lui Bogati au dovedit că el nu aveă nici un 
document. Sunt chiar persoane cari îşi aduc foarte bine aminte 
că în ziua şi pe la ceasurile când B. Katargiu expiră în Dealul 
Mitropoliei, Bogali se află în Cişmigiu. 

Pân: astăzi, taina cea mai ascunsă se păstrează împrejurul 


1) Românul, 1862, lunie 20 şi 21. 

2) Cum că această măsură nu eră neîntemeiată rezultă din declaraţia 
lui I. C. Brătianu dela 11 Fevruarie 1886 în Cameră, de unde se vede că 
nu eră în absolută necunoştinţă asupra omaritorului lui B. Katargiu. lată 
aceă mărturisire după redacţiunea publicată de Voința Națională : 

«D-nul /. C. Brătiunu. — B. Katargiu n'a fost omorit de un Român. 
D-nul Kogălniceanu trebuie să ştie aceasta. 

«D-nul Kogălniceanu. — Nu ştiu. 

«D-nul Brătianu. — Trăeşte încă o persoană care ştie şi care îți va 
puteă spune». 

acestui omor infam. Cum că există persoane cari ştiu pe asasin 
reiese în modul cel mai neîndoios din declaraţia lui I, C. 
Brătianu dela 1L Fevruarie făcută în adunarea deputaţilor. 
Istoria nu va ajunge a cunoaşte cu siguranţă amănuntele com- 
plotului şi numele asasinului, precum şi ale complicilor lui, 
decât atunci când unul din cei iniţiaţi va publică memoriile 
sale, dacă va fi având. Poate că şi din acest punt de vedere 
trebuie să regretăm arhiva intimă a lui C. A. Rosetti dispărută 
întrun mod aşă de misterios în incendiul din noaptea de 26 
Ianuarie 1884. 


Barbu Katargiu 
ca om politic. 


Moartea prematură a lui Katargiu este 
o pierdere necalculabilă nu numai pentru 
amicii lui personali, nu numai pentru 
partidul conservator, ci pentru ţara întreagă. El izbutise să facă 
din vechii boieri un partid politic complet, puternic, capabil 
de a luptă contra agitatorilor de meserie şi contra Domnului, 
care voiă să substituie voinţa sa voinţei alegătorilor. Autoritatea 
ce el câştigase prin calităţile sale făceau dintr'insul omul pro- 
videnţial al partidului conservator. Toţi cei ce au încercat șă-i 
ia în urmă locul n'au făcut decât să pună în evidenţă infe- 
rioritatea aptitudinilor lor. Spiritul eminamente organizator 
dăduse adepților săi disciplina regimentului şi unitatea în acţi- 
unile politice. Negreşit, partidul conservator a numărat şi nu- 
mără în rândurile sale capacităţi de primul ordin, caractere în 
toată puterea cuvântului, cetăţeni împodobiţi eu tot felul de 
virtuți civice. Dar dacă trebuie să judecăm din punctul de ve- 
dere al influenţei şi creditului de care s'au bucurat chiar cei 
mai distinşi din ei în mijlocul partizanilor lor, şi dacă ar trebui 
să-i compărăm cu B. Katargiu din punctul de vedere al ta- 
lentului de a disciplină un partid, apoi nici unul dintr'inşii nu 
se poate pune alături cu el şi lacuna deschisă prin moartea 
lui nu s'a putut umpleă nici până în momentul de faţă. 

De atunci partidul conservator este departe de a posedă 
-aceă întocmire admirabilă ce-i impusese Barbu Katargiu ; şi 
deaceea am puteă zice că tot de atunci nu, mai există Ja noi 
o opoziţie conservatoare în adevăratul înţeles al cuvântului. 

Opoziția noastră actuală, multicoloră cum este, nu imitează 
pe câmpul luptelor politice nici ordinea severă a Romanilor, 
care nu permitea nimănui să iasă afară din şiruri, nici care- 
urile batalioanelor lui Napoleon ce înaintau în massă com- 
pactă, aruncând spaima în rândurile vrăjmaşilor. Bărbaţii no- 
ştri de azi din opoziţiune se reped, se retrag, se grupează şi 
iar se desfac, ca o ceată de Carlişti din munţii Spaniei. Când 
conservatorii atacă întreaga politică a regimului, junimiştii 
sprijinesc politica externă şi se mulțumesc a face o opoziţie 
intermitentă asupra administraţiei interne; când grupul lui 
Dumitru Brătianu intră în alianţă, Rosettiştii rămân izolaţi, 
sub pretext că nu vor să fuzioneze programul lor cu al con- 
servatorilor: Unii păstrează faţă cu regele atitudinea cea mai 
respectuoasă, pe când impetuoşii tineri dela Lupta şi Epoca, 
impacienţi de a termină cât mai în grabă cu «colectivitatea» 
îndreptează atacurile lor cele mai violente, dar nu cele mai 
înţelept conduse, contra Capului Statului. Unii se pretind 
opozanți, dar în acelaş timp primesc a fi numiţi deputaţi 
sub egida guvernului, cu graţiosul concurs al administraţiei. 
Fiecare urmează la întâmplare un plan ce se bate în cap cu 
al acelora cu cari pare a simpatiză. Nu vor să intre cu toții 
în disciplina regimentului, pretinzând că nu recunosc de stă- 
pân decât convingerile şi conştiinţa lor, pe când în realitate 
o parte din ei cedează instinctelor de câştig, căci de câtvă 
timp viţelul de aur a ajuns idolul câtorvă din pretinşii mem- 
bri ai opoziţiei. Această anarhie în rândurile opoziţiei face 
tocmai tăria vrăjmaşilor ei. Avem mai-mai atâți căpitani câţi 
luptători. Avem opozanți împrăştiaţi în firai//euri, nu o opo- 
ziție organizată în careuri formidabile, supuse unuia şi ace- 
luiaş comandant suprem. Orice opoziţie care nu e sistematică 
sau, mai bine, sistematizată nu are un drapel. O asemenea 
opoziţie nu face treburile ţării, ci pe ale guvernului. E pito- 
resc să vezi un lagăr în care strălucesc toate vestmintele, toate 
culorile, dela cele mai aprinse până la cele mai delicat nu- 
anțate; toate armele, dela securea saxonă până la hangiarul 
oriental; tot felul de limbi şi tot felul de temperamente ; dar 

o asemenea armată lipsită de unitate, oricât de numeroasă 
ar fi, are adesea soarta armatelor lui Dariu şi Xerxes la Ma- 
rathon şi Salamina. Opoziţiunea militantă care voeşte să 
ajungă la guvern prin forţa ei, nu numai prin slăbiciunea 
adversarilor ei, trebuie să-şi ia drept deviză versul omeric: 


Nu e bună domnia multora; un singur Domn să fie. (Ziada, 1, 204). 


B. Katargiu luptase sub toate 
guvernele pentru ordine şi legali- 
tate. El doriă progresul din inimă, 
dar nu un progres desultoriu, ci treptat, înţelept, moderat. El 
preferă sistemul englez, evoluţia, cu desvoltarea normală a 
principiilor cuprinse în Convenţie şi Regulament, pe când ad- 
versarii săi politici urmau sistemul francez şi revoluţia. El nu 
voiă ca fara să cază pe mâinile unor oameni cari nu şticu 
din experienţă ce este mecanismul unui stat, cari nu ocupa- 
seră nici funcţiune publică importantă, dar cari ardeau de ne- 
răbdare de a se sui deodată în vârful scării sociale, «Voiţi 
să vă suiţi ? ziceă el odată, adresându-se către fruntaşii par- 
tidului liberal. Nimeni nu vă opreşte, Dorinţa vă e firească, 
Nu vă oprim de a vă sui pe scara slujbelor. Niciodată n'aţi 
fost opriţi nici d-voastră, nici părinţii d-voastră. Vă rugăm 
numai să călcaţi mai încet, din treaptă în treaptă. Nu voiţi a 
sări din capul de jos al scării tocmai la cel de sus şi de 
acolo deodată sus pe straşină. Fiind pasul cam mare, ne e 
frică să nu cădeţi, şi, ceeace ar fi mai rău, să cădeţi peste 
noi ce vă privim cu atâta plăcere, şi să ne rupeţi gâtul şi 
nouă şi vouă» !), 

«La legi noi oameni noi», ziceă M. Kogălniceanu la 5 la- 
nuarie 1859 în alocuţia sa ca deputat al oraşului Focşani 


Principiile sociale 
ale lui Barbu Katargiu. 


1) Conservatorul progresist din 1860, Decemvrie 11, la care colaboră 
şi B. Katargiu, cere dela guvern: 10 să se facă o lege de admisibilitate 
in funcţii publice atât în ramura judecătorească cât şi în cea adminis- 
trativă ; 20 să se înainteze gradat şi nimeni să nu inceapă de sus, pre- 
cum nici dela sfârşit să fie întors la început; 30 destiturile funcţionarilor 
să fie motivate pe abuz, necapacitate sau neexactităţi bine constatate, 

către Domnul ales în aceà zi !). «Caftanlâii îndărăt şi juni- 
mea înainte», strigă C. Boliac în stilul său energic şi colorat?). 
Katargiu se puneă deacurmezişul acestor maxime fermecă- 
toare, din convingerea că o clasă care nu avusese până aci 
o vieaţă publică erà incapabilă de a apără ea singură nişte 
interese, pe cari nu le pricepeâ îndestul. El credeă că mem- 
brii desfiinţatei aristocrații, ca unii ce ocupaseră până aci 
cele mai înalte slujbe ale Statului, înțelegeau acest mecanism 
mai bine decât noii veniţi şi erau în stare să-l conducă cu 
mai multă înţelepciune. Deşi Convenţia le luase privilegiile de 
cari se bucuraseră până aci, ĉi totuşi ar fi putut fi folositori 
ca miniştri, funcţionari înalţi administrativi, agenţi ai ţării în 
streinătate etc. Neapărat, o aristocrație leneşă, care uzurpă 
onorile, în paguba celor capabili, este o nenorocire. Dar o 
aristocrație activă şi supusă dreptului comun, devotată inte- 
reselor publice, este un bine necalculabil pentru o ţară. Le 
giuitorul înţelept este dator să o utilizeze, iar nu să o go- 
nească dela afacerile publice cu formule sofistice că la legi 
noi trebuie oameni noi. Căci dacă vechimea familiei, ser- 
viciile şi jertfele aduse ţării de dânsa nu sunt ţinute în sea- 
mă; dacă demnitatea caracterului şi cuviinţa manierelor sunt 
combătute ca nişte păcate, sau nu găsesc nici o favoare di- 
naintea poporului; dacă, spre a câştigâ câtevă voturi pentru 
Cameră, un bărbat integru trebuie să se ia de gât cu toți 
samsarii electorali şi să bea zile întregi cu bătăuşii mahala- 
lelor ; dacă declamaţia deşartă şi linguşirea slugarnică sunt 
singurele mijloace de u câştigă încrederea alegătorilor, atunci 
boierul preferă a se retrage din vieaţa publică, precum s'a 
retras dela proclamarea Statutului până la căderea lùi Cuza; 
şi fiindcă are cu ce trăi fără să muncească, nu se face nici 
negustor, nici medic, nici advocat, nici profesor, ci se plimbă, 


1) Românul, 1859, lariuarie 17. 

*) Culegere de mai mulți articoli publicați atât în streinătate cât şi 
în țară, pag. 172. Jbid. pag. 171: «Cei cari au lucrat cu streinii Regu - 
lamentul strigau la impunerea lui: «Pentru legi noi oameni noi!» 
Acum strigăm şi noi tot aşă: «Pentru legi noi, oameni noi !» 

face curte, dă baluri şi serate muzicale sau, ce este şi mai 
rău, se duce în streinătate, unde este scutit de umilinţa de 
a se întâlni cu intendențţii săi ajunşi oameni importanţi, îşi 
omoară timpul în petreceri, şi astfel una din cele mai bine- 
făcătoare forţe pentru Stat şi unul din cele mai preţioase ca- 
pitaluri intelectuale rămân pierdute pentru naţiune. Pe de altă 
parte, obiceiurile societăţii s'au schimbat; boierul nu poate 
trăi la ţară, ca gentlemanul englez, mai ales în lunile de ger 
şi noroiu ; el este nevoit să caute contactul lumii culte şi de 
aceeaş educaţie cu dânsul; prin urmare nu poate aduce un 
bine nici măcar ţăranilor de pe moşia lui; şi astfel din mem- 
bru folositor'ce ar puteă fi, ajunge o povară sau cel puţin 
un individ ce consumă fără a produce. 

In orice ţară care are un trecut, se află o clasă de oameni 
a căror avere şi poziţie socială îi pune mai pre sus de mul- 
țimea muritorilor. De regulă, în această clasă se găseşte sau 
se poate formă mai uşor bărbatul de Stat, capabil de a jertfi 
timpul şi averea sa pentru fericirea celorlalţi. Mai întâi ne- 
voile zilnice ale vieţii nu-l strâmtorează nicidecum sau îl preo- 
cupă mai puţin decât pe un negustor, un medic, un advocat, 
care trebuie să-şi câştige pâinea lui şi a familiei sale din munca 
zilnică. Al doilea, chiar această avere îi dă mai multă inde- 
pedenţă şi prin urmare mai multă demnitate. El poate să-şi 
dea demisiunea dintr'o slujbă oricât de înaltă, de îndată ce 
superiorul său îi dictează lucruri contra conştiinţei sau con- 
vingerilor sale. Nici poziţia sa socială, nici educaţia sa liberală 
nu-i permit să linguşească pe cei mari sau pe cei mici, cari 
sunt tiranii şi plaga societăţilor moderne. Pe când clasele de 
sub dânsul au de regulă ca mobil de capetenie interesul per- 
sonal, el este îmboldit de orgoliu, care dintre toate sentimen- 
tele omeneşti este propriu a se transformă în cele mai înalte 
virtuţi, căci omul orgolios simte nevoie de a fi respectat, şi, 
ca să câştige stima şi consideraţia semenilor săi, el trebuie 
să le merite. 

Deosebit de aceasta, de vom presupune doi indivizi de o 
aptitudine firească egală, dar din două clase deosebite, de si- 

gur cel din clasa întâia este mai propriu decât plebeul a de- 
veni bărbat de Stat, pentrucă ştiinţa ce se cere în această 
specialitate complexă nu este ştiinţa din cărţi şi terfeloage, ci 
ştiinţa ce se dobândeşte din studiul omului concret, al guverne- 
lor ce funcţionează, al instituţiilor în vieaţă, al statelor existente, 
nu din studiul popoarelor ce au trăit odată şi ale căror urme 
ştiinţaizbuteşte cu multă greutate a le descoperi în manuscriptele 
mucezite sau în monumentele mutilate. Aceste cunoștințe nu 
se dobândesc în atelierul cabinetului sau în slovele moarte 
ale cărţilor tipărite. Cel ce vrea să le poseadă este dator să 
se puie în contact cu lumea reală, să viziteze pe funcţionarii 
înalţi, ca să profite de experienta lor, să găsească un acces 
liber la bărbaţii eminenţi, cari au servit sau servesc partida 
lor zecimi de ani şi din a căror conversaţie ia ştiinţa vie şi 
neapărată cel ce vrea să înveţe a cârmui un stat. Pentru ca 
să ajungă cinevă aici, trebuie să aibă un nume, o familie, 
avere, educaţie, distincţiune în maniere şi să întrunească o 
mulțime de alte condițiuni ce lipsesc de ordinar plebeului. Un 
asemenea om, format din tinereţe la o şcoală aşă de solidă, 
merită să fie ascultat asupra chestiunilor de interes public; 
şi dacă se întâmplă să fie înzestrat din fire cu aptitudini su- 
perioare, atunci el merită să ajungă cârmaciul ţării şi este 
în stare să strecoare nava Statului printre stânci, fără să o 
izbească ; sau să-i imprime la timp o schimbare de direcţie 
care să o scape de pieire 1). 

Dar curentul ce începeă să se formeze eră îndreptat tocmai 
contra acestei aristrocraţii, căreia Barbu Katargiu voiă să-i 
dea un prestigiu şi o auto-itate meritată. El nu visà o no- 
bilime închisă în caste, ca a Indiei vechi sau ca oligarhia ve- 
neţiană, ci o nobilime accesibilă fiecărei capacităţi, cum este cea 
engleză, care cu timpul să cuprinză în sânu-i toată inteligenţa 
română. Insă leaderii partidului liberal nu voiau clase super- 
puse, aşă cum se desvoltaseră ele pe calea istorică, ci o so- 


1) CE. H. Taine, Les origines de la France contemporaine, La Révo- 
lution, 3, pag. 188 şi urm. 


Barbu Katargiu. — Discursuri. 4 

cietate de indivizi juxtapuşi, în care un Kogălniceanu să aibă 
acelaş vot cu nu ştim care cârciumăraş de mahală, un fel 
de pastă moale, maleabilă, din care agitatorii să facă ce vor 
voi. Barbu Katargiu erà pentru regimul constituţional, dar în 
acelaş timp el cere ca dreptul electoral să fie restrâns numai 
în cercul celor capabili de a se servi de el, iar nu să fie răs- 
lăţit fără nici o garanţie pe toată suprafaţa teritoriului româ- 
nesc. El erà convins de tristul adevăr că nu toţi locuitorii unui 
Stat înţeleg interesul general şi că, spre a ajunge la price- 
perea lui, se cere o educaţie şi instrucţie specială; cei mai 
mai mulţi dintr'inşii au ştiu ce este un buget; şi hoţiile sau 
malversaţiunile săvârşite asupra Statului nu-i ating de loc. 


Statul modern este o creiaţiune vastă, cu trebuinţe com- 
plexe, variate, pentru a căror înţelegere se cere o minte înaltă 
şi o ştiinţă superioară. Statele moderne nu se aseamănă cu re- 
publicile greceşti din vechime sau cu cele italiene din evul 
mediu, unde un oraş formă adesea un stat. In aceste din 
urmă, vieaţa fiind mai mărginită, ideia de stat mai concretă, 
mai-mai fiecare cetăţean erà în stare să cunoască trebuinţele 
micei sale patrii şi să dea o soluţiune înjeleaptă problemelor 
politice. Acolo Statul se identifică cu comuna. În statele mo- 
derne, cu vasta lor întindere teritorială, cu multiplicitatea lor 
înfinită de interese, cu ştiinţa şi geniul ce se cer pentru con- 
ducerea lor, nu fiecare cetăţean este în stare a da un vot lu- 
minat şi bine chibzuit. De regulă, cu întinderea dreptului de 
vot asupra mulţimii indiferente pentru afacerile publice, ale- 
gătorii, conduşi de bagheta magică a administraţiei, se pro- 
nunţă în favoarea unui candidat pe care nici nu l-au văzut 
nici până în ziua alegerii, şi care, odată sigur de izbândă, nu 
se înfăţişează înaintea lor nici chiar în acel moment solemn. 
Tendinţa liberalilor eră de a împinge ţara şi pe Domn către 
votul universal, spre a puteă introduce în Parlament pe toţi 
acoliţii lor, cari, în acele timpuri de descompunere socială, în- 
cepuseră a răsări ca ciupercile pe un gunoiu în putrefacţiune. 
Cei mai mulţi din ti erau oameni fără meserie, fără specia- 

litate, dar îndrăzneţi spre a deveni cevà şi nesăţioşi de a 
ajunge la deputaţie, ba chiar la guvern. 

Şi cu toate acestea un individ care nu posedă nici un certi- 
ficat de onorabilitate sau competinţă, care nu are, ca inginerul, 
advocatul, medicul, profesorul, o diplomă liberată de nişte au- 
torităţi recunoscute, departe de a fi o valoare politică, este 
pur şi simplu o nulitate. In asemenea condițiuni, un negustor 
nu l-ar primi nici băiat în prăvălie, ba poate nici fecior în 
casă, cu atât mai mult cu cât de regulă candidaţii la depu- 
tăţie fac parte din tagma oamenilor politici, tagmă foarte puţin 
sigură într'o ţară fără educaţie publică, pentrucă cei ce o com- 
pun nu sunt todeauna bărbaţii cei mai oneşti şi mai inde- 
pendenţi, ci adesea nişte limbuţi de cafenele şi de răspântii, 
cari, respinşi dela ocupațiile private, unde se cere muncă şi 
onestitate, s'au aruncat într'o specialitate unde lipsa de scru- 
pul şi de rezervă, departe de a fi o slăbiciune, este o forţă. 
Cele ce se petrec astăzi, mai ales după ultima revizuire a 
constituţiei, ne arată îndestul justeţa acestor observaţiuni. Agi- 
taţia de atunci şi-a atins scopul şi dorinţele de odinioară au de- 
venit o realitate. Cât de pe dos au ieşit predicţiunile lui C. 
Boliac, care în 1859 scriă: «Cu purdalnica asta de Constituţie 
are să se înfunde răspunderea scurt. Pas de te mai chiver- 
niseşte din slujbe ! Mai bine un an ministru cu Regulamentul !), 
decât zece ani ministru cu Constituţia !» 2). 

«D-l B. Katargiu se află pe tărâmul feudal», ziceă I. Bră- 
tianu într'unul din discursurile sale; «noi suntem pe tărâmul 
public modern, dreptul social care s'a întins azi în toată Eu- 
ropa» ?). Nu discutăm dacă leaderul conservatorilor se aşeză pe 
tărâmul feudal; ceeace ştim positiv, este că tărâmul său eră 
mai anevoie de apărat, pentrucă el ziceă tuturor : «formaţi-vă, 
educaţi-vă», pe când adversarii strigau: «n'aveţi nevoie de 
nimic; e destul că sunteţi oameni, ca să vă bucuraţi de 





1) Regulamentul organic. 
2) Culegere de mai mulți articoli, etc., pag. 191. 
3) v. dişcursul XIV, 

toate bunurile uzurpate de vrăjmaşii noştri». .De aici o ţe- 
sătură întreagă de fraze deşerte, în cari expresiunile de liber- 
tate, naţiune, popor, constituţie, împilaţi, boieri, tirani, giubelii, 
trădători etc., se combinau în deosebite feluri, cu o logică de 
ocaziune. Aceste cuvinte tipărite prin ziare şi repeţite prin în- 
truniri publice produceau nişte efecte miraculoase asupra unor 
auditori ce le ascultau atunci pentru întâia oară. In general, 
oamenii admit sau resping teoriile nu după adevărurile ce ele 
cuprind, ci după folosul ce fiecare din ei nădăjueşte a trage 
din ele. Şi fiindcă agitatorii spuneau tuturor ce voiau săi 
crează că în sacul celui din urmă conscris se află bastonul 
de mareşal, cei ce îi ascultau credeau că e vorba de ei. Cei 
mai mulţi, după ce se ruinară ajutând cu banii lor agi- 
iaţia, înţeleseră că sub toată această frazeologie meşteşugită 
se ascundeă interesul personal al celor ce se slujiau de dânşii 
ca să-i exploateze. 


In contra acestei tendinţe de nivelare sau mai bine contra 
acestei tendinţe de căpătuire personală, B. Katargiu se luptă 
cu o energie, cu O stăruinţă, cu un talent necunoscut până 
aici în vieaţa publică a Românilor. Pe când adversarii săi po- 
litici aruncau numai asupra boierilor răspunderea situaţiei 
umilite în care se aflase ţara şi nesocotiau cu totul puterea 
împrejurărilor, el dovediă în frumoasele sale discursuri me- 
ritele şi drepturile aceloraşi boieri la recunoştinţa poporului 
românesc, Acei boieri cari ajunseseră obiectul atacurilor şi in- 
sultelor presei liberale, acei işlicari şi tombatere acoperiseră 
țara cu biserici într'o epocă de vieaţă religioasă; întemeiaseră 
instituţii de binefacere pentru mângâierea celor desmoşteniţi, 
înaintaseră ştiinţele şi literatura naţională, alungaseră ignoranţa 
pe cât asprimea timpurilor le permisese, ştiuseră să îmblân- 
zească furia vrăjmaşilor ţării şi să-i apere vechile ei drepturi, 
adesea cu pericolul vieţii lor. Inainte de Divanul ad-hoc şi 
mai înainte de a există o burghezie română, boierii, în per- 
soana Mitropolitului Lupu, a Banului Brâncoveanu şi a altor 
boieri fruntaşi, prezintaseră un protest la congresul din Ve- 

rona (1822) pentru restabilirea ţării în drepturile ei strămo- 
şeşti pe baza capitulaţiilor cu Inalta Poattă. Din acel moment 
protestul se repeţise în deosebite ocaziuni, atât de boierii din 
Valahia, cât şi de cei din Moldovat!). De vom răsfoi filele 
cronicilor noastre, vom vedeă că aceşti boieri au adus ţării 
servicii de acelea a 'căror amintire nu se şterge niciodată; 
şi că, pe când celelalte strate ale societăţeii nu visau de drep- 
turi şi de autonomie, ei singuri se expuneau spre a le do. 
bândi. Katargiu recunoaşte că s'au făcut multe greşeli în trecut, 
dar nu se puteă opri de a ridică puternica sa voce în contra 
acelora, cari din ştiinţă sau din neştiinţă, ştergeau dintr'o sin- 
gură trăsură de condeiu vieaţa şi desvoltarea noastră istorică 
şi făceau să înceapă tot binele şi toate virtuțile civile dela 
dânşii. 

«Acei bătrâni pe cari îi dispreţuiji, ziceă el adresându-se 
către stânga, prin înţelepciunea şi răbdarea lor au ţinut lu- 
crurile cum au putut, prin mijlocul atâtor nenorocite încer- 
cări şi cu micile lor mijloace, ca să ne lase drepturile de cari 
ne bucurăm astăzi. Între cei ce au fost şi au făcut cevă şi 
între cei ce făgăduesc şi n'au făcut nimic, este mare deose- 
bire. Cei ce au fost, au făcut mult rău, dar au făcut şi mult 
bine; vânturând faptele lor, tot vor rămâneă multe grăunţe 
din pleavă, ca să avem ce semănă şi să putem în urmă cu- 
lege. Dar, de vom vântură vorbele pompoase, făgăduielile um- 
flate, de cari suntem asurziţi de câţivă ani încoă, vă întreb, 
în cugei curai, ce credeţi că ne-ar rămânea ? Tot ce am puteă 
agonisi vânturând vântul: un sgomot amăgitor, o gângă de 
vorbe îngânate, babilonice, neînţelese chiar de cei ce le ro- 
stesc. lată rezultatul. Vă rugăm dar, domnilor, fiți mai mo- 
deşti în vorbe. Noi avem răbdare, şi răbdare multă; vă 
aşteptăm faptele, ca să putem cunoaşte din ele cine sunteţi, 
ce voiţi şi ce puteţi !» 2) 


1) C. Boliac. op. cit. pag. 15. — Postelnicul Manolachi Drăghici, Istoria 
Moldovei pe timp de 500 de ani, u, pag. 93. 
2) v. discursul XV. 

Când glonţul unui asasin curmă zilele lui Barbu Katargiu, 
el eră în al 55-lea an al vieţii sale; eră prin urmare în toată 
maturitatea cugetării şi activităţii sale politice. In general, la 
această vârstă, bărbaţii de Stat se află in plenitudinea vigoarei 
lor. Ideile lor sunt mai limpezi, experienţa şi reflexiunea le-a 
dat un capital intelectual considerabil, pasiunile tinereţii s'au 
potolit, vederile lor sunt mai depărtate şi mai sigure. In En- 
glitera, la vârsta aceasta, bărbatul de Stat este considerat copil. 
Palmerston muriă în vârstă de 80 de ani şi amicii săi îl plân- 
geau că a murit încă tânăr. La noi, firea omenească este mai 
precoce şi sleirea ei mai repede. Dar această împrejurare nu 
împiedică pe B. Katargiu de a se bucură de o virilitate inte- 
lectuală completă. Corpul său suferiă de urmările unei tine- 
reji prodige în plăceri, dar admirabila țesătură a creierului 
său îl făceă apt zeci de ani de aci înainte pentru vieaţa pu- 
blică. In anii de exuberanţă juvenilă, adusese şi el, ca toată 
tinerimea timpului, jertfe nenumărate pe altarul Afroditei şi 
al Graţiilor, gustase până şi drojdiile din fermecătorul pahar 
al plăcerilor, pierduse mult timp prin grădini publice şi ba- 
luri, în serate şi serenade, în toalete şi distracţii. Dar elasti- 
citatea acestei naturi fericite ştiă să treacă cu o înlesnire sur- 
prinzătoare dela un gen de vieaţă la altul diametralmente opus. 
In mijlocul acestor distracţii lubrice, el păstră toată frescheţa 
tinereţii, toată puterea de a gândi a maturității şi toată ge- 
nerozitatea inimilor nobile. Deşi inteligenţă superioară şi prim- 
ministru, el nu luă faţă de soţia sa acel aer de suficienţă din 
nenorocire inerent poziţiunilor înalte, şi adesea ori se consultă 
cu dânsa în chestiuni de o importanţă reală. Ca marele Fox, 
care, de câte ori medită vreo reformă, căută să cunoască pă- 
rerea celui mai mărginit dintre deputaţi, Barbu Katargiu se 
consultă adesea cu soţia sa, căci, ziceă el, spiritul fin şi practic 
al femeiei vede în multe lucruri mai bine decât mulţi bărbaţi 
inteligenţi. Este adevărat că femeile formaseră unul din obiec- 
tele sale de predilecție, dar această înclinare nu degeneră 
niciodată în slăbiciune şi nu-l expuneâ la greşeli de acelea ce 
oamenii politici datoresc câte odată sexului frumos. Urbani- 

tatea manierelor sale şi prevenienţa sa către bărbaţii marcanţi 
ai epocei, ca Manolaki Costaki, M. Kogălniceanu, Anastasie 
Panu, stabiliseră între el şi dânşii raporturi de stimă reciprocă. 

Fantazia ce transpiră în câtevă din discursurile sale eră la 
dânsul numai intermitentă şi numai acolo unde ea este nea- 
părată ; din contră, raţiunea rece în chestiunile de finanţe, de 
administraţie, de organizaţie, este calitatea sa predomnitoare, 
pretutindeni unde argumentaţia strictă este de rigoare. Fi- 
reşte, nu putem cere ca o natură militantă ca a lui să păs- 
treze intactă aceă obiectivitate de care se vorbeşte în cărţi şi 
care nu există mai nicidecum în ştiinţele sociologice. Barbu 
Katargiu eră o natură pasionată, căci, precum zice Mommsen '), 
nu există genialitate fără pasiune. Dar aceasta nu eră pasiunea 
spiritelor înguste, acea pizmă răutăcioasă care caută a nimici 
cu orice preţ pe cei ce i se împoirivesc; ci pasiunea artis- 
tului, aceă scânteie electrică ce dă prima comoţiune apara- 
tului nostru psihologic şi împrumută cugetărilor şi simți- 
mintelor noastre culoare şi vieaţă. Admirabila sa întocmire su- 
fletească şi educaţia făcuseră dintr'insul nu numai un orator, 
ci şi un bărbat de stat. Conservator convins şi luminat, el nu 
eră ca Metternich şi Nesselrode dintre acei conservatori in- 
transigenţi, cari rămân staţionari, pe când lumea merge înainte. 
Fără să inceteze de a îi consecinte, el făceă concesiuni libe- 
rale timpului său, şi fără să respingă exigenţele legitime şi 
progresele reale ale timpului, el voiă ca mişcarea către viitor 
să respecte bunurile trecutului. Când Europa ne impuse Con- 
venţia, el o primi cu toate dispoziţiile ei, din cari voiă să facă 
baza desvoltării noastre ulterioare. El nu eră vrăjmaşul re- 
formelor moderate, înțelepte, oportune; dar erà adversarul ne- 
împăcat al oricărei inovaţiuni intempestive, desultorii, violente, 
căci ştiă că poporul ce trece nepregăliit dela o stare politică 
primitivă la o libertate garantată numai pe hârtie este osândit 
a cădeă mai curând sau mai târziu într'o tiranie sigură, şi, 
precum zice o maximă veche franceză, par requierre de trop 


(RE PER CD IDe I 
1) Römische Geschichte, 11, 462. 

grande franchise el liberté chet-on en trop grand servage 1). 
Legalitatea şi ordinea erau idolii săi. Libertatea presei chiar, 
întrun timp când guvernul reprezentativ eră la noi încă în 
faşă, fusese sub ministerul său cu mult mai reală decât sub 
alte ministere pretinse liberale, şi este ştiut că el a revocat 
orgonanţa contra presei promulgată sub cabinetul lui N. Cret- 
zulescu la 4 Octomvrie 1859. Ca ministru, el nu se condu- 
ceă de teoriile cuprinse în cărţile streine, ci de situaţia reală şi 
de trebuinţele simţite ale ţării sale. Deaceea el nu introducea 
nici o reformă pe baza unor articule de ziare, ai căror re- 
dactori voiau să ajungă deodată la drepturile omului abstract. 


Afară de chestiunea rurală, unde s'a 
împotrivit până în ultimul moment al 
a vieţii sale, pretutindeni el se arătă con- 
ciliant, gata a sacrifică trebuinţelor timpului, neţinând seamă 
de strigătele descreierate ale demagogilor. Şi de vom examină 
mai de aproape modul său de a argumentă contra legii 
agrare, aşă cum o propuneau M. Kogălniceanu şi amicii săi, 
poate că nu vom găsi nici chiar azi cu totul absurdă ideia lui 
Katargiu. Proletariatul agricol nu există pe atunci şi împre- 
jurarea că din 356.000 de familii agricole 87.000, adică a patra 
parte din totalul populaţiei rurale, eră compusă din proprietari 
mici numiţi moșneni 2), dovedeşte că România nu se află în 
aceeaş situaţie ca Prusia după bătălia dela lena. Faptul este că 
împroprietărirea nu fusese cerută, nici trebuinţa ei simțită de 
majoritatea ţăranilor. Cum că lucrul este aşă, s'a văzut din îm- 
prejurarea că mulţi ţărani şi-au vândut moşiile dobândite prin 
legea rurală; şi acest exemplu s'ar fi întins pe o scară cu 
mult mai vastă, dacă guvernul n'ar fi făcut în urmă o lege 
de inalienabilitate. Este uşor să decretezi într'o bună dimi- 
neaţă libertatea şi împroprietărirea a două milioane de locui- 
tori; greutatea este să formezi un popor capabil de a le me- 


Ideile agrare ale 
lui Barbu Katargiu. 


1) Alexis de Tocqueville, L'ancien régime et la Revolution, pag. 212. 
2 B. K. (Barbu Katargiu), Încă câtevă idei asupra proprietăţii în Prin- 
cipatele-Unite, 1860, pag. 5. 

rită şi apără. Precum zice marele Goethe, numai acela îşi 
merită libertatea şi vieaja care ştie să le cucerească zi cu zi 1). 
Mai presus de toate, ţăranul simţiă nevoie de o administraţie 
onestă, vis care nu s'a realizat până astăzi şi de a cărui îm- 
plinire el este acum mai departe decât oricând. 

De altmintrelea B. Katargiu primià improprietărirea ţăra- 
nilor pe moşiile mănăstireşti şi pe ale Statului, ca primă în- 
cercare. Ca să ne convingem de aceasta, e destul să repro- 
ducem câtevă pasaje din scrierea lui asupra proprietăţii. lată 
ce citim într'insa: 


«Proprietăţile mănăstireşti şi prin urmare semi-publice, fiind în număr ` 
de 1205 din 3611 proprietăţi mari, fără a vorbi de domeniile proprii ale 
Statului, toată populaţia agricolă a României ar puteă găsi loc numai pe 
aceste proprietăţi publice. 


<Guvernul să încerce a pune la dispoziţia tuturor ţăranilor părţi de 
pământ cu preţuri cuviincioase. Şi pentru ce oare n'ar face-o cu curaj, 
în calitatea sa de epitrop al bunurilor ecleziastice, devremece se pre- 
tinde că această operaţie ar îi cu totul în avantajul proprietăţii? Iar 
dacă nu ar puteă ajunge aceste bunuri semipublice, guvernul să-şi creieze 
un capltal însemnat din fondurile Casei Centrale sau dintr'un împrumut, 
şi să se înfăţişeze pe urmă cu punga plină la licitaţiile publice, unde 
atâtea proprietăţi private se vând din nenorocire pe nimic, spre ruinarea 
posesorilor lor; să facă chiar un apel la toţi proprietarii cari ar voi să 
vânză sau proprietăţi întregi sau părţi dintr'insele, şi-i făgăduim că nu 
va aveă mare nevoie de a găsi să facă asemenea cumpărări. 

«Pământurile cumpărate, împărţite în urmă şi puse la dispoziţia ţăra- 
nilor, fie chiar cu preţuri moderate, ar aduce guvernului, osebit de rezul- 
tatele sociale şi politice cari se speră a se dobândi, făcând pe ţărani 
proprietari, — ar aduce, zicem, guvernului încă şi foloase materiale ; şi 
prin urmare ar creiă un izvor nou şi neaşteptat de bogăţie pentru finan- 
tele ţării noastre. 

«Din această operaţie ar rezultă una din aceste trei împrejurări: sau 
că proprietarii, văzându-se ameninţaţi de a pierde pe toţi sătenii cari lo- 


1) Faust, partea Il-a. În acelaş sens se exprimă Bluntschli (La politique, 
pag. 385): «Adevăratul liberal nu are încredere în libertăţile «octroyate». 
El se încrede numai în libertatea înnăscută şi dobândită prin muncă şi 
strădanie. El simte că libertatea creşte cu educaţia şi exerciţiul şi că îşi 
are gradele ei legitime». 

cuesc şi cultivă pământul lor, s'ar grăbi a urmă exemplul guvernului, 
dând şi ei ţăranilor pământ pe proprietatea lor, sau ar cădeă preţul chi- 
riei pământului, sau în sfârşit țăranul, preferind să continue a fi aren- 
daş, decât a deveni proprietar, n'ar răspunde la apelul guvernului şi ar 
dovedi astfel încă odată şi în chipul cel mai învederat şi netăgăduit că 
presupunerea tutulor acelora, cari au vorbit în favoarea înbucăţirii pă- 
mântului şi în contra abuzuriler proprietarilor celor mari, este nulă şi 
fără temeiu» 1). 

«In cele din urmă să ne închipuim pentru un moment că toate aceste 
greutăţi s'ar puteă înlătură şi ra împărţeala s'ar puteă face în chipul cel 
mai drept, cel mai cuviincios şi cu mulţumirea tuturor. Cât timp însă 
această împărţire va rămâneă astfel cum s'a tăcut ? Se va opri unul din 
aceşti noi proprietari de a vinde pământul său la altul, şi acesta de a-l 
cumpăra dela acela precum şi dela un al doiiea şi dela un al treilea, şi 
prin urmare de a deveni mare proprietar, pe când vânzătorii ar rămâneă 
iarăşi fără proprietate? Şi cei zece copii ai vreunuia din aceşti pro- 
prietari ce s'ar face? Şi 'toată populaţia nouă, care numai după două 
generaţii ar ajunge să fie considerabilă, ce s'ar face? Să împartă nemăr- 
ginit părticica strămoşilor săi sau să se supună proprietarii cei mari, 
vechi şi noi, la a doua înpărţeală ? 

«Singurul mijloc de a tămăuui acest neajuns ar fi introducerea majo- 
ratului 2) Dar oare s'ar puteă întroduce la noi fără pericul această lege 
nedreaptă, după părerea noastră, neobişnuită în ţara noastră, şi atât de 
contrarie năravurilor şi datinelor noastre ?> 3) 


Şi concluzia acestei broşuri remarcabile este următoarea: 


«Aceia cari s'au încercat a impune lumii rătăcirile lor n'au adus decât 
răsturnări înspăimântătoare, n'au lăsat decât ruine şi mizerie generală în 
urmă-le..... Nu este dat omului a regulă arbitrariceşte, prin legile sale 
mărginite şi imperfecte. țesătura atâta de întinsă şi atâta de complicată 
a intereselor omenirii. 

«Singurul regulator al acestei nemărginite maşini este voinţa liberă, 
protejată de legi înțelepte contra arbitrariului şi a violenţei» 4). 


Deosebit de această broşură, B. Katargiu a mai publicat 
una în 1859 sub titlul Proprietatea în Principatele Moldo- 
române, unde tonul său violent denotă încordarea spiritelor 


1) Incă câteva idei asupra proprietăţii în Principatele Unite, pag. 25 si urm, 
2) Cerută acum şase ani de d-i P, P, Carp. 

8) Incd câteva cuvinte etc., pag. 29. 

4) ibid, pag. 3L 

din aceă epocă. In această broşură, vorbind de inimicii săi 
politici, el le aruncă această diatribă profetică: 


«Activitatea lor e mare şi mijloacele lor nenumărate ; ei se îmbracă cu 
tot felul de vestminte, se împodobesc cu toate culorile ; în sfârşit, asemenea 
vechiului Proteu, îi vedem că ni se arată sub feluri de forme, sub feluri 
de înfăţişări: aci ei iau poza măreaţă de apostoli ai dreptăţii şi ai 
libertăţii ; altă dată, sub un caracter mai smerit, vin să ne incredinţeze 
că ei sunt cei mai infocaţi apărători ai proprietăţii..... 

«A lor patrie e tot locul unde urlă anarhia, a lor lege e răscoala, 
credinţa lor minciuna, cugetul lor e punga şi al lor frate iuda», 


Ca orator, Katargiu este impro- 
vizatorul prin excelenţă. Superio- 
ritatea lui asupra celorlalţi oratori români vine de acolo că 
el este totdeauna în situaţiune. Multe discursuri bine pro- 
nunţate în parlamentul nostru se pot recită tot aşă de bine 
într'um salon sau într'o Academie, fără ca pentru aceasta să 
pară mai slabe. Ale lui Katargiu nu sunt la locul lor decât 
în momentul şi pentru publicul dinaintea căruia au fost ros- 
tite. Poate că multe din ele par astăzi neîngrijite; dar tocmai 
acest defect le ridică în ochii auditorilor şi le făceă naturale. 
Contimporanii rămâneau surprinşi şi încântați înaintea ace- 
stei înlesniri minunate, cu care el atacă fără pregătire cele 
mai anevoioase probleme de Stat. Discursurile lui Katargiu, 
dela cele mai frumoase până la cele mai neînsemnate, sunt 
numai realitate şi intuiţiune. Nici o digresiune cu scop de a-şi 
pune în relief ştiinţa, nici un abuz de erudiţiune nu vine să 
îngreuneze mersul repede şi viu al argumentajiei sale. Discursul 
se naşte în momentul desbaterii, într'un mod firesc şi fără nici o 
durere. Oratorul se ridică nu pentru ca să facă paradă de o eru- 
dițiune intempestivă şi inoportună, ci ca să motiveze un vot sau 
să provoace o rezoluţiune. Fraza îi este indiferentă; ceeace-l 
îngrijeşte mai pre sus de toate e nexul logic al ideilor. 
Dacă perioadele sale sunt câteodată perfecte, aceasta este o 
întâmplare. In general, nici unul din discursurile sale nu tră- 
dează pe frazeologul preocupat de întocmirea armonică a pro- 
poziţiunilor sau pe pedantul care preţueşte un argument după 


Barbu Katargiu ca orator. 

funţii de lumânări cari au reclamat stilizarea lui. Katargiu nu 
compuneă discursurile în tăcerea cabinetului, depărtând fa- 
milia dimprejurul său şi supuindu-şi gesturile de efect la con- 
trolul oglinzii, Nepăsător de furtunile ce va provocă, el vorbiă 
de regulă din bancă şi nu se urcă pe tribună decât numai 
atunci când solemnitatea momentului reclamă aceasta impe- 
rios 1). Temperamentul său militant nu-i permitea să piarză 
timpul în exordii îndelungate sau în preludii capţioase pentru 
câştigarea bunelor graţii ale auditoriului. Autoritatea şi creditul 
său erau destul de întemeiate, ca să mai simţă nevoia de 
a-şi face reclame superflue; onestitatea sa erà prea necon- 
testată, ca să fie dator a asigură pe cei ce-l ascultau despre 
sinceritatea intenţiilor sale; valoarea sa politică eră îndestul 
de recunoscută, ca auditorii să-i refuze o atenţiune pe care 
atâţi inşi o solicită în deşert. Deaceea el intră dela început 
în inima chestiunii, fără introduceri obositoare şi fără proemii 
netrebuincioase. Vocea sa, sonoră şi puternică în cursul vorbirii, 
se coboră la început la nişte note surde, mai-mai confuze, 
asemenea acelor murmure năbuşite din atmosferă ce preves- 
tesc furtuna. Puțin câte puţin licăriau scânteile elocinţei, 
acordurile deveniau din ce în ce mai pline, ideile şi simți- 
mintele se ridicau da diapazonul ce conveniă naturii sale pa- 
sionate, ochii săi străluciau de o flacără neobişnuită, gesturile 
sale luau o fizionomie din ce în ce mai impetuoasă şi, în 
mijlocul tăcerii generale, unde din accentele lui produceau 
efectele trăsnetului. Vocea lui nu aveă aceă mlădiere elegantă 
nici acel timbru teatral, care face farmecul dicţiunii d-lui Ni- 
colae Ionescu; ?) ea nu seduceă „se impuneă ; nu ştiă să se mo- 
duleze cu aceă graţie mai-mai feminină ce admirăm la unii 
din oratorii noştri; ea eră numai energie şi autoritate; ple- 
când dela notele cele mai de jos, ea se înălţă necontenit până 


1) «Ştiţi că am obiceiul de a mă sui foarte rar la această tribună. 
În acest moment însă, am simţit trebuinţa mai mult decât oricând de 
a mă aşeză în faţa naţiunii» ziceă el într'unul din discursurile sale. 

2) Profesor de istorie la Universitatea din Bucureşti şi orator vestit pe 
la 1880, dar wtat apoi (P. V. H.). 

la accentele cele mai ridicate ; şi vibrațiunile ei singulare se 
comunicau fără greutate în inimile auditorilor. Da, Katargiu 
datoră o mare parte din succesele sale acelei voci pătrunză- 
toare şi sonore, care străbăteă până în colţurile cele mai în- 
fundate ale Adunării şi umpleă uşor urechile auditorilor; acelor 
accente mândre, mai-mai arogante, dar cu toate acestea pline 
de urbanitate, cari dau adversarilor săi desfideri fără răspuns; 
acelor gesturi violente cari cu cât erau mai nepregătite, cu 
atât comunicau mai multă vieaţă gândirilor şi simţimintelor lui. 
Un asemenea om cu asemenea calităţi nu puteă să nu pro- 
pucă entuziasmul cel mai adevărat chiar în inimile celor ce 
nu împărtăşiau modul lui de a vedeă în politică. Trebuie însă 
să recunoaştem că eră în atmosfera noastră politică de atunci 
cevă care predispuneă pentru entuziasm şi că reprezentanţii 
naţiunii, între cari figură alături cu fraţii Goleşti, Brătienii şi 
C. A. Rosetti, Principele Ştirbei, Principele Bibescu, Princi- 
pele Brâncoveanu şi alte notabilităţi ale ţării, erau capabili de 
a se ridică în sfera intereselor publice, de a uită pe ale lor 
proproprii, ba chiar de a le jertfi, de îndată ce ele veniau în 
coliziune cu interesele generale. Pe atunci nu se cunoşteau 
încă expresiile de «cumulard» şi «gheşeftar», cari au îmbogăţit 
în anii din urmă vocabularul nostru politic. Cât suntem de 
departe de acele timpuri sub punctul de vedere al entuzias- 
mului şi al dezinteresării! Astăzi reprezentanţii poporului sunt 
oameni de treburi şi trebşoare, membri în consiliile de admi- 
nistraţie ale deosebiteior aşezăminte puse sub ferula guvernu- 
lui, cumularzi fără credinţe!) şi fără principii, cei mai mulţi 
roşi de lepra materialismului politic, închinători ai viţelului 
de aur, cari, când se umilă ca munţii, nasc, precum zice poe- 
tul, un şoarece de râs. Ca să conducă cinevă nişte Adunări 
compuse din indivizi tără principii, nu are nevoie de multă 


1) Românul din 1859 Fevruarie 17 pag. 78, acuză pe conservatori că 
au câte două funcţii, iar lui B. Katargiu îi impută că este ministru de 
finanţe şi Vice-Preşedinte al Adunării. Nu ştiă redactorul acelui ziar că 
vor veni timpuri când 5 slujbe vor îi termenul de mijloc al favoriţilor 
guvernului. 

capacitate : lipsa de moralitate politică este de ajuns. Oricât 
am fi însă de severi către regimul vechilor boieri, nu putem 
tăgădui celor mai mulţi dintr'inşii patriotismul, dezinteresarea 
şi mândria caracterului. Chiar în vremea Obşteştii Adunări, 
sub Alexandru Ghica, se găsiau deputaţi dintre boieri cari 
apostrofau pe miniştri sau infierau purtarea lor cu expresiile 
cele mai energice. Aşă vestitul lancu Filipescu strigă către un 
ministru în plină şedinţă : «ar trebui să te sugrume cinevă 
cu cordonul roş ceţi-a atârnat Rusia de gât!» 1) Astăzi par- 
lamentarismul a tăiat nervii elocinţei noastre şi oratorii ac- 
tuali se mulţumesc cu invective de bon ton. 

Dela 1834, adică de când s'au arătat primele inceputuri 
de vieaţă parlamentară la noi, până astăzi, nimeni între Ro- 
mâni n'a fost înzestrat întrun grad mai înalt decât B. Ka- 
targiu cu darul de a mişcă inimile prin vorbă: nici A. Panu, 
care mai mult recită discursurile sale decât le improviză ; nici 
I. Brătianu ale cărui discursuri, pe lângă o limbă puţin ro- 
mânească, acuză lipsa de coherentă şi de nex logic în idei; 
nici M. Kogălniceanu, care adesea pare prolix şi câte odată 
pedant, cu toate mişcările sale de o elocinţă grandioasă ; nici 
Nicolae Ionescu, a cărui frază admirabil ţesută şi dicţiune 
măiastră nu duc totdeauna la o concluzie inevitabilă ; nici G. 
Costaforu, care cu tot spiritul şi verva sa nesecată, rămâneă 
tot advocat, deşi causeur charmant; nici V. Boerescu, care aveă 
multă volubilitate în vorbire, dar puţini nervi şi muşchi ; nici 
atâţi corifei ai tribunei noastre, cari fac un contrast izbitor 
cu mulțimea afonă sau gălăgioasă din parlamentul nostru. 
Deosebit de frază şi argumentaţie, acţiunea lui B. Katargiu 
aveă în sine cevă din acţiunea lui Mirabeau, precum judecă 
unul din cei mai de aproape şi mai inteligenţi cunoscători 
ai lui 2). Erà destul să ceară el cuvântul, pentru ca, în mij- 
locul şedinţei celei mai sgomotoase, liniştea şă se restabilească. 
Când B. Katargiu se uită la tribună şi-şi aruncă privirea sa 


1 Vaillant, La Romanie, 11, 892. 
2) George Linche în scrişoarea sa către d-na Katargiu. 

piofundă peste băncile deputaților, o tăcere religioasă dom- 
niă în Adunare ; când îşi aduceă mâna prin păr spre a-l gră- 
mădi către părţile temporale ; când, cu o dexteritate surprin- 
zătoare, inânuiă monoclul, care îi da o înfăţişare singulară ; 
când ochii săi plini de foc începeau a scăpără schântei a 
şi a fascină privirile auditorilor, sau când, luând un aer mai 
insolent, îşi înfigeă mâna în umărul vestei şi arătă Adunării 
numai profilul figurii sale demoniace, un fior pătrundeă pe 
deputaţi. Din acest moment el deveniă despotul tribunei ; o 
intrerupere imprudentă sau chiar bine pusă din partea unui 
adversar, departe de a-l desconcentră şi de a-l face să-şi piarză 
echilibrul, eră un nou nutriment pentru verva sa nesecată; 
pieptul său se dilată, talia sa mică, văzută prin lentila elo- 
cinţei, luă nişte proporţii uriaşe, iar voceă lui puternică ar fi 
fost în stare să desfidă orice furtună parlamentară. Atunci el 
nu mai eră omul ce priviai cu câtevă minute mai înainte. Eră 
o adevărată transfiguraţiune. Când se află în opoziţie, ata- 
curile sale contra guvernului, din ce în ce mai aspre, mai 
violente, năpustirile sale din ce în ce mai impetuoase, amu- 
țiau pe tituluiii departamentelor sau îi ţintuiau pe banca mi- 
nisterială. Ca Hector ce respingeă pe Ahei până la corăbiile 
lor şi cereă tacle să le aprinză, spre ale tăiă orice retragere, 
Katargiu nu se mulţumiă să învingă pe adversarul său, ci 
trăgeă înprejurul lui un sistem de circumvoluţiuui, cari îl si- 
liau să se dea prins. Temperamentul său nervos şi hotărit 
nu] lăsau să se oprească la jumătatea drumului sau la câţivă 
paşi de ţinta străduinţelor lui. 

Majoritatea pe care Katargiu o conduse dela 1859 mai-mai 
fără intrerupere până în momentul morţii sale, i se supuneă 
nu numai din convingere, ci şi în mod automatic, după ac- 
cesele acestui maniac dinaintea căruia trebuiă să se plece ori- 
ce voinţă, să se sfârâme orice teorie. Ca membru al opoziţiei, 
el ştiă să grupeze împrejurul lui deosebitele fracțiuni nemul- 
țumite şi să însemneze de mai 'nainte fiecăruia postul ce tre- 
buiă să apere şi punctul 'ce trebuiă să atace. Pe când alții 
execulau părţile mai uşoare ale planului de campanie, el 

păstră pentru sine locul cel mai primejdios, dar în acelaş timp 
şi cel mai onorabil. Odată lupta începută, el se năpustiă asu- 
pra celui mai dibaciu din generalii armatei vrăjmaşe, îi da 
tot felul de lovituri, îl apucă la strâns şi nusi da drumul din 
cleştele mâinilor sale decât după ce-l sleiă de putere şi de 
vieaţă. Numai cei ce lau văzut la această probă, pot povesti 
cu competenţă şi descrie cu fidelitate rolul lui B. Katargiu în 
aceste lupte de giganţi. 


Citiņd astăzi discursurile lui B. Katargiu, după un interval 
de 24 de ani şi mai bine, nu mai simţim nimic din acei fiori 
ce cuprindeau pe contimporanii lui. Aceă ardoare militantă, 
acel suflet care le străbăteă, acea vieață extraordinară ce le 
comunică vocea şi gestul lui, sunt moarte pentru noi. Ca o 
amforă plină de o licoare divină, dar descoperită din incuria 
sau imprudenţa oamenilor, ele au pierdut acel parfum de amı 
brozie, care le făceă vrednice de masa zeilor. In multe pri- 
vinje, Gratorul se aseamănă cu un actor; ca şi acestuia din 
urmă, lui nusi este dat a trece întreg la posteritate; cea mai 
bună parte din el se pierde, fără ca naraţiunile celor ce l-au 
gustat să fie în stare a înlocui sensaţiunea ochiului şi urechii, 
aceste două părţi paradisiace prin cari omul intră în regiu- 
nile artei dramatice şi ale elocinţei. Un Quintus Roscius, un 
Talma, un Kean erau sublimi pe scena ridicată pentru dânşii ; 
coboriţi în rândurile oamenilor, ei nu mai au nimic din ceea- 
Cesi făceă aşa de mari înaintea noastră. Cel ce aleargă la no- 
tele stenografului ca să judece valoarea şi efectul unui dis- 
curs, merge ca Menippos în iad să judece frumuseţea Elenei 
şi a lui Narcis după oasele informe ce zăceau într'un colţ al 
Tartarului. Nişte petale veştejite şi descolorate nu pot ţineă 
locul acelor flori, ale căror feţe de altă dată ne destătau pri- 
virile şi al căror miros ne umpleă simţurile de o desmierdare 
cerească. Stenograful omoară pe adevăratul orator; iată de 
ce oratorul trebuie să disuadeze, ba chiar să împiedice pe cei 
ce vor să apuce vorbele lui. Ambiţiunea de a se vedeâ re- 
produşi trebuie lăsată pe seama acelor negustori de vorbe, 

pentru cari reclama este totul. Adevărata elocinţă stă în vieaţa 
discursului, nu în cuvintele moarte trecute în corpul Moni- 
forului Oficial. 

Ce fel? Din atâtea comori nepreţuite ce formau apanaju 
acestei naturi extraordinare, nu va rămâneă nici o urmă, care 
să pună pe urmaşi pe cale de a ghici măcar o parte dintr'o 
zestre aşă de bogată ? 

Ei bine | pentru B. Katargiu va rămâneă gloria de a fipână 
acum cel dintâiu orator român!) şi atâta e destul pentru 
un suflet nesăţios de slavă ca al lui. Va rămâneă dela dân- 
sul mult timp amintirea unui caracter statornic în principii, 
nestrămutat în voinţă, neclintit în hotărire, nesfios de moartea 
ce însuşi îşi pregătiă; va rămâneă amintirea transmisă din 
tată în fiu de către cei ce l-au cunoscut personal că erà un 
amic devotat, un camarad afabil, plin de prevenienţă şi gata 
a sări în ajutorul prietenilor ; mai pre sus de toate însă el 
eră un mare cetăţean, patriot, integru, incoruptibil, indiferent 
pentru popularitatea de uliţă şi nesimţitor în faţa insinuărilor 
Curţii. Numai amorul de “ţară i-a putut dictă aceă apot- 
tegemă celebră, care formează deviza sa politică şi pe care 
atâţi pigmei au repeţit-o după dânsul fără căldură şi fără 
adevăr: 


„Totul pentru fară, nimic pentru noi!“ 


In sfârşit vor rămâneă dela dânsul câtevă discursuri mai bine 
păstrate, cari, deşi lipsite de acţiunea lui fenomenală, vor puteă 
da o ideie slabă de aceă elocinţă grandioasă, plină de imagini 
măreţe şi de gândiri înalte. Că unii sau alţii nu vor aprobă acele 
cugetări, ce ne pasă ? Arta în înţelesul ei cel mai ideal nu are 
a face cu preferinţele politice ale cutărui sau cutărui individ; 
ea planează peste gusturile noastre şi priveşte cu o maies- 
tate neturburată dincolo de slăbiciunile noastre lumeşti. Dela 
moartea lui Katargiu, nu s'a pronunjat în sala Parlamentului 


1) In şedinţa dela 9 Fevruarie 1963, M. Kogălniceanu zise: «Barbu 
Katargiu, acel bărbat pe care-l plânge această tribună, căci a pierdut pe 
ce] dintâiu orator al ei». 

nostru un discurs care să fie în stare a ţiueă piept cu urmă- 
torul fragment dintr'un discurs al lui: 


«Să întrebăm pe meseriaşii de tot felul de industrii şi pe comercianţi 
în genere, — să-i întrebăm unde şi când stau mai bine în trebile lor? 
Când trăiesc într'un Stat unde se află averi acumulate şi în nişte 
vremuri de linişte, de încredere şi de mulţumire, încât acele averi să 
ceară a se schimbă cât mai mult şi mai des în lucru, marfa, lux, baluri, 
mese şi desfătări, — sau când vieţuesc într'o societate săracă, în nişte 
vremuri de temere şi neîncredere, când cei cu avere nici cumpără, nici 
clădesc, nici se desfătează, ci din contră fiecare îşi încuie averea cu mai 
multe lacăte, când bogatul, — cu alte cuvinte, — îşi păstrează marfa sa, 
aurul sau argintul, şi când meseriaşul şi neguţătorul e silit şi cl a-şi păs- 
trà pe seamă-şi lucrul sau marfa lui, când, în sfârşit, acel schimb de 
trebuinţe şi de servicii reciproce, aceă circulaţie de averi sub diferite 
forme ce alimentează vieaţa societăţilor înce ează sau se mărgineşte ? Să-i 
întrebăm pe aceşti industriaşi şi comercianți; ei ne vor spune acest se- 
cret în două cuvinte mai bine decât volume întregi de disertaţii, 

«Şi de ce să ne ducem mai departe? Vieaţa Bucureştilor e aci. Să o 
întrebăm pe ea când se simţiă mai bine. Anii trecuţi, când averile creş- 
teau şi circulau cu înlesnire, sau de vreo trei ani încoace lb), de când 
împrejurările vremii au micşorat averile, au însullat neodihnă, prin ur- 
mare au împuţinat cheltuielile, au stăvilit circulaţia, au năbuşit creditul? 
Răspunsul lor ne va face să pricepem la ce slujeşte bogatul, la ce ser- 
vesc averile păstrate şi grămădite. Răspunsul lor ne va arătă că marile 
capitaluri sunt în societate ceeace râurile, gârlele, lacurile, mările sunt 
în natură, Ele se împrăştie ca aburii apelor în rouă şi ploaie, şi merg 
de fructifică până la cele mai depe urmă părticele ale societăţii, aşă 
precum roua şi ploaia îructitică toată faţa pământului pe care o adapă 
şi răcoresc. 

«Cei ce cred din potrivă, cei ce tăgăduesc aceste adevăruri netăgă- 
duite, neschimbate, veşnice, comit o eroare uăscută dintr'altă eroare. 

«In adevăr, toţi aceia ce nu s'au gândit mai adânc la misterioasa che- 
mare a omenirii, se preocupă mai mult de individ, decât de totul ei. 
Aceştia iau pe individ drept o fiinţă desăvârşită, pe când el este numai 
un mădular, o mică părticică din acest corp colectiv, Dumnezeu, lehova, 
Buda, Natura, — numiţi-l cum îl veţi numi, — Creiatorul omului în sfârșit, 
sau mai bine zicând al totului văzut şi nevăzut, creind pe om nu pen- 
tru el însuşi, ci pentru societatea în care el îl destină să trăească, a aflat 
de trebuinţă, în a sa tainică şi nemărginită înţelepciune, de a creiă oa- 
meni-capete cari să gândească, oameni-braţe cari să lucreze, oameni- 


1) Acest discurs a fost ţinut în 1860, 

picioare cari să alerge etc... şi cu acestea să alcătuească aceă piramidă 
umană, a cărei buză începe dela cel depe urmă muncitor şi al cărei 
vârt e format din acele genii ce o luminează ca nişte fare şi par'că se 
înalţă până la Dumnezeire, ca să se stătuească cu dânsa. De n'ar fi aşă, 
vă întreb de ce aceă osebire intre capacităţile individuale? de ce aceâ 
varietate de aptitudini, pe care n'o întâlnim la nici unele din celelalte 
vieţuitoare ? 

«Ei bine! adevărul aşă este, şi el ni se arată mai ales în aceă ţesă- 
tură de trebuinţe şi de capacităţi felurite, cari se leagă aşă de strâns 
între ele. 

«Puterea, dibăcia, agerimea trupească, agerimea intelectuală, geniul 
invenţiei, geniul pertecţiei, toate sc leagă împreună şi fiecare din ele se 
sprijină şi sprijineşte pe cealaltă, şi din toate acestea se naşte progresul, 
averea, bogăţia, cauza şi efectul, alfa şi omega al tuturor strădaniilor 
omului. Rolul averii nu este mai mic decât al celorlalte capacităţi; nu; 
căci, fără ea, cine ar răsplăti pe cel ce-şi dărapână puterile trupului prin- 
tr'o muncă ostenitoare, pe cel ce-şi consumă vieaja în chibzuiri adânci, 
în descoperiri şi invenţii înalte şi atât de folositoare omenirii? Cine ar 
răsplăti, zic, pe cel depe urmă muncitor şi pe cel mai mare inventator? 

«Să încetăm dar de a huli pe bogaţi, şi mai cu seamă de a tângui, 
cu cuvânt şi fără cuvânt, clasele de jos ale societăţii. Cu aceasta nu fa- 
cem decât a le descurajă şi a le înrăutăţi. Insuflând lenea, invidia, nu 
dăm oamenilor, — fiți încredinţaţi, — mijloace noi şi bune de bogăţie şi 
de fericire ; din contră, le pregătim mizeria şi ticăloşia. 

«Familia omenească se află de veci în luptă cu natura. Greutățile vieții 
sale, sporite din ce în ce mai mult de trebuinţele noi ale civilizaţiei, o 
silesc a căută să smulgă din zi în zi mai multe mijloace noi de exis- 
tenţă din adâncurile misterioase, în cari ele stau ascunse. Dar în această 
campanie, ca în aceea a unei adevărate ouşiiri, nu putem cere ca toţi să 
lie biruitori, toţi norociţi, țoți mari, şi ca nimeni să nu cadă pe câmpul 
de răsboiu sau să nu rămâie în urmă. Şi oare, când într'o adevărată 
oştire am vedeă pe un soldat obosit legănându-se şi căzând pe marginea 
drumului, îndrăzni-vom a-i zice «bine faci, nenorocite frate; rămâi, cul- 
«că-te, odihneşte-te ; nu merge mai înainte, nu te mai supune datoriei 
ece ţi-a impus o soartă aspră şi nedreaptă, nu mai ascultă glasul co- 
«mandirului tău; el te îngeală, el te năpăstueşte; vezi-l: el e călare şi 
«tu pe jos ?» Intreb pe un om ce se respectă, îndrăzni-va să ţie un ase- 
menea limbagiu la o asemenea împrejurare ? Nu, negreşit. Eu gândesc 
că, din contră, el ar mângâiă, ar încurajă pe acel soldat descurajat, zi- 
cându-i: «Curaj, voinice; destinul ţi a impus o soartă grea; dar poate 
«că colo, cu câţivă paşi mai înainte, el ţi-a însemnat un loc de răs- 
«plată ; răbdare, curaj; n'ascultă poveţele viclene ale invidiei şi mândriei; 

«cariera e deschisă pentru taţi; cel cs vine mai de departe, va aveă ma. 
«mult merit, de va şti să ajungă !» 

«lată limbgiul ce toţi trebuie să ţinem către fiecare din fraţii noştri 
de mai jos. 

Într'un Stat, unde libertatea cuvenită, drepiatea şi securitatea sunt ga- 
rantate fiecăruia, fiecare poate fi încredințat că va ajunge acolo unde 
el merită ; iar dacă vreunul, persecutat de soartă, va rămâneă înapoi, 
el ar fi o excepţie, şi excepţiile nu ne dau drept să schimbăm cursul 
firesc al lucrurilor. 

«Dacă, din contră, am cere ca toţi să fie capi, toţi să poruncească şi 
nimeni să nu se supuie, ce ar deveni acei societate, ce ar deveni aceâ 
omenire compusă din mii de capete, toate gândidu-se, toate născocind, 
toate poruncind, fără a se află un mădular care să asculte şi să exe- 
cute? Sau dacă am voi să sdrobim orice cap, să coborim orice socie- 
tate, ce s'ar alege de aceâ adunătură de mădulare fără gândire, fără 
cârmă, fără direcţie, fără răsplătire ? Atunci aceă piramidă umană, de 
care am vorbit, ar fi pe loc răsturnată. s'ar află cu baza în sus şi cu 
vârful în jos şi un minut n'ar mai puteă sta în echilibru». 


A DOUA ZI DUPĂ ASASINAREA LUI B. KATARGIU 





Şedinţa extraordinară dela 9 Iunie 1862. —(Suoliment la «Monitor» 
No. 124) 





In urma uciderii lui B. Katargiu, Ap. Arsake fusese însărcinat ad-in- 
terim cu Ministerul de Interne şi cu Preşedinţia Consiliului de Miniştri. 

PREŞEDINTELE ad-interim al Consiliului dă citire următoarei comunicări 
adresate Adunării: 


Domnilor, 


Nu viu să vă arăt cât faptul de ieri este condemnabil după toate legile, 
şi cele dumnezeeşti şi cele omeneşti ; nu viu să vă descriu mărimea pier- 
derii ce a suferit România în persoana omului de Stat, ce acel fapt a răpit 
din mijlocul nostru, Această pierdere se simte, nu se descrie. Domnilor, 
această pierdere o simţim toţi deopotrivă, o va simţi ţara întreagă, pentru 
al cărei serviciu el s'a sacrificat; căci nu pe el, domnilor —, pentru dânsul 
faptul de ieri a fost o apoteoză —, nu pe partidul pe care el reprezentă, 
ci pe societatea română întreagă a voit să lovească acel răufăcător, cate 
a luat pe înfocatul apărător al drepturiior, al liniştei sale. 

Acest fapt, domn'lor, trebuie să o recunoaştem, trebuie să mărturisim 
toţi, acest fapt nu are un caracter nici singuratic, nici personal, nici din 
întâmplare. 

In faţa acestor împrejurări, viu a chemă cea mai de aproape luare 
aminte a Onor. Adunări asupra mijloacelor, prin cari li s'ar puteă pune 
o stavilă mai activă, mai puternică, decât până acum, şi aştept dela în- 
crederea d-voastră a ne pune în poziţiune de a nu lăsă să se compro» 
mită ordinea publică. 

Guvernul a luat spre menţinerea liniştei toate mijloacele de cari dispune, 
Între mijloacele ce Poliţia a socotit că o pot conduce la descoperirea 
fAptuitorului, pe care ea il urmăreşte, este şi acela dea supune la o în- 
chisoare preventivă pe subsemnătorii hârtiei, ce a provocat discuţiunea 
de ieri; şi fiindcă între dânşii se află şi doi membri ai acestei Onor. Adu- 
nări, viu a vă rugă, domnilor, să binevoiţi a-i predă în mâinile Poliţiei. 


Subsemnat : ARSAKE, Preşedintele ad-interim al Consiliului Miniştrilor. 

PREȘEDINTELE. — Este la birou, domnilor, o propunere susținută de nu- 
mărul cerut de deputaţi, ca această chestiune să se trateze de urgenţă ; şi 
fiindcă, după regulament, când se înfăţişează o propunere de urgenţă, d-nii 
deputaţi trebuie să se consulte în şedinţă secretă, suspend şedinţa pentru 
15 minute. 


La redeschiderea şedinţei, Preşedintele consultă Adunarea asupra ur- 
genţei, care s> încuviinţează ; după aceea se deschide discuţiunea asupri 


comunicării Guvernului. 


VĂSESCU. — Domnilor, în evenimente mari, suntem datori să avem şi 
suflete mari, minte de ajuns şi să fim liniştiţi. Astăzi este a doua zi după 
un fapt trist şi nenorocit. 

Suntem înaintea cadavrului Ministrului Preşedinte al Consiliului, pe care 
o mână asasiuă l-a ucis. 

Suntem în faţa ranelor sângerânde ale unui om scump; suntem încă 
sub impresiunea acestui fapt grozav ; şi mă tem că nu vom aveă destu 
sânge rece, spre a da o deslegare dreaptă cererii d-lui Ministru. 

Cererea este privitoare la predarea a doi deputaţi în mâna justiţiei. 

Pentru întâia oară, domnilor, se cere dela Cameră arestarea unui de- 
putat. Trebuie dar să urmăm cu circumspecţie, să chibzuim cu o mare 
maturitate, căci aci nu e chestiunea de Arion sau de Miculescu, este ches- 
tiunea de drepturile şi libertăţile noastre. Dacă am lăsă noi la apreciaţia 
Poliţiei să ceară în arest pe un deputat numai sub prevenţie şi no: să-l 
dăm, fără a vedeă motive legale şi de ajuns, atunci am sacrificà man- 
datul nostru de deputat, şi prin urmare am sacrifică regimul constituţional, 
am sacrifcă libertăţile noastre şi ale comitenţilor noştri Dacă aş vedeă 
pe d-nul Ministru că îşi motivează cererea de fapte întemeiate, aş zice să 
meargă în judecată ; dar nu văz decât prevenţii şi prepusuri. Pe prepu- 
suri, nici un cetăţean nu se poate arestă, cu cât mai vârtos un deputat. 

Condica Criminală a Ţării Româneşti, destul de aspră, garantează gu- 
vernului toate măsurile pentru asigurarea liniştei publice; după dânsa 
trebuie să urmăm, şi mă opun cu atât mai mult la această cerere, cu cât 
văz că, sub frazele întunecate şi sub coincidenţa nenorocitului fapt cu 
interpelaţia, am puteă trage consecinţe cari s'ar puteă aruncă asupra unuj 
partid politic, căci adresa guvernului zice: 

«Intre mijloacele ce Poliţia a socotit că o pot conduce la descoperirea 
«făptuitorului, pe care ea îl urmăreşte, este şi acela de a supune la o în- 
«chisoare preventivă pe subsemnătorii hârtiei ce au provocat discuţiunea 
«de ieri». 

Totdeodată însă ne mărturiseşte că este prevenţie. Mi se pare dar că 
ar fi temerarie prevenţie de a atribui cutărui ori cutărui partid un fapt 
atât de greu. Nu prejudec chestiunea, dar aţi văzut că se impută că mâna 
ucigaşului a voit să lovească pe şeful unui partid şi națiunea întreagă 


ŞEDINŢA EXTRAORDINARĂ DRLA 9 I1UNIR 1862 71 


Eu crez, că mai înainte de ne ti luminat judecata, nu trebuie să aruncăm 
asupra vreunui partid o faptă aşă de mârşavă. Orice partid nu se va 
sluji niciodată de un asasin, ca să facă să triumfe ideile sale. Dacă eo 
nenorocire, să o deplorăm cu toţii, dar să lăsăm justiţiei cursul ei; să nu 
facem şi altă nenorocire. Când e prevenţie şi prepusuri numai, nu putem 
da un deputat. Zice adresa că este pentru descoperirea adevărului Dar 
mâine tot pentru descoperirea adevărului poate veni să ceară încă zece 
deputaţi. Camera este în drept de a apreţia dacă este un deputat în le- 
gălură cu crima săvârşită. Şi aci văz chiar imposibilitatea materială de a 
fi vreo legătură între discuţiunea de ieri şi crima făptuită. Interpelarea 
s'a făcut pe la două ore, discuţiunea s'a prelungit şi votul s'a dat pe la 
41/, ore, şi la 5'/, Katargiu eră mort. Când a avut dar timpul ma- 
terial ca să se nască un complot din asemenea discuţiune, ca să se ur- 
zească trama această infamă ? Deaceea zic, domnilor, să lăsăm justiţia 
în cursul ei; şi când ne va da dovezi palpabile, atunci putem face ceea- 
ce ni se cere, iar nu noi singuri să ne tăiem craca de sub picioare, cum 
se zice, şi fundamentul pe care st:m. 


PRINCIPELE D. GHICA. — Domnilor, Ministerul ne cere arestarea a doi 
deputaţi. Faptul, cum vedeţi, este grav şi reclamă o matură chibzuire din 
din partea noastră, înainte de a ne pronunţă. La asemenea măsuri ştim 
că au recurs rnai adesea partidele slabe, minoriţăţile, cari au trebuinţă de 
mijloace extraordinare. de acte violente, spre a se menţineă la putere şi 
spre a ridică prestigiul lor; iar nu inajorităţile, cari îşi caută exerciţiul 
activităţii lor, cari işi găsesc forţa şi energia tocmai în moderaţiune şi 
legalitate. Când dar o asemenea cerere ne vine din partea unui Minister 
al majorităţii, compus din bărbaţi respectabil prin experienţa, tactul po- 
litic şi luminile lor, trebuie să credem că mai dinainte se vor îi gândit 
cu toată seriozitatea asupra acestei cereri, pe care nepreşit nişte motive 
puternice îi vor fi determinat a o face. Ei bine, domnilor, tocmai aceste 
molive suntem acum chemaţi a le apreciă şi noi, tocmai asupra lor avem 
a ne pronunţă, şi mai întâi a le cumpăni, a le cercetă cu scumpătate 
ca nu votul nostru ce astăzi l-am da cu precipitare să poată mâine a îi, 
o armă, pe care să o întrebuinţeze o mână dibace în contra instituţiunilor 
țării. 

Mă aştept ca îndată ct voiu încetă de a vorbi să auz relevându-se de 
către deputaţii dintr'o parte a Adunării şi combătându-se cuvintele ce am 
zis că minoritățile întrebuinţează adesea mijloace violente. Voiu a prein- 
tâmpină de acum orice obiecţiune s'ar puteă aduce asupra acestei aser- 
țiuni ; voiu cità un singur exemplu, între altele, de o asemenea voinţă a 
unui minister din țara suroră; vă voiu aduce aminte, domnilor, că am 
văzut, în aceşti din urmă ani, chiar pe un preşedinte al Adunării, un cap 
al bisericii, lundu-se dela altar şi târindu se la închisoare, şi apoi în exiliu. 

Dar să venim la cererea Guvernului. D-nul Ministru, după arătarea Pre- 
fectului Poliţiei, crede că este o coincidenţă între crima săvârşită ieri şi 
aceă ciudată petiţiune subscrisă de câtevă persoane, ale căror nume ni 
s'au citit ieri. Să vedem dar pânăl a ce punct poate fi fundată această su- 
poziţiune. 

Ni s'a zis de d. Văsescu cu un aier de mirare: «dar cum puteţi crede 
domnilor, că ar fi vreo relaţiune între aceă întâmplare, care s'a făcut pe la 4 
ore şi jumătate, şi între faptul criminal ce s'a săvârşiţ pe la 5 ore? Cum 
puteţi explică, in privinţa timpului material, putinţa de a fi existat această 
solidaritate ? 

Mai întâi voiu rugă pe d-l Văsescu să aibă o mai bună ţinere de minte 
despre cele ce vine a afirmă, 

Interpelarea s'a anunţat, s'a făcut chiar la 12 !/} ore sau la 1, şi dacă 
s'a amânat desvoltarea ei, a fost numai pentru îndeplinirea unei forme 
de regulament, de a se depune in scris la birou, şi crima s'a comis la 6 
ore fără un sfert. Prin urmare, bănuiala Poliţiei nu este nici de cum exa- 
gerată cât pentru timpul material, când presupune că a fost tot timpul 
de a există o solidaritate între interpelare şi săvârşirea acelei fapte cri- 
minale. 

Dacă dar Poliţia, după arătarea procurorului, a arestat pe toţi cei- 
lalţi subscrişi în aceă petiţiune, şi vine acum a cere şi arestaTța a doi 
deputaţi, cari figurau în aceeaş petiţiune, trebui-va oare ca Adunarea să 
împiedice cursul cercetărilor justiţiei, sub cuvânt că Convenţiunea garan- 
tează inviolabilitatea deputatului ? 

Dar Convenţiunea, prevăzând această inviolabilitate, voit-a oare să 
oprească pe Ministerul public, pe Poliţie de a-şi puteă împlini datoriile 
lor pentru descoperirea adevărului ? Oare Convenţiunea voit-a să asigure 
impunitatea unui deputat, când poate ar cădeâ în vreo crimă? Lucru ce, 
mă grăbesc a o spune, nu pot un singur minut a bănui. Resping cu totul 
presupunerea că ar puteă un coleg al nostru a fi părtaş unei asemenea 
crime, Cunosc pe d-l Arion, şi cu toate că ideile d-sale adesea nu le-am 
încuviinţat, părându-mi prea exagerate, totuşi niciodată nu voiu puteă aveă 
în privinţa d-lui o asemenea supoziţiune. Procurorul însă nu poate, nici 
nu trebuie să se ia după apreţierile mele personale, nu poate ascultă nici 
Chiar propriile sale apreţieri asupra cutării sau cutării persoane, ci da- 
toria lui este de a fi cât mai bănuitor, de a apucà toate circumstanţele 
cari îl pot lumină, de a cercetă până la cele mai mici detaliuri. 

Domnilor, pentru onoarea acelor deputaţi, cari sunt în bănuială şi cari 
au făcut gresala ce însuşi un amic politic al d-lor le-a observat de a 
subscrie aceă petiţiune, să sufere acum consecinţele acelei greşeli. Eu sunt 
încredințat că d-lor înşile vor cere, chiar pentru satisfacerea onoarei d-lor, 
a li se îngădui să meargă unde procurorul îi cere. Nu crez că această 
citare a doi deputaţi înaintea justiţiei ar puteă aduce o pată asupra vre- 

unui partid ; din contra, o pată ar fi asupra unui partid, dacă d-lor ar 
voi să se puie sub scutul invio'abiiităţii deputatului şi a sta pe aceste 
bănci sub o asemenea bănuială. 

S'a zis că o parte a Adunării ar voi să facă pe cealalaltă solidară de 
această crimă şi că modul în care Guvernul a făcut cererea ar da loc 
la o astfel de presupunere. Dar, d-lor, ce zice Ministerul? Că asasinul a 
voit să lovească, un un om, un partid, ci societatea întreagă. Prin urmare, 
pe câtă vreme toţi facem parte din socie'a e, pe câtă vreme toţi, fie din 
dreapta fie din stânga, suntem tot aşă de interesaţi ca societatea să nu 
se destrame, nu înţeleg cum ar puteă unii din noi să-şi ia asupră-le aceă 
frază a Ministerului, nu văz cum s'ar puteă privi ca Vo aluziune asupra 
unui partid, 

Cu toate acestea, dacă nu voiu a presupune o solidaritate a vreunuia 
din colegii noştri cu acel infam asasinat, nu mai puţin însă resping ale- 
gaţiunea că ar fi numai un fapt izolat, o răsbunare individuală, precum 
s'a zis, a vreunui funcţionar destituit, sau vreo altă pasiune personală 
în contra acelui stimabil bărbat, 

Nu, d-lor; crez că d-voastră cunoaşteţi cariera şi felul de vieaţă al omului, 
pe care îl plângem astăzi. El a trăit astfel cum nu puteă aveă inimici 
personali ; el a trăit mai mult în sânul familiei sale şi într'un cerc re- 
strâns de amici intimi, Oare asasinul, dacă aveă o patimă personală contra 
acestui bărbat, nu căută să-şi aleagă altă ocaziune de a-l omori? Cine 
nu l-a văzut preumblându-se singur pe jos sau stând nopţi întregi la lucru 
la fereastra camerei sale de jos despre pod? 

Nu puteă fi dar o răsbunare personală, ci după toată probalitatea, a 
a fost un complot, şi asasinul a avut complici; sunt împrejurări cari o 
dovedesc, 

Deşi noi nu avem experienţă asupra unor asemenea fapte, căci, din 
norocire şi pentru fala naţiunii române, în ţara noastră nu am avut încă 
asemenea exemple; oricum, după cum am citit şi auzit despre cele în- 
tâmplate în alte State în asemenea cazuri, putem zice că nu este un act 
singuratic sau o răsbunare personală, ci rezultatul unui complot politic, 
pentru săvârşirea căruia asasinul negreşit a avut mai mulţi complici. 

Nu este 'îndoială că, îndată după ce trăsura a plecat dela scară, a fost 
un complice pentru a da semnalul şi pe care unii deputaţi l-au văzut 
mişcând o batistă cu un chip neobişnuit, 

Un altul a fost care aşezase o trăsură cu caii spre vale, pentru a obligă 
trasura Prefectului a trece pe sub gang foarte încet, 

Asemenea nu este îndoială că acela care, văzându-mă că îndată după 
auzirea detunaţiei, m'am repezit din sala Adunării spre acel loc, m'a 
întors din poarta Mitropoliei spre a mă distră şi popri din orice urmărire, 
strigându-mi: «păziţi în clopotniţă !» nu încape îndoială, zic, că şi acesta 
a fost un complice, 

S'a ucis un preşedinte al Consiliului la porţile Adunării, şi acesta se 
numeşte un fapt izolat! Nu. d-lor: a fost o manifestaţiune; mai cu seamă 
în aceă zi când, după banca Miniştritor, ilustrul bărbat ziceă : «mai bine 
«voiu fi sdrobit decât a îngădui slăbirea liniştei; mai bine voiu preferă 
«moartea, decât a călcă sau a lăsă să se calce vreuna din instituţiunile 
«țării». 

Poate fi un minut îndoială să zicem că răspunsul ce aceia nu îndrăz. 
niau să-i facă în Adunnre, i l-au datla poarta Mitropoliei, asasinându-i? 
Nu, domnilor. Susţiu că, deşi nu poate îi faptul unui întreg partid, 
totuşi este rezultatul unui complot şi că asasinatul nu s'a săvârşit pentru 
a omori pe Katatgiu, ci, omorînd în ziua aceeâ pe Preşedintele Con- 
siliului, să facă o manifestaţie. 


ANTON ARION.— Domnilor, eu socotesc să nu se urmeze o discujiune 
care are a face mult cu onoarea persoanei mele; rog dur pe amicii mei 
să înceteze discuţiunea, fiindcă singur declar că voiu merge inaintea 
justiţiei. 

MICULESCU. — Asemea şi eu mă rog să înceteze discuțiunea, căci merg 
cu mulţumire pentru orice cercetare, 


PREŞEDINTELE. — Prin urmare, domnilor, discuţiunea este închisă. 


Mai multe voci. — Da, să se închiză discuţiunea. 


G. VERNESCU. — Domnilor, domnii Arion şi Miculescu pot să uzeze de 
dreptul d-lor individual de a merge înaintea justiţiei; noi nu ne vom 
pune înainte ca să-i oprim ; tot însă ce voiu să lămuresc este că Adunarea 
n'a luat în această chestiune nici o hotărire, şi d-lor nu merg ca triinişi 
de Adunare, Aceasta voiu să fie constatat. A doua chestiune, dacă nu mă 
înşel, este că adresa Ministerului ar îi cuprinzând cevă mai mult decât 
numai cererea de a arestă doi deputaţi ; aceasta aşi voi să se lămurească. 


PREŞEDINTELE. — Domnilor, această chestiune nu se poate mântui altfel 
decât când cinevă ar propune ordinea zilei. 


MANOLAKI COSTARKI. — Domnilor, ni s'a recomandat de câtre onor. d. 
Văsescu ca, în împrejurarea aceasta gravă şi întristătoare, să păstrăm 
toată liniştea. să nu alergăm la măsuri extreme, ci să luăm măsurile 
acelea numai pe cari le poate reclamă interesul societăţii. Ei bine, dom- 
nilor, fiţi siguri, şi onor. d. Văsescu mă cunozşte şi mai bine şi poate 
crede că nici în momentul de față nu mi-am pierdut nicidecum liniştea, 
dar tocmai fiindcă mă aflu în această linişte de suflet şi de minte, tocmai 
acestă linişte mă face să intrevăz o prăpăstie mare pentru întreaga Românie. 
Nu voiu zice niinic, domnilor, mai mult asupra celor ce se ating de onor. 
noştri colegi, cu atât mai mult câ d-lor înşile, fără a mai aşteptă un 

vot dsla Adunare, au declarat că se leapădă de privilegiul acela care-l 
acordă Convenţiunea şi regulamentul, de inviolabilitate. 

Mă grăbesc mai cu seamă a adăugi pentru d-l Miculescu, pe care am 
avut ocazia a-l cunoaşte ca funcţionar, că este un om foarte onorabil şi 
devolat ţării sale. Acest atestat îmi place să-l dau în toată conştiinţa şi; 
tocmai aceasta, domnilor, mă face să zic că nu trebuie să. inpiedicăm ca 
justiţia, pentru onoarea Camerei noastre, să-şi îndeplinească toate datoriile... 


PREŞEDINTELE. — Domnilor, socot că discuţiunea asupra dării a doi de- 
putaţi din Adunare în cercetarea justiţiei este închisă, în urma declaraţiei 
d-lor înşile că vor merge a se înfăţişă oricării cercetări. 


M. CosTAKI. — Domnilor, după ce chestiunea, care a privit pe d-nii depu- 
taţi, s'a înlăturat, prin declararea ce au fâcut d-lor, viu a vă arătă impresiunea 
ce a produs în spiritul meu faptul de ieri şi la ce concluziuni m'a dus. 
Voiu, domnilor, ca dintr'acest fapt nenorocit să culegem roadele cari ar 
putea fi folositoare pentru ţara noastră, adică din nenocirea aceasta mare 
să culegem un rod mângâietor oarecum pentru ţară. În jertfa aceasta, 
domnilor, vă întreb: puteţi vedeă un fapt izolat? Ei bine, eu am curajul 
a spune că, în părerea mza, nu o crez niciodată; însă de bună seamă 
nu-l voiu atribui unui partid dig Adunare; dar vă aduc aminte că nu 
mai departe decât ieri, când a:n răspuns onor. d. Arion, i-am zis cum 
că aceste agituţii zilnice ale societăţii noastre ne-au adus la stâşierile, la 
desbinările, cari dezolă societatea noastră şi cari pot compromite chiar 
existenţa noas!ră n ţională. 

Ei, domnilor, par'că am fost ieri un prooroc într'un ceas râu. 

Dar pentru ce zic că faptul acesta nu este izolat ? lată petru ce: 

De trei ani, de când am pus în lucrare Convenţiunea, de când ne 
luptăm sau ne am luptat cu greutățile din afară, pentru ca să realizăm 
aceă mare do iţi a Un rii, la care am întâmpinat atâtea piedici, încât 
abia în anul acesta sa puiut realizà, —în tot timpul acesta, fiind cu 
totul absorbiți de aceas'ă mare ideie naţională, atenţiunea noastră, în- 
dreptată câtre piedicile ce ne veniau din afară, nu am putut încă organiză 
în lăuntru un guvern destul de tare, care să conteze pe o majoritate 
compa tă în Adunare; au fost tot guverne slabe. 

Dar, în fine, Unirea realizându-se, am ajuns, acum pentru întâia oară 
de când regimul constituţional s'a introdus la noi în ţară.să vedem un 
minister, care a fost destul de norocit a realiă înprejurul său o majo- 
ritate impozantă. Bărbatul chemat în capul acestui minister a reuşit, 
prin independenţa caracterului sáu. prin un nume nepătat de care s'a 
bucurat în România, să domineze oarecum situaţiunea de astăzi, şi, sub 
auspiciile acestea, eră speranţă că o nouă ordine de lucruri, acordul şi 
armonia, au început a se consolidă. 

Ei bine, domnilor, tocmai pe acest om care era menit, în momentul 

de faţă, a domină situaţiunea, a înlătură greutăţile şi a consolidà noua 
ordine de lucruri, tocmai pe acest om l-au lovit. 

lată dar că nu a fost un fapt izolat, nu a fost un fapt de răsbunare, 
ci a fost premeditat de nişte oameni turburători de meserie, cari voesc 
a ţineă spiritele în necontenită agitaţie, societatea în turburări perpetue, 
cari şi-au propus a ne surpă libertăţile, a compromite drepturile ţării, şi 
în fine mâine, poimâine, să ne aducă calamităţile unei invaziuni. lată, 
domnilor, ce trebuie să ne întristeze mai mult. Trebuie dar ca această 
împrejurare să ne facă a prevedeă nenorocirile ce ne ameninţă. Ei bine 
dar, ce avem a face? Mărgini-ne-vom numai în a plăti acest tribut de 
durere împreună cu națiunea ? 

Nu, domnilor; să luăm act de acest eveniment, să recunoaştem în- 
tr'însul o simptomă a boalei ce minează societatea noastră şi, păstrân- 
du-ne toată libertatea conştiinţei şi prerogativele ce avem în această 
Cameră, să dăm Guvernului mijloace ca, pe strade, să poată menţine 
ordineă ; să-l facem responsabil înaintea Adunării de păstrarea liniştei 
publice. Dar mai întâi să-l învestim cu toată autoritatea ce-i este de 
trebuinţă ; căci, de vom umblă cu jumătăţi de mijloace, de vom umblă 
cu scrupule de forme în momente atât de grave, ne lăsăm în voia 
periculului, ne condemnăm singuri pieririi. 


A. PANU. — Domnilor, durerea e mare; nu poate fi om de inimă care 
să nu o simţă, în faţa unei drame atât de infiorătoare şi care este re- 
gretabilă sub toate punctele de vedere. Noi însă, cari suntem oameni de 
Stat, oameni politici, noi cari suntem legiuitorii ţării cari avem respon- 
sabilitatea prezentului şi trebuie să salvgardăm viitorul, ce avem de făcut? 

Depunând tributul lacrimelor noatre pe mormântul bărbatului eminent 
pe care l-am pierdut, trebuie să cugetăm la instituţiunile noastre, la ţara 
noastră trebuie să apărăm principiile mântuitoare, cari sunt înscrise în 
Convenţiune, de bântuirile perfide din afară şi de imprudenţa şi neştiința 
din lăuntru. 

Am zis, domnilor, aceasta in totdeauna, şi o repet şi astăzi cu stator- 
nicie şi convicţiune, că numai instituţiunile cele liberale pot să dea fe- 
ricirea unui popor. Toate naţiunile aspiră la aceasta; vedeţi mişcările 
din toate părţile. 

Deaceea, domnilor, trebuie să înconjurăm cu garanţii aceste institu- 
țiuni, şi aceste garanţii nu sunt nicidecum în măsuri excepţionale. 

Guvernul are legi; să lucreze după legi, după legi să ţie ordinea şi 
pacea, căci pacea şi liniştea fac fericirea unei societăţi. 

Totdeodată, domnilor, în cât mă priveşte pe mine şi în cât priveşte 
toată solidaritatea lucrărilor mele de dincolo de Milcov şi de aici, tot- 
deauna am fost pentru ordine, liniştite şi legalitate. 

Măsurile excepţionale degradează pe om dintru înălțimea întru care l-a 

făcut Dumnezeu, după chipul şi asemănarea sa, la starea unei fiare săl- 
batece, şi apăsarea aduce exploziune. Deaceea nu avem nevoie să în- 
brăcăm pe Guvern cu nimic mai mult decât cu paza legilor. Guvernul 
are legi; să lucreze după dânsele şi după ele să pedepsească; e Condică 
Penală, sunt instrucţiuni, cari se urmează pentru toţi sceleraţii ; acele 
legi să se aplice dar pentru prinderea acestui ucigător, şi atunci noi, 
când vom vedeă că legile s'au aplicat de către Guvern, vom zice că 
şi-a făcut datoria, căci în măsuri excepţionale eu văz pieirea ţării mele. 

Eu nu voiu subsemnă la nici o măsură excepţională. Eu ţiu seama de 
scrupulul formelor, de cari ne-a vorbit d-l Manolaki ; îl voiu păzi în toată 
conştiinţa mea, căci, în măsurile excepţionale, eu văz pieirea ţării mele 
şi, ca o sentinelă statornică la postul meu, voiu da totdauna strigătul de 
alarmă în tabăra acelora cari, sfărâmând libertăţile publice, nu înţeleg 
că sunt năvăliţi de duşmani şi că pot pieri. 


GENERAL FLORESCU. — Domnule Preşedinte, până acum s'a urmat discu- 
țiunea asupra cererii Guvernului de a se arestă doi deputaţi ; şi după 
deciaraţiunea domnilor Arion şi Miculescu, crez că discuţiunea asupra 
acestui punct urmează a îi terminată. Eu fac însă întrebare acum, care 
e soluţiunea, care e râspunsul ce dăm noi Guvernului, căci retragerea 
d-lor din Adunare nu este o soluţiune. Adunarea trebuie să se pronunţe 
asupra acelei cestiuni. 


PRINCIPELE BRÂNCOVEANU. — Domnilor, afară de această chestiune, pre 
cât îmi aduc aminte, mai este o frază încă în cererea d-lui Ministru. 

Noi avem să răspundem, să tratăm in total aceă adresă şi să rezolvăm 
această chestiune printr'o propunere din partea Camerei. 


PREȘEDINTELE. — Domnilor să vă dau o lămurire. 

După declaraţia domnilor Arion şi Miculescu, că d-lor înşile consimt 
a merge înaintea justiţiei, eu am crezut că discuţiunea asupra acestei 
chestiuni este terminată şi am voit a pune la vot închiderea discuţiunii ; 
d-voastră însă aţi zis că în adresa Guvernului mai este încă un alt punct, 
asupra căruia Adunarea trebuie să se pronunţe, să dea o soluţiune, şi 
aţi cerut a se urmă discuţiunea. Pe acel temeiu dar am lăsat şi eu a se 
urmă discuţiunea. Acum iarăşi vă mai consult dacă voiţi să votaţi 
cererea d-lui Ministru, sau să trecem la ordinea zilei. 


PRINCIPELE BRÂNCOVEANU. — Rog biroul să binevoească a ne mai da 
citire de comunicaţiunea d-lui Ministru, şi veţi vedeă că sunt două cereri 
deosebite ce ni se fac, 

Unul din Secretari citeşte partea din adresa Ministerului, în care se 
cere Adunării a chibzui asupra măsurilor ce reclamă starea actuală a 
luc: urilor, 


18 BARBU EATARGIU 


M. KOGĂLNICEANU. — Domnilor, onor. d. D. Ghica a pus înainte o ches- 
tiune personală pentru mine, arestarea Mitropolitului din Moldova. Nu 
voiu, domnilor, să răspunz astăzi la această chestiune, fiindcă voiu să 
dovedesc că şi minoritatea poate să fie moderată şi răbdătoare, ci voiu 
fi gata altă dată a răspunde şi aci, precum am răspuns în Adunarea din 
Moldova, 

Astăzi e chestiunea de trebuie să dăm doi deputaţi din Camera noastră 
şi apoi de nişte mijloace indirecte şi extraordinare, ce se cer de către 
Guvern, pentru a menținea ordinea publică, În privirea cererii a celor 
doi deputaţi, d-lor înşile au declarat că primesc să se ducă şi înaintea 
justiţiei şi în închisoare preventivă. Respectez libertatea individuală a 
domnilor lor; dar, dacă mi s'ar cere votul meu, eu, ca deputat, nu voiu 
sfâşiă cu propriile mele mâini inviolabilitatea deputatului, 

Deplâng, domnilor, asasinatul infam, care a răpit ţării un bărbat cel mai 
eminent; dar niciodată nu socotesc că am onoră memoria lui, când. a 
doua zi după moarte-i, am veni să răpim acele instituţiuni ale ţării, pe 
cari el trăind a declarat că le va apără cu preţul vieţii sale, 

E vorba, domnilor, de menţinerea ordinii publice, Guvernul nu are 
nici o nevoie de mijloace extraordinare, afară din lege. Guvernul are le- 
gilə în vigoare, aplice-le; sau, dacă le crede că nu-i sunt de ajuns acestea, 
înfăţişeze-ne un proiect de lege, şi eu de mai înainte îi declar să fie 
sigur că îl voiu votă; iar nu, prin fraze indirecte, prin cereri vage, să 
ne ceară a sfărâmă legile în ființă. Nu, domnilor; legile actuale sunt în 
stare a înfrână dezordinile, a pedepsi crimele, E un vot al Camerei care 
declară că Codicele Penal al Ţării-Româneşti să se aplice şi în Moldova, 
şi acest Codice, dacă păcătuieşte cu cevă, păcătueşte cu asprimea, iar 
nu cu blândeţea sa, 


G. M. GHICA. — Domnilor, nu voiu vorbi asupra celui dintâiu punct al 
adresei guvernului; mă voiu mărgini numai de a rugă pe d-l ministru să 
ne spuie cari sunt măsurile excepţionale, pe cari le cere dela Adunare; 
şi cât pentru mine mai vârtos, protestez dinainte contra unei asemenea 
proceduri de a se cere dela Adunare a luă iniţiativa unor măsuri, a căror 
oportunitate ea nu o poate apreţiă. Camera va fi în răspundere pentru 
soluţiunea ce ar da, şi eu unul nu ştiu să mai fie un exemplu ca un 
guvern să se fi adresat vreodată, fie în cea mai critică situaţiune, cu o 
asemenea cerere la o Adunare, Ministerul are în mână toate mijloacele 
necesare; dar, dacă se vede în faţa vreunui pericol, dacă crede că mij- 
loacele, de cari dispune, nu-i sunt de ajuns, vie ministrul a ne cere nişte 
măsuri pozitive, lămurite şi precise, şi noi să le desbatem şi să i le acordăm 
dacă vom găsi de cuviinţă. Dar să vie într'un chip vag, nedeterminat, să 
me ceară nişte măsuri excepţionale, aceasta nu o înţeleg, căci noi nu 
avem administraţia, nu avem tribunalele, nu avem poliţia, şi nu putem 
da nimic. 

A, E. FLORESCU. — Domnilor, să-mi daţi voie a vorbi şi ca deputat şi 
ca ministru şi ca Român. 

Mi se pare curios lucru, domnilor, să voim a vedeă toate lucrurile cu 
iluziuni de acelea, cari ar scuză în adevăr şi pe d-l Kogălniceanu şi pe 
d-l G. Ghica şi pe toţi aceia câţi iau cuvântul ca să ne zică: «n'avem 
nimic, nu dim nimic, se jicnesc instituţiunile noastre, se vatămă inde- 
pendenţa deputatului şi altele asemenea». , 

Domnilor, e foarte uşor şi foarte plăcut lucru a ne face iluziuni şi a 
trăi în iluziuni; dar să nu ni le facem tocmai în momentul acela când 
e timpul de acţiune şi de a se luă măsuri, căci mi se pare că atunci co- 
mitem o mare greşală politică 

Ai vorbit, domnilor, de pierderea instituţiunilor noastre, de sdrobirea 
bazelor fundamentale ale pactului nostru politic şi social; dar mi se pare 
că, ca să pledaţi în favoarea acestor instituţiuni, aţi avut recurs la argu- 
mente cari nu justifică nicidecum pieocuparea de care vă arătaţi îngri- 
jaţi şi nu asigură instituţiunile ce voiţi a apără, nici consolidă situaţiunea 
politică a ţării. 

Oare, domnilor, ce vine a vă cere ministerul? 

Nimic mai mult decât a-i ridică autoritatea lui morală în public, în 
țară. Când veniţi a zice că «guvernul are puterea în mână, guvernul facă, 
guvernul sdrobească, el e responsabil,» noi vă răspundem, domnilor, că 
ministerul nu declină de loc această responsabilitate ; ministerul n'a venit 
să vă propuie măsuri de acelea, cari, cum a zis d-l Panu, ar sfărâmă 
instituţiunile constituţionale. Nu, domnilor ; fiţi siguri că şi ministerul e 
tot atât de gelos pentru menţinerea şi paza lor. 

Dar d-voastră întrebaţi ce măsuri poale să chibzuească Camera, când ea 
n'are nici poliţie, nici tribunale? Nu este însă aci chestiunea. Mu vi se 
cere d-voastră să ne ziceţi : «puneţi pe unii la închisoare, condamnaţi pe alţii 
la cutare penalitate». Nu este aceasia chestiunea, ca să ne puteţi răspunde 
că Adunarea n'are nici poliţie, nici tribunale. Chestiunea este acolo unde 
nu voiţi să o vedeţi, este în starea spiritelor, în corupţiunea tendinţelor, 
e în chiar situaţiunea ce ne-am făcut de vreo trei ani încoace. Prin ur- 
mare, domnilor, vă rog să vedeţi realitatea lucrurilor şi să credeţi că gu- 
vernul, când vă zice să-i daţi mijloace, înţelege să-i daţi aceă autoritate 
de care are nevoie, să-l ridicaţi cu un vot al d-voastră la înălţimea aceea 
unde trebuie să fie, ca să apere acele instituţiuni de cari suntem cu toţii 
atât de geloşi. 

S'a cerut dela Cameră arestarea a doi deputaţi ; domnialor însă, dintr'un 
punct de patriotism, au înţeles indată că situaţiunea domnialor în această 
Cameră ar fi putut da loc la discuţiuni de acelea, ale căror rezultate ar 
fi putut fi vatâmătoare chiar interesului Camerei, şi deaceea dela sine 
s'au retras, declarând că vor merge unde justiţia îi reclamă, 

Dar acum vine întrebarea: oare cu aceasta se sdrobesc instituţiunile 

țării, când se ia o măsură de care justiţia are trebuinţă spre descope- 
rirea adevărului şi pentru care se cere deslegarea Camerii? Mă iertaţi 
domnilor, a o spune; îmi pare că d-voastră vă preocupaţi de aceste insti- 
tuţiuni întrun mod ce nu-l pot înţelege şi pierdeţi din vedere tocmai 
acele împrejurări, de cari ar trebui să ţineţi mai mult seamă, pentru in- 
teresul chiar al cauzei ce apăraţi. Aduceţi-vă aminte, domnilor, de cererea 
ce se făceă printr'o hârtie adresată poliţiei, în care se vorbiă de o adu- 
nare pe câmpul Filaretului, de o adunare, pe care o calificau de serbare 
naţională, şi încă mai adăugau şi aceasta: adunare poporală. 

Ce va să zică «adunare poporală?» Ce va să zică, vă întreb, a con- 
vocă poporul pe un câmp mare, întins, spre a sărbători nu ştiu ce, şia 
se adună nu ştiu cum? Eu v'aş rugă pe d-voastră toţi să-mi spuneţi 
într'un mod categoric cum, în ce condițiuni, aveă să se ţie aceă adunare? 
Cu capul gol? cu mâinile încrucişate? Nu ! 

Şi voiţi d-voastră ca, în urma unor asemenea declaraţiuni, guvernul să 
treacă peste dânsele, să nu facă nici o cercetare, să nu ia nici o mä- 
sură ? Să nu vie să asigure societatea şi Camera, chiar dacă scopul eră 
bun? lar, la din contră, dacă scopul ar fi fost criminal, guvernul atunc; 
trebuie să o ştie mai din vreme, spre a se pune în contra unei eventua- 
lităţi, care negreşit că ar fi adus căinţă chiar d-voastră acelora cari zi- 
ceţi că cererea unui deputat e jicnirea instituţiunilor noastre constitu- 
tionale. 

Nu, domnilor; d-voastră vă preocupați numai de faptul nenorocit de 
ieri; dar noi ne preocupăm de cevà şi mai mult, şi când vă cerem doi 
deputați în judecată, nu va să zică că cu aceà cerere voim să-i osândim, 
Noi nu-i cerem pentru aceasta, ci îi cerem pentru ca să facem lumina ; și 
când va veni timpul ca să facem alte urmăriri, atunci nu vrem să fim 
cu mâinile legate de a puteă să-i supunem şi la o închisoare preventivă. 

Vedeţi dar la ce proporţiuni se reduce chestiunea ; şi dacă am luat cu- 
vântul, a fost numai ca să puiu chestiunea pe adevăratul tărâm şi să vă 
fac tabelul adevăratei situaţiuni de care avem a ne preocupă, 

Cât pentru faptul de ieri, domnilor, oricari ar fi consideraţiumle noastre, 
nu putem să ne ascundem un ce, un ce pe care nimeni din d voastră 
nu-l veţi puteă tăgădui, că societatea e în drept a fi îngrijată ; şi tocmai 
ca să asigurăm societatea în contra unor asemenea îngrijiri, venim să vă 
cerem un vot, care să ne dea toată autoritatea morală, prin care să putem 
garantă societatea, sau cel puţin să putem preveni eventualităţi, cari ar 
puteă să aducă consecinţe vătămătoare pentru națiunea întreagă. 


PRINCIPELE G, STURZA. — Domnilor, împrejurarea, care ne preocupă, e 
foarte gravă. Toţi am plătit tributul nostru pentru bărbatul pe care l-am 
pierdut. Acum să ne ocupăm de ţară şi de ceeace trebuie să facem. 

Domnilor, regimul parlamentar ne a dat un mare drept, o mare putere. 
Dar, cu cât avem mai mare drept, cu atâta şi răspunderea noastră este 

mai mare. Avem, domńilor, în mâinile noastre soarta ţării şi avem să 
răspundem de dânsa. Să ne ocupăm dar într'un chip practic. Zic practic, 
pentrucă atunci când o ţară e amenințată de turburări materiale, trebuie 
ca omul să fie practic. Nu se cere aci teorie. 

Domnilor, toţi ne respectăm şi ne-am respectat, toți ne apărăm şi ne- 
am apărat drepturile şi le vom apără; se vorbeşte însă aci de măsurile 
ce sunt a se luă. Să începem dar, domnilor, dela punctul nostru de ple- 
care, dela ceeace ne-a îndemnat astăzi a ne întruni. Preşedintele consi- 
liului a fost asasinat la poarta Adunării; acel preşedinte eră un ilustru om 
de Stat şi conservator, eră cunoscut în toată țara ca apărătorul ordinii 
publice. 

Cele din urmă cuvinte ale sale erau în sensul acesta : «voiu muri pentru 
«apărarea instituţiunilor ţării, pentru păstrarea liniştii publice !» Răspunsul 
a fost că a murit. 

Acum, domnilor, să vedem care e starea societăţii noastre şi să vedem 
ce măsuri trebuie să luăm. 

Oare am puteă crede, domnilor, că e cinevă între noi atât de slab, ca 
să nu aibă curajul de a spune curat şi drept în faţa ţării: «văz cutare pe- 
ricol şi trebuie să luăm cutare măsură». Domnilor, după o împuşcătură, 
ar fi o laşitate a nu aveă cinevă acel curaj; în faţă cu un pistol, răs- 
punsul unui om de inimă este că despreţueşte moartea. 

Aşă dar, domnilor, să luăm serios în vedere poziţiunea ţării, să o ana- 
lizăm şi să vedem ce remedii să căutăm. 

Spiritele sunt întărâtate la noi; pe toată ziua o mărturiseşte presa ; şi 
orişicât de nevinovată ar fi ea, totuşi, domnilor, e netăgăduit că întărâ- 
tările zilnice şi aţâţările acelea împing la crimă; e cunoscut, în istoria tu- 
tulor ţărilor, n'am trebuinţă să vă desvolt aceasta. Pe urmă un alt ele- 
ment de dezordine, de nenorociri pentru ţară, sunt propagandele extreme 
cari se fac în ţară cu cea mai mare nesfială şi semeţie, şi încă, domnilor, 
dacă ar fi acelea sub impulsul unor interese din ţară, încă am zice că ne 
putem pune în faţă cu dânsele, ca să putem să venim la oarecare înţe- 
legere. Dar, domnilor, sunt dovezi că nu numai din ţară vin acele im- 
pulsiuni, ci mai de departe, dela interese streine, pe cari nu le putem îm- 
păcă, poate, decât renunțând la existenţa noastră naţională. 

Noi cari suntem atât de geloşi de naționalitatea noastră, încât refuzăm 
streinilor dreptul de a cumpără petece din pământul nostru, noi cari 
mergem până a face dintr'o chestiune economică o chestiune politică, cari 
nu putem vedeă, chiar în chestiunea romană, în chestiunea italiană, o strânsă 
solidaritate cu chestiunea existenţei noastre naţionale, când e vorba de a 
da ţara noastră ca schimb pentru Roma şi Veneţia ; tocmai noi am veni 
astăzi şi am zice că aceâ solidaritate poate să facă la noi ca politica lui 
Mazzini să fie o politică naţională ? Nu, domnilor ; acesta ar fi un curios 
silogism. 


Barbu Catargiu. — Discursuri. $ 

Aşă dar, domnilor, ne aflăm în fața unei poziţiuni anormale, spiritele 
sunt întărâtate, avem răspundere mare, trebuie să luăm măsuri, 

Mă întorc acum la guvern. D-l G. Ghica a avut toată dreptatea ; sunt 
cu totul de ideia d-sale, Înainte de d-lui am rostit-o şi eu, cu toate că 
nu aci, în Camere, că în adevăr guvernul trebuie să vie cu o cerere 
preci-ă. Dar, domnilor, să presupunem că guvernul n'ar face aceasta. 
Noi ar trebui să părăsim soarta ţării în voia întâmplării ? Nu, domnilor. 
Guvernul nu este încă definitiv constituit, poate să se preschimbe, trebuie 
să se constituie din nou peste câtevă zile. Noi, domnilor, avem să-i arătăm 
ce cerem dela dânsul şi ce cale sa urmeze pentru binele şi siguranţa ţării. 

Ei bine, domnilor, dacă voim să-i facem programa noi, dacă suntem la 
înălţimea misiunii noastre, dacă suntem gata a răspunde pentru faptele 
noastre, atunci să venim cu francheţă şi să spunem ce voim dela acel 
guvern. care are a se constitui peste o zi — două. Mai inainte, domnilor, 
avem să aşteptăm dela acel guvern să păzească buna orânduială, ordinea 
publică, ordinea materială ; să respingă forţa cu forţă, şi oricare ideie, cât 
de funestă ar fi, să vie aci în sânul Adunării şi să treacă prin criteriul 
discuţiunii publice. Dar să nu vedem, afară din Adunare, fie la vreun 
câmp, fie la uşa Mitropoliei, sfârşindu-se discuţiunea printr'o crimă. 

Aşă dar ordinea publică să o menţie guvernul cu orice preţ, forţa cu 
forță să o respingă, încercarea de luptă prin luptă s'o năbuşe, 

Acum, domnilor, întrebarea e: cu mijloacele de cari dispune guvernul, 
după legile de astăzi, poate să o facă sau ba? 

Domnilor, sunt de părere de a da dreptate Guvernului în chestiunea 
aceasta ; sunt convins, şi o spun cu francheţă, că de patru ani Guvernul 
şi aci şi dincolo de Milcov, n'a întrebuințat toale mijloacele legale, de 
cari dispuneă, pentru a apără ordinea publică; multe din acele mijloace 
au rămas uitate sau neintrebuinţate, Şi ce s'a făcut? 

Guvernul vine şi ne zice că astăzi ne allăm în poziţiunea aceasta cri- 
tică, grea. Destul timp, domnilor, a fost slăbiciune, destul timp s'a trecut 
cu vederea ceace eră o crimă ce a se trece cu vederea. 

Domnilor, nu înţeleg mirarea d-voastră de astăzi, când d-voastră mi-aţi 
spus că a fost o zi, când s'au arătat deputaţilor cuţitele la uşa Adunării. 

Ei bine, domnilor, unde sunt cercetările asupra acelei crime de lez- 
naţionalitate ? Unde sunt criminalii aceia ? Unde sunt legile ? Care este 
locul, unde s'au pedepsit ? 

Nici o urmă din toate acestea, şi apoi să ne mirănm că se întâmplă crime 
ca cea de ieri! 

Domnilor, situaţiunea unei ţări e rezultatul lucrărilor, a zicerilor, a ros- 
tirilor fiecărui cetăţean ; toate la un loc dau o rezultantă, precum zice 
matematica, care este fapta, rezultantă de ceease a voit, de ceeace a gândit 
o naţiune, şi apoi se găsesc spirite exagerate, fanatice, cari vin la extreme 
şi cari fac ca naţia întreagă să se trezească şi să zică; «destul atâtea de- 

boşuri, destul devergondaj, destulă orgie». Să fim, domnilor, serioşi, să 
ne trezim, tocmai penrrucă suntem liberi, tocmai pentrucă reprezentăm 
o ţară. 

Aşă dar, domnilor, declar că nu sunt nicidecum de ideie că Guvernul 
de patru ani încoace şi a împlinit totdeauna toate datoriile sale şi că a 
întrebuințat toate mijloacele legale, de cari dispuneă, pentru a menţineă 
ordinea publică ; totdeodată vă zic, domnilor, că noi trebuie astăzi să de- 
clarăm ca cel puţin să se ia acum asemenea măsuri, spre a garantă or- 
dinea publică. 

Să venim acum la măsurile excepţionale. D-lor, alte ţări decât a noastră, 
precum e, de exemplu, Anglia, au venit şi vin la asemenea măsuri. Ştiţi, 
d-lor, ce au zis publiciştii cei mai străluciți despre constituţiunea Angliei ? 
Că mărirea ei e tocmai aceea că are facultatea de a suspendă chiar func- 
ţionarea ei parţială în momente de criză, de a suspendă chiar libertăţile 
individuale, cari sunt cea mai mare garanţie a libertăţilor publice. 

Acum, d-lor, oare e vorba aci de a suspendă reprezentaţiunea naţiunii, 
de a lăsă pe Guvern să fie dictator, fără nici un control, de a sfâşiă li- 
bertăţile publice, cari sunt ceeace e mai scump şi mai de folos pentru 
viitorul ţării noastre ? 

Nu, d-lor; nici cum să nu gândim la asemenea măsuri, căci aceasta ar 
fi în paguba ţării, ci să ne gândim la unele, cari ar fi în folosul ei., 

Domnilor, ţara aceea ce v'am citat şi care este leagănul libertăţii con- 
stituţionale, a dat de multe ori probe despre ceeace voiu să vă zic, precum 
de exemplu, în privinţa streinilor, în timpul lui Pitt, care a cerut dela 
Cameră şi a dobândit dreptul de a-i urmări, de a-i depărtă şi de a pro- 
cede în contra lor fără procedura aceea obişnuită, fără îngrădirile acelea, 
de cari se află acoperită prin legi în starea normală ; el a dobândit în- 
cuviințarea Camerei şi a răspuns la ceeace aştevtă ţara. 

Nu numai atât, domnilor ; dar principiile cele mai mari, cele mai sacre, 
pe cari Englitera bazează toate libertăţile ei, pentrucă este practică în 
aplicarea acestor libertăţi, nu se mângâie numai cu o constituţiune scrisă 
cu litere de aur pe hârtie şi pe urmă să ajungă a fi scrisă cu litere de 
sânge prin închisori, — ei bine, cu toate acestea a suspendat şi suspendă 
acele mari principii pentru un timp determinat şi dă Guvernului putinţa 
de a menţineă ordinea publică, a suspendat chiar dreptul cel mai mare, 
pe care sunt bazate toate libertăţile publice, dreptul de habeas corpus 
care este înscris în Carta-Magna a Engliterei încă din timpul lui Ioan- 
fără-Pământ. 

lată, domnilor, antecedente. 

Acum noi suntem chemaţi a statuă mai cu seamă asupra celui de al 
doilea punct: să aibă Guvernul putinţa de a împiedică întărâtarea spiri- 
telor prin presă, să aibă putinţa de a întrână pe turburătorii de meserie, 
pe aceia cari ar conspiră, ar lucră contra liniştei publice ; să aibă acest 

drept pe un timp oarecare, de exemplu până la întâia Duminecă a lunii 
Decemvrie, până la deschiderea Adunării, şi rămâne să vedem care din 
noi îl adoptă şi care îl respinge... 

Mai multe voci: toţi primim. 


PRINCIPELE STURZA (urmează). — Acum, domnilor, după ce facem 
această dureroasă şi desplăcută concesiune Guvernului, şi cu atât mai du- 
reroasă, căci singuri trebuie să recunoaştem că dacă Guvernul nu a în- 
trebuinţat până acum mijloacele normale pe cari le-a avut, pentru a men- 
- ţineă acea linişte, este legitimă în inimile noastre îndoiala că va întrebuinţă 
mai bine aceste măsuri; însă o Cameră nu trebuie să întinză bănuielile 
sale până a reluză Guvernului mijloacele ce le-ar cere ; trebuie să cercăm, 
şi dacă nu am nemeri bine, nu pentru întâia oară, dar chiar după zece 
ori, să mai încercăm şi pentru a unsprezesea oară, şi aceasta va îi cea 
din urmă încercare. 


Unul din Secretari citeşte următorul amendament: 


«Adunarea Naţională, adânc întristată de dureroasa pierdere ce a făcut 
în persoana unui mare cetăţean şi bun patriot, indignată totdeodată de 
semeţia crimei ce s'a săvârşit, crimă care ameninţă întreaga societate ro- 
mână ; mai luând în privire greutăţile ce preîntâmpină Guvernul pentru 
a menţineă ordinea publică ; Adunarea, pentru binele ţării, dă Guvernului 
putere discreţionară până la întâia Duminecă a viitoarei luni Decemvrie, 
de a luă toate măsurile şi chiar cele mai energice, în privirea acelora ce 
i-ar află că conspiră sau făptuesc în contra liniştei publice, de a-i arestă, 
de a-i înfrânâ şi chiar de a-i depărtă din ţară, precum şi de a suspendă 
libertatea presei. lar la deschiderea Adunării, îi va da relaţiune de mă- 
surile ce a luat». 

C. Glogoveauu, I. Florescu, Nicu Cantacuzin, Radu Rosetti, Manolaki 
Costaki, P. Roset. 


GENERAL |. FLORESCU. — Am aderat la propunerea ce s'a făcut, şi am 
depus la birou şi eu o propunere relativă la memoria scumpului cetă- 
fean pierdut. Am aderat la propunere, căci orice om simţitor şi în adevăr 
cu iubire de patrie trebuie a o manifestă nu prin vorbe, nu cu cuvinte 
de o popularitate culpabilă, ci prin acel curaj, a cărui cale ne-a des- 
chis-o acest mare bărbat. Pot fi oameni solidari de asemenea crime. Dar 
pentru ce oare chiar în această Adunare să se socotească cinevă atins de 
o asemenea imputare, ca să aibă trebuinţă de a seapără ? Am văzut oa. 
meni, am văzut un partid apărându-se aci ca de o acuzare. Aş voi să Ştiu 
de poate fi vreun inimic mai mare al unui partid oarecare, decât acela 
ce ar veni să arunce o crimă atât de intamă în faţa acelui partid? Aşă 
dar, fără ca să presupuiu că un partid oarecare a putut face vreodată 
asemenea faptă, imi reiau independenţa, fără a mă teme ca aceasta să 


poată vreodată atinge nu numai pe cinevă dintre noi, dar pe orice om 
onest din ţara întreagă. 

Este o bandă de tâlhari, de criminali, de oameni carl au jurat a urmă 
o şcoală nenorocită, deşi modernă, cari, ca să ajungă la un scop, între- 
buinţează orice mijloace de convingere; dacă nu pot reuşi prin acestea, 
ameninţă ; şi când nu găsesc oameni slabi, cari să se înspăimânte, atunci 
merg până la infamia de a lovi pe la spate. Dar majoritatea acestei 
Camere, care reprezintă națiunea, nu va aveă laşitatea de a se înspăi- 
mântă de un asasinat! Nu domnilor; nu poate fi moarte mai ambi- 
ționată decât a ilustrului nostru coleg! El a murit la moment, ca să-i 
rămâie numele nemuritor ! Ca să reviu însă la chestiunea ce ne preocupă, 
voiu zice că găsesc în moartea lui lecţiuni mari, că el ne-a deschis calea 
pe care acei inimici ai societăţii să fie siguri că vom urmă. «Ordinea», 
a zis acest mare bărbat; «ordinea» strigăm toţi | Ce se cere acum aşă de 
monstruos, atât de anti-naţional, atât de anti-liberal prin această propunere ? 
Ni se zice că a fost slăbiciune din partea Guvernului, căci legile actuale 
îi dau arme îndestulătoare contra încercărilor de dezordine. Eu zic, şi ex- 
perienţa a dovedit, că in regimul actual, constituţional, un Guvern poate 
aveă mai multă sau mai puţină energie şi a se teme mai mult sau mai 
puţin de responsabilitate, fiind aceasta o chestiune de temperament. 

Acum e vorba de a scăpă ţara. Ei bine, să scăpăm ţara, dând Guver- 
nului încredere, pe bazele cari se obişnueşte, cum a zis Principele Sturza, 
a se da în ţările cele mai liberale. Aceasta cerem a se face, nici mai mult, 
nici mai puţin. Aşă, în prevederea unei împrejurări în care nu e nimic 
de exagerat, pe lângă necesitatea ce avem de a ne organiză, căci toate 
lasă de dorit, instrucţiunea publică, armata, etc., toate sunt dezorganizate 
şi aceasta când evenimentele ne năpădesc de toate părţile; în prezenţa 
unui mormânt deschis, când recunoaştem că cangrena din fatalitate a pă- 
truns în corpul ţării noastre, când, spre ruşinea noastră, ne vedem ţinuţi 
în loc de o mână de oameni, să dăm Guvernului mijloace de a ne or- 
ganiză, a apăra ordinea, şi aceasta pe termenul mărginit care se propune, 
Prin urmare consider ca un omagiu făcut memoriei ilustrului bărbat şi 
ca o datorie către ţară să aderăm toţi la aceă propunere, 


M. KOGĂLNICEANU. — Domnilor, leri eram ca bolnav în pat, când am 
aflat moartea marelui cetăţean Barbu Katargiu. Dacă ieri l-am plâns ca 
om onest, astăzi îndoit îl regret, căci văz că moartea sa are să o plă- 
tească România cu sdrobirea tuturor libertăţilor ei. 

Un asasinat este totdeauna o faptă infamă, şi deplor că asemenea faptă 
s'a săvârşit în ţara noatră. Dar, domnilor, asasinaturi, atentate s'au urmat şi în 
alte ţări, însă nicăieri nu le-a plătit țara cu libertăţile ei. Napoleon al III-lea, 
regele Prusiei, împăratul Austriei, regina Greciei, au fost sub ţinta armei 
unui ucigaş şi nu i-am văzut a doua zi sfărâmând libertăţile publice, 
pentrucă s'a găsit un infam, care să ridice mâna a comite o crimă. Impă- 
ratul Napoleon nu şi-a răsbunat asupra. Italiei crima lui Orsini, ci din 

contră l-am văzut luptându-se pentru liberarea ei. Am văzut pe regele 
Prusiei că, în urma unui atentat în contra vieţii sale, a declarat că întă- 
reşte şi menţine libertăţile publice. Impăratul Austriei, în urma iarăşi a 
unei fapte tot aşă de infame, convoacă Reichsrathul, acel Reichsrath care 
a proclamat drepturile cele mai sacre ale cetăţeanului liber, a proclamat 
libertatea individuală şi respectul domiciliului. 

Să nu osândim, domnilor, veacul nostru; el nu este mai rău decât vea- 
curile trecute. Mă adresez mai în particular la deputaţii moldoveni ; ei 
vor puteă spune cum într'un alt veac, un arhipăstor, Mitropolitul Iacov, 
a fost ucis, când se coboră depe scaunul său, unde prezidă Divanul înaltei 
dreptăţi al ţării, şi cu toate acestea întreaga ţară nu a plătit cu libertăţile 
sale o crimă izolată. Aceeace s'a făcut atunci a putut să se întâmple şi azi. 

Oare, domnilor, credeţi d-voastră că totul este perfect în societate ? Oare 
nu pot fi strâmbătăţi individuale ? Răutatea se află sus, precum şi jos, şi 
se pot găsi fanatici ca să se arunce la un act de răsbunare personală. 

In triste zile am ajuns, domnilor, când pentru o crimă izolată auzim 
zicându-ni-se că societatea este în cangrenă! Vai de ţara aceea care nu 
mai are încredere în legile sale şi aleargă la măsuri excepţionale! Tara 
aceea este pe calea pieirii ! 

Viu acum la propunerea ce se face. Trebuie să vorbesc de ea, căci poate şi 
eu pentru cea după urmă dată mă suiu la această tribună. Declar, domnilor, 
că nu recunosc Camerei dreptul de o asemenea iniţiativă de a desfiinţă 
Coanvenţiunea, care ni s'a dat şi sa subscris de cele şapte puteri. Noi 
înşine, domnilor, suntem adunaţi aci în puterea Convenţiunii şi trebuie să 
o respectăm. Nu recunosc nimănui dreptul de a desfiinţă articolul 46 din 
Convenţiune, Iată ce zice acel articol: 

«Libertatea individuală a Românilor va fi chezăşuită ; nimeni nu va puteă 
fi oprit, arestat, nici prigonit decât potrivit legii». 

Intreb pẹ acest Minister dacă el se socoteşte în drept a consimţi să se 
desființeze Convenţiunea printr'o propunere a Camerei, care ea însăşi nu 
funcţionează decât ìn virtutea Convenţiunii ? 

Aduceţi-vă aminte, domnilor, câte strădanii, câte lupte, câte suferințe 
şi sacrificii ne-a costat dobândirea acestor drepturi ce ne garantează Con- 
venţiunea şi pe cari acum într'o clipă voiţi a le destfiinţă. Eu, tatăl meu 
şi strămoşii mei şi strămoşii d-voastră, au fost prigoniţi, pedepsiţi, şi chiar 
unul din autorul propunerii de astăzi a fost exilat peste hotar la Măcin, 
pentrucă am apărat drepturile ţării, pentrucă ne-am silit a căpătă starea 
de lucruri ce avem astăzi, 

Nu ne aşteptam, domnilor, ca, după atâtea sacrificii împlinite, venind 
aici la Bucureşti ca să facem Unirea, vom reculege proscripţiunea şi des- 
potismul. 

Nu recunosc nimănui dreptul de a violă legile, de a sdrobi drepturile 
țării. Protest din toate puterile-mi contra votului ce se va da, când ar 

fi primită, şi de acum declar că nu pot luă parte la acest vot anticon- 
venţional, antinaţional ! (iese din Adunare). 


MANOLAKI KOSTAKI. — După atâtea cuvinte rostite la această tribună de 
mai mulţi oratori, se pare că noi am îi oameni ucigători libertăţilor publice. 

Ei bine, domnilor, din însuși argumentele d-voastă voiu culege cel mai 
favorabil sprijin pentru propunerea pe care am subscris-o şi pentru care 
voiu da seamă înaintea oamenilor şi a lui Du'nnezeu. 

Domnilor, în câtă vreme deputaţii vor îi ucişi la porţile Mitropoliei, cine 
va mai fi deputat? Atunci nu vom mai aveă Cameră. Ştiu chiar ieri că 
vreo 7—8 deputaţi de dincolo de Milcov erau decişi să părăsească Bucureştii. 

Onor. d-nul Kogălniceanu ne-a citat exemple că s'a tras asupra regilor 
şi împăraţilor. Insă, domnilor, când la ideile acelor exaltaţi persoana Capului 
Statului eră o piedică, căci eră inviolabil, nestrămutat, înțeleg că fana- 
tismul acelor oameni aveă până la oarecare punct o logică, căci loviă 
aceă piedică nestrămutată ce li se puneă. Vă destid însă ca să-mi arătaţi 
că în vreo ţară constituţională să se fi ucis vreun Ministru. Şi iată pentruce 
nu se întâmplă aceasta: pentrucă, în regimele parlamentare, Guvernele 
sunt supuse la-atâtea fluctuații a desvoltării ideilor, încât pentru nimeni 
un Ministru constituţrona! nu este o piedică, de care mai curând sau mai 
târziu să nu se poată scăpă. Faptul de aialtăieri, domnilor, are o însemnă- 
tate politică, şi e mai mult decât o crimă; este o crimă neauzită, fără 
exemplu. 

D-nui Kogălniceanu zice că împăratul Austriei, după un atentat, a con- 
vocat Reichsrathul. Aşă este; dar la noi acest Reichsrath, Adunarea, erà 
deja convocată. 

D-nul Vernescu ne întreabă: <oare patria e în primejdie, oare inimicul 
e la porţile ţării ?» — Inimicul, domnilor, este şi mai aproape, este la 
poarta Mitropoliei ; căci, dacă inimicul ar fi la porţile ţării, atunci lesne 
s'ar alege bobul din mazăre. 

S'a vorbit de revoluţiune. Eu am fost în revoluţiune şi vă pot încre- 
dinţă că în două trei zile se alege întrun fel, au de triumtează guvernul, 
au de triumfează partidul revoluţionar. La noi însă criza ţine de trei ani 
şi merge crescând. S'a zis apoi că la noi sunt legi îndestulătoare, că avem 
un Codice Penal. Dar d-l Vernescu îmi va da voie să-i spuiu că d-nealui 
poate trăi foarte liniştit în Capitală, fără să ştie ce se petrece în ţară. 
Vă voiu spune eu, domnilor, că în partea de dincolo de Milcov se comit 
omoruri mai multe decât oricând, cum mi-a spus un deputat care vine 
de acolo, că în judeţ s'au săvârşit acum 19 omoruri. 

S'a vorbit de dictatură, zicând d-nul Vernescu că s'ar suspendă dreptul 
Camerei şi că nu ar mat puteă funcţionă ca până acuma, prin măsura ce 
este a se adoptă. Votu răspunde că tocmai prin această măsură se asigură 
libertatea d-lui Vernescu, tocmai prin aceasta se asigură dreptul nostru 

de a ne puteă emite aci opiniunile, fără a ne teme că un pistol ne aş- 
teaptă la poartă. Dând acest vot Guvernului, i sa impus totdeodată şi 
greaua datorie de a răspunde la aşteptarea noastră, 

Faptul de ieri a aruncat spaima în spiritul mandatarilor naţiunii. Ei 
bine, d-nilor Miniştri, astăzi venim şi vă dăm puterea de a menţineă or- 
dinea, de a asigură şi linişti spiritele, de a garantă reprezentaţiunii naţio- 
nale că poate în pace să se ocupe de organizarea ţării. Acest drept vi-l 
dăm, şi vi-l dăm provizoriu. ti 


PRINCIPELE GR. M. STURZA. — Văz că se fac acuzări grave şi că se dă 
totul un alt înţeles acelui amendament. Să fim însă, domnilor, mai mo- 
deraţi, să ne uităm cel puţin pe ce este scris. 

S'a zis că eu sunt propuitorul acelui amendament; cu toate că nu este 
aşă, dar mi-l insuşesc şi-l sprijin. Ei bine, domnilor, ce propune acel 
amendament ? Nimic ah decât atâta ; nici de dictatură, nici de suspen- 
darea Convenţiunii nu e nici vorbă. Asigurarea liniştei publice, şi atâta 
tot. Cine este în contra acesteia va votă contra; eu unul în consecinţă 
voiu votă pentru. 


Mai mulţi deputaţi cer închiderea discuţiunii. 
Adunarea încuviinţează. 


PREŞEDINTELE pune ja vot amendamentul Generalului Florescu, după 
cererea a zece deputaţi, prin scrutin secret, al cărui rezultat este: 


Votanţi, . . . 93. 
Bile albe . . .54. 
Bile negre . . 36. 
Abţinuţi ... 8. 


Amendamentul este încuviinţat. 


PREŞEDINTELE CONSILIULUI. — Pătruns de încrederea cu care onor. Adu- 
nare a binevoit a-l onorà prin votul ei de astăzi, Ministerul acesta se gră- 
beşte a o asigură prin organul meu că el nu va ieşi niciodată din cercul pre- 
scripţiunii sale de Convenţiune şi că nu va face întrebuințare de acest vot 
decât în caz de necesitate absolută, când mijloacele ordinare nu vor fi 
de ajuns spre a menţineă ordinea publică, caz care, sunt bine încredinţat, 
nu se va întâmplă niciodată în ţara noastră. 


După aceasta Adunarea a votat de urgenţă şi a încuviinţat următoa- 
rele propuneri : 

1. A Generalului I. Florescu în cuprindere : 

«Pătrunşi de dureroasa pierdere a d-lui Barbu Katargiu, colegul 
«nostru şi eminentul patriot, hotărim să luăm doliu pentru douăzeci de 
«zile, şi Adunarea autorizează pe Guvern a luà dispozițiile cuvenite 

«şi a face cheltuielile necesarii pentru înmormântarea ilustrului bărbat 
«la care vom asistă în corp”. 

2. Propunerea Principelui Gr. B. Brâncoveanu în cuprindere: 

«Considerând că prin asasinatul d-lui Barbu Katargiu, națiunea 
«noastră a pierdut pe apărătorul cel mai eminent al temeliilor exis- 
«tenței sale, societatea, familia, proprietatea ; considerând că Ministrul 
«Primar al Principatelor Unite, a căruia deviză erà „tot pentru Tară, 
«nimic pentru noi" a fost victima curajului său politic, Camera în- 
«deplineşte o datorie sacră deschizând Ministerului un credit spre a 
«ridică acestui mare bărbat de Stat un monument pe piața Teatrului, 
«cu înscripția : 

«Apărătorului societății, familiei şi proprietăţii. 

«Jara plină de recunoştiință şi adânc mâhhnită. 

«Va urma nemuritoarea frază a discursului fostului orator din ṣe 
«dința dela 8 Iunie 1861, în cuprindere: 

«Pacea şi odihna e scăparea Ţării, şi voiu preferă a fi sdrobit decât 
«a îngădui slăbirea liniştei ; voiu preferă moartea, mai 'nainte de a călcă 
«sau a lăsă să se calce una din instituțiile Ţării l» 


DISCURSURILE 


I. 


RĂSPUNS UNOR INTERPELĂRI ALE LUI V. BOERESCU 
ŞI PRINCIPELUI GH. ŞTIRBEI ÎN PRIVINȚA CRIZEI COMERCIALE. 


Şedinţa dela 21 Fevruarie 1859. — (Monitorul oficial, 1859, 
Martie 11, p. 93). 


V. BOERESCU, interpelând pe Ministrul Finanţelor, îl întreabă ce măsuri 
a luat guvernul ca să previe criza comercială şi, neprimind din parte-i 
un răspuns mulţumitor, adresează Camerei un discurs prin care arată că 
chestiunea este gravă şi mai urgentă decât îşi poate închipui cinevă. 
Suindu-se la izvorul răului, d-sa desvoltă cauzele cari au concurat la a- 
ducerea acestei crize; demonstră urmăririle fatale ce ar puteă să aibă 
pentru ţară, de nu se vor luă măsuri preventive, aducând exemplul şi al 
altor state europene; emite oarecari generalităţi asupra mijloacelor de a 
combate răul şi se pronunţă pentru acela de a face Statul un împrumut 
şi de a reînviă creditul, baza comerţului modern, prin intervenţia sa 
morală şi pecuniară, în favoarea comercianților. 


B. KATARGIU, ministrul finanțelor 1), răspunde că luarea unor 
asemenea măsuri cere mai pre sus de toate o gândire matură, 
ca să se înlăture orice uşurinţă în tratarea unor interese de 
un ordin aşă de înalț. O lucrare de felul acesta nu se poate 
face dintr'o zi într'alta. Ministerul a făcut din parte-i tot ce 
trebuiă. Comercianţii au şi dat petiție la Domn, iar Măria Sa 
a inaintat-o Ministrului respectiv cu apostil. Ministrul va face 


1) A doua zi după alegerea lui Cuza la 24 Ianuarie 1859, Ministerul 
s'a compus astfel pentru Muntenia: Nicolae Golescu, interne; Barbu Ka- 
targiu, finanțe; general Barbu Vlădoianu, răsboiu; 1. C. Cantacuzino, 
Culte şi instrucţie ; Grigore Filipescu, control; Dumitru Brălianu, externe, 
Vezi Monitorul oficial al Ţării Rom., 1859, Ianuarie 26, 

tot ce îi va sta prin putinţă pentru punerea cât mai grabnică 
în aplicare a măsurilor ce ce vor hotărî a se luă. In discursul 
d-sale, d-sa desvoltă deasemenea cauzele crizei ce ameninţă 
comerţul, între cari pune şi neincrederea ce fireşte inspiră par- 
ticularilor şi comercianților nestabilitatea lucrurilor şi îndoinţa 
în faţa necunoscutului. 

PRINCIPELE G. ŞTIRBEI interpelează pe miniştri dacă legile vechi există 
şi dacă în adevăr Regulamentul Organic s'a desființat. 

B. KATARGIU, după ce se consultă cu doi din colegii săi.— Dom- 
nilor, Ministerul fiind venit prin Convenţie şi în Convenţie 
zicându-se cu desluşire că legile în fiinţă au a se păzi în toată 
întregimea lor, apoi fireşte că profesia de credinţă a Minis- 
terului nu poate fi alta decât paza Convenţiei şi respectarea 
legilor. Cât pentru ceeace se atinge de profesia mea de cre- 
dință personală şi morală, ea este progresul mărginit în 
cercul înțeleciunii, legalitatea în toate, dreptatea pentru toți. 
Aceasta e profesia mea de credinţă. 


I. 


CREDITUL DE 8 MILIOANE. 


Şedinţa dela 27 Fevruarie 1859. — (Monitorul oficial, 1859, 
Martie 16, p. 105). 


Biroul anunţă că ordinea zilei este asupra mesajului Domnitorului, ce 
se comunicase Adunării în şedinţa trecută. 


BARBU BELLU se abţine de a votă pentru mesaj, din cauza formei 
nelegale, sub care s'a prezentat Camerei propunerea de vot cuprinsă in 
acel mesaj. D-sa sprijineşte această aserţiune pe formele constituţionale 
după care Domnitorul, ca persoană inviolabilă, nu poate cere deadreptul 
dela cameră un credit pe seama Statului, ci trebuiă ca această cerere 
să se facă de Miniştri, cari siguri sunt responsabili. ... Al doilea, nu poate 
votă orbeşte, pe responsabilitatea Domnului, un credit al cărui scop nu-l 
înţelege, căci la toate întrebările ce a făcut Ministerului, în această pri- 
vinţă, Ministerul a răspuns categoric că nu poate da nici o ştiinţă. 


B. KATARGIJ, ministrul finanțelor. — Domnilor, am avut a 
arătă şi ieri cinstitei Adunări, că, în adevăr, cererea de credit 

de care este vorba, nu s'a făcut poate cu acele forme re- 
gulate; dar Domnul, fiind extraordinar chemat, printr'o ale- 
gere extraordinară, în nişte circumstanţe foarte extraordi- 
nare, venind între noi, a recunoscut urgenţa de a se îmbu- 
nătăţi toate ramurile de activitate ale Statului. Aceasta a 
fost cea dintâi preocupaţie a sa, când s'a uitat întăiaşi dată 
împrejurul său. Dar cari sunt mijloacele spre a ajunge acolo? 

Ar trebui, domnilor, mai înnainte de a începe clădirea, 
să se pregătească de materialuri şi ştiţi bine, Domnilor, că 
materia trebuie în clădirile sociale tot atât ca şi în acele ma- 
teriale: că materialul este tot aşă de necesar la ridicarea 
unui edificiu social, ca şi la ridicarea unuia material. Mate- 
rialul, de care are necesitate ca să atingă acest sco , este 
capitalul. Capitalul este, ca să zic aşă, sufletul fiecărei mişcări 
ce facem spre îmbunătăţirea societăţii. Văzând că lipsa este 
generală în toate cassele publice, că rezervă nu este de loc; 
văzând că pentru a face orice altă lucrare, afară de cheltuieli 
bugetare de toate zilele, îi este peste putință; mai văzând 
că avem o datorie de opt milioane către cassele publice; so- 
cotind că orice începere de lucrare trebuie făcută prin mijloace 
extraordinare, şi-a zis: «M'aţi chiemat aici ca să încep o lu- 
crare; îmi trebuie însă un punct din care să încep». Aceasta a 
făcut pe Domnitor a se adresă către Adunare, după cum s'a 
văzut, prin acel mesaj, ca să ceară mijloace, cu cari să poată 
începe lucrarea de îmbunătăţire. Apoi, ştiind că venitul Sta- 
tului o să se mărească, după aşezarea unei contribuţii gene- 
rale pe baze bine întocmite, cere un credit de opt milioane, 
a căror întrebuințare se va pune la cunoştinţa Adunării. Acea- 
stă cerere o socotesc ca urgentă şi, în împrejurări extraordi- 
nare, aceasta este tot ce poate zice azi Ministerul. 

După o discuţiune la care iau parte l. E. Florescu, V. Boerescu şi 
Principele G. Ştirbei, care vorbeşte contra formei vițioase în care se pre- 


zintă cererea de credit, şi după o replică personală a lui Dumitru Bră- 
tianu la adr-sa Principelui G. Ştirbei. 


B. KATARGIU, ministrul finanțelor, citeşte Adunării urmă- 

toarea declaraţie a patru membri ai Ministerului 1), ca rezultat 
al chibzuirii ce au avut: 

19 Cere dela Cameră ca, pe de o parte, să voteze credi- 
tul cerut ca o nouă dovadă de a sa memărginită încredere 
în persoana Domnului; iar, pe de alta, Camera să ceară de 
la Măria Sa ca, pentru orice întrebuințare a acelor fonduri, 
izvorite din creditul cerut, să i se supună de către Miniştrii 
respectivi proiecte speciale şi atunci Camera va aveă destul 
prilej de a declară a sa încredere sau neîncredere în minister ; 

20 Prin desluşirile ce a dat Ministerul, el s'a mărginit a 
arătă că din pricina stării de neavere a casselor şi în privinţa 
unor diferite îmbunătăţiri pregătitoare, a simţit trebuinţa de 
a aveă un fond excepţional disponibil. Cu aceasta însă n'a 
pretins, după cum s'a zis de un orator ?), că Miniştrii nu sunt 
răspunzători şi că cheltuielile ce se vor face, nu se vor su- 
pune la controlul Obşteştei Adunări ; căci într'alt s'ar socoti 
şi a lor răspundere ca Români şi a lor demnitate personală 
compromisă ; 

3 Asupra zicerilor de pregătiri de răsboiu 5) şi alte ase- 
menea amănunte, de nici unii din Miniştri nu s'a rostit un 
cuvânt, ca să dea loc unor asemenea comentarii, ce au pus 
chestiunea pe un tărim cu totul strein. 


D. LENŞ depune o propunere subscrisă şi de alţi cinci membri 4) asupra 
modului cum trebuie formulat votul 5). 


IOAN BRĂTIANU. Nu amestecați votul cu chestiuni secundare pentru 
sfinţenia lui. Propunerea Ministerului este viţioasă. 


BARBU KATARGIU. — În neplăcuta poziţie, în care ne aflăm 
de ieri până azi, am avut a sprijini înaintea acestei Adunări 


1) B. Katargiu, B. Vlădoianu, I. C. Cantacuzino şi Grigore Filipescu. 

2) I. E. Florescu. 

3) I. E. Florescu, a exprimat asemenea temeri, 

4) L E. Florescu, Al. Angheleanu, Cesianu, |. Sămboteanu şi I. Socolescu. 

5) Prin această propunere se primiă creditul de 8 milioane, însă se 
cereă ca întrebuințarea acestor fonduri să se facă prin alt Minister, cel 
în fiinţă nebucurându-se de încrederea Adunării. 

o cerere de confienţă din partea Prințului ales extraordinar, 
în nişte circumstanţe asemenea extraordinare. Adunarea, prin 
întârzierea ei asupra votului, s'a pus în trista poziţie de a vedeă 
acel vot slăbit de îndoiala asupra Ministerului. Dar oricare 
Minister are a da desluşirile cele mai desluşitoare de chipul 
întrebuinţării cerutului credit. Urgenţa e recunoscută, se simte, 
cheltuielile se vor supune la aprobarea Adunării. Când Mini- 
sterul va arătă modul cu care are să cheltuească, atunci veţi 
judecă de este urgentă chestia sau nu, atunci veţi puteă de- 
părtă Ministerul, de nu vă inspiră încredere. Nici unul din noi, 
vă încredinţez, nu-şi va compromite opinia ce are în public 
şi averea prin întrebuinţarea acestui credit altfel decât cum 
Adunarea va decide. Apoi de ce să prejudecaţi faptele Minis- 
terului? El poate aveă planuri bune. El a făcut tot, ca Adu- 
narea să fie unită şi apoi îi lasă garanţie Camerei ca să-l de- 
părteze îndată ce nu va lucsă în conformitate cu Camera. 
Atunci numai puteţi fi judecători şi judecători imparţiali. 

In cele din urmă se pune la vot creditul cerut de 8.000.000 lei vechi 
şi adunarea îl încuviinţează cu o majoritate de 28 voturi contra 19, 


III. 


RAPORTURILE DINTRE PROPRIETARI ŞI ŢĂRANI. 


Şedinţa dela 6 Martie 1859. — (Monitorul oficial, 1859, 
Aprilie 1, p. 134). 


La ordinea zilei este desbaterea asupra drepturilor reciproce dintre pro- 
prietari şi ţarani 1}. 

In desbaterea acestei legi deputatul |. Văleanu propune următorul 
amendament : 

«Acolo unde neînvoindu-se locuitorii cu al lor proprietar printr'o bună 
«înțelegere şi proprietarii depunându-şi condiţiunile, locuitorii, departe de 





1 Fiindcă învoielile între locuitorii moșiilor şi între proprietari, încheiate în 
anul 1852, pe temeiul legii promulgate de Principele Ştirbei în 1851, încetageră, 
Consiliul Ad ninistrativ oxtraordinar (Consiliul de miniştri) elaborase un proiect 
de măsuri privitoare la regularea raporturilor dintre proprietari şi ţărani, şi până 
la promulgarea unei noi legiuiri. Acest proiect de masuri e publicat în Monit. 
ofic. al Țării Rom. din 1859, Martie 12, p. 98. 


Barbu Catargiu. — Discursuri. ? 

«a le primi, pe de o parte au protestat formal contra lor, iar pe de alta 
«şi-au păstrat şi şi-au muncit ca şi în trecut locurile ce au au avut până 
«aci acolo dar să se supună locuitorii la răspunderea drepturilor către 
«proprietar după învoielile periodului trecut !) şi pe anul 1859, în cursul 
«cărui an, dacă o nouă legiuire nu va veni să reguleze definitiv relaţiile 
«dintre proprietari şi muncitorii de pământ, atunci guvernul să ceară 
«dela amândouă părţile a-şi face învoieli in cursul acestui an, cari învoieli 
«vor aveă a lor aplicare în anul 1860 şi până la promulgarea nouei le- 
«giuiri. 

«lar dacă nici după aceasta nu vor voi a se, învoi, atunci orisă se 
«strămute pe alte proprietăţi sau, nestrămutându-se, se vor supune, fără 
«a li se mai ascultă nici un pretext, la răspunderea drepturilor proprietăţii 
«întocmai după condiţiile ce şi-ar depune proprietarii în anul 18602. 


I. VĂLEANU, într'un mic discurs, ca explicator al amendamentului său, 
zice că secţiunea Camerei însărcinate cu studierea proiectului guvernului 
a scăpat din vedere de a statuă asupra cazului în care proprietarii au 
depus condiţiunile lor de învoire cu ţăranii, pentru al doilea termen ; 
însă locuitorii nu numai nu le-au primit, dar încă au protestat în contra 
lor, urmându-şi cu toate aceste arăturile lor. Pe lângă aceasta mai atrage 
luarea aminte a Camerei asupra faptului că sunt proprietari cari au băgat 
în condiţii şi locurile cele legiuite, fără să fie învoire. Aceasta este contra 
legii şi a produs nedumeriri. 


B. KATARGIU. — Cât pentru ceeace zice d-l Văleanu că s'a 
întâmplat — şi deaceea au fost şi nedumeriri — că unii proprie- 
tari nu s'au mărginit a face propuneri de învoieli numai 
pentru prisoase, ci şi pentru cele legiuite, d-sa se înşeală, căci 
legea recunoaşte pe ţăran slobod chiriaş şi pe proprietar slobod 
pfoprietar, acordul de bună voie fiind şi gândul şi voinţa ei. 
Insă până să ajungă proprietarul şi ţăranul la acest acord de 
bună voie, sunt baze, legiuiri şi legiuirea de zece pogoane 
este facultativă, legea a pus oarecari regule, cari, in lipsă de 
învoieli, să serve de temeiu. De unde se vede că învoielile 
sunt facultative. Legea dă asemenea ţăranului voie de a se 
strămută şi proprietarului de a-l primi sau a-l depărtă. 

Apoi pentru interes de recrutaţie şi de contribuţie, regu- 
lează această strămutare a ţăranului, fixând epocele ei. 


1) 1852—1858. 

Acesta este principiul legii şi înţelesul rău s'au dat de cei 
ce au fost chemaţi a o execută. Libertatea săteanului nu este 
dar absolută ; el este legat de două căpitâie: de guvern şi de 
proprietar. Guvernul îi zice: «te poţi strămută, însă când iți 
voiu da eu voie». Şi pentru ca nu cumvă ţăranul şi proprie- 
tarul, din rea voinţă, să treacă în tăcere anul catagrafiei, legea 
a zis proprietarului: «de n'au făcut nici propuneri, nici în- 
voieli, sunt datori a da cele unsprezece pogoane.» Aşă, tot 
ce rămâne este de a lăsă pe oricine a se învoi cum vrea, 
căci altfel se strică principiul libertăţii individuale, Aci se ivește 
altă chestie. Guvernul trecut, pus în poziţie provizorie, nu s'a 
gândit a luă măsuri încă dela al patrulea an al periodului. 
El a lăsat să treacă timpul; apoi la lanuarie dă poruncă să se 
facă catagrafie. Nu mai rămăseseră decât 3 luni din acest pe- 
riod. Pe acest temeiu s'au făcut sate noi într'o clipă, s'au des- 
fiinţat altele. După aceea se dă alt ofis prin care se zice că rău 
s'a înţeles cel dintâiu. La aceasta n'a fost decât o curată ne- 
băgare de seamă de date, căci dacă guvernul ar fi luat în con- 
sideraţie datele, ar fi văzut că este în al şaselea an al perio- 
dului, şi n'ar fi făcut asemenea anomalii. Ce trebuie însă să 
facem ? Suntem foarte aproape de începutul lucrărilor pămân- 
tului. Aci voiu să răspunz d-nului Florescu, Negreşit că aş 
voi să mă reazim absolut pe litera legii, aş zice să lăsăm pe 
oameni să se învoească cum ar voi. Sunt însă două piedici: 
timpul şi catagrafia, cari nu pot da drept guvernului de a 
permite strămutarea. Pentru aceea s'au făcut acele 3—4 articole 
cât se poate mai în interesul general şi s'a zis: «câţi au depus 
învoieli în cancelariile săteşti şi acelea s'au primt prin iscă- 
liturile săteanului sau prin lucrarea pământului însemnat acolo, 
acele învoieli să se respecteze, Câte însă din condiţii s'au 
contestat de săteni, însă după ofisul gnvernului săteanul a 
lucrat pamântul, vina nefiind a ţăranului, nu-l putem sili a 
urmă unor condiţii ce nu au fost primite nici în fapt, nici în 
scris. În acest caz, trebuie a se lăsă condiţiile cele vechi, 
deşi în unele cazuri ele au fost mai grele pentru săteni. Cât 
pentru cazul unde nu sunt condiţii depuse şi învoieli urmate, 

n'avem nimic de discutat; învoielile rămân să se facă după 
voinţa părţilor. D-l Florescu a zis că cei ce au urmat con- 
diţiile din 1852 nu s'au mărginit numai în cele legiuite. Răs- 
punz tot cu aceleaşi argumente şi zic că trebuie să stea tot 
în condiţiile periodului trecut. 

Deaceea s'a făcut deosebire între condiţii noi primite şi 
între condiţii vechi, cari nu se pot primi decât pânăla o le- 
giuire. Dăcă această legiuire nu se va face în acest an, atunci 
pentru auul viitor proprietarul şi săteanul sunt liberi să facă 
învoieli, ca şi cum ar fi în anul catagraficesc. 

Apoi se mai poate înfăţişă o imprejurare. Aceasta este con- 
tribuţia ; cu acest prilej s'ar puteă face învoielile. 

Amendamentul lui |. Văleanu, punându-se la vot, se primeşte de ma- 
joritate. 

Se citeşte art. 4 şi 5 din jurnalul Consiliului Administrativ extraordinar 
cari sună: Art. 4) «Asemenea învoiri se vor adeveri de deputaţii satului, 
de preot, de logofătul sătesc şi de subcârmuire şi nu vor aveă putere 
decât numai până la înființarea definitivei legiuiri», iar al 5-lea «Orice 
individ s'ar dovedi preumblându-se prin sate şi semănând în faţă sau în 


taină vorbe şi povăţuiri vătămătoare siguranţei proprietăţii şi ordinei 
publice, se va prinde şi se va trimite la stăpânire, ca să se dea în judecată». 


I. VĂLEANU zice că aceste articole n'au a face cu chestia. 


Sc. VOINESCU.—Zice că art. 5 este trecut de prisos, deoarece condica 
penală prevede pedepse contra bârtitorilor. 


B. KATARGIU.— Fapte de asemenea fire s'au urmat în cursul 
anului trecut şi condica penală a dormit. Guvernul de azi 
prin acele articole a voit să ia noi măsuri pentru pedep- 
sirea ceior vinovaţi, cari prin bârfirile lor voesc să arunce 
țara într'o adâncă prăpastie. Am auzit vorbindu-se de învoieli 
foarte apăsătoare din partea proprietarului către ţăran. Nu 
primesc aceasta, fiindcă ştiu că nu poate fi un proprietar aşă 
de nemernic, încât să ceară dela locuitorii săteni nişte astfel 
de condițiuni; căci, din contra, este în interesul lor să con- 
cure cu alţi proprietari în a da mai multe avantaje sătea- 
nului şi această concurenţă este în favoarea săteanului şi în de- 
favoarea proprietarului apăsător. In ţările streine şi civilizate, 

sunt zece făranj pe un pogon. Aci din contră. Aci proprietarul 
zice ţăranului : «Uite țara, cultiv'o cu brațele tale». Invoielile 
de astăzi vor ajunge odată transacții slobode. Şi vom vedcà 
mai târziu că tot ce se făceà de legiuitor, libertatea și înțele- 
gerea l-au făcut de sine. Se găsesc mulţi proprietari orbiți de 
dorinţa avuției. Se întâmplă însă şi cu ei ceeace se întâmplă 
cu acei cumpliți neguţători cari rămân cu marfa nevândută. 
In ţările streine se fac transacţii apăsătoare ; una din trei este 
cea mai ieftină, şi cu toate acestea oamenii se căpătuesc. La noi 
este libertatea strămutării; sunt proprietăţi ale Statului foarte 
întinse şi unde ţăranul este prea bine primit, dacă a fostgonit 
din celelalte proprietăţi prin condiţii gre!e. 

In cele din urmă rămâne ca art. 4 şi 5 să se treacă în procesul-verbal 


ca bune şi de neapărat trebuincioase, recomandându-se şi guvernului să 
le ia în consideraţie. 


IV. 
CRIZA COMERCIALĂ. (l-iul discurs). 


Şedinţa dela 10 Martie 1859. — (Monitorul oficial, 1859, 
Aprilie 3, p. 142). 


La ordinea zilei sunt: 10 Proiectul înfăţişat de Ministrul finanţelor 
pentru criza comercială ; 20 Chestiunea dotării palatului domnesc, etc. 


MINISTRUL FINANȚELOR citeşte Adunării proiectul Ministerului asupra 
mijloacelor ce s'ar puteă luă spre incetarea crizei comerciale. 

Acest proiect este publicat în Monitorul oficial, 1859, Aprile 3, p. 144. 
Art, 1 ziceă: Să se ia cu împrumutare dela particulari suma de 200 mii 
galbeni împărăteşti, pe termen de un an şi cu dobândă dela 8—10/,. 
Art. 2: Imprumutul să se facă cu acţiuni de câte 200 galbeni împărăteşti, 
fără să se poată intoarce acestea în plăţile către Stat înaintea expirării 
termenului de un an. In urma propunerii lui ]. Brătianu din şedinţa de 
la 13 Martie, Adunarea primeşte ca acţiunile să fie de câte 10 şi de câte 
100 galbeni fiecare. 

După o desbatere asupra luării în consideraţie a proiectilul: vorbeşte 
apoi |. Brătianu, apoi 


B. KATARGIU. — Principiile de economie politică, pe cari le-a 
desvoltat d-l Brătianu, sunt principii pe cari le primesc de 

foarte bune. Dar să vedem dacă poziţia actuală a guvernului 
nostru îl iartă a desfiinţă vama asupra exportului. Principiul 
după care trebuie să se conducă un Ministru este că, dacă 
scoate cevă, trebue să puie altcevă în loc. 

Finanţele ţării noastre au bazele lor, din cari, dacă am 
scoate vreuna, finanţele ar pierde. Apoi noi nu avem nici o 
rezervă spre a înlocui acest gol. Această măsură de ridicare 
a exportaţiei se poate face fără pagubă pentru finanţe numai 
când se vor aşeză legile contribuţiei generale pe astfel de baze, 
încât să inlocuească acest gol. Acestea au fost cauzele ce m'au 
oprit de a trece această măsură în proiect. Mi se zice că s'au 
întrebuințat multe capitaluri în gratificaţii etc., făcute cu mai 
mult sau mai puţin folos. Eu unul le socotesd cu prea puţin, 
şi pot zice cu nici unul. Aşă e; dar aceste capitaluri acum 
abiă „acoper cheltuieli neapărate de zi. Cât despre ceeace-mi 
zice d-l Brătianu că e lipsă de numerar, voiu răspunde că 
nu e lipsă de numerar, ci de credit. Europa este împreju- 
rul nostru. Ea, chiar când n'ar aveă trebuinţă de cereale, ar 
da bani, căci socotesc că le-ar veni mult mai bine capitaliş- 
tilor de a luă dobândă 12 la sută decât 5 şi 8. Dacă nu dau, 
este că nu e credit nicăieri. Creditul este bogăţia popoarelor, 
şi dovadă este că, de câte ori un Stat a pierdut din vedere 
acest punct în mersul său politic şi a luat capitalul de singura 
bază a avuţiei sale, el a trebuit negreşit să cază. 


După ce vorbeşte din nou I. Brătianu, continuă 


B. KATARGIU. — Să răspund domnului |. Brătianu la două 
împrejurări : mai întâi asupra înlesnirii de 200 de mii gal- 
beni, cu cari Statul voeşte a veni în ajutorul comercianților. 
N'aş fi venit a pipăi această vorbă azi, de nu cereă trebu- 
inja, ca să nu socotiți cu aceasta că voiu să slăbesc proiectul. 
Guvernul este foarte dispus, după cum aţi putut să vă în- 
credinţaţi din proiectul ce vi l-am îinfăţişat, a da această în- 
lesnire comercianților. 

Aceă inlesnire însă să vedem dacă voesc a ne-o acordă 
particularii ? Vor răspunde ei la cererea ce le face guvernul ? 

Aceasta este o chestie problematică. Cât pentru cererea dom- 
nului Brătianu de desfiinţarea vămii pentru exportaţia cerea- 
lelor şi a vitelor, vin a-i mai arătă încă o piedică pe lângă 
cele ce am enumerat. Chestia nu e aci numai de desfiinţarea 
unui venit de 2 milioane, și este o chestie pe care tocmai 
guvernul nu trebuie să o atingă, ci din contra să o sancţio- 
neze. Sfinţenia contractului vumii cerealelor şi a vitelor este 
respectată. Intreprinzătorul lor, ca şi oricare altul, a chehuit mult 
în anii dintâi şi poate a pierdut, cu nădejde de a trage în 
urmă profit. Luându-i-le acuma din mână, n'ar aveă el drep- 
tul de a cere despăgubiri de tot capitalul ce a băgat în această 
întreprindere şi de tot profitul ce puteă trage? Cât despre 
principiu, şi eu mă unesc: e bun, e temeinic; să ne chib- 
zuim şi să aşteptăm să deslegăm această chestie la facerea 
contribuţiei generale ; caci e bine, în loc de a merge cinevă 
iute şi a face cercări de un moment, să meargă încet şi să- 
nătos. 


Il. 


CRIZA COMERCIALĂ. (Al II-lea discurs). 


Şedinţa dela 12 Martie 1859. — (Monitorul oficial, 1859, 
Aprilie 6, p. 147). 


B. KATARGIU, ministrul finanțelor, anunţă Camerei că mă- 
surile legiuite pentru încetarea crizei s'au luat de Minister, 
iar criza a socotit dea sa datorie de ao împărtăşi de aseară 
Măriei Sale prin telegraf 1). 


BEIZADEA DIMITRIE GHICA întreabă pe Ministru de a făcut această în- 
cunoştiinţare numai ca o noutate. 


B. KATARGIU răspunde că a încunoştiinţat pe Măria Sa 
de criză încă de ieri şi a întrebat dacă proiectul, odată încu- 


1) Principele Alexandru loan 1 nu sosise încă în Bucureşti. Pe atunci el 
se află încă în laşi. 

viințat de Adunare, se poate pune în lucrare, mai "nainte de 
formala întărire a Măriei Sale. 

V. BOERESCU, observă Ministerului că n’a lucrat cu destulă grăbnicie 
ca să facă a încetă răul, căci, abiă după patru săptămâni, de când s'a 
înterpelat 1), a înfăţişat proiectul acela Camerei. 

B. KATARGIU. — Când un deputat acuză Ministerul, trebuie 
să aibă cuvinte temeinice pentru aceasta, iar nu să-şi facă un 
joc. Acele patru săptămâni, de cari vorbeşte d-l Boerescu, s'au 
întrebuințat a chemă pe neguţători, a-i întrebă, şi apoi ei, 
chibzuindu-se în parte în mai multe întruniri, au făcut rapor- 
tul lor către Minister, care, în starea critică în care se află 
finanţele guvernului, a trebuit a se chibzui asemenea bine, 
până să înfăţişeze proiectul său Camerei. Apoi d-l Ministru 
arată că guvernul a făcut şi mai mult decât a da un proiect 
Camerei, voind a pune şi chiar depozitele în circulație. 

V. BOERESCU răspunde că ministrul de finanţe poate să aibă re- 
zoanele cele mai bune pentru această întârziere, însă că în convicţia d-lui 
crede că ministerul a lucrat foarte încet. 

B. KATARGIU îi răspunde că dacă Adunarea crede că Mi- 
nisterul lucrează rău, să-l depărteze. Cât despre convicţia pe 
care zice că o are d-l Boerescu că Ministerul a lucrat încet 
şi că nu trebuie să aştepte inițiativa Camerei, ca să ia mă- 
surile necesare spre încetarea crizei, îi răspunde că n'a fost 
de datoria Ministerului a luă iniţiativa. Apoi, că dacă guver- 
nul a: intervenit ca să ia măsura spre a o opri, trebuiă să 
ia astfel de măsuri, ca nu cumvă, ajutând comerţul, să cază 
el. Aceasta a fost causa puţinei întârzieri ce a curs. 

D)-l ministru apoi se adresează către Cameră, învitând-o 
ca, dacă Ministerul nu şi-a împlinit datoria lui, să declare 
aceasta. 


I. BRĂTIANU propune următorul amendament la propunerea Em. Sale 
Mitropolitul ): 


1) Interpelarea lui V. Boerescu asupra crizei financiare s'a făcut în şedinţa dela 
21 Fevruarie 1859. Vezi discursul I. 

*) Nifon, Acesta prapns se ca, pâna la disentarea proie tului înfaţişat de Minister 
în privinţa crizei fina :ciare, să facă un apel Mari i Sale, ca să chibzuiască despre 
mijloacele ce treb ie luate spre a întâmpină rău de care eră amenii ţată tara. 

«Văzând gravitatea şi chiar primejdia, în care se află comerţul nos- 
«tru, adunarea electivă a hotărît să se învite Secţia i-a ca să cerceteze 
«îndată proiectul guvernului, prin care propune mijloacele de a veni în 
«ajutorul comerţului ca mâine la 11 ore să ne întăţişeze raportul asu- 
«pra acelui proiect. Camera amână pentru mâine la 1L ore a se dis- 
«cută de urgenţă raportul şi proiectul sus zis». 


Semnaţi: 7. Brătianu, M. Marghiloman, Dimitrie Ghica, Al. C. Go- 
lescu, Sc. Voinescu, C. Deșliu, =C. Argintoianu, G. G. Grigorescu, G. 
A, Costescu, N. Lahovari. 


Amendamentul se primeşte. 


IV. 


CRIZA COMERCIALĂ. (AI III-lea discurs). 


Şedinţa dela 13 Martie 1859. — (Monitorul oficial, 1859, 
Aprilie 10, pag. 153). 


La ordinea zilei este discuţiunea proiectului pentru măsurile ce sunt a 
se luă în privinţa crizei comerciale, 

Biroul întreabă dacă este cinevă care să vorbească asupra proiectului 
în total. 


ION BRĂTIANU. — Aşteptam să ia cuvântul nişte bărbaţi mult mai 
competenţi ; dar, fiindcă toţi d-nii deputaţi tac, se vede că-l primesc pe 
tacute. 

Eu nu înțeleg să venim în ajutorul comerțului decât în două rânduri : sau 
întrun mod cu totul anormal, expeditiv, cum s'a întâmplat şi în alte State, 
sa chieme, guvernul pe bancherii principali, cu cari el aveă daraveri şi 
în cari aveă încredere, şi să depuie la dispoziţia şi pe raspunderea lor o 
sumă oarecare. Ac: guvernul n'a făcut aceasta şi a avut rezoanele sale, 
Neputând veni întrun mod expeditiv în ajutorul comerţului, eu cred că 
nu este alt mijloc decât aşezând bazele unui aşezământ de credit, care 
la început să-şi aibă forma sa impertectă de un lucru ce vine să răspunză 
la o trebuinţă de moment, însa să lie începutul bine aşezat, astfel încât 
sacrificiile ce face Statul sa nu fie aruncate pe drum. Proiectul gu- 
vernului, mai ales cu modificaţiile aduse de comisie, nu este nici un mijloc 
expeditiv, nici fundamentul unui aşezământ regulat, din care să putem 
vedeă în viitor folosul sacrificiilor făcute, Proiectul acesta nu este nici o 
banca de scompt. Ce aşezămân este acela, p2 care la anul îl condam- 
nafi să moară ? Ce incredere va avea lumza ? Cum o să găsiți oameni 

speciali, când toată încredințarea ce vreţi să faceţi trebuie să se sfâr. 
şească la anul? Secţia azi mai adaugă o greutate, căci zice să se dea 
bani împrumut numai acelora ce au moşii, adică face comerţul depen- 
dent de cei ceau moşii, bunuri statornice, şi noi de ceeace ne ocupăm 
mai mult este comerţul în genere. Când se va mai vorbi asupra acestui 
proiect şi se va emite părerea mea, nu vă voiu mai osteni cu argumen- 
taţii mai multe ca să-l combat, pentrucă, după mine, acest proiect nici 
merită discuţia. 


|. OTETELEŞEANU găseşte cevă ciudat in discursul lui Brătianu, căci 
el combate azi proiectul că ar fi nefolusitor, când ieri singur ziceă ca 
să treacă Comisiunea in sala de alături şi să nu iasă de acolo până nu-l 
va isprăvi. 


B. KATARGIU, ministrul finanțelor. — Din cele ce a zis ono- 
rabilul preopinent trag o contradicţie: pe de o parte aud zicân- 
du-se că nu s'au lual măsuri grabnice, spre a veni in ajutorul 
comerţului care strigă: «ajutor!» pe de altă parte că proiectul 
ministerului este cu otul necompiet, pentrucă nu aşază ba- 
zele unei întreprinderi îndelungate. iată contradicţia : pe de o 
parte cere grăbnicie, pe de alta un proiect de bancă stabilă, care 
să trăească mai mulţi ani. Oare aceste două împrejurări se 
pot combină în aceeaş gândire? Aţi acuzat ministerul că 
n'a luat măsuri înainte de a veni comerţul să ceară ajutor. 
Vi s'a răspuns de minister că a întinde până acolo îngri- 
jirea, încât să ia măsuri până să nu fi venit nimeni a-i cere 
ajutor, aceasta nu o puteă face, căci, chiar dupăce a strigat 
comerţul, a văzut că mijloace spre a-i veni în ajutor nu erau, 
că tot ce va face este numai de a aduce un ajutor momenian. 
Ministerul n'a venit să vă spuie toate ranele sale, să vă zică 
că un muribund cere ajutor dela alt muribund; n'a venit să 
vă spuie că Statul are 25 de milioane datorie, dintre cari cele 
mai multe către cassele ce sunt în activitate, de exemplu cassa 
drumurilor, a şcoalelor; n'a venit să vă spuie că ţara este 
datoare 8 milioane la particulari pentru producte date în tre- 
buinţa oştirilor streine, cari sufer să-i ţie în aşteptare 10 ani 
fără vreun profit. Toate acestea, ministerul n'a venit să vi 
le spue, pentrucă a văzut criza grabnică, Adunarea îngrijată, 
şi s'a temut ca nu cumvă, făcând aceasta, să se considere ca 

o rea voinţă din partea lui. Din contră ; el a făcut un proiect 
şi a zis: «iată tol ce poate face ministerul; am chibzuit a in- 
terveni între particulari şi comercianţi şi a cere particularilor 
capitaluri noi spre a le pune în circulaţie». Am zis mai mult: 
«până se va face împrumutul, să se atingă depozitele», încu- 
rajat fiind de împrejurările grabnice, şi pe lângă aceasta am 
mai avut un sprijin la îndrăzneala de a atinge depozitele, căci 
am văzut că în depozitele acestea sunt sume cari stau de ani 
în visterie, şi am zis că poate nu ni le vor cere particularii 
îndată ; să le dau comerţului şi le voju pune la loc, când se 
va face împrumutarea. Acum vedeţi în ce pericul s'a pus mi- 
nisterul., Căci suntem oare siguri că atât capitalurile din strei- 
nătate cât şi cele de aci vor veni la chemarea noastră? Nu; 
căci bogăţia este creditul, şi creditul este încrederea, un nu 
ştiu ce din atmosfera politică, care face pe particulari să se 
teamă şi să-şi tragă capitalurile din circulaţie. 

Viu acum la modificaţiile Comisiei şi la restricţiunea prin care 
lasă toată respousabilitatea asupra ministerului. Nu o primesc. 
Ministerul n'a zis Adunării că are capitaluri, ci că mare; şi 
a arătat singurul izvor, cerând voie de a-l întrebuinţă. Acı însă 
o să se intample o împrejurare. Ceeace iau din cereale, iau 
căci nădăjduiesc că graficaţii nu se vor mai face; iau ase- 
menea capitalul emancipaţilor, căci acela este un capital şi nu 
o datorie, şi când va veni să-l ceară voiu zice: «aşteptaţi l» 
Cât pentru depozite, de nu-mi va da voie Adunarea, nu le 
voiu atinge. A doua rostricțiune ce-mi impune secţia, ca să dau 
în sume mici fâră să determine cât, iar nu o primesc ; căci 
se ştie prea bine că comerţul este împărţit pe persoane în 
mici capitaluri, dar cari toate sunt legate ca un lanţ, vin de 
se împreună în unele casse mari, din cari apoi iar ies şi vin. 
De vom hotări dar ca să se dea în sume mici, atunci, viind 
o cassă mare ca să se împrumute, negreşit că o să-i trebuie 
o sumă mai mare decât unei case mici ; apoi, nedându-i suma 
ce cere, o s'o punem în pericul, şi împreună cu dânsa se 
pun o mulţime de case mici. Vedeţi dar în ce responsabili- 
tate gravă pune comisia pe minister, nedeterminându-i suma 

cât să dea. Cât pentru lepădarea polijelor şi oprirea numai a 
ipotecelor, este iar de neprimit, căci şi ipotecele au inconve- 
nientele lor; căci sunt ipotece directe şi indirecte. Pentru cele 
directe nu este nici un inconvenient. Când însă un comerciant 
va aduce o transacţie de ipoiecă, cum s'o primească minis- 
terul ? Dacă este pe doi ani, să o primească pe doi ani? 
Nu poate. Să o primească pe două luni? Aceasta nu o pri- 
mesc tribunalele. Iată dar piedici cari vor aveă reacţiuni fatale 
asupra comerţului. Asemenea nu este prea lesne a se puteă 
face ceeace a zis d-l Brătianu; căci bazele unei întreprinderi 
se fac în odihnă, văzând statutele ţărilor de unde pot veni 
capitaluri. 
Dupăce vorbeşte I. BRĂTIANU, B. Katargiu continuă: 


B. KATARGIU, ministrul finanțelor. — Măsurile din proiectul 
guvernului, în necunoştinţă de vreun principiu de economie 
politică, s'au luat dela comercianţi. Cât pentru ceeace priveşte 
vorbele lungi şi frumoase, nimic mai lesne decât a critică, 
dar anevoie dea face cevă. D-l Brătianu m'a apărat ieri zi- 
când: «de ce vorbe şi nu fapte?» D-l Brătianu are dreptul 
să ne zică că suntem săraci de principiile economiei politice. 
Eu nu cer nimic mai mult decât un geniu. De socotește că-l 
are, să vie să ne lumineze; geniu însă care să creieze, nu 
să repete ceeace a făcut Franţa, ci ce poate face România în 
condiţia în care se află. Acum întreb numai pe d-l Brătianu 
dacă creditul ce ne lipseşte din partea Europei suntem noi în 
poziţie astăzi să-l mărim sau să-l micşorăm. Eu mărturisesc 
că, în imprejurările de azi, suntem departe de a aveă acel 
credit; ba sunt sigur chiar că-l vom micşoră, dacă măsurile 
ce vom luă nu vor fi în cercul puterilor noastre. 

ION BRĂTIANU dă citire unui amendament şi, luând cuvântul, zice : Po- 
ziţia ce mi-a făcut d-l Katargiu este prea grea pentru mine. Crez că toţi 
Simt aici până la un punct egal, deşi în feluri deosebite, criza de azi, şi 
socotesc că nu trebuie să avem vreunul din noi nici geniu, nici învăţă- 
tură multă, ca să poată indrăzni a critică proiectul d lui Katargiu. Şi eu 
aveam să propun cevă; dar, îndată ce am auzit pe d-l Katargiu astfel, 


nu mai aveam curaj. Cu toate acestea viu cu modestie şi propun un 
amendament la proiectul secţiei.» D-sa citeşte amendamentul. 

B. KATARGIU. — Din citirea acestui proiect vedem că d-l 
Brătianu a fost prea modest, când a zis că, pentru ca să facă 
un proiect, nu trebuie să fie cinevă geniu. D-lui a făcut această 
lucrare intr'o noapte. Pentru cine n'a citit statute de bănci 
streine, ar fi în adevăr o creiaţie, demnă de un om de geniu. 
Insă aici nu e vorba de o asemenea lucrare, ci de un ajutor 
repede ce trebuie să se dea comerţului. Când arde o casă 
pe care toţi vor s'o scape şi când stăpânul ei cere ajutor, 
când puterea poliţiei vine s'o scape, se înfăţişează deodată 
un arhitect cu un plan mare şi frumos de casă şi zice: 
«Staţi ! Nu e vorba de ceeace vreţi să faceţi. Aceasta este ni- 
mic; eu am un plan ca să clădesco casă ce nu va arde nici- 
odată». Un arhitect care ar ţineă o asemenea cuvântare, 
într'o asemenea împrejurare, ar prezentă multă asemănare cu 
ceeace ne zice d-l Brătianu să facem în aceste circumstanţe 
urgente. 


Citin du-se art. 1 din proiect, Al. Golescu propune un amendament la 
acest art., prin care cere suma de 600.000 de galbeni, în loc de 200.000 
de galbeni, cum figură în proiect, 

I. Brătianu şi V, Boerescu susţin amendamentul, pe care Principele 
Dimitrie Ghica il combate. 

PRINCIPELE G. ŞTIRBEI doreşte să auză pe ministrul finanţelor asupra 
acestui amendament. 


B. KATARGIU, ministrul finanțelor. — Nu ministerul a luat 
iniţiativa acestei măsuri; el n'a fost decât un interpret al co- 
mercianţilor. Comerciantii au venit şi au luat iniţiativa, ei au 
cerut ajutorul guvernului. Guvernul a chemat pe comercianții 
cei mai de căpetenie, s'a sfătuit cu ei şi unii din ei au cerut 
voie să se adune între dânşii. S'au adunat, au desbătut şi 
au incheiat proces verbal. Pe acest temeiu, guvernul a făcut 
proiectul,. în care nu cere mai mult decât ceeace au cerut co- 
mercianţii, Comercianţii au zis că 200.000 galbeni le sunt de 
ajuns. După această cerere s'a făcut şi proiectul. 


PRINCIPELE ŞTIRBEI zice că fiindcă explicaţiile d-lui ministru de finanțe 
sunt importante, d-sd respinge amendamentul d-lui Golescu. 

Se citeşte art. 4, care sună astfel în proiectul guvernului: 

«Până la intrarea fondului din împrumutări, visteria va începe această 
«operaţie pentru ajutorul comerțului cu din numerarul de care dispune 
«până la suma de 70 mii galbeni împărăteşti şi anume ; 


a) din depozitele tribunalelor galbeni. . .. . .. ... 40,000 
b) din fondul emancipaţilor, cei strânşi în socoteala plăţii dato- 

riei contractele în 1857, galbeni. .. .......» a . 20.000 
c) din pragraful cerealelor. . . s., esne’ „ee e 10.000 


«îngrijind visteria ca, îndată ce se vor adună toţi banii din împrumutul 
«hotârit la art. 1, să se pună la loc sus-citatele avansuri», 


|. OTETELIŞANU zice că Secţa n'a specificat suma, ci o lasă pe seama 
Ministrului de Finanţe, să ia banii ce va aveă disponibili. 


B. KATARGIU, ministrul finanțelor, declară că, de nu-i va 
da Adunarea voie să atingă depozitele, d-sa nu le va atinge, 


şi prin urmare rămâne atunci disponibilă numai suma de 
30,000 galbeni. 


DIMITRIE GHICA şi C. CANTACUZINO susţin că depozitele nu trebuie 
atinse. 


ION BRĂTIANU propune a se uzà de capitalul mănăstirilor, spre a se 
veni în ajutorul comerciantului. 


|. OTETELIŞANU observă că propunerea lui Brătianu este imposibilă, 
căci în cassa centrală nu se află mai mult de 60.000 lei. 

După alţi oratori, TURNAVITU propune ca depozitele tribunalelor să nu 
se atingă cu nici un preţ, iar lon Brătianu cere să nu se atingă nici un 
depozit de orice categorie, 


B. KATARGIU răspunde că, dacă n'a votat pentru amenda- 
mentul ce ziceă să se ia banii din cassele mănăstireşti, cauza 
a fost că lucrările erau grabnice şi d-sa ştiă că în casse nu 
este nimic. De altmintrelea acestea sunt chestiuni ce se vor 
discută şi se vor deslegă la timpul lor. 


Se pune la vot amendamentul lui Turnavitu şi cade... apoi se pune 
la vot tot art. 4 din proiect şi se leapădă şi acesta cu totul.» 

V, BOERESCU observă că Adunarea se contrazice, căci n'a înţeles votul. 
Adunarea însă merge înainte. e 

Se citeşte art. 5 şi modificațiiie făcute de. Comisie. Acest articol sună, 
astfel în redacţiunea guvernului : 

«Scomptarea se face contra poliţe cu trei iscălituri valabile şi cu termen 
«nu mai mare de trei luni, sau contra obligaţii cu o ipotecă directă sau 
«indirectă, aceasta putându-se prelungi şi pe termen de un an». 

B. KATARGIU. — Ministerul a socotit că trebuie să vie în 
ajutorul comerciantului şi prin scompt. Comisia nu primeşte 
aceasta, Ministerul, fireşte, nu poate primi scomptul, decât 
cu condiţiile zise în proiect, adică un comitet de comercianţi 
aleşi din sânul lor să autorizeze scomptarea cu garanţia lor 
materială şi morală, căci Ministerul nu poate veni în ajutorul 
comerciantului cu rizicul fondului public. Dar Comisia a zis 
că e mai bine să se facă împrumutări numai prin ipotecă. 
Asupra acestor două opinii, Adunarea este chemată a se pro- 
nunţă. Cât despre minister, el se ţine de proiectul său; însă 
şi una şi alta din aceste două opinii au inconvenientele şi 
avantajele lor. 

I. BRĂTIANU observă că între proiectul Ministerului şi lucrarea Secţiei 
este o deosebiire radicală; căci proiectul se apropie de o bancă de 
scompt cu oarecare întindere, pe când Secţia voeşte să tacă ca comerţul 
să fie cu totul dependent de aceia ce au bunuri stătătoare. 

Apoi dacă este vorba să ajutăm pe comercianţi, atunci am fi necon- 
secinţi primind modilicaţia Secţiei, căci ea îi face tributari ai celor ce 
au pământ, 

Se pune la vot modificaţia Secţiei şi se leapăpă. Se citeşte art, din pro- 
iectul guvernului şi I. Brătianu observă că, după acest art,, un capital 


angajat pentru un an de zile este mort pentru comerciant, Deaceea pro- 
pune ca termenul să fie numai de trei luni, 


|. OTETELIŞANU îi răspunde că este peste putinţă ca ipotecile să fie cu 
termen de trei Inni. 

B. KATARGIU. — Priimindu-se acest termin, o să se întâmple 
că ministerul va respinge pe cei mai mulţi, căci de ex. tre- 
când termenul de trei luni, ministerul poate să vânză o ipo- 
tecă indirectă al cărei termin n'a venit? Nu. Atunci Guvernul 
ce va face, de nu va aveă comerciantul cu ce să-i plătească? 
Ipoteca nu le-o poate vinde. Negreşit că trebuie să aştepte 
expirarea termenului ipotecei. 

Sc, VOINESCU întreabă dacă un comerciant ar veni în luna lui Mai- 
sau mai târziu să se împrumute, i sar puteă da împrumutul pe un an, 
când proiectul zice că operaţia va ţineă un singur an, şi pentru acela 
până la termenul proiectului nu mai este un an. 

B. KATARGIU îi răspunde că un an este maximum şi ce va 
trece din acest an se scade, 

VII. 
CRIZA COMERCIALĂ. (Al IV-lea discurs). 


Sedința dela 14 Martie 1859. — (Monitorul oficial, 1859, 
Aprilie 13, pag. 161). 


La ordinea zilei este continuarea desbaterii asupra proiectului de mă- 
suri în privinţa crizei comerciale. 


I. BRĂTIANU prezintă la art. 5 un amendamen! în sensul următori 
«Scomptarea să se facă contra poliţe cu trei iscălituri valabile, însă de 
«pământeni nesupuşi vreunei jurisdicţiuni streine şi cu termen nu mai 
«mare de trei luni sau contra obligaţii directe cu ipotecă, acestea putân- 
«du-se prelungi şi pe termen de şase luni». 


B. KATARGIU observă că va fi impracticabil, fiindcă ope- 
raţia făcându-se numai în curs de unan, acest termen se va 
scurtă fireste pentru aceia cari vor veni să se împrumute trei 
patru luni în urma deschiderii operaţiei, şi adaug că termenul 
de şase luni ar exclude mai toate ipotecile indirecte, deoarece, 
chiar cu termenul de un an, Ministerul nu va puteă primi 
din asemenea ipoteci decât pe acelea al căror termen nu merge 
mai departe decât anul cât a durat aceă operaţie. Astfel gu- 
vernul nu s'ar puteă despăgubi la timp, fiindcă mar fi în 
drept să ceară vinderea unei ipoteci, al cărei termen nu s'a 
împlinit. 

După citirea art. 61), |. Brătianu întreabă dacă prisosul de 20/, va fi 


deajuns ca să acopere cheltuielile întreprinderii, dacă s'a făcut cel puţin 
o socoteală aproximativă. 


B. Katargiu, ministrul finanțelor, zice că o asemenea so- 
coteală nu se poate face a priori şi fără să aibă un punct 
sigur de plecare, adică fără să ştie cari sunt cele ieşite. Dar 
socoteşte că 2% va fi de ajuns. 


1) Care sună aşi: eScomptul va fi cu 2%/, mai mult decât ceeace plăteşte vis- 
teria la capitalul împrumutat». 

Art. 6 se primeşte. 

La art. 7 1) Al. Golescu propune ca la alegerea comitetului să ia parte 
şi alţi comercianţi, cari nu vor fi figurând în lista alegătorilor deputatului, 
zicând că acesta ar fi o condiţie politică pusă alegătorului şi că nu-şi 
poate aveă locul în această împrejurare. 

Acest amendament este susţinut şi de I. Otetelişanu şi Alexandru Florescu. 


BARBU KATARGIU susţine articolul din proiect, zicând că 
s'a făcut astfel din cauza dificultăţilor şi întârzierilor ce s'ar 
întâmplă cu constatarea calităţilor de ales şi alegător; devremece 
luându-i pe cei din listele făcute cu ocazia alegerii deputatului, 
scapă de aceste dificultăţi, şi lucrul se face cu grăbnicia cerută 
de cazul de faţă. 


C. A. ROSETTI întreabă pe ministrul de finanţe dacă a înţeles cu acel 
articol (6) că guvernul are dreptul de a refuză pe cei aleşi. 


B. KATARGIU răspunde că negreşit, şi adaugă că ministerul 
n'a venit cu acel proiect în Adunare decât ca un remediu 
propus şi cerut de comercianţi ei înşi, iar nu ca un proiect 
din partea ministerului. Deaceea o repetă, ca să se înţeleagă 
bine, că ministerul nu ia asupră-şi neizbutirea acelui proiect, 
că în privința aceasta toată răspunderea priveşte pe comer- 
cianţi, cari au propus acel remediu, dar că guvernul va pri- 
veghiă numai ca banii să nu se dea fără luarea de toate ga- 
ranţiile cerute, şi din acest punct de vedere trebuie in comitet 
oameni cari să prezinte garanţi morale şi materiale. Dacă 
comercianții vor alege oameni ce nu au aceste calităţi, atât 
mai rău pentru dânşii, fiindcă guvernul îi va refuză, şi astfel 
începerea operaţiei se va întârziă. 

L BRĂTIANU ia cuvântul şi zice: «Fiindcă d-l ministru de finanţe s'a 
pronunţat intrun chip aşă de categoric, eu protestez. Într'un guvern 
constituţional, ministerul este responsabil de faptele sale. Adunarea n'are 
să-l întrebe cine-a dat, de unde a luat proiectul ce-i supune. Ministrul 


e liber să consulte pe cine vrea, când face un proiect; dar aceasta nu 
însemnează că răspunderea trebuie să privească pe cei consultaţi. Nu. Mi- 


1) Redactat astfel de guvern: Se va întocmi un comitet de cinci comercianţi fura 
plat al şi de c tre negustorii înscrişi în lista ce a slujit la alegerea deputatului 
la Cumeru, aleşi dintre comercianții ce îrifuţişeazu mai multa garanţie şi cu ştiinţa 
despre starea pieţei ramânând guvernului dreptul de a-i recunoaşte şi întari». 


Barbu Catargiu. — Discursuri, 8 

nisirul e singur responsabil, într'ufi guvern constituţional, de ceeace face ; 
şi noi numai din acest punct de vedere am primit proiectul în desbatere». 


B. KATARGIU. — Atunci de ce mă mai întrelaţi? Acest 
proiect este o lege, o pravilă care priveşte pe guvern. In el 
e vorba de nişte măsuri pe cari comercianții le-au cerut dela 
guvern şi pe cari le-au găsit de cuviinţă pentru vindecarea 
suferințelor comerţului. Aşă guvernul nu face decât să in- 
tervină între comerţ şi Cameră. Camera arunce-le, de nu 
voeşte să ia acele măsuri. Însă, ìn ceeeace se atinge de ga- 
ranţiile cu cari să se dea fondurile, aceasta rămâne pe seama 
ministrului. 


La art. 111), I. Brătianu observă că «ar fi mai bine să se alcătuească 
un birou de oameni speciali pentru manipulaţii de asemenea natură şi 
cari să fie iniţiaţi în operaţiile şi lucrările ce se cer în asemenea cazuri». 


B. KATARGIU obiectează că sunt funcţionari în Minister, 
cari au, în lucrări de asemenea fire, o rutină de mai mulți 
ani, cari cunosc tot mecanismul financiar. Pe lângă acestea, 
acei oameni au şi garanţii date pentru sumele ce le trec prin 
mâini, şi astfel se împlinesc toate condiţiile ce s'ar cere ca să 
se însărcineze cu lucrarea întreprinderii. 


Apoi se desbat celelalte articole din proiect, după care, punându-se la 
vot proiectul întreg, se primeşte cu o majoritate de 31 voturi contra 21. 

La 28 Martie 1859, Adunarea electivă şi-a luat concediu până la 4 
Mai. Cu toate acestea până la 14 Mai nu s'a putut ţinea nici o şedinţă, 
din cauza necompletării Camerei. 

Inainte de închiderea, Camerei, Ministerul N. Golescu demisionă, 
Atunci, la 23 Martie, Ministerul se compuse în modul următor; Nicolae 
Cretaulescu, interne ; loan Cantacuzino, justiţie ; Const. Steriadi, finanțe; 
Scarlat Fălcoianu, externe; Barbu Vlădoianu, răbsoiu, înlocuit dela 12 
Mai prin General Macedonski; Constantin A. Cretzulescu, culte şi 
Preşedinte al Consiliului. 

Decretul, datat din 27 Martie 1859, se află publicat în Monitorul ofi- 
cial al Ţării rom., 1859, Martie 30. 


1) Redactat şi admis astfe'; «Lucrările də cancelarie ale a 'uatei operaţii se vor 
înce pin Secţia contabilituţii din Minister.ul Finanţelor, pentru ajatorul căruia 8» 
va orândui un amploiat cu plata de 800 lei pe luna, care va fi insa:cinat cu ţinerea 
registrelor trebuincioase şi cu toata corespondența relativă Ja accustă operaţie, 
și un număritor çu 300 lei pe lună», 

VIIL 
INCOMPATIBILITĂŢI. 


Şedinţa dela 14 Mai 1859. — (Monitorul oficial, 1859, 
Mai 25, p. 234). 


Se citeşte dela birou adresa prin care Ministrul de interne (N, 
Cretzulescu), cere dela Adunare să permită lui Nicolae Opran a merge 
la postul său de administrator (prefect), unde trebuinţe urgente reclamă 
prezenţa d-sale, mai cu seamă acum când nici secretar nu se află în 


administraţie, fiind suspendat. 

I. BRĂTIANU observă că prezenţa unui administrator este totdeauna 
urgentă în districtul său, că trebuinţele ce o reclamă nu pot să înceteze 
niciodată, şi întreabă unde va ajunge Adunarea cu principiul ca un 
deputat să poată îi şi administrator, 

PRINCIPELE DIMITRIE GHICA roagă Adunarea ca, cu această ocazie, 
să se ia în consideraţie că sunt cinci şedinţe de când nu se poate com- 
pletă, şi aceasta fiindcă Adunarea este prea indulgentă şi acordă orice 
concediu, orice cereri, astfel încât, mai multe rânduri, a fost în impo- 
sibilitate de a ţineă şedinţe. 


B. KATARGIU zice că, osebit de împrejurarea specială ce se 
înfăţişează azi, lucrul are o întindere mai mare; că este o 
chestiune de principiu ; că dacă astăzi Adunarea are doi-trei 
deputaţi cârmuitori, cine poate chezăşui că mâine nu vor fi 
zece-cinsprezece ? Şi astfel se va întâmplă, în una din zile, 
că sau administratorii să nu fie prin judeţe sau deputaţii să 
nu fie în Cameră. Orice aţi face, nu puteţi ieşi din acest cerc. 
Deaceea fac această observaţie ca să atrag luarea aminte 
a Adunării, că trebuie să se chibzuească şi să se hotărască 
odată pentru totdeauna această chestiune. Cât pentru d-l 
Opran, Adunarea hotărască cum va voi pentru acuma. 


Sc, VOINESCU. — Imi iau libertatea de a răspunde d-lui Katargiu. Ştiţi 
că, două zile înainte de a mă orândui administrator, eu am fost cel 
dintâiu care am protestat, zicând că funcțiunea şi deputaţia sunt incom- 
patibile. Chiar în ajunul plecării mele în district, am întrebat cum ar 
puteă fi cinevă administrator şi deputat, fiindcă se pune in poziţie de 
a neglijă sau funcţia de administrator sau misiunea de deputat. Deaceea 

am cerut să se pună în regulament acel articol, pe care majoritatea nu 
l-a primit). 

Nu înţeleg astăzi cum d-l Katargiu vine şi ne propune o lege nouă în 
această privinţă. S'o propună d-l Katargiu, şi eu îmi voiu alege una din 
două ; dar să o propună astfel cum s'a propus în regulament. 

B. KATARGIU. — Sunt de opinia d-lui Voinescu asupra in- 
compatibilităţii. La celelalte observaţii însă îi răspunz că dacă 
majoritatea n'a primit a se pune acel articol în regulament, 
cauza este că Adunarea nu poate luă iniţiativa de a face legi 
fundamentale, ci numai în ceeace priveşte regularea lucră- 
rilor Camerei. Nu este de competenţa Adunării să modifice 
drepturile vreunui Român ; aceasta este de competenţa pu- 
terilor legiuitoare prevăzute de Convenţie. De am vorbit dar 
astăzi, aceasta am făcut-o numai ca să atrag luarea aminte 
a Camerei şi a guvernului, ca să chibzuească oarecari mă- 
suri de a depărtă inconvenientul ce ne ameninţă. 


IX. 
COMPLOTUL MAŞINEI INFERNALE. 


Sedinta dela 26 Mai 1859. — (Monitorul oficial, 1859, 
lunie 6, p. 253). 


La ordinea zilei este, între altele, raportul Secției V-a, asupra cererii 
făcute de Ministrul Justiției pentru darea lui Cezianu 2), ca să fie depus 
înaintea procurorilor. 


C. CANTACUZINO întreabă pe Cezianu dacă Domnitorul venise în Bucu- 
reşti, când d-sa a spus Prefectului că Matelon complotă în potriva vieții lui. 





1) In ședința dela 10 Fevruarie 1859, Sc. Voinescu depusese un amendament 
snbsemnat de I. Voinescu, Al. Const, Golescn şi N. Rosetti în terminii următori: 
«Deputaţii luând funcție să nu se mai realeagă, ci să le rămâie facultatea de a-și 
alege calitatea de funcționar sau deputat». 

La aceasta, B. Katargiu declară că «este de acelaş principiu, dar acel articol 
nu-şi are locul in regulamentul Camerei, care se rapoartă numai la procedura lucră- 
rilor Adunării; că acel articol este cu totul constituţional, si punându-se în re- 
gulument, se dă Camerei un drept pe care ea nu-l are. Camera nu poate discută 
şi primi o lege constituţională decât provenită din două izvoare: Comisia Cen- 
trulă gi Consiliul Miniştrilor». 

Votarea amendamentului depus de Voiucscu s'a amânat până după terminarea 
re„ulamentului Camerei. 

*) Această afacere oste pe larg narată în Supliment la Monitorul Oficial, No. 64, 
anul 1869, Iunie 6, ănpă declaraţiunea lui Cezianu. 

CEZIANU. — Da, mi se spusese de însuşi d. Aga, care a zis că l-a do- 
vedit şi-l va prinde, dar mai în urmă a venit croitorul Schmidt la d-sa 
şi mi-a spus că conspiratorii, simțind spionarea poliţiei, s'au risipit. 


Sc. FĂLCOIANU întreabă cine eră agă, când s'a dus Cezianu la B. Ka- 
targiu de i-a spus ce i se descoperise. 

CEZIANU. — Erà actualul d-l Bălăceanu, cu care dela început am avut 
numai a face. 


Sc. FĂLCOIANU. — Dacă este aşă, cum se zice în relaţie că descoperirea 
complotului i s'a făcut d-sale înainte de cea dintâi venire a Domnitorului 
în Bucureşti, când atunci eră prefect Karageă ? 


B. KATARGIU. — Cu o zi sau două — nu ţiu bine minte — 
înainte de venirea Domnitorului sau după ce venise, d-l Ce- 
zianu a venit speriat la mine şi mi-a spus împrejurarea com- 
plotului ce se descoperise de croitor. Eu am fost mişcat şi 
i-am cerut mijloace, căci şi eu ca Român sunt dator şi ca mi- 
nistru să fac cunoscut Domnitorului acel complot, ca nu cumvă 
să se întâmple un ce cât de mic şi să rămână o pată pe un 
om nevinovat sau să se zică că e fapta boierilor. In urmă am 
fost la Domn şi, la prima întrevedere sau la a doua — nu 
fiu minte —i-am vorbit despre complotul ce se urziă, dân- 
du-i şi note, după lista ce mi se dăduse de d-l Cezianu, despre 
conspiratori şi alte împrejurări ce mi se descoperiseră. Atunci 
mi se pare că încă nu se schimbase aga. Tocmai la urmă, 
când eră să plece Domnitorul, l-a schimbat şi mi-a zis că a 
dat desluşiri agăi ca să urmărească pe conspiratori şi că i-a 
zis să se pună la dispoziţia mea. Aga a şi venit, şi eu i-am 
zis că de acum e treaba poliţiei, că mai mult nu poate face 
decât să se înţeleagă cu d-l Cezianu şi, de va voi să-i dea 
d-lui informaţii, ca unul căruia i se descoperise toată şire- 
tenia complotului dela început. D-l Cezianu a primit şi atunci 
a intrat în relaţii şi înţelegere cu aga. 

Precum se vede, d-l Cezianu, dela început şi până azi, n'a 
făcut alt decât, spăimântat de gravitatea imprejurării, a venit 
să destăinuească guvernului ceeace aflase. De aci, d-sa se în- 
carcă cu o sarcină ce nu eră a d-sale, numai după o povaţă 
a ministrului, în care fireşte aveă încredere, şi după dorinţa 

de a scăpă societatea de primejdia ce o ameninţă. Se pune 
în relaţie cu aga şi se tratează lucrul precum aţi văzut din 
relaţia d-sale, până când Matelon şi Grini pier din ţară. Apoi 
d-l Cezianu vine la mine şi-mi spune că acei oameni s'au făcut 
nevăzuţi. ; 

După câtvà timp iar vine la mine şi-mi spune că complotul 
a apărut din nou mai infernal, cu Bontilă. — «Cine ţi-a spus? 
— «Tot croitorul». — Eu i-am zis că tot ce puteă face, este să 
descopere şi aceasta prin Evreu. Acum cine e acel Bontilă ? 
De unde a venit? Sub ce recomandaţie a fost dat poliţiei, în- 
cât ea să fie datoare a-l trimite spion pe lângă Cezianu şi 
să-l facă a jucă rolul de conspirator al complotului? Acestea 
nu se pot înţelege. Aceasta a fost o greşală mare din partea 
poliţiei, să aibă mai multă încredere într'un venetic, într'un 
vagabond, decât într'un om cu un caracter cu mult mai înalt, 
şi ca cetăţean şi ca deputat. Acum chestiunea e aci. Acest 
Bontilă a fost în realitate numai un spion al poliţiei, care în- 
cercă să compromită pe d-l Cezianu, sau a fost el un adevărat 
conspirator, care sub rolul de spion a putut şi să joace 
poliţia şi să tragă pe d-l Cezianu în conspirație şi complot? 
Astfel se înfăţişează lucrul. Trebuie să avem toată bănuiala 
în cugetul şi rolul lui Bontilă şi oarecare încredere în carac- 
terul d-lui Cezianu. La dimpotrivă, am bănui pe d-l Cezianu, 
şi, în loc de a-l apără, lam înjosi până a-l trimite pe banca 
acuzaților. Oare, făcând astfel, n'am închide uşa fiecărui om 
de cinste, care ar puteă şi ar voi să descopere vreo crimă? 
Nu i-am pune o stavilă de a cercă o asemenea faptă mân- 
tuitoare pentru societate, când va vedeă că noi, în loc de re- 
cunoştinţă, îl apăsăm pentru cugetul lui cel bun ? Şi că, dim- 
potrivă, şarlatanul, care a jucat un rol problematic, se plimbă 
fără să-i ia nimeni socoteală ? Ei bine ! repet că poliţia a făcut 
o greşală neiertată, s'a amăgit. Guvernul trebuie să se oprească 
aci, să afle ce s'au făcut Matelon şi Grini. Acel Bontilă de 
unde a venit, cine este şi care i-a fost cugetul? De vom da 
pe Cezianu, ce va spune el guvernului decât ce ne-a spus 
nouă astăzi ? Deaceea termin zicând că noi trebuie să luăm 

lucrul cu seriozitate şi să nu lăsăm a rămâneă o pată pe capul 
unui om, care nu ne-a făcut decât bine. 


CONST. A. CREŢULESCU, ministrul cultelor. — D. Katargiu, în discursul 
d-sale, a zis «guvernul» vorbind de şeful poliţiei. Noi nu putem luă so- 
lidaritatea actelor împiegaţilor subalterni. Noi nu suntem răspunzători de 
acestea. Fiecare este dator a-şi da seamă de actele sale. Poate că d-i agă 
să fie cu dreptul vinovat; eu însă nu pot luă responsabilitatea nici chiar 
pentru fratele meu. 


B. KATARGIU. — Zicând «guvern», am înţeles pe d-l Văleanu, 
căci nu puteam să ata” guvernul, când chiar eu eram în gu- 
vern. Sunteţi greşiţi, d-le ministru ; faceţi un anacronism, 
fiindcă desfăşurarea complotului s'a petrecut în timpul fostului 
minister, din care făceam şi eu parte. 

BRÂNCOVEANU, — D. Cezianu s'a cerut dela început de fostul procuror, 


Guvernul s'a opus a-l da. Deaceea a şi depărtat pe acel d. procuror, 
Andronescu. 


IOAN CANTACUZINO, ministru de justiție. — Nu. La întâia cerere a pro- 
curorului, l-am şi cerut dela Adunare, însă Adunarea se află atunci în 
vacanţă, şi acel procuror nu s'a depărtat, ci s'a mutat la altă Curte, după 
alte trebuinţe. 

|. OTETELIŞANU. — Ar fi bine să vie Andronescu ca unul ce ştie cur- 
sul pricinii dintru început. 

G. CRETZEANU. — E netrebuincios, deoarece toate actele, din care putem 
vedeă tot, se află în dosare. 

CEZIANU. — Şi eu ca acuzat cer să vie, spre a arătă cursul pricinii de 
tot ce ştie. 

|. CANTACUZINO, ministru de justiție. — Nu eşti acuzat, ci instrucția tre- 
buie să fie secretă. Procurorul a arătat această trebuinţă, spre a nu se 
compromite rezultatul lucrării. 


B. KATARGIU. — Nu sunt de opinia d-lui ministru de a se 
păzi secretul de procurori. Intre guvernul executiv şi Cameră 
este egalitate de drept şi solidaritate. Azi Camera este con- 
stituită într'un tribunal, ca să hotărască de trebuie a înjosi 
pe un membru al ei, de a-l trimite depe banca Adunării pe 
banca acuzaților. Să vină puterea executivă să ne zică: «mul- 
jumiţi-vă cu dovezile ce v'am dat şi daţi-mi pe d-l Cezianu», 

nu o primim. Camera azi e tribunalul mai înalt decât cel cri- 
minal, şi dacă procurorii ştiu acele secrete, cu atât mai mult 
trebuie să le ştie Camera. De ce neîncrederea tribunalului 
criminal în Cameră? Ea trebuie să cunoască tot, ta să poată 
trimete pe un deputat depe banca Adunării pe banca cri- 
minală. Fapta, din cele spuse de d-l Cezianu, e învederat că 
n'a putut fi alta decât a unui om de onoare şi îngrijat de bi- 
nele societăţii, poate cu prea mult zel. Pentru aceea guvernul 
trebuie să-i fie recunoscător. Deaceea conchiz că, fără dovezi 
de culpabilitatea lui, nu-l putem da. 

I. CANTACUZINO, ministrul justiției. — Să zică Adunarea că art. 144 
din procedura criminală se poate aplică la deputaţi fără consimţământul 
Adunării şi ministerul atunci îşi va retrage cererea. 

B. KATARGIU. — Cetace a zis Principele Dimitrie Ghica am 
voit să zic şi eu, ci o zic luând termenii din urmă ai mi- 
nistrului, când a zis ministrul justiţiei ; «nu se cere ca acuzat 
şi că ministrul nu stărueşte». Nu, Domnilor. Adunarea nu-l 
poate da. A da este lesne de zis; dar anevoie de făcut. Şi 
deaceea vrem să vedem limpede, când facem un fapt. Pe 
Adunare se reazimă toată norocirea şi nenorocirea ţării. Acum 
să vedem în ce categorie punem pe omul acesta. Îl cere pro- 
curorul ? Dar după a cui declaraţie şi arătare de oameni au 
intrat procurorii în lucrare? După o lucrare preliminară a 
capului Poliţiei ? După această lucrare, procurorii cer pe d-l 
Cezianu nu ca acuzat, ci ca bănuit după acuzările ce-i fac 
conspiratorii şi Bontilă, 

Acum să vedem cum a fost complotul: serios sau numai o 
jucărie ? Să zicem pentru un moment că a fost serios. Oare 
complotul acesia aşă de serios, l-aţi îi ştiut dv. azi, de n'ar 
fi fost un deputat din Adunare care din împrejurări, luând 
ştiinţă de dânsul, a venit la guvern şi l-a declarat? Fără 
aceasta s'ar fi descoperit complotul? Nu. Prin urmare cazul 
d-lui Cezianu se schimbă, fiindca el este care v'a făcut bine. 
Dar Poliţia a spus Parchetului ce rol a jucat d-l Cezianu ? 
De a spus-o, atunci ce mai caută cu d-l Cezianu? De n'a 
spus-o, atunci e greşala Poliţiei. 

Acum să presupunem că complotul nu este serios. Atunci 
de ce este bănuit d-l Cezianu? Că a făcut o jucărie? Nu puteţi 
decât să râdeţi de această jucărie. Vedeţi dar că nu puteţi 
ieşi din cercul acesta. Deaceea Adunarea, înainte de a da 
hotărire, trebui să ia toate măsurile ca să vază toate hârtiile 
şi în urmă să îşi dea hotărîrea. 

După B. Katargiu vorbesc V. Boerescu, Ministrul justiţiei, Principele 
Dimitrie Ghica. Aceşti trei susţin că Cezianu trebuie să se ducă de bună 
voie înaintea procurorului a depune ca martor. Prin aceasta prestigiul 
Camerei nu se atinge de loc. 

La aceste pareri răspunde: 

B. KATARGIU. — Din câte s'au vorbit cu destulă ştiinţă şi 
elocinţă de d-nii Boierescu şi Bozianu, nu s'a luminat chestia. 
Ca să ne putem lumină, nu putem face altfel decât să des- 
părțim chestiunea în două categorii. D-l Ministru, d-l Boerescu 
şi în parte d-l Bozianu vor a pune chestia pe tărâmul că d-l 
Cezianu nu se chiamă nici ca martor, nici ca bănuit. Dacă 
este aşă, ca ce e mă rog? De e vorba numai să se îndepli- 
nească procedura, atunci aceasta nu mai priveşte pe Cameră, 
ci rămâne la d-l Cezianu. Afară de aceasta, d-l Cezianu a dat 
tacrirul,!) şi îndată ce nu se pune chestia aşă că d-l Cezianu 
e chemat sau ca martor sau ca bănuit, cererea ministerului e 
lepădată. Ministerul trebuiă să ştie cine este d-l Cezianu. Po- 
liția are asupră-i o mare încriminare, căci trebuiă să descurce 
procurorului pricina. N'a făcut-o ? Foarte rău din parte-i. O 
facem noi. Dar a făcut-o. Atunci procurorul o ştiă bine şi nu 
puteă întrebă pe d-l Cezianu altfel decât ca pe un binefăcător 
ca să lumineze instrucţia, să descopere adevărul, cum a des- 
coperit complotul. 

Şedinţa se termină prin votarea următoarei moţiuni subscrisă de C. Bo- 
zianu, C. A. Costescu, G. Cretzeanu, I. Brătianu şi St. D. Greceanu: 
«Considerând ca art. 144 din instrucţia condicei penale este o obligaţiune 
«pentru fiecare cetăţean spre a lumină acuzaţia publică asupra delictelor 


«şi crimelor ce pot compromite ordine socială ; findcă în acest articol 
«nu se implică chestiunea de acuzare, nici de arestare, Camera este de 


1) raportul. 

«părere că cererea Ministerului nu e în cazurile prevăzute de Convenţie 
«şi că d-l Cezianu prin urmare este obligat de citatul art. 144 a merge la 
«procurorie, spre a da toate desluşirile ce i se vor cere spre completarea 
«instrucției; dar procuroria nu-l va puteă nici acuză, nici arestă fără 
«voia Camerei ; 

«Considerând că Adunarea nu poate lăsă să planeze asupra unuia din 
«membrii ei asemenea delict ce ar compromite viitorul naţiei, ea stăru- 
«eşte ca d-nii procurori, după desluşirile ce va da şi d-l Cezianu, oricare 
«va fi convicţia d-lor, să comunice îndată totalitatea instrucției făcute 
«despre acest complot». 

Propunerea a fost primită în unanimitate, 

In şedinţa dela 19 Iunie 1859, ministrul de justiţie răspunde la o între- 
bare a Principelui Ştirbei că instrucţia s'a terminat şi că Cezianu este 
acum afară din orice prepus. Monitorul oficial, 1959, Aug. 3, pag. 867- 


X. 
STAREA FINANȚELOR. 


Şedinţa dela 6 Iunie 1859. — (Monitorul oficial, 1859, 
Iulie 3 şi Supl. la Monitor, pag. 300). 


După închiderea incidentului cu petițiunea lui George Costaforu, bi- 
roul anunță că la ordinea zilei este discuțiunea asupra bugetului pe anul 
1859, asupra raportului secției financiare în privința acelui buget şi a 
socotelilor pe anul 1858. 

După un discurs al Ministrului de finanțe şi după o desbatere la care 
iau parte l. Otetelişanu, C. Cretzulescu, Izvoranu, Principele Dimitrie Ghica, 
Sc. Cretzulescu şi I. Brătianu, B. Katargiu cere cuvântul. 


B. KATARGIU voind să ia cuvântul asupra bugetului. 


C. A. ROSETTI se opun?, zicând că regulamentul (art. 25) nuiaită pe 
Vice-Preşedinte să ia parte la discuţiune. 


I. BRĂTIANU observă că B. Katargiu, ca unul ce a fost Ministru de 
finanţe, poate da Adunării cele mai bune desluşiri asupra finanţelor, că 
asemenea desluşiri sunt necesare pentru a se lumină Camera. Deaceea 
cere să se tacă o excepţie în privința lui Katargiu pentru consideraţiile 
mai sus expuse. 

B. KATARGIU. — Nu stăruesc a cere cuvântul, nici ca să 
susțiu raportul Comisiei, nici ca să acuz sau să apăr vreo 
persoană, ci numai ca să pun discuţiunea pe tărâmul ei cel 
adevărat, pentru interesul Statului, desbrăcându-se de orice 

sentiment personal, de orice spirit de partide, de orice simpatie 
sau antipatie individuală. Nu, d-lor, nici urile, nici afecţiile 
personale nu sunt demne de cine voeşte a servi cu credinţă 
în folosul intereselor publice. Eu voiu zice, precum am făcut 
totdeauna: această faptă e rea, când mi se va păreă că este 
în adevăr rea ; şi binele că e bine, când voiu găsi că într'adevăr 
e bine, fără să mă preocup nici când, nici de cine s'a săvârşit 
acest rău sau acel bine. 

Venind a vorbi cel din urmă, după o discuţiune aşă de a- 
prinsă de mai multe ore, mă simt copleşit de o mulţime de 
idei, ce această discuţie a deşteptat in minte-mi; mă văz silit 
a îmbrăţişă o mulţime de puncte şi a răspunde la feluri de 
argumentări contrazicătoare, ce am auzit pronunţându-se. Nu 
ştiu de voiu puteă îndeplini această sarcină, după cum doresc; 
dar voiu încercă a face totul ce-mi va sta prin putinţă, ca să 
rezum această chestie degajând-o de elementele întunecoase 
şi turburătoare, de cari a fost până aci învăluită şi să puiu, 
de voiu puteă, cu acest mijloc, Camera în poziţie de a se 
declară în toată conştiinţa sa. Cuvântul meu prin urmare va 
fi, d-lor, cam lung poate. Vă rog dar să aveţi puţină răbdare 
şi să fiţi indulgenţi. Îl voiu divide în mai multe despărţiri: 
raportul Comisiei, chestia socotelilor, temeliile lucrării Comisiei, 
drepturile Camerei, căderile noastre în privinţa datoriilor ce 
avem ca Deputaţi şi însfârşit budgetul, asupra căruia, după 
desvoltările date de d-l ministru de finanţe cu atâta lămurire, 
nu voiu aveă a zice decât puţine cuvinte. 

Raportul Comisiei, d-lor, nu e, o mărturisesc, aşă precum 
ar fi fost de dorit să fie, nici în ceeace priveşte expunerea 
împrejurărilor, nici în privinţa formelor parlamentare, nici ` 
măcar în privinţa clasificaţiei bugetelor. Dar pentrucă re- 
dacţia unui raport nu e făcută după cuviinţa gramaticală sau 
parlamentară, nu e un cuvânt, socotesc, de a lepădă şi su- 
biectul ce eră chemat a trată şi pe care noi suntem datori 
a-l desbate şi pune în lumină. Ca să nu caz în aceeaş greşeală 
ca şi (Comisia, care a început vorbirea întâi despre buget, 
şi apoi despre socoteli, voiu vorbi, d-lor, întâi despre soco- 

teli şi apoi despre buget, această ordine părându-mi-se mai 
conformă regulelor comptabilităţii şi bunului simţ. 

Şpre a puteă în adevăr hotărî despre ceeace avem trebuinţă 
a cheltui, e de neapărat să cunoaştem mai întâi starea averii 
noastre, starea finanţelor publice. Acest adevăr e recunoscut 
de toţi şi în tot locul. Deaceea şi toate Qbşteştile Reprezen- 
taţii sunt însărcinate cu căutarea socotelilor Ştatelor ce în- 
făţişează ; deaceea şi Convenţia, ce e astăzi legea noastră 
fundamentală, a impus Adunării noastre ca o îndatorire din 
cele mai de căpetenie cercetarea socotelilor, mai adăugând că 
niciodată să nu se lase mai mult de 2 ani socotelile Ştatului 
necercetate. Guvernul, în această privinţă, a şi avut grija de 
a trimite, încă dela cele dintâi comunicări ale sale cu Camera, 
socoteli ale Ştatului prin oficiul său de sub no. 3. Cu gre- 
şeală dar s'a zis ceeace am auzit zicându-se, că adică Ço- 
misia nu a fost însărcinată cu cercetarea de socoteli, ci numai 
cu rezoluţia bugetului, 

Comisia, din contra, d-lor, după a mea părere, a fost mai 
cu seamă însărcinată cu cercetarea socotelilor şi Adunarea, 
precum vă aduceţi aminte, după mai multe desbateri a au- 
torizat-o a cere dela Qhştescul Control şi socotelile anilor 
ce n'au apucat încă a se revizui de acest departament. Geeace 
avem dar a cercetă nu e dacă Şecţia a avut căderea să re- 
vizuească socotelile mm aceasta e de netăgăduit mm dar de ceea- 
ce a rezultat din a ei lucrare şi dacă raportul său nu e în- 
destul pentru a ne lumină, să ne slujim cel puţim de el ca 
de un punct de plecare şi să căutăm a ne lumină înşine. Ce 
aveă într'adevăr să facă Comisia şi ce a făcut? Ea, pe de o 
parte, eră chemată a căută cu deamăruntul socotelile Ştatului 
pe mai mulţi ani; iar, pe de alta, se află mărginită într'un spaţiu 
de vreme foarte restrâns, grăbită pe toate- zilele de reclama- 
țiile Adunării de a-şi săvârşi lucrarea cât mai în grabă şi, 
osebit, în faţa celor mai multe din aceste socoteli nici măcar 
revizuite de (Control, ca să aibă cel puţin înlesnirile ce e chemat 
a da acel Departament prin a sa prealabilă lucrare. Şecţia 
dar, văzându-se într'această poziţie neîndemânatică, nu văz că 

a făcut alt decât numai ceeace puteă să facă. Fa s'a măr- 
ginit întâi într'o repede citire a osebitelor socoteli şi a con- 
stată, din împrennarea lor, că există o mulţime de cheltuieli 
însemnătoare, cari au urcat cifra totală a bilanţului obştesc 
al vistieriei, la mai mult de 80 milioane; într'un cuvânt, in 
vreme ce anul 1856, ce fusese bântuit de un şir de calamităţi 
şi de evenimente împovărătoare, intrase în cursul său cu o 
moştenire de o rezervă de mai mult de 5 milioane, moştenirea 
ce ne-a lăsat anul 1856 este din potrivă de vn deficit de 
7 milioane şi cevă, deşi acest an a succedat unui interval de 
timp mult mai senin, mult mai domolit şi mai puţin apărat 
de greutăţile extraordinare ale anilor trecuţi. Această alăturare, 
această comparaţie, d-lor, a două epoce aşă de deosebite şi 
a două situaţii aşă de depărtate a stării finanţelor ţării, eră 
de fire a impresionă pe nație negreşit, precum ne impre- 
sionează pe noi astăzi. Puteă dar comisia să rămână impa- 
sibilă şi mută la vederea acestui fapt? Nu, negreşit nu, precum 
nici noi, d-lor, nu-l putem trece cu vederea sau lăsă la o 
parte, ca un ce de puţină valoare, de un interes secundar. 

- Ce a făcut dar secţia ? 

Secţia, d-lor, văzându-se în neputinţă de a intră în amă- 
runte şi definitive cercetări ale socotelilor ce aveă înainte-i şi 
din pricinile ce am avut onoare a vă expune mai sus, a pă- 
răsit aceă lucrare ce eră în neputinţă de a săvârşi acum, 
amânând-o pentru viitoarea sesiune, până când atunci va aveă 
şi Obştescul Control vreme de a-şi desăvârşi lucrările sale şi 
s'a mărginit a supune Adunării numai acele două, trei articole 
de calea însemnătoare ce i s'a părut a fi cu totul în potriva 
priincipiilor fundamentale ale ţării noastre şi cari sunt acestea: 
lista civilă, fondul gratificaţiilor şi despăgubirea făcută la nişte 
contraccii de poşte, domeniuri, vămi şi celelalte. 

Intr'un cuvânt, Secţia, lăsând chestia de amănunte şi de 
forme, a atins numai pe aceea de principiu. 

Urmarea dar a Secţiei, d-lor, departe de a fi blamabilă, eu 
o găsesc cu totul raţională şi noi suutem datoria hotărî asupra 
acestor puncte, 

Din nenorocire, în loc de a ne pătrunde îndată de adevărata 
poziţie a chestiei şi a o supune la a noastră rece şi nepărtinitoare 
judecată, am auzit cu mâhnire, d-lor, rostindu-se vorba de 
parţialitate, de personalitate, de vrăjbi, de răsbunări asemenea, 
vorbe amare pentru fiecine în parte, dar mai vârtos seci de 
folos pentru binele public, că să nu zic vătămăloare. 

Am auzit, d-lor, conjurându-se Adunarea în mai multe 
şi mai multe rânduri să nu se scoboare până a sluji de in- 
instrument patimilor de ură şi de răsbunare !). 

D-lo', la începutul sesiunii, în altă împrejurare, am avut 
cinste a zice un ce, pe care sunt silit a-l repetă aici. lertaţi-mi 
această repetiţie. Faptele, am zis, d-lor, se săvârşesc fireşte de 
oameni, şi noi nu suntem chemaţi a ne ocupă decât de 
acele fapte cari s'au săvârşit de ei. Dacă dar, la fiece îm- 
prejurare, îndată ce unul din noi va deschide gura să 
zică cevă sau pentru sau contra unei fapte, i s'ar răs- 
punde: «întâi, nu ai drept să vorbeşti, eşti părtinitor; 
acela ale cărui fapte le iei ca să le sprijineşti îţi e rudă, pri- 
eten; eşti creiatura lui», sau, la din potrivă: «nu ascultați, d-lor, 
pe cel ce vorbeşte în contra; e un om aprins de ură, orbit 
de patima răsbunării; nu fiţi instrumentul unor asemenea 
mârşave porniri nevrednice de înalta misiune a reprezentan- 
ților unei ţări,» ei! d-lor, îmbrăţişând lucrurile din asemenea 
punct de vedere, procedând la lucrările noastre după un a- 
semenea mod de judecată, slujindu-ne de acest fel de argu- 
mentaţii, oare cum ne-ar mai fi cu putință a ne îngriji de 
trebile şi interesele ţării? Adunarea d-voastră, în a sa fiinţă, 
e supusă la greaua îndatorire de a controlă adesea faptele, 
şi faptele fiind săvârşite de oameni, e fireşte că în toată vremea e 
osândită a se lovi de persoane. Trebuie dar să-şi aleagă una din 
două: sau ca reprezentanţii ce o compun să se ocupe numai 


1) Principele Dimitrie Ghica, vorbind asupra raportului Comisiunii în- 
sărcinate cu | area socotelilor guvernelor trecute, zisese: «<Resping ra- 
portul Comisiei, căci nu este demn pentru ọ Cameră de a se face instru- 
mentul patimilor personale», 

de datoriile lor şi să treacă peste personalități, când e vorba 
de fapte publice, şi să-şi îndeplinească misia; sau, dacă s'ar 
preocupă mai mult de a lor persoană, să jertfească interesele 
țării lor susceptibilităţii de a fi calificaţi de părtinitori şi prin 
urmare să abdice la căderile Adunării. Nu mă îndoesc, d-lor, 
că nimeni din noi nu va sta un minut la îndoială despre 
ceeace are să facă. Siliți dar suntem a intră fără temeri în 
cercetarea împrejurărilor ce au provocat această îndelungată 
şi furtunoasă desbatere şi a hotărî ceeace conştiinţa ne va 
dictă. De aş urmă într'alt chip, de aş lăsă în amorţire această 
chestie sau de aş încercă să o contenesc, oare ce ar zice ţara, 
ce ar zice lumea de noi? 

Pentru unii din noi, d-nilor, ce au şi îndeplinit slujbele 
țării, fiţi bine încredinţaţi, ar zice: «O! ei tot n'au pierdut 
nădejdea de a fi în capul funcţiilor şi prin urmare de a ur- 
mări trecutul; deaceea sunt indulgenţi!» Pentru ceilalţi ce 
n'au fost încă slujbaşi publici, negreşit că observaţiile ar fi 
tot de aceeaş natură. «Aceştia, s'ar zice, văd ca se apropie, 
că a venit epoca ca să apuce şi ei din dulceţurile oblăduirii, 
şi aşă încep a trece cu vederea ceeace au să dorească mâine 
poate a le trece şi lor alţii; ei simt o simpatie firească pentru 
aceia pe cari ii huliau până acum, de când nădăjduesc a le 
moşteni poziţia». 

Acestea sunt, d-lor, plăcutele observaţii la cari, după drep- 
tate, trebuie să ne aşteptăm, de ne vom preocupă de altcevă 
decât de căderile misiei noastre. Am mai auzit zicându-ni-se 
că toţi suntem greşiţi în lume, să uităm trecutul, să ne 
iertăm unii pe alţii, că, în sfârşit, aceste cheltuieli fiind fă- 
cute pe o vreme trecută, Adunarea n'are dreptul de a face 
pravili retroactive. 

Cât pentru ceeace se atinge de creştineasca mărturisire 
a d-lui preopinent C. Cantacuzino şi de cererea de iertare, 
acestea sunt în adevăr nişte argumente foarte evangelice şi 
vrednice de umilință omenească. Dar când e vorba, d-lor, 
de necompetenţa Adunării, de retroactivitate de legi ce voeşte 
a face, atunci sunt silit a răspunde prin această întrebare; 

dacă, după cum zice d-l preopinent, Adunarea are retroac- 
tiva, luând socotelile celor ce le-au făcut, apoi oare pe ale 
cui socoteli îi mai rămâne a cercetà? Pe ale celor ce nu le-au 
făcut încă? 

Vedeţi, d-lor, că un asemenea argument nu poate fi serios, 
căci atunci sau că legiuitorii ce au dat Adunărilor dreptul 
de a cercetă socotelile Statelor nau ştiut ce fac, sau că au 
voit să facă o paradă, o glumă; şi nu e bine a crede nici că 
asemenea oameni nu ştiu ce fac, nici că ei şi-au bătut capul 
a face parade şi glume în nişte lucruri de o importanţă aşă 
de înaltă ca aceea a legilor unui Stat. Asemenea, d-lor, răs- 
punz şi la cele zise pentru cercetarea socotelilor dela anul 
1847 1) încoace, răspunz, zic, că nu numai sunt gata a intră 
în asemenea cercetare, îndată ce mi s'ar trimite prin canalurile 
legale, dar v'aş rugă încă, la asemenea înprejurare, să-mi faceţi 
cinstea de a mă numi şi pe mine în Comisia Financiară ce 
aţi chemă să le cerceteze. Şi aţi văzut, d-lor, dacă am două 
cumpeni şi două măsuri la lucrurile misiunii mele. 

Dar a căută acum să ne sprijinim pe imposibilitate ca să 
respingem o lucrare posibilă, o lucrare ce avem înaintea noas- 
tră, ar fi, d-lor, un subterfugiu incompatibil cu demnitatea 
unei Adunări Naţionale. 

Este, d-lor, cevă mai serios : este averea publică. Știţi, d-lor, 
că starea noastră financiară, cu toate încurajătoarele vorbe 
ale d-lui Ministru de Finanţe ?), nu e în cea mai de laudă 


1) Principele Dimitrie Ghica zisese că «sarcina Comisiunii eră d'a se 
ocupă cu facerea bugetelor, iar nu şi cu cercetarea socotelilor. Dacă 
este vorba ca Adunarea să intre în luarea socotelelor guvernelor trecute, 
apoi atunci ea trebuiă să înceapă chiar dela anul 1848.» 

2) Ministrul de Finanţe, C. Steriade, zisese: Starea Finanţelor Țării 
nu este atât de deplorabilă precum se crede de unii-alţii. Țara e datoare 
25 milioane (vechi), din cari numai 5 milioane lei este datoare a-i raspunde 
către particulari, iar celelalte le datorează că re casse şi fonduri publice, 
adică Guvernul către Guvern, şi tot de odată Țara are să primească dela 
guvernele rusesc şi otoman pentru aprovizionările ce le-a facut, în anii 
1853 şi 1854, peste 16 milioane lei. De se va aprobă dar propunerea Minis- 

stare, cel puţin nu este în linie cu trebuinţele ce simţim, cu 
înbunătăţirile ce dorim să facem, cu progresul pe calea căruia 
voim cu toţii a intră. Ştiţi că ne lipsesc multe, multe de tot 
d-lor, încât ìn adevăr nu ştim de unde să începem. Ştiţi 
asemenea că avem şi datorii din cari unele cari strigă cu 
glas mare a lor lichidaţie cât mai în grabă, căci sunt luate 
pentru furnituri dela sărmani particulari, încă depe la anul 
1853 şi 1854, şi pentru care preţul acelor furnituri eră singura 
avere, singurul mijloc de hrană şi de întreţinere a familiei lor. 
Această datorie, d-lor, e de 8 milioane, dar neplătite în curs 
de mai mult de cinci ani. Vedeţi dar că e o pagubă de peste 
4 milioane, socotindu-se numai pe 100/0. Această pagubă îm- 
povărătoare, d-lor, oare erà cu dreptul să o sufere aceştia, 
pe când milioanele Statului se împrăştiau în gratificaţii şi alte 
cheltuieli de trebuinţe mult mai secundare? Pentru ca să 
acoperim aceste datorii şi să ne creiem fonduri, pentru ca să 
putem păşi în tot felul de îmbunătăţiri, de cari suntem aşă 
de lipsiţi, vom fi nevoiţi, d-lor, să mărim bugetul, prin ur- 
mare să înălțăm contribuţiile de toată natura. 

Ce vom răspunde însă comitenţilor noştri, când înfăţişându- 
ni-se un buget de 50— 60 de milioane, vom fi nevoiţi să-l 
acoperim cu din chiar ale lor neapărate trebuinţe? Nu ne 
vor zice oare ei: «dar de ce 50— 60 de milioane, d-lor, şi 
nu 40 sau 50 numai ? căci, după cum cam ştim şi noi socoteala 
finanţelor, în cassele publice urmează a fi o rezervă de vreo 
10— 15 milioane». Ce vom răspunde, vă întreb? Indrăzni-va 
vreunul din noi să le zică: «în adevăr acele milioane de cari 
vorbiţi puteau să fie în casă, dar s'au cheltuit, şi deşi ni s'a 
spus că s'au cheltuit cu un chip illegal, totuşi n'am îndrăznit 
a zice nimic asupra acestei împrejurări, temându-ne să nu 
fim acuzaţi de oameni personali, de instrumente de răsbunare?» 


terului de a se şterge toate aceste datorii către acele casse şi fonduri, nu 
numai că Guvernul nu va mai fi dator, ci din contă va aveă şi o rezervă 
de vreo câtevă milioane, şi se va privi într'o stare des ul de prosperă, în 
comparaţie cu actualele sale resurse şi cu alte State». 


Barbu Katargiu, — Discursuri, 9 

Vă întreb, d-lor, îndrăzni-va vreunul din noi a da un ase- 
menea răspuns comitenţilor săi? 

După cum vedeţi, d-lor, ceeace a zis Secţia în raportul său 
nu numai nu e fără cuviinţă, ci din potrivă cere a noastră 
băgare de seamă. Să ne rezemăm dar pe dânsul, ca să vedem 
cari sunt categoriile şi cari sunt sumele articolelor acuzate de 
Secţie. Acestea sunt în număr de trei. Vorbesc de cele prin- 
cipale, căci celor de cinci mii galbeni date d-lui Suţu şi de 
cele 48 mii lei date d-iui Costaforu, acelea intră în categoria 
amănuntelor ce au a se cercetă în sesiunea viitoare; şi apoi 
nici merită prin a lor neinsemnătate a ne ocupă de ele. Arti- 
colele dar de căpetenie sunt: 1) Lista civilă. Nu zic d-lor, că 
s'a luat nici rău, nici bine de Căimăcămie ; dar Camera trebuie 
să se pronunţe. 2) Fondurile împărţite în gratificaţii. Acestea 
se urcă, d-lor, unindu-se cu cele luate de prin alte casse cu 
destinaţie cu totul streină gratificaţilor, se urcă, zic, la aproape 
6 milioane: 4 milioane din fondul cerealelor, 175 mii idem 
lăsaţi rezervă la începutul anului 1856, 360 mii lei din fon- 
durile dorobanţilor şi grănicerilor, 800 mii din ai Cassei Cen- 
trale, şi 200 mii lăsaţi în povara venitului cerealelor pe lunile 
Octomvrie şi Noemvrie, când Căimăcămia, de care e vorba, 
încetase cu totul. Acum vedeţi, d-lor, la 6 milioane, fără un-ce, 
la 5 milioane, d-lor, se urcă gratificaţia, pe când, v'am spus, 
o sumă de sărmani adăstau de cinci ani plata singurelor 
averi luate în trebuinţele armiilor, pe când Statul plătiă do- 
bândă la un milion împrumutat de către vistierie pentru 
acoperirea răscumpărării emancipaţilor, pe când jalnica stare, 
în care s'a găsit în Septemvrie 1858, eră în toată puterea 
ei, şi pe când într'una din zile nu mai rămăseseră pe fun- 
dul Cassei decât 7 mii de lei rătăciţi. 

Cel de al treilea şi din urmă articol de cercetare este, d-lor, 
acela al indeminizaţiilor către unii din contraccii de poştă. 
D-lor, suma acestor indemnizaţii a d-lor este de peste un 
milion 6 sute mii lei. Dar nu e numai suma ce ne inpresio- 
nează, ci împrejurarea ce însoţeşte această despăgubire. Aceşti 
contraccii, d-lor, cu câţivă ani înainte, se arătaseră cu recla- 

maţie la fostul Guvern domnesc, şi, cercetându-se de Con- 
siliul de atunci, fuseseră respinşi. Prin urmare, după legile 
țării, nu le mai rămâneă decât a se îndreptă prin canalul 
judecătoresc. Consiliul Căimăcămiei însă, sărind peste această 
legiuire, se constitue el singur într'un fel de tribunal suprem, 
judecă şi hotărăşte în potriva Prezidenvului Consiliului, al 
căruia cel mult nu se puteă socoti decât egal, şi hotărirea 
sa a fost de a se da printr'o trăsură de condeiu 1 milion 
6 sute de fhii lei din dărăpănatele venituri ale Statului, în 
folosul nnor oameni ale cărora drepturi legale le văzurăţi. 

Până aci, d-lor, precum aţi văzut, m'am mărginit în singu- 
rul lor raport al faptelor, lăsându-mi părerea a se formă după 
aceea a cinstitei adunări. Dar aci, d-lor, daţi-mi voie să mă 
simţ biruit de sentimentul de dreptate ce mă stăpâneşte şi să 
zic că această sumă trebuie a se plăti fără zăbavă de cei ce 
au îndrăznit a o întrebuinţă aşă de rău. 

Da, domnilor, opiniunea mea e aceasta şi o manifestez 
fără temere de a puteă cinevă să mă acuze de patimă şi de 
răsbunare. 

Sunt trei guverne, d-lor, sub cari m'am aflat reprezentant 
al naţiei. Natura ideilor mele m'au pus în trista poziţie de 
a le critică, când mi s'a părut că făcuseră rău. De voiu fi 
fost greşit, cel puţin conştiinţa îmi spune că n'am fost ră- 
tăcit nici de patimă, nici de vreun interes personal. Ceeace 
vă zic dar astăzi la 1859, d-lor, este ceeace am zis la 1855, 
la 1845 şi la 1842: ura nu am înţeles-o şi n'o înţeleg pentru 
un om public. 

Vă rog, d-lor, ca, desbrăcaţi de orice patimă, să procedăm 
la cercetarea intereselor publice, să lăsăm vorbele amare, per- 
sonalităţile necuvenite caracterului nostru, să facem ca Grecii 
cei vechi. Ei ziceau, când mergeau să se adune pentru lu- 
crări publice: «să ne punem urile personale sub piatra pra- 
gului şi, când vom ieşi, vom ridică piatra, şi, venind, ne vom 
luă urile, simpatiile de sub ea». Aşă vorbiau Grecii pe aceă 
vreme, domnilor, şi deaceea Grecii erau mari şi tari, de- 
aceea ei fură o nație ale cărei fapte au străbătut veacurile 


132 BARBU KATARGIU 


şi au ajuns până la noi, încununate de slavă şi de admiraţia 
lumii. Să imităm pe oamenii veacurilor trecute, să ne lăsăm 
şi noi urile şi simpatiile sub pragul uşii şi, ieşind de aici, 
de vom voi, să le luăm iarăşi: dar înăuntrul acestei săli să 
fim slobozi de orice patimă, de orice personalitate, să fim 
aşă de curaţi la sufletul şi la cugetele noastre, precum e preotul 
ce intră în altarul Dumnezeirii. Urmând aşă, d-lor, vom aveă 
lauda şi admiraţia lumii, şi interesele naţiei vor fi de atunci 
asigurate de orice bântuire. 

Acum nu-mi rămâne, d-lor, să mai vorbesc decât numai 
despre buget. Dar, în urma luminoaselor desluşiri ce v'a dat 
d-l ministru de finanţe. simţ că am prea puţine de zis. Nu 
voiu, d-lor, să sprijin bugetul ministerului, căci a fost în- 
tocmit de mine; dar în faţa stării provizorii a tuturor lucră- 
rilor ţării noastre, nu e cu putinţă de a aveă altul, şi mă 
mir foarte cum secţia n'a prețuit aceasta şi pentruce modi- 
ficaţiile ce a făcut d-l ministru n'au desluşit destul că acel 
buget sau urmează a rămâne întocmai precum e alcătuit 
sau că, la din potrivă, nu poate merge guvernul înainte, pen- 
trucă, termenul legiuirii contribuţiei fonciare fiind expirat cu 
anul 1858, nu poate urmă împlinirea acestei contribuţii, fără 
încuviințarea adunării şi pentru alte asemeuea cuvinte ce e 
de prisos să mai repet eu. 

Mă mărginesc dar, d-lor, a zice numai o vorbă în favorul 
adăugirii lefilor impiegaţilor. Acolo arătaţi că această adău- 
gire este de o netăgăduită trebuinţă şi de o mare impor- 
tanţă chiar morală. Căci cum poate cinevă, şi mai cu seamă 
un guvern, cere activitate şi cinste din partea unui slujbaş, 
a cărui leafă nu e îndestulă ca să-l susţie în cele mai de nea- 
părat cheltuieli ale vieţii, şi unde e demnitatea unui Stat, când 
impiegaţii săi se află într'o aşă de tristă poziţie? 

In sfârşit, pentruca să incheiu acest lung şi ostenitor cu- 
vânt ce Camera a fost aşă de indulgentă a-mi acordă să-i 
rostesc, vă rog, d lor, a-mi da voie să zic câtevă vorbe şi 
în privinţa adausului cu 2 parale la ocaua de sare. Impre- 
jurările acestui adaus, d-lor, curg aşă: ministrul fostului gu- 

vern princiar, la încheierea contractului consumaţiei sării, a 
fost înscris în contractul arendării un articol, prin care se zi- 
ceă că, la întâmplare de a voi guvernul să mai înalțe preţul 
sării cu 2 parale la ocă, contracciii vor fi datori a primi asu- 
pră-le şi acest adaus, plătind statului patru din cinci părţi 
din totalul preţ al arendării. 

Acest articol a rămas dormind în sânul contractului până 
la 1858 August sau Septemvrie: iar atunci, în loc cel puţin 
ca guvernul să ia iniţiativa, au luat-o contracciii, şi, printr'o 
petiție către fostul Caimacam, au cerut să li se dea acel 
adaus, căci d-lor sunt gata a-l primi după contract. Această 
bunăvoință a contracciilor se va păreă oarecum netălmăcită 
pentru cei ce nu cunosc pricina acestei ameninţări din partea 
d-lor; pentru mine însă, d-lor, nu; şi vă roga primi să v'o 
şi explic. 

Consumaţia din lăuntru este cel puţin de 22 milioane de 
ocă sare pe an; 2 parale la ocă adaus, fac un milion una 
sută mii lei; analogia a patru din cinci din preţul închirierii 
este de 700 mii, prin urmare rămâne un mic folos pentru 
d-nii contraccii de 400 mii lei pe an, iar peniru 3 ani, până 
la expirarea contractului, un milion 200 mii lei, fără ca d-nii 
contraccii să aibă cea mai mică cheltuială pentru adunarea 
acestuia, Cât pentru stabilimentele d-lor pe la ocne, acestea 
sunt înfiinţate pentru vânzarea sării de consumaţie din con- 
tract. 

Acest folos părându-mi-se prea nefolositor pentru consu- 
matorii de sare, îndată după sosirea mea la Octomvrie trecut 
în ministerul de finanţe, am şi cerut a-l mărgini, arătând prin 
două rapoarte foştilor Caimacami necuviinţa, immoralitatea, 
pot zice, a unei contribuţii, ce supune pe consumatori la un 
bir de 400 mii lei pe an în folosul unor particulari. Dar, de 
şi s'a încuviințat raportul ministerului de către Sfatul ex- 
traordinar de atunci, Caimacamii însă — pentru ce şi cum, 
nu pot înţelege — nu l-au întărit; ei l-au amânat până la 
înfiinţarea domniei. 

Acest adaus dar, domnilor, pentru cuvintele ce am arătat 

mai sus, iau îndrăzneâla a rugă pe cinstita adunate a-l şterge 
din buget, mai cu seamă când, după cum se vede, mijloa- 
cele noastre financiare, deşi slabe, totuşi pot acoperi pe 
anul acesta cheltuielile curente, adausul proiectat de legi şi 
a lăsă şi un prisos de peste patru milioane pentru cheltuieli 
extraordinare. Dar şi aşă de n'ar fi, iarăşi aş zice că peniru 
700 mii de lei, ai zeciuiclii adause, iarăşi făcând trebuinţă şi 
împrumutându-ne iarăşi, n'am plăti decât 70 mii lei, fie îndoit 
140 mii lei. Tot este un folos de 260 mii lei şi efectul moral 
pe deasupra. Repet dar a zice isprăvind că onorabila adunare 
va face un act de dreptate şi moralitate desfiinţând acel adaus. 


XI. 


BUGETUL. (l-iul Discurs). 


Şedinţa dela 9 Iunie 1859. — (Monitorul oficial, 1859, 
lulie 13, p. 822), 


La ordinea zilei este discuţiunei asupra raportului secţiunii financiare 
în privința bugetului şi socotelilor. 

Se face propunerea de a se inchide discuţiunea asupra bugetului, de 
a se luă îndată în desbatere bugetul prezentat de minister şi «compa- 
«<rându-l pe de o parle cu acela al anului 1858, slujindu-se pe de alta 
«de observaţiunile secţiei, adunarea să hotărască ceeace va găsi cu cale 
«asupra fiecărui articol, scoțând şi adăugând prin amendamente câte i 
«se vor păreă că cere cuviinţa, şi la trebuinţă, pentru a sa mai desă- 
«vârşită luminare, să ceară a se da citire şi raportului vistieriei dela 
«trecutul Ianuarie împreună cu obşteştile bilanţuri acolo anexate», 


N. ROSETTI susține acest amendament printr'un lung discurs citit. 

B. KATARGIU. — Adunarea să desbată şi să voteze propune- 
rea ce s'a citit. 

I. BRĂTIANU cere ca autorii propunerii so explice, căci d-sa unul 
nu poate pătrunde diferenţa dintre dânsa şi raportul secţiunii financiare. 

B. KATARGIU. — Propunerea diferă şi de raportul secţiunii şi 
de ceeace face adunarea de două zile, căci nu facem decât 


să ne înfăşurăm într'un drum rătăcit. Ni s'au trimis soco- 
telile vistierei să le cercetăm, potrivit convenției şi legilor 

ţării. Le-am trimis la secţie, negreşit, nu ca să petreacă cu 
ele, ci ca să le cerceteze. Ceeace s'a zis că cu votul adu- 
nării de a nu cercetă socotelile în amănunt i s'a ridicat dreptul 
secţiei de a se ocupă de acele socoteli, nu poate fi conse- 
quent. Secţia, având în vedere ordonanța Domnului şi con- 
venţia, şi-a făcut lucra.ea; dar de este imperfectă sau nu, 
aceasta 'e altcevă. Să nu uităm însă că în toate zilele se zoriă 
să-şi dea raportul mai curând, 

Aşă, tot ce a putut face secţia, a fost de a aruncă o pri- 
vire repede, a-şi formă o ideie, pe care a exprimat-o în ra- 
port, apoi a trecut la buget şi a zis că precum guvernul 
a mers şase luni fără buget, să meargă tot aşă până la 
finele anului după bugetul anului 1859. Comisia a mărtu- 
risit că a pierdut din vedere deosebirile ce erau la venit şi 
cheltuieli între bugetul dat de guvern şi cel din 1858. Apoi 
aceste deosebiri au trebuinţă de o autorizaţie a Camerei, ca 
să poată guvernul merge înainte. La venituri, diferenţa cea 
mai mare este următoarea: venitul zeciuielii proprietăţii, care 
â expirat la începutul anului şi pe care ministerul cere să o 
continue şi acest an, precum şi acele 2 parale adaus la ocaua 
de sare ce urmează a se desfiinţă ; iar la cheltuieli, afară de 
cheltuielile ordinare ce sunt conforme cu bugetul anului trecut, 
este adausul lefilor impiegaţilor de gradul inferior. Adausul 
necesar să-l primim, căci aceste lefi s'au hotărît într'o vreme 
când leul preţuiă o rublă de azi; prin urmare nu mai pot 
fi de ajuns sărmanilor impiegaţi, căci seamănă cu o haină 
ce s'a făcut unui copil mic, care făcându-se flăcău mare, 
haina nu-l mai încape. In sfârşit moralitatea şi demnitatea 
guvernului cere să se facă un adaus; căci ce onestitate poţi 
pretinde dela un impiegat, căruia nu-i dai nici cu ce să se hră- 
nească ? Aceste două deosebiri sunt dar cele mai de căpe- 
tenie. Comisia nu le-a băgat de seamă. Ce am vrut noi să 
facem ? Să facem pe faţă ceeace Comisia a făcut pe dos; 
să facem după toate regulele comptabitităţii; lămurind întâi 
bilanţul anului trecut, să vedem ce ne mai rămâne în cassă 
şi apoi să trecem la buget. Nu s'a primit aceasta; s'a cerut 

mai întâi să ne ocupăm de buget. In acest sens se face 
propunerea ce se citi. Nici aceasta nu vă place? Se vede 
dar că cugetul vă este de a face să ne învârtim fără a pro- 
duce nimic. Cel puţin vom lăsă pe lume să bănuescă aceasta. 

Ministerul însă a declarat că, de nu-i vom da buget, gu- 
vernul nu mai poate înaintă. El a făcut o lucrare provizorie, 
numai ca să poată merge înainte ; căci, într'un timp aşă de 
scurt, nu puteă pregăti toate lucrările, cari să schimbe fun- 
damentele acestei ţări, dându-i altele noi. Guvernul merge 
dar pe provizoriu, şi ne-a supus un buget tot provizoriu. 
Pe acesta să-l discutăm, orientându-ne după cel din 1858. 

S'a zis de unii că trebuie să ştie cu deamăruntul pe ce se 
cheltueşte, pentru ca să poată vota ; dar acelea sunt cheltuieli 
hotărite odată pentru totdeauna şi întocmite dela Regulament. 
Ar fi ridicul să stăm acum să vedem câte boabe de grâu 
mănâncă un soldat şi câţi coţi de pânză trebuie pentru o că- 
maşă. Acestea sunt lucruri ce privesc pe Minister, şi pentru 
astfel de lucruri, nu o lună, nu zece, ci ani trebuie spre a 
se discută una câte una. Dar Guvernul nu poate sta fără 
buget. Pe lângă acestea se va lăsă o bănuială că nu voim 
să hotărim cu bugetul nimic, ca să nu venim la socoteli, 
şi că vrem să trecem cu buretele peste ele, ca şi în trecut. 
Ei bine! Un miliard aproape s'a cheltuit dela Regulament, 
în curs de 25 de ani. Şi ce avem? N'avem nimic. Miliție ? 
Nu! Şcoli? Nu! Drumuri? Nu! Arme, temnițe ? Nimic | Abiă 
ne-au rămas din acel miliard nişte rudimente barbare, ce cad 
în ruină şi cari toate trebuie dărâmate, iar în locu-le tre- 
buie făcute altele noi. Şi când avem atâta de făcut, să 
zicem publicului: «nu vrem să intrăm în cercetarea socote- 
lilor, ci să trecem peste ele ?» 

Mai adaug că nu viu cu personalităţi şi patimi, ci cer să 
fim “drepţi pentru toți: judecători reci şi imparţiali, preocu- 
pându-ne numai de binele şi interesul public, lăsând afară 
din Cameră şi din desbatere rude, prieteni, uri şi toate pa- . 
timile. Trebuie să intrăm în acest local curaţi ca sufletele 
muritorilor înaintea scaunului veşniciei şi, după ce vom ieşi, 

să luăm iarăşi slăbiciunile naturii omeneşti. Aci să vedem 
unde este averea Statului, ce s'a făcut cu dânsa? Statul e 
dator milioane pe la particulari cari aşteaptă de ani intregi. 
De ce? Oare Statul e falit? Nu ! Deci cată să li se plătească, 
Dar mai 'nainte de a ne adresă la contribuabili, nu trebuie 
să căutăm pe fundul Casselor, ca să vedem de nu mai sunt 
niscaivă milioane rămase, ca să nu împovorăm ţara cu prea 
multe contribuţii ? 

lată ce cerem cu propunerea ce s'a citit, 

Să intrăm în buget, Să prefacem ce nu vom găsi bine; 
iar pentru socoteli va veni o Comisie specială pe urmă, care 
le va luă cu deamăruntul, şi dacă, la numirea acelei Comisii, 
voiu face şi eu parte dintr'insa, mă îndatorez a fi drept, se- 
ver pentru toţi, şi nu voiu apără pe nimeni, precum nu i-am 
menajat, nici apărat la 1842, 1845 şi 1855. Interesele Statului 
mai presus de toate, iată busola ce mă va călăuzi în toată 
vieața mea publică ! 

PRINCIPELE DIMITRIE GHICA caută să apere Căimăcămia lui Alexandru 
Ghica, aruncând în acelaş timp acuzaţia asupra domniei Principelui Ştir- 
bei şi incheie cerând să se ia socotelile din anul din care nu s'au dat, 

B. KATARGIU, — Atât Principele Dimitrie Ghica cât şi d-l 
Brătianu Zic că sunt acuzaţi de a voi să treacă cu bure- 
tele peste socoteli. Ştiţi prea bine, d-lor, că niciodată n'am 
obiceiul de a acuză pe cinevă, Ceeace am zis nu este că d-lor 
voesc să treacă cu buretele peste socoteliie trecute, dar că 
poate să fim bănuiţi de opinia publică — şi cu oarecare 
dreptate — de a aveă această dorinţă. Cât despre ceeace a 
zis Principele D, Ghica că am uitat să spuiu numele autorului 
contractului pentru consumaţia sării, precum şi de a vorbi de 
cele urmate la arenduirea exportaţiei de sare, am cinste a 
răspunde că, întru cât se atinge de chestia din urmă, e ştiut 
de toţi că pe aceă vreme nu îndepliniam nici o funcţie activă, 
Prin urmare nu puteam şti nimic despre cele urmate. lar cât 
pentru chestia adausului, mai repet şi acum că nu numai am 
numit pe autorii contractului, dar am mai adăugat, când am 
vorbit despre aceasta, că de aş fi făcut eu acel contract, 

niciodată n'aş fi înscris într'insul aceă clauză ; şi că deaceea 
îndată ce am intrat în ministerul finanţelor, întâlnind această 
înprejurare — căci atunci începea şi plata acelui adaus, — 
impresionat de ilegalitatea sa, am şi cerut prin două rapor- 
turi dela fosta Căimăcămie desfiinţarea acelui adaus. Dar 
dacă s'a scris în adevăr de unii şi s'a pus în lucrare de alţii, 
eu nu acuz nici pe aceştia, nici pe ceilalţi. Guvernul ce a pus 
în lucrare această măsură poate nu s'a îndeletnicit a face 
nici o socoteală, precum am făcut-o eu ce am patima lămu- 
ririi ţifrelor, ca să văd până unde se întindeâ câştigul illicit 
al contractelor, cu ocazia acelui adaus. 

Acestea sunt cele ce am avut a răspunde la vorbele Prin- 
cipelui Dimitrie Ghica, zise cu destulă elocuenţă şi delicateţă, 
şi pentru care acum îi mulţumesc. 


PRINCIPELE D. GHICA. — N'am răspuns la unele din zisele d-lui I. Ote- 
telişanu despre Pantelimon. Imi păstrez dreptul de a-i răspunde la timp. 
Atunci voiu dovedi că, deşi s'a făcut de fosta Căimăcămie o faptă ar- 
bitrară în privinţa acestor aşezăminte, însă ea s'a fäcut în urma unei 
fapte mult mai arbitrare de fostul guvern ; căci aşezământul Pantelimo- 
nului, după regulament, rămâne să se administreze de familia lui Ghica, 
N'a fost prin urmare fapta Caimacamului Alexand:u, ci numai contia- 
otrava unui act arbitrariu făcut de Principele Bibescu contra articolului 
120 din regulament, şi dovadă e şi ofisul Principelui Ştirbei, prin care 
incorporează aceste aşezăminte cu ale statului, când lucru regulat eră să 
ceară documentele şi actele, după cari se administrează aceste aşezăminte, 
şi apoi să hotărască, dacă nu cumvă sa urmat întâi hotărînd şi apoi 
cercelând actele, 


CONSTANTIN A, CRETZULESCU, ministrul cultelor. — Dosarul acestei 
pricini este în minister; acolo nu găsesc ofisul de care vorbeşte Princi- 
pele D. Ghica; găsesc numai o lege, in care se zice că Pantelimonul să 
fie admis în fondurile Statului, şi văz şi acum un ofis nou, care sanc- 
ționează a ea lege. 


PRINCIPELE DIMITRIE GHICA, — La vreme voiu răspunde. 


D, I. BRĂTIANU face un amendament la propun:rea celor 5 membri 1) 


1) Cinci deputaţi şi anumo N. Bibescu, B. Bellu, OC. Otetelişanu, Filişana şi D, 
Pliniceanu cereau luarea socotelilor vistieriei dela 1855 până la 1858 inclusiv, iar 
amendumeutul lui [. Brătianu cereă examinarea tuturor socoteli!or încă dela 1847, 

B. KATARGIU. — Să-mi daţi voie să răspunz la acest amen- 
dament cu un fel de mică poveste. Prin acest amendament 
sc cere cercetarea socotelilor dela 1847. Dar această cerce- 
tare este legată de nişte înprejurări politice. Să desființăm 
ceeace putem şi să facem ceeace suntem competenţi a face. 
Să ne inchipuim că am avut o fată, o soră, pe care dând-o 
sub epitropie unui om oarecare, acel epitrop ar îi întrebuin- 
tat rău o parte din stare; că l-am îi tras prin urmare în ju- 
decată şi că tribunalele, din slăbiciune sau părtinire, ar fi 
disculpat pe epitrop şi ar fi găsit că bine s'au făcut acele 
cheltuieli abuzive în paguba nevârstnicei. În urmă, venind alt 
epitrop, acesta mănâncă cu totul starea epitropisitei, şi aşă 
tragem şi pe acesta la tribunal. Oare ce-ar zice tribunalul 
advocatului care ar veni să susţie că, pentru ca să se tragă 
în judecată acest al doilea epitrop, ar trebui să se tragă şi 
cel dintâiu, că şi el a prăpădit starea? Darepitropul dintâiu 
are în mâini hotărârea tribunalului de întâia instanţă; bună 
rea, o are. Tribunalul d'al doilea poate să desființeze pe cel 
dintâiu ? Nu, căşi acest tribunal eră făcut de două puteri. 
Acestea au un legământ cu cele de azi. Suntem veniţi aci 
printr'o parte a tractatului dela Balta-Liman. Cele şapte pu- 
teri au găsit cu cale a ne pune executori ai Convenţiei, pe 
când guvernul dela Balta-Liman se află sub regimul irata- 
tului cu acelaş nume. Acel guvern, fiind controlat de auto- 
rităţile de atunci, a fost găsit în regulă şi prin urmare achitat. 
Oare, lăsând la o pacte aceste consideraţii, n'am greşi noi, 
când am zice să nu judecăm pe al doilea epitrop, fiindcă cel 
dintâiu epitrop a câştigat judecata pe nedrept? 

Cât despre socoteli, eu sunt gata să le cercetăm nu dela 
1847, ci dela 1834, numai să le putem cercetă. 

XII. 
BUGETUL. (Al II-lea Discurs). 


Şedinţa dela 19 Iunie 1859. — (Monitorul oficial, 1859, 
August 3, p. 31i7). 


La ordinea zilei este: 1) Alegerea a 5 membri în Comisiunea pentru 
cercetarea socotelilor, în locul celor ce au demisionat; 2) Votarea în to- 
tal a proiectului relativ la militarii răniţi la 1848; 3) continuarea discu- 
țiunii bugetului. 

Procedându-se la vot, se aleg în comisiunea pentru cercetarea socote- 
lilor Ştefan Vlădoianu, St. Cezianu, I. Slătineanu, Barbu Slătineanu şi 
D. Ştefanopolu. Trei din aceştia şi anume St. Vlădoianu, I. Slătineanu și 
Cezianu demisionează. Atunci se aleg A. Angheleanu, C, Otetelişanu şi 
D. Filişanu. însă şi aceşti doi din urmă demisionează, 


După Í. Brătianu ia cuvântul B. Katargiu. 


B. KATARGIU. — Astăzi, ca totdeauna, ascultai cu îndestulă 
mulţumire cuvântul d-lui Brătianu, rostit în adevăr de astă- 
dată într'un ton mai domol, mai puţin violent decât oricând 
Cu toate acestea, deşi mai puţin înţepoase, mai puţin ascu- 
fite cuvintele d-lui, totuşi d-sa nu se putu stăpâni de a aruncă 
acuzaţii şi a pronunţă cu această ocazie şi*mai mult linia de 
demarcaţie între părţile numite dreapta şi stânga, pe care 
toţi ştiţi că dela 22 Ianuarie şi până acum am respins-o din 
toate puterile mele, m'am luptat în toate zilele şi în toată 
ora spre a o şterge. Am strigattotdeauna: «Nu voiu dreapta 
şi stânga !» Ce mi s'a răspuns? E de prisos a o mai zice, 
protocoalele sunt de faţă. 

Viu acum la chestie. 

Bugetul, dându-ni-se aici de minister, s'a trimis la secţie; 
ea ne-a înfăţişat o lucrare imperfectă, — sunt cel dintâiu, 
care am mărturisit-o. Dar, în raportul ei, ea a arătat trei ar- 
ticole de principiu, cari — fie juste, fie asupritoare în fon- 
dul lor — nu arătau nicidecum că celelalte articole nu au 
trebuinţă de cercetare. Rău este aceasta sau ba? Nu ştiu. 
Ea n'a zis: «celelalte articole n'au trebuinţă de cercetare». 
Indată după această citire, s'a ridicat un glas mare, un glas 
de Stentor contra secţiei şi a părţii drepte, zicând că este nu 

numai un partid contra altuia, ci un partid de persoană 
contra altei persoane. Au trecut mai multe şedinţe, şi, la vi- 
jelia de acuzaţii şi incriminări prin care am fost calificaţi de 
instrumente de răsbunare, de partizani ai unuia şi altuia, de 
trădători chiar, această parte ce se califică de «dreaptă» a răs- 
puns totdeauna printr'o răbdare nemărginită, printr'un stoi- 
cism, la care negreşit nimeni nu s'a aşteptat. Acum auzii 
dela un onor. preopinent că această parte, voind a săpă o 
groapă, a căzut în cursa ce pregătise. Aşă dar e cursă, e 
viclenie. 

Cu această sarcină de acuzaţii despreţuitoare, pe care tot- 
deauna am respins-o, deşi cu cea mai mare moderație, dar 
cu cuvinte îndestul de categorice — protocoalele le dovedesc 
în sfârşit — am ajuns la alegerea Comisiei de ieri. Partea 
dreaptă şi stângă eu nu le recunosc, am zis-o în mii de rân- 
duri, nu voiu să înţeleg 'această deosebire! S'a ales dar aceă 
Comisie nici din dreapta, nici din stânga, ci din deputaţii 
Camerei. Cu spaimă am auzit însă îndată ridicându-se o fur- 
tună, pe care nu o nădăjduiam. Am văzut ieşind din lucrul 
cel mai conştiincios un nou izvor de acuzaţie, şi acestea toate 
numai pentrucă numele sau poate chipul persoanelor sale 
nu plăceau la o parte. Am auzit o acuzaţie, care nu s'a mai 
pomenit in analele parlamentare, anume că o parte a Ca- 
merei nu e onestă, nu e demnă, ci vicleană şi părtinitoare şi 
că unii din d-nii deputaţi din stânga cer a-şi da demisia 
dintr'o Cameră, care nu mai merită acest nume. 

De aş fi fost aici la locul meu de deputat, aş fi protestat 
cu glas mare, căci e un lucru neauzit, neiertat, a acuză o parte, 
pentrucă alegerea ei nu place celeilalte; dar eram pe scaunul 
prezidenţiei, şi a trebuit să tac. Am simţit că a mea poziţie 
cereă dela mine o nouă jertfă, o nouă dovadă de răbdare. O 
parte şi cealaltă au intrat în vorbiri, în transacţii. Nu sunt 
transacţii cu conştiinţa, d-lor, nu! Deaceea ne retragem acum. 
D-voastră n'aţi avut încredere în noi. Ei bine! noi avem în 
d-voastră; deaceea lăsăm onoarea şi răspunderea toată asu- 
pră-vă. 

Am mai auzit zicându-ni-se că ne temem de a intră în so- 
cotelile Guvernelor trecute şi deaceea ne retragem. 

La aceasta aduc aminte Camerei că, după acuzaţiile împo- 
vărătoare şi în nenumărate rânduri repetate, după răspunsul 
din partea noastră, după îmbrâncirea sistematică a tuturor 
amendamentelor noastre, am votat, mai în unanimitate, amen- 
damentul d-lui Boerescu, care cereă socotelile dela 1848. Ştiţi 
prea bine, domnilor, că, încă din cea dintâi şedinţă a acestor 
desbateri, am fost cel dintâiu care am declarat că nu numai 
nu mă împotrivesc la aceasta, dar aş voi să le putem cer- 
cetă şi dela 1834. De am făcut observaţie Camerei ca nu 
cumvă, înnodând noi lucrări de o fire alta decât cele pre- 
văzute de Convenţie, să nu primejduim interesele Statului, a 
fost oare pentrucă nu voiam a le cercetă şi pe acelea sau 
pentrucă ne temeam să nu fim stăviliţi de a cercetă şi pe 
cele ce avem în mână? Ce mi s'a răspuns? Că suntem ins- 
trumente de răsbunare, că deschidem drum streinilor în ţară 
şi altele asemenea, şi de mii de ori repetate! La acestea 
noi v'am răspuns cu demisia noastră. «Noi suntem părtini- 
tori». aţi zis. Nu aveţi încredere în noi? Ne retragem dar, şi 
noi ce avem încredere în d-voastră, vă dăm locul nostru. Ni 
s'a mai făcut asemenea întrebarea de ce ne-am abținut? 
Ne-am abținut pentrucă, neștiind ce este dreapta sau stânga 
şi alegând în conştiinţă, nu voiam să displăcem unei părti şi 
să mai aducem incidente ca cele de ieri. Ne-am dat demisia, 
căci, după neîncrederea şi acuzaţiile ce ne-aţi aruncat, nu mai 
puteam rămâneă cu onoare în aceă comisie. Noi avem în- 
credere în stânga— o numesc aşă, fiindcă m'au silit să o 
numesc — şi iarăşi declar că, dacă comisia va veni aici cu 
o lucrare limpede, dreaptă şi legală, vom votă pe faţă pentru 
comisie, eu cu toţi colegii cari vor aveă încredere în mine. 
Nu ştiu de eră să se întâmple tot aşă şi de lucram noi. Mă 
tem că atunci eră să se întâmple una din două: de aveam 
majoritatea in comisie şi minoritatea în Cameră, atunci erà 
să fim stigmatizaţi şi acuzaţi de părtinitori; iar de eram în 
majoritate in Cameră, am fi fost negreşit şi atunci acuzaţi şi 

arătaţi ca o majoritate nedreaptă şi apăsătoare, ce-şi între- 
buinţează puterea, spre a apără interese meschine şi perso- 
nale sau a năpăstui pe neprietenii săi. 

Conchiz cu cugetul curat: avem încredere în d-voastră. Adu- 
ctţi o lucrare limpede aici, şi noi vă vom susţineă. Mai mult 
încă: vă vop sili să ziceţi că în adevăr dreapta şi stânga nu 
mai există, 


XIII. 


DESFIINŢAREA SCUTELNICILOR — BOIERIMEA NOASTRĂ 
DIN TRECUT. 


Şedinţa dela 24 Iunie 1859. — (Monitorul oficial, 1859, 
August 31, pag. 413), 


La ordinea zilei este discuţiunea asupra articolelor în parte ale bu- 
getului. 

Asupra unui amendament propus de I, Brătianu relativ la desființarea 
scutelnicilor şi la indemnizarea celor ce aveau scutelnici, B. Katargiu pro- 
nunţă acest discurs, 


B. KATARGIU. — Dacă iau astăzi cuvântul, nu o fac ca să apar 
un privilegiu, ci ca să îndreptez o ideie greşită, o tendinţă ce 
a servit, din nenorocire, a aspri din ce în ce mai mult spi- 
ritul de desbinare, a însemnă cu o trăsură mai adâncă linia 
de demarcaţie dintre partea aceea (arătând spre stânga) şi 
partea aceasta (arătând spre dreapta) a Adunării, Zic dar că 
astăzi nu e vorba de privilegiu, ci de o simplă indemnizaţie 
sub o formă viţioasă, 

Să cercetăm istoria acestei indemnizaţii. Cu acest prilej, voiu 
aruncă o căutătură repede şi asupra istoriei acelora ce cu ră- 
măşiţele acestei indemnizaţii au ajuns până la noi, aducân- 
du-le împreună cu răn.ăşiţele sfâşiate ale naţionalităţi noastre : 
temeiuri pe cari ne sprijinim astăzi, ca să reînființăm năbu- 
şita noastră naţionalitate şi pe cari, de le-am fi pierdut, am 
fi pierdut împreună cu ele şi dreptul de a mai fi vreodată 
najie. Dar så venim la chestie. 

Ce erau scutelnicii pe vremea când se dau scutelnici ? Scu- 
telnicii erau o serie de răsplătiri, un fel de pensie progresivă, 
ce se da celor ce slujiau ţării. Aceşti oameni dar aduseră 
țării lor un şir de servicii însemnate, în schimbul cărora 
aceasta le acordă un număr mai mic sau mai mare de scu- 
telnici, proporţionat cu gradul în care ei binemeritaseră dela 
dânsa. 

Deci ceeace eră, nu erà un privilegiu, ci o răsplătire oare- 
cum meritată. 

D-lor! Când judecăm trecutul, trebuie să avem cea mai 
mare grijă de a nu ne lăsă să fim stăpâniţi de nici o patimă, 
de nici un sentiment de ură sau de răsbunare. Să ne ferim 
în tot minutul de a cădeă în crima nedreptăţii şi de a învi- 
novăţi pe cinevă, pe care poate am fi datori să-l binecuvântăm, 
luând drept izvor al unor fapte o ideie greşită, o nălucire cu 
totul contrarie adevărului. 

Să cercetăm dar adevăratul izvor al instituţiei, de care e 
vorba, şi atunci să ne pronunţăm în deplină cunoştinţă de 
cauză, cu întreaga convicţie că ea constituie sau nu un pri- 
velegiu. 

Scutelnicii, d-lor, în vechime, atunci pe când se dau scu- 
telnici, se câştigau pe temeiul unui rang, şi rangul eră o răs- 
plată de slujbă —se înţelege că nu vorbesc de abuzuri; 
abuzul nu face legea. Şi ce erau acei scutelnici ? Nişte oameni, 
cari, în loc de a plăti contribuţia, numită atunci bir, către 
Stat, o plătiau către un particular. Acum că această ins- 
tituţie e rău înţeleasă, nesăbuită, barbară chiar, nu zic nimic. 
Dar care nație după faţa pământului n'a avut asemenea in- 
stituţii ciudate şi barbare, ba încă şi mai barbare chiar? 

Dar, şi aşă fiind, această formă de răsplată a încetat de 
mult. Scutelnicii s'au prefăcut în indemnizaţii de bani dea- 
dreptul dela guvern, într'o adevărată pensie. 

Cu dreptate oare ar fi acum şi vrednic de sentimentele de 
omenire ce profesăm aci în toate zilele de a lipsi de cei după 
urmă izvor de vieaţă pe nişte bieţi bătrâni sau văduvele lor, 
numai pentrucă aceştia au avut reaua soartă de a sluji ţării 

lor înaintea Regulamentului, în vreme ce toţi slujbaşii dela 
Regulament încoă se bucură de nişte pensii mult mai însem- 
nătoare? Nu. O asemenea faptă nu ar fi numai nedreaptă, 
ci în adevăr barbară. D-lor, se spunem mai bine lucrurile pe 
faţă. Calificând indemnizaţia scutelnicilor de privilegiu, măr- 
turisiţi că n'aveţi în vedere această ticăloasă răsplată a unor 
sărmani slujbaşi. Nu; preocupaţia d-voastră nu este aceasta, 
ci din nenorocire aceă ură neîmpăcată, de care sunt neincetat 
frământaţi unii dintre d-voastră, în contra acelei clase de oa- 
meni, pe cari îi numiţi aristocrația. E de neapărat dar ca să 
dăm o repede deluşire şi asupra acestei chestii. 


. Să cercetăm ce e această uricioasă aristocrație, ce fu ea în 
țara noastră? 

Această dorinţă e o simţire dureroasă ce fierbe în sufletele 
noastre de acum zece ani şi care s'a deşteptat şi mai vie de 
şase luni încoă. Zece ani trecuţi sunt de când plouă asupra 
aristocrației tot felul de acuzaţii, de incriminări, de calomnii 
infame! Şi din ce în ce se fac mai ascuţite, mai veninoase, 
mai sângerătoare! 

Să vedem dacă aceste incriminări, ce revărsaţi cu atâta 
vrăjmăşie asupra aristocrației, pleacă cel puţin dintr'o cugetare 
înaltă, dacă ele şi-au originea in nişte principii de reînviere 
a naţiei, pe cari aceă aristocrație le-ar fi respingând, sau într'o 
pornire de patimi micşorătoare şi meschine, de nişte interese 
mârşave. 

Să vedem! 

Ce a fost boierismul şi pe ce s'a bazat el dela descălică- 
toare? 

Incepând dela întoarcerea Românilor în ţara noastră sub 
Radu-Negru, boierismul se înfiinţă pe temeiul virtuţilor răs- 
boinice. Cine ziceă boier, ziceă ostaş, ziceă viteaz. 

Dar să lăsăm vechea istorie a strămoşilor noştri, căci e 
ştiută de toţi, şi să vorbim de cele petrecute în nişte vremi 
mai apropiate de noi. 


Barbu Katargiu. — Discursuri. 19 

După veacurile de lupte crude şi de izbânzi strălucite, ve- 
niră veacuri de nenorociri şi umilinţă, cari făcând să cază 
armele din mâinile Românilor, noblețea singură puteă fi che- 
mată a mai sprijini drepturile primejduite ale țării; ea, precum 
le sprijinise cu armele în mână în vremile trecute, se nevoi 
a le apără prin mijloacele iscusinţei, moderaţiei, înţelepciunii, 
şi, vai! chiar ale umilinţei. 

Dar o nație, care-şi pierde armele, e silită a alergă la ase- 
menea triste mijloace sau a pieri. Aceasta făcură şi boierii. 
Deşi dezarmaţi, ei nu părăsiră steagul naţionalităţii, nu se des- 
curajară, nu-şi lăsară fara în dezorganizare; din potrivă, ei 
căutară a o scăpă dintr'o desăvârşită robie, plătind adesea a 
lor statornicire cu capul. Deşi armele erau sfărâmate în mâinile 
lor ei opuseră puternicilor lor biruitori pavăza biruiţilor: su- 
punerea, blândeţea, răbdarea. Și nu fu în zadar, căci, de sufe- 
riră ei atunci, ne bucurăm noi astăzi. 

Acum să ne apropiem şi mai mult de vremea noastră. 

Sunt familii — pe cari nu voesc a le numi aci, ca să nu 
dau să se crează că voesc îngâmfarea sau caut a linguşi pe 
cinevă — sunt familii, zic, aci în Cameră ce fură reprezentate 
la 1821 de nişte barbaţi, ale căror nume merită a fi înscrise 
de condeiul dreptăţii pe piatra nemuririi. Ei veniră cu capul 
în mână, nu ca să capete posturi şi domnie, ci ca să-şi scoaţă 
patria din abisul în care căzuse. 

Eram copil, dar îmi aduc aminte că cea dintâi privelişte 
ce mi se înfăţişă, când mă întorsei In Capitală, fu sângele 
de Român răspândit pe zidul caselor răposatului Barbu Vă- 
cărescu. E ştiut de toţi că, în aceă tristă vreme, nimeni nu 
puteă ieşi din casă afară pe uliţă cu siguranţa de a se mai 
întoarce. Capul de revoluţionar eră taxat o mahmudeă; şi e 
lesne de înţeles că între capul de revoluționar şi capul unui 
paşnic cetăţean nu eră nici o deosebire, ca nă nu fie luat unul 
pentru altul. Aceasta era starea lucrurilor, aceasta eră poziţia 
țării, când mai mulţi dintre cei mai de frunte boieri, luându-şi 
inima în dinţi, se întoarseră pe pământul lor, ca să-l scape sau 
să piară cu el. Ei nu aşteptară, pribegind sau preumblându-se 

prin lume, până va trece furtuna şi apoi să se întoarcă, ca 
să copleşească slujbele şi posturile de căpetenie. Nu. Ei veniră 
în mijlocul primejdiilor, ca să se împărtăşească de suferinţele 
compatrioţilor lor, să le uşureze, pe cât vor puteă. Acestea 
sunt slujbele boierilor; aceştia sunt boierii, în faja cărora 
d-voastră aveţi impietatea de a aruncă tina patimilor d-voastră! 

Tot aceştia sunt boierii pe cari îi numiţi vrăjmaşi ai poporului, 
cari, chiar sub năpraznica oblăduire a Fanarioţilor, tot izbutiră 
a zidi spitale, a înfiinţă şcoli, a institui fonduri pentru trimi- 
terea tinerilor în statele civilizate, ca să se formeze în ştiinţa 
lor. Rezultatul acestor măsuri, ce cu Regulamentul se desvol- 
tară şi mai mult, sunt învederate. 

Dovada o avem chiar aci în Cameră, căci din asemenea 
tineri avem astăzi între noi colegi, cari nu crez că pretind a 
fi altcevă decât fii ai poporului, nici că ar fi aşă de învăţaţi, 
dacă acei neînvăţaţi boieri nu le-ar fi votat fonduri, ca să se 
ducă să capete învăţătură. 

Dece dar această pornire asupra celor ce aveau puterea în 
mână şi cari poartă un nume, dacă a lor putere nu a fost în 
toate rău întrebuințată şi dacă acel nume a fost purtat cu 
vrednicie ? Este oare o crimă de a se trage cinevă din vechime? 
Este o necinste de a purtà cinevă cu fală numele tatălui său, 
când părintele a fost om de cinste? Eu întreb pe cine va voi 
să-mi răspunză. Când înaintea unui străin am arătă pe cinevă 
din noi că e feciorul lui Gâdea, ce ar zice? Părea-i-va bine 
sau s'ar socoti insultat? Insultat? Şi de ce? De ce infamia 
tatălui, şi o infamie poate izvorită din împrejurări nenorocite, 
să se reverse pe capul fiului? De ce cel puţin fiul să caute 
a o ascunde şi fii unor părinţi onoraţi să nu se mândrească 
cu numele ce poartă, mai vârtos când sunt vrednici de a-l 
purtà? De ce dar d-voastră, pe singurul cuvând de nobili, de 
aristocrați, vreţi să stigmatizaţi pe aceşti oameni ca pe nişte 
paria? Temeţi-vă, domnilor, temeţi-vă că va veni o vreme, când 
vi se va măsură cu măsura cu care măsuraţi altora astăzi. 
Aveţi copii sau veţi aveă, Părea-vă-va bine, vă întreb, când 
într'o zi vor veni alţii să le zică: «afară din mijlocul nostru, 

sunteţi nişte paria, căci aveţi un trecut, aveţi părinţi cu un 
nume, tatăl a fost boier»!!! Ştiţi bine, d-lor că şi d-voastră 
vă numiţi boieri de către clasele mai de jos. 

Acesta este boierismul, d-lor, aceasta este istoria sa trecută 
actuală şi viitoare. Incetaţi dar, vă conjur! Acest răsboiu pri- 
mejdios pentru societatea noastră e o sinucidere reciprocă. 
Băgaţi de seamă! E un element din care nu va izvori decât 
mult rău pentru biata noastră patrie. 

Elementul de ură şi de vrajbă nici a fost, nici va fi vreo- 
dată aducător de bine. Boierii v'au dat dovadă că n'au alta 
în vedere decât tot ce aveţi înşivă. Chiar alaltăieri, după ce 
au primit în unanimitate recrutaţia obştească, ei întinseră a 
lor râvnă de a vă urmă, până a face o greşeală. 

Daţi-mi voe a nu numi într'alttel votarea contribuţiei directe, 
după modul cum s'a votat. Intocmirea unui impozit pe baze 
cunoscute și economice, ce slujesc în toată lumea civilizată 
la aşezarea impozitelor? Nu. Un folos însemnat provizoriu, 
care să vie în ajutorul finanţelor Statului? Iarăşi nu. Care 
dar? Zelul cel adevărat al acestei votări n'a fost, d-lor, vă 
mărturisim în toată sinceritatea, n'a fost decât reaua gândire, 
dorinţa de a umili aristrocaţia. Aţi văzut însă că v'aţi înşelat. 
Aristrocaţia ce ziceţi că este partea dreaptă, în loc de a se simţi 
umilită, v'a arătat a ei grăbire de a intră în contribuţie ca 
cel mai de jos concetăţean Nu, aristrocaţia nu se simte umilită, 
ci onorată de acest impozit; asemenea idei nu intră decât în 
mintea unor oameni cu cugetări ghemuite, meschine şi al 
căror punct de vedere scurt nu se întinde mai departe de puţin 
preţioasa lor persoană. 

In loc dar ca, printr'un vot vrednic de oameni serioşi, să 
intocmiţi un impozit regulat, ce aţi făcut? Aţi pus o contri- 
buţie de râs şi în ceeace priveşte baza şi în ceeace priveşte 
tifra lui şi aţi păgubit Statul de vreo cinci-şase milioane ce 
ar fi adus un impozit cuvenit, lăsându-i acum să adune cum 
va puteă abia vreo şase-şapte sute de mii de lei. 


C. CRETZULESCU, — D, Katargiu iese din chestie. 

D. GHICA. — Trebuie să ne apărăm, suntem în drept de a o tace, (Con; 
fuzie) 


I. BRĂTIANU. — Să urmăm, D., Katargiu, din contră, e foarte în chestie, 


B. KATARGIU, — De-aş fi voit să mă opun la desfiinţarea 
privilegiilor, aş fi propus ca cel puţin să ni se întoarcă taxa 
diplomelor. Taxa aceasta, e ştiut de toţi, se suie, pentru unii 
din boieri din întâiele ranguri, la câtevă mii de de lei, cari 
fac un capital, a cărui dobândă cu drept cuvânt se poate 
socoti că înfiinţează o contribuţie anuală. Aş fi putut dar zice; 
«Voiţi a desfiinţă privilegiul boieriei? Foarte bine! Dar atunci 
întoarceţi înapoi acel capital; sau ceeace voiţi a face este o faptă 
necuvenită». N'am zis însă nimic de felul acesta. Vedeţi dar 
care din aceste două tabere ale Adunării este cea nedreaptă. 
Boierii, nu; căci ei au primit cu bucurie şi recrutaţia şi con- 
tribuţia generală — cât de prost a fost întocmită — precum 
şi orice li s'a înfăţişat în folosul obştesc. Nu e dar spiritul 
de dreptate, interesul şi binele obştesc ce vă insuflă, când 
cereţi a luă bucătura de pâine din mâna bieţilor bătrâni slujbaşi ; 
ci ura şi patima ce hrăniţi în veci contra acelora pe cari îi 
numiţi aristocrați; şi spre a vă mască aceste sentimente con- 
damnabile, vă sprijiniți pe excepţii şi pe abuzurile ce s'au stre- 
curat; şi aceasta nu în totdeauna, ci după vremi. 

Aduceţi-vă însă aminte, d-lor, că Dumnezeu zise într'una 
din zile lui lona: «De voiu găsi un singur drept în Cetate, 
Cetatea nu va pieri!» D-voastră, din potrivă, e destul să bă- 
nuiţi că e un drept în Cetate şi, de ar fi într'a d-voastră putere, 
aceă ticăloasă Cetate ar fi spulberată la cele patru vânturi. 
Aveţi dreptate, nu sunteţi dumnezei, ci oameni. Şi ce oameni!... 

Conchiz dar şi zic: scutelnicii nu sunt un privilegiu feudal, 
ci o răsplată meritată a serviciilor aduse Statului. Lăsaţi dar 
în pace indemnizaţia şi pe cei ce o primesc; numărul lor nu 
este aşă de mare. Vremea lor e măsurată. Nu mai au mult a vă 
supără. Cu dânşii se va stinge şi această datorie a ţării către 
cei ce au slujit-o. 

Fa vă e supărătoare, căci ajută pe nişte oameni, pe cari îi 
bănuiţi a nu fi de aceeaş credinţă cu d-voastră. Puțin, şi cei 
mai mulţi din ei vor încetă de a vă mai supără. 


1]. BRĂTIANU. — D- Cretzulescu ziceă că d-l Katargiu a ieşit din chestie ; 
nu, ci a ridicat chestia. 


C. CRETZULESCU. — Ziceam că a ieşit din chestie, căci reclamă asupra 
unui vot al Camerei, 

B, KATARGIU,. — Nu reclamam, ci rectificam calitatea lui. 

I, Brătianu, C. Bozianu şi V. Boerescu iau pe rând cuvântul spre a 
demonstră că scutelnicii şi poslujnicii nu sunt un drept, ci un privi- 
legiu şi prin urmare, conform Convenţiei, trebuie desființați. Pe de altă 
parte Ministrul Cultelor, C. A. Cretzulescu şi G. Văleanu afirmă că 
scutelnicii şi poslujnici constituesc un fel de pensie pentru servicii făcute 
şi prin urmare instituţia lor nu conţine nimic contrariu Convenţiei. 


B. CATARGIU zice că, dacă n'ar fi avut orele scurte, ar fi dorit să răs- 
punză la toţi d-nii preopinenţi. Îşi rezervă insă dreptul de a răspunde 
d-lui I. Brătianu altă dată, până unde a fost folositoare retragerea la 21 
şi la 481), 

Viu însă asupra ziselor d-lor Bozianu şi Boerescu, ca să le 
arăt că sunt greşiţi. D. Bozianu ziceă că acum trebuie să se dea 
pensie. Ei bine! dacă acum sunt lefurile mici, cercetând pe 
cele de atunci, le găsim că erau aşă de mici, încât nu sunt 
vrednice de însemnat. Atunci aveam şi lefuri mai mari şi am 
dat şi gratificaţii, ca să se facă un capital şi acel capital să 
dea un venit. Şi cu toate acestea se dau şi lefuri şi pensii, 
Deosebirea este că acum se dau pensii, pentru un termen de 
servitiu şi atunci se dau pentru fiecare slujbulițţă. Să vedem 
acum ce erau scutelnicii. Ei erau un fel de transacţie finan- 
ciară, Ministrul de atunci zisese: «Decât să-mi aducă contri- 


1) I. Brătianu zisese: «La 21 şi la 48, Românii s'au sculat ca să-şi 
redobândească drepturile lor naţionale. La 21 şi la 48, unii rătăciţi au 
părăsit tabăra română, care oricât de mică şi de necompletă ar fi fost, 
eră de datoria oricărui Român să vie să se lupte acolo, iar să nu fugă... 
Au venit streinii şi pe aceia ce i-au găsit în tabără, i-au persecutat; şi 
la 48 ca şi la 21, aceia cari dezertaseră tabăra au venit şi au profitat 
de situaţia ţării şi au luat bunurile ei». 

buabilii contribuția la Minister şi Ministerul să o dea la câtevà 
persoane, mai bine să o dea contribuabilii deadreptul acelor 
persoane. A venit Regulamentul şi a pus in locul scutel- 
nicilor, pensiile. Prin urmare azi avem două clase de oameni: 
pensionari şi scutelnici. Ei bine! eu zic că nu este cuviincios 
ca acelor oameni bătrâni, cari au servit înaintea Regulamen- 
tului, să le luăm dreptul de pensie, pentru cuvântul că aceâ 
pensie se numeşte indemnizaţie. De este vorba de scutelnicii 
de cari vorbi d-l Boerescu, d-lui are dreptate şi nimeni n'a luat 
nici o indemnizaţie pentru ei. 


XIV. 


BUGETUL CULTELOR. 


Sedinja dela 26 Iunie 1959. — (Monitorul oficial, 1859, 
Septemvrie 14, p. 441). 


La ordinea zilei e discuţiunea asupra bugetului Cultelor. 


I. BRĂTIANU propune următorul amendament, pe care, în principiu, îl 
susţine şi V. Boerescu: «Potrivit cu art. 45 din Convenţie, care zice 
«că privilegiile şi scutirile vor fi desfiinţate, se hotărăşte ca toate mănisti- 
«rile din Țara Româneneastă, pentru cari Regulamentul Organic face o 
„scutire şi aşează un privilegiu, să intre în categoria comună a celor- 
«lalte mănăstiri şi Ministerul Cultelor să ia administraţia lor». 

B. KATARGIU. — Înfiinţarea tuturor mănăstirilor în general 
se datoreşte parte familiilor din ţară, parte Domnilor noştri. 
Donaţiile s'au făcut cu felurimi de condițiuni, privitoare mai 
mult sau mai puţin la folosul public şi al religiei. Aci dar 
se leagă două cestiuni mari. Întâi dreptul proprietarului de 
a lăsă un legat cu ce condiţii va voi el, şi al doilea dreptul 
public, asupra căruia Guvernul aveă totdeauna un drept de 
tutelă. Trebuie dar să facem deosebire între mănăstirile, pentru 
cari fundatorii lor vor fi format un fel de resticțiune că le 
ridică pentru cutare trebuinţă publică sau ai căror ctitori ori 
moştenitori au dispărut după faţa pământului şi, de altă parte, 
Guvernul a luat sarcina de a execută acel testament. Dar ce 
vom face când în testamente vom găsi zicându-se curat că 

administrarea acestora se dă cutărei familii? Putea-vom desfiinţă 
acest drept? Eu zic că nu, căci numai pe baza condiţiunilor 
acestea s'au înstreinat acele averi în foloşul public. Astfel el 
a zis: «dau averea mea în vecii vecilor să fie spre folosul 
public, însă totdeauna încredințarea mea este de-a fi executor 
testamentului meu cutare persoană; şi Guvenul să nu se 
amestece la nimic». Poate Guvernul veni şi zice; «bună este 
clauza de a fi averea în folosul public, dar tutorul să fiu eu». 

Aşă dar de vom pune principiul ca toate mănăstirile să 
intre în Cassa Centrală, nu cumvă vom privă pe public de 
acel folos, şi cu restricţiunea de a fi guvernate de nişte tutori 
adhoc ? 


I. BRĂTIANU. — Imi pare bine că d-l Katargiu a tratat chestiunea din 
punctul de vedere general, Dv. sunteţi pe tărâmul feudal şi sunteţi foarte 
consecvenţi ; noi însă pe tărâmul dreptului public modern, dreptul social, 
care azi s'a întins în toată Europa. Chestiunea -ce ni se înfăţişează azi 
este o chestiune care a despărţit Europa un veac şi jumătate, şi până 
astăzi nu s'a hotărît încă în toate locurile; aceasta este secularizirea 
bunurilor clericale. Mănăstirile s'au fundat pe timpul feudal; atunci dom- 
niă dreptul feudal; pe urmă însă a venit a predomni dreptul social, 
Când s'a înfiinţat mănăstirile, societatea nu eră nici completă, nici nu 
aveă asigurarea de azi; braţul cel mai puternic eră apărătorul unui drept. 
Deaceea, când se făceă un stabiliment public, se puneă sub patronajul 
unei familii puternice, şi, fireşte, fiecare alegeă familia sa. A venit însă 
timpul când societatea Europei s'a constituit pe alte baze, s'a pus dreptul 
public pe deasupra dreptului individual, şi atât de puternic, încât poate 
da asigurări oricărui stabiliment... 

Regulamentul nostru are multe lucruri rele, dar are şi cevă bune, Eu, 
în străinătate, mă lăudam cu două lucruri: 1) Cu desființarea pedepsei 
cu moarte şi 2) cu secularizarea bunurilor clericale. Eu, în adevăr, ve- 
deam în Regulament acest principiu... Din acest punct de vedere noi 
plecând, am aplicat la aceste mănăstiri art, 47 din Convenţie, 


B. KATARGIU. — Cu părere de rău sunt silit să mai ostenesc 
şi eu Adunarea. D-l Brătianu a pus chestia pe un tărâm 
istoric. D-l Brătianu veni şi, în puţine cuvinte, ne redeşteptă 
nişte amintiri istorice şi ne zise că suntem pe tărâmul feudal. 
Răspunsul meu este că feudalitatea în România m'a existat 

niciodată. Feudalitatea s'a introdus în Franţa, Germania şi 
în celelalte părţi ale Europei. Şi iată cum. 

Precum este ştiut, peste elementul roman ce stăpâniă o 
parte a lumii de atunci, veniră Goţii, cuceriră pământul şi, 
în puterea conchistei făcute, reduseră pe locuitori în stare de 
servi. Aceasta fu baza societăţilor moderne, cărora le trebuiră 
acele sguduiiuri, pe cari ni le scrie istoria, ca să se poată 
preface. 

La noi însă elementul got nu predomină ca acolo, ci din 
potrivă colonii romani ştiură să rămână stăpâni în pace pe 
pământ, afară numai dacă se vor sculă Dacii să ne conteste 
pământul cucerit dela dânşii. Posesorii dar de pământ la noi 
nu sunt decât moşneni, adică locuitorii cei vechi sau cumpă- 
rătorii, şi ca cumpărător, mi se se pare că cinevă trebuie să 
fie mai absolut stăpân pe averea sa şi decât chiar cel din- 
tâiu posesor. Dreptul sfânt şi consfințit al proprietăţii ne duce 
în urmă, fireşte, la îndatorirea de a respectă testamentele 
ce sunt ultima voinţă a acelora cari astăzi nu mai există, ca 
să-şi poată operă drepturile, dar a căror cenuşă noi trebuie 
să o binecuvântăm, căci ale lor sentimente de iubire de oameni 
le simţim până acum prin binefacerile ce au testat. Când 
dar aceşti oameni simpli, dar religioşi, — şi când zic «reli- 
gios» înţeleg «virtuos», căci cine înţelege religia în partea ei 
morală şi binefăcătoare e singurul adevărat religios, — când 
dar acei oameni, cu jertfa intereselor chiar ale moştenitorilor 
lor, au instituit acele stabilimente filantropice, au voit cel 
puţin să lase urmaşilor lor, familiilor lor, în locul averii ma- 
teriale, de care i-au lipsit, cel puțin mulţumirea, fala de a 
îndeplini ei dispoziţiile testamentului, de a fi ei, fiii fiilor lor 
şi strănepoţii strănepoţilor lor, executori testamentari, dar nu 
unii sau alţii, nu Domnul Ţării, nu Miniştrii sau Guvernul; 
căci de a fi voit acei răposaţi să însărcineze pe aceştia, pe 
aceştia i-ar fi însărcinat cu executarea voinţelor lor. Dar a 
veni noi astăzi şi a zice: «Testamentul e bun, pe câtă vreme 
ne deschide nouă oamenilor publici oarecari împărtăşiri în 
averea testatorului ; dar, când e vorba de a lăsă aceă avere 

în mâinile rudelor sau ale numiţilor într'adins executori tes- 
tamentari, atunci testamentul este rău şi trebuie să-l schim- 
băm, e un act feudal, trebuie nimicit. libertatea, veacul, năra- 
vurile civilizaţiei ne dau acest drept», —a veni să zicem 
aceasta, domnilor, este nu numai a face un act irreligios şi 
immoral, dar am da chiar un drept şi moştenitorilor să ne zică: 
«O! oameni ai civilizaţiei şi ai libertăţii, părinţii noştri au lăsat 
o avere spre împărtăşirea societăţii cu condiţiile acolo pres- 
crise; voi advocaţii înfăţişători ai acestei societăţi, rupeţi tes- 
tamentul ; atunci dar şi noi intrăm deadreptul în averea 
strămoşilor noştri, căci atunci care mai e dreptul nostru asupra 
acelei averi, dacă contractul ce vă chiamă să vă folosiţi de 
dânsa l-aţi rupt?» lată ce vă vor zice, domnilor, moştenitorii 
testatorilor ce vreţi să desmoşteniţi. Şi vor aveă dreptate. 

Dar daţi-mi voie a adâugă aci o întrebare. Găsiţi oare 
d-voastră că daniile de binefaceri nu mai sunt din veacul 
nostru, că nu se mai fac acum asemenea jertfe şi nici trebuie 
să se facă? De gândiţi aceasta, nu primejduiţi într'adevăr 
nimic. Dar de credeţi că se mai pot găsi suflete înalte, cugete 
binevoitoare, cari pot să lase societăţii cevă danii, cu cari 
să vie în ajutorul slăbiciunilor şi nenorocirilor omeneşti, apoi 
atunci, domnilor, daţi-mi voie să zic că închideţi pentru tot- 
deauna uşa unor asemea danii şi prin urmare vă face pricinui- 
torii unei pagube însemnate societăţii. 

Boerescu. — D. Katargiu e contra acestui principiu şi prin urmare nu 
vrea să voteze pentru amendament; atunci însă ar trebui să critice pe 
cei ce au luat iniţiativa, nu pe noi. 

B. KATARGIU. — Principiul meu este să se sfinţească toate 
testamentele. 


In urma acestui discurs, amendamentul lui I. Brătianu, precum şi 
amendamentul lui V. Boerescu au fost respinse. 

XV, 
ROLUL VECHEI NOASTRE BOIERIMI. 


Şedinţa dela 27 iunie 1859. — (Monitorul oficial, 1839, 
Septemvrie 21, p. 453). 


La ordinea zilei este votarea bugetului Ministrului de Finanţe. 


I. BRĂTIANU, într'un discurs lung, declară că, dacă d-sa şi alţi membri 
din stânga vor votă pentru buget, aceasta o fac numai din necesitate, 
iar nu din încredere pentru Minister. 

După o replică din partea Principilor Dimitrie Ghica şi Ştirbei, ia 
cuvântul Barbu Katargiu. 

B. KATARGIU. — Mă simţ foarte mulţumit, şi tot într'o vreme 
şi mâhnit, de cele ce se ziseră de Luminăţiile Lor Beizadeă 
Ghica şi Ştirbei. Ceeace voiam să zic însumi, sunt cele ce 
s'au zis de Luminăţiile lor. Prin urmare cuvântarea mea va 
fi mărginită. Nu mă voiu întinde în vorbe, ce nu ar fi decât 
o repetiţie a celor ce s'au zis. Cu toate acestea, dacă imi 
veţi da voie, voiu să adaug şi eu cevă asupra celor zise de 
d-l Brătianu cu ocazia revoluțiilor române. 

D-l Brătianu, veşnic înarmat contra părţii drepte, care este 
umbra, coşmarul ce-l turbură ziua şi noaptea, atât alaltăieri, 
când a făcut istoria boierilor, cât şi astăzi, confundă pe boieri 
cu partea dreaptă, fără să bage de seamă că în aceă parte 
sunt cei mai mulţi nişte sărmani proprietari, cari mau făcut 
nimic din cele ce se aruncă în spinarea părţii drepte. Alaltă- 
ieri ne-a zis că decâteori România a dat un glas de libertate, 
boierii au fugit şi au lăsat ţara în prăpastie. Astăzi ne zice 
că toate relele vin din partea dreaptă, că în sfârşit şi acum, 
în cursul acestei sesiuni, partea dreaptă e pricina de n'am 
făcut nimic, ţiind Adunarea în loc printr'a a sa rea voinţă 
şi îndărătnicie. Voesc dar să răspunz şi la una şi la cealaltă 
din aceste două imputări. Şi iată cum. Pentru ceeace se 
atinge de pierderea de vreme a Adunării, aş rugă biroul să 
facă bine de a da sub tipar toate vorbirile ce s'au făcut în 
Cameră, în tot timpul sesiunii, atât de partea stângă, cât 
şi de dreapta, spre a se vedeă câte pagini s'au zis de noi 

şi câte volume de stânga. După cum vedeţi, d-lor, lucrul e 
lesne şi de făcut şi de dovedit; e o chestie de socoteală de 
vorbe şi de fraze. 

Cât pentru iniţiativă, avem Convenţia, care e stâlpul pe 
care trebuie să ne rezemăm. Ea ne prescrie nişte hotare, peste 
cari nu putem trece; ea nu ne permite a ne constitui în 24 
de ore în Comitet de Salute publică şi în 24 de ore să 
scoatem, să creiem o lume nouă. Convenţia e destul de în- 
ţeleaptă, căci a prevăzut că, pentru ca să se organiseze o 
nație, îi trebuie timp şi sânge rece, şi, în a sa înţelepciune, 
ea ne-a prescris cum avem a procedă la lucrurile noastre, 
Câtă chibzuire, câtă cugetare matură trebuie să aducem la 
prefacerea legilor noastre, noi mai cu seamă ce suntem un 
popor nou, un popor copil şi ale cărui patimi şi uşurinţe 
revoluţionare ne-au slăbit cu totul judecata ! 

Convenţia dar ne-a zis curat: «Procedaţi la revizuirea le- 
gilor; dar până atunci staţi în cele vechi». Acum ne vedem 
acuzaţi de unii din noi că nu lucrăm nimic, că nu voim să 
intrăm în Convenţie. Dar noi întrebăm: cari sunt proiectele 
legale venite aici şi rămase nelucrate ? Care parte oare mai 
mult decât noi a strigat «la vot?» 

La 24 Ianuarie, am ales un Domn în unamitate şi ne-am 
zis să fim uniţi şi să lucrăm bărbăteşte pentru susţinerea lui, 
pentru sprijinirea votului nostru în favoarea Unirii. Am pri- 
mit a face cevă, care era mai presus de căderea noastră. 
Noi am ieşit din linia ce ne-a tras Convenţia, şi deaceea 
am jurat că, orice se va întâmplă, să fim ca fraţii. Să vedem 
acum care parte, dreapta sau stânga, a călcat jurământul ? 

Când s'a cerut de deputatul Moldovei, la venirea sa aicea, 
o mare înfrățire şi unire, noi, adică partea dreaptă — de vreme 
ce o numiţi aşă — îndoitu-ne-am de a manifestă că dorinţa 
noastră e de a merge la Focşani şi de a lucră pentru com- 
pletarea Unirii? Şi cei ce au mers acolo dintre noi, cum au 
lucrat în acest mare interes al naţiei ?... O ştiţi, o ştim toţi... 

A venit apoi cererea creditului de opt milioane pentru ar- 
mare, şi s'a votat. 

Şi dacă unii n'au avut încredere în vreun ministru, pentru 
aceasta putem fi osândiţi ? 

A venit chestiunea recrutării în deobşte; şi iarăşi am vo- 
tat-o în umanitate. 

A venit, în sfârşit, chestiunea unei contribuţii obşteşti. Eu 
unul, de aş fi fost faţă, m'aş fi împotrivit din toate puterile, 
o mărturisesc, la o asemenea propunere nesăbuită ; nu că sunt 
contra principiului contribuirii deobşte — este ştiut de mulţi 
că acest principiu e simţit şi proclamat de mine de mult—; 
dar m'aş fi opus, căci legea contribuţiei nu se face după în- 
suflări de şicane, de răsbunări meschine sau de glume copi- 
lăreşti, ci după temeiuri sănătoase, ştiinţifice, după combinaţii 
economice, potrivite cu starea şi vârsta poporului unde are 
să se aşeze acele impozite. Cu toate acestea partea dreaptă, 
ca să dovedească mai mult al său dispreţ celor ce credeau 
că o vor umili cu această legiuire, a votat-o pe dată; dar a 
făcut o greşeală, care, pe lângă celelalte până aci expuse, 
a păgubit Statul cu patru-cinci miiioane ce puteâ aveă dela 
o contribuţie bine înţeleasă şi serioasă, în loc de patru-cinci 
sute de mii de lei ce va aduce această ridiculă impunere. 
Acesta e şirul celor urmate de Adunare, acestea sunt lucră- 
rile noastre, de nu mai mult. Precum vedeţi, d-lor, acestea 
sunt fapte, nu vorbe. 


Viu acum la a doua chestiune, la acuzarea ce se face boie- 
rilor de a nu fi răsboinici. 

Grecii ziceau : «vitejia unită cu înţelepciunea este o virtute». 
Daţi-mi voie, d-lor, de a zice şi eu azi că a dori şi a voi sunt 
două lucruri cu totul deosebite. A dori şi a voi a face, fără 
să cercetăm şi poziţiunea în care ne aflăm, este o nebunie. 

Trebuie, d-lor, a dori, a voi ce se poate, a cercetă pozi- 
țiunea in care ne aflăm, a întreprinde numai ce putem, a păşi 
cu înţelepciune, căci un act imprudent şi prea cutezător ne-ar 
duce la pieire. 

In trecut, în împrejurările în cari ne aflam atunci, țara a 
fost răsboinică ; dar din evenimente triste ce au trecut peste 

ea, moravurile răsboinice s'au pierdut şi ţara a devenit agri- 
colă, şi căzând în slăbiciune, drepturile ei au fost călcate, 
pierdute. După mai multe veacuri de tristă memorie, s'au ri- 
dicat în sfârşit mai multe mari puteri împrejurul nostru, cari, 
pentru interese de felurite naturi, interesându-se şi de soarta 
noastră, au zis să scoaţă această ţară din nenorocirea în care 
a căzut şi să-i dea drepturile pierdute, starea ei de mai îna- 
inte. Cum vedeţi, Europa ne-a plâns pentru pierderea dreptu- 
rilor noastre. Din nenorocire, plană asupra nuastră acuzaţia 
de neorânduieli, de tendinţe primejdioase, năprasnice. Deaceea 
Europa a zis că ea garantează independenţa noastră ; dar tot 
într'o vreme ne-a prescris şi cum aveam a ne conduce şi mai 
cu seamă cum are să fie miliția noastră. 

A cere dar să întocmim o oştire numeroasă şi amenință- 
toare, pe lângă alte necuviinţe economice şi financiare, ar fi 
o sfidare către puterile ce ne-au scos la lumină, şi prin ur- 
mare o faptă prea puţin înţeleaptă. 

Nu socotiți, d-lor, că eu doresc mai puţin decât d-voastră 
să-mi văd ţara onorată şi tare. Pot zice chiar că această do- 
rinţă e încă şi mai veche în mine decât în mulţi dintre d-voastră. 

Nu-i doresc însă nicidecum un caracter răsboinic don-chișo- 
tesc, căci n'aş dori pieirea ei, ci o voiu răsboinică în confor- 
mitate cu poziţia ei, atât cât să se poată apără de acele bân- 
tuiri necuprinse în garanţia Europei, ce este pentru noi cea 
mai puternică pavăză de apărare; răsboinică, în sfârşit, aşă 
încât să nu râză lumea de noi, ca de nişte copii fanfaroni. 
Intr'alt fel, vă întreb, oare cel ce ar voi să ne înarmăm cu 
cuget de a ne răsboi în contra unor puteri, pe cari avem 
aerul de a le bănui de răuvoitoare nouă, n'ar semănă oare 
acela ca un alt Samson, care, înarmat cu falca unui animal 
oarecare, ar căută să sdrobească alte legioane de Filisteni ? 

Vă făgăduesc, d-lor, că nimeni din partea dreaptă, cel puţin, 
nu Simte dorinţa de a se preface într'un asemenea Samson. 

Domnilor, Europa a restatornicit drepturile României, dar 
veghiază asupra faptelor noastre. Ea cere ca ţara să aibă o 
oştire aşă cum poate fi de folos, iar nu de povară şi învăl- 

măşire. Să lucrăm înţelepţeşte, d-lor, să ne conformăm cu do- 
rinţa Europei, ca să vază că suntem vrednici de starea ce ne dă. 

La 1821, dacă toţi Românii pe vremea aceea ar fi fost aşă 
de uşure răsboinici, încât să nesocotească puterea ce aveau a 
combate şi să se facă Samsoni, am fi avut acum un Paşă, 
in loc de Constituţie. Dar nu, d-lor, bătrânii noştri, pe cari 
ii ocăriţi cu atâta uşurinţă, au simţit că nu pot fi Samsoni, 
fără a-şi primejdui ţara. Şi au făcut bine, că şi-au scăpat ţara. 

Bătrânii aceia pe cari îi despreţuiţi, prin înţelepciunea şi 
răbdarea lor, au ţinut lucrurile cum au putut, prin mijlocul 
atâtor nenorocite încercări şi cu micile lor mijloace, ca să ne 
lase drepturile de cari ne bucurăm astăzi. Intre cei ce au fost 
şi au făcut cevă, şi între cei ce făgăduesc şi n'au făcut nimic, 
este mare deosebire. Cei ce au fost, au făcut mult rău, dar 
au făcut şi mult bine; vânturând faptele lor, tot vor rămâneă 
multe grăunţe din pleavă, ca să avem ce semănă şi să putem în 
urmă culege. Dar, de vom vântură' vorbele pompoase, făgă- 
duielile umflate, de cari suntem asurziţi de câţivă ani încoace, 
vă întreb în cuget curat, ce credeţi că ne-ar rămânea? Tot 
ceeace am puteă agonisi vânturând vântul: un sgomot amă- 
gitor, o gângă de vorbe îngânate, babilonice, neînţelese chiar 
de cei ce le rostesc. lată rezultatul. Vă rugăm dar, d-lor, 
fiți mai modeşti în vorbe. Noi avem răbdare şi răbdare multă; 
vă aşteptăm faptele, ca să vă putem cunoaşte cine sunteţi, 
ce voiţi şi ce puteţi. 

Ceeace voiţi, o cam ştim. Voiţi să ajungeţi, voiţi să vă 
suiţi; nimeni nu vă opreşte. Dorinţa vă e firească. Dar aci 
mă întorc la ministru şi rog să-şi modereze încrederea în cei 
ce dau făgăduieli prea mari, şi chemându-i la slujbe, să facă 
pe fiecare a merge treptat. 

Nu vă oprim, d-lor, de a vă sui pe scara slujbelor; nicio- 
dată n'aţi fost opriţi, nici d-voastră, nici părinţii d-voastră. 
Vă rugăm însă să călcaţi mai încet din treaptă în treaptă; 
nu voiţi a sări din capul de jos al scării tocmai la cel de sus 
pe straşină ; fiind pasul cam mare, ne e frică să nu cădeţi, 
şi ceeace ar fi mai rău, să cădeţi peste noi ce vă privim cu 

atâta plăcere, şi să ne rupeţi gâtul şi nouă şi vouă. Urmând 
din contră, după cum vă povăţuim, mai cu încetul, mai mo- 
derat, o să fim toţi bine, o să ne lăsaţi vreme să vă judecăm 
faptele, şi fiţi bine încredinţaţi, că, de vă vom vedeâ făcând 
mai bine decât noi, decât bătrânii noştri, noi vom fi cei dintâi 
ce vă vom admiră, mulţumi, îmbrăţişă. Credeţi-ne, avem tre- 
buinţă de oameni capabili în ţara noastră şi nimeni din noi 
nu este 'aşă de nesocotit, încât să ceară a aveă monopolul 
tuturor capacităţilor. 


Se votează bugetul şi se primeşte cu 47 bile albe contra una neagră. 


XVI. 
SUMA DATĂ DE MĂNĂSTIRI STATULUI. 


Şedinţa dela 3 Iulie 1859. — (Monitorul oficial, 1859, 
Octomvrie 10, pag. 494). 


Adunarea intră în discuţiunea bugetului Ministerului Cultelor. 

I. Brătianu face următorul amendament relativ la luarea unei a patra 
părţi din veniturile mănăstirilor închinate. 

«Findcă mijloceşte legiuire pentru a 4-a parte din venitul mănăstirilor 
«închinate în ajutorul Statului pentru uşurarea datoriilor lui şi la punerea 
«în practică sunt mai multe trebuinţe simţite, şi fiindcă Guvernul actual 
«a şi păşit la executarea acestei legiuiri, propunem a se trece în buget la 
«venit suma de această a 4a parte conform acelei legiuiri până la o de- 
«finitivă legiuire despre aceasta, îndeplinindu se şi pe anii trecuţi dela 
«legiuire», 

In cursul desbaterilor asupra acestei propuneri, care s'a primit de către 
Adunare, s'a pronunţat următorul discurs : 


B. KATARGIU. — Eram hotărit să nu iau cuvântul, dar trebuie 
oarecari desluşiri. 

Acest subiect se împarte în două: una e legea care a ho- 
tărit să se ia !/, din veniturile manăstireşti ; cealaltă este mai 
limpede, este vorba de cele 12.000 galbeni ce s'au învoit chiar 
mănăstirile să dea Statului în urma unei transacţii, pânăla o 
definitivă regulare a acestei chestiuni. Aceste 12.000 galbeni 
sunt hotărite a se da de acum cincisprezece-şaisprezece ani, şi 
în Moldova s'a şi pus în lucrare. Guvernul de acolo a primit 

de atunci regulat pe fiecare an aceă subvenție; dar la noi 
Domnitorii, după vremi, temându-se ca nu cumvă prin pri- 
mirea acelor transacţii să compromită un drept mai mare al 
Statului, au refuzat de a primi cele 12.000 galbeni; căci, în 
adevăr, nu sunt mănăstirile ce trebuie să ne facă nouă sub- 
venţii, ci noi mănăstirilor. Testamentele acelora, cari după 
vremi au lăsat acele bunuri la mănăstiri, zic lămurit la ce 
întrebuinţări să se întrebuinţeze veniturile lor şi hotărăsc ca 
numai ceeace va prisosi să se irimeaţă mănăstirilor cărora le-au 
închinat. Acele mănăstiri nu sunt decât nişte executori testa- 
mentari lăsaţi de testatori, pentrucă ele le-au înfățișat pe atunci 
mai multă încredere şi siguranţă că vor îndeplini dispoziţie 
testamentelor ; însă nicidecum nu li se dă dreptul prin acele 
testamente de a se bucură de acele bunuri şi scoate toate acelea 
venituri afară din ţară. 

Pe aceste baze, Domnii României au zis: «nu primim noi 
subvenție dela mănăstiri; ci noi să le facem lor». 

Oricum însă, acele 12.000 de galbeni, la cari s'au învoit 
chiar mănăstirile a da Statului pe fiecare an şi cari pentru 
cuvintele ce arătai s'au refuzat de Guvern, noi suntem în 
drept de a le cere; şi de atâţi ani fac un fond considerabil. 
Aşă noi să le cerem aceă datorie şi cu aceasta nu se infirmă 
deloc votul ce am dat astăzi. Acele resturi însemnează un ca- 
pital de mai bine de şapte milioane. Şi, în adevăr, o ase- 
menea însemnată sumă, într'o vreme când trebuinţele Statului 
sunt aşă de simţitoare, iar starea finanţelor aşă de tristă, — 
o asemenea sumă, zic, nu este de trecut cu vederea şi prin 
urmare nu trebuie lăsată la o parte. 


La 11 Octomvrie 1859, în urma demisiunii Cabinetului N. Gretzulescu, 
Ministerul se compuse astfel: Ion Ghica, interne şi Preşedinte al Consi- 
liului; A. G. Golescu, culte şi instrucție; loan Bălăceanu, control; V. 
Alecsandri, externe; G. Cretzeanu, ad-interim la justiție; C Steriade 
finanțe, 1. Cornescu, apoi I. Florescu, răsboiu. 

Acest minister a ţinut până la 28 Mai 1860. Sub dânsul se disolvă 
Camera electivă la 9 Decemvrie 1859, pentru cuvântul că această Adu- 

nare, având numai chemarea de a alege pe Domn, nu se puteă preface 
în Adunare legiuitoare ordinară. 

La noile alegeri tăcute în ziua de 19 Fevruarie, B. Katargiu fu ales în 
colegiul proprietarilor mari din lalomiţa şi al celor mici din Mehedinţi 
şi din Teleorman; la acest din urmă colegiu el a avut număr egal de 
voturi cu Colonelul Păucescu. Katargiu optă pentru lalomiţa. 


XVII. 
VALIDĂRI DE ALEGERI. 


Şedinţa dela 8 Martie 1860. — (Monitorul oficial, 1860, 
Martie 14, p. 245). 


In şedinţa precedentă dela 7 Martie, majoritatea Adunării invalidase 
alegerea lui Văleanu, pentru motivul că acesta eră prefect al judeţului 
Olt. Minoritatea, ce se pronunţase pentru validarea acestei alegeri, ar- 
gumentă că în Convenţie neprevăzându-se nici o prohibiţiune de felul 
acesta, ea eră legală Totuşi Adunarea a hotărît în principiu incompatibi- 
litatea calităţii de deputat cu funcțiunea de administrator (prefect). 

In şedinţa dela 8 Martie, veniă în desbatere validarea alegerii lui N. 
Opran, administrator al judeţului Dolj. O parte din deputaţi 'susțineau 
validarea acestei alegeri, pe temeiul că Adunarea nu poate votă legi din 
propria ei iniţiativă. V. Boerescu, unul din sprijinitorii alegerii lui Opran, 
zisese : «Votul de ieri a fost un vot al unei Adunări suverane; a fost 
aşă, fiindcă aşă a voit să fie; a fost un vot revoluționar». Cu această 
ocaziune, B. Katargiu ţină discursul următor. pe care îl reproducem după 
redacţiunea publicată în ziarul Conservatorul Progresist din 1860 Martie 
25, p. 98, pentrucă această redacţiune, probabil revăzută de B. Katargiu, 
este preferabilă celei din Monitorul oficial. 


B. KATARGIU. — D-l Boerescu ne zise că recunoaşte om- 
nipotenţa Camerei în ceeace se atinge de verificarea voturilor; 
dar adaugă, din nenorocire, calificaţia de revoluţionară. Res- 
ping această calificare. Convenţia a dat, în adevăr, o latitu- 
dine mare Adunării, în ceeace se atinge de chestia de faţă. 
Dar această latitudine, această omnipotenţă nu se poate în- 
tinde până la nedreptăţi şi la acte revoluţionare. Adunarea, 
din contră, e datoare a-şi mărgini prerogativele sale în cercul 
dreptăţii şi al cuviinţei şi a sa dreptate şi cuviinţă urmează 
să fie în totdeauna povăţuite şi conduse pe adevăratele drep- 
turi şi interese ale ţării. 

Am auzit repetându-se vorba de partid, de guvern sau mi- 
nister, etc., etc. Ceeace voiu să zic astăzi, e ceeace am zis 
şi repeţit în nenumărate rânduri; e că ar fi de dorit să nu 
se mai afle un Român, care să mai arunce între noi aceste 
calificări, ca un tătiune de discordie şi de ură. Acel tăciune 
îl socotiam stins de mult. Cel ce va îndrăzni dar a-l mai 
aprinde, comite o faptă primejdioasă, criminală. In adevăr, 
ce înţeles mai pot aveă astăzi aceste calificări ? 

Care e Românul cu simţiminte nobile, care să nu le res- 
pingă din toate puterile sale? E de obşte cunoscut, socotesc, 
că rădăcinile ministeriale nu sunt aşă de adânc înfipte în 
băncile unde stau Miniştrii, mai cu seamă sub regimul cons- 
tituțional în genere şi mai cu osebire acum la noi. 

Miniştrii nu pot uită că, mai înainte de toate, ei sunt Ro- 
mâni şi deputaţi şi apoi minişiri, şi că, prin urmare, ei au 
datoria de a se ocupă mai mult de drepturile ţării în genere, 
decât de prerogativele exclusive ale ministerelor; căci aşă 
numai s'ar puteă păstră cumpăna dreaptă între osebitele pu- 
teri ale oblăduirii acestei ţări. Intr'alt fel, am fi în primejdie 
de a vedeă pe una cotropind drepturile celeilalte şi atunci 
echilibrul s'ar rupe, şi trebuie să ne păzim tare de o ase- 
menea primejdioasă împrejurare. În chestia de faţă nu e 
vorba nici de persoană, nici de un principiu nou, ce Camera 
ar voi să înființeze; e vorba de un incident ivit cu prilejul 
alegerilor şi care, de s'ar trece la tăcere, ar puteă desfiinţă 
cu totul adevărata reprezentare a naţiei. 

Spre mai bună desluşire, să presupunem că nu mai sunt 
miniştrii aceştia; că vin alții, cari nu ştim cum vor fi. 

In lume sunt, d-lor, oameni şi buni şi răi, şi de bună cre- 
dinţă şi de rea credinţă. Ce s'ar întâmplă oare, când în ase- 
menea caz s'ar desființţă Adunarea mai înainte de a fi tăcut 
o legiuire desluşitoare asupra chestiei ce ne preocupă, şi de 
n'am desluşi acest punct ce pare întunecos al alegerii câr- 
muitorilor în districtele încredințate jurisdicției lor ? 

Oare nu s'ar pute ca, la o nouă alegere, sub influenţa 
unui minister ca acela ce am presupus, să vedem sosind în 

această sală pe cârmuitorul fiecărui judeţ cu cortegiul său 
de subcârmuitori, pomojnici etc., şi poate şi cu steagul în- 
nainte, zicându-ne: «iată-ne reprezentanţii naţiei !» 

D-lor, ştim toţi că, în toată Roma, abiă fu un Catone. Apoi 
noi, deşi strănepoţi ai Romei, suntem departe de dânsa as- 
tăzi — trebuie să o mărturisim cu capul plecat. 

Nu zic că nu se poate să fi rămas şi la noi virtuji de acelea 
ale străbunilor noştri. Poate să fie, nu e de mirare; dar, şi 
de ar fi, ele nu pot fi decât foarte rare, 

Vieaţa ce am trăit până acum, d-lor, a fost o vieaţă grea; 
am crescut sub un regim şi în nişte obiceiuri ce năbuşiau 
tot felul de aspirații înalte, sugrumau orice sentimente mari 
şi nobile. Vă întreb dar: cu o asemenea educaţie naţională, 
putea:vom nădăjdui, fără să greşim, că acei funcţionari ce 
ar deveni, precum am zis, reprezentanţi ai ţării, ar fi înzes- 
traţi de nişte virtuţi aşă de înalte, de o abnegaţie aşă de 
mare, încât să facă ei înşii legi, prin cari să fie excluşi dela 
dreptul, de care s'ar bucură azi cu atâta profit? Nu, negreşit. 
E în contra naturii omului. Ce nădejde ne-ar mai rămâneă 
dar de a ajunge la facerea acelei legi ce toți mărturisim că 
ar fi aşă de trebuincioasă ? D-lor, eu nu văz alt mijloc de 
a ajunge la ţinta dorită a facerii unor legi bune şi demne, 
decât dându-ne toţi mâna, prevăzând şi desluşind chiar de 
astăzi toate punctele întunecoase şi rău înţelese, ce au pro- 
provocat această desbatere. 


XVIII. 


EXPLOATAREA SĂRII, 


Şedinţa dela 17 Martie 1860, — (Monitorul oficial, 1860, 
Martie 26, p. 293). 


Se citeşte raportul Secţiunii financiare, din care făceă parte şi B, Ka- 
targiu, asupra proiectului privitor la regularea venitului sării. Prin acest 
raport, se cereă darea contractului sării pe seama d-lui Ciocan pe timp 
de doi ani de zile. Acest domn oferise 14 stanţi (11 lei noi 65 bani) 
pentru suta de ocale de sare, pe când alţi contraccii oferiau numai 10 


DISOURSURI 165 


sfanţi, şi exploată deasemenea sarea din Moldova pe preţul de 9 sfanţi 
pentru fiecare sută de ocale. D-l Ciocan oferise o garanţie de 50.000 
galbeni, pe care Secţiunea financiară o admisese de bună. Dar ministrul 
de finanţe C. Steriade, declarase că, necunoscând starea d-lui Ciocan 
din Moldova, nici valoarea ipotecei, nu poate încheiă contractul propus 
de Secţie. 


B. KATARGIU, — Preţuesc încredințarea despre măsurile de 
garanţie şi de asigurare ce ni se dau, şi aceasta este cea 
dintâi datorie a fiecărui ministru; însă să mi se dea voie 
a aminti o întâmplare, asupra căreia atrag luarea aminte a 
Ministerului şi a Camerei. D-1 Ciocan a mai contractat şi al- 
tădată şi a dat şi garanţii, şi ştiu că, după împrejurări, s'a 
îndatorat, prin hotărîre definitivă a Inaltei Curți, a plăti o 
sumă de bani considerabilă, şi din auzite se zice că banii nu 
s'au împlinit încă 1). Dar mi se va zice că nu face nimic; o 
să plătească, şi de astădată ne va da garanţii. Este adevărat, 
Insă de ce nu s'a plătit? N'are oare stare? Atunci unde 
este garanţia ce zice că o să ne dea? Asemenea garanţii 
ar trebui să fie reale, imediat răspunzătoare, ca să nu ră- 
mână Statul în pagubă. Căci vedeţi cât de grea este pozi- 
ţiunea şi răspunderea Adunării, Pe deoparte, se ia hotărire 
asupra împrejurărilor, ca anul trecut, ca să nu rămână Statul 
în adăstare, şi mâine-poimâine, când ne va veni bugetul, pe 
deoparte dificitul acesta are să rămână neîmplinit, iar pedealtă 
parte guvernul va întinde mâna la contribuabili, ca să le ceară 
alte sume, spre implinirea unei lipse provenite din amânări 
de indulgență, ce puterea executivă a făcut şi pe cari Adu- 
narea nu este competentă a le consfinţi. Oare aceşti contri- 
buabili nu ar aveă cuvânt atunci să ne zică: «mai înainte 
de a ne întinde mâna, domnilor deputaţi, împlinit-aţi ceeace 
are Statul să ia? Ne încredinţaji că în cassa Statului nu mai 
este nici o rămăşiţă de împlinit, ca să găsiţi de cuviinţă a ne 
cere acum contribuţii noi 2» 


1) Ciocan datoră Statului prin sentinţă definitivă suma de 25.000 galbeni, 

Asupra acestei chestiuni atrag luarea aminte a Adunării şi 
a Ministerului. 


G. Costaforu şi C. Bozianu se pronunţă contra acestui contract, 
pentru cuvântul că Ciocan, având dreptul unei exploatări nelimitate în 
Moldova, ar puteă să facă depozite însemnate pe malul drept al Dunării 
şi, la expirarea contractului, când Statul va trebui să vânză însuşi, aces'a 
nu va fi în stare să debiteze o cantitate însemnată de sarc, din cauza 
concurenţei ce-i vor face depozitele lui Ciocan pe malul Dunării. 


B. KATARGIU. — Ca membru al Secţiei, mă văz silit a luă 
cuvântul, nu ca să susţiu că trebuie să se facă această aren- 
duire, ci numai ca să dovedesc că Secţia, deşi în scurt timp, 
cu toate acestea n'a pierdut din vedere aceste desluşiri eco- 
nomice, de cari au vorbit cu atât talent d-l Bozianu şi d-l 
Costaforu. Ea, deşi a fost ocupată de interesele imediate ale 
țării şi de grija de a nu luă răspunderea asupra-i, n’a pierdut 
însă din vedere nici una din aceste consideraţii. Insă ea a 
pus chestia sub un alt punct de vedere. Aşă ea a zis: «dacă 
d-l Ciocan ar fi avut în Moldova un contract mărginit, noi 
n'am fi trebuit să ne mai îndoim pentru această arenduire. 
Văzând însă că d-l Ciocan are dreptul nemărginit de a ex- 
ploată oricâtă câtăţime de sare din Moldova, ne-am întrebat 
dacă, dându-i şi noi sarea noastră, îi putem înmulţi exploa- 
tarea ? Nu ; şi iată de ce. D-l Ciocan a cerut 9 milioane de 
sare pe an. Aceste 9 milioane le plăteşte, deşi transportate 
la malul Dunării. Şi acel capital ce ziceă d-l Bozianu că-l în- 
trebuinţează până la răspundere, se înţelege că sau o să-l 
ia cu o mână şi o să-l dea cu cealaltă, sau, făcând cu dânsul 
depozit, îl lasă închis ; ceeace va să zică că d-l Ciocan are 
alt capital cu care să-şi facă plăţile sale către Stat. Concluzia 
dar este că, dacă o va vinde îndată, nu va face depozit, şi prin 
urmare o să ne plătească; dacă nu, atunci trebuie să aibă 
alți bani, ca, făcând depozit, să ne poată plăti şi nouă. Secţia 
n'a pierdut din vedere aceste două idei, şi pentrucă am văzut 
că nu este putinţă de a scăpă de d-l Ciocan, am zis: «Oare 
cum putem luă asupra noastră vânzarea sării cu o pagubă 
aşă de mare ?» Şi am conchis că trebuie să-i dăm cotractul. 

XIX. 


INSCRIERILE IN LISTELE ELECTORALE. (Întâiul discurs). 
Şedinţa dela 17 Martie 1860. — (Monitorul oficial, 1860, Martie 26, 
pag. 293). 

După terminarea acestei chestiuni se pune la ordinea zilei urmarea dis- 
cuțiunii asupra înscrierii alegătorilor în districtele în cari nu au proprie- 
tăţi. După o desbatere îndelungată, animată de chestiuni personale, B. 
Katargiu cere cuvântul. A 

B. KATARGIU. — lacă trei zile cheltuite în vorbiri şi revorbiri 
deşerte asupra înscrierilor. Socotesc că Adunarea a auzit tot 
ce-i trebuiă, spre a fi luminată Eu voiam să aflu ce decide 
Camera, ca să ieşim din impasul acesta. 

Guvernul, când a format listele, a înterpretat legea elec- 
torală mai bine sau mai râu, şi acum ne zice: «Camera s'a 
întâmplat a înterpretă legea cu totul din contră. Ce trebuie 
dar să facem?» 

Aci este chestia. Ce trebuie să facem? Rămâne în sarcina 
d-lui ministru să execute interpretarea Camerei, că adică ale- 
gătorul acela care are proprietate într'un district să nu poată 
fi primit a se înscrie în alt judeţ. Sunt dar de părere să trecem 
la vot. 

V. ALECSANDRI, ministru de externe, zice că Adunarea este datoare să 
se conforme ad-litteram stipulaţiilor din convenţie, căci cea mai mare 
pildă de moralitate ce trebuie să dea o Adunare Naţională este de a res- 
pectă legile în fiinţă. 

B. KATARGIU. — D-l ministru de externe ne vorbeşte de lege, 
dar aici nu e vorba de lege, ci de interpretarea legii. D-sa 
zice ca să ne ţinem de lege. Dar cum? Cum voeşte d-l 
ministru ? D-nului ne vorbeşte de două idei mai mari!). 
Prea bine! Le simţim şi noi că sunt mari. Dar să mă ierte 
să-i spun că pentru cea dintâi, adică pentru ca să aibă 
mai mulţi votanţi, pe aceasta n'o înţeleg, fiindcă alegătorii 


1) Interpretarea legii în sensul cel mai larg, spre a face pe un mai 
mare număr de Români să se bucure de drepturi politice, şi 2) înlesnirea 
unirii Românilor, prin înlesnirea exerciţiului acestor drepturi. 

fiind tot atâţi, şi de vor merge dintr'un judeţ într'altul, ei 
nu pot spori la număr numai prin faptul acestei trans- 
formări. Pentru cea de a doua, pentru Unire, pe aceasta o 
primesc; toţi dorim Unirea şi lucrăm spre aceasta. Dar orice 
dorinţă are marginile ei; trebuie să-i punem în cumpănă răul 
şi binele ce ar aduce. Crez că s'a dovedit îndestul că, în 
aceeaş ţară, se află interese de localitate opuse cu acelea ale 
altei localităţi; şi cu atât mai vârtos ne-am puteă teme că 
asemenea interese împotrivitoare unele altora s'ar puteă ivi 
între ţara Românească şi Moldova, cum a fost de exemplu 
când s'a vorbit despre drumul de fier. 


Katargiu e întrerupt de sgomotul ce se face in Adunare. 


MAGHERU îi răspunde că Ţara Românească nu poate aveă interese con- 
trarii de ale Moldovei, care a dat probe de frumoase simţiminte prin ale- 
gerea unui deputat muntean !). 

B. KATARGIU. — Văz, domnilor, că iar nu m'aţi înţeles. Aş 
dori ca sau să înţelegeţi bine, sau să nu mă întrerupeţi când 
n'aţi înţeles. 

Vorba n'a fost de aleşi şi de alegători. Pricep ca alegătorii 
unui colegiu, unei localităţi să aleagă un deputat pe care nici 
nu l-au văzut, nici il cunosc personal, ci numai din renumele 
şi din faptele lui. Atunci însă alegerea e cu atât mai dove- 
ditoare de calităţile eminente ale alesului, cu cât ea se vede 
a fi fost mai independentă şi mai imparţială. Dar când ale- 
gătorii streini vin de aleg pe un vm cu totul necunoscut, ori cine 
se va gândi cu sânge rece, poate pricepe ce fel de alegere a 
fost aceea. 

Cât pentru imposibilitatea de a fi oarecari interese locale 
ale Moldovei în opoziţie cu ale Ţării Româneşti, viilorul va 
dovedi ! 





1) Radu Rosetti ales în colegiul proprietarilor mari din Fălciu. 

XX. 


INSCRIERILE IN LISTELE ELECTORALE, (Al II-lea discurs), 


Şedinţa dela 19 Martie 1860. — (Conservatorul Progresist, din 1860, 
Mai 10, pag. 142). 


AL. PLAGINO citeşte următoarea propunere, prin care biroul a for- 
mulat votul ce a rămas în suspensiune, asupra discuţiunilor din şedinţele 
precedente, în chestiunea dacă un alegător se poate înscrie în judeţul unde 
nu are proprietate: 


«Camera legislativă, chemată fiind a interpretă sensul legii E IA) 
«declară că un alegător nu şi poate exercită dreptul său decât în circum- 
«scripțiunea electorală unde îşi are cel puţin O parte din averea sa». 


B. KATARGIU arată că intenţia legiuitorului a fost de a bază 
dreptul de alegător pe două principii: interesele generale şi 
interesele locale. Un deputat dar are două misiuni: 1) apă- 
rarea intereselor generale ale ţării şi 2) interesele localităţii ce 
l-a ales. 

Dreptul de avere pe care se reazimă legiuitorul, spre a da 
calitatea de alegător, se împarte în trei: 1) cei de district cu 
1.000 galbeni venit; 2) cei de plasă cu 100 galbeni venit şi 
3) cei de oraş cu 6.000 galbeni capital. 

Aşă dar gândul legiutorului, specificând aceste trei diferenţe 
de avere şi dând la fiecare dreptul de alegător într'un cerc 
anume determinat, a fost să nu se confunde aceste drepturi 
între ele. 

Destule discuţiuni s'au făcut în această privinţă şi B. Ka- 
targiu e de părere că rezumatul lor se cuprinde destul de clar 
în formula de vot ce a citit bircul. 


I. BRĂTIANU. — Nu pot primi restricţiile ce se fac în defavoarea locui- 
torilor de oraşe, unde se găsesc mai multe lumini decât gunoaie. 


B. KATARGIU. — Cer cuvântul. Aceasta este o chestiune per- 
sonală. S'a tras din vorbele mele o concluzie, pe care sunt 
nevoit a o mai rectifică odată, căci, deşi am rectificat-o în 
şedinţele trecute, s'au găsit însă oameni cari să susţie reaua 
interpretaţie ce au voit să dea cuvintelor mele. Aceasta mă si- 
leşte dar a mai repetă din cuvânt în cuvânt ce a mai fost zis. 

Când am vorbit de «gunoaie» 1), am desluşit îndestul ce în- 
țtelegeam printr'această zicere, arătând că asemenea gunoaie 
se află şi în cele mai însemnate oraşe şi capitale ale Europei; 
şi că, dacă în nişte State aşă de înaintate se află asemenea 
elemente, ar fi o mare pretenţie ca noi să voim a susţinea 
că în oraşele noastre nu se află decât lumini de ştiinţă şi de 
moralitate. 

Vorba erà de a observă ministrului de justiție — ce zisese 
că hotărîrea tribunalelor în chestia alegătorilor este fără apel, 
omnipotentă, şi că prin urmare, cu alte cuvinte, Adunarea nu 
are căderea de a o controlă — vorba, zic, eră de a răspunde 
ministerului la această paradoxală a sa pretenţie. Dar de s'ar 
luă de bază această maximă, nu s'ar puteă oare ca, sub alt 
Minister, compus din oameni de rea credinţă, precum s'ar 
puteă întâmplă — căci în lume şunt oameni de tot felul — 
nu s'ar puteă, zic, să vedem preumblându-se prin judeţe ase- 
menea gunoaie, cărora atribuindu-le tribunalele în omnipo- 
tenţa lor puteri electorale, pe cari nu le au, să ni-i trimiţă 
deputaţi şi prin urmare să ne compună o Cameră de ele- 
mente de calitatea acestui fel de alegători improvizaţi de un 
asemenea guvern ? 

Acestea sunt cele zise de mine şi pretălmăcite de alţii în 
sensul ce le-a plăcut. 

Nu m'am temut niciodată de a numi lucrurile pe numele 
lor; dar nu iert altora a mi le poci şi desfigură după al lor 
plac sau mai bine după al lor interes. 

Sunt oameni cari linguşesc pe cei in putere, ca să tragă 
dela dânşii cevă în al lor folos. De asemenea sunt oameni 
cari linguşesc pe popor sub masca naţionalităţii; dar, în rea- 
litate, pentru cevă cu totul personal, tot ca să ajungă un- 
devă, ca să apuce cevă. Aceştia sunt, după a mea părere, 
mult mai vinovaţi decât cei dintâi. Intr'adevăr, cel ce lingu- 
şeşte pe un singur om, nu face decât un rău provizoriu, căci 
acel om trece, şi, de a fost rău, e nădejde că va veni altul 


1) Vezi şedinţa dela 15 Martie 1860. 

mai bun decât dânsul la putere. Dar cel ce linguşeşte pe popor 
îl amăgeşte, îl conrupe şi-l face să stea într'o veşnică bar- 
barie. Cât pentru mine ce n'am linguşit nici odinioară nici 
pe cei de jos, nici pe cei de sus, în loc dea minţi poporului 
zicându-i că posede toate calităţile şi virtuțile şi că nu mai are 
alt decât a se bucură de drepturile naţionale, ca cel mai ales 
al naţiei, eu îi zic din contra, fără să mă preocup de-i va plăceă 
oci nu: «iubite frate, iubite prietene! tu, tu, poporule român, 
caută de te ridică prin educaţie, sileşte-te a ajunge prin virtuţi 
şi cunoştinţe la acele drepturi ce s'au pus înainte-ţi de legi ca 
un bold pentru activitatea ta, ca o ţintă, ca o răsplată a des- 
voltării tale morale şi materiale». 

Cât ar fi de dorit ca cei ce se numesc pe sine perceptori, 
învăţători, părinţi, frați ai poporului, șă-i ţie acest limbaj. 
O nație, un popor nu se ridică prin linguşire, ci prin educaţie. 

Să-l învăţăm dar, să-l povăţuim; dar nu să-l amăgim prin 
linguşiri și laude viclene. Aceasta e adevărata datorie a fie- 
cărui om de cinste ce-şi iubeşte în adevăr pe compatrioţii săi. 


XXI. 


ASUPRA PROIECTULUI DE RĂSPUNS LA MESAJ, 


Şedinţa dela 24 Martie 1860, —(Supliment la Monitorul oficial No. 89, 
Aprilie 25, pag. 365). 


In şedinţa dela 12 Martie 1860, Camera votase comisiunea pentru re- 
dactarea răspunsului la mesaj compusă din: V. Boerescu, I. Brătianu, 
G. Costaforu, G. Știrbei şi C. Bozianu. Această comisiune, demisionând 
în ziua de 22 Martie, a fost reaieasă în aceeaş zi. La 14 Martie, a început 
desbaterea asupra proiectului redactat de comisiune, care a fost atacat cu 
multă energie atât de guvern cât şi de alți deputați. Către sfârşitul acestei 
şedinţe, B. Katargiu a vorbit în sensul următor: 


B. KATARGIU. — Cer iertare onor. Adunării dacă cele ce voiu 
zice nu vor răspunde la nici una din câte s'au vorbit. Ieri 
am fost lipsă din Adunare, şi alaltăieri am lăsat-o în alegerea 
membrilor comisiei de redacţie. Am auzit că s'au ales tot cei 
dintâi şi m'am bucurat. Dar m'am gândit că dacă Adunarea 

a respins cea dintâi adresă, alegând tot pe acei membri, ea 
n'a putut aveà, altă ţintă decât de a i se înfăţişă alta nouă, 
iar nu de a i se aduce aceeaş adresă în discuţiune. Am so- 
cotit că d-lor vor preţui această onoare şi vor răspunde cu 
aceeaş curtenie, împăcând toate ideile ce s'au desvoltat în Adu- 
nare cu ocazia discuţiunilor din şedinţa trecută. 

Din nenorocire insă am văzut că proiectul de astăzi, afară 
de câtevă fraze ce i s'au schimbat, e tot acela ce ni s'a mai 
infăţişat şi pe care l-am respins. Prin urmare, fără a mai intră 
în alte consideraţiuni, întreb Camera dacă este de demnitatea ei 
a permite ca un proiect, iertaţi-mi expresia, să iasă pe uşă 
şi să intre pe fereastră, cu deosebire numai că şi-a pus bo- 
netul mai la o parte. 

Stăruesc a zice că este de demnitatea Camerei ca să se pre- 
facă acest proiect cu totul, iar nu să ni se facă aci o glumă, 
aducându-ni-se în discuţiune din nou acelaş proiect cu nişte 
simple modificaţii ca acelea, de exemplu, ale zicătoarei fran- 
ceze bonnet blanc, blanc bonnet. 

Aceste consideraţii, domnilor, mă fac să votez contra, fiindcă 
nu fac altcevă prin aceasta decât să votez în contra unui! 
proiect ce s'a respins ieri de Adunare. 

In şedinţa dela 25 Martie, Comisiunea de redacţie a răspunsului la 
Mesaj dându-și demisiunea, se alege a treia comisiune compusă din : Prin- 


cipele Bibescu Brâncoveanu, Barbu Katargiu, l. Otetelişanu, I. Slăti- 
neanu şi C. Cantacuzino. 


XXII, 
IN CHESTIUNEA DOMNULUI STREIN. 


Şedinţa dela 26 Martie 1860. — (Protocoalele şedinţelor Adun. legisl. 
a Țării Româneşti, tom. 1, p. 98), 


La ordinea zilei este desbaterea asupra proiectului de răspuns la Mesaj. 
I Brătianu întreabă ce se înţelege prin «reînvierea de a doua oară a 
principiului Unirii» şi de cari <aspiraţiuni unanime» e vorba? 1) 


1) laţă fraza din proiectul de răspuns la mesaj: «Suntem convingi, Prea Inăl- 
«tate Doamne, viitorul patriei se reazimă pe principiul Unirii, 

«Acest principiu mântuitor a devenit credința nestrămutată a naţiunii întregi, 
«şi renviându-l pontra a doua oară în persoana M. Tale, națiunea română este tn- 
ecredinţată că vei şti a-l consolidà şi a-l face să triumfe după aspiraţiunile una- 
<nime ale României întregi». 

PRINCIPELE BRÂNCOVEANU, raportorul Comisiunii, răspunde că se în- 
teleg aspiraţiunile cari s'au manifestat întâi la Divanul ad-hoc, şi al 2-lea 
la 5 şi 24 Ianuarie, reinviind şi stabilind principiul Unirii în persoana ac- 
tualului Domnitor, 

|. BRĂTIANU observă că explicările date de raportor nu pot plăcea 
domnilor preopinenţi ce au susţinut că adresa nu face nici o aluziune la 
Principele strein. Intr'adevăr, d-l raportor a confirmat temerile d-sale, de- 
clarând că principiul Unirii, manifestat pentru întâia oară în Divanul 
ad-hoc, a reînviat a doua oară la 24 lanuarie. Dar Unirea din 1857 erâ 
cerută cu un Principe strein, şi d-l raportor afirmă că actul dela 24 Ia- 
nuarie a fost a doua manifes!'are în favoarea aceleiaşi Uniri ce a votat-o 
Divanul ad-hoc. 


B. KATARGIU exprimă mirarea şi părerea lui de rău auzind pe l, Bră- 
tianu că tot mai pronunţă acele cuvinte de îndoială sau tot mai stărueşte 
a interpretă aşă de greşit unele cuvinte din adresă, al căror sens cu toate 
acestea i s'a demonstrat în destul cât este de categoric şi lămurit. 


Îmi pare foarte rău a spune, d-lui Brătianu că de multe 
ori, ferindu-se a mărturisi ceeace voeşte chiar d- lui a zice, 
tocmai aceea o pune în gura altora. Ne vorbi de Divanul 
ad-hoc şi ne mai aduse aminte trista denumire de stângă şi 
dreaptă. Eu, domnilor, nu am fost la Divanul ad-hoc, dar 
de mai "nainte încă, în înţelegere cu alţii, am făcut o mani- 
festajie în favoarea Unirii țărilor cu un Principe strein. Această 
ideie a Unirii nu a fost a noastră proprie, ci am aflat-o chiar 
în fundamentele legiuirilor, chiar în instituţiile noastre naţio- 
nale. Vă aduceţi aminte cum în Adunarea trecută unii au 
mers până acolo cu gelozia, încât, voind a faceun monopol 
şi din dorinţa Unirii, au ajuns a ne tăgădui chiar cugetul, 
chiar devotamentul nostru în privinţa acestui principiu, deşi 
manifestaţia noastră nu a fost numai in petto, ci o atestă 
acte tipărite, 

La Divanul ad-hoc s'a manifestat într'adevăr aceă convicţie 
a naţiei că singura scăpare e în Unirea cu un Principe strein,. 
Dar ce s'a făcut cu această manifestaţie? S'a supus la o 
instanță mai înaltă, care a primit o parte din această dorinţă, 
şi noi atunci am zis că principiul de căpetenie fiind dobân- 
dit, să căutăm a-l consolidă, spre a puteă păşi la o desvol- 

tare şi perfecție putincioase. Mulţi din noi au crezut că pu- 
terile garante au făcut mai bine de a lăsă să alegem noi 
înşine din sânul nostru pe Capul Statului, şi, de aş voi să 
intru în amănunte, aş arătă şi oarecari dificultăti practice ce 
am fi întâmpinat cu un Principe strein. 

Ei bine, domnilor, ce face Comisia astăzi ? Tocmai ceeace 
am spus. Ea afirmă că principiul de căpetenie al Unirii, mani- 
festat în două rânduri, fu sancţionat din nou în persoana 
M. Sale. Dacă acest principiu a fost odată unit cu ideia de 
Principe strein, în ce oare vedeţi că noi acum voim a-l ţineă 
tot aşă de strâns legat de această ideie? Nu, domnilor; el 
a fost despărţit de cei ce au fost chemaţi să recunoască actul 
nostru. Preocuparea noastră principală este prezentul; acest 
prezent este determinat, cercul căderilor noastre e tras, şi nu 
putem ieşi dintr'insul la fiece moment. Destul timp am pier- 
dut ocupându-ne cu trecutul; să începem a mai cugetă şi la 
prezent şi a ne ocupă odată de lucrările serioase, la cari sun- 
tem chemaţi. lar cât pentru ceeace ar puteă aduce împreju- 
rări neprevăzute şi ascunse în întunericul viitorului, să le lă- 
săm pentru acum pe seama acelui viitor necunoscut şi care 
e mai pre sus de prevederile omeneşti. 


După oarecare discuţiune se pune la vot proiectul de răspuns la mesaj 
şi se primeşte cu o majoritate de 33 bile contra 19. 


XXIII. 
REDUCEREA ARENZILOR. 


Şedinţa dela 27 Aprilie 1860. — (Protocoalele şed. Adun. legislative 
a Ţării Româneşti, tom. 1, p. 214). 


La ordinea zilei este desbaterea următorului proiect de lege: 

Art. 1. Se face scăzământ general la preţul cu care s'au arenduit prin 
licitaţie în anul 1858 moşiile Aşezămintelor Bisericeşti de orice categorie, 
precum şi ale oricărui alt aşezământ de utilitate publică. 

Art. 2. Acest scăzământ va începe cu anul 1859, care va fi de 300%/ 
pentru acest an 1859 şi de 20 0/ pentru următorul an 1860 şi numai 
pentru acei arendaşi, cari vor da garanţii valabile pentru regulata răs- 
pundere a arenzilor în viitor. 

In cursul acestei desbateri s'au pronunţat următoarele trei discursuri. 


B. KATARGIU. — Domnilor, dați-mi voie a veni să vorbesc 
nu asupra unui lucru săvârşit, ci asupra consecinţelor mai 
mult sau mai puţin mari ce ar rezultă din hotărîrea ce s'a 
luat de Cameră în şedinţa trecută. 

Am aflat cu întristare — am curajul a o spune —că s'a 
admis principiul de a se face scăzământ arendaşilor. Pentru 
ceeace s'a admis sunt silit a mă supune şi a plecă capul 
înaintea hotăririi Camerei. 

Cu toate acestea nu mă tem a-i atrage atenţiunea şi a zice 
că dacă acest principiu se va aplică în toată întinderea sa, 
consecinţele sale vor fi ruinătoare, primejdioase pentru tezaurul 
Statului; căci ar desfiinţă cu totul sfinţenia contractelor, ce 
e de mare importanţă a se păzi neclintite în toată vremea, 

Prin urmare trebuie, cel puţin azi, când vomintră în amă- 
nuntele acestei împrejurări, să-i dăm calificarea, să admitem 
ca o milă ce face Camera unor nenorociţi ce au reclamat 
ajutorul ei în contra ruinii ce zic că-i ameninţă. Trebuie dar 
să vedem cui şi până unde cată să întindem aceste despă- 
gubiri, căci altmintrelea ce facem ? Admiţând întotdeauna ase- 
menea reclamări de despăgubiri, toate contractele încheiate 
cu Statul au ajuns a fi nişte acte despreţuite şi fără valoare, 
iar Statul în veci în pagubă. 

Ne revoltăm toți contra abuzurilor celor mai mârşave ale 
trecutului, fără a le face să înceteze; venim toţi cu drapelul 
dreptăţii şi integrităţii. Dar nu văz unde e dreptatea şi inte- 
gritatea. Până azi n'am văzut decât ivindu-se şi reivindu-se 
tot acelea ce am văzut urmându-se în timp de 25 de ani. 
Contractele cu Statul trebuie să-şi aibă cea mai mare sfin- . 
ţenie, şi cu toate acestea până acum n'au încetat a fi râsul 
şi batjocora particularilor. 

Cum s'ar tălmăci dar de opiniunea dreaptă a lumii, dacă 
noi astăzi, ce criticăm cu atâta asprime trecutul, am veni să 
alegem dintr'insul tocmai cele mai urâcioase şi criticabile fapte 
şi să ne facem astfel eclectici ai răului? Au fost abuzuri în 

trecut, au fost jafuri, dar trecutul a avut şi bunurile lui. Nu 
voiţi dar a fi eclectici a tocmai ce e mai de lepădat din acel 
trecut, ci, de voiţi a alege, alegeţi ce a fost bun, şi căutând 
îl veţi găsi. Căci, urmând într'altfel, am vedeă continuându-se 
immoralităţile contra cărora ne revoltăm; am vedeă, zic, 
ceeace am văzut totdeauna; căci, de câte ori a fost vorba 
de averea şi veniturile Statului, toţi au venit şi au căzut ca 
corbii asupra acestei averi, smulgând fiecare câte o fâşie din 
această ticăloasă avere. 

Am auzit că s'au zis multe vorbe late asupra acestei ches- 
tiuni ; însă eu nu mă tem dè asemenea cuvinte, fiindcă, după 
cum vă spusei, le-am auzit necontenit repeţindu-se în curs 
de 25 de ani. Ştiu şi eu, d-lor, am şi eu cugetul şi pot ju- 
decă cele ce s'au zis asupra comerţului naţional, asupra agri- 
culturii, care e puterea principală a ţării; dar, fiindcă aţi pri- 
mit principiul, astăzi nu pot a mai vorbi nimic asupra lui, 
ci numai asupra modului de a-l aplică. 

Căutaţi dar să modificaţi cuvântul. Să nu se zică că se 
face scăzământ arendaşilor, fiindcă au luat moşiile prea scump 
şi au avut pagube; căci ar fi derizoriu a susţinea acest ar- 
gument, şi concluziunea n'ar puteă fi decât şi mai vrednică 
de râs, fiindcă atunci licitaţiile ar trebui să se răstoarne şi 
să se dea preferinţă celui ce dă mai puţin, iar nu celui ce 
dă mai mult, şi aşă vânzările să se facă au rabais în loc 
de aux encheres ; ci, dacă vreţi, să se ia de temeiu, cum am 
zis, sentimentul de commizeraţie ce aceşti arendaşi reclamă, 
deşi, la a mea părere iarăşi, o Cameră nu crez să fie com- 
petentă a jertfi averea Statului pentru asemenea considerări. 

In fine, d-lor, trebuiă sa ne gândim că peste puţin vom fi 
chemaţi a votă bugetul, că trebuinţele ţării sunt mari, şi ce 
ne vor zice oare contribuabilii, când le vom întinde mâna şi 
le vom cere milioane, şi milioane multe, pentru întâmpinarea 
acelor trebuinţe ? Ei vor aveă drept să ne răspunză că din 
aceste milioane ce le cerem, spre acoperirea acelor cheltuieli, 
ştiu că o mare parte urmează a fi în Cassa Statului, şi ne- 
greşit nu vor recunoaşte jertfele noastre de generozitate, ce, 

socotindu-se, pot însumă 12 sau 13 milioane din împrejura- 
rea de eștimp şi alte vreo zece din aceea ce fu în anul tre- 
cut subiectul unei discuţiuni aşă de aprinse, aşă de îndelun- 
gate şi care stă până astăzi în suspensiune. 

Când va mai veni vorba în viitor de contribuţiune, atunci 
ministerul — poate chiar cel de azi, pe care cu mirare l-am 
văzut susţiind tot felul de alte interese, afară numai de cele 
ce-i sunt încredințate, interesele Statului — va veni să ceară 
credit, şi Camera, ne voind să-i mai acorde, va zice că Adu- 
narea, din dreapta, din stânga, de sus şi de jos, se opune 
a mai da credit Guvernului. Şi cum ar mai puteă da Camera 
credit? Atâtea sume se dau în buget de atâţi ani. Intrebuin- 
țatu-s'au oare bine aceste sume? Nu, ci ele au fost consu- 
mate în concesiuni, în scăzăminte, în cheltuieli absurde, în 
lucruri de tot felul ce nu le mai calific. Camera va aveâ 
dreptul de a pierde încrederea şi de a zice: «nu mai dau». 

Terminând, o mai repet, d-lor, pentru onoarea Camerei şi 
şi pentru creditul nostru în faţa naţiunii şi a Europei: scăză- 
mântul să se facă mai moderat, pe nume dovedite de oameni 
ce într'adevăr au suferit; iar nu să dăm o primă de încura- 
jare abuzurilor şi immoralităţilor ce s'au comis. Să nu | facem 
o speculă ca speculanții. 


După o scurtă replică din partea ministrului de culte, A. G. Golescu, 
B. Katargiu cere cuvântul din nou. 


B. KATARGIU, — D-lor, auzii cu mirare mare, şi cât ținù 
cuvântul d-lui ministru neîncetai m'am mirat, că d-lui n'a 
găsit nimic mai vrednic de băgare de seamă, decât ceeace 
am zis în treacăt asupra contribuţiunii şi bugetului viitor. 

D-l minisru n'a găsit decât un singur period, şi pe acesta 
rău înţeles, pentru că d-lui îl pune dintr'un punct de vedere 
cu totul altfel de cum îl punem noi. D-lui zice că-mi eră 
teamă că va veni să ne ceară contribuţiuni mai multe, Nu 
e temerea de a da contribuţiuni, ci e temerea de răspune 
derea către contribuabili. D-lui, îl mai auz zicând, mărgineşte 
veniturile mănăstireşti într'o specialitate absolută, din care 

pretinde că nu poate ieşi. De e vorba să ne finem după Re- 
gulament, după legile vechi, d-lui a uitat se vede că este 
Cassa Centrală, care a venit în ajutorul Tezaurului de mai 
multe ori; dacă e vorba după Convenţiune, trebuie iarăşi să 
ştie că ea zice ca toate veniturile Statului să se întrunească 
într'o singură Cassă. 

Ar fi oare logic să zicem că, pentrucă în Cassa ministerului 
sunt destui bani, ca să se poată susţineă spitalele, mănăstirile 
şi şcoalele, ce avem de prisos, să-l împrăştiem fără cuvânt şi 
trebuinţă, sub cuvânt că acest scăzâmânt este din nişte capi- 
taluri ce nu erau destinate pentru nimic alt? Ce ar zice d-lui 
când ar vedeă pe un om, care, după ce şi-a făcut toate 
necesităţile, banii ce-i prisosesc îi aruncă pe fereastră? D-lui 
veni pe urmă şi ne vorbi iar despre ruina arendaşilor, despre 
teribila poziţiune în care se află ţara astăzi; o mai repet, nu 
crez în astă teribilă poziţiune, mai ales într'un an ca acesta, 
care ne promite o bună recoltă şi când productele se vând 
cu preţuri intreite de ceeace sunt sigur că d-nii arendaşi au 
putut vreodată pretinde. Nu, d-lor; ruinarea nu poate veni 
decât din două circumstanţe * sau din împrejurări extraordinare 
şi de forţă majoră sau din nebunia acelor arendaşi. Dacă 
vine din circumstanţe extraordinare, sunt vrednici de milă; 
iar dacă vine din nebunia lor, ne putem întrebă: cum două 
mii de oameni au putut înnebuni deodată? Eu crez, d-lor, 
că ruina lor vine din rele combinaţiuni, din immoralităţi, din 
tripotajul ce au făcut ei înşii cu alţii, pe cari ii cunoaştem 
prea bine, la arendarea moşiilor. Atunci vă întreb iară: noi 
oameni maturi, oameni morali, în mâna cărora ţara a în- 
credinţat averea sa, să venim şi noi să iertăm şi să încura- 
jăm asemenea abuzuri, contra cărora am strigat atât de mult, 
ba încă să şi plătim aceste immoralităţi? Şi când vor fi ani 
îmbelşugaţi şi ne vom află în lipsă sau vom avea a plăti— 
precum şi acum suntem datori 8 milioane la alţii, într'adevăr 
nenorociţi, cărora li s'au luat productele pentru susţinerea 
armatelor străine — când vom îi în nevoi ca la 1853, ame- 
nințați de vreun răsboiu, putea-vom noi oare a le zice: «toyă- 

răşie, pentru tovărăşie; v'am ajutat, ia faceţi bine de ne daţi 
şi d-voastră azi în nişte circumstanţe foarte fatale, când sun- 
tem ameninţaţi de nevoi; căci noi v'am scăzut, precum ştiţi, 
pentru nişte înprejurări mult mai puţin vrednice de considerat, 
ca să nu zicem immorale». 

Oare când s'ar întâmplă o nevoie, un răsboiu, — şi ştim 
că răsboaiele sunt păgubitoare pentru unii şi obişnuit câşti- 
gătoare pentru arendaşi — şi când şi-ar vinde ei bucatele şi 
ar câştigă sută la sută, trei sute la sută, cum s'a întâmplat 
în timpul răsboiului din Orient, şi noi, împovăraţi de câtevă 
milioane, le-am întinde mâna zicându-le: «daţi-ne şi nouă», 
da-ne-vor ei oare cevă? Nu, negreşit. 

Acestea sunt, d-lor, consideraţiile ce m'au împins a vorbi 
din acest punct de vedere, iar nu din acel punct aşă de re- 
strâns, aşă de ghemuit, cu care veni d-l ministru să răspunză 
la toată vorbirea mea. Din punctul acesta de vedere trebuiă 
dar să-mi răspunză d-l ministru. Nu, d-lor; eu n'am voit să 
declar că voiu refuză orice contribuţiune trebuincioasă Sta: 
tului; din contră, o zic şi o mai repet şi acum că o să zic 
şi celorlalţi: «daţi, fraţilor, pe cât puteţi pentru îmbunătăţirea 
soartei ţării». Ceeace am voit să zic este că contribuabilii 
vor fi în drept, o mai repet, să ne întrebe ce am făcut cu 
capitalurile în fiinţă, ca să venim acum să le cerem altele? 

I. BRĂTIANU protestează contra unor cuvinte ale lui B. Katargiu şi 
termină zicând că Adunarea nu este chemată a face milă, ci a face 
dreptate şi echitate. Camera boierilor făceă milă, zice d-sa; Camera naţio- 
nală face dreptate. 

B. KATARGIU. — Sunt foarte mâhnit că mă văz silit a răspunde 
d-lui Brătianu, căci nici vreme n'avem a întinde desbaterile, 
nici în stare sunt, cum mă vedeţi toţi !). Respect un act aşă 
de mare, deşi mi-am dat părerea că aş fi fost în contra, 
de m'aş fi aflat faţă la şedinţa trecută. Am venit însă aici 
ca să zic cevă în privinţa consecinţelor. 


1) La câtevă din şedinţele anterioare, B. Katargiu lipsise din cauză de 
boală, iar dela 1— 15 Maiu se află în concediu. 

D-l Brătianu a atacat punctele principale ale cuvântului 
meu în chipul acesta: 1) că a înţeles că eu aş fi zis că Adu- 
narea a făcut un act immoral ; 2) d-l Brătianu a făcut dintr'o 
chestiune economică o chestiune politică ; 3) d-l Brătianu a 
făcut o chestiune de clase, de facţiuni. Acestea sunt vorbe 
vechi, ruginite, tocite. Imi pare rău că, pierzând din vedere 
atâtea şi atâtea lucruri ce are Camera şi trebuinţa ce simte 
de a se uni într'un gând şi o voinţă pentru săvârşirea lor, 
d-lui iar mai vine a o împărţi în facţiuni, învremece ar fi 
de dorit să încetăm odată cu aceste desbinări împiedicătoare 
ce ne țin în loc de mai mult de un an. Chiar în acestea, 
d-lor, se vede că eu n'am fost preocupat nici de ideia de clase, 
nici de interesul de proprietate, căci nu m'am povăţuit nici 
de una, nici de cealaltă. 

Cât pentru cuvintele de aristocrație, de clase, de apăsări, le 
cunosc toţi armele acestea; dar credeam că d-l Brătianu le-a 
frânt. In fine a venit d-l Brătianu şi a protestat contra cuvân- 
ttlui de milă, zicând că milă e atunci când face cinevă o con- 
cesiune contra dreptului. La aceste puncte am dar a răspunde 
d-lui Brătianu. 

Pentru cel dintâiu, a auzit Camera că cuvântul meu de im- 
moralitate, zic şi repeţit de mai multe ori, s'a apăsat pe ac- 
tele arenduirii, iar nu pe deciziunea Camerei. 

D-l Brătianu înţelege că o parte a Camerei n'a avut curajul 
şi francheţa de a-şi face profesiunea de credinţă. Vă mär- 
turisesc, domnilor, vă spuiu pe onoare că am convicţiunea 
că cea mai mare parte a Camerei a avut în adevăr genero- 
zitatea, deşi cam mare, de a face această concesiune; iar 
nu ceeace a zis d-l Brătianu că a fost contra scăzâmântului 
şi că n'a avut curajul a-şi spune opiniunea. 

N'am venit, domnilor, a susţineă opiniunea unei părţi din 
Cameră, ci convicţiunea mea proprie; nu mi-a spus nimeni 
de mai 'nainte nici ce s'a susţinut, nici ce s'a petrecut în 
Cameră. Şi dacă d-l Brătianu s'a împiedicat de cuvintele 
«vorbe late», îl încredinţez că nici n'am ştiut că s'a zis în 

Cameră, ci din contră le-am auzit şi eu pe din afară, pe unii 
din arendaşi, pe toată lumea. 

Dar că s'a zis din partea stângă sau din dreapta, aceasta 
n'am ştiut-o. 

Aş dori să crează d-l Brătianu că eu, ori de câte ori am 
am avut o convicțiune, am avut de conductor numai con- 
ştiinţa mea, şi misam dat opiniunea chiar contra celor mai 
de aproape prietini ai mei, şi fără a mă preocupă de va fi 
sau nu opiniunea mea plăcută publicului. 

Precum n'am linguştit niciodată nici un om, nu voiu lin- 
guşi nici un partid. Pe acest târâm am venit şi am zis 
ceeace mai repet şi acum: să luăm bine seama, ca să nu 
dăm o primă de încurajare immoralităţilor ce s'au comis. 

La ceeace a mai zis dul Brătianu că ar fi trebuit să mă ridic 
şi mai sus în această chestiune şi să zica se da în judecată 
guvernul care a fost cauza acestor immoralităţi, întreb : când 
a venit vreodată chestiunea a se cere responsabilitatea, chiar 
a celei mai înalte aristocrații, cum o numiţi, sau a celora cari 
au întrebuințat rău averea Ștatului, şi eu m'am împotrivit ? 

De vă aduceţi aminte de desbaterile din sesiunea trecută, 
veţi şti că n'am fost eu care am apărat abuzurile guvernelor 
trecute. Dar dacă nu m'am urcat până la lucruri neputincioase, 
cauza e că n'am voit să pierz timpul în discuţiuni nefolositoare, 
şi, credincios misiunii mele, am căutat şi voiu căută totdeauna 
a le potoli. Duvoastră ştiţi că între cei ce vin de cer ajutor, 
sunt unii cari spun adevărul că au suferit pagube, şi, deşi nu 
suntem responsabili de uşurinţa lor, totuşi conviu că merită 
oarecari concesiuni. Însă sunt şi alţii cari au fost uneltitorii 
mârşăviilor. Şi acelora să le facem concesiune, să le dăm 
primă de încurajare? Şi să ziceţi că, fiindcă nu putem lovi 
pe aceia cari au fost cauza primitivă a mârşăviei, deşi aflăm 
azi pe unii din uneltitori, mm trebuie, fiindcă nu găsim pe toți, 
să iertăm şi pe aceştia? Vedeţi, domnilor, că rolul s'a schimbat: 
eu atac şi dul Brătianu apără. Șunt foarte mulţumit. Dalui a 
zis drept că trecutul nera lăsat un prezinte semănat de mâr- 
şăvii şi că sunt ocaziuni ce ne silesc a le toleră. 

D-l Brătianu dovedeşte că au fost rele în trecut; eu însă 
am zis că, în trecut, au fost şi bune şi rele, şi deaceea am 
cerut să fim eclectici, să nu îmbrăţişăm trecutul cu toate ale 
lui, dar nici să-l stigmatizăm. Însă vedeţi, domnilor, că nu 
m'am preocupat de această chestiune, nici ca aristocrat, nici 
ca parte dintr'o o facțiune, nici ca proprietar ; nu m'am ocupat 
nici de interesele lor, nici de al meu propriu, ci numai de 
principiul respectării contractelor şi codiţiunilor lor. Din acest 
singur punct de vedere dar am venit şi mi-am dat opiniunea, 
fără a mă preocupă, iarăşi o mai repet, nici de interes de 
clase, nici de interes de proprietar, nici de popularitate. 

Ştiu că mulţi din domnii arendaşi sunt proprietari, au dreptul 
de alegători; dar nu mă tem de nici o opiniune înainte de 
aceea a principiului, care e cea mai înaltă în ochii mei, Eu 
nu m'am preocupat decât de sfinţenia, de moralitatea che- 
stiunii, iar nu de ideia că n'avem cui să dăm moşiile în arendă. 
Preocuparea mea a mai fost cui să dăm ajutoare: tuturor în 
genere sau numai acelor oameni ce vor puteă dovedi netă- 
găduit că din împrejurări extraordinare s'au ruinat cu desă- 
vârşire ? Şi atunci unora ca acestora zic că, chiar contra con- 
venţiei, trebuie să ne coborim şi să le facem concesiuni din 
commizeraţiune. Da, pe adevărajii nefericiţi trebuie să-i aju- 
tăm, iar nu să trecem cu buretele peste toate şi să împrăştiem 
milioanele Statului, zicând că vor fi întrebuințate în îmbună- 
tăţiri ce d-nul ministru a zis că sunt de o natură osebită şi 
despărțită de celelalte interese ale Statului, ca şi cum ar fi 
cu putinţă ca orice îmbunătăţire sau orice venit al Statului, 
provie ori de unde va proveni, să nu fie tot al Statului, al 
naţiunii. 

Terminând, rog pe Cameră iarăşi a restrânge în cercul 
echităţii, ca să mă serv de vorba d-lui Brătianu, şi a mărgini 
acele înprăşțieri, ca să nu fim dupes — permiteţi-mi expresia 
franceză — ai mârşăviilor ce le cunoaşteţi toţi. 

XXIV. 


IN CHESTIUNEA ARESTĂRII PRINCIPELUI G. ŞTIRBEI. 


Şedinţa dela 29 Aprilie 1860. — (Prot. şed. Ad. legist. a Ţării Rom. 
tom. I, pag. 233). 


La ordinea zilei se află raportul Secţiunii judecătoreşti în chestiunea 
arestării principelui Ştirbei 2). 

La 21 Fevruarie 1860, Principele G. Ştirbei a fost acuzat de admini- 
stratorul judeţului Dolj, d-l N. Opran, inaintea d-lui procuror al tribuna- 
lului local secţiunea i-a «că s'ar fi slujit de mijloace de corupţiune 
asupra alegătorilor din acel judeţ, ţinând şederea acolo mai mult timp, 
fără să-şi fi avut domiciliul politic în acel judeţ, intemeindu-se pentru 
aceasta pe zise fâră nici un fond de adevăr şi luând tordeodată măsuri 
preventive de arestare pentru persoana sa cu a altor doi indivizi ca 
complici ; iar, după două zile, la 23 Fevruarie, prin altă adresă îl acuză 
şi de perturbator al liniştei şi siguranţei Statului, fără să aibă vreo 
dovadă, ci numai bazându-se pe sgomotul public. Procurorul Curţilor 
unite declară pe Principele Ştirbei ca nevinovat pentru acuzarea de per. 
turbator al liniştei şi siguranţei Statului». De asemenea Secţiunea con- 
chide la inocenţa Prin ipelui G. Ştirbei în ceeace priveşte acuzarea de 
corupțiune în alegeri. 

După citirea raportului Secţiunii vine la tribună Principele G, Ştirbei, 
care expune cu deamănuntul cursul tuturor şicanelor şi nedreptăţilor ce 
i s'a făcut de către administratorul judeţului Dolj. Apoi vorbeşte 1. Ghica, 
ministrul de interne, căutând a disculpă pe N. Opran de purtarea sa 
faţă cu Principele Ştirbei. După aceştia cere cuvântul B. Katargiu. 


B. KATARGIU. — Domnilor, Tot şirul acestei împrejurări de- 
licate l-a expus d-l Ştirbei într'un cerc restrâns, şi eu nu viu 
acum nici să acuz pe d-l Ministru, nici să apăr pe d-l Ştirbei. 
Aci e vorba de o legiuire, de siguranța Statului şi a indivi- 
dului, siguranța Statului împreună cu respectul legilor date 
in mâna ministrului. E o sarcină mare vorba de „siguranţa 
Statului, şi deaceea şi ministerele sunt adesea în poziţiune 
sau să scape Statul de pericol şi a primi felicitarea naţiunii, 
sau de a-l compromite şi a suferi blamul ei. Aci sunt grămă- 
dite toate responsabilităţile, toate greutăţile miniştrilor, pozi- 
țiunea cea mai critică a lor. 


1) Of. Şedinţa dela 5 Martie 1860, 

Urăsc sgomotul şi turburările din partea particularilor, ceeace 
se numeşte anarhie ; urăsc abuzul de putere din partea Gu- 
vernului, ceeace se numeşte despotism. Recunosc prin urmare 
Guvernului dreptul ca, la împrejurarile cele mari, să întinză 
mâna afară din lege, să facă asemenea arestări; funcţionarul 
însă trebuie să ştie ce se întâmplă, trebuie să cunoască ade- 
vărata sa pozijiune, când întinde mâna afară din lege să ia 
asupră-şi răspunderea unei măsuri grave. Aci e vorba de un 
complot. Să-l vedem, să se judece şi să se pedepsească conspi- 
ratorul cu toată severitatea legilor, după cum merită un tur- 
burător. Dar dacă n'a fost un complot, putem oare să zicem 
că a fost? Aş dori-o până la oarecare punct, căci ne-ar trage 
din poziţiunea de a zice Guvernului: «ai urmat rău !» 

Ministrul de interne vine şi ne arată astăzi raportul admi- 
nistratorului său şi ne zice că trebuie să-şi crează slujbaşul. 
Da; dar e dator totdeodată să ştie cine sunt slujbaşii săi; 
căci altfel trebuie să vază în ce primejdie se pune societatea. 
E adevărat raportul administratorului ? E adevărată acuzarea 
procurorulni ? Eu nu acuz pe d-l ministru că şi-a crezut sluj- 
başul, ci pentrucă, după ce a văzut că sunt numai exageraţii 
din partea administratorului, nu a luat măsurile cele mai aspre 
a pedepsi un slujbaş, care nu ştie că, dacă are puterea în 
mână, o are ca să apere libertatea oamenilor, iar nu ca s'o 
calce în picioare mai rău decât un criminal de pădure; căci 
un criminal de pădure care-şi întrebuinţează numai puterea 
sa, nu pierde decât un om, pe când un criminal de Stat, 
care întrebuinţează puterea Statului, omoară nu un om, ci un 
stat. 

|. BRĂTIANU, într'un lung discurs, se plânge că oratorii ce l-au pre- 
cedat n'au pus chestiunea la înălţimea unui principiu general, ci an rămas 
pe tărâmul consideraţiilor de persoane, şi deaceea desbaterea nu poate 
înfăţişă nici un intres pentru naţiune. In a doua parte a discursului, d-sa 
acuză Ministerul Ion Ghica că s'ar îi preocupat numai de a inventà com- 


ploturi imaginare, spre a inspiră temeri Domnitorului şi a-l răci de na- 
țiune. 


ION GHICA, preşedintele cabinetului se apără de acuzaţiile ce-i aduce 
Brătianu şi susţine că ceeace a făcut ministerul în chestiunea alegerilor 

a fost tocmai de a luă măsurile cele mai nemerite ce a crezut, spre a 
garantă libertatea lor. 

B. KATARGIU. — Viu a răspunde la două persoane în puţine 
cuvinte : d-lui Brătianu şi d-lui ministru de interne, 

D-nul Brătianu nu numai că s'a înşelat în ceeace a zis, dar 
a uitat şi vorbele ce am întrebuințat eu: căci începutul 
cuvântului meu a fost blamând modul în care a fost pusă, 
chestiunea cu un caracter prea special, prea personal. 

Eu, mi se pare, am pus chestiunea tot la aceă înălțime, la 
care a voit a o pune şi d-nul Brătianu, căci principiul ce am 
declarat aici a fost că dezaprob toate actele arbitrare, illegale, 
şi că mă voiu răsboi contra lor, ori din ce parte vor veni, fie 
că vor veni de jos, şi atunci se chiamă anarhie, fie că vor 
veni de sus, şi atunci se chiamă despotism. 

Prin urmare, din acest punct de vedere puindu-mă, zic şi 
pentru cazul de faţă că e un act arbitrar. Nu e vorba acum, 
o mai repet, de persoana d-lui Opran — poate d-lui să fie 
omul cel mai onest—ci e vorba de o faptă ilegală din 
partea unui funcţionar public în faţa naţiunii, a Camerei şi 
a ministerului. 

D-l Opran a făcut actul acela arbitrar în înţelegere cu d-l 
ministru, care, deşi nu i-a dat ordine, dar i-a dat voie de a 
face ceeace a făcut. Ceeace m'a făcut însă să mă mir mai 
mult e cum ministerul n'a putut vedeă dela început că modul 
de acuzare nu eră aşă de clar cum trebuiă să fie un act de 
asemenea natură, căci mai întâi a început cu o acuzare mai 
mică, şi pe urmă a venit cu alta mai mare. La această în- 
prejurare am venit şi am zis ministerului că n'a făcut ceeace 
trebuiă să facă în asemenea caz, n'a voit a sacrifică pe un 
funcţionar, spre a fi ìn pace cu Adunarea. Aici am zis că 
ministerul a avut trecere cu vederea ; căci ar fi trebuit să fi 
sacrificat pe funcţionarul său, dându-l judecății, şi atunci Ca- 
mera ar fi fost destul de înţeleaptă a nu-i pretinde nimic. Erà 
dar, o repet încă o dată, mai bine să sacrifice pe un impiegat 
al ministerului pentru pacea cu Camera, căci ea este chemată 
a veni nu în contra ministerului, ci în ajutorul său. Când ea 

e chemată să facă, după datoria ei, cea mai mică observare 
ministerului, aceasta e o nenorocire. Prin urmare d-l ministru 
trebuiă să aibă convicţiunea că nu putem să trecem cu vederea 
un asemenea act. D-l ministru nu trebuiă pentru aceasta să lase 
pe impiegatul său nepedepsit, ca să ajungă lucrul a se face 
o chestiune ministerială, care să aducă ţara în desbinări, ci 
trebuiă să facă astfel cum să nu dea Camerei ocaziune de 
a se acupă de asemenea chestiuni neplăcute. 

Noi vedem chiar în raportul d-lui administrator că d-l Ştirbei, 
deputatul Craiovei, a suferit nedreptăţi. Dar ministrul n'a 
voit să facă nici o îndreptare. Ministrul singur face din aceasta 
un caz ministerial. Şi ce este acest caz? O infracţiune. Vă declar 
că Adunarea nu poate trece cu vederea asemenea infracţiuni. 
Acesta e oare mijlocul de a ajunge la acele dorinţe ce ne 
zice ministerul că are? La aceă împăcăciune ce trebuie să 
realizeze odată ? Prin a călcă ordinea publică? E adevărat 
că d-l ministru a neglijat să satisfacă Adunarea şi deaceea 
ea se vede silită a face ceeace ministerul n'a făcut: să declare 
pe acel impiegat ca un călcător al legii şi al drepturilor celor 
mai sfinte ce are un cetăţean. D-le ministru, sunt silit a zice 
că acest administrator e un acuzator, e un calomniator de- 
clarat chiar de ministerul public. Acesta însuşi a zis că a 
acuzat pe d-l Ştirbei după cererea d-lui administrator; dar la 
tribunal, neavând dovezi, s'a disculpat. Imi pare rău că d-l 
Opran nu şi-a observat de loc datoriile; dar n'am ce face, 
căci e vorba de onoarea unui deputat, de ordinea publică, de 
drepturile noastre cele mai scumpe, cărora d-l ministru, o repet, 
a neglijat de a le da o satisfacere. 

XXV. 


INTREŢINEREA LUCRĂRILOR PUBLICE. 
Şedinţa dela 17 Mai 1860, — (Prot. şed. Ad. legisl. a Ţării Românești, 
tom. 1, pag. 358). 


CHR. TELL observă că zidirile publice nu se execută întocmai după 
contracte. Aşă este cu zidirea Mitropoliei, unde se constată o mare deo- 
sebire între plan şi cele ce se execută. 

B. KATARGIU. — Profit de această interpelaţie şi voiu vorbi 
în general despre principiul intreţinerii lucrărilor publice. După 
zisele d-lui ministru mă văz silit a face o observaţie chiar 
asupra clădirilor. Ni s'a zis de ministru că adunarea nu poate 
controlă, căci nu este o comisiune tehnică. Cine dar poate 
controlă păzirea legilor în fiinţă? Căci astiel se poate face 
planul unei case pe hârtie şi în realitate a se zidi un bor- 
deiu. Mă mărginesc aci pentru clădirile publice, căci asemenea 
cuvinte n'au necesitate de o argumentare mai lungă. 

Viu acum la şosele. S'au făcut o mulţime de petice şi nici 
un drum isprăvit, şi apoi şi acele petice într'o stare de în- 
treţinere aşă de deplorabilă, încât călătorii preferă a da pe 
delături decât pe ele. Mi se pare că, de câte ori ne apucăm 
să facem un lucru, trebuie ca totdeauna să-l isprăvim sau ce 
puţin, dacă nu-l isprăvim, să întreţinem în bună stare puţinul 
cât am făcut din el, să nu facem ca soţia lui Ulysse care 
țeseă ziua şi desţeseă noaptea. 

Avem făcute câte un petic de şosele şi acestea sunt între- 
ținute aşă de ticăloase, încât e şi ruşine a le mai vedeă. 
Aşă este soseaua ce merge la Colentina. Mii de trăsuri trec 
pe ea pe toată ziua; şi de doi ani nu s'a aşternut pietrişul; 
merge cinevă pe dânsa din groapă în groapă. Acum am văzut 
puindu-se pietriş, dar de doi ani nui se pusese nici o pietri- 
cică. Mai observați că este şoseaua dela bariera Mogoşoaei, 
la marginea Bucureştilor, cea mai frecuentată, şi cu toate aces- 
tea se află în aceeaş stare: în toată lungimea ei nu se vede o 
singură grămăjoară de pietriş ca rezervă. Atrag atenţia mini- 
sterului asupra acestor lucrări, ca pentru folosul Statului, pentru 

binele public, pentru ruşinarea oamenilor, dacă nu facem 
nimic nou, să păstrăm încai bine ceeace avem. 


XXV. 


PENTRU RELIGIE. 


Şedinfa dela 189 Mai 1860. — (Protoc. şed. Ad. legisl. a Ţării Rom., 
tom. 1, pag. 360). 


La ordinea zilei este raportul Secţiei IV-a (de Culte şi instrucţie pu- 
blică) privitor la proiectul de lege gentru înmormântări. ` 

B. KATARGIU. — Toţi simţim necesitatea formării cimitirelor. 
Nu iau dar cuvântul pentru a combate înfiinţarea lor, ci numai 
pentru a răspunde la o singură ideie emisă de d-nul Costa- 
foru, că ar puteă fi în sate cimitire fără biserică. Fără su- 
perstițiune, zic şi eu că n'ar fi aşă de neapărată această tre- 
buinţă. Dar socotesc că nimeni nu va contestă că singura 
şcoală de moralitate în starea de azi a ţăranilor noştri fără 
de instrucţie e religia. Ideile folositoare ce izvorăsc din religie 
au pierit — e trist a o spune — dintre ţărani, şi nepăsarea 
le-a luat locul. 

Din slujbele religiei, atât de respectate înainte, ţăranii acum 
au ajuns a nu mai face nici un caz: neglijenţa este aşă de 
mare pentru biserici, din cauza neîngrijirii proprietarilor, încât 
vitele se plimbă prin cimitire. Cum dar am puteă readuce 
în inimile sătenilor şi a întări puţin respectul pentru religie, 
decât întreţinând foarte bine instituţiunile religioase ? Şi noi 
astăzi facem cu totul din contra: vrem a nu face nici bise- 
rici pe la cimitire. 

Apoi nu vă este teamă că, nefăcându-se biserici la cimitir, 
satele vor găsi prilej să se revolte că n'au biserici şi că 
vrem să pierdem şi respectul pentru morţi ? 

Nu numai în Europa civilă, dar şi în insulele cele mai săl- 
batice, cimitirele sunt respectate. Şi ce va aduce respect cimiti- - 
relor decât vederea bisericilor, pe cari de le vom scoate din ci-. 
mintire, suntem pierduţi mai rău decât sălbaticii. Termin dar şi 
zic că mă opuiu ca cimitirele în sate să nu aibă o biserică, 

XXVII. 
DESPRE NOBILIME. 


Şedinţa dela 24 Mai 1860, — (Prot. şed. Ad. legisi. a Ţării Rom., 
tom. 1, pag. 877). 


Cu ocaziunea cererii de împământenire a unui oarecare Calliade, I. Brå- 
tianu zice: «În regulament se zice: străinul ce se va însură cu o Ro- 
mâncă nobilă, trebuie să aştepte 7 ani ca să se împământenească. Con- 
venţiunea desfiinţează privilegiile. Sunt de opinie să înălţăm pe toate Ro- 
mâncele la rangul de nobile, ca să poată toate face pe soţii lor să se 
bucure de acel drept». 

Atunci B. Katargiu pronunţă cuvintele următoare: 


B. KATARGIU. — Auz iar vorba de nobleţe, auz zicându-se 
că nu mai sunt nobili, fiindcă s'au dărăpănat de Convenţiune. 

Eu zic din contră că Convenţiunaa n'a dărâmat nimic, n'a 
înjosit pe nimeni, ci a ridicat pe toţi a se bucură de acele 
drepturi, de cari până aci se bucurau numai unii, deşi această 
excepţiune n'a fost niciodată un temeiu de lege, ci un obiceiu 
abuziv. La noi n'a fost nobleţe după o ereditate seculară şi 
tradiţiuni ruginite, ca în alte părţi ale Europei; la noi noblețea 
se da după slujbe, în cât fiecare puteà fi nobil. Convenţiunea 
a venit şi a zis că toţi Românii pot fi nobili şi a făcut poate 
o dreptate, căci a găsit de cuviinţă a trage pe toţi în sus, în 
loc de a cobori pe cei de sus. Deosebirea este numai în faptele, 
caracterul, educaţia şi onoarea fiecăruia, iar nu în altcevă, 
Prin urmare zic că favoarea ce acordă legea mai inainte numai 
unora, acum să o întindem la toți şi să primim termenul de 
7 ani, pentru că toate Româncele sunt nobile. 

C. BOZIANU susţine că prin Convenţie nu s'a ridicat nimeni la nobleţe 
ci s'au ridicat toţi lu legea naturală, declarându-se toţi egali înaintea legii. 
Convenţia, zice d-sa, declară pe toţi egali, adică pune excepţiunea în co- 
munitate, iar nu comunitatea în excepţiune. 


B. KATARGIU. — Imi pare rău că sunt silit să mai reviu la 
cele zise. Nu sunt de părerea d-lui Bozianu, când zice că nu 
s'a ridicat nimeni, ci s'au coborit unii, că nu s'a supus re- 
gula la excepţiune, ci excepţiunea la regulă. 

Aceasta ar fi fost cum zice d-l Bozianu, când ar fi existat 
nişte drepturi de acelea monstruoase, cari, fiind degrădătoare 
pentru o parte a societăţi, ar fi urmat a se desfiinţă, ca ni- 
meni să nu poată a se folosi de dânsele; dar la noi asemenea 
monstruozităţi feudale n'au existat, iarăşi o mai zic, niciodată. 

Tot ce s'a regulat dar prin Convenţiune sunt numai acele 
drepturi însuşite după vremi numai de unii, de a primi mai 
cu preferinţă decât alţii unele slujbe; dar aceasta, o mai repet, 
nu eră după o lege, după o regulă, ci după niste simple con- 
sideraţiunii, după oarecare favori. 

Ce s'a făcut în urmă? 

Nu s'a desfiinţat nimic, nu s'a coborit nimeni, ci s'a zis 
numai că toţi Românii să se bucure de acele drepturi de cari 
se bucură numai o clasă, că regula a fost totdeauna egali- 
tatea şi excepţiunea preferința şi că Convenţia, ridicând pe 
toți la regula generală, n'a desfiinţat alt decât excepţia. Zic 
dar că prin urmare şi în acest caz, în loc de a desfiinţă dreptul 
de care se bucurau unii prin excepţie, e mai de cuviinţă a-l 
acorda tuturor Românilor. 


XXVIII. 
DESFIINŢAREA TAXELOR DE EXPORT. 


Şedinţa dela 26 Mai 1860.— (Prot. şed. Adun. legisl. a Ţării Rom. 
tom. 1, p. 399). 


La ordinea zilei este proiectul de lege pentru ocne şi vămi. 

Art. 3. din acest proiect eră modificat astfel de către Secţiunea respec- 
tivă: «Dela anul 1861, taxele ce lovesc productele indigene la ieşirea lor 
din ţară se desfiinţează». 

Asupra acestui art., ministrul de finanţe, C. Steriade, observă că Statul 
prin suprimarea taxelor cuprinse într'insul ar pierde aproape 4 milioane ` 
lei (vechi). D-sa nu este în contra principiului desființării acestor taxe, 
dar cere ca termenul suprimării lor să nu înceapă chiar dela 1 Ianuarie 
1861, ci mai târziu, când Guvernul va fi în stare să înlocuească acel de- 
ficit prin alt venit. 


B. KATARGIU. — Domnilor, vedeţi că aci scăzământul acesta 
nu poate fi decât fictiv; totul e să nu avem o lege aşă de 

contrarie principiilor celor mai incontestabile ale economiei 
şi să nu arătăm că noi, cari avem aerul de a zice că suntem 
înaintați, să nu ne arătăm, zic, în chestiuni financiare, aşă de 
înapoiaţi. În adevăr, scoţându-se aceste 4 milioane din venitul 
Statului, de cine au să se împlinească? Fireşte iarăşi de ex- 
portatori; dar printr'un chip mai general, încât împărțindu-se 
pe un număr mai mare să fie mai puţin simţit, iar împlinirea 
lor făcându-se după un mod mai convenabil, să fim mai în 
apropiere cu cele ce se urmează în alte State civilizate. Prin 
urmare o să se împlinească şi ceeace lipseşte şi o să avem 
şi o lege financiară bună, vrednică de a o vedeă oricine. Cu 
alte cuvinte, toate acele sume vor ieşi tot din aceleaşi pungi, 
cu deosebire că vor ieşi şi intră printr'un cana! raţional, în 
vreme ce altmintrelea această apreţiere nu se făceă decât în- 
trun chip cu totul neraţional. Unde e dar aceă încurcătură, 
de care auz vorbindu-se? Unde e năpăstuirea? Aci nu e vorba 
decât de ieşirea şi de intrarea contribuţiunilor. De unde ia 
Statul? Dela contribuabili, negreşit, prin contribuţiuni directe 
sau indirecte, nu din nori sau din aer. Statul dar o să zică 
productorilor: «mai daţi încă două-trei parale pe lângă con- 
tribuţiunea voastră, pentru uşurarea productelor ce exportaţi 
şi aceasta vă va fi de un mare folos: vi se va întoarce îm- 
pătrit, căci veţi înfrână concurenţa exportaţiilor vecine ce au 
închis drumul singurei bogății ce poate intră în ţara noastră»; 
şi ştiţi, domnilor, că ori ce bogăţie intră se împrăştie în toată 
țara, ca şi sângele în tot corpul omului. Toţi simt aceâ bo- 
găție ce intră în ţară; numai cei ce nu lucrează, numai aceia 
nu o simt; iar cei ce lucrează, toţi se ridică prin aceă bogăţie. 
Dece dar să facem un act de staţionare, lăsând să mai con- 
tinue o lege barbară? 


CHR. TELL aminteşte că, chiar în Statele civilizate, oamenii de stat, deşi 
recunosc dreptatea principiilor, totuşi nu le pun în aplicare decât atunci 
când mijloacele Statului le permit. Tot aşă la noi, principiul suprimării 
taxelor de export este sfânt, dar starea finanţelor noastre nu permite această 
desființare decât numai peste câţivă ani. 

B. KATARGIU. — Imi pare bine că văz un deputat din partea 
aceea (arătând spre stânga) ce se zice înaintată, care ne spune 
că, deşi sunt adesea principii recunoscute şi mărturisite de 
toată lumea de bune, sunt însă împrejurări ce nu iartă a le 
pune pe dată în lucrare şi că asemenea şi acum nu trebuie 
să ne grăbim a desfiinţă taxele, fiindcă nu avem cu ce să 
le înlocuim azi, etc. 

Ştiţi bine că nu suntem noi cari am fost acuzaţi că voim 
să mergem cu maşina de aburi; prin urmare nu putem fi 
acuzaţi astăzi că susţinem nişte progrese prea precipitate. In 
chestiunea de faţă, am fost preocupat de două idei; de mo- 
ralitatea economică şi de netrebuinţa de a păstră această lege 
pentrucă ţifra se poate îndeplini tot din acele pungi şi cu 
alte mijloace. D-nul Tell a zis că Franţa n'a putut să micşo- 
reze taxa sării, căci se da deficit. In Franţa negreşit că nu s'a 
putut face, pentrucă acolo s'au întrebuințat toate metodele 
cari suplinesc taxele, s'au sleit toate mijloacele de contribu- 
țiune. Noi însă nu suntem ajunşi încă la acest punct; noi 
nu am isprăvit, ci începem abiâ a ne aşeză contribuţiunile pe 
nişte baze regulate şi deaceea menţiu că putem să aşezăm 
contribuţiuni, prin cari să modificăm şi tot deodată să înălțăm 
veniturile noastre. 

Cât pentru zisele d-lui D. Ghica, cari s'au reprodus de d-l 
Tell, că contribuabilii îşi strâng pungile, am avut onoare a 
spune de mai multe ori că cu drept cuvânt ei fac aceasta. 
In adevăr, ei au dreptul de a zice că cu toate milioanele ce 
S'au vărsat în aceşti ani, nu s'a făcut nimic; ba încă am auzit 
de mai multe ori zicându-se că, pe lângă un milion cheltuit 
bine, s'au risipit milioane multe foarte rău. Dar aceasta nu 
e un cuvânt ca să încetăm de a contribui şi a cere să înapoiem 
în toate lucrările noastre ; noi sperăm, şi trebuie să sperăm, 
că de acum înainte vom aveă destulă unitate şi sinceritate în 
lucrurile noastre, ca să putem stârpi abuzurile, astfel încât, pe 
lângă un milion bine cheltuit, deşi s'ar mai puteă cheltui 
cevă cam fără regulă, acest cevă însă să fie foarte neînsemnat, 
adică să ajungem acolo ca abuzurile să devie microscopice, 

Ceeace d-l Tell ne spune pentru alte ţări, aceste nu sunt 
pentru mine, să vă spuiu drept, nişte argumente destul de tari. 
Noi avem o singură şi mizerabilă industrie şi ar fi destul de 
rău, destul de barbar, să mai oprim pe exportatori la graniţă 
ca să le cerem taxă. Să desființăm acest articol, pentrucă 
sună rău la ureche, pentrucă suntem săraci de industrii şi 
“pentrucă este mai puţin barbar să zicem unui om acasă 
la dânsul «mai plăteşte şi astă contribuţiune», decât să ne 
punem în drumul lui la Brăila sau la. orice alt port şi să-l 
apucam acolo să plătească aceă sumă sub numire de taxă de 
export. Aşă, deosebire economică — desfiinţându-se taxa—nu 
o să fie alta decât aceea că o să se plătească aci, în loc să 
se plătească la graniţă. D-l Tell mai vorbi şi de Englitera. 
Daji-mi voie—căci, după obiceiul meu, voiu răspunde la toate— 
să-i spuiu că aceă taxă, de care ne vorbi, e pentru im- 
portarea în ţară a mărfurilor streine. Cât pentru aceeace a zis 
d-lui despre liberul schimb, chiar de ar fi un adevăr că aceasta 
e adevărata măsură a producţiunii, ar trebui să se ştie că En- 
glitera e silită să ţie o asemenea taxă de monopolizare, pen- 
trucă aceste taxe s'au făcut pe temeiu de legi vechi şi avansuri 
de capitaluri însemnate şi, când s'ar desfiinţă, s'ar pierde o 
mare bogăţie, s'ar ruină oameni şi stări cu o nedreptate re- 
voltătoare. 

Aceste taxe dar se respectă, pentrucă sunt, după cum am 
zis, făcute de legile cele vechi şi pentrucă Englezii, cari se 
bat cu lumea întreagă ca să-şi deschiză cantoare prin toate 
părțile, au cel mai mare interes de a importă cât se va puteă 
mai mult, căci Englitera nu e în stare să-şi hrănească locui- 
torii numai cu producţiunile sale. 

Intre acestea şi cele zise de d-l Tell e o aşă mare deose- 
bire, încât se pare că d-lui tratează altă chestiune. 


CHR. TELL se miră că B. Katargiu se bucură văzând pe un progresist 
că declară priincipiile economice de salutare, deşi nu admite întotdeauna 
aplicarea lor. «Nu-mi este oare permis, zice d sa,a bănui că d-l Katargiu, 
având aerul de a ne da lecţii de economie politică, umblă a pune bastonul 
între roatele maşinii guvernamentale ? Niciodată n'am înveninat discu- 

țiunea şi-mi pare rău că aceasta o face tocmai onor. dl Katargiu. care 
se zice conservator şi care prin urmare ar trebui să fie moderat». 

B. KATARGIU. — Daţi-mi voie, d-nilor, să vă spuiu că de 
când am onoare a mă află în mijlocul d-v. m'am nevoit să 
ajung la două rezultate sau mai bine n'am avut decât două 
ținte: a îndulci amărăciunea partidelor, spre a le uni şi apropiă, 
iar nu a le desbină; şi al doilea că, precum nici am avut 
vreodată, asemenea nu am nici acum ceeace Francezul zice 
des arriere-pensces asupra Guvernului, după cum pretinde 
d-l Tell, ci din contra, îi sunt şi îi voiu fi în toată vremea cel 
mai sincer apărător, îi sunt adică după cum trebuie să fie un 
bun amic care nu înţelege amiciţia în adulaţii şi linguşiri, ci 
numai în observaţii şi consilii, cari, când sunt sincere, sunt 
mai preţioase decât un devotament necumpănit. 

Cât pentru un interes personal al meu sau al partidului 
meu de a cădeâ un Ministru, în aceasta crez că nu e tre- 
buinţă să mai zic nici o vorbă; toată lumea cunoaşte care 
este sistema mea în asemenea caz. 

Acum să vedem pentru ce am zis că-mi pare bine când 
văz pe unul din partea ce se zice progresistă susținând astfel 
de principii, 

Cu aceasta, domnilor, nu am voit deloc să atac sau să 
defaim pe un om, pe care îl stimez atât de mult; din contra, 
am voit să-i arăt mulţumirea ce am arătat de mai multe ori 
prin votul nostru, că am văzut că partidul opus ia vreunul 
din principiile noastre. 

Domnilor, noi cari suntem calificaţi de retrograzi, de ruginii, 
noi cărora ni s'a imputat totdeauna că suntem inimicii refor- 
melor şi că nu voim să meargă ţara înainte — noi, zic, am 
simţit o bucurie nespusă, când am văzut pe un bărbat din 
stânga vorbind în felul nostru, că adică sunt principii netă- 
găduit bune şi folositoare, dar cari nu se pot în practică 
adoptă pe dată, fără a răsturnă tot împrejurul nostru. Da, 
domnilor, am simţit o bucurie mare văzând partea opusă că 
înaintează către noi şi vom simţi în toată vremea această 
mulţumire. 

Ceeace credem aşă poate să fie o iluzie, poate că noi, iar 
nu partea opusă, am făcut acest pas de apropiere şi noi am 
simţit ceeace simte un om ce călătoreşte pe apă şi care, în- 
notând cu corabia spre ţărmuri, crede că țărmurile ce are în 
vedere înaintează spre dânsul şi că el cu corabia stă pe 
loc. Dar aceasta nu face nimic, noi sau ceilalţi, fie cine va fi, 
totul e să înaintăm unii către ceilalţi, ca să ne apropiem din 
ce în ce mai mult. Aceasta a fost şi e dorinţa noastră. 


Cabinetul lon Ghica demisionă la 28 Mai 1860. La 31 Mai, Ministerul 
se compuse astfel: Nicolae Golescu, răsboiu şi Preşedinte al Cabinetului ; 
Dimitrie Brătianu, interne; V. Boerescu, justiție; L Brătianu, finanțe; 
C. A. Rosetti, culte şi instrucție ; |. |. Filipescu, externe ; Barbu Vlădoianu, 
control. 

Decretul publicat în Monit. ofic. 1860 lunie 4, p. 529. 

Acest Minister demisionând la 13 Iulie 1860, Cabinetul se compuse în 
chipul următor ; Manolaki Costache, finanțe şi Preşedinte al Cabinetului ; 
G. Costatoru, interhe; V. Boerescu, justiție şi ad-interim la culte şi 
instrucție; |. 1. Filipescu, externe; Colonel George Adrian, răsboiu ; R. 
Vlădoianu, control. Mai târziu B. Vlădoianu a trecut la cultd; generalul 
l. Florescu Ia răsboiu, în locul colonelului Adrian, iar Manolachi Costaki 
ad-interim la Control. 


XXIX. 
IMPOZITUL ASUPRA PROPRIETĂȚII. 


Şedinţa dela 19 Iulie 1860. — (Monitorul oficial din 12 August 
1860, p. 882). 


B. KATARGIU, Preşedintele Camerei, anunţă că la ordinea zilei este 
deciziunea asupra bugetului oştirii; dar tot deodată comunică Adunării, 
în această privinţă, următoarea propunere subscrisă pe opt deputaţi: 

«Prevăzând că pentru examinarea bugetelor în amănuntele lor la 
timpul mărginit ce mai are Adunarea până la terminarea celei din urmă 
prelungiri a sesiunii sale nu-i va fi indestul şi că aşă va fi silită a prelungi 
sesiunea indefinit; prevăzând asemenea că prin adoptarea în parte a feluri 
de adause de cheltuieli în osebite bugete ale Ministerelor respective, Camera 
se va angajă în nişte țifre de cheltuieli ce în urmă îi va fi cu neputinţă a le 
acoperi în anul acesta, subsemnaţii propunem ca, pe teineiul celor ros- 
tite în şedinţa de ieri de d-l preşedinte al consiliului, să se înfăţişeze Ca- 
merei în prescurtare de fiecare minister ţifra cheltuielilor sale curente, 

aşă precum s'a urmat în anul trecut, şi aceea a adauselor neapărate, vo- 
tate mai 'nainte de Cameră sau chibzuite de Sfatul Administrativ. Aceste 
ţifre împreunându-se se vor pune apoi în faţă cu cele ale venitului con- 
statat, şi Camera, cunoscând atunci care e deficitul acestui an, va hotări 
mijloacele provizorii ce urmează a se luă pentru anul acesta, spre aco- 
perirea adauselor acelea, cari se vor recunoaşte de Cameră ca urgente 
şi prin urmare neprimitoare de a fi amânate. lar în sesiunea viitoare să 
înfăţişeze în cele dintâi şedinte ale lucrărilor Camerei proiectele fun- 
dame :tale, după cari au a se înfiinţă contribuţiile definitive. Cu acest 
chip, Camera va pute şi desbate cu maturitate acele proiecte şi a le adoptă 
în cunoştinţă perfectă de lucru. Atunci se vor înfăţişă şi bugetele regu- 
late ale anilor viitori, aşă încât fiece buget să se afle cercetat şi votat 
cu un an înaintea exerciţiului său. 


G. VERNESCU declară că se uneşte cu partea întâi a acestei propu- 
neri relativă la cheltuieli, dar nu şi cu a doua, care priveşte la acoperirea 
lor, şi ar dori să ştie ce a înţeles autorul propunerii prin chibzuirea pro- 
vizorie a Adunării asupra acoperirii cheltuielilor ce vor trece peste veni- 
turi, căci d-lui nu poate înţelege altă chibzuire provizorie a Adunării, 
decât de a votă contribuţia funciară sau a se acordă un credit şi nimic 
mai mult. 


B. KATARGIU răspunde că Adunarea, în poziţia de acum, nu are decât 
două mijloace de a procede : sau de a adoptă o măsură provizorie, sau 
de a sta în permanenţă până va termină într'un mod regulat toate lu- 
crările începute. 

Dacă ar procedă să voteze în detaliu şi ţifră cu ţifră fiecare buget, 
ar puteă ajunge la fine in faţa unei ţifre exorbitante, rezultată din adiţia 
celor votate parţial şi atunci acoperirea acestei țifre va fi şi mai anevoie, 
şi prin urmare va pune Adunarea într'o poziţie şi mai dificilă. 

Oratorul continuă a desvoltă pe larg neajunsurile acestei metode, enu- 
merând toate greutăţile şi încurcăturile ce va aduce şi căutând a de- 
monstră că o asemenea lucrare fiind imposibilă pentru acum, Adunarea 
va fi silită, orice va face, să nu fie decât provizoriu; pe când lucrarea 
ce indică propunerea e mult mai expedilivă şi mai eficace, reducându-se 
numai la simpla operaţie de a examină starea noastră de astăzi şi a în- 
tâmpină numai cheltuielile de cea mai neapărată trebuinţă. Ministerul va 
prezentă o prescurtare din aceste bugete, şi atunci Adunarea, având în 
vedere toate ţifrele şi toate reducţiile, se va puteă pronunţă în conştiinţă 
de lucru. 

Cât pentru mijloacele acoperirii acelor prisoase de cheltuieli ce ar puteă 
izvori din această lucrare, orarorul speră că, între atâtea capete de aci, 
se va găsi unul, care să propună un mijioc de a se acoperi aceste cheltuieli. 

Oratorul continuă a desvoltă aceste argumente, căutând a pune din 

ce în ce mai mult în evidenţă avantajele ce ar urmă din adoptarea 
propunerii în chestiune, prin care zice că se înlesneşte lucrarea : se dă 
timp puterii executive de a îndeplini ceeace a votat Adunarea, se dă timp 
Comisiei Centrale de a pregăti proiecte noi; lucrările nu vor suferi şi 
milioanele de astăzi ce se votează cu precipitare vor fi votate cu mai 
multă luare aminte, şi în fine, chiar de s'ar votă azi, în orice chip, tot 
nu S'ar puteă produce nimic, fiindcă nu se vor vărsă în cassa Statului 
decât peste câtevă luni. Acum fiind în a şaptea lună, o mare parte din 
lucrările pentru cari sunt destinate acele milioane nu se vor puteă face 
decât în anul viitor. Prin urmare, de se vor votă în sesiunea viitoare, 
vor aveă îndoitul merit de a fi votate cu maturitate şi a se întrebuinţă 
îndată în folosul Statului. 


G. VERNESCU zice că sar fi aşteptat ca d-l Katargiu, care neapărat e 
unul dinire cei ce au subsemnat aceă propunere, să fi arătat şi mijloacele 
prin cari s'ar puteă acoperi acele cheltuieli. Trecând apoi la ceeace a zis 
d-l Katargiu, că adică nu se pot votă contribuţiile, fiindcă lipsesc elemen- 
tele după cari să se orienteze acele contribuţii, d-sa susţine că, pe te- 
meiul recensământului, se cunosc aproximativ acele elemente, şi dacă 
aceste noţiuni asupra veniturilor sunt imperfecte, apoi nici peste şase 
luni, când le amână d-l Katargiu. nu vor fi mai exacte, 


B. KATARGIU vede în cuvintele lui Vernescu că principala d-sale preo- 

cupare nu este ceeace face obiectul propunerii în chestiune, adică de 
a se înlesni lucrarea, cercetându-se mai întâi neapăratele trebuinţe şi 
constatându-se adevăratul deficit al bugetului, ci singăra chestiune ce-l 
preocupă e votarea bugetului asupra proprietăţii, zicând că nu vede alt 
mijloc decât acesta de a se acoperi deficitul. 
”iOratorul arată însă că a procede astfel este a merge dela necunoscut, 
pe când tot omul înţelept pleacă dela cunoscut, spre a ajunge la desco- 
perirea necunoscutului ; căci, într'adevăr, de ce s'ar votă aceste contri- 
buţii, la ce quantum s’ar puteă fixă, spre a acoperi o lipsă ce e necu- 
noscută ? 


Cu părere de rău, domnilor, mă văz silit a răspunde la 
chestiunea arzătoare, pe care a atins-o d-l Vernescu şi care aş 
dori să nu se mai ridice. 

Cu neplăcere, domnilor, se priveşte de orice om ce-şi iubeşte 
țara preocuparea unora ce para nu voi altcevă decât să per- 
secute şi să apese necontenit proprietatea, fără a se ocupă 
de oportunitatea vremii şi de tristele efecte ce întotdeauna dă 
această pornire. 

Proprietarii, vă pot încredinţă, nu se tem şi nici vor să 

depărteze momentul de a veni să cohtribuească întrun mod 
conform cu puterile lor la trebuinţele adevărate ale ţării, aşă 
încât prin aceasta să nu se sleească izvoarele acestei avuţii, 
de care n'o să avem trebuință numai odată, numai într'o sin- 
gură zi, ci de care vom aveâă trebuinţă în toată vremea. Pro- 
prietarii nu se dau în lături dela contribuţii; dar, înainte de 
a le zice să plătească, ei răspund: «mai întâi asigure-se pro- 
prietatea». Şi dacă ei zic aceasta, domnilor, nu e fără cuvânt. 
Toată lumea cunoaşte starea de neodihnă în care se află 
spiritele în ţara noastră, de acum mai mulţi ani, în privinţa 
acestei chestiuni. Ameninţările de tot felul contra proprietăţii 
au fost, a ştiţi bine, necontenite, numeroase ; dar şi de ar fi 
o boală, o nebunie, această grijă, iarăşi datoria noastră a 
tuturor — şi cei din dreapta şi cei din stânga, şi cei de sus 
şi cei de jos, şi cei ce guvernă şi cei ce suntguvernaţi — đa- 
toria tuturor, zic, este de a potoli această temere ; şi potolirea 
ei nu poate fi decât prin aşezarea temeliilor proprietăţii. 

Proprietarii au cuvânt de a zice : «spuneţi intâi soarta pro- 
prietăţii, şi apoi vă spunem ce putem plăti». 

Se zice, domnilor, că două şi .cu două fac patru, şi e un 
adevăr matemâtic; dar sunt chestiuni economice, unde chiar 
acest adevăr immutabil se schimbă. 

Un galben în punga unui milionar preţueşte mai puţin 
decât o pară în punga unui sărac, ce o are numai pe dânsa 
şi o ţine numai pentru hrana vieţii sale. De veţi pune azi 
contribuţie de 5°/%, proprietatea, în starea ei de azi, poate 
mar suferi o împovărare care să-i amenințe cele mai de că- 
petenie izvoare ale existenţei sale. Dar aceasta, la împreju- 
rarea de o scădere silnică a veniturilor funciare — împreju- 
rare ce, cât pentru mine, nici am crezut-o, nici o crez putin- 
cioasă, căci am prea multă stimă şi încredere în înţelepciunea 
şi sentimentele oamenilor ce sunt chemaţi a da legi ţării — 
această împrejurare, zic, deşi iluzorie, tot îmi dă drept a zice 
că ar puteă schimbă cu totul poziţia lucrurilor şi a face să 
fie o povară nesuferită, ceeace azi este un ce foarte simţitor. 

In adevăr, domnilor, dacă un proprietar care are azi 100 

galbeni venit, cu care îşi hrăneşte familia, poate da 50/,, fără 
a se lipsi de hrana vieţii, oare tot atâta ar face când, ne 
mai având decât 50, ar fi silit să dea 2!/, dintr'înşii? Nu, 
negreşit, şi iată dovada că un galben nu e totdeauna un galben 
pentru toate stările şi toate poziţiile unui om. 

Mă mărginesc la acest exemplu, dar din el înţelegeţi "toţi 
că aş puteă trage milioane. 

Nu vorbesc, domnilor, mai mult despre aceasta, ca să nu 
obosesc în deşert Adunarea ; dar reviu la ceeace am zis că 
aceă temere, aceă neincredere ce se simte, ca să zic aşă, în 
atmosferă, a fost şi este cauza neunirii, cauza spiritului de 
ură şi vrajbă ce ne ţine în loc şi ce pune Statul în poziţia 
unui car înhămat de patru colțuri, care, fireşte, nu poate 
decât a se învârti în loc. Îmi pare rău că m'aţi silit să vor- 
besc de toate acestea, şi am vorbit numai ca să fac să în- 
ceteze această cugetare ascunsă şi rău voitoare care-şi face 
ziuă prin toate mijloacele; şi socotiam, domnilor, eram con- 
vins că nu numai nu voiu găsi din partea nimănui opunere, 
ci că din contră toți vor simţi delicateţa acestei chestiuni şi se 
vor întrece de a mă aprobă şi a mă sprijini. 

Recunosc că proprietatea este cea dintâi ce trebuie să vie 
în ajutorul Statului; dar ea zice că este ostenită de amenin- 
țările necontenite de cari e bântuită, că aceste ameninţări au 
sleit creditul, din care ea sufere şi, împreună cu dânsa, toată 
societatea. 

Atunci temelia societăţii este pusă când veţi aduce lucru- 
rile în aşă stare, încât creditul să nu se mai depărteze de 
proprietate, ci din contră să să vie de sineşi în ajutorul ei. 

Oare nu sunt capitaluri în ţară sau în streinătate? Sunt, 
dar mu vin, căci zic că proprietatea este în chestiune, şi din 
nenorocire, precum am mai zis, mulţi nu ştiu care este ade- 
vărata temelie a proprietăţii în ţara noastră. Deaceea mulţi 
au răspândit şi răspândesc feluri de idei asupra proprietăţii, 
vrednice de râs în adevăr, dar cu toate acestea foarte vătă- 
mătoare. La noi principiul proprietăţii, care este cel mai sta- 
tornic în toate părţile lumii, a fost clătinat în felurite chipuri, 

fiindcă s'au amestecat oameni cari n'au ştiinţă de ţara noastră 
sau că au avut aici alte interese decât acelea ce au voit să 
apere, şi cari au vrut să se serve de proprietate ca să ajungă 
la alte scopuri, şi dovadă este că nu numai dintre noi s'au 
amestecat în ateastă chestiune, dar încă şi streini, domnilor, 
streini cu totul de ţara noastră au scris, scriu, au vorbit şi 
vorbesc despre aceasta şi au avut pretenţia de a ne regulă o 
pricină, de care n'au cea mai mică ştiinţă. 

Îmi sângeră inima că am spus aceste lucruri; dar le-am 
zis, fiindcă am fost silit, căci sunt acum ani de când nu se 
face decât a servi de vrajbă această chestiune a proprietăţii. 

Eu zic că guvernul, ce ştiu că-şi iubeşte patria, de ar veni 
cu proiectul proprietăţii într'o mână şi cu al contribuţiei în- 
tr'alta, am zice acelor miniştri: «Fiţi bineveniţi între noi, 
căci aceste două proiecte vor pune temelia tuturor lucrărilor 
noastre». 

Reviu acum la chestiunea ce formează obiectul propunerii 
de faţă. Mai repet că nu putem luă decât o măsură provi- 
zorie. Dar mai înainte să vedem ţifra, ca, de va fi aşă încât 
să nu se poată acoperi cu alte izvoare, să facem vreun adaus, 
nu însă cu numele de lege de contribuţie, căci legea de con- 
tribuţie se face pe un picior stabil. 

MANOLAKI COSTAKI, președintele consiliului, zice că alarma dată de 
d-l Katargiu în favoarea proprietăţii este de prisos, deoarece proprietatea 
este baza legii electorale. In ceeace priveşte cuvântul de «provizoriu», 


d-sa declară că nu primeşte ca sub pretex de dare provizorie, să se re- 
fuze proiectul comisiei centrale. 


C. BOZIANU propune ministerului sá ia bugetul şi să arate ce chel- 
tuieli adoptă şi pe cari le suprimă, pentru ca, dacă deficitul va fi mai 
mic, să se amâne discuţiunea proiectului întocmit de comisia centrală ; 
iar, de va fi mai mare, să se provoace Adunarea şi să discute proiectul. 

B. KATARGIU. — Răspunz tot de odată şi d-lui ministru şi 
d-lui Bozianu. Am spus cauza care m'a silit să ating această 
chestiune atât de mare; însă, fiindcă n'am fost înţeles, o mai 
repet încă odată. 

Când am venit să vorbesc de îngrijirea proprietăţii, de ame- 
ninţarea ei, am spus un fapt de notorietate publică, fiindcă 

toată lumea ştie că preocuparea cea mai mare în ţară este 
cum are să se hotărască chestiunea proprietăţii. Eu n'am venit 
cu aceă râvnă oarbă, barbară, retrogradă de a apără propries 
tatea de orice dare; din contră, am venit să fac cevă în fo» 
losul fiscului; am zis să ne silim a convinge pe cei cari nu-şi 
cunosc interesul lor că, contribuind, vor câştigă îndoit decât 
au dat; să le arătăm soarta asigurată, şi atunci ei vor da 
mai mult decât le vom cere. 

Deaceea am cerut să se reguleze chestiunea propretăţii, 
prin care veţi regulă contribuţia ce are să mărească averea 
Ştatului, şi atunci o să vedeţi că eu voiu fi cel dintâiu care 
voiu zice proprietarilor: «daţi!» şi acelor ce nu vor voi să dea, 
le voiu desluşi şi le voiu spune că vor câştigă îndoit decât dau. 

Viu acum la cuvântul de provizoriu. 

Nu ştiu cum au putut aceia cari primesc că toate legile 
sunt provizorii să înţeleagă că eu, pomenind cuvântul de pro- 
vizoriu în propunerea mea, am voit cu aceasta să înţeleg le- 
gile comisiei centrale. Nu; eu n'am voit să înţeleg aceasta, 
care ar fi afară din căderile noastre. 

D-voastră ziserăţi că toate legile sunt provizorii. Şă mă iers 
taţi; sunt legi şi neprovizorii. Dacă ar fi toate provizorii, 
atunci ce s'ar face societatea? Ųnde e înaintarea ? Ar răs 
mâneă totul mai în aceeaş stare. 

Duvoastră ziceţi că, deficitul fiind mare, trebuie să luăm în 
desbatere proiectul de contribuţie trimis de comisia centrală. 
Deoarece singuri ziceţi că este provizoriu, atunci vom vedeă 
dacă această contribuţie trebuie să fie aşă, dacă tot deficitul 
trebuie său] acopere aceşti contribuabili. Eu zic că nu e drept 
ca, dacă deficitul va fi de 100 de milioane, să omorim pe 
proprietari, ca să acopere ei acest deficit. Nu, dalor. Şă vedem 
întâi ţifra şi, de nu va fi destul a se acoperi cu contribuţia, atunci 
vom chibzui ce să facem ; însă orice măsură am luă, tot pro- 
vizorie are să fie. Jacă ce se zice în propunere. Vedeţi, d-lor, 
că aceasta nu va să zică a înlătură legea comisiei centrale. 

In această lege se vorbeşte de bazele definitive ale contri- 
buţiei, după cari are să se modifice numai ţiîra, şi aceasta 

numai până la un grad, Prin urmare ce e astăzi de făcut, fie 
prin legea comisiei centrale, fie prin altă chibzuire, nu poate 
fi altfel, mai repet, decât provizoriu, 

In anul trecut, aveam plăcuta speranţă că estimp nu vom 
mai face lucrări provizorii. Din nenorocire, a trecut un an, şi 
sunt chestiuni ce s'ar fi putut limpezi şi cari stau în aceeaş 
stare, 

In anul al treilea, să sperăm că vom ieşi din această tristă 
poz.ţie, din acest impas. Prin urmare azi suntem tot la această 
chestiune : care este deficitul şi de unde să-l acoperim? Să 
ni se arate dar adevăratul deficit şi atunci yom chibzui cum 
să-l acoperim. 





XXX. 


ROLUL BOGĂŢIEI ACUMULATE IN VIEAŢA SOCIETĂŢILOR. 


Şedinţa dela 6 Septemprie 1860. — ı Conservatorul Progresist din 1860, 
Septemvrie 18, pag. 290). 


B. KATARGIU. — Domnilor, Dacă osebit de cele ce s'au zis 
astăzi în pricina de faţă, nu s'ar fi vorbit în şedinţa de ieri 
asupra acestei chestiuni într'un mod mai întins, mai general, 
n'aş fi cerut să iau astăzi cuvântul. Nu viu dar să combat 
propunerea d-lui Rosetti de a reduce ţifra plăţii patentelor 
claselor de jos. Aceasta este o chestiune secundară şi care se 
poate resolvă printr'o cercetare mai serioasă ce ne-ar con- 
vinge că aceă ţifră e în adevăr apăsătoare pentru acele clase. 
Ceeace voesc, e de a desvoltă două puncte de o importanţă 
mai mare şi cari au dat şi mai pot da loc lao rea înţelegere. 

Cel dintâiu din aceste puncte e acela al înfiinţării unei con- 
tribuţii pe venit, iar cel de al doilea acela al proporţiei nă- 
păstuitoare pentru clasele neavute ale patentarilor, de care 
d-l Brătianu a vorbit ieri cu atâta căldură, luând de bază un 
temeiu greşit, dar apăsător pentru cei cu avere. 

Onorabila Adunare îşi aduce negreşit aminte că, vorbind 
într'una din şedinţele trecute despre contribuţiile directe, am 

zis că ar fi de dorit ca, în locul contribuției personale şi altor 
asemenea contribuţii directe, ce, sub feluri de denumiri mai 
puţin nemerite, vin de supără pe contribuabili, să se statueze 
o singură contribuţie bazată pe foloasele ce fiecare individ 
trage din societate, şi fiindcă acele foloase nu se pot dovedi 
într'un chip îndestulător, contribuţia să se raporte la venit. 

Această ideie simplă, acest principiu economic recunoscut 
de toți oamenii eminenţi de finanţe, a dat, din nenorocire, 
unora să crează că eu aş fi avut în gând ideia monstruoasă 
a unei contribuţii progresive, de a supune adică pe contri- 
buabili nu la o sumă fixă de atâta la sută din venit, ci la o 
sumă mobilă, care ar creşte de o potrivă cu venitul, precum 
de pildă, impuind pe cel ce are 1.000 de lei venit cu 5%, 
să se impuie cel cu zece mii cu 10/,, cel cu o sută de mii 
cu 500/,, cel cu un milion cu 80 şi aşă treptat până ce unora 
analogia contribuţiei le va absorbi tot venitul şi poate să-i 
mai scoață şi datori. 

Această ideie, cât de absurdă pare a fi — şi este în adevăr — 
a fost cu toate acestea pusă înainte în anii trecuţi de revo- 
luţia Franţei şi susținută de mai mulţi oameni cu mintea bol- 
navă; dar ea căzu în disprețul ce merită, sub loviturile puter- 
nice ale mai multor bărbaţi eminenţi ce ştiură să o desfășure 
şi să q facă cunoscută în toată realitatea ei publicului amăgit. 

Nimeni dar din noi n'a putut aveă, sunt încredinţat, această 
ridiculă ideie. 

Ceeace am cerut, o mai repet, e contribuţia fixă de atâta 
pe venit, şi nimic alt. lar venit se înţelege şi acela ce un om 
îşi face prin munca sau industria sa de toată ziua, ca şi acela 
ce izvoraşte dintr'o avere agonisită şi păstrată de el sau de 
părinţii săi, de mai multă sau mai puţină avere. 

Viu acum la cele zise de d-l loan Brătianu în şedinţa de 
ieri asupra disproporţiei taxării patentelor. 

D-l Brătianu a zis că dacă această taxare s'ar face înce- 
pând de sus în jos, în loc de a se face de jos în sus, precum 
s'a urmat, s'ar dovedi lesne că, pe câtă vreme un banchier 
sau alt capitalist mare nu plăteşte decât 1.000 sau 1.200 lei 

pe an, băcănaşul din colţul unei ylicigare a unui grăşel sau 
bietul meseriaş al ynei modeste industrii ar urmă să plătească 
abiă 60 de papale pe as, după ọ socoteală exactă făcută de 
d-sa, iar ny engrma sumă de 60 de lei. Să ne ierte dul Bră- 
tianu asi spune că sgcgteala d-sale poate fi dreaptă, ideia 
însă ij este greşită, deşi mgtivul ce lia însufleţit e fgarte pes- 
pectabil. Dıl Brătianu nu a fost pregcupat în această chestiyne 
decât de compasiunea sa pentru cei puţin avuţi. Acesta e un 
sentiment fgaţte nobil, ọ mărţuţisesc, nu însă yn șaţionament, 

Fiecare din ngi, d:lọr, sunt bine încredinţat, simțim aceeaş 
bunăvoință pentru clasele de jọs. Dar când e vorba de ţifre 
say de grice alte lucrări serigase şi pozitive, atunci ny ne este 
iertat a trată asemenea chestiuni din singurul punct de vg- 
dere sentimental, ci trebuie să ne întemeiem pe argumente 
solide, pe principii dovedite de economia politică sau mai 
bine zicând de econgmia naturală, căci, precum veţi vedeă, 
d-lgr, economia politică nu e alt decât ọ înregistrare a împre- 
jurărilọr ce s'au ivit şi se ivesc pe toată ziua în cursul natural 
al transacţiilgr “dintre gameni în vieaţa socială. 

Dacă dar legiuitorii mai multor state luminate, când au le- 
giuit deşpre contribuţiile de natura celei ce ne pregcupă, au 
plecat de jos în sys, iar nu de sus în jos, ca să ajungă la 
cele 60 de parale, de cari vorbeşte d-l Brătianu, pricina e că 
ei ny s'au preocupat de suma cea mai mare ce ar puteà să 
plătească bogatul, ci de ceeace ar puteă plăti săracul, fără 
să fie împovărat; şi dacă cu acest mod de procedură a nă- 
păstuit pe cinevă, acela e, negreşit, fiscul, mai mult decât gri- 
cine altul. Cu tgate acestea, dacă ţifța insemnată în proiectul 
de faţă se va dovedi de exagerată, reducăsse. Eu ny mă îm- 
potrivesc, ọ mai repet. 

Acum ne pămâne să aflăm şi dacă bogatul capitalist e în 
adevăr mult prgtejat prin clasificarea de care ne e vgrba, şi 
dacă nu cumvă el mai plăteşte pe ici pe colea nişte alte con- 
tribuţii indirecte, cari vin de cumpăneşc modicitatea ţifrei directei 
sale contribuţii. Ei bine, drlọr, aceste plăţi, aceste contribuţii 
indirecte ce plăteşte bogatul sunt multe şi felurite; vi le vgiu 

dovedi, nădăjduesc, în puţine cuvinte, şi atunci veţi vedeă la 
ce slujeşte bogatul şi mulţi din d-voastră se vor mirà poate. 

Intrebaţi, vă rog, pe zidar, pe pietrar, dulgher, tâmplar, 
zugrav, pe cofetar şi chiar pe panglicar; întrebaţi, cu un cu- 
vânt, pe toţi meseriaşii, pe toţi artiştii şi pe neguţătorii de 
tot felul de mărfuri; ei vor spune cine le plăteşte dobânda 
capitalurilor, cheltuiala întreprinderii, întreţinerea casei lor, 
osteneala, dibăcia şi iscusinţa lor, contribuţia aceea, în sfârşit, 
de care s'a făcut atâta vorbă aici. Da, domnilor; cine plă- 
teşte contribuţia neguţătorului şi a meseriaşului ? Şi cine oare 
o poate plăti decât consumatorul şi mai cu seamă consuma- 
torul cel mare? 

Vedeţi dar, domnilor, că bogatul serveşte la cevă şi că el 
nu e un trântor ce consumă fără a produce. Ştiu bine că 
mai mulți chiar din economiştii eminenţi au tratat această 
chestiune din puncte de vedere contradictorii; dar eu zic: 
aci să întrebăm pe producător, să întrebăm pe meseriaşii 
de tot felul de industrie şi pe comercianţi în genere, să-i în- 
trebăm, unde şi când stau mai bine în trebile lor? Când 
trăesc într'un Stat unde se află averi acumulate şi în nişte 
vremi de linişte, de încredere şi de mulțumire, încât acele 
averi să ceară a se schimbă cât mai mult şi mai des în 
lucru, marfă, lux, baluri, mese şi desfătări, sau când vie- 
țuiesc într'o societate săracă, în nişte vremi de temere şi de 
neincredere, când cei cu avere nici cumpără, nici clădesc, 
nici se desfătează, ci din contră fiecare îşi încuie averea cu 
mai multe lacăte, când bogatul, cu alte cuvinte, îşi păstrează 
maria sa, aurul sau argintul, şi când meseriaşul şi neguţă- 
torul e silit şi el a-şi păstră pe seamă-şi lucrul sau marfa 
lui, când, în sfârşit, acel schimb de trebuinţe şi de servicii 
reciproce, aceă circulaţie de averi sub felurite forme, ce ali- 
mentează vieaţa societăţilor, încetează sau se mărgineşte ? Să-i 
întrebăm pe aceşti industriaşi şi comercianţi. Ei ne vor spune 
acest secret în două cuvinte mai bine decât volume întregi 
de disertaţii. Şi de ce ne ducem mai departe? Vieaţa Bucu- 
reştilor e aci; să o întrebăm pe ea: când se simţiă mai 

bine ? Anii trecuţi, când averile creşteau şi circulau cu înles- 
nire sau de vreo trei ani încoace, de când împrejurările vremii 
au micşorat averile, au însuflat neodihuă, prin urmare au 
înpuţinat cheltuielile, au stăvilit circulaţia, au năbuşit creditul ? 
Răspunsul lor ne va face să pricepem, d-lor, la ce serveşte 
bogatul, la ce servesc averile păstrate şi grămădite. Răspunsu! 
lor ne va arătă că marile capitaluri sunt în societate ceeace 
râurile, gârlele, lacurile, mările sunt în natură. Ele se îm- 
prăştie ca aburii apelor în rouă şi ploaie, şi merg de fruc- 
tifică până la cele mai depe urmă părticele ale societăţii, aşă 
precum roua şi ploaia fructifică toata faţa pământului ce ele 
vin de adapă şi răcoresc. 

Cei ce cred dinpotrivă, cei ce tăgăduesc aceste adevăruri 
netăgăduite, neschimbate, veşnice, comit o eroare născutii 
dintr'o altă eroare. 


In adevăr, toţi aceia ce nu s'au gândit mai adânc la mis- 
terioasa misie la care e chemată omenirea, se preocupă mai 
mult de individ decât de totul ei. Aceştia iau pe individ 
drept o fiinţă completă, când el, în adevăr, nu e decât un 
mădular, o mică părticică a acestui corp colectiv. Dumnezeu, 
lehova, Buda, Natura — numiţi-l cum îl veţi numi — Creia- 
torul omului în sfârşit sau, mai bine zicând, al Totului văzut 
şi nevăzut, creând pe om, nu pentru el însuşi, ci pentru so- 
cietatea în care el îl destină să trăească, a aflat de trebuinţă, 
în a sa misterioasă şi nemărginită înţelepciune, de a creiă 
oameni-capete cari să gândească, oameni-braţe cari să lu- 
creze, oameni-picioare cari să alerge etc.... şi cu acestea 
să compuie aceă piramidă umană, a cărei bază începe dela 
cel depe urmă muncitor şi al cărei vârf e format din acele 
geniuri ce luminează ca nişte fare şi cari par că se înalţă 
până la Dumnezeire, ca să se sfătuească cu dânsa. De n'ar 
fi aşă, vă întreb de ce aceă osebire între capacităţile indivi- 
duale, de ce aceă varietate de aptitudini ce nu vedem între 
nici unele din celelalte vieţuitoare ? 

Ei bine, domnilor, adevărul e că aşă este; şi iată unde ni 

se arată şi acela al acelei economii naturale, de care vă vor- 
biam în minutele de mai înainte. El este în aceă țesătură 
de trebuinfe şi de capacități felurite şi cari se leagă aşă de 
strâns între ele. 

Puterea, dibăcia, agerimea trupească, agerimea intelectuală, 
geniul invenţiei, geniul perfecţiei, toate se leagă împreună, şi 
fiecare din ele se sprijină şi sprijină pe cealaltă, şi din aces- 
tea toate se naşte progresul, averea, bogăţia, cauza şi efectul, 
alfa şi omega al tuturor strădaniilor omului. Rolul averii, ve- 
deţi, domnilor nu e mai mic decât al celorlalte capacităţi. 
Nu ; căci, fără ea, cine ar răsplăti pe cel ce-şi dărapănă pu- 
terile trupului printr'o muncă ostenitoare, pe cel ce-şi con- 
sumă vieaja în chibzuiri adânci, în descoperiri şi invenţii în- 
nalte şi atât de folositoare omenirii? Cine ar răsplăti, zic, 
pe cel depe urmă muncitor şi pe cel mai mare inventator? 

Să încetăm dar de a huli pe bogaţi, şi mai cu seamă de 
a tângui, cu un cuvânt şi fără cuvânt, clasele de jos ale so- 
cietăţii. Cu aceasta nu facem decât a le descurajă şi a le în- 
răutăţi. Insuflând lenea, nerăbdarea, invidia, nu dăm oame- 
nilor, fiţi încredinţaţi, mijloace noi şi bune de bogăţie şi de 
fericire; din contră, le pregătim inizeria şi ticăloşia. 

Familia omeneasă e, putem zice, în veci în luptă cu natura. 
Dificultăţile vieţii sale, mărite din ce în ce mai mult de tre- 
buinţele noi ale civilizaţiei, o silesc a căută să smulgă din 
zi în zi mai multe noi mijloace de existenţă din adâncurile miste- 
rioase, în cari stau ascunse Dar în această campanie, ca şi 
în aceea a unei adevărate oştiri, nu putem cere ca toţi să 
fie biruitori, toţi norociţi, toţi mari, şi ca nimeni să nu cază 
pe câmpul răsboiului sau să nu rămâie în urmă? Şi oare, când 
într'o adevărată oştire am vedeă pe un soldat obosit legă- 
nându-se şi căzând pe marginea drumului, îndrăzni-vom a-i 
zice: «bine faci, nenorocite frate; rămâi, culcă-te, odihneşte-te, 
nu merge mai înainte, nu te mai supune datoriei ce ţi-a impus 
o soartă aspră şi nedreaptă, nu mai ascultă glasul coman- 
dirului tău ; el te înşală, el te năpăstueşte; vezi-l, el e călare 
şi tu pe jos ?» Intreb pe un om ce se respectă, îndrăzni-va 

să ţină un asemenea limbaj la o asemenea împrejurare? 
Nu, negreşit. Eu gândesc că, din contră, el ar mângâiă, ar 
încurajă pe acel soldat descurajat, zicându-i : «Curaj, voinice, 
destinul ţi-a impus o soartă grea; dar poate că colo, cu 
câțivă paşi mai înainte, el ţi-a însemnat un loc de răsplată; 
răbdare, curaj, m'ascultă poveţele viclene ale invidiei şi mân- 
driei ; cariera e deschisă pentru toţi: cel ce vine mai de de- 
parte va aveă merit mai mult, de va şti să ajungă». 

Acesta e limbajul ce toţi trebuie să ţinem către fiecare 
din frații noştri de mai jos. 

Intr'un Stat, unde libertatea cuvenită, dreptatea şi securi- 
tatea sunt garantate fiecăruia, fiecare poate fi încredinţat că 
`va ajunge acolo unde el merită; şi că, dacă persecutat de 
soartă, va rămâneă vreunul înapoi, el ar fi o excepţie, şi ex- 
cepţiile nu ne dau drept să schimbăm cursul natural al lu- 
crurilor. 

Dacă, din contră, am cere ca toţi să fie capi, toţi să po- 
runcească şi nimeni să nu se supuie, ce ar fi societatea, ce 
ar deveni aceă omenire compusă din mii de capete, toate 
născocind, toate poruncind, fără a se află un mădular care 
să asculte şi să execute? Sau, dacă am voi să sdrobim orice 
cap, să coborîm orice societate, ce s'ar alege de aceà adu- 
nătură de mădulare fără gândire, fără cârmă, fără direcţie, 
fără răsplătire? Atunci, d-lor, aceă piramidă umană, de care 
am vorbit, ar fi pe loc răsturnată, s'ar află cu baza în sus 
şi cu vârful în jos şi un minut n'ar mai puteă sta în echi- 
librul său. 

XXXI. 
ÎNFIINȚAREA UNUI MINISTER DE LUCRĂRI PUBLICE. 


Şedinja dela 22 Decemorie 1860. — (Monitorul oficial, 1861, 
Ianuarie în 18, p. 6). 


La ordinea zilei este discuțiunea asupra proiectului de lege pentru în- 
fințarea unui Minister al Lucrărilor Publice şi pentru desfiinţarea Minis- 
terului Controlului, 

B. KATARGIU. — De vreme ce luăm vacanță, socotesc ca cel 
puțin chestiunea de azi s'o sfârşim. 3 

Sunt silit să recapitulez tot ce s'a zis până acum, ca să 
rezumăm punctele principale. 

Punctele principale sunt două: 1) organizarea unui minister 
pentru lucrări publice ; 2) desfiinţarea imediată a actualului mi- 
nister de control şi înfiinţarea unui fel de directornt de con- 
trol în ministerul de finanţe. Cât pr veşe e tru ce ace pri- 
veşte organizarea unui minister de lucrări publice, fără multe 
cuvinte, această trebuinţă e simțită de toţi, mai ales când ni 
se face băgare de seamă că înfiinţarea unui asemenea mi- 
nister nu trage cu sine cheltuieli mai multe ; din contră, aduce 
mare folos. Însă un singur lucru mă pune. la îndoială, Ştim 
toți că Comisiunea Centrală se îndeletniceşte cu formarea 
unui proiect de lege, care are de obiect reorganizarea tuturor 
ministerelor. 

Prin urmare mie mi-e teamă ca nu cumvă, îndeletnicin- 
du-ne noi acum cu acest proiect, să nu facem o lucrare za- 
darnică şi astfel să pierdem un timp preţios, pe care l-am 
puteă întrebuinţă în alte lucrări. Aşă dar eu socotesc că ar 
fi bine să invităm Comisiunea Centrală să ne trimeaţă cât 
mai curând acel proiect, ca, după vacanţă, să facem o lu- 
crare definitivă. 

Cât pentru ceeace priveşte Controlul, daţi-mi voie, d-lor, 
să vă fac istoria acestui Control, şi veţi vedeă cum a scăzut 
din ce în ce din independenţa sa. Controlul, după Regula- 
ment, s'a aşezat ca un fel de scrutator. Precum vedeţi, nu- 
mele lui va arătă atribuţia sa; dar, ca şi procurorul în faţa 

tribunalelor, scrutator şi răspunzător către Capul Statului. Pe 
urmă, cum şi pentruce s'a încorporat cu ministerul de fi- 
nanje şi pe urmă transformat în minister de control, nu ştiu, 
şi nici nu e locul aicea de a face asemenea cercetări. Tot 
ce ştiu însă e că, îndată ce s'a încorporat cu ministerul de 
finanţe, şi-a pierdut forja şi independenţa sa, n'a mai putut 
fi scrutator al ministerului de finanţe, pentrucă oarecare sen- 
timent de delicateţe cel puţin îl obligă să ţie oarecare mena- 
jament. Cu acest minister de control am ajuns în fine până 
aci. Acum s'a ivit încă o împrejurare care a mişcat suscep- 
tibilităţile oamenilor : această împrejurare este ocuparea func- 
țiunii de ministru de control de către ministrul de finanţe. 
Ştiu că aceasta e provizoriu, ştiu că d-l ministru finanţe nu 
poate înfluenţă nicidecum asupra controlului, pentrucă lu- 
crările sale nu se vor controlă decât peste 2 ani şi că până 
atunci se va face oricum altcevâ; dar socotesc că, cu toate 
acestea, nu s'a împiedicat de a produce o disonanţă, un sunet 
urit urechilor susceptibile, că adică ministrul de finanţe să 
fie însuşi controlorul ministerului său. 

Cât pentru înfiinţarea Direcţiunii de Control, de care e vorba, 
eu întreb: nu e să se înfiinţeze în curând Curtea de Comp- 
turi ? Căci aşă ni s'a zis că n'o s'avem a mai aşteptă mult. 
Aşà dar, ca să ieşim din acest inpas, sunt două mijloace. 
Dacă Curtea de Compturi este a se înfiinţă îndată, atunci 
să rămânem tot cum suntem cu acest minister; dar, pentru 
ca bunacuviinţă să fie păstrată, să se dea altcuivă decât mi- 
nisterului de finanţe sau să se numească altul. Dacă însă mi- 
nisterul ne va spune că această Curte de Compturi nu e 
speranţă să se înfiinţeze curând, apoi atunci stăruesc că ar 
fi mai bine să ne întoarcem la starea primitivă a acestui 
minister, cum a fost întocmit la început, pentrucă această 
poziţiune ne dă mai multă garanţie de responsabilitate, fiindcă 
Controlul, ne mai fiind coleg cu ceilalți miniştri, va fi mai 
independent în răspunderea sa către Cameră. Aceasta o zic 
numai când mi s'ar dovedi că trebuie alungată organizarea 
Curţii de Compturi, sau dacă nu, o mai repet, de a se da 

interimul la alt ministru. Aceasta ar împăcà foate părerile, şi 
astfel am puteă ieşi din acest impas şi a închide această 
chestiune. 

După oarecari explicări date de Preşedintele Cabinetului şi după un 
discurs al d-lui G. Vernescu, care combate desființarea ministerului de 


Control şi creiarea celui de Lucrări Publice, B. Katargiu cere cuvântul, 
care i se acordă. 


B. KATARGIU. — Eu mă ocup de ceeace m'am ocupat şi 
până acum. Chestiunea trebuie să se rezolve cât mai curând. 
Vă aduceţi aminte, Domnilor, că acum 2 ani ne aflam într'un 
punct de lucrare, în care mai multe fire se aflau întrerupte. 
Neavând timp să facem legi perfecte, ne-am hotărît să li- 
berăm din sânul Camerei proiecte explicative ale celor vechi 
legiuiri, ca să poată maşina să meargă înainte. Şi cu toafe 
acestea, chiar atunci, mai mulţi deputaţi, înfocaţi de râvna de 
a aveă lucrări desăvârşite, ne acuzau de amânări. 

Dacă atunci n'aveau dreptate, acum au. Peste 2 ani mi se 
pare că este vremea să înceteze lucrările provizorii şi să în- 
cepem a lucră într'un mod definitiv. 

Lucrările provizorii de atunci aveau de scop să înlesnească 
mergerea trebilor ; provizoriul de acum nu mai poate aveă 
acest caracter. Comisia Centrală există. Ce s'ar face dacă, 
până să se înfiinţeze provizoriul, proiectul definitiv ar veni 
să ne bată la uşă? Provizoriul ar înaintă oare lucrarea ? Nu, 
căci acest provizoriu va trebui să meargă la Comisia Centrală 
şi ea o să zică: «de ce să le trimit o lucrare provizorie, când 
legea definitivă este aci ?» Las la o parte chestiunea de amor 
propriu ; nu zic că ea o să prefere legiuirea definitivă, pentru- 
că este lucrată de dânsa; le presupuiu acestor domni vederi 
mai largi; dar crez că ei vor da totdeauna preferință unei 
legiuiri definitive asupra uneia provizorii. Mi se pare dar că 
am termină mai curând cu modul definitiv. 

Viu acum la Control. Am zis, d-lor, că, dacă este a se 
întârziă înfiinţarea Curţii de Compturi, n'aş mai voi ca Con- 
trolul să facă parte din minister. Pentruce ? Pentrucă v'am 
arătat că cu cât Controlul s'a apropiat de minister, cu atât 

a avut mai puţină independenţă. Se zice de Convenţie că 
sunt numai 3 puteri în Stat şi dacă Controlul n'ar intră în 
minister, ar formă o a patra putere. S'a zis de d-l Preşedinte 
al Consiliului că Controlul să formeze o Secţie a Adunării. 
Nici una, nici alta, d-lor. Ideia mea este ca Controlul să fie, 
ca după Regulament, o parte activă din puterea executivă, res» 
ponsabilă către Capul Statului. Acum ni se zice că, după 
Convenţie, Capul Statului nu e responsabil. Şi cine va răs- 
punde pentru această putere ? Dar vă întreb, Domnilor: în 
ce s'ar călcă Convenţia, dacă Controlul s'ar pune sub res- 
ponsabilitatea ministerului din lăuntru ? O zic aceasta, ca să 
vă arăt că această ideie n'ar fi atât de absurdă, şi eu am ex- 
primat-o numai ca o dorinţă. 

Nu voiţi aceasta ? Rămâie ministerul de Control ca provi- 
zoriu, şi să rugăm Comisia Centrală să ne trimiţă maì cu- 
rând legiuirea pentru Curtea de Compturi. 


XXXII. 
RĂSCOALA DELA CRAIOVA DIN 1860. 


Şedinţa dela 3 Ianaarie 1861. — (Supliment la Monitorul 
oficial, No. 32). 


In zilele de 7 şi 8 Noemvrie 1860, s'a petrecut o răscoală în Craiova, 
provocată de noua lege votată în vara aceluiaş an asupra patentelor. Mai 
mulţi negustori au cerut dela primul lor staroste să-şi dea demisiunea şi 
să protesteze contra punerii în lucrare a legii asupra patentelor ; dar sta- 
rostea a refuzat. În urma acestora, vreo sută de comercianţi s'au dus la 
administrator (prefect) şi au protestat contra legii. Secretarul Administra- 
tiei, în lipsa prefectului, a dat ordin să se aresteze câţivă dintre cei ce 
protestau. Această măsură, în loc de a potoli spiritele, le întărâtă şi mai 
tare. Un număr şi mai mare de negustori asociându-se cu cei dintâi, 
merseră ca să libereze cu sila din închisoare pe arestaţi. Atunci Admi- 
nistraţia făcu apel la forţa publică şi dorobanţii traseră cu armele asupra 
cetăţenilor. Numărul celor ucişi a fost 8, iar al celor răniţi mai greu şi 
duşi la spital a fost de 14. Aproape 100 de persoane au fost arestate 
după aceea şi date în judecată. 

Răscoale analoage, deşi mai puţin sângeroase, s'au întâmplat în Ploeşti, 
Ismail şi Bolgrad. 

Românul dela 18 şi 19 Noemvrie 1860 cuprinde o dare de seamă foarte 
circumstanţioasă asupra conflictului din Craiova. 

In şedinţa dela 3 Januarie 1861, PRINCIPELE ŞTIRBEI aminteşte că pe 
la finele lunii trecute, Adunarea rugase pe Preşedintele Consiliului a de- 
pune pe biurou dosarele relative la evenimentele din Craiova şi acesta 
respinsese atunci cererea, sub cuvânt că chestiunea este încă pendentă 
înaintea Tribunalului şi deaceea rugă Adunarea să aştepte până ce 
acesta îşi va termină lucrarea. Această cerere însă se făcuse cu două 
luni după trecerea evenimentului şi astfel Camera lăsase destul timp Gu- 
vernului de a lua însuşi iniţiativa. Oratorul speră că ministerul se va 
țineă de cuvânt şi va depune actele cerute. 

După o discuţiune destul de animată, B. Katargiu cere cuvântul. 


B. KATARGIU. — In urma tuturor câtor s'au zis aici şi aiu- 
rea asupra acestei fapte, şi mai mult dintr'un punct de ve- 
dere de asigurare şi de domolire a spiritelor, după evenimen- 
tele dela Craiova, am şi eu puţine cuvinte să adaug. 

Domnilor, N'am nevoie să-mi fac din nou profesia de cre- 
dinţă. Ştiţi că sunt cel mai mare inimic al abuzurilor de pu- 
tere şi mai cu seamă al răsvrătirilor, al turburărilor depe 
uliţe ; şi deaceea zic că Guvernul bine a făcut de a potolit 
aceste mişcări. Dar tot asemenea voiu zice ministerului : «cu 
aceeaş datorie cată să arăţi, în numele patriei şi al demni- 
tăţii tale, că ceeace ai făcut este bine făcut; căci în toate în- 
tâmplările de felul acesta, se găsesc oameni cari calomniază, 
cari bârfesc şi aruncă asupra Guvernului vina faptelor lor, 
vrând să-l înnegrească, să-l sape cu orice preţ. Însă tu, Gu- 
vernule, dacă n'ai abuzat de drepturile tale, după ce cu o 
mână puternică ai sdrobit revolta, pentru care te felicităm, 
vino acum cu o frunte senină şi arată că bine ai făcut, că 
nu e nici vina ta, nici a subalternilor tăi, şi atunci răii tăi 
voitori se vor plecă şi amicii îți vor întinde mâna». 

Acesta a fost cugetul Adunării, după mine, când a venit 
de a cerut desluşirk asupra evenimentelor dela Craiova. Dar 
am văzut cu întristare că Guvernul s'a tras înapoi cu îndo- 
ială şi n'a venit cu francheţă, cum aşteptam, să ne lumineze 
asupra chestiei ; şi, cu tot respectul ce am pentru puterea 
executivă, respect care singur m'a făcut a ţineă până acum 
tăcerea plin de mâhnire, când am auzit pe Guvern că se 

trage cu îndoială în fața propunerii Adunării — mi se pate 
că Guvernul, având misia de-a ţinea ordinea, are nevoie pentri 
aceasta de stima şi respectul comun, cari fac forţa sa şi care 
nu-i lipsesc decât în societăţile barbare — mi se pare, zic, că 
ar trebui să se ridice cu francheţă în faţa naţiei şi să sfărâme 
gura bârfitorilor, căci, o mai repet, societăţile nu sunt bine 
întemeiate decât când puterea executivă este bazată pe justiţie 
şi pe francheţă. 

După aceasta vorbesc ministrul justiţiei, Principele George Ştirbei, Pre- 


şedintele Cabinetului, lon Ghica, Ghr. Tell şi alţii, în urma cărora B. 
Katargiu se ridică din nou. 


B. KATARGIU. — Mi se pare că sunt două idei neînţelese, 
şi din cauza aceasta s'a adus confuziune în desbatere. Intâi 
despre cererea de desluşiri asupra evenimentelor dela Craiova 
s'a zis că nu se pot aduce actele înaintea Camerei, fără a se 
influenţă lucrarea judecătorilor. Asupra acestui punct, dacă 
ar voi cinevă să descopere care a fost cugetul Adunării, s'ar 
fi văzut destul de invederat că nu se calcă dreptul judecă- 
torilor. Eu socotesc că fiecare din noi, care a cerut dosarele, 
n’a făcut-o cu scop să cunoască care e măsura culpabilităţii 
acuzaților, ci ceeace a preocupat pe Cameră a fost de a puteă 
să zică Guvernului că este o hulă nedreaptă asupra lui şi că 
trebuie să respingă această hulă în numele ordinii şi al în- 
crederii ce trebuie să însufle Guvernul. Noi nu voim să ştim 
dacă aceia cari au făcut turburările din Craiova sunt mai mult 
sau mai puţin criminali, ci dacă măsurile luate de Guvern au 
fost legale, dacă impiegaţii şi-au făcut datoria, dacă n'au abuzat 
de puterea lor. Vedeţi dar că cererea noastră nu are a face tu 
puterea judecătorească. Există o hulă asupra Guvernului şi 
Camera vrea să facă să dispară această hulă, să zică acelor 
bârfitori: «minţiţi !», iar Guvernului ; «ţi-ai făcut datoria l» 

Rog dar să nu se considere această cerere ca o reavoinţă 
din partea Camerei, ci din contră ca o dorinţă de a depărtă 
bârfirile şi calomniile de asupra Guvernului. 

Viu la chestiunea a doua, la ancheta parlamentară, 

Deputaţii ce au făcut această propunere, au făcut-o cu scop 
de a veni în ajutorul Guvernului, crezând că el le va întinde 
mâna bucuros şi le va zice: «vedeţi cât e de dreaptă fapta 
noastră !» Cu acest sens s'a zis să se facă anchetă, iar nu 
ca să i se răspunză că Adunarea n'are dreptul, căci ea îl are. 
Ea are un drept şi mai mare, acela de a da pe ministru în 
judecată. Vedeţi dar că Adunarea nu cere anchetă contra drep- 
tului ei, căci atunci ar fi un act revoluţionar, şi eu sunt inimic 
neîmpăcat al unor asemenea acte. Resping dar ideia că Adu- 
narea n'are dreptul de a face anchete parlamentare asupra 
actelor Guvernului. Din contră, ea are un drept de supra- 
veghiere asupra intereselor ţării, este sentinela neadormită a 
actelor Guvernului, un amic sincer, când el e pe calea dreaptă. 
Conjur dar ministerul să vie să ne dea mijloace, să ne dea 
armele sale, ca să-l spălăm de acele pete murdare, de cari 
este hulit. 


XXXIII. 


INTERPRETAREA ART. 379 DIN REGULAMENTUL ORGANIC ŞI 
CHESTIUNEA COLONILOR GERMANI. 


Şedinţa dela 10 Ianuarie 1861. — (Supliment la Monitorul oficial 
No. 40 dela 21 Fevruarie 1861). 


La ordinea zilei este propunerea susţinută de 28 membri, cari cer a se 
invită ministerul justiţiei să desluşească mai bine lucrările legiuitoare re- 
lative la art. 379 din Regulamentul organic şi votul Adunării din sesiunea 
anului trecut în privinţa streinilor ce vor voi a face cumpărători în ţară 1). 

B. KATARGIU. — Domnilor, sunt trei zile de când aştept 
cu nerăbdare să răspunz la cele ce s'au zis în şedinţa trecută 
asupra propunerii foarte simple, a cărei urgenţă s'a votat la 
finele acelei şedinţe. Ocupând atunci scaunul Preşidenţiei, am 
văzut izbucnind din această chestiune o mulţime de scântei 
înflăcărătoare, un sgomot şi un fum, la cari nu mă aşteptam 
de loc. lau cuvântul astăzi cu speranţă de a potoli acel sgomot 





1) Vezi şedinţa dela 14 Iunie 1860. 

şi aceă spaimă, ce s'au făcut cu aceă propunere foarte simplă. 
Intr'adevăr, ce cuprindeă aceă propunere ? Propunerea eră de 
a trage luarea aminte a ministerului asupra punerii în lucrare 
a tuturor legilor, fără pretălmăciri dela dânsul, şi mai ales a 
uneia, asupra căreia a cerut desluşiri, deşi fondul eră destul 
de desluşit, şi n'aveă decât să urmeze, nu după sens, ci curat 
şi simplu după litera ei. Nu poate nimeni tăgădui că pro- 
punerea este urgentă, căci este vorba de un interes general. 
Ea zice Guvernului : «respect legilor la aplicarea lor, dom- 
nilor miniştri». 

S'a zis de către un onor. deputat că de ce importanţă este 
această propunere, când avem la ordinea zilei atâtea proiecte 
de legi mai serioase, precum proiectul de administraţia sil- 
vică etc. ? S'a zis de d-i ministru că legea, deşi s'a explicat 
au, totuşi d-sa nu o înţelege nici estimp, şi că, afară de 
aceasta, votul ce s'a dat atunci nu este obligatoriu. S'a mai 
zis încă că grăbirea nu e bună, că nu trebuie să votăm re- 
pede, căci, votând astfel această propunere, Camera ar face 
o uşurinţă. De aci, dela aceste chestiuni, la cari voiu răspunde 
regulat una după alta, s'au învălvătat în afară toate spiritele, 
s'a dat materie ca aceia, cari au obiceiu de se urcă şi strigă 
depe streşinele caselor, să zică că sunt uriaşi, pe când nu sunt 
decât nişte pigmei ; le-a dat iar materie de a zice că partea 
dreaptă cere să trădeze patria, să o vânză la streini, etc., etc. 

Acestea, zic, se fac afară, nu aici, căci socotesc pe d-nii de- 
putaţi destul de inteligenţi, destul de patrioţi, spre a nu cu- 
getă şi zice asemenea lucruri, căci este timpul, socotesc, de a 
nu mai lăsă să ne asurzească aceă tobă spartă de trădare şi 
patriotism, ci trebuie să încercăm prin acţiunile noastre să 
dăm o direcţiune mai dreaptă poporului, care nu ştie să-şi 
facă totdeauna o opiniune justă. Altfel, răsturnăm ordinea fi- 
rească, găsim pe cei ce trebue să-i luminăm noi că ne lumi- 
nează ei, şi întunericul se face mai mare. 

Viu, domnilor, la cei ce au zis că propunerea nu este ur- 
gentă. Înţeleg aceasta, fiindcă au restrâns-o în cercul cel mai 
strâmt, cel mai meschin, şi Prinţul Dimitrie Ghica, deşi a atins 

importanţa ei, dar n'a arätat-o îndestul. Sunt de opinia acelora, 
pentru cari, când e vorba de drepturi naţionale, interesele per- 
sonale nu sunt nimic. Mai întâi însă daţi-mi voie să vă zic 
două vorbe despre mine. Nu sunt din acele persoane pe cari 
le-ar puteă privi această propunere; starea mea nu este în 
aşă mare pericol — poate nicidecum —ca să mi-o vânz. Am 
dat probe că părţile cele mai puţin susceptibile ale conştiinţei 
mele nu le-am vândut niciodată, şi când viu aci, nu viu să 
vorbesc de mine sau de amicii mei, ci de interesele ţării, cari, 
aşă cum le tratează unii, sunt pe drumul pieirii. 

Chestiunea ce discutăm, domnilor, nu este despre art. 379. 
Chestiunea este despre credit în genere, despre formarea unor 
capitaluri ce ne lipsesc, despre venirea lor cu încredere aci. 

Fără a intră în chestiunile filozofice ale secolului al xix-lea 
de înfrățire universală a lumii întregi, vă întreb numai dacă 
trebuie şi putem să zicem streinilor, când avem trebuinţă de 
luminile şi capitalurile lor : «veniţi de ne ajutaţi cu mijloacele 
voastre», iar pe de altă parte să le repeţim la tot momentul: 
«tot ce nu est Român, e barbar» ; şi astfel să ne înconjurăm 
cu zidurile Chinei şi să nc închidem în ele. Dar China chiar, 
acolo la marginile lumii, şi-a văzut porţile seculare sfărâmate 
de civilizaţia occidentului. 

Au fost aci în ţară holeră, ciumă, răsboaie felurite, inva- 
ziuni. Oare văzut-aţi vreodată piaţa în starea de astăzi? Las 
să judece fiecare. Aţi votat un împrumut. Datu-v'a cinevă 
bani? Nu şi nici nu vă va da, vouă care nu ştiţi nici abe- 
cedarul economiei politice, vouă cari vă pretindeţi civilizaţi şi 
sunteţi mai barbari decât Chinezii, 

Faceţi dar o lege pentru streini, faceţi-o cât de restrânsă, 
şi atunci vom luă toate măsurile şi vă făgăduesc că mă veji 
găsi foarte aspru, mai ales când va fi vorba de drepturile 
politice. Dar când e vorba numai de capitaluri, trebuie să 
o tratăm neguţătoreşte, economiceşte. 

Vedeţi dar, domnilor, că aceasta nu este o chestiune secun- 
dară, căci ea se leagă de toate interesele vitale ale ţării. 

Trec acum la cele ce a zis d-l ministru că nu înţelege legea, 

deşi a explicat-o Camera an şi deşi această explicare a ce- 
rut-o d-lui, totuşi ea nu este obligatorie. D-l ministru zice 
că n'a înţeles legea ; şi eu îi răspunz că dau toată starea mea 
săracilor, dacă profesorii cari l-au învăţat pe d-lui legile nu 
vor zice că e destul de desluşită. De ce a cerut d-l ministru 
aceă explicare, dacă ea nu eră obligatorie ? 

Dacă a socotit că Adunarea e competentă a o da — de- 
vremece a cerut-o — şi e obligatorie, de ce a schimbat din 
textul publicaţiei o vorbă, căci o vorbă e destul a schimbă tot 
înţelesul ? Bună sau rea, aceă explicaţie eră obligatorie. Dacă 
eră, de ce n'a urmat-o? Dacă nu eră, de ce ne-a cerut-o? 
De ce a publicat-o? Vedeţi dar că şi această argumentare 
se pierde in vânt; vedeţi că, dacă se gândiă mai bine d-l mi- 
nistru, nu trebuiă să o zică. 

Unde vom merge, dacă în toţi anii vom face câte o lege, 
dacă în al doilea an ni se va cere explicarea ei, şi apoi va 
trece al treilea an, până să se dea explicaţii, şi tocmai în al 
patrulea an ni se va zice că nu este obligatorie? Aşă vom 
superpune legi peste legi. vom face turnul dela Babel de legi, şi 
nu vom ajunge la nimic. Mă intorc, d-lor, şi zic că importanţa 
propunerii nu eră secundară. Este o propunere simplă, dar 
generală, în care zicem: «sau explicaţi legile pe răspunderea 
d-voastră cum voiţi, sau dacă cereţi desluşiri dela Cameră, 
faceţi bine, d-lor miniştri, de nu schimbaţi nimic din deslu- 
şirile ei». Cât pentru ceeace a zis d-l Brătianu, aveă cuvânt, 
dar d-sa ştie prea bine că eu nu voiu surprindere, ci, pentru 
respectul ce trebuie să inspire ţării legile noastre, voiu să se 
desbată şi să se lămurească orice chestiune, căci, după o vorbă 
veche, din lovirea ideilor, dintr'o discuţiune rece şi bună în- 
felegere, cum trebuie să fie aceea a unor oameni căror alţi 2 
milioane le-a încredinţat stările şi fericirea lor, vom ajunge, 
dacă nu la acel adevăr absolut, cel puţin la acel adevăr relativ, 
care singur este dat oamenilor. Insă d-l Brătianu a zis un ce, 
ce nu trehuiă să zică ; d-sa a voit să ne arunce un fel de blam. 
Imi pare rău de d-l Brătianu, căci d-lui ştie prea bine că nu i-am 
contestat niciodată lealitatea d-lui. Am citit împreună aceă con- 

dică, şi, dacă d-lui nu s'a putut desluşi, nu e vina d-lui, nu 
e vina mea; dar e tocmai ceeace a provocat această cerere, 
căci sunt legi ale Camerelor trecute, pe cari nu le ştim nici 
noi, nici publicul, pe cari ne-a făgăduit d-l ministru să le ti- 
părească, ca să nu se întâmple pe urmă să facem legi contra- 
zicătoare. Dacă d-l Brătianu ştiă aceasta şi a tăcut ca să-şi 
facă o armă, a fost o armă inutilă, fiindcă, după cum zic, 
sunt o mulţime de legi aruncate ca în claia cu fân, şi o repet 
aceasta ca să mai rog pe minister să le adune pe toate depe 
unde zac, prin cartoane şi ministere, şi să facă o colecţiune 
completă de toate câte sunt în vigoare. 

Mă rezum şi zic că propunerea noastră n'are alt scop de- 
cât de a chemă atenţia Guvernului a nu mai face pretălmă- 
ciri la ceeace s'a votat de Cameră. Cât pentru ceeace priveşte 
art. 379, Comisiunea Centrală este deschisă, ea poate să facă 
o lege în privinţa streinilor, şi mă oblig a fi cel mai restrâns 
în votul pentru primirea streinilor, cari vin într'o ţară necu- 
noscuţi de nimeni şi cărora asemenea, dacă n'au trăit mai 
mulţi ani aici, nu le cunosc bine nici calităţile, nici defectele. 
Deaceea vă făgăduesc a fi cel mai aspru în privinţa art. 379, 
care a înspăimântat lumea ca o fantomă de aburi prin aceia 
cari, neavând nimic a face, strigă şi sbiară prin răspântii. 

După o discuţiune, la care iau parte ministrul justiţiei, apoi G. Ver- 
nescu, Ghr. Tell, Principele Dimitrie Ghica şi loan Brătianu, se acordă 
cuvântul lui Barbu Katargiu. 

B. KATARGIU. — Nu răspunz la ce au zis doi din preopinenţi, 
cum trebuie să se desbată o chestiune, cum trebuie să se facă 
o interpelare, fiindcă acestea sunt chestiuni de regulament. 

Nu desbat definițiile metafizice, ceeace a făcut al doilea preo- 
pinent 1). Nu aş fi răspuns nici d-lui Brătianu la ceeace d-luit 
a zis cu totul afară din chestie. Dar, fiindcă d-sa a intrat 
în fondul ei, mă văd silit a-i răspunde. 

D-l Brătianu ne-a vorbit de feluri de lucruri, ne-a vorbit 
de politica mare, de politica mică, de istoria veche şi nouă, 





1) G. Vernescu, 

şi dacă ar fi putut ar fi mers la istoria timpurilor ante-dilu- 
viane; ne-a vorbit de patriotism, de sentimentalism ; a făcut 
o economie politică. Dacă ar fi să răspunz la toate acestea, 
aş aveă să vorbesc până deseară. Imi rezerv însă dreptul de 
a vorbi când va veni la Comisia Centrală proiectul de lege, 
în privinţa căruia v'am promis a fi cel mai tare apărător al 
naţionalităţii noastre, ca să nu ne vindem drepturile străinilor 
sau să ne înghiţă ei ca chitul pe Iona. Voiu însă a nu lăsă 
fără răspuns unele cuvinte ale d-lui Brătianu, pentrucă, după 
cum am zis, opinia publică este formată şi se poate înflăcără 
foarte lesne de vorbele pompoase de sentimentalism, de pa- 
triotism, de Traian, Mircea Vodă şi chiar Decebal. D-l Bră- 
tianu ne-a vorbit de aurul Ispaniei care se vărsă cu profuzie 
în toate părţile ei, deşi comparaţia nu e nemerită şi nu-şi 
poate aveă locul aci. D-lui a zis că ce poate fi o sumă de 
500.000 galbeni ce s'ar vărsă în ţară, căci ţara e destul de 
avută. Intr'adevăr această sumă e mică; dar ştiţi, d-lor, că 
o picătură de apă ce s'ar mai pune într'un pahar plin, îl face 
de se varsă. Şi apoi nimeni nu i-a vorbit de această țifră, 
ci de încrederea ce trebuie să inspirăm streinilor, cari râd de 
copilăriile noastre. Vă aduceţi aminte de epoca dela 1847, 
acel timp de nefericită memorie, în care Guvernul nu eră 
perfect şi în care capitalurile se înmulţiseră în ţară aşă de 
mult, încât dobânda ajunsese de 7 la sută, ceeace nu se vedeă 
atunci în unele state din cele mai civilizate. Dacă dar ţara 
ajunsese a aveă atât de mare abundență, cu cât mai mult ar 
fi avut, dacă, pe lângă producţia şi creditul din lăuntru, s'ar 
fi unit şi acela din afară? 

Apoi, cine a zis d-lui Brătianu că avuţia stă numai în nu- 
merar, jar nu mai mult în credit? D-lui îşi pune singur 
câte o chestiune înainte, ca să vie apoi a o combate; darcu 
modul acesta am puteă vorbi, fără a ne mai pute înţelege, 
săptămâni întregi. 

Viu acum la ceeace s'a zis despre apăsarea ce ar exercită 
streinii asupra ţăranilor români, reducându-i în stare de paria. 
Dară şi această alegaţie nu e mai puţin greşită, căci Românii 

nu sunt în starea acelor Peaux-Rouges din America, ci îi crez 
mult mai perfectibili decât sălbaticii acelor păduri. Dovadă 
de aceasta e că Ruşii singuri s'au mirat văzând că fac din 
Români cei mai buni soldaţi numai în şase luni, pe când 
în Rusia nu puteau formă decât în 2 ani soldaţi. D-l Bră- 
tianu singur a zis căo şcoală de arte s'a creiat, sprea pune 
pe Români în stare de a face concurenţă streinilor. Dar oare, 
dacă am aveă 60 de şcoale agricole răspândite în toată jara, 
nu am puteă să ţinem atunci concurenţă cu un mai mare 
succes ? 

Românii, cum am zis, sunt foarte primitori de înaintare, 
şi e o insultă pentru dânşii presupunerea d-lui Brătianu. Ar 
trebui să aşteptăm doi seculi ca să se populeze câmpiile 
noastre pustii numai cu reproducţiunea Românilor. Coloniile 
cari se dut în America de 80 de ani tran înghiţit pe nimeni 
pe acolo şi numai pe noi aici ne vor înghiţi deodată ca pe 
nn hap?.. Dar toate acestea sunt nişte cuvinte foarte puţin 
serioase, şi deaceea nu insist mai mult în desbaterea lor. 

Viu să răspunz d-lui ministru, care s'a pus pe un tărâm 
alunecos, zicând că a pus în lucrare art. 379, aşă precum 
s'a aplicat în timp de mai mulţi ani. Cu prilejul unei des- 
bateri din Cameră, în anul trecut, d-l ministru ne-a cerut 
desluşiri asupra art. 379. Atunci s'a făcut deosebire între 
raiele şi streini. Raielele, fiind supuse jurisdicţiunii pământene, 
iar ceilalţi streini jurisdicţiunilor lor, s'a zis dar că atunci 
când va fi vorba de jurisdicție, să restrângem legea, să nu 
băgăm şi pe streini, cari să vie să se judece cu dragomani, 
când noi ştiţi că ne luptăm ca jurisdicţia streinilor să cază 
şi toţi să fie supuşi legilor ţării. Dar când va fi vorba de 
drepturile civile, să se bucure toţi streinii de toate drepturile 
ce au industriaşii pământeni. 

D-l ministru de justiţie, cu ocazia altei desbateri din Ca- 
meră, a zis: «am cerut opinia Camerei, dar am pus-o în 
lucrare într'un chip mai sever; cu alte vorbe, nu m'am mul- 
tumit cu vorbirea făcută în Cameră, şi circulările ministerului 
nu sunt conforme cu aceă vorbire»; pe când datoria d-lui 

eră sau a fi conforme sau a nu le menţionă de loc în cir- 
culări. Camera n'a încuviinţat aceă severitate mare, cu care 
aţi aplicat legea. Pentru aceasta s'a făcut propunerea. 

N'am voit a face o înterpelare, ci am făcut o înterpretaţie 
cerută de Guvern şi la care o să plece capul chiar Curtea 
de Casaţie. D-voastră v'aţi servit de dânsa ca de un scut, 
fără a o pune în lucrare în litera ei. 

Nu viu la vorba de acarefuri. Acestea sunt vorbe, cari nu 
ne preocupă aci. Mă raportez numai la textul original fran- 
cez, din care ştiţi că e tradus Regulamentul şi unde e vorba 
immeubles. D-l Brătianu a mai venit cu hârtii, socoteli, con- 
dici, note, dele 1), jurnale, etc. Am vrut să auz textul întreg al 
legii Domnitorului Bibescu, pe care nu o ştiam, pentrucă 
nu eram atunci în Adunare. 

Ştiu numai că restricţia nu eră în privinţa aceea, de care 
zice d-l Brătianu. A fost o restricţie severă, dar la naturali- 
zaţie. Streinul nici după 50 de ani nu putea fi naturalizat, 
ci numai copiii lui. 

Aceasta a fost ideia care a preocupat pe Domnitorul Bi- 
bescu în această legiuire. 

O mai repet dar că ministrul n'a pus în lucrare articolul 
379, după înterpretarea dată de Cameră, ci s'a servit de ea 
ca de un scut, şi a pretălmăcit-o cum a voit. 


Discuţiunea se închide ; propunerea se pune la vot şi se primeşte cu 
30 bile albe contra 27. 


1) dosare, 

XXXIV. 


ÎNSCRIERILE ÎN LISTELE ELECTORALE. (l-iul discurs). 


Şedinţa dela 12 Ianuarie 1861. — (Supliment la Monitorul oficial, 
No. 45). 


PRINCIPELE DIMITRIE GHICA observă că s'au făcut mai multe greşeli 
în compunerea listelor electorale, în cari administratorii au introdus un 
mare număr de alegători, fără să se fi condus în această lucrare de lis- 
tele de recensiuni. 


C. STERIADE arată că, în judeţul Dâmvoviţa, de ex., numărul alegăto- 
rilor s'a sporit dela 112, câţi erau în anul trecut, la 535, adică mai mult 
cu 423. 


MINISTERUL DE INTERNE răspunde că trebuie să lase pe alegători ca 
ei să ceară ştergerea din liste a acelora ce s'au înscris pe nedrept. După 
art. 7 din Convenţie, administraţia este chemată a alcătui listele. Inscrierea 
se face nu numai după cererea alegătorilor, ci şi deadreptul de către 
prefect. Această operaţie s'a făcut. Acum este timpul contestaţiilor; prin 
urmare trebuie să se aştepte hotărîrile tribunalelor. 


B. KATARGIU. — Domnilor, Nu viu aici nici să tânguesc, nici 
să mă bucur de sporirea ce se vede în numărul alegătorilor. 
Negreşit, fiecare Român se va bucură, când va vedeă că s'au 
înmulţit averea şi capacitatea în ţară. Dar aci e chestiune de 
un lucru foarte mic, care a scăpat d-lui ministru din vedere. 
D-l ministru a adus înainte articolul 7 din Convenţie, care dă 
drept administraţiunii de a întocmi listele. Dar ce se face cu 
art. 21, care hotărăşte” o pedeapsă contra celor ce se înscriu 
fraudulos în liste? Acesta nu serveşte oare la nimic? Ori 
trebuie să-l aplicăm şi atunci trebuie să supunem pe un câr- 
muitor să plătească de 197 de ori câte 1.000 galbeni pentru 
înscrierile nedrepte ce va fi făcut? Vedeţi dar că înscrierea 
nu trebuie să se facă de administrator, ci să se lase acest 
drept alegătorilor, căci ei nu vor cuteză să se înscrie frau- 
dulos, ştiind că sunt supuşi la pedepse. Prin urmare vedeţi 
că chestiunea este limpede şi se face foarte simpiă prin com- 
pararea art. 7 cu art. 21. 

Dar iată ce mă preocupă pe mine mai mult. Ce rezultat va 
aveă această interpretare a noastră? Căci domnii miniştri au 

declarat de atâtea ori aicì că d-lor vor aplicà legile cum le 
înţeleg, că şi tălmăcirile Camerei nu sunt obligatorii pentru 
d-lor, adică tot ce zicem noi aicì este pentru d-lor numai 
vânt vânturat. lacă cercul în care ne-au pus domnii miniştri. 
Deaceea şi eu nu opinez, căci mi-e teamă că va fi de geaba. 
Altmintrelea lucrul ar fi foarte lesne. Aş zice d-lui ministru 
să scrie prefecţilor să şteargă toate înscrierile ce au adaus şi 
să lase persoanele, ce au drept, să se înscrie singure. lată 
regula de împăcăciune. Dar de geaba astă sfătuire, căci d-lor 
ne-au zis că noi putem spune ce vom voi; d-lor vor aplică 
legile după cum le înţeleg. 


Vorbesc apoi ministrul de interne, Chr. Tell şi Preşedintele consiliului, 
după cari se acordă cuvântul lui B. Katargiu, 


B. KATARGIU. — Deşi am recunoscut neutilitatea acestei dis- 
cuţiuni, totuşi sunt silit a răspunde la trei puncte din cele ce 
s'au zis. 

In ceeace priveşte obiecţiunea ce mi-a făcut d-l ministru 
asupra aplicării pedepsei’), îi răzpunz că, deşi fără diplomă 
de dortor în legi, totuşi am citit şi eu, dacă nu altele, cel 
puţin legile noastre şi ştiu că legea impune o pedeapsă pentru 
o înscriere frauduloasă, şi prin urmare administrația, care a 
făcut atâtea înscrieri pe nedrept, este pe atâta pasibilă de 
această penalitate. 

Cât pentru d-l Tell, care zice că art. 21 prevede penalitatea 
numai pentru cei ce se înscriu singuri pe sineşi, îi răspund 
că aceasta este 'a deschide uşa fraudelor, fără frică de pena- 
litate, căci atunci oricine poate pune pe altul a-l înscrie şi astfel 
să rămâie apărat de art. 21. 

Viu acum la un punct foarte delicat atins de d-l preşedinte 
al Consiliului. D-sa a zis că listele de recensiune sunt greşite, 
Apoi atunci întreb pe d-l preşedinte, dupăce s'au plătit con- 
tribuţiunile, căci am dovezi că s'au plătit după acele liste. Mie 


1) Ministrul de interne, G. Costatoru, zisese că, în materie penală, pe- 
deapsa este una, ori decâte ori se va repeţi eroarea în acelaş timp şi în 
aceeaş materie. 

chiar mi s'a zis să plătesc după dânsele, şi, dacă se va do- 
vedi că am dat mai mult, atunci voiu fi despăgubit. Astfel, 
una din două: sau recensiunea nu e bună şi atunci contri- 
buţiile s'au luat neregulat, sau, dacă s'au întrebuințat alte 
mijloace necunoscute de Cameră, atunci este illegalitate. 
Trec acum la chestiunea judecării celor contestaţi şi fac o 
supoziţiune. Cunosc două persoane inscrise, pe d-nii Patzelt 
şi Calinidi, cari nu numai că sunt streini, dar se află chiar 
înscrişi în matriculele consulatelor puterii căreia sunt supuşi. 
Să presupunem acum că aceşti domni au scăpat din vederea 
alegătorilor, cari nu-i contestă, sau se găsesc judecători cari 
să le recunoască dreptul, căci am văzut de multe ori şi jude- 
cători de aceia cari fac negru din alb. Dacă s'ar întâmplă una 
ca aceasta şi ne-am pomeni cu aceşti streini deputaţi în Ca- 
meră, ce aţi face? Aici vi s'ar răspunde, cum ni s'a mai răs- 
puns, că Adunarea nu are dreptul să cerceteze cele pretrecute 
în înscrieri. Vedeţi câte rele ar izvori. Dar când voiu mai 
adaugă că acei administratori, ce fac înscrieri, sunt oameni 
fără experienţă, cari n'au fost nici două zile prin cancelarii ? 
Insă sfârşesc, rugându-vă să trecem la ordinea zilei, căci ştiu 
ce ni se va zice totdeauna: «nu este un proiect de lege în 
această privinţă şi orice veţi zice nu este obligatoriu pentru noi.» 


XXXV. 
INSCRIERILE IN LISTELE ELECTORALE. (Al II-lea discurs). 


Şedinţa dela 14 Ianuarie 1861. — (Supliment la Monitorul oficial, 
No. 51 dela 6 Martie 1861). 


B. Katargiu propune acest amendament la o moţiune depusă pe birou: 
«Spiritul Convenţiei e de a se înscrie fiecare alegător el însuşi prin a sa 
înscrisă cerere sau printr'un împuternicit». 

B. KATARGIU. — Domnilor, vă aduc aminte că această dis- 
cuţiune s'a urmat şi în şedinţa trecută. Am luat şi eu parte 
la desbatere şi am arătat că înscrierea alegătorilor chiar de 
administraţie este contra Convenţiei. Eu sunt nestrămutat în 
această opinie, şi dacă am voit acum să dau ministerului mij- 


Barbu Katargiu. —Diacursuri. 15 

loace de înlesnire, n'am vorbit cu gândul ca să trecem cu 
uşurinţă asupra spiritului Convenţiei. Am voit numai ca tot- 
deauna să se facă şi cevă înlesniri. Dacă d-l ministru ar fi 
venit dupăce a citit depeşa dela Dâmboviţa, in care prefectul 
însuşi mărturiseşte că s'au făcut greşeli şi ne-ar fi spus: 
«greşeli s'au făcut, dar am dat ordin la toate prefecturile a 
face îndreptare», Camera s'ar fi liniştit. Insă, din nenorocire, 
aici a fost un punct asupra căruia s'a reînceput discuţiunea, 
D-l ministru a mai zis două vorbe: întâi a zis că numărul 
alegătorilor celor noi, afară de cei dela Dâmboviţa, nu a trecut 
peste 180, şi prin urmare nu este aşă de mare; apoi a mai 
zis că imputarea ce i se face este o noutate. Adevărat, d-lo. $ 
numărul nu este aşă de mare, pentrucă adăugirea în toata 
țara este de 520, şi, scăzând pe cei 180 dela Dâmboviţa, 
rămâne o creştere decâte 20 de alegători de district. Adevărat, 
nu sunt mulţi; şi mă plâng de aceasta, pentrucă, după cum 
au zis mai mulţi, aş dori şi eu să văz crescând din ce în ce 
numărul alegătorilor, pentrucă cu cât vor fi mai mulţi alegă- 
tori, cu atâta barometrul prosperității e mai ridicat. 

Viu la vorba de noutate. Oricât de frumoasă este aceâ 
noutate, când este ilegală, nu o primesc; şi dacă aş fi în 
poziţiunea d-lui ministru, aş vrea mai bine legalitate fără nou- 
tate, decât noutate fără legalitate. 

După aceasta d-l ministru vine de ne spune că a adoptat 
o bază mai largă la formarea listelor electorale, pe temeiul 
explicaţiunilor date de Cameră în sesiunea trecută. Sunt foarte 
fericit că d-l ministru vine azi să recunoască că explicaţiile 
date de Cameră, fără proiect de lege, sunt de oarecare im- 
portanță, căci deunăzi d-lui contestă aceasta. Deaceea reviu 
şi zic: deşi legalmente sunt de opima d-lui I. Ghica că ins- 
crierile nu se pot face de d-nii prefecți ; însă, pentruca să se 
împace lucrul şi să se termi: e discuţiunea, să ne mulţumim cu 
promisiunea d-lui ministru « listele se vor modifică de pre- 
fecţi, luându-se de bază cele recensiune. lar acei alegători 
rău înscrişi, cari nu vor răsp. „e la invitaţia ce li se va face, 
se vor consideră ca frauduloşi, rămâind sub penalitatea art. 

21, şi pentru aceasta se va mai prelungi termenul contesta- 
țiilor. Cu modul acesta crez că se vor împăcă toate în prezent, 
fâră a se angajă viitorul şi vătămă spiritul Canvenţiei, care 
zice că listele se fac prin grija administraţiei. Negreşit că 
dacă legiuitorul ar aveă milioane de cuvinte ca să arate ori- 
ce ideie se naşte în noi, s'ar fi exprimat mai clar; insă el 
nu are decât câtevă vorbe, nu se poate servi decât cu cu- 
vintele existente şi nu puteă fi mai clar decât aşă ; când zice 
«prin mijlocirea», iar nu «de către prefecţi», în orice limbă 
arată o mijlocire şi nu un fapt direct. Dar să nu intrăm în 
asemenea chestiuni de gramatică. Este dar evident că listele 
in viitor nu se mai pot face de către admintstratori; dar, ca 
să aruncăm une planche de conciliation, rog pe onor, Cameră 
sa primească propunerea mea, 

După aceasta verbesc preşedintele Consiliului, Manolaki Costaki, şi 
G Costatoru, ministrul de interne, cărora Katargiu le răspunde în urmă- 
toarele câtevă cuvinte, după cari amendamentul se primeşte cu o majo- 
ritate de 31 voturi contra 29, 

B. KATARGIU. — Voiu să răspunz şi d-lui preşedinte al con- 
siliului şi d-lui ministru de interne la propunerea ce-mi fac 
de a şterge considerentele, Imi pare foarte rău că nu sunt 
de opinia d-lor; însă sper că voiu fi de opinia Camerei, şi 
dacă în Moldova listele se fac de prefecţi, aici până acum ele 
s'au făcut de alegători. Aşă dar dacă prin considerentele pro- 
punerii mele declar Camera din Moldova ilegală, retrăgând 
acele considerente fac ilegală pe cea de aici, care s'a format 
pe temeiul înscrierii de sinele a persoanelor interesate, Prin 
urmare nu-mi voiu trage nicidecum considerentele. Aceasta este 
opinia mea; voiu vedeă dacă este şi a Camerei. Afară de 
aceasta, d-nii miniştri pot să ne spuie că opinia noastră nu 
este obligatorie pentru d-lor, că d-lor înţeleg legea mai bine 
decât noi, cum ne-au mai zis-o şi altădată, D-le ministru de 
interne, dacă lista de alegători dela Dâmboviţa s'a făcut după 
tablele de recensiune, fără ordinile d-tale. pentrucă recensiunea 
nu este recunoscută de Cameră, reviu şi te întreb pe ce bază 
aţi luat contribuţia, pentrucă au fost contribuţii noi, pe cari 

nu le puteaţi luă pe baza trecută ? Sunt listele de recensiune 
recunoscute sau, nu? Dacă nu sunt recunoscute, de ce v'aţi 
luat după dânsele ? Dacă sunt recunoscute, de ce nu le puneţi 
şi aci în lucrare ? Nu puteţi ieşi din acest cerc. Cererea noastră 
are de scoþ împăciuirea, recunoscând tot de odată că spiritul 
Convenţiei aplicat neîncetat de 3 ani s'a schimbat azi. Asta 
e incontestabil. Cine a urmat mai just, se va vedeă după votul 
Camerei. Rog pe d-nii miniştri să crează că aceasta nu e o 
opoziţie din partea Camerei, ci numai exerciţiul dreptului său 
sacru de revizie şi tot de odată o propunere făcută într'un 
spirit de conciliaţie. 


XXXVI. 
DISCUȚIA PROIECTULUI DE RĂSPUNS LA MESAJ DIN 1861. 


` Şedinţa dela 14 Ianuarie 1861. — (Supliment la Monitorul oficial, 
No. 351 dela Martie 1861), 


După aceasta Adunarea trece la ordinea zilei, care este discuţiunea 
asupra răspunsului la mesaj. D-l raportor dă citire părţii întâi a para- 
grafului al treilea din adresă, care sună astfel : 

«Recunoaştem împreună cu Tronul că timpul faptelor a sosit. Fiind însă 
«lipsiţi de iniţiativă în Adunarea noastră, aşteptăm cu atât mai mare sete 
«iniţiativa puterii executive şi salutăm cu fericire promisiunile Mesajului 
«Domnesc. Dară, Măria Ta, ne vom aplică cu sârguinţă a traduce în legi 
«pozitive salu tarele principii ale art, 46 din convenţiune : a asigură Ro- 
«mânilor toate drepturile şi libertăţile ce le promite acest articol; a da 
«toată desvoltarea instituţiunilor municipale, atât rurale cât şi orăşeneşti ; 
«a îmbunătăţi starea ţăranilor printr'o justă regulare a raporturilor lor cu 
«proprietarii, ca astfel să se înlăture chiar pretextul unei contuziuni ce ar 
«puteă face să nască chestiunea pendentă a proprietăţii în sânul societăţii 
«române». 

Asupra acestui pasaj din proiectul de răspuns deschizându-se desbaterea, 
după câteva discursuri ale altora, B. Katargiu cere cuvântul. 


B. KATARGIU. — Discuţiunea de faţă, d-lor, provine din preo- 
cuparea ce avem despre închietudinea ce turbură toată ţara 
din neînţelegerea laconismului convenţiunii. Am spus pentru 
ce socotesc că acest articol este scris astfel şi nu o mai repet 
azi. Am spus că uniii l-au luat drept armă şi am mai zis că 

socotesc că este timpul a da astăzi pe faţă ce înţelegem prin 
acest articol. La aceasta zic unii că nu este acum chestiunea 
a spune ce înţeles îi dăm noi. Dar, d-lor, oamenii din afară 
au ochii aţintiţi asupra noastră, aşteaptă ca orice cuvânt obscur 
din Convenţiune să-l explicăm noi, şi deaceea nu putem trece 
peste această datorie. Este timpul, zic, a ne spune faţă în faţă 
cum îl înţelegem. 

Domnilor, sunt principii fundamentale în cercul legilor ome- 
neşti, sunt principii fundamentale în cercul legilor naturii. Dacă 
cinevă mi-ar zice că este o vieţuitoare care trăeşte fără aer 
şi fără lumină, l-aş întreba unde este? Arătă-ne sau dove- 
deşte-ne. 

Prejudecăm oare o chestiune fizică, când zicem că trebuie 
cuivă aer şi lumină ca să trăească? Sau prejudecăm vreo 
chestiune socială, când recunoaştem libertatea individuală şi 
respectul proprietăţii ? Sunt oare acestea principii noi şi ex- 
clusive ale unui popor? Nu; ci sunt principii, cari au venit 
deodată cu omenirea, când a început să se organizeze în 
societate, 

Dacă ne vor zice unii că societatea poate trăi fără aceste 
două principii, cum pot trăi vieţuitoarele fără aer şi lumină,. 
vie d-lor să spuie că nu vor libertatea individuală şi sfinţenia 
proprietăţii, că acestea sunt principii absurde, că d-lor au năs- 
cocit altă reţetă, cu care vor face Țara Românească mai avută 
şi mai fericită. 

Negreşit, o asemenea pretenţiune ar fi extraordinară ; şi pre- 
cum nu m'aş da nici pe mine, nici pe copiii mei pe mâna 
unui medic care mi-ar zice că pot vieţuitoarele trăi fără aer 
şi fără lumină, tot asemenea m'aş uită de două ori până aş 
încercă reţeta acelor domni; căci ştiţi bine că în ştiinţele fi- 
zice şi medicale experienţele se fac cel puţin pe corpuri vile; 
ştiţi că ori de câte ori s'au arătat asemenea imaginaţiuni chi- 
merice, n'a îndrăznit nimeni a le pune în încercare, ci au 
rămas totdeauna în pulberea uitării şi în disprețul oamenilor. 
Dar ce n'au găsit veacurile, poate găsi un om. Vie atunci 

acel om să ne arate că poate trăi o societate afară din aceste 
două principii şi convingă-ne şi pe noi. 


XXXVII. 
DISCUȚIA PROIECTULUI DE RÄSPUNS LA MESAJ DIN 1861. 


Şedinja dela 19 lanuarie 1861. — (Supliment la Monitorul oficial, 
No. 66 dela 23 Martie 1861). 


La ordinea zilei este continuarea desbaterii asupra proiectului de răs- 
puns la Mesaj; d-l raportor citeşte paragraful 7, redactat astfel : 

«Dezordinele dela Ploeşti, mai ales cele dela Craiova, prin fatalete re- 
«zultate ale unei înverşunări nepomenite în ţara noastră, au devenit O ca- 
«lamitat& publică, dureros simțită de toţi Românii Graţie cerului, ordinea 
«n'a întârziat de a se stabili. Acum este rândul justiţiei de a-şi face a sa 
«datorie, şi, negreşit, ea va dovedi şi va supune pe culpabili la toată 
«dreptatea legilor». 

La acest paragraf, Principele Brâncoveanu a propus următorul amen- 
dament : «Nenorocitele turburări ce s'au intâmplat la Ploeşti şi la Craiova 
«le plângem şi le condamnăm. Ne place a crede că Guvernul a luat mă- 
«surile trebuincioase de a stăvili dezordinele înainte de a se ivi, că va fi 
«înlrebuinţat toate mijloacele mai 'nainte de a fi ajuns la extremitatea 
«de a da ordin să se tragă asupra lumii». 

Intr'un discurs destul de lung, I. Brătianu conchideă că dezordinele din 
Ploeşti şi Craiova au provenit nu din spirit de dezordine al mulţimii, ci 
din reaua administrare a guvernului şi că prin urmare toată răspunderea 
trebuiă să cază nu asupra ţării, ci asupra miniştrilor. 


B. KATARGIU. — Când s'a depus acel amendament în două- 
trei rânduri, n'a fost cu alt scop, decât ca să ne menţinem 
în poziţiunea ce ni s'a făcut, şi nu credeam niciodată că 
această simplă modificare va da loc la o discuţiune aşă de 
îndelungată şi la un discurs al d-lui Brătianu aşă de variat, 
de înalt, de multicolor, care s'a ocupat de atâtea mărunţişuri, 
a bătut în coace şi în colo, în dreapta şi în stânga. Dar suntem 
obişnuiţi cu asemenea discursuri ; şi ne trebuie numai răbdare, 
spre a le asculiă. 

Viu la cestiune. Vorbind de evenimentele din Craiova, le 
deplângem şi le condamnăm ; le deplângem, fiindcă sunt triste; 
le condamnăm, căci este cevă care nu s'a mai întâmplat în 

țară şi care nu voim să se mai întâmple. Noi astăzi n'avem 
dovezi legale, ştiri oficiale; şi nu putem face o teză parla- 
mentară din spusele unora şi altora. Poziţiunea noastră este 
tot cea din zilele trecute. A fost o răscoală ; şi guvernul ne-a 
zis că a luat măsuri spre a o potoli. Noi îi răspundem că de- 
plângem şi condamnăm acele întâmplări. Dar cine le-a pro- 
vocat, nu ştim. Dacă dar sunt în aşteptare de 'dovezi, de ce 
să ne pronunţăm dinainte, de ce să aruncăm culpa asupra 
guvernului ? 

Vedem că ordinea s'a restabilit, dar deasupra acelei ordini 
cunt morminte. Dacă a fost răscoală, uneltiturii şi-au luat 
pedeapsa. Dacă a fost nedibăcia guvernului, adică a subal- 
ternilo. săi, aceasta vom vedea-o. Până alunci însă zicem : 
«ne place a crede că guvernul şi-a făcut datoria, a luat toate 
măsurile, până să fie silit a pune mâna pe arme». 

Nu zic că în națiunea noastră nu pot să fie urzitori de re- 
voluțiuni. Nu sunt de părerea d-lui Brătianu ; ci, din contră, 
zic că şi scrierile şi vorbele pot provocă dezordini. Dar nu 
ştiu nici vorbe, nici scrieri, cari să fi provocat acele întâm- 
plări. Tot ce ştim e că sângele a curs; şi că, după acele ne- 
norocite întâmplări, a urmat tăcerea mormântului. Să rămâ- 
nem dar in acest amendament, așteptând să ne lămurim dacă 
a fost o răscoală urzită sau produsă din nedibăcia funcționa- 
rilor subalterni ai guvernului. Eu sunt încredinţat că, în orice 
caz, guvernul va luă iniţiativa, ca, pe de o parte, să spele 
națiunea de blamul de revoluţionară, iar pe de alta să pedep- 
sească pe culpabili. 

XXXVIII. 
DISCUȚIA PROIECTULUI DE RĂSPUNS LA MESAJ DIN 1861. 


Şedinţa dela 26 Ianuarie 1861. — (Supliment la Monitorul oficial, 
No. 27, 69 şi 74 din 6 Fevruarie, 28 Martie şi 3 Aprilie 1861). 


La Ordinea zilei este proiectul 'de răspuns la Mesaj. Asupra unui pasaj 
din acest proiect, Văleanu citeşte un amendament formulat în termenii ur- 
mători :«Listele electorale din anul acesta s'au format în modul cel mai 
viţios şi cu totul afară din spiritul şi litera Convenţiei». 


G. COSTAFORU, Ministrul de interne, răspunzând lui Văleanu, zisese : 
«Ministerul crede că a executat Convenţia în spiritul cel mai larg şi mai 
binevoitor pentru toti. Dar dacă d Văleanu crede că Convenţia are alt 
sens, aceasta e o chestiune de interpretaţie şi d-lui ştie în ce mod caută 
a se face, a se determină această interpretaţie. 

B. KATARGIU. — Când am depus pe birou aceă propunere 
înpăciuitoare, ştiţi că eră în urma unei interpretări a Conven- 
tiei; şi spre a nu se mai prelungi desbaterile, am zis în aceâ 
propunere că deşi listele nu sunt in spiritul şi litera Conven- 
țiunii, cu toate acestea să se învite toţi d-nii administratori a 
dresă listele. Va să zică, încă de atunci, Camera a emis opi- 
niunea ei asupra acestui caz de interpretare a legii. 

D-l ministru ne pune acum din nou pe tărâmul primejdios, 
de care am voit să fugim, şi zice că aşâ a înţeles d-sa Con- 
venţia, aşă a făcut. Prin urmare dsa nu voeşte să ştie de 
opiniunea Camerei. 

Dacă d-voastră înţelegeţi astfel legea electorală, apoi cele 
două guverne trecute, cari n'au înţeles-o tot aşă, au fost ille- 
gale ; prin urmare şi noi toţi suntem aleşi într'un chip illegal. 
Ei bine, d-lor, nu puteţi îndrăzni a zice aceasta nici d-voastră, 
nici noi. 

ln şedinţele trecute, noi am făcut un compromis, spre a 
împăcă lucrurile ; şi ministerul e dator să ţie seamă de voinţa 
Camerei. Dar d-voastră nu ţineţi nici o sototeală — o ştim 
aceasta, ne-aţi spus-o de mai multe ori. Camera însă are să-şi 
facă datoria, arătând că modul formării listelor de estimp este 
illegal, şi nimic mai mult. 

După o replică a lui Manolaki Costaki, preşedintele Cabinetului, se 
acordă din nou cuvântul lui B. Katargiu. 

B. KATARGIU. — Mă văz silit a recapitulă cele ce am zis şi 
acum şi în desbaterile trecute, ca să ajung la concluzia de 
odinioară. Când am făcut observări asupra acestui mod de 
înscriere, am expus inconvenientele sale legale şi am arătat 
paradoxalmente că, cu acest chip, se poate îndatoră un ad- 
ministrator a plăti de atâtea ori 1000 galbeni câte înscrieri 
rele a făcut, şi apoi legislativamente s'a dovedit că, dacă s'ar 
explică aşă legea, s'ar nimici art. 21 al Convenţiunii. Dar, 
fiindcă ceeace am zis n'a fost înţeles, mă văz silit a mai re- 
peţi. Ministerul ne zice că până nom aveă o lege explicativă, 
nu se poate ţineă de un simplu vot. Prea bine! Să admit şi 
eu că o propunere a 3 sau 4 deputaţi nu este obligatoare 
peutru minister. Dar să ne întoarcem puţin şi altfel. 

Limba omenească e săracă în raport cu gândirea; miile de 
nuanţe ale gândului nu se pot exprimă curat într'o lege. 

Ministrul vine şi ne zice: «lată o lege pe care o înţeleg 
aşâ». Camera e mai în drept a-i zice: «eu nu o înţeleg aşâ»; 
şi atunci Ministrul e dator să urmeze interpretarea Camerei. 
Dar, afară de aceasta, mai sunt şi precedentele a două Mi- 
nistere, cari au înţeles tot ca Adunarea. 

Pentru principiile Convenţiei, pentru respectul legii, vă 
conjur să nu schimbaţi jurisprudenţa acestei legi, căci aţi atăcă 
cu aceasta legalitatea fundamentală şi a Ministerului şi a Ca- 
merei. Nu atingeţi această coardă, căci nu ştim unde o să 
ajungem. 

Dacă fiecare Minister ar îndrăzni să zică: <aşă înţelegem 
legea, aşă o aplicăm, deşi s'a pus altfel în lucrare de pre- 
cedesorii noştri; faceţi alta precum o înţelegem noi» ; şi dacă 
alt Minister, care ar înlocui pe acesta, ar zice la rândul său: 
«astfel înţelegem legea, astfel s'o modificăm», atunci nu ştim 
unde am ajunge. Am face, precum am mai zis, Turnul-Ba- 
belului de legi, am grămădi explicări peste explicări, una con- 
trazicătoare alteia. Să evităm dar acest ideal, în care am cădeă 
prin metoda adoptată de Guvernul actual. Altfel am da dreptul 

Camerelor şi Ministerelor viitoare să nu mai ţină în seamă 
legile noastre şi să le modifice necontenit. Deaceea pentru 
pacea, dragostea şi încrederea ce trebuie să avem unii către 
alţii, vă rugăm să înţelegeţi legea cum au înţeles-o şi alții, 
şi să nu vă atingeţi de acest chivot sfânt, căci atunci am dă- 
râmă totul. 


Amendamentul lui Văleanu se primeşte cu 40 bile albe contra 20 negre. 

După aceasta se ia în desbatere pasajul următor din Adresă, unde la 
cuvintele «Ministerul, negreşit, n'a uitat cu ce râvnă, am puteă zice cu 
ce prodigalitale, i-am votat toate bugetele, toate legile fiscale ce ne-a pre- 
zentat în sesiunea trecută, deşi o teribilă criză financiară ne bântuie ţara 
de mai mult timp», Filhşanu propune amendamentul de mai jos: 

«Astăzi însă nu ne putem opri, Prea Inălţate Doamne, dea Vă supune 
«că, deşi in adevăr trebuinţele ţării sunt mari, dar şi starea de criză fi- 
«nanciară, în care se află ţara, nu e mai puţin vrednică de considerat 
«şi că aşă bugetul ce ni s'a înfăţişat anul trecut cu o sporire atât de mare, 
«măcar că s'a redus cu o sumă destul de însemnată, totuși însă îl socotim 
«foarte împovărător peniru unele din clasele contribuabililor. Suntem 
«convinşi, Prea Inălţate Doamne, că Guvernul Mariei Tale se va aplică 
sa introduce toate economiile putincioase în acele cheltuieli ce nu vor fi 
«de o neapărată trebuinţă actuală. Cu acest mijloc sperăm să putem 
«reduce şi legea patentelor ce dela proiectarea ei s'a fost elaborat într'un 
«grad aşă de apăsător pentru clasele de jos, încât, cu toaie reducerile 
«lucute la votarea ei, poate să recunoaştem ca urmează a se mai face şi 
«altele». 


MANOLAKI COSTAKI, președintele consiliului, după ce revine asupra 
observărilor ce a făcut cu altă ocaziune asupra cuvântului prodigalitate» 
şi expune din nou situaţiunea ce a moştenit dela predecesorii săi, trece 
la partea privitoare la criza acluală şi respinge aceă aluziune la criza fi- 
nanciară, susținând că singurul mijloc de a întemeiă creditul este men- 
ținerea bunei înţelegeri între puterile Statului. Cât pentru reducerea 
bugetului, el arată că aceasta este în puterea Adunării şi că Minsterul 
a făcut toate economiile posibile. lar în ceeace priveşte patentele, Gu- 
vernul a făcut mai multe modificări la lege, după cum se vede în ex- 
punerea de motive a bugetului. 


B. KATARGIU. — În adevăr, nu ştiu dacă pricep bine cu- 
vântul «prodigalitate». Amendamentul propus nu este decât 
o manifestaţie de ceeace simţim toţi, nu e decât o dorință 
exprimată din partea Camerei de a ne sfătui impreună asupra 

tuturor economiilor posibile ce trebuie introduse şi nu trebuie 
să se interpreteze această dorință de a micşoră impozitele ca 
o ostilitate contra Ministerului, cum s'a făcut aci. Nu este 
o ostilitate, ci o chemare la bunele cugetări ale Ministerului, 
pentru ca atunci când vom veni la buget, să facem economii 
fără a compromite trebuinţele. De ce dar cuvântul de «pro- 
digalitate» a deşteptat asemenea susceptibilităţi? Mărturisesc 
cu prin «prodigalitate» noi am înţeles ceeace Francezul zice 
«empressement», pentrucă nu avem altă vorbă. Eu cel puţin 
aşă am înţeles. Acest «empressement», această «prodigalitate» 
de unde vine? Din reaua voinţă a Miniştrilor? Din marea 
dragoste ce au toate Guvernele de a cere prea mult? Din 
aceă propensiune ce au toate Ministerele în toate Statele, chiar 
în cele mai înaintate, de a îngreună cheltuielile? Eu crez, 
domnilor, că la noi cauza a fost mai mult aceă dorinţă vie 
de a ieşi din făgaşul staționar; şi pentrucă toate sunt de făcut, 
ni s'a părut că le putem face pe toate într'o zi. Deaceea 
bugetul de an s'a urcat dela 54 la 75 milioane. Prin urmare 
această prodigalitate nu este o imputare nici pentru Minister, 
nici pentru Cameră, ci o laudă. Insă, după entuziasm, după 
sentiment avem raţiunea rece. Deaceea eu am fost de opinia 
acelor bărbaţi de Stat cari susţin ca mai întâi să se voteze 
bugelul de venituri şi apoi cheltuielile, ca să ştim ce avem 
şi ce putem da. Cheltuielile ordinare sunt totdeauna mai mici 
decât contribuţiunile; dar cele extraordinare se pot urcă pânăla 
sute de milioane. Insă cată să aşteptăm, precum s'a făcut şi 
altă dată. Noi nu cunoaştem aceste mijloace prin cari în alte 
State cheltuielile cele mari angajează anii şi chiar veacurile 
viitoare, iar nu numai o singură generaţie ; şi deaceea zic 
si nu începem cu toate deodată, ca să nu compromitem toate. 

Noi nu venim să refuzăm Guvernului cele trebuincioase; 
nu venim nici să-i zicem că n'a făcut nimic, pentrucă n'a 
avut înaintea lui decât trei luni. Şi pentru mine este să facem 
cevă şi bine, decât o mulţime de lucrări şi toate rău. Dacă 
însă trebuie să ascultăm şi ceeace zic contribuabilii, cari, după 
părea mea, constitue opriniunea legală şi de cari Camera 

trebuie totdeauna să ţie seamă, daţi-mi voie să vă spun că 
ceeace se zice, e că s'au votat adause foarte mari, mai cu 
seamă pentru instrucţiunea publică. Dar unde sunt profesorii? 
Unde sunt şcolarii? Şi dacă profesorii sunt plătiţi foarte bine, 
` dat-au unii o lecţie măcar? Noi nu putem şti toate; însă ni 
se spune de din afară 1). Mi se poate răspunde că nu se 
puteau pune toate în stare bună, într'un timp aşă de scurt. 
Prea bine! Primesc şi aceasta. Prin urmare reviu şi zic că 
poziţia noastră este tot aşă de grea ca şi a d-v. Datoria 
noastră este să fim sprijinul şi povăţuitorii Guvernului; dar 
pentrucă voim să-l împiedicăm de a se abate din calea dreaptă 
şi pentrucă ne facem datoria, să nu crează că voim a-i da 
lovituri, că voim a-l sgudui. Pentru mine, domnilor, schim- 
barea Guvernelor este bucuria nebunilor. Când un Ministru 
lucrează rău, îmi fac datoria să-i spuiu că face rău. Poate să 
se supere; însă aceasta nu mă va împiedecă de a-mi face 
datoria. Amendamentul acesta nu este decât o răsuflare către 
Domn, o cerere, o aducere de rugăciune ca Ministerul să ne 
vie în ajutor, când se va înfăţişă cu cheltuielile, ca să vedem 
dacă nu putem reduce cevă, cum să nu apăsăm aşă de mult 
pe contribuabili. Ştiţi prea bine că e în natura omului să strige 
când îi ceri cevă, că ar vrea să se facă toate fără să dea 
nimic. Ştiţi însă asemenea că Guvernul nu poate face nimic, 
fără să ia dela toţi, dela contribuabili. Să ne sfătuim dar 
împreună ca să facem toate cu economie, pentrucă cunoa- 
şteţi proverbul care zice că meşteşugul e nu să faci «la cu- 
isine» bine cu multă cheltuială, ci bine cu puţină. Repet dar, 
domnilor, nu atăcăm Ministerul, ci-l consiliem ca, la cheltuieli, 
să vie să ne sfătuim împreună şi dacă ne va vedeă lup- 


1) In luna Septemvrie 1860 se reformă programa liceelor şi gimnaziilor, 
punându-se o mulţime de materii, despre cari cei mai mulţi din profesori 
n'aveau nici o ideie. Deosebit de aceasta, programa era întocmită cu o 
necunoştinţă completă de lucru. Un profesor numit în acel an cobservă 
unuia din etori cå nu ştie nici botanica, nici zoologia, nici mineralogia», 
a care eforul ii răspunde: «Lasă că faci dumneată». Vezi Românul din 
1860 Septemvrie 28, p. 818. 

tându-ne pentru ca să le micşorăm, îl rugăm să nu ia acea- 
sta ca o opoziţie sistematică. Aceasta este singura mea pă- 
rere şi deaceea votez pentru amendament. 

Se pune la vot amendamentul lui Filişanu şi se respinge cu 29 bile 
negre contra 28 albe. După aceasta se votează Adresa întreagă către 
Tron cu modificările introduse în cursul desbaterilor şi se primeşte cu 


40 bile albe contra 20 negre. (Vezi Adresa publicată aşa cum s'a votat 
în Supliment la Monitorul oficial No T4 dela 3 Aprilie 1861). 


Votarea Adresei în chestiune aduce la 31 Ianuarie acelaş an dizolvarea 
Adunării legislative. La noile alegeri făcute în primele zile ale lunii Aprilie, 
B. Katargiu se alese în colegiul proprietarilor mari din Ialomița şi la cel 
din Mehedinţi. Camera cea nouă se întruni la 10 Aprilie 1861. Barbu 
Katargiu fu ales şi de astă dată vice-preşedinte al Adunării, împreună cu 
principele G. Ştirbei. 


XXXIX. 
DAREA IN JUDECATĂ A MINISTERULUI MANOLAKI COSTAKI 


Şedinţa dela 14 Aprilie 1861. — (Supl. la Monitorul oficial, 
No. 95 din 1861). 


Alegerile dela începutul lui Aprilie aduseră o Cameră încă şi mai ostilă 
decât cea precedentă Cabinetului dela 13 Iulie 1860, adică Cabinetului 
Manolachi Costachi. Această Cameră hotări darea în judecată a Minis- 
terului. Cu această ocaziune, B. Katargiu pronunţă următorul discurs, 

B. KATARGIU. — Domnilor, Am păstrat tăcerea până acum, 
căci e o tristă chestiune în adevăr ca, dela începutul vieţii 
noastre politice, să ne vedem în poziţiune de a acuză un Mi- 
nister. Acum când iau cuvântul, departe de a voi să apăs pe 
d-nii Miniştri, voiu să le viu în ajutor. Ce cer dumnealor? Cer 
să ne constituim în Cameră judecătorească, cer să desvoltăm 
şirul ilegalităţilor făcute, cer să auză publicul sentința noa- 
stră. La această cerere, consiliul meu, părerea ce le dau, este 
să nu provoace asemenea desbateri, ce ar face şi mai dificilă 
poziţia d-lor, când fiecare ar veni să relateze cu deamăruntul 
şirul illegalităţilor ce ar crede că s'au comis de acest Minister. 
Deaceea zic că e mai bine pentru d-lor ca îndreptările ce 
vor aveă să expuie să le desvolte către fireştii judecători, 
înaintea cărora se vor infăţişă. Ceeace voiu să dovedesc este 

că dacă Adunarea îşi împlineşte această tristă datorie, nu o 
face decât pe un temeiu legal al Convenţiei, apăsată fiind şi 
ea de opiniunea publică dela o margine a ţării pânăla cea- 
laltă, dela mic pânăla mare Prezenţa noastră în această Ca- 
meră este de ajuns, spre a dovedi aceasta. 

Ministerul a acuzat Camera că ea a călcat prerogativele 
puterii executive şi a disolvat-o. A disolvă Adunarea e un 
drept al Ministerului. Dar aceă acuzare eră oare în drept să 
i-o facă ? Nu ştiu. Pe noi ne-a dat în judecata alegătorilor, 
cari sunt fireştii noștri judecători şi cari şi-au dat sentinţa, 
disculpându-ne pe noi şi condamnându-vă pe d-voastră. Noi 
vă dăm în judecata Curţii de Casaţie, care este firescul d-vo- 
astră judecator. Vedeţi dar că nu facem alt decât să urmăm 
fatalul drum ce înşivă ne-aţi deschis. 

Ceeace am făcut noi, nu putem desface ; findcă ce-am făcut, 
e după povaţă, după impunerea împrejurărilor. D-voastră, cre- 
deţi-mă, vă apăsaţi şi mai mult de veţi cere explicări în Ca- 
meră ; faptele stau de faţă şi nu le pufeți tăgădui. Ca să aduc 
numai un mic exemplu de asemenea fapte, tăgădui-veţi că, 
în intervalul dela 27 Ianuarie şi până în ajunul alegerilor, s'au 
tăcut 132 de schimbări judecătoreşti şi administrative ? Imi 
vezi zice poate că sunteţi în cădere !). Dar căderea n'are şi ea 
marginile ei ? Care a fost pericolul, ca să răsturnaţi astfel lu- 
crurile, ca să aruncaţi pe drumuri atâţi funcţionari ? 

Vedeţi dar unde am ajunge cu discuţiunea ce cereţi, când 
eu acum vă desvălii numai un colţ al faptelor d-voastră. 
Deaceea vă rugăm, mai mult în interesul d-vostră, să plecaţi 
capul nu sub osânda noastră, ci a naţiunii. 


In urma acestei atitudini ostile a Camerei, Cabinetul dela 13 Iulie fuse 
nevoit a demisionă şi la 30 Aprilie 1861 Ministerul se compuse astfel : 
B. Katargiu, interne şi Președinte al Consiliului ; C. Brailoiu, justiție ; 
Principele Dimitrie Ghica, finanțe; |. Cantacuzino, Culte şi instrucție; 
Apostol Arsaki, externe; C. Filipescu, control; Colonel Semeşescu, ad- 
interim la rasboiu. 


1) Vi se cade. 

lată programa noului Cabinet. 


1. Numirea Comisiunii Centrale precum s'a primit de M. S. după 
lista dată de noi. 

2. Numirea membrilor Curţii de Casaţie pentru Jara Românească. 

3. Schimbarea funcționarilor după trebuința simțită de Minister. 

4. Să nu se impiedice Adunarea de a lucră legea rurală, dacă până 
la 3! Iunie, termenul fixat de In. Sa pentru întrunirea Adunărilor, nu 
se vor puteă întruni Camerele; şi să nu se închiză Adunarea pâna ce 
nu va votă această legiuire. 

5. Ancheta țesută de Adunare asupra abuzurilor în alegeri şi darea 
în judecată a funcționarilor vinovaţi. 

6. Numirea unui ministru definitiv al răsboiului, spre a statornici 
omogeneitatea şi solidaritatea în Minister şi a nu se stavili reorgani- 
zarea armatei. 

1. Trimiterea proiectului de lege electorală, elaborat de Comisia Cen- 
tra'ă în chibzuirea Adunării, precum Sa urmat şi în Moldova. 

8. Sa ne permita In. Sa a deliberă asupra chestiunii scazamântului 
arendaşilor mănăstirești, spre a găsi cel mai înlesnicios mijloc de a 
garantă fiscul de pagubele ce-l amenințau din cauza complicațiilor prin 
cari a trecut această chestiune izvorită din lipsa de chezaşii destoinice 
la începutul Adunarilor şi în urma formalelor făgăduieli ce li s'au dat 
în această privință. 


La 10 Mai 1851, deosebirea de vederi dintre Domn şi Cabinet aduse 
faimoasa demisiune a Cabinetului Katargiu, care nefigurând în Monitorul 
oficial, o reproducem după Românul dela 14 Mai 1861, pag. 434. 


Prea Inâlțate Domne! 


Chemaţi de bunavoință a Măriei Voastre a luă Cârma Guvernului 
într'o stare de dezorganizare completă, am crezut ca, oricât de grea ar 
fi poziția noastră, totuşi vom putea-o domină, de vom gasi încredere 
şi sprijin din partea Inălțimii Voastre, egale cu greutatea unei ase- 
menea situații. 

Intemeiaţi pe această speranță, nu ne-am spăimântat nici de starea 
de faliment, în care se afla tezaurul Statului de mai multe luni şi 
care a pus pe Ministrul Finanțelor în trista necesitate de a refuză 
plata mandatelor Visteriei eliberate pentru serviciile diferitelor ministere, 
nici de discreditul ce apasă societatea noastră de mai mult timp încoace. 

Toate ramurile administrației le-am gasit în suferință, şi neînțelegere 
desăvârşita între puterea executivă şi puterea legislativă. 

Intr'o asemenea stare de lucruri, preocuparea noastră de căpetenie 
urmă sa fie îngrijirea de a restabili între ele buna armonie şi înțele- 

gere şi a face să reînvieze creditul, fără cari nici Guvernul, nici so- 
cietatea nu pot există. 

Din nenorocire, încrederea Inălțimii Voastre, la care ne aşteptam 
când am primit această sarcină şi pe care ne întemeiam, am avut în- 
tristarea de a vedea dela cele dintâi încercări ale noastre că ne lip- 
seşte cu totul. 

In dorinţa noastră de a restabili buna armonie între Corpurile Sta- 
tului, am rugat pe Inălțimea Voastră să numiți membri la Comisia 
Centrală persoane cari să fie un sprijin pentru Guvern în condițiile 
rânduite Constituționale, iar nu un element de antagoism. — Măria 
Voastră aţi refuzat. 

Am cerut dela Măria Voastră schimbarea Prefectului Poliţiei Capi- 
talei 1) şi înlocuirea lui prin altul, în care să putem aved încredere 
pentru paza liniştei ce este cu deplin în răspunderea şi îndatorirea 
noastră. — Măria Voastră aţi refuzat. 

Am reclamat exerciţiul unui drept inerent funcțiunilor noastre, care 
nu s'a refuzat predecesorilor noştri, nici chiar celor ad-interim, dea 
schimbă pe funcționarii administrativi şi judecătoreşti, cari nu numai au 
compromis autoritatea Guvernului, dar care nici se află în conditii de 
a se asigură responsabilitatea şi a garantă interesele private şi publice 
ce sunt chemaţi a ocroti, arătând Inălțimii Voastre şi situaţia neregu- 
lată a unor subprefecţi, de exemplu, cari se aflau popriți de chiar 
prefecţii, superioriii lor, de a adună contribuţiile, pentrucă n'au avut 
a da legiuitele garanții. — Măria voastră ați refuzat. 

Ramura judecătorească se află într'o stare anormală, din pricină că 
Inalta Curte funcționează în contra rânduielilor legii asupra Curţii 
de Casaţie, care declară că hotăririle pendente la Inca Curte se vor 
trimite la Curtea de Casaţie la promulgarea acestei legi. Am cerut dară 
să se precurme această stare prin numirea membrilor Curţii de Casație. ~m 
Măria Voastră aţi refuzat. 

Am cerut ca adunarea să nu se împiedice de a pune în discuţiune legea 
rurală, dacă până la 3/, Iunie, termenul pus de Inălțimea Voastră pentru 
efectuarea Unirii, nu se vor puteă uni ambele Adunări; şi să nu se 
închiză Camera noastră, până ce nu va votă aceă legiuire, fiindcă in 
tenția ambelor Adunari, votul lor n'a fost de a amână în indefinit şi 
de a lăsă nerezolvată o chestiune ce ține suspendat creditul public şi 
n suferință toate interesele ţării amenințate, ci ca sa înlesnească şi 
să grăbească rezolvarea ei.— Măria Voastra aţi refuzat. 

Una din principalele cauze cari au întărâtat țara şi Adunarea şi 
le-a inspirat neîncredere în contra Guvernului, a fost abuzul de putere 
şi nepăzirea legilor, cu care s'au semnalat în formarea listelor şi în 


1) Profęçt al Poliţiei gră Mihalachg Marghiloman. Waționalul, 1881, Mai 11. 

procesele electorale. Ca să dăm o satisfacere ţării, ce s'a simţit lovită 
de asemenea procedare, ca să inspirăm încrederea în Guvern şi să li- 
riştim conştiinţa publică şi a Adunării, ca să ridicăm funcţiile Statului 
din cădere, am cerut dela Măria Voastră să încuviințaţi a se face an- 
cheta reclamata de Adunare şi a se da în urmă în judecată funcțio- 
narii vinovaţi. — Măria Voastră aţi refuzat. 

Ca să ajungem la o stare regulată şi temeinică în reorganizarea 
armiei noastre şi ca să stabilim omogeneitatea şi solidaritatea în acțiunea 
Guvernului, am rugat pe Măria Voastră să binevoiţi a numi un mi- 
nzstru definitiv al Rasboiului. — Măria Voastră aţi refuzat. 

Pe când Inalțimea Voastră ne-ați anunțat ideia unei reforme elec- 
torale, ca să ne ținem în rânduială constituțională, am rugat pe Inăl- 
fimea Voastră să trimiteţi în deliberarea Adunării, precum s'a urmat 
şi în Moldova, proiectul de lege electorală elaborat de Comisia Cen- 
trală. — Maria Voastră aţi refuzat. 

In chestia arendaşilor manăstireşti credeam că am fi ajuns la înţelegere, 

Refuzul însă la cererile noastre nu ne mai poate lăsă nici o îndo- 
ială, Prea Inălțate Doamne, că nu ne bucurăm nici cum de încrederea 
Măriei Voastre. 

Neputând dar primi răspunderea unei poziții ca aceea ce avurăm 
trista îndatorire de a expune Inălțimii Voastre, când ni se discută au- 
toritatea cuvenită funcțiunilor ce ocupăm şi ni se refuză mijloacele de 
a o întâmpină, venim să vă rugăm cu respect ca să binevoiţi a în- 
credință frânele Guvernului în mâna altor bărbaţi, cari se vor bucură 
de încrederea Măriei Voastre. 


Suntem cu cel mai profund respect 
ai Măriei Voastre 
Prea plecaţi şi supuşi servitori. 


B, KATARGIU 

D, GHICA 

AP. ARSAKI 

C, N. BRĂILOIU 

I. CANTACUZINO 

C, |, FILIPESCU 
Bucuregti 1861 Mai. 


Jn urma demisiunii Cabinetului Katargiu, Ministerul se compuse astfel, 
la 12 Maiu 1861: Ştefan Golescu, interne şi Preşedinte al Consiliului ; 
G. Aghiropolu, justiție; V Mălipescu, Culte şi instrucție ; Dimitrie Bo- 
lintineanu, externe şi ad-interim la Control; C, Bălcescu, Finanțe ; Co- 
lonel Semeşescu, ad-interim la răsboiu. 


Barbu Katargiu, — Discursuri, 16 

XL. 
IN CHESTIUNEA PENSIILOR 


Şedinţa dela 14 Mai 1861. — (Supliment la Monitorul oficial, 
No. 111). 

A. Prejbeanu citeşte un raport al Secţiunii administrative pentru cererea 
de pensiune a mai multor persoane. Ministrul de Finanţe, C Bălcescu, 
cere amânarea discuţiunii asupra raportului până la şedinţa viitoare, ca 
să informeze Camera de sumele de cari dispune ministerul. I, Brătianu 
este de părere ca Adunarea să constate drepturile petiţionarilor la pensie, 
rămânând ca Adunarea să voteze treptat sumele trebuincioase pentru 
satisfacerea acestor drepturi sau să şteargă pe aceia cari iau pensie fără a 
aveă drepturi destul de întemeiate pentru aceasta. 

B. KATARGIU. — Pentru ceeace se atinge de susceptibilitatea 
d-lui Brătianu, pe care o împărtăşesc şi eu, răspunz cu în- 
tristare că susceptibilitatea noastră a trebuit să fie mult mai 
adânc mişcată prin neplata mandatelor pentru servicii recu- 
noscute, şi ar fi foarte mâhnitor ca Statul, pe lângă neplata 
unor asemenea datorii, să calce şi contractul prin care s'a 
obligat către funcționarii săi a le da pensiune. D-l ministru, 
împins negreşit de această susceptibilitate, de a nu fi adică 
Statul redus la poziţiunea de a nu puteă plăti nici această 
datorie sfântă, ne arată că trebuie un credit la paragraful pen- 
siilor. 

Cât pentru hotărirea ce zice d-l Brătianu că trebuie să 
luăm asupra acestei chestiuni şi spaima ce simţim toţi pentru 
mulţimea covârşitoare a cererilor de pensii, aceasta face 
obiectul unei legi noi, care însă nu poate aveă efectul re- 
troactiv, căci nici într'un Stat nu se pot face asemenea legi, 
nu se potatacă drepturile unor oameni ce au jertfit tot timpul 
şi odihna lor, spre a le dobândi. Abuzul e că se văd func- 
ționari cerând pensii din posturi la cari au ajuns dintr'un 
singur salt, pe când alţii se scoteau din acele posturi, în 
cari ajunseseră după servicii de ani îndelungaţi Trebuie dar 
să cercetăm dacă scoaterea acestor oameni s'a făcut pe vreun 
temeiu de lege, şi dacă cei înălţaţi în locu-le au avut dreptul 
de merite şi capacitate ca să ajungă acolo, sau mai bine 

dreptul de ierahie, fără care piramida socială s'ar răsturnă 
cu vârful în jos. 


I. BRĂTIANU zică că Guvernele dinainte de 24 Ianuarie au abuzat mai 
mult decât cele dela 24 Januarie încoa. Mulţi dintre feciorii de boieri 
maveau nici mustață pe buze şi cu toate acestea ocupau posturi mari. 
D-sa cere să se facă o nouă lege de pensii, pentrucă nu s'a văzut în 
nici un Stat cu un venit de 80—40 milioane, dându-se pensiuni de 4—5 
milioane. 


G. VERNESCU zice că funcţionarii nu se puteau intemeiă decât pe 
un fond anumit. Odată acest fond terminat, Camera nu poate votă alt 
fond, ci trebuie să aştepte până se va face loc prin stingere. 


B. KATARGIU. — Sunt silit să yorbesc asupra acestei ches- 
tiuni, să recapitulez ceeace s'a zis de d-l Brătianu şi de d-l 
Vernescu şi ce se conchide de aci. 

Să începem dela d-l Vernescu, care a vorbit mai în urmă 
şi a conchis trecând dela retroactivitate la o pretălmăcire. 
Sunt doi ani, d-lor, de când ne luptăm în Cameră a păzi 
Convenţia, care zice să nu desființăm legile cele vechi, fără 
a le înlocui prin altele noi. 

Am văzut miniştri cari au venit şi ne-au zis: «deşi nu 
e o lege nouă, noi înţelegem însă astfel legea existentă». 
Prin urmare cele zise de d-l Vernescu şi ceeace voeşte acest 
amendameut este tocmai aceasta: să se pretălmăcească o 
lege, după care se urmă şi după care toţi funcţionarii se 
angajaseră a-şi sacrifică averea naturală, vieaţa, studiul, şi 
acum să le zicem: «pravila a fost înţeleasă rău, aplicată rău; 
noi o vom face să se aplice altfel cu o propunere». Dacă 
se va admite o asemenea sistemă în Cameră, se va răsturnă 
orice lege cu un amendament. Dar vă întreb un lucru: de 
ce d-l Brătianu şi d-nii ceilalţi nu văzură greutatea pentru 
fisc, în auii trecuţi, când se votau pensii pentru oamenii 
cari în guvernele trecute ocupaseră posturi foarte mici şi 
deodată săriseră în cele mai mari? Acelea au fost fără greu- 
tate primite a se votă îndată. Cum pot veni acum dar să 
zică şi să susţină că e în lege să se oprească de a primi 
banii ce li se cuvin cu dreptul la pensie şi să li se înscrie 

numai dreptul? Nu e numai dreptul, ci să dăm fiecăruia efec- 
tivul ce a lăsat în două zeci de ani în fisc. De ce acest fond 
s'a dat acum altora şi nu acelora de cari s'a depus? O lege 
nouă să se facă, dar nu prin pretălmăcire sau retroactivitate. 

Dacă s'a vorbit de retroactivitate, nu s'a înţeles astfel. Au 
fost, precum a zis principele Dimitrie Ghica, oameni năpăs- 
tuiţi, cari nu aveau cu ce trăi. Aceasta a fost cauza pentru 
care li s'a întins mâna; acesta este motivul care a condus 
pe acele Camere anti-naţionale, anti-patriotice ; şi noi, Came- 
rele cu dragoste pentru contribuabili, noi plini de patriotism, 
pe dec parte am îndoit lefurile, iar pe de alta am înălțat pe 
aceia cari aveau două-trei sute de lei la posturile cele mai 
înalte fără scară ; şi pe urmă, pentrucă am servit patriei, 
luăm patru-cinci mii de lei, când 20 de ani n'am avut 
decât două-trei sute; şi acum trebuie să răsturnăm legea 
printr'un amendament, pentrucă acei impiegaţi şi-au inceput 
poate cariera dela zapciu! Da, domnilor; oamenii trecutului, 
oamenii nepatrioţi începeau dela zapcii; şi oamenii de azi, 
oamenii patrioţi vor să înceapă toţi de sus. 

Vreţi o lege? Să se stabilească ierarhia. Aceasta e cea 
dintâi îmbunătăţire; pe urmă să se cerceteze dacă funcţio- 
narii cari s'au destituit sunt mai incapabili decât aceia cari 
i-au înlocuit. Dacă nu, să se aducă la loc; căci aceia au 
cel puţin experienţa, şi experienţa, ori câte ar zice cinevă, 
este lucru mare, domnilor. Fiecare trebuie să mărturisească 
că nu se învaţă dela şcoală cum să se ţie cârma ţării, ci 
încetul cu încetul trebuie să străbată cinevă toate greutăţile, 
toate amănuntele, de cari se izbeşte când vine în minister 
şi nu ştie nici în ce dosare se află hârtiile, nici titlurile do- 
sarelor. Deaceea ne aflăm în starea de azi. Putem tăgădui 
că e rea starea finanţelor noastre? Este ruşine, o ocară pentru 
noi să fie falită Ţara Românească, care cu un buget de 30—40 
milioane ţineă aceleaş posturi, mai-mai aceeaş armată; şi 
astăzi, când are 80 milioane, să fie falită, deşi s'a zis că 
este numai o staţie. O asemenea stare nu s'a întâmplat atunci, 
pentrucă oamenii nepatrioţi se mulţumiau cu două mii de 

lei când erau miniştri şi cu 1.500 ca directori. Acum s'au 
făcut îmbunătăţiri numai în favoarea persoanelor. Deaceea 
s'au îngreuiat. pensiile. Trebuie să fim drepţi, ca să dăm cel 
puţin Statului un relief de cuviinţă. Falit din greşala unor 
oameni, să nu tăgăduească cel puţin angajamentele acelora 
cari s'au legat cu ţara şi să tremurăm ca nu mâine, când 
vor fi a trece în sânul eternității, să se căească că s'au în- 
crezut în făgăduielile ţării şi nu s'au aput de vreo meserie, 
care ar fi putut asigură vieaţa copiilor lor. 

___ Asemenea pravile nu se prefac prin asemenea amenda- 
mente, ci prin legiuiri noi, cari să fie cu maturitate desbătute. 


XLI. 
INTERPELARE GUVERNULUI ST. GOLESCU, 


Şedinţa dela 23 Mai 1861., — (Supliment la Monitorul oficial, 
No. 145). 


B. KATARGIU. — Mă voiu ţineă în cercul cuviincios, căci a 
se face o interpelație, prin care se pune oarecum îndoiala că 
ministerul sau vreun Român ar fi suferit să se calce drep- 
turile ţării, aceasta nu poate rămâneà fără o explicaţie. Altfel, 
după o asemenea bănuială, fiecare ar fi în drept să se întrebe 
cine a provocat-o, cine ne-a autorizat să credem că Românii 
ar suferì o asemenea călcare de lege? Nu voiu spune nimic 
mai mult decât ceeace trebuie ca să precizez motivele acestei 
interpelații, 

Grija noastră a fost întemeiată pe faptul regretabil de a 
vedeă în joc şi dominând numai patimile, de a vedeà luân- 
du-se dela Comisia Centrală iniţiativa, de multe ori provo- 
vocându-se lucrări, cari, în urmă, se respingeau chiar de aceia 
cari le provocaseră, numai ca să puie într'o poziţie falsă pe 
colegii lor de idei contrarii. Când am văzut că de câte ori 
în Cameră s'au făcut înterpelaţii, de câte ori s'a făcut vorbă 
aci de dreptul nostru de autonomie, de atâtea ori cu rea in- 
tenţie s'a calomniat o partidă de rea voinţă, de trădătoare 

şi am auzit vorbindu-se şi mai mult, de ameninţări, de adu- 
nături de acei oameni, pe cari legile fundamentale îi resping 
de a se amestecă în trebile ţării, cari în toate ţările civilizate 
sunt ţinuţi în respect şi nu sunt îngăduiţi de a veni să apese 
voinţa mandatarilor ţării. 

Domnilor, am văzut şi vedem incă până azi administra- 
țiile că, în loc de a da sprijin şi respect legilor, aduc fră- 
mântături prin felurimi de provocări şi calomnii, caci nu pot 
aveă alte efecte decât de a aruncă asupra naţiei, în faţa Eu- 
ropei, pata de perturbatrice. Ei au adus lucrurile până unde? 
Până la sânge. 

Apoi tot aceşti oameni, când este vorba de a îndeplini 
legea, se dau in lături, aleargă la pretextul inviolabilităţii do- 
miciliului şi a persoanei, încât, sub această pavăză, nu numai 
interesele particularilor suferă, dar nici contribuţiunile Statului 
nu se pot strânge. De aci a izvorit neîncrederea, îngrijirea, 
spaima din partea oamenilor de pace; de aci a izvorit că 
datoriile Statului nu se plătesc şi Cassa tezaurului a ajuns 
falită. 

Să trecem la partea judecătorească. Dar mai întâi cer ier- 
tare acelor funcţionari cari ar fi excepţiuni onorabile, în aceste 
împrejurări când generalitatea e coruptă. Sunt judecători, d-lor, 
cari îndrăznesc să zică, când e vorba de un proces între un 
bogat şi între un sărac, că bogatul, numai pentru singurul 
cuvânt că e bogat, nu poate aveà dreptate. Vedeţi dar că 
aci vin regulele proudhonismului, care ştiţi ce efecte pot aveă 
pentru societate, 

În ceeace priveşte pe oşteni, pe cari i-am iubit din copi- 
lăria mea ca pe fraţi şi i-am respectat ca pe martiri ai so- 
cietăţii, căci îşi dau nu numai odihna şi libertatea lor, dar 
şi vieața. ca să-i asigure ordinea şi existenţa — nu sunt com- 
petent a intră în această chestiune, căci de aş vorbi numai 
după ceeace văz pe din afară, ce aş avea să zic decât: fir, 
epolete, poleituri, chipiuri de tot felul? lată tot ce vedem. 
Las celor competenţi chestiunile de organizare şi mă mărgi- 
nesc a zice că plâng pe bravii noştri militari de a fi într'o 

epocă, în care fuseră siliţi, între alte jertfe, a trăi în priva- 
țiile cele mai mari, din cauza stării deplorabile a tezaurului 
public. 

Nu voiu vorbi despre trista împrejurare că o cazarmă a ars 
aprinsă de patru părţi, nici de infamele calomnii răspândite 
în această privinţă. Am speranţa că guvernul va stărui să 
descopere pe culpabili şi să-i supuie la cea din urmă pedeapsă. 

Ştiţi asemenea, d-lor, — ştiţi starea în care se află instrucţia 
publică. La aceasta poate să fie unii cari ne-ar obiectă: «dar 
ce aveţi să ziceţi de instrucţiunea publică? Nu e destul că 
aţi Votat câtevă milioane în lefuri la profesori? Ce vă mai 
pasă, dacă ei îşi fac lecţiunile sau dacă sunt mulţi cari mau 
dat nici o lecţiune? Ce vă pasă dacă sunt profesori cari au 
lefuri, fără a aveă catedre? Ce vă pasă dacă şcolarii îşi îm- 
plinesc datoriile sau dacă se revoltă în contra lor? Acesta e 
un lucru firesc; e libertate, libertate, d-lor. Dar noi oare putem 
sta privitori muţi în faţa acestor abateri ? 

Aţi văzut în fine, d-lor, ca încununare tuturor acestor ano- 
malii, câte illegalităţi şi câte infamii îngrozitoare s'au petrecut 
în timpul alegerilor. În ce scop? In scop de a înăbuși cu 
fineţe dreptul cetăţenilor ce dau garanţie de ordine şi lega- 
litate. Ei bine! Mi-e teamă că ceeace s'a făcut într'un mod 
illegal, arbitrar, să nu vie a se face acum cu aparenţe de 
legalitate, dar într'un mod şi mai illegal. 

Deaceea mişcat de toate aceste îngrijiri, am venit a in- 
terpelă guvernul să ne spuie ce se face cu legea electorală ? 
Nu cumvă printr'o lege au să se legitimeze toate aceste ille- 
galităţi? Nu cumvă printr'o lege venită nu ştiu de unde, nu 
ştiu prin ce canal, se vor violă drepturile ţării, vom fi arun- 
caţi, sub masca"de libertate, în despotismul ochlocraţiei 1) care 
e mai rău decât toate despotismurile — pentrucă ştiţi, d-lor, 
ceeace s'a zis în vechime, ceeace se repetă şi azi de oamenii 
cei mai însemnați ai naţiilor civilizate: «mai bine zece ani 
de tiranie decât o noapte de anarhie».... Şi, în adevăr, ochlo- 


1) atotputernicia mulțimii. 

craţia ar fi o adevărată anarhie tiranică, pentrucă nu intră 
în ordinea lucrurilor stabilite ; pentrucă ea este puterea bru- 
tală, care nu e în stare să judece prin sineşi, ci după in- 
fluenţa unora şi altora, cari sunt adevăraţi tirani. 


După o discuţiune animată, la care iau parte I. Brătianu, Principele 
Dimitrie Ghica, Principele G. Ştirbei şi G. Vernescu, preşedintele acordă 
cuvântul lui B. Katargiu. 


B. KATARGIU. — Viu să răspunz şi d-lui Brătianu şi d-lui 
Vernescu. Cele ce am zis n'a fost decât o expunere de mo- 
tive. Am constatat, n'am acuzat pe nimeni. Dovadă că nu 
puteam să acuz pe stânga este că, între membrii ministerului 
dat în judecată, erau şi din dreapta, şi din cei mai însem- 
naţi. D-l Brătianu a reînviat însă rănile şi a zis că relele nu 
sunt de azi, ci din trecut. Din partea cui dar vine acuzaţia? 
Din a mea, sau a d-lor? A venit apoi şi a zis că adunarea 
este pricina răului, că dacă armata este în stare proastă — 
eu nu am zis că e în stare rea sau bună — Camera e de 
vină ; dacă se sfâşie partidele, dacă se află bancrută în Vis-" 
terie, toate acestea au fost şi dela 1841, şi că vrem să facem 
sau cel puţin avem aerul de a voi să facem ceeace s'a făcut 
la 41. Vă aduc însă aminte, d-lor, că, dacă atunci erà lipsă, 
venitul Statului eră de 14—20 milioane, iar nu de 75; că 
oastea, dacă nu eră în stare mai bună, aveă un buget de 
patru-cinci până la cel mult 7 milioane, iar nu ca azi de 
17 milioane. Vedeţi dar că nici bunavoinţă, nici spiritul 
de liberalitate nu ne-a lipsit. Am dat tot ce ni s'a cerut şi, cum 
a zis d-l Ghica, am dat mai mult chiar decât ni s'a cerut. 
Prin urmare resping asemenea acuzaţiuni. Am constatat fapte 
şi nimic mai mult. Mi s'a zis că cu acestea ne punem în pe- 
ricol, că arătăm naţia în faţa Europei ca perturbătoare. Dar, 
d-lor, ceeace ne-a făcut să ne îngrijim, este ceeace se zice pe 
afară : interpretaţiile cari se repetă de câte ori ne iese o vorbă, 
interpretaţii ce privesc la acele persoane, cari sunt aşă de sus, 
încât nu putem nici cugetă a ne atinge de dânsele. La cea 
dintâi vorbă ce am pronunţat-o, ni s'a zis că voim să trecem 

peste cele dobândite, ca să ajungem la cele dorite de Di- 
vanul ad-hoc. 

Ei, d-lor, nu suntem aşă de simpli precum voiţi a crede, 
ca să desfiinţăm noi Convenţia, care este catehismul nostru, 
evanghelia noastră socială, de când ne-a fost dată. Noi unu 
am fost intimidaţi, ci indignaţi de amenințările ce ni se fă- 
ceau din afară. Noi ştim să ne menţinem în legalitate, şi am 
zis că, de câte ori va fi vorba să cerem cevă pentru viitorul 
țării — mai curând sau mai târziu — vom face ceeace a fă- 
cut Capul Statului şi cu el însuşi în capul naţiei, pe care 
voim să-l acoperim, iar nu să-l punem înainte, ca să ne as- 
cundem după dânsul, ceeace singur chiar El dela început a 
declarat — şi acela este poate actul său cel mai de veşnică 
laudă. 

Acest act însă îl vom face când va trebui, fără primejdie 
pentru ţară, fără a atrage blam şi nemulțumiri nici din 
partea ţării nici din partea puterilor garante. Nu ne vom în- 
cercă dar să ne armăm cu acest fapt acum, ca să ne învăl- 
măşească lumea, precum fac unii cari n'au decât această ţintă, 
răspândind calomnia pe afară, ca să aducă desbinare şi să 
facă pe Domnitor a crede că noi îi suntem inimici personali. 
Dar a crezut-o | Ei, ştiţi, d-lor, că cu cât e cinevă mai sus, 
cu atât se înşeală mai mult, pentrucă aceia cari-l înconjoară 
caută numai interesul lor şi-l consiliază numai în vederea 
acelui interes. 

Când am luat cuvântul, o mai repet pentru a treia oară, 
n'am acuzat; am constatat. E sau nu falită în ţară ? E strâm- 
toare în Vistierie ? Este o temere generală ? Sun tâlhari cari 
ingrozesc judeţele ? A fost sau nu oştirea în lipsă ? Dacă n'a 
fost, de ce s'au cerut bani de şeful oştirii, ale cărui bonuri 
stau mucezind în Vistierie ? Dacă a fost în lipsă şi nui s'au 
dar, n'a suferit atunci oştirea privaţii ? 

Prin urmare, când venim de constatăm, nu ne presupuneţi 
idei ce n'am avut, cu cari suntem prea înţelepţi, ca să ne 
armăm, fără a fi siguri că toţi Românii dela un cap al tării 

până la celălalt, dela cel mai mare până la cel mai mic, le 
doresc. 

Noi constatăm, ca să nu se mai facă greşelile ce s'au 
făcut, ca să poată Guvernul să arunce un balsam asupra 
rănilor cari au bântuit şi bântuie ţara. De am cerut ca 
legea electorală să nu se facă în strainătate, e pentrucă 
am ştiut că s'a făcut o lege de Comisia Centrală şi nu ni 
s'a dat, fiindcă s'a zis că e prea restrânsă. De ce dar s'a 
trimis la Moldova şi nu şi aci? Cine v'aziscă noi nu o vom 
largi ? Cine v'a zis că lucrarile Comisiei Centrale sunt o evan- 
ghelie pentru noi? Nu, d lor, evanghelia noastră este Con- 
venţia, sunt drepturile arii şi nimic mai mult. Cine a dat 
drept Guvernului ca să urmeze pe această cale afară din 
drepturile noastre, cu atât mai mult că s'a văzut în ziare 
streine un memorandum, în care se zice că nu este cu pu- 
tinţă de a se face legea electorală de o Cameră care repre- 
zintă trecutul, că nu vor puteă acei oameni să se sinucidă ? 


Ei bine, sunt destule elemente, destule probe ca să ne puie 
în poziţie de a ne îngriji şi a strigă, noi, sentinelele naţiei: 
qui vive! ` 

Ne acuzaţi că constatăm, ne acuzaţi, deschizând mormintele 
trecutului, şi pe când noi vorbim de rănile de cari sângeră 
țara, d-v. ne puneţi înainte rănile acelui trecut. Nu scormoniţi 
cenuşa morţilor, căci atunci nu ştiu cine va fi cel mai vinovat! 
Vă vom probă că multe erau mai bine atunci. Dacă nu alt- 
cevă, cel puţin eră siguranţă publică, dormiau vamenii în 
mijlocul drumului cu mii de galbeni şi dacă se întâmplă vreo 
călcare, eră caz excepţonal, lucru neauzit. Azi, d-lor, în 
Argeş, în Prahova, avem un Tunsu, şi dea Domnul să fie 
numai un tâlhar. Fi-va oare şi aceasta o consecinţă a in- 
violabilităţii persoanelor, şi pentru aceasta nu se prinde acest 
om? Asemenea inviolabilitate nu există în trecut, dar nu 
există nici temerea şi teroarea în toate inimile. 

De ce d-l Brătianu vine să mai sgândăre trecutul ? De ce 
se zice că acuzam stânga, când în actul de acuzaţie s'au 
aflat înplicaţi şi oameni din dreapta ? Stânga sau dreapta, nu 

voiu să ştiu; n'am acuzat pe nimeni, am constatat că se pre- 
umblă în juru-ne oameni zicând lucruri cari nu merită decât 
disprețul, şi deaceea nu mă mai explic. Intreb însă, adre- 
sându-mă acum mai mult la minister: ce zice de aceste ma- 
nifestaţii, de aceste vorbe răspândite? Şi-l fac răspunzător. 
Oare mâine, când va veni legea rurală, ne chezăşueşte mi- 
nisterul că suntem siguri 'în Cameră, că vom fi liberi a ne 
împlini datoria de mandatari ai naţiei, ca să ştim ce facem ? 
Nu ne e frică, d lor, pentru noi; ci, cum v'am maizis-o, te- 
merea noastră, frica noastră este pentru ţară, pentru institu- 
țiile ei, căci, precum ai zis d-ta, d-le Brătiene, la cea dintâi 
manifestare de asemenea natură, vom trece în ochii Europei 
de o nație de perturbatori, şi atunci s'a dus ţara noastră, 
s'au dus drepturile ei; iar noi nu vom aveă decât lacrimi 
să-i dăm spre mângâiere şi vom atrage pe capul nostru hula 
şi blestemele generaţiilor viitoare !... 

După Katargiu, iau cuvântul I. Brătianu, Principele Dimitrie Ghica, G. 
Vernescu şi Principele Ştirbei. In urma acestora Katargiu pronunţă dis- 
cursul următor : 

B. KATARGIU. — D-l Brătianu şi d-l Vernescu ne-au vorbit 
de interpretari rele, ce zic că am dat cuvintelor dumnealor. 
Asemenea interpretări sunt d-lor cari le-au făcut, şi aceasta 
o dovedesc. Aţi băgat de seamă, d-lor, că nici n'apucă a se 
potoli vibrația de aer a cuvintelor noastre, când d-lor, luând 
cuvântul, vin şi fac în auzul tuturor interpretaţii în adevăr de 
o îndrăzneală netălmăcită. 

Ne-au atribuit că noi am zis că toate ale trecutului au fost 
bune; ne zic că propunerea ce facem e o desfidere pentru 
puterile streine. Vedeţi un nou mod de insinuaţie. După ce 
au vrut alaltăieri să ne calomnieze în faţa ţării şi a Capului 
Statului, pe care de doi ani acum neîncetat se muncesc a-l 
depărtă de noi, voesc să ne calomnieze azi şi în faţa Europei. 
Suntem, d-lor, mai politici decât d-voastră. Sunt chestiuni 
politice şi naţionale, cari se respectă între ele de naţiile cele 
mari, de puterile cele mai independente. Care dar ar fi uşu- 
rinţa Românilor, când ei ar îndrăzni să despreţuească aceste 

principii de drepturi şi cuviinţe internaţionale ? Puterile ne- 
au dat dovezi de buna lor voinţă; ele au venit, au întrebat 
pe nație, şi apoi ne-au dat Convenţia pe baza vechilor noastre 
drepturi. Știm până unde se cuvine a respectă şi a apără 
drepturile naţiei. Nu sfidăm Europa, ci vorbim numai despre 
ceeace trebuie să se facă de Guvern. Principele Ştirbei a 
amintit că a fost un memorandum care a circulat prin streină- 
tate, memorandum făcut sub un minister oarecare şi care are 
să se execute sub altul..... Intreb pe acel minister este aceasta 
adevărat sau nu? Ştie el cevă de acel memorandum ? Face- 
se-vor cele expuse într'însul ? Zisu-s'a într'însul că nu e cu 
putinţă a merge înainte cu Camera aceasta de azi, încât să puie 
pe puteri în necesitate de a face dela sinele ceeace li s'a in- 
sinuat că nu suntem în stare a face noi, sub cuvânt că nu 
ar fi cu putinţă a ne sinucide noi înşine, acordând drepturi 
mai largi în chestiunea electorală ? Acesta a fost obiectul in- 
terpelaţiei ; sub această preocupare am depus la birou pro- 
punerea ce desbatem, iar nu cu intenţia de a da o sfidare 
puterilor, ceeace nici am puteă, nici am cugetă vreodată să 
facem. 

Aţi zis că d-voastră sunteţi cari aţi luat iniţiativa celor patru 
puncte din Divanul ad-hoc şi că dreapta le-a combătut. La 
aceasta nu vă voiu răspunde decât numai prin fapte, arătân- 
du-vă că acele patru puncte şi toate principiile pe cari se 
bazează Convenţia noastră s'au cerut de noi, aristocrații, încă 
pe când d-voastră eraţi în streinătate, şi, spre a vă încredinţă 
şi mai bine, vă putem da câte un exemplar din câtevă sute 
ce au mai rămas din cele 6.000 tipărite şi distribuite atunci 
de noi. Nu veniţi dar a vă îmbrăcă ca cioara cu penele pă- 
unului, nu vă arătaţi tot ceeace nu sunteţi, căci ne cunoaştem. 
Ne-aţi zis că noi vrem să desgropăm trecutul, că noi zicem 
că el este mai bun decât prezentul. Nu, domnilor; am zis 
că rău a fost trecutul şi, dacă nu ar fi fost rău, nu am fi 
protestat, când posturile, precum d-voastră aţi pretins, erau 
toate ocupate de aristocrație ? Vedeţi dar că nu ne-am sfiit 
atunci de a zice chiar pentru ai noştri: «Măria Ta, ţara e 

îngenuchiată !» Dar în prezent oare faceţi şi d-voastră ase- 
menea, când cei dela putere sunt de ai d-voastră? 

Da, domnilor; de nu erau toate bine, eră însă ceva mai 
bine decât azi. Atunci eră credit, deşi bugetele erau de 28 
milioane ; şi când Guvernul eră în lipsă, întindeă mâna în 
piaţă şi găsiă milioane. Faceţi-o şi azi, de puteţi. Am zis că 
nu erau tâlhari. La aceasta răspunză negoţul, răspunză toţi, 
dacă au azi ca aturici încredere, dacă pleacă cu sume de bani 
pe afară fără frică. Aceasta v'am zis. Nu v'am vorbit de prin- 
cipiul libertăţii, căci libertatea noastră zăceă sub ţărâna veacu- 
rilor trecute, din nenorociri pe cari nu le-am adus noi. Nu 
pervertiţi discuţiunile, spre a falsifica cugetele noastre. Nu zicem 
că trecutul eră bun; dar ceeace eră bun atunci, vedem că 
azi lipseşte, adică creditul şi siguranţa. Vedeţi dar că aceasta 
nu e decât o constatare, iar nu o desfidere. 

Ni s'a zis: de ce n'am cerut legea electorală impreună cu 
‘constituția în cele 10 zile cât am fost la minister ? Dar n'am 
făcut-o tocmai că suntem mai politici decât ne credeţi; pen- 
trucă ştim că sunt chestiuni legate de interesele Statelor 
streine, chestiuni cari socotiam că pot să ne facă a trece că 
voim să aducem o atingere Convenţiei. Dacă însă noi n'am 
avut curajul acesta, aibă-l, de voeşte, ministerul actual; vie 
cu constituţia, pe care n'o cunoaştem, şi cu legea electorală, 
şi noi le vom discută. 


XLII. 


ASUPRA UNUI CREDIT PENTRU ŞOSELE, 


Şedinţa dela 27 Mai 1861. — (Supliment la Monitorul oficial, 
No. 129 şi 130). 


C. Grădişteanu citeşte raportul secţiunii I-a, prin care se acordă mi- 
nisterului de interne suma de 11.588.457 lei (vechi) pentru construirea 
drumurilor următoare : Ploeşti-Buzău, Buzău-Focşani, Bucureşti-Giurgiu, 
Ploeşti-Breaza, Bucureşti-Piteşti. 

După o desbatere, la care iau parte l. Ghica şi I. Brătianu, preşedintele 
acordă cuvântul lui B. Katargiu. 


254 BARBU KATARGIU 


B. KATARGIU. — Mai înainte de a intră în amănunte, trebuie 
să vorbim de principiile acestor lucrări. Dacă nu m'ar împie- 
dică un fapt desăvârşit, aş fi şi eu de opinia d-lui Prejbeanu; 
dar vedeţi în ce poziţiune ne pune guvernul, când iese din 
şirul metodic al lucrărilor. Noi, în adevăr, trebuie să votăm 
pentru drumuri, cari sunt studiate, cari au deviz; însă îm. 
pinşi de setea de a vedeâ pe o cale mai bună lucrările publice, 
am votat suma pentru nişte lucrări ca i n'au nici un devis, şi 
aceasta o facem din bunăvoință numai, după o simplă cerere, 
căci avem un ministru constituţional, patriot, şi credem că el 
nu poate lăsă bănuială de dispreţ pentru ceeace decide Adu- 
narea. Ministerul însă, în loc de a nu le pune în lucrare mai 
înainte de a face nişte lucrări pregatitoare, el, pe temeiul celor 
500 de mii lei votate, a contractat lucrări de 2 milioane. E 
trebuință neapărată a se face aceste drumuri? Noi nu ştim; 
nu am desbătut. 

Totdeauna oportunitatea unui lucru are şi oarecari condiţii, * 
oarecari limite, încât, dacă necesitează o cheltuială exorbi- 
tantă, atunci e preferabil a aşteptă înca, decât a auto iză o 
cheltuială imposibilă, care nu ne-ar duce la nici un rezultat. 

Drept exemplu vă dau drumul dintre Ploeşti şi Buzău. D-l 
I. Ghica zice că este foarte necesar. Dar să mă ierte d-lui, 
căci nu este acesta cel mai trebuincios; şi, dacă am desbate 
necesitatea acestui drum, am găsi-o mai neînsemnată decât 
s'a zis. Cu toate acestea suntem nevoiţi a-l lăsă să continue, 
căci s'au cheltuit milioane pentru el; terasamentul s'a făcut 
şi nu mai rămâne decât aşternutul cu pietriş şi podul. Dacă 
nu s'ar fi inceput, aş zice şi eu să se înceapă altul; astăzi 
însă nu-i putem opri, căci mi-e teamă ca milioanele închise 
acolo să nu se piarză, să nu se sacrifice în paguba fiscului. 
D | Prejbeanu zice că paguba s'o plătească ministerul trecut. 
Da. să vedem este oare lesne a găsi 2.000.000 la miniştri ? 
Deaceea zic ca pe de o parte să protestăm în contra lu- 
crărilor rău făcute, iar pe de alta să votăm proiectul şi con- 
cluziile secţiei, în speranţă că vom aveă un minister consti- 
îuțional cu respect către Cameră şi care nu va începe lucră- 

rile ce au să se facă, mai înainte de a le înfăţişă şi supune 
la aprobarea Camerei. 

Aceste consideraţii păstrate pot stavili răul, afară numai 
dacă vom aveă nenorocirea să dăm iar peste un minister care 
să zică: «Ei, v'aţi călcat competenţa; închiz Adunarea !» 


XLIII. 


ÎN CHESTIUNEA DĂRII ÎN JUDECATĂ A GUVERNULUI 
MANOLAKI COSTAKI. 


Şedinţa dela 13 Iunie 1861. — (Supliment la Monitorul oficial, 
No. 136). 


Unul din secretari citeşte o adresă a deputaţilor Glogoveanu, Niculescu 
şi B. Slătineann, prin care arată că, văzându-se numiţi de guvern în co- 
misiunea de cercetare a illejalitaţilor ministerului dela 13 lulie, nu pot 
primi ca deputaţi această însărcinare, fără autorizarea Adunării. 


B. KATARGIU. — Domnilor, Cunoaşte şi onor. Cameră şi 
toată Ţara Românească împrejurările cari au provocat cererea 
de anchetă şi gravele urmări ce poate da formarea acestei an- 
chete, când nu ar fi sinceră. Camera a propus, cu consim- 
țimântul guvernului, formarea unei anchete prin reprezentanţi 
din Cameră. Camera, ştiţi prea bine, cu o majoritate însem- 
nata, s'a pronunţat şi acum în contra urmărilor ministerului 
precedent, urmari cari au avut de rezultat de a implică în 
acele fapte şi pe funcţionarii subalterni. 

Se cereă această anchetă cu intenţiunea ca guvernul să lo- 
vească pentru totdeauna asemenea abiizuri, să le stârpeasca 
printr'o justă pilduire, ca în viitor subalternii să nu mai în- 
drăznească să ia asupră-le lucrări în contra legii. In această 
împrejurare, guvernul nu puteă face altcevă decât sau să vie 
cu francheţă şi să ne zică ca cel precedent: «nu recunoaştem 
Camerei dreptul de a face anchetă; însă noi ne însarcinăma 
da lovitura,» sau să ne zică: «primim ancheta şi, spre tnai 
bună dovada că voim să mergem în Unire cu Camera, pentru 
interesele ţării, venim a cere Camerei să numească şi din 

parte-i membri ce va voi în această anchetă». Acum însă gu- 
vernul numeşte singur membri din Cameră, lucru neauzit ; îşi 
aroagă un drept, pe care îl contest, căci abiă are dreptul tacit 
de a numi funcţionari din sânul Adunării, şi acesta chiar, după 
părerea mai multora, ar trebui să nu mai existe. Cu cât mai 
mult, când e vorba de descoperirea faptelor unui minister, 
pentru care actualul cabinet pot afirmă că are mai multă sim- 
patie, şi va veni vremea s'o dovedesc. Dar ce e de mirat, este 
că desbaterile noastre s'au făcut în şedinţă publică, votul s'a 
dat pe față, şi cu toate acestea vedem numiţi in comisiile cer- 
cetătoare numai câte unul din deputaţii cari au lovit în mi- 
nister, şi, pe de altă parte, un deputat care l-a susţinut şi un 
reprezentant al acestui guvern, ai cărui membri au fost de 
părere că nu trebuiă să se trimiţă acel minister înaintea Jus- 
tiției. Poate părerea mea să fie nedreaptă. Voiu cere iertare, 
când mi se va dovedi că sunteţi amici ai conservatorilor, ai 
acestei mari majorităţi ce compune Camera, ai acestei majo- 
rităţi pe care o sfâşiaţi şi căutaţi în tot chipul a o săpă. Prin 
urmare nu putem primi o asemenea comisie, care are de scop 
să sprijine ministerul acuzat. Mai bine să ia guvernul asu- 
pră-şi cercetarea faptelor, şi, dacă işi va împlini datoria bine, 
îi vom mulţumi şi-l vom ridică sus; iar dacă nu, ne vom face 
şi cu acest minister datoria, cum ne-am făcut-o cu celelalte. 

C. A. ROSETTI. — Onor. d-l Katargiu a zis un cuvânt, contra căruia 


sunt dator să protestez. D-sa a zis că membrii din partea stângă numiţi 
în comisiuni... 


B. KATARGIU (intrerupând). Nam zis aşă. 


C. A, ROSETTI — Sunt din aceia cari au apărat ministerul pus în acu- 
zaţie. Am luat cuvântul ca să rectific aceasta şi acum e dator să recti- 
fice şi d-sa, pentrucă acei membri au votat pe faţă, ca şi d-l Katargiu, 
care în adevăr a acuzat pe faţa, dar a votat secret. 

B. KATARGIU. — Sunt gata a arătă mulţumiri d-lui Rosetti de 
profesia de credinţă ce face în numele acelor deputaţi, cari s'au 
numit în comisii; însă d-sa trebuie să ţie seamă de neîncre- 
derea reciprocă, şi provenită din partea d-lor, ce avem unii în 
contra altora, şi nu se va miră de observaţia mea, dacă îşi 

va aduce aminte de desbaterile ce. s'au urmat cu ocazia ra- 
portului pentru punerea în acuzaţie, unde am văzut pe mai 
mulţi şovăind şi încercându-se a o amână pentru un viitor 
necunoscut. Putem fi nedrepţi ; şi vom fi fericiţi de câte ori veţi 
puteă să ne arătaţi că d-voastră sunteţi mai puţin nedrepţi 
decât noi şi să ne-o dovediţi. Când veţi începe a nu ne mai 
acuză de trădători, de mincinoşi, de mai ştiu şi eu ce; când 
veţi aveă încredere în noi şi vă veţi hotărî să mergtm la 
bine, pentru bine, cu toţii de mână; când nu ne veţi mai 
schimonosi vorbele, precum am mai zis-o, până a nu apucă 
să înceteze vibrația lor .din aer, până atunci iertaţi-ne a vă 
plăti cu aceeaş monedă, pe care ne-o aruncaţi în totdeauna. 

C. A. ROSETTI răspunde protestând în contra afirmărilor lui Katargiu 


şi conchide zicând: «Până când d-l Katargiu nu va probă ceeace zice 
d-sa şi nu va puteă desminţi ceeace zicem noi, d-sa este şovăitor». 


B. KATARGIU. — Nu aveam de gând să vorbesc de jurnale, 
pentrucă nu am jurnal. Când se va dovedi că B. Katargiu 
a făcut sau a subscris vreun articol în care a tratat pe 
stânga de burieni rele, atunci voiu răspunde. Cât pentru ceeace 
zice d-l Rosetti că am întins podina ministerului lepureanu, 
am onoare a-i răspunde că partidul conservator a întins mâna, 
nu podina, oricărui minister, pe câtă vreme îl iertă conştiinţa 
să facă aşă. Aşă am făcut şi cu ministerul lepureanu, l-am 
susținut pe cât am putut, pe cât timp adică nu intrase încă pe 
acea cale de arbritrar, de ilegalităţi, la capătul căreia ştiţi ce 
a aflat. Dea domnul ca şi d-l Rosetti, când vor fi la putere 
oameni de o coloare mai mult sau mai puţin pronunţată contra 
aceleia a d-sale, să-i susţie, cum facem noi şi acum cu orice 
minister, pe câtă vreme nu vom vedeă călcate deadreptul sau 
pieziş legile fundamentale ale ţării. 


PRINCIPELE DIMITRIE GHICA zice că dreapta voeşte o anchetă serioasă, 
iar nu după modul cum a alcătuit-o ministerul. 


V. MĂLINESCU, ministrul cultelor, se miră de neîncrederea ce unii din 
membrii Adunării arată guvernului, deoarece comisiunile se compun din 
câte doi membri din Adunare, din aceă majoritate care a votat darea în 
judecată a ministerului şi unul din partea guvernului. 


Barbu Katargiu. — Discursuri. 17 

B. KATARGIU. — Voiu incepe mai întâi cu ceeace a zis prin- 
cipele Dimitrie Ghica, că Adunarea, departe de a respinge o 
anchetă parlamentară în chestiunea de faţă, din contră o do- 
reşte, şi a şi votat că are dreptul de anchetă parlamentară. 
Camera a voit să conlucreze cu guvernul în această privinţă, 
însă cu membri aleşi din sânul Adunării de către Adunare. 

Viu la ceeace a zis d-l ministru al cultelor asupra neîncre- 
derii. V'am mai zis : dacă n'am aveă înaintea ochilor totdeauna 
ceeace e în natura principiilor noastre: pace, răbdare, aştep- 
tare, atunci negreşit că nu ne-ar fi permis, chiar după legea 
constituţională, a nu declară dela început că n'avem încredere 
în d-voastră. Noi însă am voit să procedăm şi acum ca tot- 
deauna. Oricare ar fi ministerul, de orice coloare mai mult 
sau mai puţin aprinsă, chiar ieşit din minoritate în contra re- 
gulelor constituţionale, oricum va fi, pentru noi e bine venit; 
îl primim, îl aşteptăm la fapte. Dar aşteptarea noastră e cu 
mâna pe conştiinţă, şi nu vom zice că nu avem încredere, că 
avem îndoială, decât când vom vedeă, ca azi înaintea ochilor, 
că se petrec lucruri cari nu se petrec în starea normală a 
societăţii, lucruri cari adună aburi ameninţători de furtună 
şi catastrofe, aşă încât să aducă Ţara Românească ori în prada 
unei anarhii, ori în prada unei invazii. 

Puteţi zice oare că nu e un act de mare răbdare, de o mare 
încredere în intenţiile şi conştiinţele d-voastră, de o mare spe- 
ranţă in bunătatea providenţei, când zicem că aşteptăm ? Nu 
sunt zece zile de când am văzut preumblându-se pe aci umbre 
înspăimântătoare, nu pentru noi, ci pentru existenţa ţării şi 
pentru drepturile ei. Când vedem jurnalele vorbind de o re- 
voluţie, nu sub figuri retorice, ci liber şi pe față ; când vedem 
în teatru şi pe câmpul libertăţii vorbindu-se cum nu s'a vorbit 
nici în Franţa la 1793, vorbindu-se de sânge, de lovituri de 
acelea ce ar puteă prăvăli ţara în fundul prăpăstiei — când 
vedem toate acestea, noi vă zicem să aşteptăm, nu ne mişcăm 
depe scaunele noastre, nu ne temem de nimic. Membrii din 
dreapta, conservatorii, nu au trebuinţă de putere, ci de pace, 
pe securitate, de paza drepturilor ţării, cari sunt în pericol. 

Noi aşteptăm actele d-voastră, şi, de veţi urmă bine, veţi găsi 
o mână de ajutor în conservatori, veţi găsi nişte fraţi. lar când 
veţi voi a aduce scenele Drusilor şi Maroniţilor, !) atunci să 
ştiţi, domnilor, că nu va mai rămâneâ piatră peste piatră; că 
veţi face din această nație nu o nație de oameni liberi, ci o turmă 
de sclavi! 

Katargiu, cu alţi patru deputaţi, face propunerea ca să se numească o 
comisiune mixtă, compusă din membri parte aleşi de Adunare, parte nu- 
miți de guvern. Mălinescu, ministrul cultelor, este de părere că această 
propunere nu e practică, căci dacă membrii numiţi de guvern vor fi 
egali la număr cu cei aleşi de Adunare şi dacă pe de altă parte cei dintâi 
vor fi de o părere şi ceilalţi de alta, atunci nu se va puteă fuà nici o 
hotărire asupra dării în judecată a ministerului acuzat. 


B. KATARGIU. — Când s'a întrebat Ministerul dacă primeşte 
a se numi o anchetă cu membri din Adunare, care se va 
numi parlamentară, Ministerul a aderat. Acum vine d-l Mi- 
nistru al cultelor şi ne întreabă ce se va întâmplă, fiind pā- 
ritate de voturi? Oare pentrucă-i numeşte Camera se schimbă 
lucrurile? Sau că Guvernul vrea să aibă majoritatea sau să 
facă un ce defectuos. Ne mai ziceţi încă: «numiţi d-v. pe cine 
voiţi şi noi pe cine voim». Va să zică, în loc de a luă mă- 
suri împăciutoare, să luăm aceă măsură care ne-ar trimite 
o sumă de petiţii la Cameră, petiţii contradictorii una alteia; 
adică vom ajunge ca aceia, pe care i-am găsi culpabili, să 
fie apăraţi de Guvern ca inocenți şi să fie înaintați din ju- 
decători de tribunale la demnitatea de judecători la Inalta 
Curte, din zapcii la demnitatea de Miniştri. Pentru ce? Pen- 
trucă Comisia Guvernului i-a găsit nevinovaţi. 

Vedeţi că avem a cercetă faptele unui Ministru, care a des- 
chis Camerei un proces mare. Deaceea vă răspunz că ceeace 


1) Două populaţiuni rivale din Syria, cei dintâi musulmani, cei din urmă 
creştini; cei dintâi fioroşi şi răsboinici, cei din umă paşnici şi agricultori. 
Oratotul face aluziune la măcelul Maroniţilor de către Drusi în Mai 1860. 
Tot pe atunci creştinii din Damasc fură măcelăriți de către mohamedani. 

s'a făcut în Anglia eră cu totul alta 1). Acolo nu eră un pro- 
ces între Guvern şi Cameră, proces care a tras după sine 
închiderea Camerei şi darea în judecată a acelui Minister. De- 
aceea sunt foate mirat cum astăzi, când vrem să ne dăm 
mâna cu Guvernul actual, ca să lucrăm pentru binele public, 
când venim să dăm o dovadă de încrederea ce avem în- 
tr'insul, el refuză şi ne răspunde: «faceţi voi ancheta voastră 
şi noi pe a noastră», adică: «răsboiu totdeauna între noi şi 
voi, între Cameră şi Guvern». Poate să nu fie în fond aceasta 
intenţia d-v. Noi însă vă arătăm primejdia în care cădem 
prin desluşirea d-v. Şi fiindcă voim cu cea mai sinceră do- 
rinţă a termină odată pentru totdeauna orice sfâşâieri dintre 
Guvern şi Cameră, noi cerem a se face anchetă de Cameră 
în unire cu Guvernul, ca să putem dovedi mai bine răul şi 
să-l tămăduim, 


XLIV. 

IMPERIOASA NEVOIE DE A SE REZOLVÀ CHESTIUNEA 
RAPORTURILOR DINTRE PROPRIETARI ŞI ŢĂRANI. 
Şedinţa dela 17 iunie 1861. — (Suplimentul la Monitorul oficial, 
No. 138 din anul 1861). 


BARBU KATARGIU.— Cere a se pune în desbatere chestiunea proprietăţii. 
Ministrul Cultelor crede că, devremece atât Camera din București, cât 
şi cea din laşi au formulat în această privinţă un vot, care în acest mo- 
ment se află la Comisia Centrală, este logic să se aştepte întoarcerea 
acelui vot dela Comisia Centrală. 

BARBU KATARGIU. — Domnilor, deşi toţi cunoaşteţi gravitatea 
acestei chestiuni, vă cer întâi voie a o desvoliă într'un cerc 
mai întins, vă cer iertare dacă mă văz silit a-mi face azi 
datoria. Nu mă voiu afundă cu toate acestea în negurele unui 
trecut întunecat; mă voiu ocupă numai de fazele prin cari 
am văzut trecând chestiunea proprietăţii de trei ani încoă. 


1) Ministrul Cultelor zisese că numirea unei anchete parlamentare nu 
este o invenţie a sa, ci că modul numirii membrilor ei îl împrumutase 
din Anglia. 

„Această chestiune importantă, această chestiune vitală, pe 
care se întemeiază viitorul României, a deşteptat dela început 
îngrijirea Comisiei Centrale, care, încă din prima ei sesiune, a 
elaborat în această privință un proiect de lege, care, din 
împrejurări inexplicabile, mu s'a putut luă în cercetare, amâ- 
nându-se din zi în zi, până ce în fine, după mai multe ase- 
menea amânări şi tergiverșaţiuni obositoare, se putii desbate 
şi hotări această chestiune ; şi rezultatul s'a înaintat Camerelor. 

Camerele, preocupate de importanţa chestiunii şi văzând cât 
de greu se lucrează asemenea legi, au emis dorinţa ca, dacă 
n'ar fi cu prejudiţiul intereselor politice ale ţării, să se întru- 
nească amândouă pentru această chestiune, spre a-i da o 
solujiune mai uşoară. Acesta a fost scopul pentru care Adu- 
nările au dat acele voturi. Unul ș'a emis aci. Ne-am înfăţişat 
cu dânsul înaintea Domnitorului şi ni s'a zis că votul nostru, 
deşi bun, totuşi este târziu, căci Unirea e făcută. 

Vedeţi dar că am avut oarecare decepţie. Insă, pornind 
dintr'un sentiment patriotic, am primit cu plăcere, ne-am în- 
tors plini de mil jienits, căci ni se asigură că Unirea, visul 
nostru de aur, s'a realizat. 

Trei |uni au trecut de atunci şi nu s'a făcut nici măcar unirea 
parţială. Cunosc delicateţa acestei chestiuni, cunosc împreju- 
rările politice ce o înconjoară şi deaceea nu fac nici o im- 
putare Guvernului. Nu-i cer aceasta, nu-i cer să facă cevă 
care să amenințe interesele naţiei; dar votul ce am dat, cu 
scopul de a ajunge mai iute la scopul dorit, n'ar fi oare un 
ce netălmăcit, când aceă dorinţă s'ar întoarce contra scopului 
nostru, adică ar face mai anevoioasă şi mai târzie soluţia 
acestei chestiuni, în loc de a o, înlesni şi a o grăbi? 

Daţi-mi voie, domnilor, a spune adevărul în toată simpli- 
citatea lui şi iertaţi-mă dacă sunt silit a pune degetul pe rane 
sângerânde. Ştiţi că oamenii pe afară, unii în adevăr spăi- 
mântaţi, alţii numai din rea credinţă, pe de o parte ne acuză 
pe unii de moliciune, de o indolenţă culpabilă şi chiar un jurnal 
sub numele de Proprietarul Român, a cărui creiaţiune soco- 
tesc că d-nii Miniştri ştiu cum s'a făcut, ne impută că nu 

stăruim a săvârşi această chestiune, care este piatra unghiu- 
lară a edificiului nostru social, această chestiune care pentru 
fara noastră a ajuns o armă de scandal şi de discordie. Pe 
de altă parte, suntem acuzaţi că lăsăm a se ridică înainte-ne 
felurimi de obstacule şi că paşii ce credem că facem spre a 
ne apropiă de soluţia acestei probleme sociale sunt o iluzie, 
un miragiu ce ne amăgeşte. Oamenii depe din afară zic 
despre aceia ce ne ridică asemenea piedici, că sunt însufleţiţi 
de o precugetare funestă, ceeace eu nu voiu să crez, căci nu 
pot crede să fie un Român într'atâta lepădat de lege, încât 
să nu voească a stârpi acele seminţe înveninate, pe cari în 
republica franceză generalul Cavaignac, care erâ un repu- 
blican destul de călduros, le-a stârpit cu tunul. Eu, o repet, 
nu crez aceasta pentru ţara mea.. Dar oamenii de din afară 
se îngrijesc şi noi trebuie să ţinem socoteală de temerile lor. 
Comitenţii noştri, văzând că la Comisiunea Centrală s'au pus 
principiile năprasnice ale comunismului, cu drept cuvânt, în 
spaima lor, se adresează la noi zicându-ne: «Nu vedeţi ce se 
face în jurul vostru? Nu ştiţi că se pregăteşte o lege elec- 
torală afară din ţară, o lege care chiamă pe cei ce inspiră 
jaful a fi legiutorii noştri? Voi cunoaşteţi toate aceste mahi- 
naţii şi tăceţi! iar noi, comitenţii voştri, vă întrebăm ce aţi 
făcut de trei ani?» 

lată, domnilor, ceeace pentru noi e mult mai apăsător, mult 
mai periculos decât ceeace zice Principele Dimitrie Ghica, 
căci din ruina financiară tot mai scapă un Stat, pe când din 
răsturnarea socială niciodată. 
„_Ni se mai zice încă un lucru. Ni se zice: «iată cum v'a 
înşelat, cum dorinţa ce aţi manifestat a fost o cursă a Gu- 
vernului, ca să vă pue într'o dilemă din care să nu puteți 
ieşi». Şi într'adevăr, votând noi această lege, când se vor în- 
truni Camerele, vota-o-vom din nou împreună cu a Moldovei? 
Aceasta ar fi o anomalie. Camera Moldovei vota-o-va ea 
singură, fiind întrunită cu noi? Aceasta ar fi şi mai absurd. 
Vedeţi dar impasul în care suntem puşi. Vedeţi că aceă sabie 
a lui Domocles, de care vorbiă în şedinţa trecută unul dintre 

Miniştri că stă spânzurată asupră-le, atârnă mai mult asupra 
noastră şi, ceeace e încă şi mai înfricoşător, este că o mână 
nevăzută, infernală, o sguduie de asupra capetelor noastre, 
Scoateţi-ne dar din această situaţie şi atunci vă asigur că 
nu va mai fi un paiu spânzurat asupra capetelor Miniştrilor. 
Până atunci însă voiu fi silit să vă zic::«Aceşii oameni au 
dreptate şi en cu mâhnire sunt silit să vă acuz. Vă rog dar 
nimiciţi acele aparenţe; tăiaţi firul acelei săbii ce ne ame- 
ninţă pe toţi; daţi răsuflare Românilor copleșiți de răsvrătiri 
şi de închietudini; scăpaţi-i de aceă apăsare a anarhiei, de aceă 
perturbare a societăţiii, care aduce stingerea unei naţii, care 
aduce, ceeace am mai zis, a nu mai rămâneă piatră peste 
piatră !» 4 
Departe de mine, domnilor, a vă zice: «aveţi poporul Ro- 
mâniei cu voi, mergeţi înainte, faceţi Unirea, faceţi ce voiți! » 
Mare ca Italia să dea Dumnezeu să fie România şi atunci 
tot voiu zice împreună cu Cavour: «Să respectăm puterile 
Europei, căci de ne vor părăsi toate, suntem pierduţi.» Dacă 
24 de milioane de Italieni, cu toate avantajele şi forţa ce 
dau o civilizaţie înaintată, dacă Statele cele mai mari ţin seamă 
de relaţiile internaţionale, de interesele celorlalte, nu sunt eu 
acela care vă voiu zice: «faceţi ori ce vă trece prin minte». 
Insă voiu fi cel dintâiu care voiu protestă contra streinilor, 
când vor veni să calce legile noastre fundamentale. 
Domnilor Miniştri, d-v. aveţi un mijloc de a ne scoate din 
această dilemă. Daţi-ne făgăduiala că veţi ţinea deschisă 
Adunarea din laşi şi veţi ţineă pe aceea de aici în perma- 
nenţă, până se va votă legea rurală. Dea Dumnezeu ca Unirea 
să se facă şi atunci vom trată multe legi mână în mână cu 
Moldovenii. Până atunci însă, dacă nu ne veţi înlesni mijloacele 
de a ne ocupă de această chestiune, voiu fi silit a crede că 
se uneltesc lucruri amenințătoare, periculoase. Chestiunea 
Unirii e o chestiune politică şi socială, e chestiunea de vieaţă 
a României; însă nu vom cere niciodată ca să fie tratată cu 
atâla uşurinţă, încât să se pue în primejdie instituţiile noastre ; 
iar chestiunea proprietăţii, până când nu va primi o soluţiune 

va fi o cauză de discredit, de mizerie, într'un cuvânt de 
moarte a societăţii româneşti. 

După aceasta, Katargju citeşte următoarea propunere: 

«Propunem a se da Ministerului un termen de şase zile, declarându-i 
«că sau să roage pe Măria Sa a da Camerei mijlocul cel mai putincios, 
«spre a se inlesni rezolvarea chestiunii proprietăţii, înainte de închiderea 
«acestei sesiuni, sau, la din potrivă, orice Minister ar mai încercă să pre- 
«lungească soluţiunea acestei chestiuni nu va mai aveă pe viitor încre- 
derea Camerei». 


PREŞEDINTELE. — Nu pot pune în discuţiune nici la vot, până nu se va 
trată chestiunea prealabilă, dacă daţi precădere chestiunii rurale. Trebuie 
dar să se hotărască mai întâi intervertirea ordinei zilei. 

Se pune la vot şi se primeşte a se da precădere chestiunii rurale. 

B. KATARGIU. — Prin această propunere noi suntem hotăriţi 
a nu mai suferi apăsare din partea comitenţilor noştri şi a 
nu trăi sub o atmosferă de închietudini ziinice şi deaceea 
zicem că orice minister ar mai prelungi această chestie nu 
are încrederea Camerei. 


Propunerea de mai sus, punându-se la vot, se primeşte. 


XLV. 
EXPLICĂRI LA UN PASAJ DIN DISCURSUL PRECEDENT 


Sedinta dela 20 Iunie 1861. — (Supliment la Monitorul oficial, 
No. 144). 


B. KATARGIU cere cuvântul, spre a atrage liarea aminte a ministerului 
şi a adunării asupra ziselor sale din şedinţa trecută (dela 17 lunie), aşă 
cum s'au înserat în procesul verbal şi cari au fost aşă de rău interpretate. 


Preşedintele, consultând adunarea, acordă cuvântul lui B. Katargiu. 


B. KATARGIU. — Aţi auzit, domnilor, din citirea procesu- 
lui-verbal, cele ce s'au vorbit în Cameră, cu ocazia cererii de 
a se discută legea rurală. Daţi-mi voie acum să văspuiu că 
am auzit cu mirare interpretându-se cu totul altfel şi de as- 
tă-dată cuvintele pronunţate aici. S'a zis, domnilor, că pro- 
punerea ce am făcut eră de a sili pe guvern să declare cu 
orice preţ unirea Camerelor. Procesul-verbal însă ce ni se citi 

atestă cu totul din contră că nu numai nu voim să bruscăm 
împrejurările, nu numai nu cerem a se face nimic illegal, dar 
încă ţinem seamă de greutăţile ce guvernul întâmpină în rea- 
lizarea acestei dorinţe şi-i mulţumim că n'a făcut vreun pas 
care să compromiţă această chestiune importantă, pentrucă 
ştim foarte bine de ce pericole ẹ înconjurată. Adeseaori, 
domnilor, s'au întrebuințat felurimi de manopere, ca să ne 
atragă afară din Convenţie ; noi însă vom fi în totdeauna cu 
cea mai serioasă luare aminte contra unor asemenea uneltiri 
şi vom protestă contra oricăruia am vedeă că vine cu astfel 
de încercări. O singură dată am ieşit din Convenţie, la 24 
lanuarie; dar a doua oară nu ne mai este permis a o face. 

Propunerea noastră de ieri, foarte expiicată pentru uricine, 
nu zice altcevă decât ca ministerul să ne dea mijloace legale 
de a discută legea rurală, deschizându-se şi Adunarea Mol- 
dovei, ca să o putem trată tot deodată, după cum am tratat 
şi alte legi; iar cât pentru unirea definitivă, rămâne ca ea 
să ne vie deia cei ce ne-au promis-o. Aşă dar am zis-o și o 
mai zic că nici nu am cerut şi nici nu vom cere fapte ille- 
gale şi cei ce au interpretat astfel cuvintele noastre, sau că 
nu le-au înţeles sau că au fost de rea credinţă. Cererea noastră 
s'a mărginit numai în aceasta ca sau să se deschiză adu- 
narea din laşi, ca să-putem desbate tot într'o vreme ches- 
tiunea vitală a proprietăţii, a cărei şoluţiune e aşteptată cu 
atâta sete de ţara întreagă, spre a face să înceteze odată 
criza şi învălmăşelile ce frământă societatea românească şi 
care face să primim pe fiecare zi imputări dela comitenții 
noştri că nu avem grijă să o resolvăm; sau, dacă nu, să 
ne dea Guvernul încredințarea că nu se pregătesc uneltiri de 
a întocmi o Cameră de spoliaţie, şi de nu va da această asi- 
gurare, va aveă încrederea noastră, căci numai astfel vom 
puteă fi şi noi în acord cu Guvernul, şi Guvernul cu Camera 
în pace cu naţia, cu opinia publică. Şi aci nu e vorba de 
opinia acelui public care subscrie petiţii pe Câmpul Libertăţii, 
ci de acel public care ne-a trimes aci, de opinia legală a ţării, 
căci numai lor „le dă azi Convenţia dreptul de a se amestecă 

în interesele ţării. Dacă mâine lucrurile vor luă altă faţă, 
dacă aceştia vor fi copleșiți de alţii fără drepi azi, aceasta este 
altă chestiune. Astăzi însă ei formează opinia legală a naţiei, 
singura opinie de care suntem datori a ţineă seamă. 

Vă cer iertare, domnilor, dacă şi astăzi, luând cuvântul, 
n'am făcut decât să reviu la cele ce am zi in şedinţa trecută. 
Veţi fi observat negreşit obiceiul, defectos poate, ce am fost 
nevoit să contractez, acela de a repetă une ori până la sa- 
țietate, aceleaşi idei, aceleaşi expresii; căci cu toată această 
repetiţie, cu toată claritatea şi preciziunea cuvintelor te am 
întrebuințat, aţi avut în nenumărate rânduri ocaziune de a 
constată cât de rău interpretate au fost zisele mele nu numai 
afară din Adunare, dar pe dată aici în mijlocul nostru şi de 
cei cari le auziseră aşă de bine. Deaceea o mai repet şi 
acum, nu mai ştiu pentru a câtea oară, noi n'am cerut a se 
face unirea cu paguba ţării şi pe răspunderea noastră, pentrucă 
cunoaştem că această chestiune este delicată şi înconjurată de 
multe piedici şi pericole, pe cari guvernul, prin poziţia sa, 
este în stare a le vedeă mai departe şi a le aşteptă mai bine 
decât noi. 


XLVI. 


IN CHESTIUNEA VOTULUI DE BLAM DAT GUVERNULUI 
ST. GOLESCU. 


Şedinţa dela 22 Iunie 1861. — (Supliment la Monitorul oficial, 
No. 144). 


In şedinţa dela 20 lanie, Principele George Ştirbei şi-a desvoltat inter- 
pelarea sa privitoare la întrunirea făcută pe Câmpul Filaretului şi la o 
petiţiune către Domn subsemnată acolo, prin care se cereă o reprezen- 
taţiune naţională pe nişte baze mai largi. 

In şedinţa dela 22 lunie, biroul Camerei dete citire unei moţiuni de 
neîncredere în cabinetul Ştefan Golescu, pe considerentele că acest ca- 
binet n'a întăţişat încă socotelile doveditoare de înirebuinţarea milioa- 
nelor în anii din urmă; că n'a: prezentat încă bugetele anului viitor, cu 
toate invitările ce i s'au făcut; că mişcarea dela 1) lunie s'a făcut nu 
numai cu consimţământul şi instigaţiile, ci chiar cu concursul guvernului $ 

că prin aceasta s'a adus la culme criza comercială; că, în fine, guvernul 
nu voeşte să inlesnească deschiderea Camerei din Moldova pentru rezol- 
varea chestiunii rurale, care ar fi singurul mijloc de înfrățire a locuito- 
rilor şi de ridicare a autorităţii guvernului. 

Se admite urgenţa propunerii. 


G. GHICA declară că votează moţiunea de neîncredere în guvern. însă 
îşi face rezerve prealabile în ceeace d-sa crede că ar puteă să infirme 
dreptul poporului de a se adună şi de a petiţionă. 

B. KATARGIU. — Temerea d-lui Ghica e ca nu cumvă Ca- 
mera să voească a pune un principiu contra dreptului de 
adunare şi de petiționare. Preocupaţia d-sale însă va încetă 
îndată ce va da o atenţie mai serioasă acestei propuneri, al 
cărei sens poate că i-a scăpat la prima citire. 

Domnilor, Nu sunt de loc de părerea ce am auzit mai 
adineauri, exprimată din partea unui onor. deputat 1), că orice 
nu este scris în lege este permis; căci atunci s'ar ivi lucruri 
la cari legiutorul nu s'a putut gândi vreodată, dar cari să 
fie vătămătoare pentru societate. Cu toate acestea, deşi un 
asemenea drept nu se află scris în lege, totuşi n'am îndrăznit 
să zic că aceă adunare e afară din lege, ci am zis că guvernul 
puteă prea bine să o lase să se facă, însă veghind să nu 
degenereze în dezordine. Sunt dar cu totul contra atitudinii 
guvernului de a luă o parte activă, de a se face el înşuşi 
instigatorul acelei adunări. Acesta a fost principiul pus de 
Principele Dimitrie Ghica, de a lăsă poporului român, în care 
avem cea mai deplină încredere, dreptul de a se adună şi 
de a petiţionă. 

Tocmai această încredere, domnilor, ne-a făcut să îngă- 
duim ministerele neconstituţionale ieşite din minoritate. Am 
voit să încercăm acest popor român, să vedem de are ma- 
turitatea popoarelor bătrâne, şi am văzut că, deşi nu e poate 
aşă de matur ca celelalte naţii vechi, totuşi e mai matur 
decât credeam; e cevă mai mult: e blând, răbdător, posedă 
incă acele virtuţi patriarhale. Am văzut însă, pe de altă parte, 
alături cu acest popor, oameni streini de naţiune, oameni 


1) G. Vernescu, 

crescuţi în străinătate, unde au subt veninul, iar nu laptele 
civilizațiunii, am văzut pe aceşti oameni ce nu sunt din 
poporul român, căci au părăsit toate virtuțile străbune şi şi-au 
ales în ei numai viţiile societăţilor streine; de acel fel de 
oameni, domnilor, ne-am temut, iar nu de poporul român, 
a cărui încredere nu ne va părăsi niciodată. Mă tem însă 
că poporul român nu are încă aceă experienţă a naţiunilor 
îmbătrânite în libertăţi, cum este cea engleză, care de secole 
se învaţă cu respectul legii. Aceă nație are în adevăr privi- 
legiaţi în sânul ei, şi cu toate acestea ei sunt respectaţi şi 
nu se aruncă asupră-le vorbe scandaloase ca la noi. 

Un domn deputat!) ne-a amintit seara de 4 August2). 
Dar ce are a face aceasta cu ţara noastră? Unde sunt la 
noi privilegii ? Eu nu ştiu că sunt la noi privilegii, afară de 
acelea de a posedă cevă sau de nu a aveă nici o avere. Ori ce 
alt privilegiu mai rămăsese din trecut s'a desfiinţat de mult. 

Ni s'a zis că, în noaptea de 4 August, nobilimea franceză 
a renunţat la privilegiile ei. Dar la 1848 văzurăm în aceeaş 
țară ridicându-se naţia contra privilegiilor, după cum a zis 
Principele Ştirbei, şi atunci s'a început mai întâi cu ban- 
chete, cu adunări, ca să se desbată lucruri folositoare ţării; 
dar acestea se terminară în curând printr'o revoluţie, care 
răsturnă acel guvern. Ceeace însă a uitat să mai adauge 
Principele Ştirbei e că îndată s'a proclamat republica, care 
a adus cu sine principiile socialiste, principiile comunismului, 
cari au spăimântat Europa şi cari, cum am mai zis şi în 
şedinţa trecută, au fost stârpite cu tunul de unul din cei mai 
înfocaţi republicani. Ştiţi ce s'a intâmplat mai în urmă, când 
omul, care azi e cel mai puternic, a venit să consulte do- 
rinţele Franţei spăimântate de haosul republicii; ştiţi ce s'au 
făcut acei republicani înflăcăraţi, acei anarhiști ce ziceau că 
personifică națiunea întreagă ; ştiţi cum s'au răspândit ca pul- 


1) C. A. Rosetti. 
2) In care nobilii francezi renunţară la privilegiile lor. 

berea înaintea vântului, când adevărata nație şi-a exprimat 
dorințele ei. 

Napoleon dă astăzi naţiunii franceze ordinea şi liniştea, iar 
nu anarhia şi măcelul ; îi dă libertatea, iar nu o licenţă scan- 
daloasă. 

Domnilor, am zis: «lăsaţi naţia în pace, nu altoiţi in vi- 
nele ei viţiul şi corupția, ca să nu o ucideţi». lată ce am zis 
guvernului. Şi oare de ce am zis aceasta? De ce am strigat 
«pace, răbdare ; ridicaţi mărul de discordie dintre Români ?» 
Nu cumvă pentrucă suntem privilegiați ? Nu, domnilor; ci 
pentruca să nu mai avem un firman dela Balta Liman, pe 
care nu l-am adus noi, ci evenimentele din anul 1848, acest 
48, pe care l-aş fi serbat şi eu, m'aş fi închinat şi eu la 
dânsul, dacă nu s'ar fi văzut pe zidurile Sărindarului o hârtie, 
pe care în adevăr eu nu am văzut-o, căci nu eram atunci 
în Bucureşti, dar care, deşi s'ar tăgădui poate astăzi de cei 
ce o au fost scris — căci taga şi invențiile sunt mijloacele de 
cari se slujesc d-lor în toată vremea — deşi, zic, se poate 
tăgădui astăzi, sunt însă mulţi oameni ce pot mărturisi că 
au văzut-o. Şi ce se ziceă în aceă hârtie ? Se făgăduiă Porții 
malul stâng al Dunării şi dreptul de a confirmă legile noastre 
interne! 

Pentru asemenea temere zic Românilor : «fiţi înţelepţi, fra- 
ților ; răbdare, şi vor veni toate cu încetul; aveţi încredere 
în voi, în Providenţă şi în puterile garante, fără al căror sprijin 
nu am fi dobândit nimic». Şi nu este umilitor pentru noi să 
mărturisim aceasta. Italia cu 24 milioane de locuitori, pose- 
dând în sânul ei o mulţime de bărbaţi superiori, o organi- 
zaţie veche, o civilizaţie înaintată, tot n'ar fi dobândit nimic, 
fără ajutorul altei naţii mai tare decât ea. 

lar celor de rea credinţă sau cari poate numai din nişte 
sentimente prea exagerate, dintr'o inocenţă copilărească, în- 
şeală pe bietul popor, acelora nu le zicem decât să-şi tem- 
pereze o ardoare prea înflăcărată ce 'mpinge să săvârşească 
fapte afară din calea legală. 

Ni s'a dat, d-lor, Convenţiunea ; ni s'au dat legi, pentru cari 


270 BARBU KATARGIU 


alte țări au vărsat râuri de sânge, ca să le dobândească, legi 
pe cari le aveam îngropate de atâta timp şi pe cari poate nu 
le-am mai fi desgropat aiciodată. Prin urmare să luăm bine 
seama, ca să nu facem vreo imprudenţă şi să dăm ocaziune 
duşmanilor ţării a zice Europei : «Vedeţi abuzurile ce fac Ro- 
mânii de drepturile ce li s'au dat; vedeţi că ei n'au cerut li- 
bertatea decât spre a o face să degenereze în licenţă şi anarhie», 
Poate că în fond au vor aveă dreptate; poate că ar fi numai 
calomnii. Dar de multe ori calomniile au mai mare putere 
decât adevărul. Să ne luptăm dar a rupe masca sub care se 
ascund amăgitorii naţiei, ca ea să ajungă a-şi cunoaşte pe ade- 
văraţii ei voitori de bine şi să ştie a-i deosebi de cei ce o 
amăgesc. 

Dar viu, ca să nu mai ostenesc Adunarea, la propunerea 
ce se citi şi care cuprinde în sine rezumatul celor ce vedem 
petrecându-se de doi ani. Adică ce? Că pe când noi cerem 
a se regulă finanţele ţării, cari formează elementul de vieaţă 
al oricărei naţiuni, ni se răspunde sau prin nişte amânări 
eterne şi neînţelese, sau prin nişte impasuri, de cari ne spăi- 
mântăm, sau printr'o indiferenţă ca aceea ce am văzut chiar 
astăzi în ministerul actual, care ori că este pe acele fotoliuri 
ori că fotoliurile sunt goale, este cam tot una. Al doilea se 
mai zice de adunarea sărbătorească de mai alaltăieri şi de 
modul în care s'a făcut, şi al treilea revine la o chestiune pe 
care eu socotesc de prisos, la chestiunea proprietăţii, căci în 
privinţa aceasta noi am dat dejă un vot, când am văzut că 
ea se ţine ca un tăciune de vrajbă între noi. S'a spus minis- 
terului că, de nu ne va deschide drumul, pe care l-a închis 
cu atâta dibăcie, de a ne ocupă de această chestiune, minis- 
terul acesta, şi ori care altul va merge pe aceeaş cale, nu are 
încrederea noastră. Dar domniile lor, când noi le vorbim de 
apă, răspund «foc!» 

Ni s'a mai zis că am dat un vot pentru unirea Camerelor 
în chestiunea acestei legi. Acel vot l-am dat, d-lor, numai ca 
să corespundem cu ceeace ne-a zis Convenţia de trei ani de 
zile, cu ceeace ne-a cerut Domnitorul la deschiderea sesiunii. 

Cât pentru ceeace priveşte manifestaţia făcută, nu mă îngri- 
jesc de dorinţele ce s'au exprimat, nu m'am îngrijit nici de 
numărul ce se ziceà că o compune; m'am temut însă de 
ceeace mă voiu teme totdeauna, de relele interpretări ce se 
ivesc în totdeauna asupra unor asemenea fapte. 


In urma votului de neîncredere din această şedinţă, Cabinetul Ştefan 
Golescu demisionă la 24 Iunie 1851, şi demisiunea sa se primi la 11 Iulie 
acelaş an (vezi Monitorul oficial al Ţării Româneşti 1861, lulie 12). 
Interimul ministerelor fu încredinţat directorilor de serviciu, iar la 19 lulie 
1861 Cabinetul se compuse precum urmează: Principele Dimitrie Ghica, 
interne şi Preşedinte al Consiliului ; |. Cantacuzino, înlocuit mai târziu 
cu Scarlat Fălcoianu, justiție; A. Plagino, finanfe; Scarlat Făicoianu, 
înlocuit mai târziu cu N, A. Niculescu, Culte şi instrucție ; Apostol Ar- 
saki, externe ; George Văleanu, control ; Principele loan Gr. Ghica, răsboiu. 


La începutul lui Decemvrie 1861, Turcia şi Puterile garante recunoscură 
Unirea definitivă a Principatelor. Atunci amândouă ministerele din Prin- 
cipate demisionară, spre a se formă un singur guvern. Barbu Katargiu 
fu însărcinat cu compunerea noului Cabinet, care se întocmi la 22 la- 
nuurie 1862 în chipul următor: Barbu Katargiu, interne, ad-interim la 
Lucrările Publice şi Preşedinte al Consiliului ; Principele Al. C. Moruzi, 
finanţe ; Apostol Arsaki, externe şi ad-interim la Control; Const N. 
Brăiloiu, justiție; Grigore Balş, Culte şi instrucție; Principele I. Gr: 
Ghica, răsboiu. (Monitorul oficial 1862, lanuarie 23). La 24 Ianuarie se 
deschise sesiunea Adunării legiuitoare a anului 1862. La 26 Ianuarie, Prin- 
cipele A. C. Moruzi, demisionând, Gr. Balş fu trecut la finanţe. rămânând 
totdeodată şi ad-interim la Culte; iar Cornea fu numit la instrucţie la 
27 Ianuarie. La 7 Fevruarie, Barbu Belu fu numit la Culte şi instrucţie, 
în locul ocupat până aci ad-interim de Gr. Balş. 

XLVII. 
RĂSPUNS UNEI INTERPELĂRI A LUI M. KOGĂLNICEANU, 


Şedinţa dela 25 Ianuarie 1862. — (Supliment la Monitorul oficial, 
No, 20). 


M. KOGĂLNICEANU face ministerului următoarele interpelări : 1) Dacă 
ministerul a dat ordine telegrafice pentru desfiinţarea ministerului sepa- 
ratist din Moldova şi concentrarea direcţiei superioare a trebilor publice 
din această provincie în mâinile ministerului din Bucureşti; 2) Dacă mi- 
nisterul a luat măsuri să se îndestuleze trebuinţele locale ale Moldovei, 
încredințându-se administraţiunea şi justiţia ţării şi a districtelor în mâna 
unor persoane cari să fie o chezăşuire pentru legalitate şi pentru ordinea 
publică ; 3) Dacă ministerul are cunoştinţă de conflictul ivit între minis- 
terul Instrucțiunii Publice şi Consiliul Superior al învăţământului public 
din Moldova, conflict născut din nelegala destituire a unui profesor şi 
tăgada dreptur lor garantate prin legea Consiliului de instrucţiune publică, 
conflict care a avut de consecinţă demisionarea în massă a profesorilor 
Universităţii şi Colegiului, atacarea Colegiului şi a Şcoalei Centrale de 
fete cu forța poliţienească şi militară, închiderea şcoalelor şi apoi chiar 
agitațiunea oraşului. Toate acestea au provenit dela manifesta şi dela el 
propriu mărturisita violare a legii de către ministrul cultelor, Kneazul 
Alexandru Cantacuzino ; 4) Dacă ministerul a luat măsuri pentru asigu- 
rarea unei zilnice şi ieftine comunicări postale între laşi şi Bucureşti şi 
dacă crede a puteă înfăţişă în curând un proiect pentru concesiunea 
căilor ferate din provincia Moldovei, date unei companii de mai mult timp, 
şi care nu aşteaptă decât aprobarea puterii legiuitoare; 5) Dacă minis- 
terul are cunoştinţă că moşiile mănăstirilor pământene închinate locurilor 
de jos sunt a se da în arendă în zilele de 1 Fevruarie viitor şi cu 15 luni 
înainte de expirarea arenduirilor actuale şi în condițiuni cu totul incom- 
patibile cu drepturile şi interesele ţării, condițiuni cari până acum au fost 
respinse de toate ministerele din Moldova etc, 


B. KATARGIU, președintele consiliului. — D-lor, Din interpe- 
lările făcute de d-l Kogălniceanu, acelea cari mă privesc pe 
mine în parte sunt foarte puţine. Voiu vorbi mai întâi în 
genere de ceeace priveşte spiritul de care va fi însuflat mi- 
nisterul şi apoi voiu trece la articolele de cari se face în- 
trebare. 

La interpelarea ce d. Kogălniceanu ne face onoare a ne 
adresă în privinţa măsurilor ce am fi luat spre a asigură po- 
zițiunea Moldovei, fiţi bine încredinţaţi, d-lor, că aceasta este 

ocupaţiunea noastră cea mai de căpetenie, îngrijirea noastră 
de toate zilele. 

Dar reviu la ceeace am zis de a răspunde mai întâi pe 
scurt şi în general la întrebarea ce ni se face, dacă guvernul 
are de gând a statornici pe adevăratele ei baze constituţi- 
unea ţării. La aceasta voiu răspunde că, ieşiţi din Camera Ro- 
mâniei, noi ştim că avem două sarcini: cea dintâi este de a 
respectă drepturile Camerei, de a le păzi sacre şi neatinse, 
după cum până astăzi le-am susţinut şi apărat în toate împre- 
jurările, şi de a căror păstrare şi acum nu suntem mai puţin 
geloşi. Cea de a doua sarcină este de a păzi neatinse şi 
drepturile guvernului, căci şi el reprezintă o putere a Sta- 
tului, el este cheia bolţii pe care se reazimă societatea. Pre- 
cum întru nimic nu vom atinge drepturile Camerei, de ase- 
menea nu vom lăsă întru nimic a se lovi drepturile guver- 
nului, spre a puteâ astfel păstră echilibrul între puterile Sta- 
tului. Acolo unde drepturile nu sunt respectate, unde o putere 
trece peste marginile atribuţiunilor sale şi impietează asupra 
drepturilor celeilalte, acolo echilibrul este rupt; şi unde nu 
este echilibru, este prăpastie, este pieire ! 

Acum să venim la amănunte. 

Sunt trei zile de când ne aflăm la putere şi aceste zile au 
fost copleşite de ocupaţiuni şi de împrejurări, cari n'au fost 
toate numai vesele. Cu toate acestea, patru ore după numirea 
noastră, ministerul interimar din Moldova a încetat şi s'au 
însărcinat provizoriu directorii cu expeduirea lucrărilor curente, 
până ce Camera va votă niscaivă măsuri provizorii, căci noi 
nu vom luă nici pentru trei ore asemenea măsuri, fără con- 
simţimântul Camerei. Asemenea măsuri sunt excepţionale şi 
se iau numai când este o mare urgenţă sau când societatea 
e ameninţată de un pericol. Atunci guvernul aleargă la ase- 
menea măsuri, luând responsabilitatea asupra lui; şi reprezen- 
taţiunea naţională poate să le încuviinţeze in consideraţia în- 
lăturării primejdiei. Dar astfel, când nu este urgenţă, când 
primejdia nu există, ele sunt totdeauna pernicioase. Deaceea 
noi astăzi, miniştrii României, cum a zis d-l Kogălniceanu, 

dela Dorohoiu până la Mehedinţi şi de aci până la Marea 
Neagră, nu vom luă nici o măsură fără o împreună în ţelegere 
cu d-voastră. 

Ni s'a mai făcut întrebare pentru căile ferate. Dar, d-lor, 
necesitatea căilor noastre ferate şi în genere îmbunătăţirea 
tutulor mijloacelor noastre de comunicaţie, este o necesitate 
pe care o simţim cu toţii, şi încă o simţim foarte adânc şi 
toarie de aproape, căci toţi cunoaştem greutatea cea mare ce 
întâmpinăm în circulare, începând chiar dela ulițele Capitalei 
până la drumurile vecinale. Aceasta, d-lor, e una din cele mai 
neapărate trebuinţe ale ţării noastre. Căile de comunicare 
sunt adevărata măsură a stării de civilizaţie a unei ţări. Dacă, 
în această privinţă, ne-am pune în faţa Europei, atunci am 
vedeă că suntem foarte înapoiaţi, şi ar fi mult mai bine să fim 
îrapoiaţi în alte chestiuni de a doua trebuinţă, decât tocmai 
în cele mai de căpetenie. Aşteptăm dar cu nerăbdare să ne 
vie acel proiect şi îndată îl vom supune înaintea Camerei şi 
vom susţineă tot ce vom crede a fi de interesul ţării. 

Vedeţi, dar, d-lor, că v'am vorbit de intenţiunile în general 
ale ministerului, şi în parte de ceeace priveşte atribuţiunile 
mele. Cât pentru celelalte interpelări, rămâne ca fiecare di? 
d-nii miniştri să răspunză, în ceeace îi priveşte. 

Acum puteţi cunoaşte drumul ce are să urmeze acest mi- 
nister, după profesiunea de credinţă ce făcui, şi pe care, de 
nu mi se cereă, nu aş fi făcut-o, căci dela un timp încoă am 
văzut atâiea profesiuni de credinţă şi atâtea programe făcute 
de ministerele ce s'au urmat până astăzi, fără să fi avut 
vreunul timp de a şi.le pune în lucrare. 

Aşă dar aţi văzut, domnilor, dorinţa noastră; aţi primit 
principiile noastre. Dar ne mai trebuie încă cevă. Acel cevă 
e sprijinul d-voastră, pentru ca Guvernul şi mandatarii na- 
țiunii să poată îndeplini cea dintâi misiune a lor, misiunea 
de a se ajută, de a se susţineă unii pe alţii, iar nicidecum 
de a se lupiă şi combate necontenit, căci calea aceasta nu 
are alt rezultat decât acela de a ne ţineă în loc şi a nu puieă 
face un singur pas înainte. Așă dar, când e vorba că toți voim 

binele şi fericirea Românilor, că toţi voim înaintarea şi pros- 
peritatea ţării noastre, nu crez să mai fie un Român, care 
să se încerce a mai pune o despărţire între noi, şiaşă să ne 
învârtim, ca până astăzi, în cercul inactivităţii şi al unor lupte 
neterminabile. 





XLVIII. 
IN CHESTIUNEA LISTELOR ELECTORALE. 
Şedinţa dela 30 Ianuarie 1862. — (Supl. la Monitor No. 24 şi 25). 


La ordinea zilei este discuţiunea listelor electorale. 

După I. Brătianu, care susţine că s'au făcut abuzuri la întocmirea listelor 
electorale, B. Katargiu cere cuvântul. 

B. KATARGIU, președintele consiliului. — Nu voiu să răspunz 
la disertările ce d. preopinent a făcut asupra regimului consti- 
tuţional ; nu voiu să mă ocup de generalităţile pe cari le-a 
tratat d-lui. E vorba acum de abuzurile ce se zice că s'ar fi 
făcut cu ocaziunea confecţionării listelor electorale, de minister. 
Nu deosebesc în această privinţă persoanele ministerului, ci 
pronunț numai cuvântul «minister». 

Intreb, domnilor, ce poate face mai bine un ministru decât 
a păzi legile şi a da instrucţiuni funcţionarilor săi de a se 
conformă lor ? 

În instrucţiunile ce s'au dat, s'a prevăzut totul; într'însele 
se zice că 21 zile sunt acordate pentru înscriere la adminis- 
traţiune, 3 zile pentru protestaţie la judecătorie, şi 10 zile 
pentru expedierea hotărîrilor judecătoreşti. Deşi sunt de 4 
zile în minister, nu am văzut însă până acum nici o protes- 
tare, şi chiar de aş fi văzut, nu puteam face alt decâta o 
trimite acolo numai unde de drept se poate adresă. Crez că 
domnul preopinent nu poate fi în contra unei asemenea pro- 
ceduri, căci d-lui a votat punerea în acuzare a unui minister, 
care s'a abătut dela această regulă 1), amestecându-se el în 
contestările electorale şi hotărîndu-le prin ordine ministeriale. 





1) Ministerul Manolaki Costaki. 

Ministerul, domnilor, poate da ordine numai pentru păzirea 
legii, poate da instrucţiuni numai pentru dreapta ei aplicare, 
dar nu a hotărî el chestiuni cari intră cu totul în competința 
părţii judecătoreşti. Văz însă că am ajuns întrun regim de 
suspiciuni: de păzeşti legea, faci rău ; de o calci, faci şi mai rău. 

Arătaţi-ne dar, domnilor, care e drumul ce trebuie să urmăm. 
Până atunci însă noi vom urmă tot pe acesta, dea păzi strict 
legea. 

Ni s'a vorbit apoi de demoralizare. O, domnilor, nu aş fi 
voit să o spunem aceasta în Cameră, în faţa naţiunii, ci s'o 
plângem în inimile noastre şi să căutăm a vindecă răul. De- 
moralizarea aceasta, domnilor, vine în parte dela Guvernele 
sub cari a fost ţara în regimele trecute, în parte dela lipsa de 
educaţiune a naţiunii, şi apoi nu mai puţin a contribuit la 
această demoralizare altă cauză, pe care nu voesc să o mai 
arăt, ca să evit de a mai aduce între noi tăciunile discordiei 
şi vrajbelor. 

Viu acum la ceeace s'a zis despre funcţionari. Dar oare 
domnilor, găsit-a, vreun regim, vreun Guvern, din câte au 
fost până acum, funcţionari cari să nu dea ocaziune» la pro- 
testări ? Nu, domailor. S'au văzut atâtea protestări, atâtea re- 
clamări prin foi publice şi prin tribunale, încât se cutremură 
cinevă de grozăvia abuzurilor ce ele relatau; şi când sau 
orînduit anchete, când s'a cercetat şi descoperit adevărul, s'a 
văzut în multe cazuri că din toate acele arătări nu există 
nimic. 

Noi v'am spus că suntem de patru zile la Guvern, şi în 
timpul acesta nu am primit nici o plângere de nicăieri, în 
materie electorală. Cu toate acestea să presupunem că am 
primit asemenea plângeri cu grămada, să presupunem că 
într'însele se arată cele mai mari nedreptăţi, cele mai mari 
abuzuri. Ce putem face noi mai mult reclamanţilor decât a-i 
trimite să se adreseze la tribunale, singurele în drept, sin- 
gutele competente a cercetă şi hotărî nişte asemenea chestiuni. 
Putem noi, numai după nişte asemenea plângeri, cari, încă 
odată mai repet, nu există, putem noi, chiar de ar există, 

să destituim funcţionarii în massă ? Putem noi oare face aceasta, 
când s'au auzit atâtea strigăte contra destituirilor, când chiar 
aicea în Cameră s'au imputat cu asprime mai multor ministere 
desele schimbări de funcţionari ? Nu, domnilor. Pe cât timp 
nu avem dovezi despre abaterile dela lege ale unui funcţionar 
sau cel puţin convingerea că e nedemn de sarcina ce i s'a 
încredinţat, noi nu-l putem depărtă din post. 

Instrucţiunile ce am dat în privinţa înscrierilor în liste le-aţi 
văzut, domnilor, şi le puteţi vedeâ şi acum. Dacă le găsiţi 
rele, puneţi degetul şi arătaţi unde este răul, unde e greşala 
şi cum trebuiă să fie. Dacă însă nu voiţi sau nu puteţi să 
faceţi aceasta, se înţelege că instrucţiunile sunt bune şi nici 
nu se puteau face mai bune. 

D-l ministru de justiţie, având în vedere mai multe împre- 
jurări din judeţe, a hotărît ca termenul contestărilor la ju- 
decătorie să fie de zece zile; la judecătorie însă, nu la ad- 
ministraţie, căci aceasta nu poate face alt decât o simplă ope- 
raţie de înscriere, rămânând ca cei ce s'ar crede nedreptăţiţi 
să-şi adreseze plângerea la tribunale, şi mâine, când vom aveă 
Curtea de Casaţiune, pe care şi eu am mare sete să o văz 
înfiinţată, vor merge acolo să reclame în contra celor ce i-au 
nedreptăţit, şi ea nu numai îi va judecă, dar încă va şi pe- 
depsi pe cei abătuţi, căci e de dorit, domnilor, ca toţi să ne 
închinăm sub jugul responsabilităţii, în faptă, iar nu numai 
în cuvânt. 

M. KOGĂLNICEANU zice că d-sa are dovezi că se pot alege deputaţi 
după placul ministerului şi fără ordine scrise, deoarece se pot da foarte 
bine ordine verbale. Să nu vie d-l ministru a zice că n'a dat ordine, ci 
numai nişte instrucțiuni. In anul trecut un minister a fost dat în judecată 
pentru ilegalităţile comise nu de dânsul, ci pentrucă a lăsat să se co- 
mită o mulţime de ilegalităţi. Un ministru nu se poate scuză că nu este 
răspunzător de ilegalităţile ce se comit de alţii şi că el nu are decât a 


da instrucţiuni. Aceasta nu poate fi o scuză, căci ministerul este răspun- 
zător de orice ilegalităţi se comit şi pe cari le lasă a se comite. 


I. BRĂTIANU aminteşte că pe timpul ministerului lui Manolaki Costaki 
s'au schimbat membri depe la tribunale şi s'au înlocuit cu alţii ad-hoc, 
ca să judece după placul Guvernului contestaţiunile electorale. Aceste 

tribunale, pentru cari ministerul Jepureanu a fost dat în judecată, func- 
ționează şi astăzi. Cu ce siguranţă dar se poate prezentă un alegător în 
faţa unui asemenea tribunal? D-sa citează apoi mai multe cazuri de în- 
scrieri şi de ştergeri nelegale din listele electorale. D-sa încheie cerând 
suspendarea listelor şi darea în judecată a prefecţilor şi judecătorilor ce 
nu observă legile. 

B. KATARGIU, preşedintele consiliului. — Domnilor, Simţ 
o mare nevoie de a puteă adună punctele de căpetenie de 
cari s'a ocupat prea onorabilul preopinent d-l Brătianu, ară- 
tând cele ce s'au petrecut în anul trecut cu cutare şi cutare 
alegere, în cutare sau cutare judeţ. In tot ce a vorbit d-lui, 
şi mai înainte şi acuma, despre chestiunea electorală, nu ne-a 
spus unde se găsiau detectuozităţile, astfel încât nu ştiam de 
e vorba despre principiu sau numai de formă. 

Dar din cele spuse de d-sa mai în urmă, am văzut că e 
vorba despre formă. D-sa a făcut un adevărat istoric de cele 
ce s'au urmat în timpul ministerului lepureanu, zicând că tot 
acele greşeli se întâmplă şi astăzi; însă-i pot spune d-sale 
că ministerul prezinte tocmai de acele greşeli, pentru cari a 
fost acuzat ministerul lepureanu, s'a ferit mai mult, voiu să 
zic de destituiri şi orânduiri în funcțiuni pe timpul alegerilor, 
ci s'a mărginit în legalitate, în paza legilor în fiinţă şi în 
măsuri opuse acelora ale ministerului lepureanu. Cât pentru 
anchete şi darea în judecată a funcţionarilor corupți ai acelui 
minister, aceia ce au clironomit 1) pe acel minister, aceia tre- 
buiau să puie în lucrare acele anchete. De ce dar aceia nu 
au făcut mai bine decât face acest minister? 

Dar din cele ce am auzit zicându-se chiar şi de către d-l 
Kogălniceanu, cu părere de rău am văzut că nu e vorba de 
instituţiuni, de moralitatea şi dreptatea lor, ci numai noi să 
rămânem răspunzători de toate faptele impiegajilor subalterni, 
căci d-l Kogălniceanu ne-a zis: cine poate dessigilă depeşile 
ministerului, cine poate opri telegraful? Imi pare rău că ne 
punem sub un regim de suspiciuni, sub un regim asupra 
căruia Camille Desmoulins ziceă. «Ai plâns, eşti suspect; — 


Pe Se oi ati 
1) au moştenit, au venit.după.... 

ieşi afară din casă, eşti suspect; — te închizi în casă, eşti 
suspect». Aşă şi noi, d-lor, de vom urmă calea legalităţii, 
suntem suspecți; de vom urmă pe aceea a ilegalităţii, suntem 
suspecți. Aşă dar, orice minister o să nemulţumească pe ci- 
nevă, devremece sunt diferite partide. Noi însă vom con- 
tinuă a urmă tot pe această cale a legalităţii, căci, oricare ar 
fi bănuielile ce s'ar puteă ridică asupră-ne, nu vor puteă fi 
drepte pe cât timp nu se arată în ce chip putem urmă altfel. 
Eu mă văz asemenea suspect, pentrucă am zis unui om să 
se ducă la judecătorie să-şi arate drepturile, căci numai aceasta 
e competentă a-l reintegră în dreptul ce va fi având. Cât 
despre alegeri, ştiţi, d-lor, că nici nu s'au făcut, şi sper că 
nici nu se vor face în anul acesta după listele actuale. 

Din d-nii prefecţi, cari au fost puşi sub acuzare, pot asi- 
gură că nu s'a oprit nici unul. Aş vrea să ştiu acum pentru 
ce suntem inculpaţi? S'au făcut alegeri, s'au găsit călcări în 
acele alegeri, în timpul ministerului nostru? Nu. Atunci nu 
ştiu pentruce d-l Brătianu voeşte să ne inculpe pentru nişte 
fapte cari nu sunt ale noastre, ci ale celui ce a primit de-a 
dreptul moştenirea ministerului d-lui lepureanu. 


XLIX. 


IN CHESTIUNEA LISTELOR ELECTORALE. 


Şedinţa dela 1 Fevruarie 1862.— (Supliment la Monitorul oficial 
No. 28). 


La ordinea zilei este continuarea desbaterii asupra întocmirii listelor 
electorale. 

După o discuțiune foarte animată, la care iau parte Anastasie Panu, 
principele Gr. M. Sturza, I. Brătianu, ]. Marghiloman, principele Dimitrie 
Ghica, G. Vernescu şi Brăiloiu, se ridică B. Katargiu. 


B. KATARGIU, președintele consiliului. — Domnilor, iată două 
zile pierdute, şi două zile sunt mult în vieaţa omului, cu atât 
mai mult în faţa necesităţilor şi a stării lucrurilor în care ne 
aflăm. 

Am avut onoare a vă zice în zilele trecute că capitalul ceļ 

mai scump e vremea şi că nu trebuie să o cheltuim în zadar. 
Sunt fericit dar că voiu face o mare economie prin ceeace am 
a vă zice. În urma discursului d-lui Panu de înalte cugetări 
şi de o elocinţă ce a mişcat toate inimile, în urma discursului 
principelui Gr. Sturza, plin de o logică aşă de puternică şi 
strânsă, şi de cari le mulţumesc, nădăjduiam că nu-mi mai 
rămâneă nimic de zis. 

Am văzut însă că unii din d-nii deputaţi au venit aici cu 
cu o listă de acuzări pentru abuzurile ce zic că s'au făcut, ca 
şi cum am fi fost înaintea unui tribunal; şi fără să-şi aducă 
aminte că aci nu suntem un tribunal, ca să intrăm în ase- 
menea amănunte, ne-au făcut un şir de toate cele ce s'au 
întâmplat. Sunt departe de a veni să susțiu că nu s'au făcut 
abuzuri, fiindcă în ţara noastră s'au făcut totdeauna abuzuri ; 
şi vam spus-o că aceasta este o consecinţă a relei educaţiuni 
ce avem. Dar să căutăm care e cauza de s'au făcut atâtea 
abuzuri. Ni s'a zis că pricina e că lipseşte cutare şi cutare 
lucru, că impiegaţii sunt răi, că nu avem Curte de casaţie şi 
altele atâtea. Faceţi, d-lor, legi; şi, dacă nu se vor precurmă 
abuzurile, cel puţin se vor stavili. Sunteţi chemaţi a face legi; 
ţara sufere, Europa ne priveşte. Acestea sunt două vorbe mari, 
două vorbe primejdioase. Ţara sufere, Europa ne priveşte, o mai 
repet odată; ele ne cer socoteală de ceeace facem. Incepe- 
vom iarăşi aceleaşi şi aceleaşi discuţiuni fără căpătâiu, fără în- 
ceput şi fără sfârşit, şi astfel să ne învârtim în veci în cercul 
lui Popilius,!) ca să ne zică ţara şi Europa: n'aţi făcut şi nu 
puteţi să faceţi nimic. Avem de datorie să dovedim ţării că 
merităm încrederea ei şi Europei că ştim a întrebuinţă şi a 
păzi instituţiile ce ne-a garantat. 

Ce vreţi astăzi? Să ieşim afară din lege? Nu, aceasta nu 


1) Aluziune la următorul fapt: 

Antioch Epiphanes, regele Syriei, supusese o parte din Egipt şi încon- 
jurase Alexandria. Deputatul roman Popilius îl învită săpărasească Egiptul. 
Regele Syriei ceri câtevă zile ca să se gândească. Atunci Popilius trase 
un cerc imprejurul lui şi-i zise: «Nu vei ieşi de aici, până nu vet răs- 
punde Senatului.» Şi regele, intimidat, se retrase. 

o vom face. Dar să facem ceeace legea ne iartă ? Am făcut-o 
şi v'am spus-o că o vom face totdeauna. Dacă ar fi fost şi 
pentru contestările la tribunal un termen prescris de Convenţie, 
ne-ar fi sdrobit cu aceasta. Din norocire, termehul pentru 
apel la tribunal nu e prescris, ci atârnă dela guvern. Noi 
l-am mai prelungit, îl von: mai prelungi încă pe 15 zile. Ce 
mai voiţi încă? Osânda celor abătuţi dela lege? Vom face o 
anchetă şi acei cari vor fi călcat legea, sè vor trimite la Curtea 
de casaţie, care peste puţin va fi numită şi pentru care ştiţi 
că am stăruit cu toţii. Dacă s'a întârziat până acum, o ştiţi 
prea bine că a fost oprită de împrejurări înalte peste cari nu 
se puteă trece. 

Ce mai cereţi acum? Nimic. Dar acum vă cer eu, cer, în 
numele ţării, să ne unim cu toţii, să ne apucăm de lucru, să 
facem legi. Legi, legi, d-lor, una după alta, ca să rupem lanţul 
care a sdrobit libertatea şi a lăsat abuzurile. Să lănţuim abu- 
zurile şi să se sloboază libertatea 


L. 


ÎN CHESTIUNEA ÎNSERĂRII ÎN MONITOR A UNEI 
PETIȚII PARTICULARE, 


Şedinţa dela 15 Feoruarie 1862.— (Supliment la Monitorul oficial, 
No. 40, 41, 42 şi 43). 


In şedinţa dela 13 Fevruarie, I. BRĂTIANU atrage atenţiunea ministrului 
de interne asupra înserării în Monitor a unor acte, cari, după părerea 
d-sale, nu sunt de domeniul Monitorului. 

«După cât ştiu, zice d-sa, Monitorul Statului e destinat la publicarea 
«actelor oficiale şi altor acte cari sunt de natură a lumină ţara asupra 
«osebitelor ramuri de administraţiune, de finanţe, de statistică şi alte ase- 
«menea materii. Văz însă că se trec acum defăimări din partea unor ce- 
«<tăţeni în contra unor deputaţi» 1). 


1) Treizeci şi gase de alegători din judeţul Arge} protestară printr'o telegramă 
către ministrul justiţiei în contra celor zis: de I. Brătianu în Cameră asupra 
formării listelor electorale. Această telegramă se află publicată în Monitorul dela 
12 Fevruarie 1862. 

B. KATARGIU, preşedintele consiliului. — D-l loan Brătianu 
mi-a făcut o interpelare alaltăieri şi oarecari întrebări, zicând că 
a greşit guvernul trecând în Monitor o petiţiune a mai multor 
alegători din toate colegiile din Piteşti, prin care se plâng 
contra ziselor d-lui din Adunare. Nu ştiu până unde este 
greşit un guvern, dacă se bucură şi el de libertatea presei, 
nu ca să ocărască, nu ca să dojenească, nu ca să pârască pe 
cinevă, ci ca să primească plângerile unor oameni nu parti- 
culari, ci cari au oarecari poziţiuni oficiale prin partea ce iau 
la formarea Camerei. 

Dacă am vorbi de legi de presă, asemenea legi nu sunt 
trebuincioase pentru a înfrână pe guvern, ci de aceă presă 
de care d-voastră, cei ce aţi venit de dincolo de Milcov, v'aţi 
speriat, iar nu presa guvernului care publică apărarea unor 
cetăţeni. Dacă cei ce au scris contra ziselor d-lui Brătianu în 
Monitor au greşit, calomniază, sunt tribunale, unde d-l Bră- 
tianu îşi poate cere satisfacerea. In presa particulară s'au văzut 
persoane oficiale cari publică lucruri ce nu se scriau decât 
în timpurile cele mai năprasnice ale Franţei şi pe cari Franţa 
ar fi voit chiar cu sânge să le şteargă din paginele istoriei. 
Guvernul nu publică asemenea adrese făcându-se solidar de 
dânsele, ci pentrucă se crede întatorat a da publicului ase- 
menea plângeri ce i se trimit. Dacă ele sunt adevărate sau 
nu, aceasta o vor dovedi comisiunile de anchetă ce va tri- 
mite guvernul în judeţe ; şi, până când se va înfiinţă Curtea 
de casaţiune, cei ce se cred atacați, să reclame dinaintea tri- 
bunalelor. 


L BRĂTIANU. — Nu e vorba de o petiţiune, ci dacă un deputata spus 
un adevăr sau un neadevăr; e vorba mai mult şi decât onoarea unui de- 
putat, e vorba de onoarea şi demnitatea întregei Camere, căci Camera 
întreagă se simte otensată, când se taxează de nvadevăruri cuvintele pro- 
nunţate la tribuna ei, şi aceasta de către o foaie care este organul ofi- 
cial al guvernului... 


B. KATARGIU. — Domnilor, Aţi auzit ce s'a zis. Din teoria 
aceasta trag o singură concluziune. D-l Brătianu zice că un 
deputat poate veni, acoperit de inviolabilitatea sa, să defaime 

pe oamenii guvernului, pe alegătorii aceia în virtutea cărora 
ne aflăm aici, şi că ei n'au niciun drept de ase apără, dea 
spune publicului că acele defaime erau neadevărate. Moni- 
torul, publicând aceă plângere, a făcut un serviciu d-lui Bră- 
tianu, înlesnindu-i ocaziunea de a trage la tribunale pe cei 
subscrişi, spre a se dovedi adevărul. 

D-sa a vorbit de listele electorale, de ilegale înscrieri şi 
alie asemenea lucruri, pe cari le auzim neincetat de trei ani 
de zile. D-sa a vorbit de anarhie şi despotism, de pertur- 
baţie. D-lor, anarhia şi despotismul nu sunt în publicarea în 
Monitor a plângerilor unor cetăţeni, ci în cuvintele ce se ros- 
tesc cu atâta emfază în Adunare. Ce! Un deputat are voie de 
a atacă, şi d-voastră nu suferiţi nici măcar ca guvernul să 
lase în Monitor pe atacați să se bucure de libertatea presei, 
spre a se apără? Libertatea, pentru care s'a strigat atât, trebuie 
să fie în fapte, nu pe buze. 

Noi am declarat aici că vom orândui a se face cercetări 
riguroase în privinţa formării listelor electorale, că vom da 
judecății pe toţi acei funcţionari cari se vor descoperi a fi 
comis abuzuri, călcând legea şi căderile ei. Atunci când aceste 
cercetări ne vor da rezultatul lor, vom puteă cunoaşte cine 
a vorbit adevărul şi cine neadevăr. Până atunci crez pe toată 
lumea şi nu crez pe nimeni, 


I. BRĂTIANU. — Nimeni n'a contestat Guvernului dreptul de a-şi apără 
actele şi politica sa prin Monitor. Eu am susţinut numai că Monitorul 
nu se poate face organul patimelor şi luptelor particularilor... 


B. KATARGIU. — Auz vorba de dare în judecată a ministe- 
rului. Ei bine, daţi-l în judecată (întreruperi sgomotoase). 
Daţi-mi voie să-mi desluşesc cuvintele. S'a zis că n'aveţi în- 
credere în Guvern, că n'avem legi, n'avem mijloace de a merge 
în judecată. Va să zică, într'alte vorbe, că nimeni nu se poate 
apără astăzi. 

Ştiţi, domnilor, că chiar redactorii jurnalelor particulare, 
îndată ce un articol e subscris, îşi spală mâinile de orice răs- 
pundere, şi ceeace pot face redactorii particulari să nu o poată 

face jurnalul oficial? Am isprăvit cuvântul de adineauri zi- 
când : crez pe toată lumea şi nu crez pe nimeni. Monitorul 
nu e pentru luptele de partid, căci el nu cunoaşte partide. 
Sunt alegători din toate colegiile judeţului Argeş, cari vin şi 
zic Guvernului că ceeace s'a spus aci nu este exact. Ce zice 
Guvernul ? Ascultă ţara ! Ascultă, d-le Brătiene, ce zic aceşti 
oameni. Ce trebuie să facă Guvernul? Să tacă şi să lase sub 
acuzare pe aceşti oameni, cari fac parte din corpurile de unde 
derivă puterea noastră, cari îşi au şi ei locul în lucrările ofi- 
ciale chiar aci, în Cameră, unde este publicitatea cea mai 
înaltă ? Dar ni se va zice că nu sunt alegători, că sunt în- 
scrişi pe nedrept? Nu, domnilor; ei sunt alegători, pe cât 
timp figurează pe liste, şi nu vor încetă decât numai atunci 
când, după ce se vor orândul anchete, se vor dovedi că în 
adevăr s'au comis abuzuri de către administraţiuni şi tribu- 
nale, culpabilii se vor da judecății, iar cei rău înscrişi se vor 
şterge. Până atunci însă ei nu încetează de a compune corpul 
electoral al ţării; şi Guvernul îi va apără atât pe aceştia ca 
cetăţeni, cât şi pe cei dintâi ca funcţionari. 

Guvernul n'a venit şi nici nu vine să desminţă pe nimeni 
că a zis cutare lucru, care nu e adevărat. Guvernul nu zice 
că n'a publicat petiția. A publicat-o, dar iscălită ; şi dacă pe- 
tiția e iscălită, este sub răspunderea acelora cari au iscălit-o. 
Aşă dar nici o altă întrebare nu aveă loc, decât dacă acele iscă- 
lituri sunt adevărate ; şi îndrăznească cinevă să zică că nu sunt! 

D-l Kogălniceanu ştie câtă consideraţie am pentru persoana 
d-sale; însă dea-mi voie a-i spune că atât propunerea ce a 
făcut, cât şi înfierbinţeala cu care a apărat-o, nu-şi aveau 
locul. Trebuie Monitorul să tacă de câte ori vine ţipătul ace- 
lora şi reclamă sub iscălitura şi răspunderea lor ? Trebuie să 
refuzăm o părticică de publicitate pentru apărarea unor ce- 
tăţeni cari compun colegile electorale ale unui întreg judeţ? 
Socotesc că nu; şio vom face de câte ori vor veni asemenea 
cazuri. Dacă d-v. credeţi altfel, ei bine, cereţi să vie un alt 
minister, căci poate socotiți că noi suntem aici pe flori de 
trandafiri, 

Se citeşte un amendament al Principelui Gr. M. Sturza, prin care se 
cere trecerea simplă la ordinea zilei. 

B. KATARGIU. — Nu viu să apăr ministerul, căci nu mai 
are trebuinţă; ci să răspunz d-lui Bozianu. li mulţumesc de 
moderaţiunea cu care a apărat propunerea. D-sa a zis insă 
că doreşte să nu se mai facă greşala ce s'a făcut acum în 
Monitor. Aceasta nu s'a făcut nici cu precugetare, dar nici 
fără ştiinţa ministerului. Guvernul a socotit că nici o lege 
nu-l opreşte de a publică asemenea petiţiuni în Monitor. El 
nu se poate supune decât legii sancţionate şi promulgate, Fa- 
ceţi dar legi ca să restrângeţi Monitorul, iar nu propuneri. 

In cazuri mari, tălmăcirea legilor în fiinţă, puse în lucrare 
de ani întregi, se face astfel că ministerul vine a cere o de- 
sluşire dela Cameră ; şi desluşirea dată de Cameră se pune în 
lucrare de către minister. Au fost însă exemple când voturile 
cerute Camerei de insuşi ministerul au fost lăsate în pără- 
sire de acelaş minister care le solicitase. Această pildă s'a 
dat de alţii, nu de noi. Vreţi să puneţi ministerul în pozi- 
țiune de a nu ţineă în seamă propunerea d-voastră? Nu este 
lege care să oprească Monitorul de a publică asemenea 
reclamări. Numai când vor purtă iscăliturile miniştrilor, numai 
atunci sunt ei răspunzători ; dar când este cevă subscris de 
alţii, nuimai aceia răspund. Faceţi legi să restrângeţi Moni- 
torul. Până atunci se bucură şi el de libertatea celorlalte 
ziare. Ministerul voeşte ca ce se rosteşte în Cameră să fie 
sfânt ; deaceea cere legi. 

B. KATARGIU, ministrul de interne, dă citire unui Mesaj prin care se 
trimit două proiecte de lege şi anume unul relativ la cererea unui credit 
de 400 mii de lei pentru plata dobânzii la împrumuturile provizorii ce 


Tezaurul va face în cursul anului 1862, iar cel de al doilea pentru 
aşezarea unui serviciu de dobânzi la datoria flotantă. 

LI. 


RĂSPUNS UNEI INTERPELĂRI A LUI ION C. BRĂTIANU IN 
CHESTIUNEA ŢĂRANILOR ÎNCHIŞI. 


Şedinţa dela 21 Fevruarie 1862. — (Supliment la Monitorul oficiul, 
No. 47). 


Două sute de ţărani, voind să vie ca să salute pe Domn şi pe depu- 
taţi cu ocaziunea zilei de 24 Ianuarie 1861, zi în care se proclamă Unirea 
definitivă a Principatelor, au fost opriţi de guvern. Un subprefect (No- 
tara) a fost bătut şi greu rănit, miniştrii au fost huiduiţi de ţărani. 


Interpelează I. Brătianu. Răspunde 


B. KATARGIUU, președintele consiliului. — Răspund îndată. 
Ştiţi, domnilor, în ce împrejurări am venit noi la minister. 
Ştiţi că orice om care-şi iubeşte nu familia, nu pe sine, ci 
țara sa, se cutremură de consecinţele fatale ce puteă aveă 
aceă mişcare, asupra căreia suntem înterpelaţi. Nimeni nu 
cunoşteă, nu puteă prevedeă rezultatele ei, şi eră o îngrijire 
generală. Guvernul nu a făcut alt, decât ceeace se face în 
țările cele mai civilizate. Guvernul cu înţelepciune a înnăbuşit 
mişcarea. S'au prins oameni cu armele în mână, oameni 
cari au îndrăznit să bată, să împungă şi să înjunghie pe func- 
ționarii publici, pe subprefecţi şi pe procurori, ba chiar şi pe 
un strein, care le-a intrat în mână; au făcut omoruri, căci 
sluga procurorului a şi murit; oameni cari au jefuit, au spart 
case şi au luat arme, au spart cutiile satelor şi au luat bani; 
în fine omeni cari au făcut fapte de acelea cari nu s'au 
văzut decât la naţiunile cele mai barbare, la Vandali. 

Pe aceşti oameni, domnilor, guvernul i-a prins şi i-a arestat. 

Ni se zice acum că sunt trataţi ca în timpii inchiziţiunii. 
Nu, domnilor; nu sunt în chinuri, ci în cercetarea justiţiei. 
Procurorii sunt necontenit acolo, spre a-şi împlini datoriile ce 
legea prescrie. Cei prinşi sunt în număr de 200. Acestora 
trebuie să li se facă cercetare, să se păzească procedura, şi 
ştiţi ce va să zică o procedură criminală : cei inocenți să nu 
se chinuească, dar culpabili să fie dovediţi, daţi justiţiei şi 
pedepsiţi. Ni se zice că în închisoare sunt chinuiţi. Dar să 

vedem cari sunt chinurile ? Stau în mănăstirea Văcăreşti, au 
cinci camere pentru dânşii, mănâncă hrana militarilor, sunt 
scoşi în toate zilele să facă mişcare şi să ia aer. Poate că 
aceasta este singura tratare inchizitorială ce li se face, fiindcă 
sunt scoşi cu sila la aer, ca să nu se îmbolnăvească. A fost 
însuşi directorul Ministerului Justiţiei acolo ; şi la întrebarea 
ce le-a făcut dacă au hrană şi locuinţe bune, au răspuns cu 
toții că sunt foarte mulţumiţi, pentru care s'a încheiat jurnal. 
Ni se zice că ziarele vorbesc că urzitorii acelei mişcări ar fi 
stând pe băncile Adunării, fie de jos, fie de sus. Cât pentru 
guvern, el şi-a făcut datoria. A fost o răscoală, domnilor, 
care ameninţă nu pe unii din noi, ci liniştea şi viitorul ţării, o 
răscoală care ar fi putut da ţării o lovitură ce ar fi cufun- 
dat-o in prăpastia nenorocirilor, din care nici strănepoţii noştri 
n'ar fi putut-o scoate. 

Socotesc dar că guvernul care a înăbuşit o asemenea în- 
cercare a făcut tot ce trebuie să facă un guvern înţelept; şi 
dacă d-voastră nu veţi încuviinţă urmarea acestui minister.... 

(Mai multe voci: prea bine! prea bine!) 


Sgomot în Adunare cu semne de aprobare: mai mulţi cer ordinea zilei, 
Adunarea încuviinţează. 


LII. 
O EXPLICAŢIE CU I. C. BRĂTIANU 
Şedinţa dela 26 Fevruarie 1862. — (Supliment la Monitorul oficial, 
No. 48, 49, 50 şi 51), 


Asupra acordării unui credit de 400.000 lei vechi, cerut de minister 
pentru plata dobânzilor ce vistieria va fi nevoită a face în cursul anului 
1862, loan Brătianu relevând cuvintele din sesiunea precedentă ale lui 
B. Katargiu că ţara ar fi falită, acesta din urmă cere cuvântul, 

B. KATARGIU, preşedintele consiliului. — Văz, domnilor, că 
se face o confuziune, amestecându-se în cererea ce vă facem 
azi chestiunea cheltuielilor trecute, a bilanţului, a socotelilor 
şi altele asemenea observări ale d-lui Brătianu, cari mă fac 
a luă cuvântul, spre a arătă ce cerem noi prin acest proiect 


288 BARBU KATARGIU 


de lege şi pentru ce cerem. Să vedem mai întâi ce.a găsit 
ministerul, când a venit la putere, pentruca să facă această 
cerere ? Ministerul a văzut că Statul se află în aceă poziţiune 
nenorocită de a cădeă sub aceà împovărătoare vorbă de falit, 
care vorbă se poate aplică atunci când cinevă, fie Statul fie 
un particular, nu poate răspunde la timp îndatoririlor ce a 
contractat, chiar dacă în urmă s'ar dovedi că activul este 
mai mare decât pasivul. 

Prin urmare, chiar în cazul când Tezaurul nostru aveă 
creanţe mult mai mari decât datorii, tot i se puteă aplică 
acest cuvânt, dacă odată nu eră în stare a face onoare an- 
gajamentelor sale, dacă nu puteă răspunde cele mai neapă- 
rate cheltuieli zilnice, şi ştiţi, domnilor, ce sunt aceste chel- 
tuieli zilnice? E hrana soldaţilor în cazarme, sunt medica- 
mentele bolnavilor în spitale, e întreţinerea copiilor în şcoale. 

Venind la guvern şi găsind această stare de lucruri, vă- 
zând că sunt 20 de milioane neincasute, din cauza nepunerii 
în lucrare a unei legi care s'a aplicat în timp de 20 ani, 
scutindu-ne de atâta dificultăţi ce întâmpinăm azi; găsind 
Tezaurul încărcat cu o datorie pentru care ministerul actual 
nu e responsabil, precum şi nici cel precedent, căci şi el a 
găsit-o; apoi prin aplicarea aceluiaş buget în timp de doi 
ani dearândul, găsind şi cheltuieli noi prevăzute în buget — 
găsind noi toate acestea, domnilor, trebuie oare să trecem 
prin acele Furci Caudine de a comproniite în fața Europei 
starea finantiară a ţării noastre ? Căci, domnilor, cele patru 
milioane nu mai sunt astăzi în ţară, sunt la Rotschild şi alţi 
bancheri. Şi oare astăzi, când suntem într'o epocă de orga- 
nizare, când avem atâtea îmbunătăţiri de făcut, când avem 
totul de creiat, nu este trebuinţă ca Statul nostru să aibă un 
credit în ochii Europei ? Dar ce consideraţie ar mai avea 
țara, care ar mai îi creditul Statului, când nici măcar aceste 
biete patru milioane nu le-ar puteă plăti ? 

Ce vine astăzi 'a cere guvernul? 

Ceeace au toate Statele din Europa, ceeace are fiecare om, 
adică aceă dispoziţiune de a puteă luă dela un bancher o 

sumă, cu care să-şi poată întâmpină la moment plățile ce 
ar aveă a răspunde. 

Apoi mai văz că unii se îngrijesc oarecum de cuvântul de 
datorie flotantă, Recomand pentru explicarea acestui cuvânt 
dicţionarul lui Garnier Pages, şi veţi vedeă că, pe lângă alte 
înţelesuri, cel principal care se dă acestui cuvânt este ; «da- 
toriile ce se iau spre acoperirea cheltuielilor curente şi cari 
se plătesc în cursul aceluiaş an». S'a mai zis că se împovă- 
rează Statul cu atâtea împrumuturi. Nu, d-lor; curând o să 
vă cerem legea de execuţiune, pentrucă avem 20 de milioane 
de incasat încă, numai din cauză că legea de execuţiune de 
până acum nu mai e azi aplicabilă. 

Şi apoi, domnilor, în faţa unei poziţiuni ca aceea a Te- 
zaurului nostru, de a nu pute urni nici cheltuielile zilnice, 
dacă noi am fi prelungit starea aceasta de lucruri şi nu am 
fi venit să cerem ajutorul d-voastră, oare nu ne-aţi fi acuzat 
de o mare neîngrijire ? Dacă nu am fi venit a vă propune 
o asemenea măsură, nu ne-aţi fi întrebat de ce nu v'am cerut 
un credit, de ce nu am cerut un împrumut? Vedeţi dar, domni- 
lor, că noi nu cerem alt decât ceeace mai în urmă ne-aţi fi 
zis d-voastră. Nu cerem un împrumut prin care să punem 
fiscul în poziţiunea aceea de a nu puteă plăti niciodată, ci 
cerem numai un credit de a puteă la necesitate găsi cu uşu- 
rință oameni cari să poată înlesni cheltuielile urgente ale 
Statului, acel credit ce îl are fiecare particular. Ştiţi, domnilor, 
ce vâlvă mare s'a făcut în toată Europa, ce renume a do- 
bândit creditul nostru, atunci când au ars Bucureştii, şi când, 
cu toată această catastrofă, plăţile s'au răspuns de către toţi 
cu cea mai exactă punctualitate. Ei bine, tot o asemenea vâlvă, 
dar într'un sens cu totul contrariu, într'un sens cu totul deza- 
vantajos creditului nostru, se va răspândi şi astăzi, când 
Statul nu va fi în stare a-şi păzi îndatoririle contractate, nu 
va fi în putinţă de a răspunde nici cheltuielile de zi, acele 
cheltuieli, domnilor, cari privesc la întreţinerea soldaţilor, la 
căutarea bolnavilor şi altele asemenea. 

Ni s'a mai zis că ministerului Golescu i s'a cerut în 6 zile 

bilanţul de starea financiară. Ştiţi însă, domnilor, în ce po- 
zițiune eră acel minister şi în ce poziţiune se află cel de 
astăzi. Ministerul trecut a voit să vă prezinte bilanţul Prin- 
cipatelor Unite, dar Principatele nu erau încă unite. Guvernul 
de astăzi însă trebuie să vă dea bilanţul României; şi acest 
bilanţ nu se face în câtevă zile, nici chiar intr'o lună; căci 
socotiți, domnilor, şi minuiele de cari putem dispune şi veţi 
vedea că nici timpul material nu ne-a putut permite a vă 
prezentă incă o asemenea lucrare, mai ales când cancelariile 
Moldovei sunt încă acolo; şi cu toate că am făcut chibzuire 
de a aduce câte unul toate ministerele aici, totuşi aceasta nu 
o putem face aşă de repede, ci cu o de aproape îngrijire, spre 
a nu compromite interesele acelei părţi a ţării, a nu aduceo 
mai mare dezordine în lucruri şi a face Moldova să strige 
că Unirea pentru dânsa a fost o prăpastie. 

Vedeţi dar, domnilor, dacă, în aceste condițiuni, putem noi 
pregăti în scurtul timp de când suntem la Guvern acel bilanţ 
general al României, de care ni s'a vorbit. Dacă, de când mă 
aflam pe acele bănci de dedutat, am cerut Ministrului Go- 
lescu a ne da o expunere de starea financelor, cererea noastră 
de atunci erà cu totul la locul ei, căci situaţiunea acelui Mi- 
nister eră cu totul osebită de aceea a Ministerului actual. 
Comparaţiunea dar a fost nedreaptă, ca şi cererea ce ni s'a 
făcut şi, zicând aceste cuvinte, nu le adresez majorităţii, ci 
unui deputat 1), căruia trebuia să-i răspunz. 


1) I, Brătianu. 

LII. 


IN CHESTIUNEA CREDITULUI DE 400 MII DE LEI 


Şedinţa dela 26 Feoruarie 1862. — (Supliment la Monitor, 
No. 48-51). 


C. STERIADE întreabă pe ministrul de finanţe cu ce fonduri va puteă 
să plătească acesie împrumuturi ? Cu cei 400,000 lei ce-i cere ? Cu aceştia 
abiă va puteă plăti dobânda celor 4 milioane imprumutate, Şi apoi ei 
au cu totul altă destinaţiune, anume aceea de a plăti dobânda datoriei 
flotante, ce se poate face în cursul anului 1862 şi care trebuie achitată 
în cursul aceluiaş an. Cu cele 21 milioane din rămăşiţe? Dar Guvernul 
nn are o asemenea autorizaţie din partea Camerei. 

B. KATARGIU preşedintele consiliului. — Deşi văz că discu- 
țiunea se urmează tot asupra chestiunii generale, care este 
închisă, totuşi răspund, pentrucă nu voiu să las pe nimeni 
fără răspuns. Recunosc că din punctul de vedere al manipu- 
laţiunii pecuniare, d-nul Steriade are dreptate; dar d-lui face 
o confuziune. Ministrul, deşi v'a vorbit în expunerea sa de 
motive de datoria ce are fiscul de aici, de cea adusă ca zestre 
din Moldova, totuşi n'a înţeles că cu suma ce vă cere are să 
acopere acele datorii; ci această sumă are să serve ca să 
preîntâmpine plăţile zilnice, să câştige credit în ţară, ca, ori- 
când va ridică glasul să ceară un împrumut, să-l poată găsi; 
căci pentru datoriile contractate mai înainte se află fonduri, 
dar acelea intră în cercul bugetelor. Datoria ce s'a format 
acum e indirectă; ea s'a format prin transmiterea bonurilor, 
care negreşit că au trecut şi în ţări streine. Deaceea venim 
să cerem aceşti 400.000 lei, ca să putem aveă credit în piaţă 
şi să putem face plăţile la timp. Noi n'am venit azi să cerem 
un împrumut pentru plata datoriilor de 8 milioane şi alte 
datorii ce mai sunt, pentrucă ne-ar fi fost imposibil. Camera 
s'ar fi spăimântat şi noi nu suntem încă în stare să-i prezentăm 
azi un tablou lămurit de starea finanţelor. Vă rog dar să 
venim la chestiune. Noi vă cerem 400.000 lei, pe cari îi vom 
întrebuinţă ca dobânzi la împrumuturi parţiale mai mari sau 
mai mici, cu cari să putem preîntâmpină plăţile zilnice. Noi 
nu ştim şi prin urmare nu vă putem spune ce $e află în 

socotelile Statului, căci nu sunt cercetate de zece ani; şi dacă 
ar fi să vă spun cum stau, o să vă înspăimântați. D-nul 
Ministru de Control mi-a spus că numai în Ţara Românească 
sunt resturi de 70 mil. Vă rog dar, nu mai încurcaţi lucrurile 
şi vă ţineţi numai la cererea Guvernului, care nu e alta decât 
suma de 400.000 lei, destinată pentru cheltuielile curente, plăţi 
de dobânzi, scadenţe, etc. etc. 


LUV. 


INFIINŢAREA UNUI COMITET LEGISLATIV PROVIZORIU. 
(Întâiul discurs). 


Şedinţa dela 26 Feoruarie 1862. — (Supliment la Monitor, 
No. 48-51). 


Principele GR. M. STURZA citeşte raportul Comisiunii însarcinate cu 
examinarea proiectului de lege pentru infiinţarea unui Comitet legislativ 
provizoriu. 


M. KOGĂLNICEANU vorbeşte în contra acestui proiect de lege, pentru- 
că, pe de o parte, Ministrul nu voeşte să vie cu proiecte de legi defini- 
tive, iar pe de alta, pentrucă, prin acest proiect, se ridică Adunării orice 
drept de iniţiativă în facerea legilor. 


B. KATARGIU. — Aş fi înţeles toată argumentaţia d-lui Ko- 
gălniceanu, când ar fi fost vorba de a trată astăzi definitiv 
chestiunea iniţiativei; dar astăzi dee-mi voie d-l Kogălniceanu 
a zice că toată vorbirea aceasta este deşartă. D-sa ne-a vorbit 
că n'ar mai voi să vază nimic provizoriu. Domnilor, este foarte 
uşor a zice, dar foarte anevoie a face ce zice d-l Kogălniceanu. 
Suntem aci după Convenţie, da ori ba ? Este ea legea noastră 
fundamentală ori nu? Ce a făcut Convenţiunea? Convenţiunea 
a zis că pentru legile comune, atunci când amândouă Prin- 
cipatele formau două State deosebite, să-şi trimită fiecare 
din ele delegaţii la Comisiunea Centrală, pentru ca să facă 
aceste legi comune, rămânând Ministrului numai. dreptul de 
a înfăţişă legile speciale. Legătura nu era aşă de strânsă între 
ţări atunci, ca acum de când Comisiunea Centrală s'a desfiinţat. 
D-nul Kogălniceanu zice că acum a intrat fiecare în drepturile 

sale. Şi eu zic tot ca d-lui; însă în drepturile sale, aşă după 
cum erau marginile prescrise de Convenţiune ; însă în dreptu- 
rile sale în principiu, iar nu în formă, căci aceasta nu era 
prevăzută în lege. E vorba dar astăzi se vedem forma cu 
care trebuie să începem aceste lucrări. 

Ştiţi prea bine că Indienii, în mitologia lor, ziceau că lumea 
e în spinarea unui elefant şi elefantul pe o broască ţestoasă. 
Dar sub broasca ţestoasă ce este? Aceasta e chestiunea : cine 
eră să facă proiectul pentru regularea formelor iniţiativei ? Noi 
singuri? Vedeţi că suntem destul de modeşti, spre a nu o face 
singuri şi venim să întindem mâna Camerei, spre a lucră în- 
preună. Camera singură ? Atunci zicem : nu, pentrucă dreptul 
acesta ea nu l-a avut până acum şi tomai pentruca să re- 
gulăm aceasta, vă facem propunerea de faţă. Dar să presu- 
punem câ am primi această sarcină. Ce se întâmplă atunci? 
Două lucruri. Intâi ne-am da drepturi ce nu ar fi bine definite 
şi nu am şti în ce limite să le exercităm. Al doilea, am ridică 
un drept firesc al Camerei pe care nu avem dreptul să-l ri- 
dicăm, acela de a veni ca să conlucreze cu noi, tocmai asupra 
acestei baze parlamentare. 

Vedeţi dar, d-lor, că ceeace am făcut, eră tot ce omeneşte 
puteam face, spre a se hotărî definitiv pe urmă căderile şi 
modurile de a exercită fiecare dreptul de iniţiativă. 

Acum vă întreb, dacă am lăsă modestia aceasta la o parte — 
modestie, care e o modestie politică, şi-şi are consecinţele 
ei — şi am face noi numai decât o lege definitivă de înfiin- 
tarea acestei iniţiative, nu s'ar pune oare, cu înființarea aceste 
legi, Camera în neputinţă de a lucră alte legi de reorganizare ? 
Oare ce s'ar face aceă Moldovă, care geme în starea în care se 
află astăzi, de care suferă toţi cei ce sunt acolo şi de care noi 
avem grije şi nu ne putem odihni nici ziua, nici noaptea, ca 
să-i dăm şi ei o bază, baza aceea pe care aşezând-o să legăm 
pentru totdeauna această Unire, care se clatină? Vedeţi dar 
d-lor, că, de se va respinge acest Comitet, e o prăpastie 
pentru Tara Românească, pentru Unire şi pentru Moldova 
mai cu seamă. Acest Comitet va face legile organice, fără 


294 BARBU KATARGIU 


cari este peste putinţă să guverneze cinevă; el poate schimbă 
chiar legea electorală. Oare în mijlocul mării, când furtuna 
suflă, când corabia ia apă, îşi petrece cinevă timpul cu lucruri de 
a doua mână, sau se ocupă de a astupălocul pe unde intră 
apa, care ameninţă a naufragiu ? Chestiunea iniţiativei este de 
a doua mână; chestiunea principală e să scăpăm corabia să 
nu se innece. Dacă vom izbuti să facem aceste legi, ca să 
putem scăpă corabia, atunci închidem cu demnitate sesiunea; 
iar dacă nu vom face aceasta, atunci aruncăm în abis pozi- 
țiunea noastră politică şi mai cu seamă pe aceea a Moldovei! 

M. KOGĂLNICEANU combate din nou proiectul, pentrucă d-sa nu voeşte 
ca un drept fundamental să se explice printr'o înterpretare. D-sa cere 
legi definitive, cere să nu se discute numai forma, ci şi fondul. Oratorul 


termină cu vorbele: «Să ni se dea Uunirea, să ni se dea titlul ce ni se 
refuză de România /» (Aplause sgomotoase). 


|. BRĂTIANU. — «Onor d-l Katargiu ne-a adus o pildă din cosmogonia 
«indiană şi ne-a zis că nu ştie pe ce stă aceă broască ţestoasă. Pentru 
«mine nu e nici o îndoială: broasca stă pe autoritatea noastră, pe suve- 
«ranitatea naţională, pe care o reprezentăm noi aci». Oratorul încheie în 
aceşti termeni : «Comitetul va îi numit de majoritatea Camerei, Ministrul 
fiind, după obiceiurile constituţionale, iarăşi din majoritate. Prin relaţiunile 
sale cu majoritatea, Comitetul va şti foarte bine dispoziţiunile ei; şi când 
se va face o lege, va fi deajuns să consulte majuritatea la redactarea 
proiectelor şi pe urmă, când va veni în Cameră să strige: «/a vot! la 
vot l» să închiză discuţiunea şi să voteze. 


B. KATARGIU, preşedintele consiliului. — Voiu răspunde şi 
d-lui Kogălniceanu în puţine cuvinte, şi d-lui Brătianu în mai 
multe. 

D-l Kogălniceanu a zis că, cu prilejul împrumutului de 
400.000 lei, am vorbit de suferinţele Moldovei şi că Moldova 
nu are alte suferinţi decât adminstraţia, că mare trebuinţă 
de organizare... 

I. BRĂTIANU (întrerupând). — De o cam dată... 


B. KATARGIU (urmând)... «de o cam dată» acela s'ar pre- 
lungi mult timp şi iată-ne tot cu provizoriul pe care-l combate 
d-l Kogălniceanu. Aş dori ca d-l Kogălniceanu să vie să asiste 
numai două zile la Minister, ca să vază cari sunt sufe- 

pinţelele Moldovei, să vază că sunt chestiuni de lege cu totul 
deosebite de ale noastre, să vază că suntem siliţi să ţinem 
acolo alt Guvern, un directoriat, căruia, dacă i-am da o la- 
titudine mai întinsă, d-l Kogălniceanu ar fi cel ce ar strigă 
mai tare. D-lui a fost cel dintâiu care a cerut un singur 
Guvern ; dar, după organizaţia de azi, toate lucrările se con- 
centră în mâna a 7 oameni, cari trebuie să dea desluşiri în 
toate părţile pentru cel mai mic lucru, pentru lucruri cari în toate 
părţile se desleagă de către capii de secţiuni. Vedeţi dar cât de 
numeroase şi împovărate sunt lucrările noastre, vedeţi cât de 
preţioase ne sunt minutele în faţa atâtor nevoi, şi permite- 
ți-mi a mai repeţi tot aceă figură: corabia ia apă de pretu- 
tindeni şi noi să ne ocupăm de chestiuni secundare, de po- 
zițiunea mateloţilor, când ar trebui să căutăm a ajunge cât 
mai de grabă la portul nostru, adică să facem Unirea, care 
incă nu e desăvârşită şi care, din polrivă, se clatină ? 


Acum mă întorc la d-l Brătianu, fiindcă d-lui a zis două 
cuvinte foarte mari : a zis că baza este suveranitatea naţională. 
Da, în adevăr, însă după formă şi lege, căci altfel n'am fi 
fi numai noi aci, ci am întinde aceă suveranitate la toţi 
oamenii după uliţe. Până acum, domnilor, n'a regulat 
nimeni cum să exercitaţi aceă suveranitate naţională; a 
regulat numai cum să staţi aci. A vorbit apoi de majo- 
ritate şi minoritate şi a zis că ceeace face majoritatea nu 
este bun. Eu unul vă mărturisesc, n'am auzit până acum 
ridicându-se asemenea chestiuni în vieața mea parlamentară, 
deşi am asistat la discuţiunile parlamentare din toate Statele 
constituţionale. D-lui zice că majoritatea numeşte Guvernul, 
majoritatea compune Comitetul, majoritatea face legile, adică 
răsturnând chestiunea, ceeace face majoritatea nu este bine 
şi trebuie să fie lege ceeace face minoritatea. Faceţi dar o 
asemenea lege; schimbaţi regulamentul. D-lor, odată că este 
majoritatea acolo, acolo este suveranitatea poporului, acolo 
este puterea naţională. Nu ieşim de aci: ori sunt legi funda- 

mentale cari ne hotărăsc căderile şi în puterea cărora stăm 
acilea; sau nu ne înţelegem bazele sistemului nostru social. 


l. BRĂTIANU propune următorul amendament : 

«Un comitet provizoriu este instituit, cu însărcinarea de a elaboră în- 
«preună cu guvernul proiectul de lege privitor la determinarea dreptului 
«de iniţiativă în afacerea legilor». 

Subscrişi: /. Brătianu, C. T. Grigorescu, A. Petrescu, N. Golescu, Gr. 
Iorgulescu, C. Budişteanu, Gr. Arghiropol, Gr. Miculescu, D. Brătianu. 


B. KATARGIU, președintele consiliului. — In urma celor ce 
s'au desvoltat aci în Cameră, nu mă mai aşteptam la această 
propunere. D-l Brătianu propune ca acest comitet să elabo- 
reze numai legea de iniţiativă ; d-lui zice că vorba de a se 
compromite unirea nu-şi are loc, că Românii sunt învăţaţi a 
suferi. V'am spus de ce nu poate acest comitet a se ocupă nu- 
mai cu legea iniţiativei, pentrucă dânsa poate trage cu sine 
desfiinţarea acestei Camere, poate scădeă ori adăugă atribu- 
țiile sale, poate să schimbe cu totul listele electorale. V'am 
zis că ministerul are trebuinţă de aceasta, ca să nu se arunce 
țara într'o poziţie falsă, să nu se lase, ca să zic aşă, într'un 
perpetuu provizoriu. 

Pe de altă parte, d-sa mă întreabă de ce ministerul nu şi-a 
dat permisiunea să facă singur acele proiecte de lege? Pentru 
cuvintele pe cari vi le spusei: pentru ca să nu arunce ţara 
în acea falsă poziţiune ; pentru respectul ce are către Cameră, 
şi pentrucă el v'a zis mai 'nainte de toate că nu va face nimic 
fără a vă consultă şi a luă autorizaţia d-voastră, căci e un 
minister constituțional şi care nu e învăţat să aibă libertatea 
pe buze şi în inimă despotismul. 


Urmează o discuţiune la care iau parte C. Bozianu, Manolaki Costaki, 
I. Brătianu şi Principele Gr. M. Sturdza. După aceştia se ridică B. Ka- 
targiu. 


B. KATARGIU, președintele consiliului. — Aţi văzut că dela 
început guvernul a avut îngrijirea de a veni şi a statornici 
şi această chestiune arzătoare, de care ne ocupăm azi, şi de- 
aceea am primit redacţiunea făcută de comisiune. Comisiunea 

a zis că acel proiect se va supune la discuţiunea Camerei, îndată 
ce se va alcătui; dar art. 3 este o legătură contra cazurilor 
de fortă majoră, contra cărora nu putem luptă. Dacă acel co- 
mitet iese din sânul d-voastră, dacă ministerul vă declară că 
doreşte ca acel proiect să vie ca să puie ordine între drep- 
turile puterilor Statului, care este temerea d-voastră? Că co- 
mitetul va dură numai până la finele sesiunii Camerei ? Dar 
să facem o ipoteză. Dacă Adunarea, ostenită de discuţiuni 
lungi ca cele de azi, ar cere câtevă luni de amânare, ce e 
atunci de vină ministerul că n'a votat Camera acele proiecte 
ale comisiei ? Mai mult angajament decât acesta ministerul nu 
poate luâ. Toţi suntem oameni însuflaţi de aceleaşi sentimente 
şi nu putem face altfel decât ceeace vorbim aici. 

PRINCIPELE GR, M. STURZA. — Comisiunea a socotit de a sa datorie 
să rostească foarte precis că acest comitet va exercită dreptul de iniția- 
tivă şi al Adunării şi al guvernului. Mandatari ai Adunării, noi a tre- 
buit să arătăm şi respectul ce-l avem pentru acest mare drept al Par- 
lamentului. 

B. KATARGIU. — Explicaţiunea dată asupra iniţiativei luate 
de guvern, ca să iasă din acest impas, dovedeşte că a recu- 
noscut Camerei fiinţa acestui drept şi deaceea am socotit că 
este de prisos adâugirea făcută la art. 2 1). Dacă apoi, din 
cazuri de forţă majoră, nu s'ar puteă promulgă aceă lege până 
la finele sesiunii, atunci trebuie să aibă grijă Camera de a luă 
altă măsură provizorie până la deschidere, căci altfel-ar pune 
pe minister în nelucrare. lată cuvântul pentru care zic că, deşi 
în fond elaborarea legii e precisă, totuşi trebuie a se lăsă 
timpul trebuincios. Zic dar că adăugirea e de prisos, căci pie- 
dică ne-ar aduce, iar nu înlesnire. 


1) Iata art. 2; «nainte de închiderea sesiunii anului 1862, acest comitet 
va supune neapărat la deliberarea Adunării a hotărî modul definitiv după 
care au a exercită Guvernul şi Adunarea dreptul lor de iniţiativă legislativă». 

LV. 


RĂSPUNS UNEI INTERPELĂRI A LUI M. KOGĂLNICEANU ÎN 
CHESTIUNEA EXPORTULUI SĂRII. 


Şedinţa dela 28 Feoruarie 1862. — (Supliment la Monitorul oficial, 
No. 53). 


M. KOGĂLNICEANU îşi desvoltă interpelarea privitoare la impozitul de 
11 1/2 la sută pentru exportarea sării peste Prut. D-sa cere suprimarea 
acestui impozit, pentrucă micşorează exportul şi favorizează concurenţa 
altor ţări ca Austria, Sicilia etc., cari ameninţă sarea noastră pe piața 
Rusiei. 

B. KATARGIU, preşedintele consiliului. — D-lor, Am des- 
tule a zice în chestiunea aceasta. Ea nu cere nici un fel de 
cuvinte pline de figuri retorice, cari să producă emoţiuni adânci 
în Cameră. Din contră, voiu răspunde cu sânge rece, căci aci 
e vorba de de o chestiune de ţifre. 

Voiu începe mai întâi cu acei 1l!/, l3 sută lei ce se puseră 
în Moldova asupra sării exportate în Rusia. 

Consiliul de miniştri a desfiinţat aceă taxă, fiindcă i s'a 
părut anormală; şi ştiţi că eu mai cu seamă am fost totdeauna 
de părere că exportarea, în loc de a fi impovărată, trebuie în- 
lesnită. In cât priveşte oraşul Galaţi, acolo nu s'a luat nici o 
măsură ca să nu se exporteze; dar se vede că exportaţia a 
incetat dela sine. Şi aceasta este uşor de înţeles, îndată ce 
veţi şti că în Țara Românească nu s'a suit preţul transpor- 
tului decât dela 7 până la 8 lei, iar în Moldova dela 16 până 
la 18 lei. Când noi putem transportă la schele cu 7 lei, crez 
că ar fi foarte ciudat să transportăm cu 16 şi 18 lei (vechi): 
Indată ce Moldova şi Valahia s'au făcut un singur Stat, nu 
mai sunt hotare, ca să nu treacă sare din Moldova în Valahia 
şi din Valahia în Moldova; dar dacă nu va trece peste Du- 
năre, mi-e teamă că Moldova nu va cumpără multă vreme 
sare nici dela noi, nici dela ocnele ei. Noi avem o lege, care 
îndatorează pe guvern ca, pe viitor, să ia ocnele asupra lui şi 
să nu le dea cu contract, adică să nu mai lase monopol. Prin 
urmare legea fiind votată, rămâne acum numai la guvern ca 
să o aplice. Dar, dacă Adunarea voeşte a luă asupră-şi ca să 

hotărască în această chestiune, guvernul nu se opune şi lasă 
la o parte chestiunea de competenţă, fiindcă este un caz de 
administraţie ; lasă asemenea la o parte şi cealaltă chestiune 
că Adunarea n'ar aveă nici timpul ca să o rezolve. Guvernul 
este chemat ca să aplice legile, şi prin urmare dar modul 
aplicării lor trebuie să se lase asupra lui. Mulţumesc d-lui Ko- 
gălniceanu, căci cu interpelarea d-sale ne face o mare înda- 
torire, deoarece Camera, ocupându-se de această chestiune, 
ridică deasupra noastră răspunderea de toate pagubele. 

Să vedem acum pagubele ce sar puteă întâmplă. 

S'a zis că vom fi nevoiţi a o da tot întreprinzătorului de 
acum. S'a vorbit de d-l Mişa şi s'a zis că am voit să facem 
un monopol, dând sarea acestuia. D-lor, ce am făcut noi alta 
decât să înştiințăm că avem 15 milioane de oca de sare de 
vândut şi să zicem : «veniţi cumpărători din patru puncte 
cardinale şi le luaţi ?» Să ne închipuim acum că unii ar da 
preţuri mari peniru o câtăţime mărginită, de 5 milioane de 
pildă, şi alţii nu s'ar mai înfăţişă, ca să mai cumpere, şi am 
rămâneă cu 10 milioane de oca de sare nevândută. Oare cum 
se va acoperi acel deficit? Dacă ar veni măcar pentru 10 mi- 
lioane, ca si ne dea cel puţin mijloacele de a acoperi chel- 
tuielile, atunci vom căută mijloacele cele mai nemerite pentru 
a introduce sistema regiei. Dar dacă acel om ne-ar trimite 
10 negustori sub nume deosebite, ce am puteă face noi atunci? 
S'a zis ca să se lase negustorii streini liberi. Dar dacă nu 
va veni nimeni ca să cumpere dela ocnă, trebui-va oare să 
deschidem prăvălie, ca să vindem cu deamănuntul ? S'a mai 
zis şi pentru garanţie: de ce să se depună sume aşă de în- 
semnate şi nu s'a urmat ca până acum? Ne-am săturat, d-lor, 
de asemenea garanţii. Până acum Statul are a reclamă 20 
de milioane şi a pierdut aproape 14 milioane. Chiar pentru 
ocne, cu d-l Ciocan am fost siliți să cumpărăm acareturi, să 
le reparăm şi să le dăm cu chirie, şi fiindcă avem îndestule 
zidiri, nu voim să intrăm în asemenea speculaţiuni. D-nul 
Kogălniceanu s'a aflat în contrazicere, când a susţinut pe de 
o parte că trebuie să chemăm pe micii cumpărători, ca să nu 

dăm un monopol unui bogat, şi pe de altă parte se miră 
cum un singur om poate depune de odată 50.000 de galbeni. 
Dar vie şi toţi ceilalți şi dea-ne suma trebuitoare pentru a 
acoperi toată cantitatea şi atunci vom respinge pe cel bogat. 

Să venim acum la alternativa de a da un drept d-lui Mişa 
sau de a-l omori. În întreprinderile comerciale, nu se omoară 
un adversar decât cu mari sacrificii, şi astfel va trebui să 
dăm cu pagubă sarea, în curs de trei ani de zile. Dar aceasta 
chiar nu omoară pe d-nul Mişa, ci face pe guvern să piarză 
10 sau 12 milioane. Apoi, domnilor, îndată ce vom pierde 
un cumpărător mare, cei mici ne pot jucă pe degete. Ne este 
peste putinţă a vinde cu ocaua la gura ocnei sau a vinde 
pe rămăşiţe în Turcia. In loc de 15 milioane de oca de sare 
ce am vinde, cu chipul acesta nu vom vuteă desface nici trei 
milioane. Conchiz că, spre a ajunge la ceeace cere d-l Ko- 
gălniceanu, trebuie să jertfim un an, doi şi trei, până când 
se va consumă toată sarea de peste Dunăre, şi astfel până 
atunci visteria va fi tot în pagubă. Ca într'o chestiune de 
administraţie, ministerul a făcut tot ce puteă. Noi am luat 
legea în fiinţă, am discutat care este modul cel mai cuviincios 
şi din punctul de vedere economic şi din punctul de vedere 
financiar, şi apoi am aplicat-o. Ceeace putem face este să în- 
tindem publicaţiuni mai desvoltate. 


După aceasta vorbesc A. Plagino, |. Brătianu, Manolaki Costaki, Prin- 
cipele Dimitrie Ghica, Kogălniceanu, Principele Gr. M. Sturza şi I. Bră- 
tianu. In fine se acordă cuvântul lui B. Katargiu. 


B. KATARGIU, preşedintele consiliului. — Aţi auzit, domnilor, 
cuvintele frumoase şi întinse ale d-lui I. Brătianu. Dar aci nu 
e vorba de poezie, ci de ţifre; nu de artă retorică, ci de 
calcul. 

S'au luat toate acele măsuri de publicaţie, s'a zis de două 
luni tuturor doritorilor să vie a cumpără sare. Ştiţi care a 
fost rezultatul? Nu s'au înfăţişat cumpărători decât pentru 
50.000 de oca de sare câte 5!/, sfanţi suta de ocă, când la 
gura ocnei se vinde cu 20 lei suta. Şi apoi mai ziceau că, 

dacă vom lăsă mai jos, vor cumpără cevă mai multă. Gân- 
diţi-vă acum, domnilor, ce vânzare putem aveă cu asemenea 
muşterii ! D-nul Brătianu a vorbit de vânzarea unor cantități 
mari de sare de 30, de 40 milioane. Dar dea-mi voie a-i spune 
că asemenea calcule nu sunt decât un romanj, cu toate că 
şi în romanţele cele bune se ţine socoteală de timp şi de co- 
loarea locală. Dar oare cine să care acele milioane, cumpă- 
rătorii sau noi ? Şi apoi cum şi cu ce să le care, când chiar 
pentru aceste 15 milioane greutatea cea mare este căratul? 

Dar să nu mai insist asupra acestor amănunte. Chestiuuea 
astăzi se reduce la aceasta: este oare în compentenţa Adu- 
nării aducerea la îndeplinire a unor măsuri cu totul admini- 

"strative? Sau cade aceasta numai în sarcina şi îngrijirea 
Guvernului ? Cu toate acestea, lăsând la o parte şi chestiunea 
de competenţă, noi primim orice deslegare va voi să ne dea 
Camera, rămânând însă bine înţeles că orice responsabilitate 
de păgubi şi deficite, în cazul acesta, nu va mai privi asupra 
noastră. 

Ni s'a mai zis că acest cumpărător, înfăţişându-se astăzi 
pentru o nouă cantitate de sare, pe lângă ceeace mai are, 
negreşit nu vine să o cumpere ca să o mănânce el, ci numai 
pentrucă se întemeiază pe o mare consumaţiune, şi astfel 
fiind, ni se pune întrebarea de ce să nu deschiză Guvernul 
prăvălii, în care să vânză sarea, şi cu chipul acesta să ucidă 
pe vechiul întreprinzător ? La aceasta voiu răspunde întrebând 
şi eu: dar dacă Statul nu va vinde în aceste prăvălii nici cât 
să-şi poată scoate cheltuielile ? Este oare timpul de a ne mai 
expune la asemenea păgubi astăzi, când nu ştim la ce să între- 
buinţăm mai întâi veniturile noastre, când avem atâtea de făcut, 
poştele de organizat, patru milioane de plătit ale Ţării Ro- 
mâneşti şi două milioare ale Moldovei, bonuri pentru desro- 
biţi de achitat şi câte altele? Apoi care este mijlocul putincios 
de a depărtă cu desăvâşire pe vechiul antreprenor, când el 
ar puteă indirect să ne trimeaţă alţi zece cumpărători, sub 
deosebite nume şi fizionomii, unul cu barba ascuţită, unul cu 

| mustaja răsucită, altul cu părul vâlvoiu, cari să nu fie decât 

oameni trimişi de d-nul Mişa că să cumpere pe sub mână 
sare pe seama d-lui? Acest Mişa este — să zicem — şi pentru 
Guvern un cauchemar ; dar nu văz putinţa de a-l ucide. Ca 
să ucidem pe un antreprenor, trebuie să ne punem în concu- 
renţă cu el. Dar ştiţi, domnilor, că concurenţa reclantă sacrificii, 
şi vam spus că finanţele noastre astăzi nu pot suferi ase- 
menea sacrificii. 

D-nul Kogălniceanu a zis că ni s'au dat 400.000 lei (vechi), 
ca să contractăm un împrumut de 4 milioane, şi că ne-ar da 
şi 6 şi 8 milioane. Din nenorocire, domnilor, milioanele nu 
se prea găsesc aşa lesne în ţara noastră, dela o vreme încoă. 
Deosebit de aceasta, avem a îndestulă nenumărate trebuinţe 
cu aceste milioane. Dacă dv. cunoaşteţi mijlocul de a acoperi 
defictul ce s'ar face în această ramură de venit prin măsura 
ce ne propuneţi, binevoiţi a ni-l arătă şi nouă, căci, precum 
vam spus, poziţiunea Guvernului este foarte grea ; şi noi nu 
cutezăm a o mai îngreună şi cu o asemenea responsabilitate. 


Propunerea Kogălniceanu privitoare la vinderea sării se trimite în 
cercetarea Secţiunilor. 


LVI. 


INFIINŢAREA COMITETULUI LEGISLATIV PROVIZORIU. 
(AI II-lea discurs). 


Sedinta dela 2 Martie 1862. — (Supliment la Monitor, No. 54). 


La ordinea zilei e continuarea discuţiunii asupra proiectului de lege 
pentru înfiinţarea Comitetului legislativ, 


G. VERNESCU declară că este contra art. 8 din acest proiect, pentrucă 
dă miniştrilor dreptul de a retrage din discuţiunea Adunării orice proiect 
de lege prezintat ei. 

PRINCIPELE GR. M. STURZA, raportorul, raspunde că iniţiativa Ca- 
merei rămâne respectată chiar şi prin aceasta că se rezervă ministerului 
dreptul de a-şi retrage proiectele. In adevăr, când ministerul va retrage 
un proiect contra voinţei Camerei, ea are putere a-i zice: «rău ai făcut» ; 
şi Guvernul va fi silit a se retrage. 


B. KATARGIU, președintele consiliului, — După cele zise de 
d-l raportor, n'am decât puţine cuvinte de adăugat. In adevăr 

m'am mirat foarte mult cum d-l Vernescu a ridicat această 
chestiune. De ce e vorba? De un Comitet menit a face pro- 
iecte de legi, în care delegaţii Camerei să ia parte impreună 
cu ministerul. Să presupunem că miniştrii s'au unit cu mem- 
brii Camerei şi au făcut un proiect. Acum vă întreb, cum 
credeţi că miniştrii, după ce su subscris acel proiect, au să 
vie în Cameră şi să-l retragă ? De ce să facă aceasta, când 
se pot abţineă dela început de a-l iscăli ? Cum credeţi că mi- 
niştrii au să se unească azi cu membrii Camerei şi mâine nu ? 
Dar să ne închipuim că s'ar puteâ întâmplă. Ei bine, d-l Sturza 
va răspuns prea bine: Camera atunci va sili ministerul a 
se retrage. Se poate iarăşi întâmplă ca acel proiect să nu aibă 
simpatia Camerei. Atunci ministerul poate aveă două mijloace : 
sau să-şi dea demisiunea, sau să întrebuinţeze altul opus aceluia, 
pe care însă cred că nu-l va întrebuinţă. Deaceea ministerul 
poate alergă la celălait mijloc, retrăgându-şi proiectul, fără ca 
prin aceasta să piarză din încrederea Camerei. Mai poate fi 
şi un alt caz. Ştiţi că un mic amendament poate să răstoarne 
cu totul fundamentul unui proiect, şi atunci ministerul iar va 
fi silit să se retragă. Vedeţi dar că busola, barometrul mi- 
nisterului este Camera şi că prerogativa de iniţiativă nu este 
lăsată guvernului fără o contrabalanţă, ci are pe aceea a apro- 
bării Camerei. Principiul nostru nu e acela de a aduce ţara 
in perturbare, în crize ministeriale, de a combate proiectele 
numai fiindcă ar veni din partea Camerei, şi când ea va zice 
«da», noi să zicem «ba». Dacă voiţi dar ca principiile noastre 
constituţionale să fie consolidate, trebuie să admiteţi ca atunci 
când Camera va zice «da», să zică şi ministerul, şi viceversa, 
Aceasta însă în limitele constituţionale : Ministerul să nu-şi 
ia prerogative noi; dar să-şi păstreze pe acelea ce le are. 
Acestea sunt explicările ce voiam să dau, şi nu ştiu dacă am 
izbutit să vă pun în vedere punctele de căpetenie ale situaţiunii. 
In poziţiunea în care ne aflăm de reorganizare, ţinta noastră 
e de a ajunge fără întârziere la formarea acelor legi pe cari 
țara le reclamă cu atâta urgenţă. 

LVII. 
O LEGE A PRESEI, (l-iul discurs). 


Şedinţa dela 2 Martie 1862. — (Supliment la Monitorul oficial, 
No. 54), 


După terminarea discuţiunii asupra proiectului de lege privitor la în- 
fiinţarea comitetului legislativ, VĂLEANU citeşte raportul privitor la apli- 
carea peste Milcov a Condicei Penale din Muntenia şi a legii de presă 
de peste Milcov în Muntenia. Secţiunea n'a putut nici adoptă aceste legi, 
nici a le modifică într'un timp aşă de scurt, ci a lăsat ca Adunarea să 
aleagă o comisiune nouă ad-hoc, pe care să o insărcineze cu această lucrare, 


A, PANU cere să se facă în grabă o lege nouă de presă din partea gu- 
vernului şi să se admită într'însa principiul juriului. 

PRINCIPELE GR. M. STURZA se pronunţă în favoarea instituţiei juriului 
în materie de presă. 


MANOLARI COSTAKI este de părere că trebuie să se revizuească codicele 
penal; deocamdată însă stărueşte a se aplică şi în Muntenia legea de 
presă de peste Milcov. 


KOGĂLNICEANU şi |. BRĂTIÂNU cer întocmirea în grabă a unei legi de 
presă, a cărei bază să fie juriul. 


B. KATARGIU. — Nu voiu să vorbesc, d-lor, ca ministru, ci 
ca deputat. Nu vă jemeţi că voiu veni să atac principiul ju- 
riului. De o oră şi mai bine discutăm o chestiune care a de- 
părtat pe mai mulţi deputaţi din punctul de vedere cel ade- 
vărat ce irebuie să ne preocupe astăzi. Cauza ce a dat prilej 
acestei depărtări este raportul comisiunii. Noi am făcut o ex- 
punere, prin care am arătat poziţiunea cea grea im care ne 
aflăm după unire şi am cerut ca o comisiune să se ocupe 
de proiectul de lege al Comisiunii Centrale pentru aplicarea 
Codicelui Penal al Ţării Româneşti şi în Moldova, precum şi 
introducerea legii de presă de acolo şi dincoace din Milcov, 
şi prin urmare a ne scoate din nevoia de a vedeă într'o parte 
presa supusă unei legi şi în alta fără nici o lege. Am vorbit 
îndestul în alte rânduri despre poziţiunea noastră. Ea este cu 
totul extraordinară 'sau mai bine provizorie, căci trebuie să 
aplicăm mai întâi toate legile proprii a consolidă unirea, până 
ce vom ajunge a aşeză acel edificiu perfect al consolidării 

noastre naţionale şi să aplicăm instituţiunile acele salutarii de 
cari se bucură astăzi naţiunile cele mature. Până ce vom ajunge 
însă acolo, trebuie să ne silim să facem măcar cevă provizoriu, 
căci altfel vom păţi ca omul ce] neprevăzător, care, la apro- 
pierea iernii, văzându-se sub un acoperiş rău, îl dărâmă cu 
scop de a zidi up palat, chiamă la arhitecţi să-i facă planuri 
de palate ce au a se zidi peste un veac sau cel puţin peste 
câţivă ani, şi apoi, când vine timpul cel rău, îşi lasă familia 
expusă gerului şi intemperiei iernii. |n aceă poziţiunea suntem 
şi noi astăzi: pe când avem trebuinţă de lucrări organice fun- 
damentale, cerem să ne ocupăm, cu lucrări de mare însem- 
nătate negreşit, dar de a doua mână în privinţa urgenţei. 

D-l Panu a mărturisit singur că nu iubeşte licenţa in presă ; 
dar libertatea presei de trei ani, de când s'a aplicat în ţara 
noastră, n'a făcut alt decât să inoculeze în oamenii slabi din 
societatea noastră pedautismul politic, cel mai primejdios 
viţiu într'o societate. Deaceea am cerut o lege de presă, ca 
să nu lăsăm atacurile licenţei fără unîrâu. Am cerut să uni- 
ficăm legile noastre, şi deaceea am venit să vă propunem 
ca să se aplice Codicele Penal de aci şi peste Milcov, ca 
sa înlesnim mersul lucrărilor noastre şi să fim într'o stare 
normală. Inchipuiţi-vă, domnilor, că patru hoţi ş'ar prinde în 
Focşani, că unii ar fi prinşi dincolo şi ceilalţi dincoace de 
Milcov. Oare nu ar fi o anomalie meauzită ca unii să seju- 
dece şi să se osândească într'un fel, şi alţii, tot în aceeaş 
țară, să se judece şi să şe osândească într'altfel, după legi 
diferite ? Aceasta este, domnilor, chestiunea pgincipală şi de 
care trebuie să ne ocupăm azi. 

Principele Sturza a făcut istoricul juriului, dar a uitat un 
punct. D-lui ne-a vorbit de cele două extreme ale drumului 
vieţii omeneşti : vieaţa sălbatică şi vieaţa civilizată ; ne-a vorbit 
de timpul Normanilor şi de starea de acum a Francezilor. 
Mai este însă o epocă intermediară în vieaţa societăţilor ; este 
aceă epocă a transiţiunii, în care corupţiunea şi pedatismul 
politic îşi fac çu o mare înlesnire lo în societate şi se întind 
pretutindeni. Aceasta e epoa revoluţiunilor. 


Barbu Kalargiu. — Discursuri. 20 

Eu nu zic că Ţara Românească este într'o asemenea stare, 
nu zic că societatea noastră nu este demnă de juriu. Am fost 
totdeauna pentru asemenea instituţiuni, şi, oricând sunt gata 
să greşesc mai. bine primind-o, decât să greşesc neprimind-o. 

Principele Sturza a vorbit de cele două capete ale vieţii 
unei societăţi. Dar în starea primitivă, omul are virtuțile sale 
naturale ; în starea civilizată, are educaţiunea. In starea in- 
termediară însă nu are nici frâul virtuţilor primitive, nici edu- 
caţiunea civilizaţiunii. Aceasta, vă repet, nu voesc a o zice 
“pentru societatea română, ci numai a împlini omiterea ce am 
crezut că face Principele Sturza. 

Domnilor, Guvernul, precum am avut onoarea a vă mai 
spune, va pus înainte aceste două proiecte, preocupat numai 
de aceă îngrijire ca Unirea ce am proclamat să fie un fapt 
în realitate, iar nu un ce iluzoriu; pentru ca legăturile dintre 
aceste două ţări, până acum despărțite, să le strângem de 
aproape, făcând să dispară treptat, pe cât ne va fi prin pu- 
tinţă, deosebirile ce existau în starea din trecut a lucrurilor, 
şi din cari una din cele mai neregulate ar fi de a mai lăsă 
aceeaş ţară cu două feluri de legi în aceleaşi materii. 

Să venim acum la o chestiune de procedură. Văz o pro- 
punere asupra căreia ca ministru nu voiu zice nimic, ci o 
las la aprecierea Adunării. Ca ministru voiu zice numai atâta, 
în treacăt, că în totdeauna acest minister a respectat drepturile 
Adunării şi niciodată nu a căutat să atingă întru câtuşi de 
puţin aceste drepturi; ba încă, de multe ori, am venit a face 
Adunării o concesiune din drepturile puterii executive, şi nu 
ştiu dacă şi alți miniştri au făcut sau vor face tot astfel. Prin 
urmare, socotesc că acest minister este în drept a se aşteptă, 
nu zic la vreo concesiune din prerogativele Adunării, după 
cum el a voit a face din ale sale, dar cel puţin a i se res- 
pectă acele drepturi, pe cari nimeni nu ile-ar puteă contestă. 
Aceasta e, domnilor, tot ce aveam a zice ca ministru. 

Acum voiu vurbi, după cum am zis, ca deputat, asupra 
propunerii ce ni se înfăţişează. Văz o propunere, prin care 
se impune ministerului îndatorirea de a trimite negreşit, până 

în termen de şase săptămâni, legea pentru înființarea juriului. 
M'aş teme, domnilor, ca nu cumvă acei cari sunt dispuşi la 
interpretări să nu voească a scoate de aci un chip de iniția- 
tivă mascată a Adunării, un drept ce ea şi-ar însuşi în proiec- 
tarea legilor afară din limitele în cari sunt cuprinse căderile 
ei. Vă declar categoric, domnilor, că nu vorbesc aci nici de 
dreapta, nici de stânga, nici de centru, nici de minister, ci 
numai de acei oameni răuvoitori, cărora nu ar trebui să le 
dăm ocaziune de asemenea interpretări. 

Deaceea dar, eu, ca deputat mai mult decât ca ministru, 
sunt de părere să lăsăm proiectarea unor asemenea legi la 
acel Comitet ce vom institui şi în a cărui sarcină intră o 
asemenea lucrare. Apoi când această lege va veni în Cameră, 
fiecare din noi îşi va emite opiniunea sa, fiecare din noi va 
aveă dreptul de a arătă ceeace crede de lipsă sau de prisos, 
a desbate ceeace va găsi intunecos sau complicat. Cât pentru 
mine, vă pot încredinţă că nu voiu fi eu acela care să combat, 
instituţiunile ce se vor judecă de trebuinţă pentru ţară. 

Ca ministru, am arătat trebuinţele cari reclamă asimilarea 
celor două legi, a presei şi a Codicelui Penal. Ca deputat, 
am arătat temerea ce mă preocupă în faţa acestei propuneri 
de astăzi. Ca concluziune a ziselor mele, nu pot decâta vă 
repeti cât de necesar este a se înfiinţă acel Comitet legislativ, 
ca unul ce are a fi chemat să se ocupe cu facerea legilor 
organice ale ţării, cu acele legi fundamentale atât de neapă- 
rate astăzi, căci pentru cele de o importanţă secundară şi de 
trebuinţe mai mici, crez că se poate ocupă ministerul cu ela- 
borarea lor. Suntem, domnilor, în situațiunea aceea de re- 
organizare, într'un timp de transiţiune, şi prin urmare trebuie 
să ne silim a împreună şi a strânge legămintele cele slabe 
ce ne unesc astăzi, şi numai atunci să căutăm ale auri, când 
le vom fi întărit bine, aşă cum în adevăr nimeni să nu mai 
poată desface ceeace Dumnezeu a făcut! 

PRINCIPELE GR, M. STURZA declară că şi d-sa voeşte ceeace vrea B. 
Katargiu ; primeşte propunerea majorităţii ca să se aplice Condica Pe- 
nală şi legea presei revizuită, dar a făcut un amendament ca să se invite 
guvernul a prezintă un proiect de lege de juriu. 

C. BRÀILOH zice că nevizuire& cerută reclamă un timp foarte înde- 
lungat, aducând exemplul Belgiei, care a pus două sesiuni pentru revi- 
zuirea codului ei penal. D-sa cere primirea legilor cum se află, cu obli- 
garea de a se revizui mai în urmă, ca să nu se lase ţara întro poziţie 
anormală. 


KOGĂLNICEANU zice că d-sa nu are nici un cuvânt ca să iubească 
Condica Penală actuală, deoarece d-sa nu are nici un interes, ca d-l 
Brăiloiu, a o apără. Codu! penal din Muntenia, al cărui autor este d-l 
Brăiloiu, cuprinde nişte dispoziţii agè de aspre, încât ar speriă pe Moj- 
doveni, de i-ar face să fugă peste Molua şi peste Prut. «De voim să în- 
lăturămm desbinările, zice d-sa, să incepem cu reforma legilor civile. Oa- 
menii oneşti din Focşani au două administrații, două poliţii, două mu- 
nicipalităţi, ba chiar două biserici, adică doi protopopi. Să începem dar 
întâi cu reformarea legilor pentru oamenii oneşti şi vom cugetă apoi şi 
la hoţi». 


B. KATARGIU, preşedintele consiliului. — Vorbesc şi ca 
ministru şi ca deputat. D-l Kogălniceanu a zis că ar trebui 
să ne ocupăm mai întâi de legile acelea ce privesc pe oa- 
menii oneşti. Eu, domnilor, nu cunosc pentru oamenii oneşti 
alte legi decât cele făcute spre a-i apără. Legile nu sunt fă- 
cute nicidecum pentru oamenii cei oneşti; căci dacă toţi 
oamenii şi-ar cunoaşte şi ar păzi cu sfinţenie datoriile lor, 
atunci noi am fi scăpaţi de toate greutăţile; atunci nu ar 
mai fi trebuinţă nici de Cameră care să facă legi, nici de 
guvern care să le execute, nici de judecători cari să le decidă 
cauzele dintre ei, nici de poliţie. Când am zis să se unifice 
legislaţiunea penală, părerea mea ar fi fost să se facă un 
Comitet din sânul Camerei, ca el să cerceteze legile ambelor 
țări şi să ia din amândouă tot ce e bun, ca să facă o sin- 
gură lege. Termenul ce se pune de şase săptămâni e uşor 
de cerut, dar nu ştiu de va fi tot astfel şi pus în lucrare. 
Să zicem că acel Comitet ar aveă timp să lucreze legile cele 
mai trebuincioase, precum pentru organizare şi altele, şi că 
ar aveă timp de ajuns şi pentru această lege penală. Insă 
voiu întrebă : o lege criminală, ce numără sute de articole, 
trebui-vă oare să fie tratată numai aşă pe picior? Nu. Ea 
va trebui să ia mult timp, ca să poată fi desbătută, căci vedem 

cum “se pierd şedinţele, încât an dreptul trebuie să ne temem 
de a nu rămâne tot fără legi unificate. Nu în şase săptă- 
mâni, dar nici în şase luni, nu se poate săvârşi după cum 
se cuvine o asemenea Îuorare, şi deaceea moi zicem să se 
aplice acum în toată ţara această lege, aşă cum seste, rămâ- 
nând ca © comisie să © mevizuească şi în urmă să o punem 
în lucrare aşă cum se wa modifică. Dar până atunci să nu 
continuăm această stare de lucauri meauzită încă, ca o jumă- 
tate a ţării să aibă o lege şi cealaltă jumătate altă lege. 


Preşedintele pune la vot închiderea discuţiunii, care se încuviinţează ; 
apoi se suspendă şedinţa pentru 10 minute, spre a se consultă Comi- 
Siunea asupra amendamentului Principelui Sturza pentru înfiinţarea ju- 
riului. 


La redeschiderea şedinţei, Comisitmea declară că adoptă acest amen- 
dement ca alineat da opiniunea majorităţii. 


Preşedintele pune la vot părerea majorităţii împreună cu amendamentul, 
cari se :arloptă. 


LVIII. 


ÎNFIINȚAREA COMITETULUI LEGISLATIV PROVIZORIU. 
(Al #H-lea siisours). 


Şedinţa dela 5 Martie 1862. — (Supliment la Monitorul oficial, 
No. 57). 


Raportorul Comisiunii însărcinate cu examinerea proiectului de lege 
pentru înființarea Comitetului legislativ provizoriu, votat în şedinţele 
trecute pe articole, vine la tribună şi då citire proiectului în total. Se 
ridică oarecari discuţiuni asupra chestiunii dacă trebuie a se mai discută 
legea în general sau nu. 


KOGĂLNICEANU susţine că regimul Convenţiunii din 7/1p August 1858 
sia modificat prin faptul că Unirea s'a mecunoscut de puterile Garantie. 
Ne mai având astăzi doi Domni, două Ministere, două Adunări, Con- 
venţiunea însăşi a suferit o schimbare însemnată, şi prin urmare Adu- 
narea legislativă dobândeşte dreptul de iniţiativă, pe care până aci îl 
aveă Comisiunea Centrală. Atribuţiile Comisiei Centrale trebuie să “treacă 
de aci înainte la Adunare. Pe de altă parte, Camera mu poate delegă 
dreptul ei de iniţiativă Comitetului legislativ provizoriu. D-sa ærede că 

acest Comitet provizoriu este un expedient nu numai contra iniţiativei 
Adunării, dar încă un expedient care va împiedică organizarea ţării. 

B. KATARGIU, președintele consiliului. -— Aţi auzit, dom- 
nilor, cuvintele elocinte ale d-lui Kogălniceanu, cuvinte com- 
puse de mai multe categorii, de mai multe colori: , colori 
istorice, colori politice, colori serioase, colori glumeţe, colori 
parlamentare şi colori mitologice, etc. Numai teologia a rămas 
pe din afară şi n'a intrat în discursul d-sale. La acestea toate 
mă voiu abjineă de a răspunde, ca să nu caz în contrazi- 
cerea în care a căzut d-lui, zicând pe de o parte că timpul 
ne este foarte preţios şi foarte mărginit, iar pe de alta să-l 
pierdem în zadar, în cuvinte de prisos. 

Să luăm numai partea serioasă a acestor cuvinte. 

D-l Kogălniceanu — după ce a repetit cele ce s'au zis mai 
de multe ori asypra iniţiativei, asupra neputinței de a lucră 
un asemenea Comitet, şi altele mai multe, pe cari nu voiu 
să le mai repet şi eu, tocmai fiindcă ne este scurt timpul — 
a zis însă şi un lucru foarte serios. D-sa a zis că de ce mai 
vorbim de Convenţiune, când noi înşine prin actele noastre 
am sfâşiat-o? D-sa a zis că am sfâşiat Convenţiunea prin 
Unire, prin desfiinţarea Comisiunii Centrale. 

Fac apel la însăşi prudenţa politică a d-lui Kogălniceanu, 
ca să judece dacă asemenea cuvinte se pot pronunţă în Ca- 
meră şi dacă eu le pot da un răspuns. Demnitatea naţiunii 
îmi astupă gura şi nu-mi permite să răspunz. Dar ce ar ieşi 
din concluziunea aceasta? Ar ieşi că ministerul a spart Con- 
venţiunea şi că, dacă a spart-o ministerul, de ce să nu o 
spargă şi alţii ? Aşă dar, domnilor, autorizaţi ministerul să 
spargă Convenţiunea oricând va voi şi să facă orice-i va plăceâ? 

D-l Kogălniceanu a mai zis că Adunarea nu ar fi expre- 
siunea naţiunii. Zău |! nu înțeleg ce loc poate aveă această 
ideie în chestiunea de faţă, dar îl voiu întrebă pe d-lui ce 
căutăm noi cu toţi aici? Ce caută d-lui pe aceă bancă? Ce 
caută lumea care stă imprejurul nostru ? Convenţiunea, dom- 
nilor, este ancora de mântuire a ţării noastre, ea este baza, 
fundamentul edificiului nostru politic ; modificările cari s'au 

făcut într'însa ştiţi cum s'au făcut şi în ce margini de înţe- 
lepciune va trebui să mai facem pe acelea pe cari forţa lu- 
crurilor le-ar reclamă. 

D-l Kogălniceanu a mai vorbit de broască şi de elefant!). 
Dar şi acestea, domnilor, sunt ființe Convenţionale, şi noi 
ne muncim tocmai de a pune dedesubtul lor cevă; însă 
acest cevă trebuie să-l punem prin calea legală, iar nu prin 
ruperea Convenţiunii. 

Acum să venim la chestiunile glumeţe. 

D-l Kogălniceanu aici mai cu seamă se lasă a cădeă în 
contradicţiuni flagrante : pe de o parte d-sa zice ca ministerul 
să facă tot, căci astfel proiectele au să vie cu grămada, şi 
apoi pe de altă parte tot d-sa a analizat timpul ministerului şi 
a ajuns la adevărul acesta de a recunoaşte cât de scurt este, 
astăzi mai cu seamă, timpul ministerului, şi că nu minutele, 
dar şi secundele, ne sunt foarte preţioase pentru celelalte lu- 
crări de cari suntem împovăraţi, în afară de elaborarea le- 
gilor. Ei bine dar, cum se cere ca ministerul singur să le 


facă toate, când lui i se recunoaşte că şi minutele îi sunt 


1) Kogălniceanu zisese: «D-l preşedinte al consiliului a zis că, după 
Indieni, lumea este pusă pe un elefant şi că elefantul aveă de piedestal 
o broască ţestoasă, dar că dedesubtul broaştei nu se ştiă ce mai este. 
Eu am cercetat, d-lor, şi am descoperit că dedesubt eră un lac de lapte, 
o baltă, un haos Ei bine, mi se pare că aci facem ca Indienii: şi noi 
avem un elefant. Pentru noi Moldoveni cel puţin. e o fiinţă foarte cu- 
noscută, pentrucă dela el a început ziua de 5 Januarie, şi tot dela dânsul 
au venit toate actele acelea, cari ne-au dat ocaziunea să fim aci îm- 
preună. Fără elefantul din laşi (oratorul face aluziune la împrejurarea“că 
înțelegerile pregatitoare pentru alegerea lui Cuza s'au făcut într'o sală, 
în care se află sclieletul unui elefant), noi n'am fi avut poate astăzi mai 
nimic. Acestui elefant, care întăţişează toate speranţele, tot viitorul nostru, 
ar fi trebuit să-i dăm un piedestal mare, solid, acel piedestal ce-l putem 
aveă numai prin reforma legii electorale, voinţa naţiunii: o Adunare 
care să reprezinte toate interesele ţării. Ei bine, în loc de aceasta, ce 
piedestal dăm noi elefantului ? lertaţi-mă să o spuiu că nu e alt decât 
broasca ţestoasă a mitologiei indiene, şi nu crez că broasca ţestoasă poate 


purtă asupra-i elefantul ţării noastre». 

mărginite? Pe urmă a mai zis d-sa că nici delegaţii Adunării 
nu vor aveă timp, trebuind să se ocupe serios cu misiunea 
lor de reprezentanţi ai ţării, şi astfel, atât din partea adu- 
nării cât şi din partea guvernului, acest Comitet va fi redus 
la o completă inacţiune. Dar atunci care va fi mijlocul dea 
Iucră cevă ? Fi-va oare când va veni fiecare deputat aici în 
Cameră cu un proiect de lege? Şi în cazul acesta, în ce 
anarhie, în ce despotism am cădeă, când ne-am pomeni 
deodată cu câte 150 de proiecte de lege depuse pe biuroul 
Camerei ? 

Dar, domnilor, precum v'am făgăduit, nu voiu să întinz mai 
mai mult vorbele, nu voiu să răspunz din cuvânt în cuvânt 
la toate glumele d-lui Kogălniceanu. Glumele sunt de mare 
preţ într'un salon, dar într'un loc unde suntem chemaţi, cum 
a zis însuşi d-l Kogălniceanu, a săvârşi leturghia ţării noastre, 
glumele nu sunt la locul lor; nu suntem chemaţi aci ca să 
râdem, ci ca să lucrăm. 


După o scurtă desbatere, proiectul privitor la înfiinţarea Comitetului 
epislativ se pune la vot în total şi prin scrutin secret, şi se <prijineşte 
cu o majoritate de 65 de bile contra 35. 


LIX. 
ÎNFIINȚAREA CURȚII DE CASAȚIE. 


Şedinţa dela 14 Martie 1862. — (Supliment la Monitorul oficial, 
No. 64). 


Se citeşte raportul privitor la un credit de 60 000 lei vechi pentru în- 
chirierea şi mobilarea unui local pentru Curtea de Casaţie. Se ridică 
discuţiunea dacă trebuie să se voteze acest credit înainte de a se luă o 
hotărîre în privinţa propunerii d-lui Casimir de a se aşeză Curtea de 
Casaţiune în laşi. Kogălniceanu, raportorul comisiunii, dă citire rapor- 


tului, prin care se conchide ca accasfă instanţă judecătorească supremă 
să fie în Bucureşti. 


CASIMIR vorbeşte pentru aşezarea Curţii de Casaţie în laşi. 


KOGĂLNICEANU dentinţă ministerului că în laşi se fac dezordini, că 
Ipreşedintel. Munitipalităţii este în capul agitatorilor, că s'a cumpărat 
portretul d sale şi al d-lui A Panu, ca să fie atşi în efigie, pebtrucă s'an 

pronunţat de mai inainte pentru aşezarea Curţii de Casaţie în Bucureşti. 
Deaceea -sa invită ministerul să depeşeze, spre a luă informaţii şi a 
se asigură de cele ce se petrec în laşi. D-sa adaugă că are în lași femeie 
şi copii, şi că se teme pentru dânşii, căci Municipalitatea este în capul 
agitărilor şi pasiunilor, ca să se facă dintr'o chestiune mică o chestiune 
mate, D-sa aminteşte cuvintele lui B, Katargiu: «Ce Dumnezeu a mnit, 
oamenii nu trebuie să cuteze a despărți», şi susţine că nici în chestiunea 
Curţii de Casaţie, nici în orice altă chestiune, să “nu se permită a se 
dezuni ceeace Dumnezeu a unit. Oratorul termină zicând că atacurile fă- 
cute la tribună dovedesc că sunt în alte scopuri, iar nu în interesul leșenilor. 


B. KATARGIU, președintele consiliului. — Domnilor, Minis- 
terul a ascultat în tăcere toate desbaterile acestei grave chestiuni 
ce s'a ridicat în Adunare. Poziţiunea lui a făcut ca să le asculte 
în tăcere, ca să vază cauzele acestei desbinări în sânul Adunării. 
După cele zise de d-l Kogălniceanu însă, mă simţ dator de a 
da desluşiri de toate turburările ce într'adevăr s'au urmat în 
Moldova şi de măsurile ce guvernul a luat în privinţa aceasta. 
Guvernul a fost cel dintâiu care a arătat sentimentele sale în 
favoarea Unirii şi cu cea mai mare bucurie a zis că nimeni 
să nu cuteze a dezuni ceeace Dumnezeu a unit. Să nu cre- 
deţi, domnilor, că el a rostit aceste numai din buze, iar nu 
şi din inimă, ca să-şi capete popularitate, căci ştiţi că el a 
jertfit-o de multe ori, când a fost vorba de interesele ţării. 
Prima noastră preocupaţiune a fost, domnilor, de a da Mol- 
dovei tot ce-i trebuie, ca să fie organizată astfel, încât nu 
numai laşii, dar toate mădulările ţării să simţă uşurinţă, pentrucă 
ea face jertfe mari pentru cauza comună, de cari trebuie să 
ținem socoteală. Deaceea am şi făcut în comitet un proiect 
relativ la aceste îmbunătăţiri ale Moldovei, care are să vă vie 
peste curând. Guvernul mai are în dorinţa sa încă alte multe 
proiecte, pe cari vi le va supune unul după altul, pe cât le 
va socoti de o trebuinţă mai urgentă în îmbunătăţirea stării 
Moldovei. Ştiţi însă că timpul e scurt, că el mărgineşte do- 
rinţele noastre, căci lucrările materiale nu se pot săvârşi cu 
înlesnirea cu care vin ideile. A venit vorba de Curtea de ca- 
saţiune unde să fie; s'a zis că ministerul, cerând creditul de 
2.000 galbeni pentru instalarea acestei Curți, a prejudecat lu- 

crul, Guvernul însă nu a prejudecat lucrul dela sine, ci s'a 
luat după poziţiunea ţării. El a văzut că laşii se află la o 
margine extremă a ţării noastre, şi, instalând Curtea de ca- 
saţiune acolo, s'ar fi folosit numai o mică parte a ţării, pe 
când cealaltă parte ar rămâneă departe de acest corp. Aşă 
dar ministerul şi-a zis că, atât după Convenţiune, cât şi după 
pozițiunea geografică, Curtea de casaţiune trebuie să fie în 
Bucureşti. Dar cu aceasta ministerul nu vine să puie o ba- 
rieră şi să zică că această Curte negreşit să fie în Bucureşti 
quand même, spargă-se chiar Unirea, care e cheia bolţii edi- 
ficiului nostru politic, Nu, domnilor. Ministerul nu vine să vă 
tăgăduească că el se află, după cum a arătat d-l Casimir, 
călătorind pe o mare furtunoasă ; dar mai adaug că aceă mare 
îi este şi necunoscută, Deaceea ministerul, mai înainte de a vă 
propune unde să fie, vă cere ca d-voastră să fiți cârmacii lui 
şi să-l luminaţi dacă această cerere corespunde cu trebuinţele 
țării, spre a consolidà şi a strânge legăturile Unirii; şi când 
majoritatea Adunării va decide unde, atunci ministerul va fi 
cel dintâiu care va luă iniţiativa şi va urmă după votul Adunării. 

Dar oare nu s'ar puteă, domnilor, ca, fără ştirea onorabi- 
lelor persoane cari au făcut propunerea de astăzi, această 
ideie să fie pornită dela o grupă de separatişti, cari, tocmai 
prin această aşezare a Curţii de casaţiune în laşi, să voească 
a aduce o răceală între noi? Ştiu că în laşi au fost acele 
agitaţiuni, de cari ne-a vorbit d-l Kogălniceanu; dar le-am 
atribuit mai mult la o mişcare de sentiment, decât la un spirit 
de intrigă, şi deaceea am căutat să împăcăm lucrurile, căci 
numai printr'o cumpănire dreaptă a intereselor vom consolidă 
Unirea, care este cel mai mare interes de vieaţă al țării 
noastre, şi pentru care noi ne vom sbrobi de o mie de ori 
mai înainte de a o lăsă să fie atinsă de cinevă! (Aplause). 

LX. 


RĂSPUNS UNUI ATAC AL LUI KOGALNICEANU LA 
ADRESA GUVERNULUI. 


Şedinţa dela 20 Martie 1862. — (Supliment la Monitorul oficial, 
No. 13). 


Kogălniceanu propune ca Adunarea să invite pe miniştri a luă urmă- 
toarele dispoziţiuni : f 

1. Numele ţării să fie de aci înainte România, în loc de Principatele- 
Unite ; 

2. Să se reguleze într'un chip definitiv şi unic colorile, drapelul şi marca 
României; 

3. Monitoarele din laşi şi din Bucureşti să se întrunească într'o singură 
foaie oficială: Monitorul României ; 

4, Să se ridice grănicerii şi jandarmii depe desființatele fruntarii din 
lăuntrul României ; 

5. Proiectele de legi menite a organiză România să aibă de scop nu 
despărţirea, ci întrunirea tuturor părţilor principatului, cu alte cuvinte pe 
de o parte concentrarea în Bucureşti a direcţiunii superioare şi unice a 
trebilor publice ale ţării, iar pe de alta descentralizarea administraţiei, 
astfel încât interesele locale să-şi poată găsi îndestularea înaintea instan- 
telor locale; 

6. De îndată så se desființeze directoratul ministerului de Externe din 
Jaşi, pentruca, cel puţin in fața streinilor, să avem un singur guvern. 

Subscris: Kogălniceanu. Susţin această propunere: C. A. Rosetti, 1, 
Brătianu, Arghiropolu, Grigorescu, Budişteanu, Culoglu, Miculescu, 
Petrescu, Ant. Arion, A. C. Golescu. 


ION GHICA, preşedintele Adunării, întreabă pe Kogălniceanu dacă face 
o interpelare sau o propunere, care este subscrisă de zece deputaţi. 


B. KATARGIU zice că acesta este un act de acuzare contra minis- 
terului şi că voeşte să răspunză îndată. 


ION -GHICA, președintele Adunării, citeşte art. 69 din regulament, care 
zice că orice propunere, dupăce se citeşte, se trimite fără discuţiune prea- 
labilă la secţiuni, şi declară că, după regulament, nu poate da cuvântul 
nimănui în fondul chestiunii. 


B, KATARGIU. — Cer cuvântul ca ministru. 


Preşedintele zice că nu poate vorbi în fondul chestiunii nici ca ministru; 


iar B. Katargiu răspunde că întreabă Camera dacă îi dă voie să vorbească. 
Şedinţa devine foarte sgomotoasă. 

B. KATARGIU. — Şi ca deputat — şi mai înainte de toate ca 
deputat — şi ca ministru, viu să rog pe Adunare să hotă- 
rască cari sunt drepturile Camerei şi cari sunt şi drepturile 
miniştrilor. 


B. KATARGIU, președintele consiliului, (venind la tribună). 
Domnilor, Ştiţi că am obiceiul de a mă sui foarte rar da 
această tribună. In acest moment însă am simțit trebuința mai 
mult decât oricând de a mă aşeză în faţa naţiunii. Nu voiu 
vorbi de incidentul ivit adineauri, ci de un act de acuzare 
făcut ministerului, căci cum vom puteă califică altfel un act 
în care ministerul se acuză că nu-şi împlineşte cele mai dintâi 
datorii ale poziţiei sale, că întreţine dezunirea, că trădează ţara 
şi că voeşte a şterge până şi chiar numele de Român? ŞI 
această acuzare mi se face mie, domnilor, mie care de 20 de 
ani cu mari sacrificii am servit ţara; căci în adevăr eră un 
sacrificiu a servi pe acele timpuri, cheltuindu-mi starea pe 
atunci, pe când alţii şi-o făceau, şi servesc şi azi, cheltuindu-mi 
rămăşiţele sănătăţii mele. Să mi se zică că trădez ţara, mie, 
care am zis aici: «totul pentru ţară şi nimic pentru noi?» Să 
mi se zică că sfâşiiu Unirea, mie care am zis: «ceeace.Dumnezeu 
a unit, nimeni să nu îndrăznească a mai dezunil» Sunt dar 
eu un şarlatan, un trădător, şi ceeace zic le am numai pe 
buze, iar nu şi în inimă? Socotesc că am dattotdeauna do- 
vadă că, în faptele mele, am avut curaj şi nu m'am servit 
niciodată de şarlatanism. E vorba acum de curaj? De e de 
cel material, n'am nevoie a vi-l arătă acum, ci atunci când se 
va ivi trebuinţa. Cât pentru curajul moral, parlamentar, so- 
cotesc că am dat destulă dovadă, în curs de 20 de ani, că n'am 
plecat niciodată capul înaintea adversarilor mei, ci m'am nritat 
drept în 'faţă-le. Ca om politic însă, curajul meu se mărginește 
în interesele ţării mele, în înţelepciunea ce reclamă poziţia ei. 
Imi iubesc ţara prea mult, ca să nu mă grăbesc să fac greşeli 
de acelea, cari să o târască în prăpastie. Mai bine voiu trece 
eu de om mic, slab, decât a-mi periclită ţara printr'o impr- 
denţă neiertată de starea de faţă. Socotesc că numai acest 
cuvânt e destul ca să mă înţeleagă d-l Kogălniceanu. D-nealui 

ne vorbeşte de peceţi, de drapele şi de decrete. Peceţile se 
fac. Pentru drapel ştiţi bine că d-l ministru de răsboiu a luat 
măsuri în privinţa aceasta mai înainte încă de a se fi gândit 
d-l Kogălniceanu să ne-o ceară. Dar cât pentru decrete, d-lor, 
în adevăr decrete nu am făcut, căci noi voim să fim un mi- 
nister constituţional, liberal, iar nu dictatorial. Fiţi siguri, d-lor, 
că pe cât timp va fi un suflet în acest piept, vor ieşi tot- 
deauua aceste vorbe, cari pornesc din fundul inimii. Noi 
nu venim aci a face paradă de vorbe, a vă spune de zilele 
şi nopțile ce le sacrificăm pentru ţară. Aceasta o cunoaşte ţara, 
şi va veni timpul a o cunoaşte şi mai bine, atunci poate când 
noi nu vom mai fi. Ceeace am a vă zice e să vă întreb de 
aveţi sau nu încredere în acest minister? Dacă aveţi, lăsaţi-l 
să lucreze, căci ţara are trebuință de o mulţime de lucrări; 
lăsaţi-l să facă ce socoteşte de cuvinţă. Cât pentru d-l Ko- 
gălniceanu, îmi pare foarte rău că d-lui critică, acuză minis- 
terul că n'a făcut nimic. Când e vorba de a critică, e lesne 
de a pătrunde în câtevă minute cele mai mici detaliuri, e lesne 
a zice ca guvernul în câtevă ore să facă totul. Dar când e 
vorba de faptă, atunci e cu totul altcevă. D-l Kogălniceanu a 
fost ministru şi poate că d-nealui va fi găsit mijlocul ca gândirile 
d-nealui, vainţele d-nealui să le trausforme pe clipă în fapte, în 
lucruri pipăite, aşă precum fotografia reproduce în câtevă se- 
cunde o mulţime de obiecte. Noi însă nu posedăm un ase- 
menea mijloc, nu putem merge cu o astfel de repeziciune, 
şi apoi, deosebit de aceasta, voim ca tot ce facem să fie știut 
şi primit de Cameră. Dacă d-l Kogălniceanu a avut aceă pu- 
tere misterioasă de care noi nu putem dispune, dacă d-sa a 
avut aceă vrednicie, acel dar, ca toate ideile, toate cugetările 
d-nealui să le transforme pe clipă în fapte, atunci vie d-sa a 
luă locul acesta, şi de-şi va împlini făgăduinţa, vă jur că eu 
voi fi cel dintâiu a-l declară de semi-zeu; iar de nu, atunci, cu 
acuzarea d-nealui în mână, voi fi eu cel dintâiu a-l acuză, pentru. 
că a venit să ceară altora lucruri pe cari nu le poate pune 
în execuţiune. 

LXI. 
O LEGE A PRESEI. (AL Il-lea discurs). 
Şedinţa dela 20 Martie 1862 — (Supliment la Monitorul ojicial, 
No. 26). 
Se trece la discuțiunea asupra legii de presă. 
PRINCIPELE DIMITRIE GHICA declară că d-sa primeşte în principiu juriul 
în materie de presă; dar susține că acum când sunt la ordinea zilei ches- 


tiuni aşă de însemnate ca aceea a proprietății, o asemenea instituție nu 
ar fi oportună. 


|. BRĂTIANU, într'un discurs foarte lung, arată că legea cerută de gu- 
vern este draconică şi că pune libertatea presei la dispoziţia agenţilor 
guvernului. Această lege, zice d-sa, va sugrumă orice protestara contra 
celor mai mici agenţi ai administraţiei. 

B. KATARGIU, președintele consiliului. — Dacă aş fi fost un 
strein şi aş fi venit în mijlocul discursului d-lui Brătianu, fără 
să fi auzit această discuţiune, mi-aş fi închipuit că d-nealui se 
află în luptă contra unei tendinţe ce s'ar fi văzut în Cameră 
de a se pune un căluş asupra gurilor, de a se împiedică 
dreptul de a vorbi şi de a scrie, de a se sugrumă în fine 
toate libertăţile, sub un guvern despotic şi arbitrar. Dar oare 
legea de care e vorba aci este o lege aşă de sălbatic apăsă- 
toare? En nu o cred mai deosebită decât aceea a altor na- 
țiuni mult mai mari decât a noastră şi cari se bucură de se- 
culi de binefacerile civilizaţiunii. Mi se va răspunde că trebuie 
juriul, fiindcă nu avem acei judecători inamovibili la Curtea 
de casaţiune, unde trebuie a se judecă procesele de presă? 
Eu, domnilor, vă întreb de trebuie să avem o lege de presă 
sau nu? Nu intru în amănuntele licenţei la dare s'a dedat 
presa de trei ani. Principele Dimitrie Ghica a desvălit-o destul 
în goliciunea ei cea hidoasă, şi dacă am adună toate cele ce 
s'au scris şi s'au publicat în cursul acestor trei ani, am face 
o colecţiune care să sperie şi pe revoluționarii dela 1793, ar 
speriă pe însuşi redactarul lui Per2-Duchesne 1). Când se scrie, 


1) Cel mai cinic dintre ziarele revoluţiunii. dupăce căzuse sub direc- 
ţiunea lui Hébert. Contra acestuia apăruse alt ziar, intitulat La Mere Du- 
chesne, inspirat de sentimente contra-revoluţionare. 

domnilor, când se publică: «sparge şi vei intrà», este tot una 
ca şi cum s'ar zice: «sparge și vei fură». Aceasta e o de- 
viză de tâlhari. S'a mai vorbit de presă că ea este chemată 
a răspândi lumina. Dar sunt, domnilor, două feluri de lumini. 
Este lumina care vine din cer, lumina adevărată ; dar este o 
lumină sinistră, o lumină a iadului. Este o lumină de sus 
care luminează, dă vieaţă, şi o lumină de jos, care întunecă, 
omoară. Astfel a fost lumina ce a răspândit presa până acum, 
lumină care întunecă, lumină infernală, care a sădit germini 
pernicioşi prin vinele şi sângele junimii, lumină care a inoculat 
veninul chiar în copiii din şcoale. Asemenea lumină este bună 
numai pentru antropofagi, iar nu pentru oamenii cari voesc 
educaţiunea şi moralizarea semenilor lor. Cu asemenea lu- 
mină am face din ţara noastră un cuib de revoluționarii cei 
mai sălbatici, cari n'ar mai respectă nici lege, nici guvern, 
nici ţară, nici familie, nici bătrân, nici tânăr, nici maică, nici 
fiică, nici Dumnezeire, şi cari, cum a zis principele Ghica, 
ar merge să batjocorească până şi cenuşa mormintelor. Vom 
întrebă pe d-l Brătianu, noi cari am ridicat ordonanța asupra 
presei, 1) de ce n'a ridicat-o d-lui în timpul ministerului său ? 
Noi am desfiinţat-o, pentrucă iubim cu sinceritate libertăţile țării 
noastre. Dar care a fost oare efectul ce experienţa ne-a dove- 
dit ? Care a fost răsplata ce am avut? In loc de recunoştinţă, 
am primit injurii şi calomnii; de a doua zi, am fost atacați 
în tot ce avem mai sfânt. Dar tina ce au voit să ne asvârle 
în faţă a căzut chiar pe obrajii celor ce ne-o aruncau. 


1) Dată de ministerul N, Creţulescu. Vezi Monitorul Oficial, al Tarii 
Române din 1859 Octomvre 4. La 25 Septemvre acelaş an, acest minister 
a suspendat ziarele Românul şi Nikipercea, 

LXI 
O LEGE A PRESEI. (At II-lea discurs). 


Şedinţa dela 21 Martie 1862. — (Supliment la Monitor, 
No. 16). 


La ordinea zilei se allă continuarea desbaterii asupra legii de presă. 

După o discuţiune lungă şi animată asupra acestui subiect, B. Katargiu 
cere cuvântul. 

B. KATARGIU, preşedintele consiliului. — Domnilor, nu viu 
să cer cea mai mică restricţiune a discuţinnii. Socotesc că e 
de prisos a vă aduce aminte că sunt trei zile de când se 
urmează această discuţiune fără vreun rezultat. Socotesc că 
e de prisos asemenea a vă aduce ceeace am zis în şedinţa 
trecută, că avem trebuință de multe lucrări, că avem a or- 
ganiză ţara dar că stăm pe loc şi s'ar puteă socoti cu drept 
cuvânt că este un parti pris de a împiedică mersul nostru, 
de a nu face legi, ca că se poată zice într'o zi: «Guvernul 
nu face nimic, Camera nu face nimic.» Domnilor, viu să fac 
apel la patriotismul dv. şi vă rog a lăsă la o parte discuţiunile 
fără folos, să ne punem a face legi, legi de organizare; căci 
suntem într'o poziţiune, în care am atras asupră-ne privirile 
Europei; într'o poziţiune de încercare, când trebuie să facem 
pe cei ce ne privesc să crează că am meritat ceeace ne-au 
dat Ni s'a imputat că noi nu facem nimic, că ținem iucrurile 
în statu quo. Insă, ca să facem cevă, ca să începem orga- 
nizarea, ne trebuie legi; căci altfel, a face dela noi, ar fi a 
cădeă în arbitrar şi cu drept cuvânt atunci am puteă fi traşi 
la răspundere. Deaceea fac apel la Cameră, ca să vază dacă 
Ministrul e cauza de nu se face nimic, cauza de nu se orga- 
nizează ţara. De ar fi alt Minister, poate că ar face prin ordo- 
nanţe ceeace noi voim a face prin legi. Insă noi, d-lor, precum 
vam promis că pe cât timp acest Minister va ocupă aceste 
bănci, mai bine se va lăsă a fi sdrobit el, decât a compro- 
mite chestiunea cea mare, chestiunea vitală a Românilor, 
Unirea, tot asemenenea vine a vă declară acum că preferă 
a fi sdrobit el, decât a întrebuință mijloace dictatoriale în 
locul celor constituţionale. D-lor, Ministerul ca şi dv. toţi, voeşte 

lumina presei; însă, precum v'am zis, lumina ce răspândeşte 
presa astăzi nu e lumina soarelui, ci lumina care vine din 
morminte, din infern. Deaceea trebuie să facem o lege care 
să înfrâneze licenţa şi să puie capăt desfrâului, calomniilor, 
infamiilor răspândite de licenţa presei, asigurând libertatea 
(semne de aprobare şi aplause în partea dreaptă). Vă rog, 
d-lor, încălziţi-vă inimile de Român, înflăcăraţi-vă inimile de 
patriotism, desbrăcaţi-vă de patimi; nu mai veniţi a cere cu- 
vântul pentru chestiuni personale, lăsaţi la o parte persoana 
d-voastră şi ocupaţi-vă de persoana cea mai mare, de Patrie; 
faceţi pentru Patrie toate câte ea are nevoie, organizaţi-o în- 
tăriţi-o, faceţi ca pretutindenea să respire ordinea şi siguranţa; 
arătaţi-o Europei în această stare şi atunci veţi aveă dreptul 
de a cere să i se dea numele cel frumos, numele cel mare 
ce solicită cu atâta căldură d-l Kogălniceanu 1). 


Se pune la vot închiderea discuţiunii şi se primeşte. 
Preşedintele. — Pun la vot luarea în considerare a proiectului. 


In şedinţa viitoare dela 23 Martie, legea asupra presei din Moldova se 
primeşte ca lege a ţării cu o majoritate de 55 bile contra 42. 


LXIII. 
IN CHESTIUNEA SĂRII 
Şedinţa dela 23 Martie 1862. — (Supliment la Monitor, 
No. 79). 


|. BRĂTIANU, raportorul comitetului delegaților, citeşte raportul asupra 
propunerii lui M. Kogălniceanu în chestiunea sării. 

B. KATARGIU, președinte consiliului. — Domnilor, nu m'am 
mirat nicicum de a vedeà şi în această împrejurare un nou 
act de acuzare, o nouă macedoniană ?) în contra guvernului; 
dar cel puţin de astă dată am văzut adunate în această acu- 
zare mai multe ministere şi ne rămâne să facem o nouă 
notare de acele guverne. Aceasta e asupra preambulului, 


1) Numele de România. 
2) Aluziune la faimoasele discursuri ale lui Demostenes contra lui 
Filip, regele Macedoniei, De regulă se zice filipică, în loc de macedoniană. 


Barbu Katargiu, — Discursuri, 21 

asupra formei. Apoi e şi chestiunea punerii în lucrare a legii, 
asupra căreia s'a făcut acel raport în care se vorbeşte de 
călcare de lege şi altele şi cari cuvinte, ca şi cele de patrie, 
de libertate, au ajuns a fi numai nişte sunete ce nu pot face 
nici o impresiune ; şi cum zice Principele Sturza, ne-am hârşit 
cu asemenea vorbe. 

Să viu acum la chestiune. 

Aş fi voit să urmez pe d-l raportor din cuvânt în cuvânt 
şi să-i răspunz la toate; dar să-mi ierte d-lui puţina inteli- 
genţă şi conştiinţă ce am de acele teorii economice, ce d-sa 
ne-a expus şi pe cari eu nu le ştiu. Domnilor, când e vorba 
de monopol, e de monopol; şi când e vorba de concurenţă, 
e de concurenţă; şi în raportul acesta a fost o amestecătură 
aşă de încurcată, încât eu nu am înţeles nimic şi ceeace voiu 
răspunde, voiu răspunde dela mine. 

Am avut onoare a mai spune şi într'una din şedinţele tre- 
cute ca guvernul să vânză pe seama Statului sarea şi să nu 
mai vânză ca până acum monopolul altora, căci atunci s'ar 
despuiă Statul de un drept al său. Camera a zis guvernului: 
«tu eşti monopolistul, pe seamă-ţi vei face vânzarea.» Însă 
cum trebuie să se facă aceă vânzare? Desigur că nu cu ocaua, 
nu cu dramul, căci atunci guvernul trebuie să aibă un control 
nu numai asupra impiegaţilor, ci să vază şi pe cumpărător 
să nu fie tot acelaş. Ce erà dar de făcut? Guvernul a trebuit 
să vază de cam câtă sumă poate scoate la marginile Turciei, 
ceeace a şi făcut. Şi aşă cercetând, a găsit că din negligenţa 
ce de doi ani guvernele precedente au avut, nu se pot 
scoate decât 15 milioane. Ceeace a şi zis guvernul, că cu 15 
milioane se poate legă, dar cu mai multe nu. Guvernul a zis: 
«veniţi, cumpărătorilor, din patru puncte cardinale şi cumpă- 
rai sare». lată ce a zis guvernul. Dacă nu s'au făcut publicări 
prin Anglia şi prin spania, este că acestea erau în zadar 
căci negreşit nu eră să vie nimeni din aceste ţări să ia sare 
dela noi. Dar s'au făcut publicări în Turcia, unde din neno- 
rocire au râs de noi. Guvernul dar a făcut tut ce i-a stat 

prin putință ca să se pue în poziţiune de a vinde sarea şi 
tot deodată de a nu ieşi din lege. 

Vie cumpărătorul să mai ia şi ale 14 milioane şi îi vom 
da. Mişa, domnilor, este şi pentru mine un cauchemar; dar 
el, cum am mai zis, se poate prezentă pe toate formele, când 
cu barbă, când fără barbă, când cu părul vâlvoiu etc. Apoi 
ceeace nu ştiţi d-v. este că sunt şi alţi muşterii: a venit şi 
d-l N. Băleanu şi a depus 300.000 sfanţi cauţiune pentru ca 
să fie concurent. 

Să răspunz acum la cele zise de d-l raportor despre un 
împiegat dela Giurgiu că ar fi fost cumpărători mai mulţi, 
de eră mai multă sare şi că s'ar fi vândut şi 400 milioane 
de ocale. Ei, domnilor şi noi ne-am fi mulțumit să găsim 
mai mulţi cumpărători; dar îmi pare că vam mai spus ce 
fel de muşterii am avut. Se mai zice că de ce nu s'a tran- 
sportat mai multă sare la punctele despre Dunăre? Nu mă 
mir de ignoranţa d-lui raportor în aceasta. D-lui n'a fost 
decât o lună la guvern şi nu ştie că sarea nu se cară iarna, 
ci vara. Câtăţimile cari sunt rămase dela puncturi sunt de an 
şi oamenii o aduc încet-încet, când se pot înlesni. Prin urmare 
acest argument îşi aveă răspunsul dela sine. 

Rămâne să răspunz acum asupra sării străine, ce ne-ar 
face concurenţă şi care se predinde că s'ar vinde cu 6 şi 7 
lei. Dar providenţa a vrut să nu se aducă de aceă sare, căci 
altfel cine ar fi venit să plătească mai mult pentru sarea 
noastră? Şi dacă ar fi aşă, eu aş povăţui să se strice toate 
puncturile depe Dunăre şi să se astupe ocnele. Conchid dar 
şi zic că tot raportul nu este decât o şiretenie de vorbe, un 
rechizitoriu de acuzări fără nici un temeiu şi prin urmare 
guvernul n'a călcat nicidecum legea; el a făcut tot ce eră 
posibil, ca să nu se păgubeacă fiscul. Mai zic iar că dacă Adu- 
narea socotiă de atribuţiunile sale dea intră în drepturile 
guvernului, noi deşi am aveă dreptul să protestăm, nu o vorn 
face. Dar atunci responsabihtatea nu ne va privi pe noi. Noi 
am făcut ceeace trebuiă. Aveam 15 milioane de ocale şi nu le 
puteam duce decât până la margine, căci dacă am trece-o 

în Turcia, ar trebui să o dăm pe datorie şi aceasta nu ar fi 
nicidecum în interesul Statului. Dacă adunarea voeşte să o 
facem, mare decât să zică; însă atunci nu va mai fi răspun- 
derea pe seama noastră. 


I. BRĂTIANU zice că d-sa prin raportul său n'a acuzat Ministerul, ci 
numai a observat că cei ce cumpărau dreptul dea vinde sare au abuzat 
de dânsul, fiindcă îl aveau numai de 5-6 ani şi căufau să o vânză cu 
preţuri foarte însemnate, fără să se îngrijească că jicnesc viitorul salinelor 
României. De aci a rezultat că pentru toate trebuinţele secundare, cari 
nu sunt pentru hrana omului, cumpărătorii s'au dus şi au bătut la porţile 
altor ţări, a căror sare eră de o calitate inferioară, dar mai ieftină şi ne- 
au făcut o concurenţă pentru o parte din sarea trebuincioasă consuma” 
torilor din Turcia. D-sa este de părere ca Statul să vânză dreptul de 
exportarea sării unei societăţi care să o exploateze pe un timp mai în- 
delungat, cum se face în Franţa, 30—40 — 50 de ani. Atunci antrepre- 
norii vor da Statului un preţ însemnat, ca să asigure viitorul salinelor 
noastre. Oratorul vorbeşte apoi asupra măsurilor luate pentru vinderea 
sării şi arată greşelile ce guvernul ar fi comis, după părerea d-sale, în 
această privinţă. 


B. KATARGIU, preşedintele consiliului. — Daţi-mi voie să vor- 
besc, d-lor. Am văzut cu mirare că sa mai sculat d-l Bră- 
tianu să vorbească de monopol, când socotiam că expresiu- 
nea de monopol nu mai poate fi întrebuințată, după deslu- 
şirile ce am dat. 

D-l Brătianu a susţinut că s'a vândut cu monopol, tot ce s'a 
vândut în trecut. Nu, d-lor; nu s'a vândut la nimeni cu mo- 
nopol şi nici că s'a vândut alt drept, decât acela ce guvernul 
ştie prea bine că îl are în anul acesta. Ce a zis gúvernul? 
“Guvernul a zis că vinde 15 milioane ocâ de sare, pentrucă 
a socotit că o să poată scoate 15 milioane în anul acesta şi 
a chemat pe cumpărători din patru puncte cardinale, spre a 
cumpără la licitaţie acele 15 milioane ce guvernul crede că 
se pot scoate. Atât şi numai atât a zis guvernul. Dar de 
geaba le tot spunem, le tot tălmăcim, căci venim tot la ace- 
leaşi rezultate. Cunoaşteţi greutăţile drumurilor ; şi dacă gu- 
vernul nu va scoate sare, nimeni altul nu o poate scoate. 

Aşă dar guvernul ce-a zis? 

«Veniţi negustorilor din 4 puncte cardinale şi cumpăraţi 15 
milioane ocă de sare». El erâ îngrijit cum să facă această 
transacţie, ca să iasă din strâmtoare. Monopol se chiamă 
aceasta, d-lor? 

Venit-au neguţătorii să zică: «cumpărăm 15 milioane oca 
de sare» şi nu li s'a dat? Guvernul primeşte pe orice cumpă- 
rător. Se înţelege însă că, de va veni vreunul ga să cumpere 
un milion, guvernul va preferi pe cel ce va cere 15 milioane, 
chiar de ar cere să nu mai vindem altuia; dar nu ne-o cere. 
D-1 Brătianu însă citeşte numai începutul condiţiunilor şi zice 
că legea aceasta nu e destul de explicată până unde o să 
mergem, adică dacă va veni cinevă să ceară 10 mii de ocâ 
sau mai puţin, îi vom da sau nu? 

Ei bine d-lor, vom veni la anul şi vom face o lege expli- 
cativă de exportaţi şi vom zice să se vânză până la 3 ocă 
şi chiar până la 1/, ocă. 

D-lui zice că e o mulţime de sare dincolo. Apoi vedeţi 
că n'are nici puţină logică. Dacă e mulţime de sare dincolo 
şi noi găsim atâtea greutăţi ca să vindem acele 15 milioane, 
apoi cum gândiţi că o să găsim alţii, cari să vie să mai ceară 
în urmă mai multă? 

Ne-a zis pe urmă să mergem prin Euglitera şi Ispania ca 
să o vindem.... 


IL BRĂTIANU. Cer cuvântul. 


B. KATARGIU (continuând), pentrucă în Turcia e sare streină, 
care se vinde cu 6— 7 lei. Apoi dacă vom duce-o acolo, va 
trebui să ne coste 25 — 30 sfanţi suta şi atunci ce fel de con- 
curenţă o să mai facem? 

Vedeţi dar, d-lor, că nu e nimic mai mult decât un şa- 
rivari de vorbe, vorbe de monopoluri, vorbe de concurenţă etc. 

D-lui a zis că Guvernul nu i-a trimis toate documentele 
până la cea din urmă zi. Dar d-lui ar fi trebuit să vază, în 
ceeace a făcut Guvernul, o condescendenţă mult mai mare 
decât ceeace trebuiă să facă; căci a trimis documentele pe 
mai mulţi ani din urmă, casă poată face o comparaţie, când 

Guvernul puteă să i le refuze, fiindcă Adunarea nu se pro- 
nunţase că trebuie să trimeaţă documentele. Apoi d-l Brătianu 
mai pretinde că de ce nui s'a trimis şi cutare depeşă şi cu- 
tare document. Dar Guvernul trebuiă să ia o măsură, pen- 
trucă cunoşteă istoria lui Bastache, şi nu eră dator să dea 
explicaţiuni şi pentru ce n'a făcut, ci numai pentru ceeace a 
zis, iar nu şi pentru ceeace nu s'a zis. D-sa ne întreabă: de 
ce nai mai făcut şi cutare lucru, de ce mai mai rostit şi cu- 
tare cuvinte? Aceasta n'o înţeleg, căci atunci nu trebuie să 
mai ceară Guvern constituţional, ci trebuie să ceară un co- 
mitet de salute publică, care să guverneze deadreptul, iar nu 
împreună cu Camera. 


LXIV. 


CHESTIUNEA DRUMURILOR DE FIER. 


Sedinfa dela 28 Martie 1862. — (Supliment la Monitor, 
No. 87). 


B. KATARGIU, presedintele consiliului. — Domnilor, Tăcerea 
Ministerului până acum poate fi interpretată rău. D-nul Ma- 
nolaki Costaki a făcut ieri o observare, numind această tăcere : 
«impasibilitate». Nu e, domnilor, impasibilitate din partea noa- 
siră ; ci pacienţa ce trebuiă să aibă Ministerul, ca să asculte 
desbaterile unei chestiuni importante, serioase, ca aceea care 
ne ocupă acum; unei chestiuni pe care o găşisem angajată 
de Guvernul separatist al Moldovei, şi noi, având în vedere 
interesul vital ce se leagă de această chestiune, privind şi lu- 
crurile din punctul de vedere general, am socotit de a noastră 
datorie să o prezentăm Camerei, fără a intră în amănuntele 
lucrării. Nu e dar impasibilitate, ci o trebuinţă ca chiar Mi- 
nisterul să se lumineze din desbaterea chestiunii şi să vază dacă 
amănuntele pot lovi chestiunea principală. După cele ce s'au 
vorbit, după cele exprimate cu atâta ştiinţă de Principele Sturza 
şi de d-l |. Ghica, nu-mi rămâne a vorbi nimic de chestiunile 
tehnice. Imi rămâne numai a adăugi cevă care priveşte pe 


DISCURSURI 327 


Minister din punctul de vedere general. Ministerul s'a întrebat : 
avem sau nu trebuinţă de un început, într'o lucrare aşă de 
importantă care atrage după sine toate interesele cele mari 
ale ţării ? 

S'a mai întrebat: oare nu trebuie să ţinem seamă de acest 
început, care ştiţi că în toată lumea e foarte greu, şi mai cu 
seamă la noi cari avem trebuinţi de atâtea? In adevăr, pre- 
țul s'a părut mare şi Ministerului; !) dar el şi-a zis: «acei 
cari cei dintâi au curajul să facă întreprinderi aşă de mari, 
nu trebuie să caute avantaje numai în acele sacrificii imme- 
diate ; ei trebuie să aibă în vedere recompensele indirecte, 
de cari a vorbit Principele Sturza, şi acele foloase, cari au 
să vie, ca să recompenseze pe toţi de aceste sacrificii. Acele 
foloase ce vom trage din căile fierate, vor fi poate de 1Osau 
de 100 de ori mai mari decât suma ce ni se cere astăzi 
pentru construirea lor sau pentru cauţiunea dobânzii». Aceasta 
a făcut pe Minister să închiză ochii asupra detaliurilor, ca 
să deschiză ţării noastre poarta aceasta, care este cea mai 
mare a civilizaţiei noastre, atât materiale, cât şi morale. 
Aceasta a făcut pe Guvern să închiză ochii. Dar nu socotiți 
că, pentru orice concesiune ce s'ar mai prezentă, vom luă pe 
aceasta de bază. Oare n'ar fi pentru noi, precum a zis d-l 
l. Ghica, o îndrăzneală prea mare sau chiar o imprudenţă să 
respingem capitalurile streinilor ? Oarg ţara noastră e singura 
legătură a Occidentului cu Orientul, ca să facă pe streini să-şi 
verse capitalurile aci, fără să vază vreun avantaj? Şi n'ar 
puteă ei oare să croească aceă legătură pe la stânga sau la 
dreapta României? Şi noi să rămânem tot în starea de bar- 
barie, de sălbătăciune în care ne aflăm, să ne mai târîm încă 
mult timp în cărucioarele de poştă pe noroiu şi pulbere şi 
să ducem la porturi productele noastre cu carele frânte, cu 
boii schilodiţi de astăzi, şi să nu voim să scăpăm odată de aceste 
lucruri, cari sunt sigiliul barbariei ? Aceasta ne-a fost temerea, 
ca nu cumvă Europa, care a voit să ne dea primul mijloc 


1) Se cereau 181.000 lei nói de chilometru. 

de reînviere — pentrucă drumurile sunt întocmai ca arterele, 
cari fac să circule sângele într'un corp — aceasta ne-a fost 
temerea ca nu cumvă Europa să treacă pe lângă noi prin 
Orşova în ţara turcească sau pe la Bucovina, să apuce pe la 
hotarele Rusiei la Marea Neagră, şi noi să oftăm că n'am 
ştiut să profităm de o ocaziune cear aduce atâta folos ţării 
noastre. Aceasta trebuie s'o avem în vedere, iar nu temerea 
de sărăcie, chiar de ar fi; căci aceasta s'ar repară prin im- 
portanţa cea mare ce se va da proprietăţilor şi prin urmare 
prin creşterea veniturilor Statului. Mai aveam să adaug că o 
mulţime de streini, cu această ocaziune, vor veni în țara noastră 
cu meseriile lor, ca să se facă instructorii ţăranilor noştri, să 
le aducă acele idei, pe cari azi, când le vorbeşte cinevă de 
ele, le socotesc de basme. 


LXV. 


RĂSPUNS LA INTERPELAREA LUI C. GRĂDIŞTEANU ÎN 
CHESTIUNEA ORAŞELOR FOCŞANI ŞI R.-SĂRAT. 


Şedinţa dela 30 Martie 1862. — (Supliment la Monitor No. 91). 


In şedinţa dela 26 Martie, C. Grădişteanu adresase o interpelare Mi- 
nistrului de interne asupra hotaririi de a se ridică autorităţile adminis- 
trative şi judecătoreşti din Focşani şi a îi strămutate în Râmnicul-Sărat, 
care trebuiă să devie capitală a judeţului Râmnic, pe când Focşanii aveau 
să rămâie capitala judeţului Putna. D-sa întreabă dacă este adevărat că 
se va mai păstră dualismul poliţiei şi al municipalităţii în Focşani. 

Ministrul a declarat că va răspunde peste trei zile, 

În şedinţa dela 30 Martie, C. Grădişteanu şi-a explicat interpelarea, la 


care i-a răspuns B. Katargiu. 


B. KATARGIU, preşedintele consiliului. — V'am zis, d-nilor, 
în mai multe rânduri, că preocupaţia acestui Minister e să uni- 
fice, cât se va puteă mai bine, atât deosebitele ramuri ale 
Guvernelor separate, cât şi de a strânge legăturile dintre aceste 
două Principate. Istoricul reşedinţei ocârmuirii judeţului Râm- 
nicului-Sărat în Focşani e acesta. Din vechime, Focşanii aveau 
capitală Râmnicul; după vremi, s'a găsit de cuviinţă a se stră- 

mută la Focşani, pe hotar, adică la marginea judeţuiui, în 
prejudiciul tuturor locuitorilor districtului. Astăzi, când linia 
despărţitoare între Moldova şi Ţara Românească s'a desfiinţat, 
am socotit că acest prejudiciu trebuie să înceteze. Cu strămu- 
tarea aceasta se fac 2 lucruri : pe de o parte o unificare mai 
strânsă, pe de altă parte o înlesnire pentru locuitori, trăgând 
administraţia în centrul districtului. 

De a da Focşanii îndată sub jurisdicţiunea administratoru- 
lui din Putna, sunt consideraţii, domnilor, pe cari acum sunt 
silit a le tăceă. Guvernul însă speră că, odată ce aceste con- 
sideraţiuni vor încetă, şi cârmuirea judeţului Putna va puteă 
atunci să-şi întinză jurisdicţiunea până în marginile oraşului 
Focşani din Ţara Românească. Până atunci am socotit să nu 
rămâie Focşanii în părăsire. Deaceea am zis să fie doi po- 
liţai : unul din Râmnic şi altul din Focşani. Înfiinţarea unuia 
o iau pe seama mea, şi crez că Adunarea nu mă va deza- 
probă. Cât pentru ce se atinge de municipalitate, am zis să 
se unifice. Apoi în Focşani e şi reşedinţa unei subprefecturi. 
Vedeţi că, deocamdată, interesele materiale ale Focşanilor sunt 
asigurate. Reclamarea e dreaptă, şi la timpul princios îşi va 
află îndestularea, ca să nu aducă complicări. Am făcut aceasta 
socotind că nu facem cevă afară din lege. Ea s'a făcut în 
Consiliu ; hotărîrea s'a supus sancţiunii Domnitorului şi aşă 
am pus-o în lucrare, socotind că nu eră o lucrare de lege, 
spre a o supune Camerei. Acesta e singurul răspuns ce pot 
da. Cât pentru ce se atinge de micile interese ce au sacri- 
ficat, eu le-am răspunssă vază pe Moldoveni, cari au sacri- 
ficat pentru Unire reşedinţa Domnitorului, familii, case, şi s'ar 
păreă ciudat că din partea Focşănenilor ar fi nemulțumire. 
Aceasta e explicarea ce pot da. Rămâne acum ca Adunarea 
să hotărască dacă am făcut bine sau rău. 


330 BARRU KATARGIU 


LXVI. 


RĂSPUNS LA INTERPELAREA LUI I. C. BRĂTIANU ÎN 
CHESTIUNEA UNOR ȚĂRANI ÎNCHIŞI. 


Şedinţa dela 30 Martie 1862. — (Supliment la Monitorul oficial 
No. 91). 


I. BRĂTIANU roagă Ministerul ca ţăranii închişi în prevenție la Văcă- . 
reşti pentru evenimentul dela 24 lanuarie să fie puşi în libertate, mai ales 
că sărbătorile Paştilor se apropie, şi nu este bine ca această zi de bucu- 
rie universală pentru creştini să fie pentru aceşti nenorociţi şi pentru 
familiile lor o zi de iale şi de doliu. 

B. KATARGIU, președintele consiliului. — Cu întristare, dom- 
nilor, vă mărturisesc — crează-ne d-l I. Brătianu — că şi 
noi suferim de acele suferințe. Dar nu sunt sute de oameni 
încă închişi, cum a zis d-l I. Brătianu, căci până alaltăieri 
rămăseseră 60, şi poate până astăzi vor fi rămas şi mai pu- 
tini. Dar ştiţi, d-lor. ce va să zică a cercetă sute de oameni 
în pricini de asemenea fire, unde din interogatorii, din pro- 
cesele verbale se dă naştere la alte cercetări mai multe. Din 
aceste cercetări nu vă pot desvoltă până acm nimic; dar vă 
spuiu numai că procurorul a declarat că chestiunea a luat un 
caracter foarte grav. Cu cât oamenii sunt mai compromjşi, 
cu cât chestiunea e mai gravă, cu atât justiţia trebuie să fie 
luminată asupra instrucției, cu atât trebuie să ia măsuri mai 
îndestulătoare, căci ia o răspundere grea, osândind oameni 
inocenți, numai pe vorbele că cutare şi cutare a fost implicat. 
Aceasta a fost, d-lor, cauza întârzierii. Procurorii sunt acolo 
permanenţi, lucrând zi şi noapte, şi sperăm că mulţi se vor 
liberă ; iar cei ce vor rămâneă compromişi, D-zeu cu ei şi cu 
noi, pentrucă noi vom face tot ce vom puteă face ca oameni 
cu inimă. Dar legile sunt mai presus de noi şi trebuie să ne 
supunem lor. 

LXVII. 
ASUPRA POŞTELOR. 


Şedinţa dela 31 Martie 1862. — (Suplimeni la Monitorul oficial, 
No. 92). 


Ministerul de Finanţe anunță că a cedat contractul poştelor din Mun- 
tema pe trei ani vechilor antrep:enori. Cât pentru poştele din Moldova, 
d-sa declară că n'a putut ajunge la nici un rezultat, deoarece contracciii 
de acolo cer nişte condiţii foarte asupritoare pentru Stat şi tot pe trei 
ani, afară de contracciul drumurilor din sus de Botoşani, care a consim- 
ţit cu un galben mai jos. 


„M. KOGĂLNICEENU crede că s'ar putea găsi alţi contraccii, cari ar lăsă 
mai jos, dacă ministerul va face publicaţiile trebuincioase, ca să vie şi 
alţi concurenţi. 


Ministrul de finanțe răspunde că nu este destul timp, deoarece pentru 
licitaţie trebuie 40 de zile şi contractul poştelor expiră la 1 Mai. 

B. KATARGIU, președintele consiliului. — Domnilor, vedeţi 
dilema în care se află ministerul : pe de o parte, are un proiect 
de lege trimis de Comisia Centrală pentru căutarea poştelor, 
cu chipul cu care se arată acolo, pentru darea poştelor prin 
brevete, şi celelalte lucruri, a căror aplicaţiune negreşit pentru 
Țara Românească ar fi prea grea. Dar, în sfârşit, greu sau 
lesne, proiectul acela nu s'a votat. Pe de altă parte, ministerul, 
ale cărui ocupaţiuni le cunoaşteţi foarte bine, s'a văzut în 
neputinţă de a face altcevă decât ceeace vă spuse acum. 

Când a văzut că expiră termenul contractelor şi că 40 de 
zile trebuie numai pentru licitaţie — şi putem socoti că nu 
ar fi putut Statul ca în ziua din urmă să facă licitaţia, fiindcă 
atunci antreprenorii ar fi făcut nişte pretenţiuni şi propuneri 
neputincioase d'a se primi — ce a făcutdar? A luat cu con- 
tracciii aceă vorbă şi a ajuns la un rezultat, care vi s'a spus 
aci, după care nu numai contracciii se angajează cu un pref 
mai jos, dar lasă în beneficiul Statului portul scrisorilor şi al 
gropurilor, care poate să dea şi acela o sumă însemnată, şi 
rămâne ca să încuviințăm contractul. Cât pentru Moldova, 
vom vedeă dacă se poate să facem cevă. Acum rămâne la 
d-v, să hotăriţi dacă trebuie să avem poşte sau nu. 


332 BARBU KATARGIU 


Cât pentru ceeace se zice ca să se caute pe seama Statului, 
vă răspunz că e foarte lesne de zis, dar foarte anevoie de 
executat, căci Guvernul nu se angajează ca, în acest scurt 
termen de o lună, să cumpere cai, să înființeze poştele şi 
celelalte. 

Poziţiunea nu e făcută de noi, ci aşă am găsit-o dela alţii, 
şi contracciii, şi de şi-au căutat interesele lor, au făcut însă 
ceeace puteau face. 

Oricum, domnilor, vă rog să chibzuiţi bine, căci a se lăsă 
pe seama Statului, ar fi cu greu şi totdeodată l-ar costă poate 
mai mult decât ceeace l-a costat până acum. A 

A se da pe un an, ar fi mai bine; dar atunci o să vie 
poate contracciii cu condiţii cu totul altele şi nu ştiu dacă s'ar 
puteă face o învoială. A ajuns timpul acolo, încât crez că nu 
se mai poate face altfel decât ceeace s'a făcut, şi vă mai repet 
incă odată că răspunderea nu e a noastră: circumstanţele 
sunt cari au făcut aşă, şi d-v. sunteţi destul de înţelegători 
ca să puteţi judecă. 


LXVIII. 


INŞTIINŢARE IN CHESTIUNEA UNEI COMPANII DE DRUM DE FIER 
ŞI A UNEI BĂNCI, 


Şedinţa dela 31 Martie 1862, — (Supliment la Monitorul oficial, 
No. 92). 

La sfârşitul şedinţei, Barbu Katargiu comunică Adunării următoarele 
două noutăţi, cari sunt primite cu aplause. 

B. KATARGIU. — Mă socotesc fericit a veni să anunţ două 
lucruri, cari au să mulţumească Adunarea. Mai întâi vă anunţ — 
şi acesta va fi un răspuns mulţumitor la dorinţa d-lui På- 
cleanu 1) — că, de două zile, ni s'au înfăţişat două companii, 


1) In această şedinţă, Pâcleanu zisese: «Sunt sigur că drumurile ferate 
«vor aduce mari foloase ţării şi sunt fericit că pot votă acest proiect, şi 
«rog pe Dumnezeu ca ceeace fac azi pentru partea din Moldova să mă 
«învrednicească a face şi pentru cea din România». t 

cari cer a uni linia de fier din Transilvania cu Ţara Româ- 
nească pe la Ocnele-Mari, pe Jiu, prin Craiova spre Bucureşti 
şi până la Giurgiu. Al doilea vă anunţ pentru această zi din 
urmă, fiindcă avem a ne despărţi cu ocaziunea sărbătorilor, 
că ni s'a înfăţişat o cerere pentru concesiune de bancă, care 
ştiţi că e de cel mai mare interes şi pentru negoţ şi pentru 
Stat. Onorabila persoană care a venit să trateze această 
chestiune se află aci şi sper că la redeschiderea Camerei voiu 
aveă onoarea să vă prezint un proiect. 


După aceasta se citeşte în întregul ei legea votată pentru construirea 
unui drum de fier pe valea Siretului, dela Galaţi până la hotarul de Nord- 
Vest al Moldovei, unde se va împreună cu drumurile de fier ale Austriei, 
având o ramură până la laşi, iar alta până la Ocna. 


LXIX. 


IN CHESTIUNEA ABSENŢELOR DELA ŞEDINŢELE CAMEREI. 


Şedinta dela 22 Mai 1862. — (Supliment la Monitor 
No. 96). 


Cincizeci de deputaţi lipsesc şi alţii cer concediu. 


B. KATARGIU, preşedintele cabinetului. — Cunoaşteţi, dom- 
nilor, poziţiunea în care ne aflăm; ochii lumii sunt aţintiţi 
asupra noastră. 

Am strigat de sute de ori, în curs de trei ani, că ţara nu 
se organizează, că merge rău, că totul este încurcat, descu- 
rajat, demoralizat Unirea s'a făcut pentru noi şi ne dete nă- 
dejde că cel puţin vom fi ajuns la liman, că cel puţin ce am 
pierdut în trei ani, vom câştigă într'o sesiune. Din norocire, 
vedem că suwsiunea s'a prelungit şi nădăjduiam că se vor face 
toate. Au fost negreşit împrejurări de cari ținem socoteală şi 
cari ne-au oprit de a pune bazele fundamentale ale ţării. Dar 
vă mărturisesc că ţara este în primejdie de a se desmădulă, 
de a-şi rupe toate legămintele. Am nădejde că toţi Românii, 
toate elementele se vor întruni, că această întrupare se va 
face şi că se vor lăsă la o parte tendinţele de interese per- 

sonale. Dar pe de o parte, väz greutatea cu care se adună 
în Cameră deputații, iar pe de alta că, îndată ce vin pe o 
uşă, încearcă a ieşi pe cealaltă. ` 

Dacă starea finanţelor, care este grea, foarte proastă, şi de 
care, când o veţi vedeă, vă veţi întristă, precum ne întristăm 
şi noi, şi care oricâtă voinţă ar aveă cinevă să ne-o arunce 
asuprâ-ne, nu va puteă, fiindcă este o moştenire a acestor 
trei ani de nenorocite fluctuații şi de cari nu acuz pe nimeni, 
decât numai împrejurările — dacă, zic, starea finanţelor n'ar 
fi aşă, încât, de nu veţi pune mâna să facem cevă, desfid pe 
orice Îminister de a merge, şi încă mai mult, de a nu ajunge 
la bancrută, la dezorganizare, căci nu mai este mijloc de a- 
menţineă pe temelie ţara aceasta — ; dacă, încă odată, nu va 
fi chestiunea de organizare, care vine astăzi să lege două 
țări, într'o dezorganizare completă, cu obiceiuri osebile, cu 
tendinţe osebite..... şi a legă una câte una legile cari fac bazele 
fundamentale —; dacă nu ar fi toate acestea, apoi văzând 
pe de o parte că unii cer concediu, iar pe de alta că abiă se, 
pot adună deputaţii unul câte unul, ca să dobândim câţivă, 
spre a votă legile cele mai mari — atunci v'aş zice mai bine 
să vă prorogaţi, până vă vor iertă interesele şi vremea să 
veniţi toţi, pentru ca atunci într'o unire să votăm acele legi 
cari trebuie să rămâie pentru veci, cari nu se vor puteă des- 
face, şi cari au să asigure nu numai starea interioară şi ma- 
terială a ţării, ci şi starea ei politică, starea ei fără care nu 
este cu putinţă să existe o naţiune. Deaceea, vă rog, domnilor» 
chibzuiţi bine şi vedeţi ce avem să facem. 

Nu vorbesc pentru un concediu, nici pentru două, ci pentru 
toate, şi de primejdia ce este asupra capului nostru. Vă rog 
dar chibzuiţi dacă putem aveă Adunare în sesiunea aceasta 
sau nu, şi putem atunci să stăruim, să rugăm pe toţi să lase 
ceeace se atinge de interesele personale, şi să vie să ne în- 
trupăm, să facem o majoritate — nu importă a cărui minister 
va fi — şi să scăpăm ţara; pentrucă, vă mai zic încă odată, 
vasul ia apă din toate părţile, ne înnecăm cu toţii şi trebuie 
să luăm măsuri ca să-l scăpăm. 

LXX. 


IN CHESTIUNEA SATULUI RÄDUCANII. 


Şedinţa dela 22 Mai 1862, — (Supliment la Monitorul oficial 
No. 96). 


Se citeşte o petițiune a mai multor locuitori din satul Răducanii, cari 
cer să li se dea voie så ocupe locurile ce au rămas părăsite de coloniştii 
bulgari emigraţi în Rusia, 


B. KATARGIU, preşedintele consiliului. — Este adevărat că 
o parte de pământ din coloniile bulgăreşti a rămas gol; însă 
ştiţi că coloniştii, cari sunt aşezaţi acolo, sunt cu nişte pri- 
velegii, cari trebuie să se respecteze, pentrucă aşă s'au primit, 
după nişte condițiuni prealabile; iar acelora ce s'au dus, le- 
am zis «călătorie bună !», pentrucă ni s'a liberat pământul, 
Insă, pentrucă eră o împroprietărire oarecare a pământului cu 
o plată foarte uşoară, oare trebuiă ca Guvernul acum s'Q dea 
şi la alţii tot cu condiţiunile acelea ? Nu ; nu am socotit aceasta 
de cuviinţă. 

Prin urmare ce a făcut Guvernul? 

Voiu răspunde la amândouă aceste împrejurări, la aceea 
despre ţăranii moldoveni şi la aceea despre coloniştii nemți. 

S'au înfăţişat, în adevăr, un număr de colonişti industriaşi 
nemți; s'au înfăţişat şi săteni moldoveni, însă nici unora, nici 
altora guvernul nu le-a dat definitivă voie, ca să se aşeze 
cu condiţiunile privilegiilor de mai înainte, ci s'a zis coloni- 
ştilor nemți, cari erau veniţi cu familiile lor în ţară, li s'a zis 
că se primesc provizoriu pentru anul acesta, ca un fel de os- 
pitalitate, până când vom chibzui împreună cu Camera, dacă 
asemenea oameni sunt folositori ţării sau nu, ca să se pri- 
mească în pământul nostru; iar pe de altă parte s'a zis şi 
celorlalţi din Moldova, cei ce s'au apucat şi au închiriat pă- 
mânturi, să fie primiţi ca chiriaşi, iar nu ca privilegiați, cu 
condiţiile acelea ad vitam aeternam, cari sunt date Bulgarilor. 

Dacă vor mai fi pământuri de închiriat, să se închirieze 
toate pe un termen, până când vom chibzui cum să le dăm, 
sau definitiv sau cu embatic sau cum se va chibzui mai pe 

urmă ; iar celor ce se vor sculă şi vor veni fără să-şi fi în- 
deplinit formele de strămutare şi vor cere să se aşeze acolo: 
guvernul nu a socotit de cuviinţă a le îndestulă cererea, şi nu 
socoteşte nici astăzi, pentru două cuvinte : pe de oparte, pen- 
trucă acele pământuri sunt proprietate a Statului, iar de altă 
parte, căci deschizându-se în Moldova o asemenea lege ex- 
cepțională, afară din legile obşteşti, prin care s'ar da pri- 
vilegii numai acelora cari ar veni acolo, atunci, de vor fi lo- 
curile mari, o să golim Moldova, iar, de vor fi locuri strâmte, 
atunci iată ce se va întâmplă: o să dăm unora şi pe alții o 
să-i respingem. De ce să mai avem dar şi alţi privilegiați? 
E destul cu aceia pe cari îi avem rămaşi dela Ruși şi cărora 
nu le putem rupe condiţiunile; dar nu să ne apucăm noi să 
dăm altele şi să facem privilegii noi. 


Se hotărăşte a se trimete petiţiunea la Secţiune. 








LXXI. 


IN CHESTIUNEA VALIDĂRII ALEGERII LUI N. A. ŞUTZU 
Şedinţa dela 22 Mai 1862. — (Supliment la Monitorul oficial 
No. 96). 


Se citeşte raportul Comisiunii însărcinate cu verificarea alegerii dui N, 
A. Şutzu. Majoritatea Comisiunii se declară pentru validarea alegerii. 


VăĂsESCU susţine că alegerea este viţioasă, fiindcă a fost presiune din 
partea prefectului. «Prefectul, zice d-sa, a fost în pretoriu în tot timpul 
alegerii, până ce s'a votat. Nu poate fi cea mai mică îndoială că a urmat 
inrâurire, devremece erau doi subprefecţi rău introduşi ca delegaţi şi 
că alegerea s'a făcut de faţă cu prefectul. 

B. KATARGIU, președintele consiliului. — Am auzit pe d-l 
Văsescu vorbind de influenţă din partea prefectului. Nu iau 
asupra mea de a fi răspunzător în toată întinderea de afecţi- 
unile sau antipatiile personale ce poate aveă un funcţionar. 
Toată lumea are simpatii şi antipatii, şi prefectul, deşi im- 
piepat, a putut şi el să le aibă, căci sunt puţini oameni, cari, 
ajunşi într'o posiţiune înaltă, într'un post public, ştiu a se 
pune mai pre sus de asemenea şlăbiciuni şi a le respinge. 

Viu să vă zic însă, domnilor, că, dacă a putut să se înjo- 
sească un cârmuitor la asemenea mijloace, ar trebui oare ca 
cutare deputat să se înşele a crede că guvernul a voit să in- 
fluenţeze alegerile ? Ministerul actual a venit la putere, pen- 
trucă a fost chemat, şi nu ţine nicidecum la poziţiunea sa, 
ca să alerge la mijloace atât de mârşave. A fost un minister, 
care a putut să se înjosească şi chiar să fie interesat a face 
aceasta ; dar credeţi, domnilor, cât pentru noi, că mai înainte 
de a ţineă la poziţiunea noastră, punem un preţ mai pre sus 
de toate pe respectul libertăţii şi al legalităţii. 

A. C. GOLESCU zice că, devremece alegătorii vin fără drept într'un 
colegiu, alegerea este viţiată şi prin urmare trebuie anulată. «Este dovedit, 
continuă d-sa, că o parte din alegători n'au avut dreptul de a luă parte 
Ja alegere; prin urmare ea nu este bună. D-nul ministru a declarat că 
nu voeşte să influenţeze. Voiu constată numai un fapt, că la Comisiunile 
însărcinate cu îndreptarea listelor electorale, nu s'au numit, precum s'a 
urmat sub ministerul din care faceă parte d-nul Mâlinescu, deputaţi din 
dreapta şi stânga, în număr egal; căci acum mai toţi sunt din dreapta» 
şi mulţi încă şi funcţionari şi prin urmare puţin neatârnaţi de guvern». 

B. KATARGIU, președintele consiliului. — Voiu răspunde lai 
două cuvinte ale d-lui Golescu. Guvernul constituţional ştiţi 
bine că este vechiu pe aiurea şi nou la noi. Se ştie că, în 
țările cele mai constituţionale, guvernul declară candidaţii săi, 
arată pe oamenii aceia în cari are încredere. Şi când e vorba 
de apăsare, apăsarea se poate face şi din alte părţi, prin alte 
mijloace. In asemenea împrejurare, numai sentimentul de în- 
credere, trebuie să fie între Cameră şi Guvern, şi atunci Ca- 
mera ştie să deosebească partea politică de partea de coru 
pere. Cât pentru numirile din Comisiuni, îmi păre rău că am 
auzit vorbindu-ni-se aici de partea dreaptă. Eu, dela Unire, nu 
mai văz nicidecum dreapta şi stânga, ci deosebirea e nu- 
mai că unii voesc să meargă mai repede şi alţii cred că, 
precum zice ltalianul, qui va piano va sano. Eu nu m'am 
ocupat a căută, la formarea acestor Comisiuni, oameni de 
cutare sau cutare culoare, şi pe unii nici nu-i cunosc, dar 
am căutat oameni de un caracter independent, ca să putem 

descoperi adevărul şi pedepsi pe cei abătuţi sau a da o des- 
minţire celor ce au făcut acuzări nedrepte şi exagerate. 


Inchizându-se discuţiunea, se pune la vot alegerea d-lui N. Şutzu şi se 
respinge cu 41 bile contra 37. 


LXXII. 


EGUMENII GRECL 


Şedinţa dela 22 Mai 1862. — (Supliment la Monitorul oficial, 
No. 96). 


GR. Cuza îşi desvoltă interpelarea privitoare la egumenii grecii din 
țară. Oratorul cere ca pe de o parte ministerul să nu mai tolereze a ni 
se aduce egumeni din străinătate pe la mănăstirile pământene inchi- 
nate, iar cei ce se află astăzi în ţară şi cari, sub numele de egumeni, 
absorb însemnatele venituri ale acelor mănăstiri, să fie concediaţi a se 
duce pe la comunităţile monahale şi pe la pariarhiile lor respective. 


M. KOGĂLNICEANU, după ce citeşte un document, în care Comisarii 
Austriei, Franciei, Marei-Britanii, Prusiei şi Sardiniei s'au pronunţat în 
1857 în favoarea noastră, în chestiunea mănăstirilor închinate, zice: 
«Nu avem a ne teme de apăsarea acestor Puteri; ne trebuie numai pru- 
denţă şi energie». Oratorul conchide în aceşti termeni: «Aşă socotesc că 
nu trebuie să lăsăm a opta parte din teritoriul nostru să rămână înstră- 
inat fără nici un cuvânt. Guvernul nu trebuie să se abţie 1), el care cu- 
noaşte gravitatea chestiunii, ci să ne depuie documentele, fiindcă nu trebuie 
ca, în lipsă de documente, să emitem un vot care poate fi foarte patri- 
otic, dar care poate aduce bănuieli asupra Camerei... E timp să terminăm 
această chestiune, care a ajuns a fi un scandal în România». 


B. KATARGIU, președintele consiliului. — D-l Kogălniceanu, 
dela întâiul său cuvânt, ne-a zis «prudenţă şi energie». Mai 
în urmă a luat un aer de acuzaţiune, zicând că ministerul a 
promis una şi a făcut alta. Dar aceasta a fost pentru chesti- 
unea de procedură. Cât pentru fond, sunt din suflet şi din 
inimă de opiniunea d-lui Kogălniceanu. Dar să vorbim despre 
ceeace a zis d-sa de «prudenţă». De ce zice d-lui «prudenţă» ? 
Ştie dar şi d-lui cevă, deşi se face că nu ştie nimic. 

Insă d-lui a greşit pentru cuvintele ce atribuie d-lui Ministru 


1) B. Katargiu declarase că ministerul se abţine în această votare. 

de Culte. D-l ministru de Culte n’a zis că a recunoscut vre- 
un protocol, vreo condițiune pentru învestitura Domnitorului 
său că a reinoit acel protocol; n'a zis să ne plecăm capul 
până a jertfi interesele ţării. D-sa v'a făcut un simplu istoric 
al stării acestei chestiuni şi v'a zis că, după împrejurări, după 
vremi, după fluctuațiile influenţei guvernului asupra mănăs- 
tirilor închinate sau a mănăstirilor închinate asupra guver- 
nului în această chestiune, care a devenit cosmopolită, să 
vedem adevărata stare a ei şi să chibzuim acele mijloace, 
prin cari să fim tot de o dată şi prudenţi şi energici. Acestea 
vi le-a zis d-l Mininistru al Cultelor; acestea le zicem şi noi. 

Ce se întâmplă? Sunt nişte pretenţiuni de drepturi exage- 
rate dela unii oameni, cari, o declar, nu au acele drepturi, 
dar au pretenţiuni; şi cevă mai mult, au până acum posesia. 
Prin urmare este un proces între Stat, adevăratul proprietar, 
şi un acaparator, un călcător, cum veţi voi să-l numiţi. 

Când s'a vorbit de protocol, d-l Kogălniceanu a zis să fim 
prudenţi. Dar nu e oare mai prudent ca mai 'nainte de a 
şti cine va fi judecătorul, să zicem : «Cari sunt pretenţiunile 
voastre ? cari sunt drepturile noastre ? Veniţi să le vedem, să 
ne înţelegem ca oameni de aceeaş religie. Să nu rupem le- 
găturile ce au fost totdeauna între creştinii din Orient; să nu 
rupem acele testamente şi interese, pe cari trebuie să le sus- 
ținem veşnic pentru interesul creştinătăţii, şi pentru interesul 
nostru şi al lor. Insă nu veniţi să robiţi ceeace nu e al vostru, 
nu căutaţi să vă scăpaţi interesele cu paguba drepturilor noastre, 
făcând Stat în Statul nostru». 

Deaceea s'a numit o comisiune, fiindcă poate prin aceă 
comisiune să putem ajunge să terminăm chestiunea în fa- 
voarea ţării, să o terminăm în numele creştinătăţii şi al in- 
tereselor ţării. Dar, dacă nu vor voi să înţeleagă, dacă sunt 
oameni cari pun interesele materiale mai pre sus de orice, tu, 
Cameră Română, protestează contra tuturor acelora ce vor 
să-i apere şi ia din mână-le acele drepturi pe cari le-au uzurpat 
şi pe cari n'au ştiut să le întrebuinţeze. Dar mai înainte de 
aceasta ne pot zice şi Grecii: «ştiţi că suntem miniştrii creş- 

tinătăţii, cerem numai ceeace ni se cuvine în această calitate». 
Şi astfel să le lăsăm lor ce e al lor şi să .păstrăm ţării ce e 
al ţării. 


LXXIII. 


LEGEA RURALĂ. (Primul discurs). 
Şedinţa dela 29 Mai 1862. — (Analele economice, pag. 61). 


La ordinea zilei este proiectul de lege rurală. M. KOGĂLNICEANU a des- 
chis desbaterea asupra ei printr'un discurs de o mare valoare, atât din 
punctul de vedere oratoric, cât şi din punctul de vedere istoric. D-sa s'a 
pronunţat pentru împroprietărirea ţăranilor, tându-se cu sila din moşiile 
proprietarilor 1). După d-sa a vorbit GR. CUZA în acelaş sens; apoi PRIN- 
CIPELE GR. M, STURZA, PRINCIPELE DIMITRIE GHICA, PRINCIPELE A. 
MORUZI şi A. ARSACHE, cari s'au pronunţat pentru proiectul de lege al 
Comisiei centrale 2), După aceştia, Apostoleanu a vorbit în sensul lui 
Kogălniceanu, apoi C. Brăiloiu pentru proiect. In fine se acordă cuvântul 
lui B. Katargiu. 


B. KATARGIU, preşedintele cousiliui. — D-lor, D-l ministru 
al justiţiei, onorabilul meu coleg, v'a anunţat că va vorbi ca 
deputat; eu am îndrăzneală a vă zice că voiu vorbi şi ca de- 
putat şi ca ministru. 

Aţi auzit, d-lor, discursul d-lui Kogălniceanu. Acel discurs 
a luat îndestule lovituri grele, s'a sfâşiat în bucăţi de elo- 
cueniţii oratori ce au vorbit înaintea mea. Ar fi dar o lipsă. 
de generozitate din parte-mi de a căută să-l mai sfâşiiu şi eu 
Darîn acelaş discurs s'au citat cele zise de mine : «Totul pentru 
țară, nimic pentru noi !» Da, d-lor, am zis şi voiu zice aceasta 
dar vă dau de veste că asemenea vorbe nu mă vor face să 
pierz din vedere aceă stea polară, care, pentru mine, este 


1) Ultimele gase cuvinte lipsesc din redacţiunea lui Aughel Demetrescu. Le-am 
adăngat, fiindcă fără ele ideia nu e clară. Dia redacţiunea lni Anghel Dometresou 
s'ar înţelege că Barbu Katargiu, adversarul lui M. K., a fost contra oricărei tm- 
proprietăriri, ceeace n'a vrut să zică A. Dometrescu şi nici nu corespunde cu res- 
litatea. B. K. eră pentru împroprietărirea pe moşiile Statului şi ale mănăstirilor, 
pe când M. K. erà pentru împroprietărirea pe moşiile proprietăţilor, lnându-ae 
cu sila părţi din aceste moşii. 

3) In redacţiunea lni A. Demetrescu se mai găsesc aici cuvintele «adică în contra 
împroprietării» ; le-am şters pentru acelaş motiv ca cel din nota 1. 


P. V.H 

Dumnezeirea la care mă închin : adevărul; pentrucă adevărul 
e al lui Dumnezeu, şi, ca totdeauna, voiu căută să merg pe 
calea adevărului. Nu ; niciodată nu mă voiu lăsăa mă amăgi 
nici de fumur le unor laude pompoase şi măgulitoare, ce nu-mi 
fac nici un efect, nici de temerea de a displăceă unei popu- 
larităţi nedemne de mine. Când am zis: «totul pentru Ro- 
mânia şi nimic pentru noi», eu n'am înţeles că România e 
despărțită în două tabere, în oameni fără avere şi în oameni 
avuţi, şi că cei dintâi singuri sunt naţia, iar cei de al doilea 
nişte paria, nişte fiinţe afară din lege. 

Dacă principiile de economie pe cari se reazimă unii din 
d-voastră nu vă dau alt mijloc de a înmulţi averile decât de 
a luă dela unii şi a da altora, apoi sărace sunt acele principii, 
putrede sunt acele temeiuri pe cari voiţi a vă sprijini. 

Acum să ne ocupăm de chestiune în amănuntele ei. Această 
chestiune s'a pus în desbatere prin discursul d-lui Kogălni- 
ceanu, pe care l-au analizat mulţi şi cu talente superioare, 
fără însă să-l califice, să-i dea o formă. Aceă figură i-o voiu 
da eu. Acel discurs a fost o chimeră, o chimeră ciudată, pa- 
radoxală, o chimeră cu capul de porumbiţă, făgăduind multă 
blândeţe, cu trunchiul de aspidă, plin de venin, şi cu coada 
de şopârlă mâglisitoare !) căci, după ce ne-a făgăduit împă- 
căciunea, abnegaţia de pasiune şi de interese meschine, apro- 
pierea şi înfrăţirea, a stigmatizat proprietatea cu cele mai în- 
veninate cuvinte, cu cele mai degradatoare calomnii, cu un 
cuvânt a sanctificat principiile lui Proudhon, care zice că pro- 
prietatea e o hofie; în fine, d-sa a încheiat cerând, cu multă 
umilință, a se da ţăranului, ca un fel de milostenie, pământul 
ce cultivă astăzi. 

Ţăranii, d-lor, sunt partea cea mare din nație; şi o nație 
nu trăeşte cu milostenia. 


1) La această figură face aluzie Kogălniceanu mai târziu, în discursul 
său dela 9 Fevruarie 1863: «Anul trecut, pela luna Iunie, tot la această 
tribună şi într'o chestiune tot atât de importantă, dela această bancă 
(arătând spre banca ministerială) n'am fost tratat de chimeră, cu capul 
de porumbiţă, cu pântecele de viperă şi cu coada de nu ştiu ce?» 

Dacă voiţi să faceţi pe țăran liber, trebuie să-l faceţi virtos, 
şi, ca să fie virtos, trebuie şă-l moralizaţi. Oare aceasta e vir- 
tutea ce trebuie să arătaţi naţiei : a răpi ce este al altuia? a 
face dintr'înşii nişte milogi, nişte cerşetori calabrezi, cari, cu 
espengola 1) în mână, să ceară dela cei mai avuţi decât ei 
punga sau vieaţa ? Aceasta e virtutea ce trebuie să aibă o na- 
țiune care aspiră la libertate ? Nu; virtutea ce trebuie să în- 
văţăm pe naţiune este de a respectă ce este al altuia, ca să 
i se respecte şi ei într'o zi dreptatea națională, ceeace e al 
ei. Virtuţile acestea sunt adevăratele virtuţi, cari întăresc o 
naţiune, cari o leagă în toate mădulările ei; iar nu a-i însuflă 
spiritul desbinării, spiritul de invidie prin spiritul de răpire 
contra proprietăţii, care e elementul şi izvorul tuturor bo- 
gățiilor. 

Nu, d-lor, să nu ne lăsăm a fi amăgiţi de discursuri, cari, 
ca sirena antică, încântă pe cei ce voeşte a-i atrage, şi, după 
ce-i sfâşie, îi plânge; nu, ci să fim bărbaţi, să mergem pe 
posibilitate şi să lăsăm la o parte poeziile — ele sunt fru- 
moase, chiar când ascund otrava şi desbinarea, dar nu mai 
puţin omoritoare — şi să tratăm această chestiune din punctul 
de vedere al dreptului şi al economiei politice. 

D-lor, subiectul ce tratăm se împarte în trei, El înfăţişează 
o chestiune de drept, o chestiune de economie şi în fine o 
chestiune politică, care, cum veţi vedeă, nu are cea mai mică 
parte în cele ce am a zice. 

Vă voiu arătă, d-lor, întâi că noi, ca proprietari, trebuie să 
ne susţinem drepturile noastre de proprietate şi de naţiona- 
litate, căci, susținând proprietatea, susţinem naţia. Vă voiy arătă 
apoi că, dacă e vorba să facem jertfe, vom şti a le face, dar 
nu luând dela unii şi dând altora, ci ca oameni politici. 

S'a zis că Comisia centrală, în loc să revizuească Regula- 
mentul, după zisele Convenţiei, a voit să facă o lege nouă. 
Respectul meu către Convenţie e destul de ştiut. Dar vă în- 
treb, cerând a se preface în veşnic principiul unei legi care 


rri 
1) carabină. 

are în capul ei vorba de provizoriu, oare nu e o răsturnare 
completă a legii ? 

Veni-voiu acum a vă analiză cari sunt drepturile proprie- 
tăţii în România? Nu; s'au zis îndestule şi s'au scris încă şi 
mai multe în această privinţă, şi totul a fost în zadar. O zic 
«în zadar», pentrucă legea, deşi prescrie că ţăranul are dreptul 
pe trei pogoane, dar adăugând că e provizoriu, înţelegeţi bine, 
d-lor, cât e de slabă acea îndatorire pe care detractorii pro- 
prietăţii caută a se întemeià, 

Acum să veden pentruce legiuitorul dela 1831 a pus şi a 
repeţit cu atâta precizie aceă clauză de provizoriu? Se în- 
țelege, domnilor, de ce: este căci el cunoşteă drepturile pro- 
prietăjii în Ţara Românească, cunoştea sorgintea ei, cunoştea 
temeliile pe cari este aşezată. 

S'a vorbit de Austria, de Rusia şi de alte ţări. Dar oare 
proprietarij din acele ţări sunt ca cei dela noi? Au ei docu- 
mente de părticele de pământ cumpărate, cum le au proprie- 
tarii români dela chiar strămoşii ţăranilor acelora, cărora voiţi 
a le dă îndărăt printr'o lege silnică ? 

S'a vorbit de sclavie, de servagiu. Dar la noi venit-a ser- 
vagiul din apăsarea proprietarilor ? Infiinţatu-s'a pentru inte- 
resul lor ? Citiţi istoria ţării noastre, pe care trebuie să o cu- 
noaşteţi toţi, şi veţi vedeà că servagiul a fost introdus de acel 
mare bărbat al României, de Mihai Viteazul, pentru o nece- 
sitate a vremii lui, prin nişte mijloace barbare negreşit, dar 
neapărate în împrejurările în cari se află. El, văzând că po- 
pulaţiunea se împrăştie, că într'o zi o să se deştepte singur 
pe pământul României, fără oştire, fără finanţe, şi prin ur- 
mare în neputinţă de a mai susţinea diferitele răsboaie ce eră 
nevoit a întreprinde pentru apărarea ţării sale, şi-a zis : «voiu 
să jertfesc mai bine din libertatea naţiei mele, ca să o scap 
întreagă din robia străină». Cum vedeţi dar, servagiul s'a făcut 
printr'o necesitate politică, iar nicidecum ca să îlateze pe pro- 
prietarii de atunci. 

Vă mai întreb acum, în acele ţări toate ce ni s'au adus de 
exemplu, se află oare aceeaş proporţie de proprietari cu nu- 

mărul locuitorilor? Au ele a patra parte de locuitori proprie- 
tari de pământ, precum se află la noi, fără a vorbi de aceia, 
ale căror vânzări dovedite prin documente ce ţin la mână 
proprietarii de azi, şi-au alienat pământul strămoşesc şi cari 
prin urmare netăgăduit arată că pământul României fu o dată 
împărţit la toţi, şi că grămădirea unor cătăţimi mai mari în 
mâinile proprietarilor de azi n'a fost prin răpire, n'a fost domi- 
naţia unui element strein asupra elementului primitiv al pă- 
mântenilor, precum în Europa Occidentală, unde elementul 
gotic veni de înnăbuşi, de desmoşteni şi reduse în servagiu 
elementul roman ? 

Aţi zis că, neîmproprietărind pe ţăran, naţia se pierde. Oare 
Englitera, acest Stat mare, care numără 28 milioane de locui- 
tori şi n'are decât 250.000 proprietari, este o nație pierdută? 
Oare cu aceste vorbe Englezii nu s'ar socoti insultaţi ? Oare 
patriotismul se vinde cu cotul de pământ? Nu, domnilor, pa- 
triotismul consistă în sentimente morale şi frăţeşti, în legă- 
turi de interese reciproce, şi eu socotesc că nu este un singur 
Român care să zică: «nu sunt Român pentrucă am mai puţin 
decât altul şi că nu sunt slobod a jefui pe cel ce are ma 
mult decât mine». Aduce-vă voiu de exemplu Italia? Vedeţi 
această mare nație în ce ajunse, când ura şi spiritul desbi- 
nării suflau într'insa, şi vedeţi-v unde se află astăzi; şi dacă 
ea a întrebuințat acum mijloace de desbinare, de jetuiri şi de 
desposedare, ca să indeplinească înaltele fapte ce a săvârşit, 
sau din contră a dat dovadă de cea mai strânsă unire, cel 
mai adânc respect către clase, către avere. 

Acestea sunt, d-le Kogălnicene, cele ce avem a răspunde 


la discursul d-tale. 


Voiţi acum să venim la ceeace trebuie să facem, ca să în- 
bunătăţim soarta ţăranilor? Mai înainte însă voiu a desluşi 
vorba îmbunătăţire. 

Oare Comvenţia, zicând îmbunătăţire, a avut şi ea în ve- 
dere aceă economie publică barbară a /uă ceeace e al altuia ? 
Nu. Convenţia a văzut aci la noi o rămăşiţă de barbarie, a 

găsit lucrul silnic, şi a socotit că, ridicând această instituţiune 
a veacurilor trecute, va îmbunătăţi soarta ţăranilor. Convenţia 
a văzut restricţii la strămutarea ţăranilor şi a zis: «dându-le 
libertatea de a-şi căută aşezarea şi desvoltarea intereselor lor 
unde vor găsi mai bine, fireşte se va îmbunătăţi soarta lor». 
lată ce au înţeles prin vorba «îmbunătăţire» acei oameni ma- 
turi ce au studiat lucrurul aci, căci nişte oameni luminaţi şi 
încercaţi ca dânşii nu au putut face greşeala de a crede că 
îmbunătăţirea consistă în a împărţi averile în fărămituri mici, 
Inpărţirea slăbeşte, împuţinează desvoltarea şi reproducerea 
averii, iar nu o întinde, nu o măreşte. 

Prin urmare, principiul împărţirii nu se poate susţineă decât 
de cei ce şi-au hrănit simţul şi judecata cu utopii şi paradoxe. 

Aglomeraţia capitalurilor, a averilor mari este în ordinea 
economică ceeace Creiatorul a făcut în ordinea fizică a pă- 
mântului nostru. El a acoperiţ o parte din faţa pământului 
cu mări, cu oceane, cu lacuri, cu torente, cu gârle, de unde 
se trag aburii, ce, prefăcându-se în ploaie, vin de răcores, 
şi fructifică o mare parte a pământului 1); dacă, din contră, 
toate acestea ar fi împărţite uniform în mici picături rare şi 
parcimonioase de umezeală, pământul s'ar fi prefăcut într'un 
corp trist şi uscat ca luna, într'un corp mort ce nar ma- 
fi produs nimic! 

Voiţi să îmbunătăţiţi soarta ţăranilor şi tremuraţi de a le 
da libertatea? Tremuraţi a zice ţăranului: «Mergi, eşti liber, 
munceşte, capătă, desvoltă-ţi averea şi facultăţile, şi toate ca- 
rierile ţării tale sunt deschise ; poţi deveni bogat, funcţionari 
deputat, poţi să te sui până pe banca ministerială şi a face 
binele ţării prin chiar exemplul laborioasei tale vieţi; căci 
astfel sunt instituţiunile ţării noastre, instituţiuni, cari pe alte 
naţiuni le-au costat gârle de sânge ?» 

Daţi ţăranilor libertatea şi ei vor cumpără pământ, când 
vor socoti de trebuinţă ; şi când vor şti cum să agonisească 
averea, mai bine vor şti şi să o păstreze, Punându-i în această 


1) Cf. Şedinţa dela 6 Sept. 1860. 

poziţie, îi şi moralizaţi, şi atunci nu vor mai pofti averile al- 
tora, ci şi le vor creiă ei singuri. Faceţi dintr'înşii oameni 
virtoşi, iar nu oameni plini de viţii otrăvitoare familiei şi so- 
cietăţii ; şi atunci țăranul, ştiind să-şi apere vatra câştigată cu 
sudoarea sa, va şti să-şi apere şi ţara lui. O să-mi ziceţi 
poate: «de unde o să cumpere?» Vă asigur că vor găsi de 
unde, numai să li se creieze asemenea mijloace de înlesnire, 
nu prin silă, ci prin libera voinţă. Nu vă temeţi de învoirile 
de bună voie. Dacă asemenea transacţii se fac în alte părţi, 
unde sunt zece oameni pentru o părticică de pământ, cum 
vă puteţi teme că nu s'ar face la noi, unde pentru un om 
sunt zece bucăţi de pământ? 

Dar şi dacă această concurenţă n'ar fi cu totul în favoarea 
plugarilor, pe când în celelalte părți ale Europei e numai în 
favoarea proprietarilor, nu e oare atunci Guvernul proprietarul 
cel mare, care posedă a treia parte din teritoriul României 
şi care să vie să le facă concurenţă acelor proprietari răi şi 
nesocotiţi, zicând ţăranilor prea apăsaţi : «veniţi la mine; iată 
pământul consacrat de strămoşii noştri pentru faceri de bine ; 
locuiţi-l şi-l cultivați. Guvernul, care e tutorul acestei stări 
comune, vi-l dă mai ieftin, ca să vă folosiţi şi voi şi să îm- 
bogăţiţi şi averea comună consacrată tot vouă în deobşte, 
locuitori ai ţării noastre». Atunci acel proprietar nu va plecă 
oare capul şi va zice ţăranului; «stăi, frate, rămâi la mine, 
munceşte, să ne folosim împreună ; aci nu e nici stăpân, nici 
slugă, suntem tovarăşi; interesele, iar nu împilarea, trebuie 
să ne lege între noi şi să ne conducă în întreprinderea noastră ?» 


Rămâne acum chestiunea politică. O! pentru această che- 
stiune, d-lor, nu mai sunt apărătorul proprietarilor, ci consi- 
lierul lor, de multe ori chiar şi contrariu. Aci nu e vorba de 
a luă dela unii şi a da altora, nu de a întinde pe toţi pe 
patul lui Procrustes !), căci atunci nu veţi face decât trunchiuri 


1) Faimos bandit, fiu al lui Neptun. El aşeză pe cei ce cădeau în mâi- 
nile sale pe un pat, care nu se potriviă pe corpul lor. Dacă patul erà 

desfigurate de sărăcie şi de mizerie, de lenevire şi de împis- 
muire ; şi aşă națiunea română se va preface într'o fiinţă ciun- 
tită, într'o adunătură de pigmei schilăviţi şi rahiticoşi. Nu e 
vorba de a unifică averile, nu e vorba de a îmbogăţi pe unii 
şi a sărăci pe ceilalţi, ci e vorba de a înzestră ţara cu o pu- 
tere morală de care are trebuinţă, de a face centruri de uni- 
tate, de civilizaţie, de a face nişte şcoale politice, voiu să zic 
comunale. 

lată ce trebuie să facem, şi atunci fiţi siguri că satele noastre 
vor deveni ca statele din Germania şi din Italia, oraşe întregi, 
mai frumoase decât oraşele noastre de astăzi. Să constituim 
comunele, însă nu aşă ca să încurajăm lenea, fiindcă cu- 
noaşteţi, domnilor, trebuie s'o mărturisim că poporul român 
e cam bântuit de lene, şi de aceste viţii nu e el vinovat; 


viţiul acesta îi vine în parte dela gintea latină, din care se 
trage, în parte din lipsa de trebuinţe factice, cari sunt cea 


mai dintâi impulsie a activităţii omeneşti. Țăranul nostru e 
un fel de Diogenes voluntariu. Deaceea, până se vor desvoltă 
trebuinţele factice, cari, deşi fac poate suferinţe şi nenoro- 
ciri omului, totuşi îl împing către civilizaţie, până atunci îi 
trebuie un stimulant. De veţi da o părticică de pământ ţăra- 
nului, aţi face dintr'însul o fiinţă a cărui vieaţă să n'aibă nici 
un scop. Ce va face el cu aceă bucăţică de pământ ce abiă 
i-ar puteă asigură hrana vieţii ? 

Aceasta e desvoltarea morală şi materială ce voiţi a-i da? 
Şi dacă îi trebuie mai mult şi aceea o lăsaţi ca să o afle 
dela învoirile de bună voie — învoiala dar e un ce practic, 
e un ce folositor— de ce nu-l lăsaţi dar să se învoească 
pentru tot, în toată libertatea sa ? 

De ce vreţi să-l faceţi cu sila proprietar pe un ce de care 
vă dovedesc că nu va aveă nici un folos şi să sdrobiţi tot 
într'o vreme, prin siluire, principiul proprietăţii, temelia cea 
mai puternică, cheia bolţii tuturor societăţilor civile ? 
prea lung, atunci întindeă pe nenorocitul călător, până îl omora în tor- 


turi. Dacă eră prea scurt, atunci îi împingeă picioarele în corp şi-l 
ucideă iarăş în chinuri. El fuse ucis de Tezeu. 


848 BARBU KATARGIU 


Invoiala de bună voie a dat dovezi pipăite de folositoarele 
sale efecte. In adevăr, oare exportul cel mare ce s'a întins 
azi până la un milion de chile de cereale pe an, se face de 
proprietari sau de arendaşi? Nu, ci în cea mai mare parte 
de ţărani. Acest export se face oare din acele trei pogoane 
legiuite, din cari ţăranul abiă agoniseşie hrana vieţii sale? 
Nu, ci din învoielile de bună voie. 

Mai vreţi o dovadă? Aduceţi-vă aminte de ţăranii din 
*naintea Regulamentului, cari atunci n'aveau nici vite, nici unelte 
de agricultură, şi pe cari acum le au mai toţi. Cine le-a dat 
acestea ? Cele trei pogoane? Nu, căci atunci n'aveau nici 3 
nici 10, dar n'aveau nici libertatea, de care se bucură azi. 

S'a zis în sfârşit că, dându-li-se câte 5 pogoane, poate se 
vor înlesni. Vorba nu e de 5, de 7 sau de 10 pogoane, ci 
de foloasele ce le vor da. Proprietarul nu va pierde nimic, 
pentrucă el va căută a-şi acoperi aceă pagubă prin închirierea 
prisoaselor ce i s'au lăsat; dar ţăranul pierde mult. Cu 
aceasta i se va încurajă lenea, şi va ajunge astfel o ființă 
care nu va produce nimic chiar pentru sine. 

De v'aş vorbi ca egoist, ca om care se gândeşte numai 
la interesele sale, deşi mi-ar fi foarte anevoie, căci azi pentru 
prima oară m'aş pune pe un asemenea tărâm, cu toate 
acestea v'aş spune că eu, ca proprietar mare când e vorba 
de despăgubire, aşi fi cel dintâiu ca să mă înscriu în capul 
listei, ca să dau ţăranului nu 5, 7, 10 pogoane de pământ, 
dar şi 20, de voii. Insă aci nu e vorba de proprietarii cei 
mari numai, ci şi de cei mici, cari îşi au cumpărate moşiile 
cu sudoarea îrunţii lor sau le-au moştenit dela părinţi ase- 
menea dobândite. Cei ce au avut de ţintă a atacă o clasă, 
au făcut o confuziune premeditată, confundând calificaţia de 
proprietar cu aceea de boier. Ei, domnilor, din nenorocire 
familiile boiereşti, acelea cari au un nume, n'au avut minte 
a-şi ţineă proprietăţile. Din 2.400 de proprietăţi din Țara 
Românească numai, vă sfidez a găsi 200 stăpânite de aceştia ; 
celelalte 2.200 sunt în mâinile familiilor unor proprietari mo- 
deşti, locuitori de sate, de judeţe, ieşiţi din plebe, oameni de 

cinste şi de muncă, cari nu au jefuit pe nimeni, dar nici nu 
voesc să fie ei jefuiți de alţii. Ce vom zice însă pentru acei 
proprietari, mici, numiţi moşneni, ce i-am văzut cu toţii ju- 
decându-se înaintea tribunalelor mai multe zecimi de ani pentru 
un clăcaş, pentru un stânjen de pământ? Da-vor ei cu sânge 
'rece pogoanele ce li se cer? Eu unul nu crez. 

Dar să zicem că am trecut peste toate aceste consideraţiuni 
şi că nu vedem alt mijloc de imbunătăţire a soartei ţăranilor 
decât dându-le o cătățime de pământ. Câtă vreme aceşti 
oameni se vor bucură în linişte de această avere aşă căpă- 
tată? Câtă vreme vor fi ei fără duşmani ? Câtă vreme aceşti 
oameni nu vor fi ei în ochii altora nişte răpitori? Eu nu le 
dau nici 50 de ani. Aţi zis că veţi pune majoratul, şi ce aţi 
câştigă cu aceasta ? lată ce: aţi introduce îratricidul, corup- 
țiunea, şi iată atunci proletariatul în vestmântul invidiei, pen- 
trucă fratele cel mic, desmoştenit, va veni, şi cu drept cuvânt, 
va întrebă pe cel mare: «pentru ce tu stăpân pe 10 pogoane 
şi eu pe nici unul, şi muritor de foame ?» 

Vedeţi dar că nu e decât a învrăjbi mai mult, decât a îm- 
păciui pe oameni şi chiar familiile între sine. 

Nu  înnegriţi, domnilor, națiunea română; ea sa păzit 
totdeauna de asemenea înflăcărate instigaţiuni ; ea totdeauna 
le-a opus blândeţea şi moderaţia. Să facem ca oameni înţe- 
lepţi jertfe cari se cuvin, ca să instituim comunele, în inter- 
valul de transiţie, fie şi pe vieaţă, măcar că sunt sigur că în- 
voielile de bună voie vor veni mult mai în grabă, ca să ză- 
dărnicească această măsură transitorie. Am încrederea în mo- 
deraţia şi înţelepciunea proprietarilor şi nu mă îndoesc că ei 
vor şti a se bucură de dreptul libertăţii şi unii şi alții, ca 
nişte oameni demni de dânsa. 

La din contră, atât mai rău pentru acei proprietari ne- 
socotiți, ce vor voi să abuzeze de noua lor poziţie. Atunci 
Guvernul, o mai repet, va fi aci cu partea sa cea colosală 
de proprietate şi va veni în ajutorul celor apăsaţi. 

LXXIV. 
LEGEA RURALĂ. (Al doilea discurs). 
Şedinţa dela 2 Iunie 1862. — (Analele Economice, p. 14). 


B. KATARGIU, preşedintele consiliului. — Domnilor, nă- 
dăjduesc că, după câte s'au zis, după câte s'au desbătut şi 
desvoltat, mai mult poate decât reclamă în adevăr chestiunea 
şi decât cereă prudența, socotesc, zic, că suntem aproape de 
încheierea acestei lungi şi călduroase desbateri, şi dacă viu 
să mai adaug şi eu cevă, viu numai să recapitulez oarecum 
cele ce am zis ieri. 

D-l Kogălniceanu s'a plâns într'un chip mulţămitor pentru 
amorul său propriu de piedestalul ce i-au ridicat toţi cei ce 
au venit a-l combate ieri şi astăzi. Dacă viu să mai adaug 
şi eu o piatră la acel piedestal falnic şi compus numai de 
al său şi al său nume, e un ce foarte natural. 

In adevăr, d-l Kogălniceanu, tratând această chestiune, a 
luat-o toată asupră-şi, s'a ridicat într'un punct unde s'a pus 
în vederea tuturor, şi fireşte că toţi aceia ce eu voit să-l combată, 
au avut trebuinţă să-i pronunţe numele de multe şi de multe 
ori, de aşă de multe ori în sfârşit, încât d-lui zice că s'a mi- 
nunat, s'a speriat. 

Eu crez mai bine că d-sa s'a încântat de aceă glorioasă 
şi nenumărată repetiţie a numelui d-sale. Cât pentru mine, 
imi pare rău că am fost cel care am luat mai puţin parte la 
această apoteoză a numelui d-sale; căci, preocupat mai mult 
de chestiune decât de orice alt, nu i-am pronunţat numele 
decât de foarte puţine ori — nu ştiu dacă odată sau de două 
ori. Nu voiu răspunde nimic la plângerea d-lui Kogălniceanu 
personală de mine, căci socotesc că s'a pătruns de sineşi că 
se amăgise ; deaceea, negreşit, a şi trecut foarte repede peste 
ceeace-i cerusem a numi, adică de a arătă deadreptul fie 
care punct în ce şi cum l-am atacat personal, eu care în 
veci urăsc personalităţile. Am auzit, în adevăr, un glas, nu 
ştiu al cui şi unde, vorbind de chimera ce am descris. Nu 

mă mir de sensibleria acelei persoane. Sunt în lume oameni 
mai mult sau mai puţin nervoşi. Aceă chimeră însă nu eră 
alt decât sirena d-lui Kogălniceanu de mai deunăzi, prefăcută 
în chimeră, şi încă, pentru ca nu cumvă să treacă necunoscută 
sub această străvestire, i-am reprodus-o şi în forma ei pri- 
mitivă şi preferată de d-l Kogălniceanu. Dar destul despre 
d-l Kogălniceanu. Dea Domnul ca ceeace a zis d-lui să ră- 
mână în veşnică glorie, şi națiunea să zică că i-a făcut bine 
cu câte a zis. D-l Kogălniceanu ştie însă că, deşi sunt glorii, 
de cari şi cenuşa morţilor se bucură şi zâmbeşte în sânul 
veşniciei, sunt cu toate acestea alte glorii întristătoare şi cari 
apasă dureros pe memoria celor ce le-au meritat. Dacă d-l 
Kogălniceanu s'ar fi mărginit a trată chestiunea cu argu- 
mente puternice, dar nu primejdioase, atât în drept, cât şi 
în ceeace se atinge de economie, şi mai cu seamă de ches- 
tiunea politică, atunci n'aş fi zis nimic, Ceeace deplâng, ceeace 
deplor dar, nu e fondul, ci forma desbaterilor, ci principiile 
cari s'au luat de temeiu, argumentele pe cari au încercat a 
se sprijini cei ce au susţinut cauza d-lui. Ce impresie în ade- 
văr mulţumitoare au putut face acele neînceiate ameninţări ? 
Ce a înţeles, in adevăr, d-i Kogălniceanu, când ne-a spus că 
se va întâmplă o mare rezistență din partea locuitorilor în 
contra legii ce vom face ? Ce a înţeles, zic, alt cu aceasta, 
decât o revoluţie ? Ceeace însă am văzut cu mai mare pä- 
rere de rău, cu mai mare mirare, este că d-l Kogălniceanu, 
care totdeauna a vorbit despre autonomia ţării, cerând res- 
pectarea ei, azi ne-a spus că suntem ameninţaţi de invazii, 
Şi pentru ce ? Pentrucă nu voim să dăm două pogoane mai 
mult ţăranilor! Oare, d-lor, credeţi că d-l Kogălniceanu nu 
s'a căit că a zis aceste vorbe ? Eu îl stimez prea mult, pentru 
ca să nu crez că s'a căit, şi sunt sigur că d-sa sa căit, 
Numai flacăra elocuenţei l-a făcut să pronunţe aceste cuvinte, 
cari m'au întristat până în fundul inimii. 

Oare vorba este de două, de patru, sau de cinci pogoane ? 
Nu, domnilor. Vorba nu e nici de două, nici de patru, nici 

de şapte pogoane, ci de principiu, ci de consecinţele jic- 
nirii lui. 

V'am spus, domnilor, de mai multe ori, şi sunt silit a 
repeti, că principiul proprietăţii a fost, este şi va fi totdeauna 
cea mai puternică temelie a tuturor societăţilor. Citiţi, dom- 
nilor, ceeace s'a petrecut dela Essenieni până la Proudhon. 
Oare toate aceste înflăcărate vorbiri şi ziceri de popor sărman, 
de împroprietărirea lui, de împărţirea averilor etc., oare ce 
rezultat au avut ? Oare pututu-s'au pune în practică în curs 
de 4.000 de ani? 

Essenienii !), în Asia; Pythagora, Lycurg, Platon, la Greci; 
în urmă la Romani, Numa, Licinius Stolo, Grachii ; în Africa, 
Karpokrates 7); în Englitera, Thomas Morus 2); în Italia, 
Campanella ê); în Franţa, Saint-Simion şi până şi stravagantul 


1} Textul publicat in Analele Economice, ca şi cel din Monitor, ne 
dă varianta «Messenienii». Nu există cu toate acestea nici o sectă sau 
popor cu acest nume în Asia. De sigur B. Katargiu a înţeles Essenienii. 
Aceştia formau o sectă judaică născută în veacul al 2-lea a. Chr. şi 
grupată mai ales pe țărmurile de Apus ale Mării Moarte, precum şi în 
câtevă oraşe ale Palestinei. Ei nu admiteau jurământul în afacerile civile, 
dezaprobau răsboiul şi toate ocupațiile ce tindeau la câştig, se mărginiau 
la agricultură şi la vieaţa paşnică şi trăiau în comunitatea averilor. Pe 
timpul lui Isus, ei par a fi fost numeroşi; poate că loan Botezătorul eră 
în legătură cu dânşii. Cf. Conversations Lexicon, Brockaus, s. v. 

1) Karpokrates sau Karpokras, faimos eresiarch din Alexandria, a 
trăit pe timpul împăratului Hadrian, adică în prima jumătate a sec. 1-lea 
d. Chr. El este capul sectei gnostice a Karpokratienilor. impreună cu 
fiul său Epiphanes, el se dete la toate excesele misticismului sensual, 
proclamând indiferența actelor şi comunitatea femeilor. Cf. E. Renan. 
L'Eglise cretienne, p. 179. 

2) Spiritualul şi inteligentul autor al cărticelei intitulată Utopia, o operă 
în care combăteâ crimele statului şi ale bisericii, prin descrierea stării 
ideale a unei ţări fabuloase. El muri pe eşatod la 1535, pentruca nu 
aprobă despărţirea lui Enric al viil-lea regele Angliei, de biserica catolică. 
Este considerat ca unul din promotorii comunismului averilor. 

3) Toma Campanella, dominican născut în Calabria, la 1568, mort la 
Paris în 1639, însemnat prin geniul şi marile sale lucrări filozofice. În 
teoria sa asupra societăţii, el admiteă nu numai comunismul averilor, 
ci şi al femeilor. Cf. A. Esquiros, Hist. des Martyrs de la liberte, pag. 187, 


DISCURSURI 353 


de Proudhon — oare, domnilor, ce au produs toţi, aceştia ? 
Ce au produs acele societăţi ale Dulcerienilor, Tertulienilor, 
Anabaptiştilor, atât de bizare în numirea lor, cât şi de nă- 
prasnice in principiile lor? Ce au produs? Când ele au mers 
până la silnicie, n'au lăsat.în urmă-le decât ruine, decât o 
pustiire înfiorătoare; şi când s'au mărginit numai în vorbe, 
au căzut în domeniul ridiculului şi al uitării, după cum me- 
ritau. Prin urmare, domnilor, vedeţi că vorba e numai de 
principiu, şi principiul e atacat de 4000 de ani, fără ca să 
poată fi dărăpănat. Toate acele teorii s'au probat că nu sunt 
nimic alt decât nişte aberaţii ale unei langori care turbură 
omenirea din vreme în vreme. Domnilor, omul, din neno- 
rocirea lui, e făcut ca să muncească şi să se hrănească din 
sudoarea funţii, căci altminteri omul ar fi fost în starea do- 
bitoacelor ; oamenii n'ar mai fi lucrat, şi am fi trăit ca pă- 
sările cerului, n'am fi fost siliţi a ne cobori până în fundul 
pământului, ca să căutăm metalul, să ne slujim cu dânsul 
şi să-l prefacem în atâtea obiecte de trebuinţă; n'am fi co- 
borit trăsnetul din înălțimile spaţiului, ca să ne jucăm cu 
dânsul. Acum dar, domnilor, vedeţi cât e de înaltă chestiunea, 
şi la cât o reducem; o reducem la o chestiune de tocmeală, 
la o chestiune de două pogoane. Domnilor, când ar fi fost 
vorba numai de interes personal, când ar fi fost ca două 
-sau cinci pogoane să facă fericirea ţăranului, eu aş primi 
legiuirea aceea, şi ne-am fi sculat toţi proprietarii mari şi 
ne-am fi dus pe la toţi proprietarii de prin sate, i-am fi rugat, 
în numele Dumnezeirii şi al omenimii, să facă această jertfă 
pentru îmbunătăţrea soartei fraţilor ţărani, de bună voia lor, 
nu însă prin lege. Dar mă întorc şi vă mai întreb să mă 
desluşiţi cum, cum vom puteă să facem mai fericit pe ţăran? 
Căci, cum v'am spus, domnilor, e învederat, e ştiut, mărtu- 
risit de d-voastră toţi că nu cu 2 şi 9 pogoane are să se 
îmbunătăţească soarta ţăranului, căci ţăranul are astăzi dela 
50 până la 60 pogoane; el e stăpân pe oricât pământ voeşte, 
el este arendaş mare în mica sa sferă; fiindcă, din nenoro- 
cire pentru Ţara Românească, unde pământul este destul de 

întins şi roditor, locurile încă sunt în starea primitivă, iar nu 
ca în alte părţi, unde ţăranul e nevoit să care cu spinarea 
gunoiul, ca să îngraşe un peticuţ de pământ, care cu toată 
această osteneală, nu-i dă decât abiă hrana de toate zilele. 

Ni s'a vorbit, domnilor, făcându-se nişte excepţii pentru 
unele districte din Moldova, unde locuitorii sunt foarte în- 
ţeşaţi şi că aceia nu se vor puteă bucură de acele foloase 
de concurenţă, despre cari sa vorbit. Dar oare, domnilor, 
vorba noastră e ca să păstrăm legăturile acelea, cari ţineau 
pe ţăran de pământ? Şi oare când am zis, dela Regulament 
şi până astăzi, cu oarecare rezervă, şi astăzi o zicem fără 
nici o restricţie, ca fiecare om, plugar, neguţător, industriaş 
sau artist, să meargă şi să caute pe faţa ţării aşezarea sa 
acolo unde va găsi mai bine, de ce ziceţi că ei or să fugă 
peste Dunăre sau peste Prut dincolo şi că o să rămâie ţara 
pustie ? Când avem mai pre sus de toate înţelepciunea pro- 
prietarilor pe de o parte, şi pe de alta un guvern care are în 
domeniuri a treia parte din ţară şi care poate să zică tuturor 
acelora ce se vor socoti năpăstuiţi sau apăsaţi: «veniţi la 
mine, ca să vă dau pământ cât vă va trebui şi să vă îmbogăţiţi, 
şi să ne folosim cu toţii, şi voi şi Statul, căci cu bogăţiile 
acelea ce vom trage din munca voastră au să se facă îm- 
bunătăţirile ţării întregi, cu acele bogății au să se facă spi- 
taluri, cari să uşureze suferinţele bolnavilor săraci, au să se 
întreţină şcoalele, cari să facă din copiii voştri oameni virtoşi, 
fericiţi, învăţaţi şi altele asemenea». 

Mi-aţi vorbit, domnilor, de Prusia, de Rusia şi de Austria. 

Cât pentru Prusia, domnilor, colegul meu !) v'a dat destule 
desluşiri, cari, deşi nu sunt elocuente, dar foarte puternice, 
cu documente în mână. Despre Prusia dar, precum şi de 
cea mai mare parte a Europei occidentale, aţi putut vedeă 
că m'are nici o asemănare cu noi. 

Acea parte a Europei a fost totdeauna feudală, căci ele- 
mentul gotic, venind şi copleşind elementul roman, i-a ab- 

sorbit pământul şi l-a redus la sclavie, la servagiu, la ceeace 
poate am fost amenintaţi a deveni şi noi într'o zi. 

Ei bine pe elementul indigen l-a făcut rob, l-a făcut legat 
de glebă; dar la noi nici una din acestea n'a fost. Să mă 
ierte d-l Kogălniceanu că, numindu-l, iar mai sunt silit să mai 
arunc încă o piatră la piedestalul d-lui ; d-sa s'a suit ieri şi 
alaltăieri la tribună încrosnat de o bibliotecă întreagă ce 
d'abiă o putea duce, şi ne-a citit o mulțime de documente, 
de hrisoave de-ale Domnitorilor greci, pentru cari îmi pare 
foarte rău că le-a citit, căci îl întreb: nu va fi oare silit ca 
iar d-lui să le combată, când va veni chestiunea mănăstirilor 
închinate ? D-lui ne-a vorbit de acestea. Dar de ce nu ne-a 
vorbit de cele mai principale, de ce nu ne-a citat documen- 
tele, actele de vânzare ale ţăranilor, pentrucă toţi ţăranii au 
fost proprietari. De ce nu ne-a spus dacă acelea s'au făcut 
cu cumpărături silite, s'au dacă s'au făcut cu amortizaţie pe 
10—15 ani sau cu plată integrală şi de bună voie? D-lui 
nu ne-a citat nimic din toate acestea. 

Ei bine, d-lor, când se citează argumentele pentru, ca să 
apere cinevă o chestiune cu lealitate, e dator să citeze atât 
argumentele pro cât şi pe cele contra, ca să poată cel ce 
ascultă să vază în care parte atârnă balanţa mai mult. D-lui 
nu ne-a citat şi principiul fundamental, pe care e stabilită 
proprietatea în ţara noastră. Toate acestea d-sa le-a trecut în 
tăcere, şi deaceea m'a silit să le aduc acum aminte eu. 

Acum vă întreb: oare când, după vânzarea unei case oare- 
care, ar veni vânzătorul saw copiii lui să zică aceluia ce a 
cumpărat: «dă-mi înapoi toată casa sau pe jumătate şi eu îţi 
voiu plăti în 50 de ani», sau, dacă voiţi, un alt exemplu: când 
doi fraţi tot din acelaş tată, unul muncind şi căpătând cu 
sudoarea frunţii sale, precum au căpătat strămoşii noştri, că- 
pătând o fărâmă oarecare de capital in aur şi argint — acest 
Dumnezeu infernal al societăţii -- şi având pe urmă aplecare 
la plugărie, la o vieaţă de câmp şi de verdeață, se duce şi, 
în puterea legii, cumpără dela cei ce au trebuinţă de acel 
metal proprietatea lor, şi iată improprietărirea făcută prin pro- 

ducțiunea sudoarei întrun chip cel mai legal; iar celălalt 
frate, plăcându-i mai mult vieaţa de oraş, plăcându-i mai mult 
preumblările în grădina Cişmegiului sau la şoseă, balurile şi 
teatrul, pentru aceasta se face neguţător, industriaş sau în- 
chirietor de case, de hanuri, etc. — ei bine, domnilor, aceşti 
doi fraţi, cari, precum vedeţi, şi-au dobândit avere cu cea 
mai mare onoare şi, precum zice Evanghelia, aşă precum a 
decretat Dumnezeu, prin sudoarea frunţii lor — ei bine, zic, 
de ce să condamnaţi pe acel frate, care a voit să cumpere 
pământul, ca el să piarză o mare parte din averea lui? lar 
pe celălalt, pentrucă a cumpărat casă, prăvălie, ori pentrucă 
are marfă de mai multe mii de galbeni, să-l lăsaţi să vânză 
aceă marfă cu mult folos şi să nu-i ziceţi ca celuilalt să dea 
şi el altora? De ce să nu i se zică şi lui: «am trebuință de 
hrană şi n'am ce mâncă; am trebuinţă de îmbrăcăminte şi 
mam ce purtă; dă-mi jumătate din averea ta, jumătate din 
marfa ta, ca să întâmpin aceste trebuinţe ? De ce, domnilor? 
Pe ce temeiu? Oare această osebire este dreaptă? Căci e 
vorba de drept. Vedeţi că aci cădeţi într'o neputinţă de a mai 
da un răspuns, o explicare. 

Acum să ne întoarcem încă odată la ceeace s'a zis de Aus- 
tria şi Rusia. 

Domnilor, respectez toate Guvernele ; şi, dacă mi-ar îi per- 
mis să zic, toate Statele în origine ştiţi prea bine că şi-au în- 
ceput mărirea, tăria, puterea şi dăinuirea lor prin Guvernul 
absolut. 

Apoi interesul unui Guvern absolut, pe care îl respectez şi 
nu voiu să-l atac astăzi, este oaretot una cu al nostru? 
Avem noi aceeaş trebuinţă ca acele Guverne dea luă dela 
cei bogaţi şi a da celor săraci, ca să ne sprijinim pe mulţime 
şi să dominăm o minoritate puternică, de care ne-am teme? 
Şi aţi voi dv. ca să facem acest schimb de sistem guverna- 
mental? 

O! nu: nici d-voastră, nici ţăranul acela, căruia i-aţi zice 
că-i daţi cu nişte asemenea condițiuni, crez că n'ar voi să 

primească, şi, dacă n'ar înţelege astăzi răul, poate ar plânge 
mâine. f 

Țara Românească are trebuință, s'a zis, de apărare; şi unde 
va găsi apărători, dacă ţăranii n'au pământ? 

Domnilor, dacă sunt silit să repet ceeace am mai zis, vă 
cer iertare, căci, văzând că aţi uitat cele zise, sunt silit a vi 
le aminti. 

V'am spus şi vă repet, domnilor, că Englitera are250,000 
de proprietari pentru 28 milioane locuitori, şi cu toate aces- 
tea, când e vorba de apărarea intereselor Engliterei, ea face 
ca pământul dela o margine la alta să se 'mfioreze. 

Italia, domnilor ? Italia, când eră în desbinare, o ştiţi în ce 
poziţie politică eră, şi numai când şi-au dat mâna şi s'au în- 
frățit unii cu alţii, când Italienii au şters după buzele lor 
vorba de clase, atunci numai s'a făcut Italia ceeace este şi 
nu va fi Italia, pe câtă vreme nu va domni aceă frăţie între 
fiii ei. 

Oare Italia şi-a vărsat sângele ca să dea ţăranilor pământ? 

Nu, să nu degradăm pe Italieni şi să nu degradăm ome- 
nimea. E altcevă în om care-l face să-şi verse sângele pentru 
pământul naşterii sale: este amorul către locul acela în care 
el a văzut lumina, unde a supt laptele maicii sale, sunt adu- 
cerile aminte ale copilăriei, sunt legăturile morale către pă- 
mântul în care se odihneşte ţărâna străbunilor săi. Nu de- 
gradaţi dar, domnilor, aceste sentimente, cu cari tot omul se 
naşte, nu ziceți-că le putem înlocui cu o palmă de pământ 
ce am da! 

Vă voiu mai dovedi aceasta cu alt exemplu mai localnic. 
Românii au fost, din nenorocire, mai multă vreme sub un 
guvern molatic, iar nu aspru, ca Grecii, ce prin suferinţe i-a 
îmbărbătat, în loc de a-i paraliză. Dacă dar Românii nu sunt 
răsboinici azi, nu e că nu-şi iubesc patria, ci pentrucă s'au 
dezobişnuit de a purtă armele, spre a o apără; dovadă de 
aceasta puteţi aveă pe proprietarii mici, pe moşneni, cari nu 
ştiu că ar fi mai răsboinici decât ceilalţi. 

In adevăr, oare văzut-aţi pe moşneni la recrutaţie alergând 

cu mai mare mulţumire spre a luă armele? Nu, omul este 
tot om, şi, ca orice om, moşneanul e egoist şi-i place odihna, 
pacea; îi place să trăească totdeauna în obiceiurile lui, afară 
numai de împrejurări mari, când vine şi el de se deşteaptă. 

Aceasta însă nu este numai la Români: asemenea e şi la 
alte naţii. Asemenea şi în Franţa, domnilor, ţăranul este co- 
daciu, când e vorba de a cădeà la sorţi. Aceasta se poate 
vedeă chiar în numirea de sorţ bun ce o dau sorţului care 
îi scapă de a intră în armată, şi viceversa. Cu toate acestea, 
când e vorba de a-şiapără ţara, se duc şi mor pe câmpul 
bătăliei cu sutele şi cu miile, şi cei cari supravieţuesc strigă : 
«glorie celor morţi; să murim cu dânşii !». 

Noi, domnilor, zicem ţăranilor : «sunteţi liberaţi, puteţi cum- 
pără, prin munca voastră, moşii intregi; puteţi prin silinţă 
ajunge până la cele mai înalte funcțiuni» ; ba încă le zicem: 
şi mai mult: «vă creiem o bancă de credit, de unde să pu- 
teţi luă fondurile trebuincioase, ca să cumpăraţi ce veţi voi. 
Statul, care posede a treia parte din pământul ţării, vă dă 
mijloace de închiriere, de împroprietărire ; dar aceasta nu de 
geaba, ci prin munca voastră, prin sudoarea frunţii, ca să-i 
cunoaşteţi valoarea şi, arespectând-o în voi, să o respectați şi 
în alţii». 

Credeţi dar, că, cu o asemenea lege, se va găsi un om lu- 
minat în Europa, care să nu zică că Adunarea României a 
binemeritat dela nație? că e compusă din bărbaţi neatârnaţi, 
căci au ştiut a împăcă totul, a îmbunătăţi soarta ţăranilor 
prin muncă şi a o feri de loviturile socialismului, pentru 
care ei au fost siliţi, din nenorocire, să verse sânge, ca să 
poată ajunge la rezultatele la cari Românii au ajuns fără 
nici o sdruncinare ? 

S'a mai zis de d-l Cuciureanu: cum o să ajungă ţăranii 
la îmbunătăţire, când oamenii administraţiunii şi cei judecă- 
toreşti sunt oameni apăsători, nedrepţi, pentru cari legea nu 
e nimic, când au a hotărî pentru bogaţi în contra săracilor? 
Sunt şi eu de părerea d-lui Cuciureanu; ştiu că sunt abu- 
zuri. Aceasta însă se întâmplă în parte, iar nu în general. 

Şi deoarece Europa ne-a adunat aci ca să ne organizăm 
țara prin legi, să nu mai pierdem timpul în discuţiuni zadar- 
nice, în argumente trezite; să ne desbrăcăm de idei hime- 
rice, şi, ca bărbaţi inteligenţi şi maturi, să isprăvim organi- 
zarea ţării şi să dăm Guvernului puterea să sdrobească pe 
oamenii vinovaţi, căci tâlharul din pădure este mult mai pu- 
țin vinovat decât funcţionarul care abuzează. Cel dintâiu îşi 
expune vieaţa, când face răul, şi răul lui nu e decât parţial. 
Cel de al doilea, din contră, comite o crimă în contra vieţii 
naţiei sale, sub scutul unei legi rău întrebuințate. 

Faceţi, domnilor, asemenea legi, draconiane chiar; nu vă 
temeţi de legi aspre, căci numai cei viţioşi se tem de ele; iar 
cel cu fruntea senină nu se teme niciodată de asprimea legilor. 
Cu acestea să ne îndeletnicim, iar nu cu argumente sofistice, 
cari nu pot aduce decât desbinări şi rătăciri, 


Ne mai luând nimeni cuvântul, preşedintele pune la vot închiderea 
discuţiunii generale, care se primeşte. 


LXXV. 
LEGEA RURALĂ. (Al II-lea discurs). 


Şedinţa dela 4 Iunie 1862. — (Supliment la Monitorul oficial, 
No. 117), 


B. KATARGIU, președintele consiliului. — Domnilor, dacă 
nu am fi avut în vedere consideraţia că în desbaterea unei 
chestiuni de aşă mare importanţă trebuie a lăsă să se ma- 
nifeste toate opiniile în deplină libertate, negreşit că am îi avu 
în mai multe rânduri dreptul de a 'reclamă păzirea regula- 
mentului nostru, când vedem că se reîncepe, că se continuă 
discuţiunea generală, care, după votul Adunării, este încă de 
alaltăieri închisă, Dar, fiindcă ne aflăm, cum am zis, în faţa 
unei chestiuni atât de importante, care trebuie a se irată cu 
deamăruntul înaintea ţării, şi, ca să nu rămâie nimănui dreptul 
de a se plânge că am fi voit a-i astupă vocea ; ca să nu lăsăm 
nici umbra bănuielii că am fi căutat a înlătură, a înăbuşi vreo 

opinie, ne-am zis: «să trecem şi din regulament afară». Ei! 
domnilor, dar toate lucrurile au o margine ; toate cele ce auzim 
astăzi au fost zise şi rezise de nenumărate ori în şedinţele 
trecute ; prelungirea unei discuţiuni, în care nu se face alt, 
decât a se reproduce aceleaşi şi aceleaşi argumente repeţite 
până astăzi cu saţietate, mă face a mă teme că ar fi o ho- 
tărire premeditată de a amână indefinit soluţia acestei ches- 
tiuni. Poate să fie greşilă această presupunere a mea, dar 
purtarea unora din colegii noştri mi-o justifică pe deplin. 

Acum, domnilor, voiu mai desvoltă şi eu în scurt această 
chestiune, însă mai dinainte vă cer scuzele mele, dacă voiu 
fi silit a reveni pe alocurea la cele ce am zis dejă, dar pe 
cari unora văd că le place a le uită. 

Voiu răspunde mai întâi la argumentele puse înainte de 
d-l I. Marghiloman. D-nealui zise că ne-a vorbit ca om practic, 
ca om cu experienţă, şi ne-a citat minunatele înfrumuseţări 
ce a văzut pe o moşie, unde sătenii îşi cumpăraseră locurile 
ce aveau. Acest fel de argumentare al d-lui Marghiloman îşi 
aveă foarte bine locul, dacă noi ne-am fi ocupat acuma a 
face o lege prin care să punem straşnică poprire sătenilor 
de a puteă cumpără pământ; dar nu înţeleg nici într'un chip, 
când d-lui vede că noi, cu totul din contră, nu numai că le 
recunoaştem acest drept, dar facem şi mai mult încă, înlesnim, 
creiem ţăranilor mijloacele de a puteă cumpără oricând şi oricât 
ar voi. D-voastră însă stăruiţi ca negreşit să le impunem da- 
toria de a cumpără cu voie sau fără voie. Ei bine, domnilor, 
vă mărturisesc că nu ştiu să fi auzit în vieaţa mea că s'a mai 
făcut undevă o asemenea lege. Cunosc legi de vânzare silnică 
pentru cauză de utilitate publică, precum lărgirea unei pieţe, 
formarea unei strade, trecerea unui drum de fier, unui canal 
şi altele asemenea ; dar legi pentru cumpărătoare silnică nu 
ştiu să existe în nici o parte a lumii, nu ştiu'să fie o ţară în 
care să se impue oamenilor prin lege de a cumpără cu sila. 
Acesta e oare spiritul de libertate ce voiţi a insuflă ţăranului ? 
Aceasta o puteţi numi dreptate? 

Ne-a vorbit apoi d-l Marghiloman de moșneni şi de ura cea 

mare ce au de a lucră clacă. Voiu răspunde la aceasta printr'un 
fapt pozitiv, conctfatai în toată ţara, că cea mai mare parte 
din moşiile moşnenilor sunt date în arendă şi moşnenii fac 
clacă la arendaşi. Domnilor, nu vă temeţi că ţăranii nu vor 
aveă de unde să cumpere, când vor voi; dar e vorba să ştim 
dacă ei işi găsesc interesul în a cumpără pământ mai bine 
decât a-şi întrebuinţă banii într'alt chip. Eu însumi am pus 
în vânzare o moşie ce am în Teleorman, pământul cel mai 
bun, cel mai roditor al ţării, şi cu preţ deabiă 8 galbeni po- 
gonul, numai ca să le înlesnesc mai mult cumpărătoarea. Cu 
toate aceste nici unul din săteni nu a cumpărat, şi când câte- 
odată se dedeau în tocmeală, îmi cereau să-i scutesc de re- 
cruiaţie, să le dau păşune pe moşiile învecinate şi altele ase- 
menea, încât nu m'am ales decât cu 200 de galbeni cheltuiţi 
în ridicarea planului topografic şi cu atâtea străgăneli în mer- 
gere pe acolo. Citaţie pentru citaţie. Judecaţi însă, domnilor, 
dacă din citaţia unor fapte izolate, contrazicătoare, poate ieşi 
vreo concluziune. 

Adevărul, domnilor, este unul. Adevărul e că ţăranii, când 
vor voi a se împroprietări, vor găsi mari avantaje în con- 
curenţa ce-şi vor face proprietarii, şi dacă nici această con- 
curenţă nu va fi.mulţumitoare, va veni să le-o facă vânză- 
torul sau închirietorul cel mare — o repet, pentrucă văz că 
vă place a uită — care e Statul, ce posede a treia parte din 
teritoriul României. Prin urmare, cum vedeţi, ţăranului i se 
dă comuna, i se dă libertatea de a cumpără, de a închiriă 
şi de a vinde; i se dă libertatea de a rămâneă în toată vieaţa 
în rutinierele obiceiuri în cari se află astăzi; i se dă apoi şi 
o bancă să-şi înlesnească cumpărătoarea, şi vă văitaţi că ţă- 
ranii nu o să se poată face proprietari! 

Ne-a vorbit apoi d-l Marghiloman de învoieli de bunăvoie ; 
dar d-sa a făcut o încurcătură, încât eu unul nu l-am înţeles. 
D-sa ne-a zis pe de o parte că, neîmproprietărind pe țărani, îi 
osândim” la proletariat şi îi lăsăm să moară de foame, iar pe 
de alta că d-lui ia prin învoieli de bunăvoie îndoit şi întreit 
de ceeace ia dela clăcaşii d-lui. Ei bine, d-lor, voiu cită şi 

acum iarăşi fapte. Meargă oricine va voi la moşia mea ce 
o am aproape de Bucureşti şi-i desfid să-mi arate un alt sat 
unde sătenii să fie mai fericiţi ca acolo. La aceă moşie, atât 
pogoanele legiuite, cât şi prisoasele se plătesc în bani prin 
tocmeli de bunăvoie. Tocmelile de bunăvoie, v'am spus, au 
dat sbor agriculturii noastre, iar nu pogoanele legiuite ; ță- 
ranii le păstrează pe acestea pentru trebuinţa casei, şi mai 
adesea numai pentru gâște; folosul lor, comerţul lor, şi l-au 
tras totdeauna din prisoasele, pentru cari se învoiau cu bună 
tocmeală. 

Unde vedeţi dar proletariatul? In ce vă stă dreptatea, în 
ce vă stă libertatea, când veniţi a impune silă ambelor părţi? 

Ei bine, d-lor, să vă spuiu eu ce preocupă pe cei cari 
susţin împroprietărirea ţăranului cu sila. Este aceea că, dând 
ţăranului 3 sau 5 pogoane, cari să fie proprietatea absolută 
a lui, cu acestea se robeşte, se leagă mai mult de pământul 
acelei moşii, pe când prin învoielile de bunăvoie vă temeţi 
că sătenii vor părăsi cu toţii moşia şi vor merge să se aşeze 
pe alta, unde ar găsi condițiuni mai avantagioase. Tocmai 
d-voastră voiţi aservirea ţăranilor şi vă este frică a le lăsă 
dreptul de a zice: «ne ducem depe un pământ strâmt şi 
sterp pe un pământ mai larg, mai roditor şi cu un preţ mult 
mai ieftin !» , 

Acesta este, d-lor, secretul stărnitoarelor cereri de împro- 
prietărire a ţăranului, pentru cari eu însă nu mă mir, nici 
nu acuz pe nimeni, căci adesea se întâmplă ca omul să se 
orbească atâta de interesul său propriu, încât să nu ştie 
singur ce face, crezându-se generos şi liberal, când nu e de- 
cât egoist şi împilător. 

LXXVI. 
LEGEA RURALĂ. (Al IV-lea discurs). 


Şedinţa dela 8 Iunie 1862. — (Supliment la Monitorul oficial, 
No. 122). 


B. KATARGIU, preşedintele consiliului. — Voiu să zic foarte 
puţine cuvinte în conformitate cu cele zise de Principele Gr. 
Sturza. 

Împroprietărirea silnică aţi văzut că am respins-o cu toţii, 
că am zis că, mai înainte de orice, trebuie să respectăm 
principiul libertăţii cumpărărilor şi vânzătorilor, căci nu poate 
cinevă cu sila nici a despropietări pe acela ce are o proprie- 
` tate, nici a impune să cumpere celuia ce n'are. 

Aci, domnilor, ce se face alt decât aceasta? Nu se face 
nimic mai mult decât se zice că poate vinde şi cumpără ori- 
cine de bunăvoie, dar prin lege şi cu sila nu se poate în- 
datoră nimeni nici să cumpere, nici să vânză. 

Acesta e singurul mijloc legal şi binecuvântat. 

Dacă dar vom opri pe guvern de a vinde pământ pe mo- 
şiile sale, vedeţi că am face o excepţie acestor bunuri pe de 
o parte, şi pe de alta am supune pe ţărani de a cumpără 
pământ mult mai scump dela proprietăţile private. 

Eu, domnilor, sunt de părere ca, pe de o parte, guvernul 
să vânză locuri depe moşiile sale, iar, de pe alta, cu banii 
ce se vor luă să se dea mijloace şi altor ţărani de a se în- 
prumută, spre a cumpără şi ei asemenea proprietăţi, sau Statul 
să cumpere pe seamă-i alte proprietăţi cu acei bani, şi cu 
aceasta socotesc că nu se jicnesc interesele mănăstirilor, căci, 
dacă am fi zis ca să se vânză şi banii să se arunce în vânt, 
atunci vânzarea ar fi fost rea; pe câtă vreme, dacă am face 
aşă, nu ar fi alt nimic decât o permutare a averii şi <o pre- 
facere a capitătului, pe care guvernul îl va dobândi pin vân- 
zarea locurilor la ţărani. i 

Dar nu numai aceasta, domnilor, ci eu am zis că am nădejde 
că chiar proprietarii cei mari, cari vor aveă sate mici şi pă- 
mânturi întinse, vor fi bucuroşi să vânză pământuri ţăranilor, 

cari vor voi a cumpără. Cât pentru mine unul, eu am zis 
că sunt cel dintâiu care mă voiu înscrie în capul listei, şi so- 
cotesc că toţi ceilalţi proprietari mari vor face asemenea, şi 
vom declară că noi, proprietarii cutare şi cutare, vindem o 
parte de pământ din proprietatea noastră, cât vom socoti de 
cuviinţă. Cu chipul acesta prevenim concurenţa ce ne-ar face 
guvernul pentru împroprietărirea ţăranilor şi apoi am da cu 
aceasta o dovadă din cele mai mari că voim să se improprie- 
tărească ţăranii. Dar vrem să sc împroprietărească pe o bază 
mai bună, ca să li se poată respectă şi lor pe viitor proprie- 
tățile ce vor dobândi, precum cerem şi noi să se respecte 
ale noastre. 


LXXVII. 


RĂSPUNS LA INTERPELAREA LUI C. FILIPESCU ÎN CHESTIUNEA 
SERBĂRII DEPE CÂMPUL FILARETULUI. 


Şedinţa dela 8 Iuuie 1862. — (Supliment la Monitorul oficial, 
No. 122). 


C. Filipescu dă citire următoarei interpelari : 

«Din svon am aflat că pe Câmpul Filaretului, zis şi Câmpul Liber- 
«tăţii, este a se face pe ziua de 11 Junie o serbare, care va purtă nu- 
«mirea de serbare naţională. 

«Viu dar a aduce aminte d-lui ministru că, in anul trecut, sub minis- 
«terul Golescu, s'a făcut tot la acest loc un banchet, şi, fiindcă luase o 
«turnură politică, a atras blamul Adunării asupra acelui minister, 

«Acum dar daţi-mi voie de a vă întrebă dacă de ministerul actual 
«este recunoscută o asemenea serbare, şi dacă aceă serbare este naţio- 
«nală, ca să ştim şi noi ce să facem. Cât despre mine, domnule ministru, 
«ag dori să înceteze asemenea adunări, cari nu po: aveă alt rezultat 
«decât acela al dozordinei». 


B. KATARGIU, preşedintele consiliului, declară că voeşte a răspunde 
îndată. 


Preşedintele dă cuvântul d-lui Filipescu, spre a-şi desvaltă interpelarea. 


C. FILyPESCU declară că a desvoltat-o în scris. 

B. KATARGIU, preşedintele consiliului. — In adecăr, dom- 
nilor, auzisem şi eu tot din svon că se vorbiă de un ban- 
chet. Guvernul, pătruns de dorinţa de a vedeâ publicul bu- 
curîndu-se, socotiă că adunarea aceea nu va aveă nici un 
alt caracter, decât acela al unei simple serbări de bucurie. 
Acum însă, de două zile încoace, chestiunea s'a schimbat. 
Prefectul poliţiei a primit o hârtie din partea . . . unei auto- 
rități — n'am cum s'o numesc — grin care îl anunţă că este 
a se serbă o aniversară de regenerare a ţării, şi cere dela 
prefect numai răspuns de primirea hârtiei. Lucrul, după cum `- 
vedeţi, a: luat o turnură foarte anormală. 

Eu aş dori, domnilor, să-mi spuneţi dacă d-voastră cu- 
noaşteţi că persoanele subscrise în aceă hârtie constitue vre- 
un fel de autoritate a ţării? .... 


Mai mulți deputaţi cer a se citi hârtia şi semnăturile. 
Unul din Secretari citeşte aceă hârtie, în următoarea cuprindere : 


Domnule Prefect, 


Luni, la 11 Iunie, aniversarea zilei regenerării României, fiind a se da 
pe Câmpul Libertăţii un banchet poporar commemorativ, vă facem cu- 
noscut aceasta, ca să nu se poată da interpretâri rătăcite întrunirii de 
cetăţeni, ce se vor adună pentru această serbare naţională. 

Binevoiţi. d-le Prefect, a ne răspunde de primirea acestei adrese. 

Avem onoare, d-le, a vă salută. 


A. I. Arion, N. T. Orăşeanu, Gr, Miculescu, Gr. Feliat, E, Carada, 
1. Ionescu, D. Petrolian, C. Trandafir. 


B. KATARGIU, preşedintele consiliului (continuă) : Eu, dom- 
nilor, nu ştiu că aceste persoane, aceste trei-patru iscălituri 
formează o autoritate constituită, un corp al Statului, ca să 
se poată adresă ca autoritate către altă autoritate, şi încă cevă 
şi mai mult poate. Cu asemenea urmări, domnilor, nu se 
păstrează libertaţile publice, ci se strivesc, 

ANTON ARION. — Când mi-am pus semnătura pe acea încunoştiințare, 
nu am avut câtuşi de puţin intenţiunea de a voi să mă constituesc în 
autoritate, fiindcă ştiu că autoritate este numai aceea care e recunoscută 


de lege. lar cât pentru forma acelei hârtii, de a fi numai o încunoştiin- 
țare, iar nu o cerere de voie, răspund mai întâi că Convenţiunea, care 

ne garantează un regim constituţional, nu opreşte adunările de cetăţeni, 
şi dacă voiu aduce aminte că, în timpul ministerului d-lui D. Ghica. s'a 
dat o circulară în care se zice că întrunirile sunt libere, numai trebuie 
să fie anunţată poliţia cu 24 de ore mai înainte. Circulara aceea nu s'a 
preschimbat. Prin urmare noi nu am făcut alt, decât a ne conformă celor 
zise şi cerute de poliţie. Dar poate că d-lui ministru să i se fi părut 
curioasă forma acelei încunoşiiinţări, pentrucă nu am zis că ne rugăm 
cu genuchi plecate.... 


PRINCIPELE D, GHICA. — Să citească ordinul ce am dat eu. 


A. ARION. — Să se aducă Monitorul şi veţi vedeă că este astfel cum 
am spus: se cere a se încunoştiinţă poliţia. 


PRINCIPELE D. GHICA. — D-l Arion se înşeală, căci ordinul de care 
e vorbă nu eră pentru ziua de 11 lunie, ci cu ocaziunea altei cereri... 


A. ARION. — Dar n'am zis că erà pentru 11 Junie. 


PRINCIPELE D. GHICA. — Dacă memoria mă serveşte mai bine decât 
pe d-l Arion, îi voiu aduce aminte că ordinul ce-am dat pentru poprirea 
adunărilor în locuri publice, fără consimțământul poliţiei, a fost criticat 
şi combătut de mai multe ziare. Am zis că, pe câtă vreme asemenea 
adunări au a se ocupă de chestiuni politice şi pe câtă vreme Conven- 
ţiunea nu dă această voie decât numai pentru alegeri, poliţia să nu le 
oprească prin forţă. dar să fie cu priveghere ca, la caz de dezordine, să 
poarte responsabilitatea cei ce le-au provocat. 

Acest ordin eră, socotesc, foarte regulat şi drept, căci nu puteam în- 
gădui întruniri de gloate, fără a şti pe cine să apuc la caz de turburare 
şi dezordine, şi dovadă că n’a fost în sensul cum zice d-l Arion, «ste că 
atunci nu aş fi atras critica acelor ziare. 

Unul din secretari dă citire următoarei propuneri depuse la birou: 

«In toate Statele civilizate sunt legi contra atrupamentelor. O asemenea 
«lege e din cele mai urgente şi la noi, guvernul să aibă a o supune 
«Adunării cât mai în grabă». 

J. Florescu, A Mavrocordat, G. Văleanu, Corlătescu, Castroianu, 
Katargiu. 


MANOLAKI COSTAKI zice că a pune asemenea chestiuni în desbaterea Adu- 
nării este a slăbi autoritatea şi a nimici prestigiul guvernului. Legalitatea 
îuainte de toate. Nu are oricine dreptul de a ţineă discursuri în numele 
naţiei şi de a adună lumea pe pieţe publice. Când vom îi organizaţi ca 
Anglia, atunci putem urmă exemplul ei; dar, până atunci, să ne măr- 
ginim a ne adună numai unde legea ne arată: deputaţii în Cameră, pu- 
blicul în tribuna publică şi alegătorii municipali la municipalitate. 

B. KATARGIU, președintele consiliului. V'am spus, d-iot, din 
ce punct de vedere a privit ministerul această chestiune, şi repet 
că, pe câtă vreme nu va fi o serbare publică recunoscută prin 
vreo legiuire, nu e în cădere nici unui particular a adună mul- 
țimea, sub pretext de a inaugură o sărbătoare sau a celebră 
o aniversară, 

Afară de aceasta, am fost mâhnit a vedeă o hârtie subscrisă 
de 4—5 indivizi, cari îşi aroagă dreptul de a vorbi în numele 
naţiei, şi apoi scrisă într'un ton foarte necuviincios, căci aţi 
văzut cum sfârşeşte aceă hârtie adresată către o autoritate. 
Eu crez că puteau acele persoane, fără a se zice că se roagă 
cu genuchi plecate, să găsească nişte expresii mai convenabile. 

D-lor, ori avem un guvern, ori nu; dacă avem, trebuie să-l 
respectăm, şi să nu ne punem în comunicaţie cu dânsul, decât 
în marginile unei bunecuviinţe ; unui particular nu-i e permis 
a se adresă către o autoritate decât în formă de petiție. 

D. VĂSESCU este de părere că adunările sunt permise, că poporul are 
dreptul de a se întruni şi că cei ce au provocat o adunare sunt respon- 


sabili de dezordinile ce se pot ivi într'insa. Nici o lege nu opreşte adu- 
nările, şi guvernul le poate împrăştiă numai în caz de dezordine. 


PRINCIPELE D. GHICA se pronunţă contra întrunirii depe Câmpul Fi- 
laretului şi susţine că cinci-şase oameni nu au dreptul de a-şi da titlul 
de reprezentanţi ai naţiei. 

B. KATARGIU, preşedintele consiliului. — Mă simţ dator a 
începe mulţumind mai întâi d-lui Ghica că m'a scutit de a 
mai răspunde la unele puncte, pe cari d-sa le-a demonstrat 
în destul de bine. 

Dovadă că voesc a respectă libertăţile publice este că, pe 
cât timp nu văzusem hârtia aceea, eram decis să las poporul 
a se adună, a se înveseli; dar îndată ce a venit aceă hârtie, 
am văzut că chestiunea s'a schimbat cu totul, că trece pe un 
tărâm politic, că nu mai e vorba de înveselire, şi că invese- 
lirea, serbarea, e numai un pretext, o aparenţă. 

El, d-lor, de ce mă siliți să mă mai întorc înapoi şisă vă 
aduc aminte că, în anul trecut, tot sub pretextul lui 11 Iunie, 
o adunare de felul acesta s'a ţinut pe Câmpul Filaretului şi 

cum ea a degenerat, cum ministerul acela a avut un blam 
dela majoritatea Adunării! Nu voiu, d-lor, să am şi eu un 
blam dela majoritate ; blamul voiu mai bine a-l luă dela mi- 
noritate, nu dela majoritate, căci aci este naţia. 

Dar ni se zice că va fi numai o serbare de inveselire, o 
serbare cu buchete de flori. Principele Ghica însă v'a spus 
ce fel de trandafiri sunt aceia cari compuneau asemenea bu- 
chete. Ziarul «Românul» ne-a vorbit şi el, de vreo:câtevă 
luni încoace, necontenit, de nişte buchete tot de trandafiri 
de soiul acesta aduse încoace spre Capitală pentru serbarea 
de 24 lanuarie !). Teamă îmi este să nu fie şi aceste bu- 
chete de asidzi tot de felul acelora; teamă, d-lor, nu pentru 
mine — puteţi fi încredinţaţi despre aceasta — ci pentru li- 
bertăţile, pentru viitorul ţării, îndestul de nenorocită până acum! 

Voiţi să vedeţi ş: d-voastră florile, trandafirii din acele bu- 
chete, cu cari se gătiau să serbeze ziua de 24 Ianuarie? 
N'aveţi decât să mergeţi la Văcăreşti şi veţi vedeà că bu- 
chetele se compuneau din topoare, cuțite, sulițe, ciomege şi 
chiar puşti, şi îndată veţi înţelege ce scopuri nevinovate uveă 
şi aceă serbare! 

Dar, domnilor, să credem, să sperăm cel puţin că vor 
încetă de a mai creşte pe pământul României asemenea tran- 
dafiri, asemenea buchete, al căror profum este otrava cea mai 
ucigătoare ce revarsă peste societatea noastră. Pacea, dom- 
nilor, pacea şi odihna e scăparea ţării, şi voiu preferi moartea 
mai înainte de a călcă sau a lăsă să se calce vreuna din 
instituţiile ţării ! 

Unul din secretari citeşte această a doua propunere a d-lui General |. 
Florescu, 

«Serbarea dela 11 Iunie, nefiind hotărîtă de nici un corp legiuitor ca 
«sărbătoare naţională, guvernul va îngriji prin orice mijloc de a men- 


1) Aluzie la ridicarea ţăranilor, cari, conduşi de un oarecare Mircea 
Mălăeru, veniseră în Bucureşti să facă nişte panilestaţii pentru ziua de 
24 Ianuarie 1562. Cf, Sedinta dela 21 Fevruarie 1862, şi Şedinţa dela 
30 Martie, acelaş an. 

«jineă buna ordine, netolerând atrupamentele, atunci mai ales, când ele 
«se anunţă întrun mod atât de necuviincios 

«Guvernul nu va toleră niciodată ca unii indivizi să vie a se constitui 
«in Comiiete şi a trată cu autorităţile». 

Propunerea, punându-se la vot, se primeşte; iar cea dintâi propunere 
a d-lui I, Florescu se trimite, după hotărîrea Camerei, în desbaterea Sec- 
țiunilor, 

Preşedintele, după ce consultă Adunarea, ridică şedinţa la 6 ore, anun- 
țând pe cea viitoare pentru ziua de 11 Iunie. 


Barbu Catargiu. — Discursuri, 

Electorale (corupţiuni, 183; lege, 
29; liste, 275, 216). 

Epoca (ziar), 45. 

Export, 102, 103. 


Filarmonică (Societatea) 15, 19. 

Finanţe. 27—28, 102, 270 ; starea lor, 
96, 120, 128, 128 notă, 241, 288, 
289, 291, 292, 334; criză finan- 
ciară, 217. 

Flotantă”(datorie), 289, 291. 

Funcţionari, 244 ; leafa lor, 132, 135. 


Gratiticaţii, 130. 


Independența (ziar), 85 notă, 
Industria (la noi), 193. 
Instrucţia publică, 247. 
Ipoteci, 108, 112. 


Improprietărire, 361, 56. 

Inalta Curte, 165, 240. 

Inarmare, 158. 

Invoieli agıicole, 97 notă, 97—98, 
99, 100, 101. 


Lucrări publice (întreţinerea lor), 
187. 
Lupta (ziar), 45. 


Mahomet (piesa de teatru), 16. 
Mănăstireşti (averi), 161, 177. 
Minerva (inst. de editură), X. 
Minister de control, 209, 210. 
Ministere (repedea lor schimbare), 

Mitropolit (arestarea unui..,), 78. 

Mizantropia şi Pocăinţa (piesă de 
teatru), 16. 

Monitorul Oficial, 1, 2, 3, 4, 65; 
162. 

Moşneni, 56. 

Are o Ati! 

Numerar (lipsă de), 102. 


Obşteasca Adunare, 19, 24, 25 notă, 
62. . 

Obştescul Control, 124, 125, 

Opinia publică, 220. 

Opoziția în 1886, 46. 

Oratoria rom. în 1856, 4. 


Partide politice, 28. 

Patente, 203. 

Pensii, 150, 151. 

Petiţionare (dreptul de), 267. 
Poliţe, 108. 

Poslujnici, 150. 

Presa (libertatea ei), 55. 
Privilegiile (la noi), 268. 
Programe didactice, 2?6 notă. 
Proprietatea, 198, 199, 200, 201. 


Raiele, 221. 

Răsboiu (pregătiri de), 96. 

Recrutare, 157. 

Regulamentul Organic, 20, 45, 51, 
136, 145, 151, 178, 209, 212, 342, 
348. 

Reichsrath, 87. 

Religia la ţară, 188. 

Retroactivitate, 127, 244. 

Revoluţia dela 1848, 269. 

Risipă bugetară, 129. 

Românul (ziar), XXX1, 86 notă, 37 
notă, 38 notă, 42,47 notă, 61. 


Sare (impozit pe), 133, 135; ve- 
nitul ei, 164; monopol, 269. 

Saul (piesă de teatru), 16. 
Săptămâna politică şi culturală, X. 
Scompt, 111. 

Scutelnici, 143, 144, 145, 149, 150. 

Secularizarea averilor mănăstireşti, 
33, 152, 153, 154, 160, 

Servagiul în ţările noastre, 343. 

Sociale (clădiri), 95. 

' Stat; statul modern, 30; bărbatul 
de stat, 48—49; lovitura de stat din 
1862, 33 ; statutul dela 1862, 47. 

Streină (influenţa... la noi), 268. 

Suveranitatea naţională, 295. 


Şcoala Normală a Societăţii... X. 


Trecutul, 176,182, 248,250, 251,253. 


“Țăranii (starea lor înainte de Reg. 
Organic), 348. 


Unirea Princip. (starea ei în 1862), 
293. 

Unirea definitivă, 272, 213, 

Unirea (ziar), 1. 


Vamă, 102, 103. 
Virginia (piesă de teatru), 16. 
Voința Naţională (ziar), 43, 

Adrian, 195, 

Alecsandri (V.), xxvn, 161, 167. 

Alexandrescu (Gr.), xxviu, 16. 

Alexandria (Egipt), 6,8. 

Alfieri, 16. 

Althaus (Fr.), 26. 

Anabaptişti, 353. 

Angheleanu (Al.), 96 notă, 140. 

Arbureşti (familie), 5. 

Arghiropol, 291, 29%, 315. 

Argintoianu (C.), 105. 

Arhimedes, 14. 

Aricescu, XXVIII, XXXI. 

Arion (Ant), 39, 42, 70, 72, 74, 
315, 365, 366. 

Aristia (C.), 16. 

Aristoteles, 14. 

Arsachi (Ap.), 38, 69, 238, 241, 271, 
340, 354 notă. 


Baba-Novac, 17. 

Balica 'Isaia), 12. 

Balş, (Gr.), 271, 

Balta-Liman (tractatul dela), 139. 

Bastache, 326. 

Bălăceanu ([.), 161 notă. 

Bălcescu (C.), 241, 242. 

Bălcescu (N.), 7 nota, 11 notă. 

Băleanu (Em.), 15, 27. 

Băleanu (N.), 323, 

Bărcănescu (Scarlat), 25. 

Bellu (B.), 94, 271. 

Bibescu (Gh.), 20, 21, 22, 
notă, 28, 61, 222. 


23, 25 


Bibescu (N.), 39, 40, 41. 
Bibescu-Brâncoveanu, 172. 
Bluntschli, 57 notă. 

Boerescu (V.), 62, 93, 95, 104, 104 
notă, 109, 110, 121, 142, 150, 151, 
154, 162, 171, 195. 

Bogati, 343. 

Bogdăneşti, 5. 

Boliac (C.), 47, 51, 53 notă. 

Bolintineanu (D.), xxvui, 20 notă . 
241, 

Bontila, 118. 

Botoşani, 331. 

Bozianu (C.), 121, 121 nota, 150, 16ti, 
171, 189, 190, 200, 296. 

Brătianu (D.), 42, 93 notă, 195 29. 

Brătianu (I. C.), xu, 36,42, 43, 44, 51, 
62, 96, 101, 102, 103, 104, 105, 108, 
109, 110, 111, 112, 113, 114, 115, 
121, 122, 134, 137, 138, 140, 143, 
149, 150, 151, 152, 154, 155, 160, 
169, 171, 173, 179, 180, 181, 184. 
185, 189, 193,202, 203, 204, 218, 
220, 221, 222, 230, 231, 242, 243, 
248, 250, 251, 253, 275, 277, 218, 
279, 281, 282, 283, 284, 287, 290 
nota, 295, 296. 300, 301, 301, 315, 


318, 319, 321, 324, 325, 326, 330, - 


Brătianu (Th.), 42. 

Brătienii. 61. 

Brăiloiu (C.), 238, 271, 279, 308, 340. 

Brâncoveanu (banul), 14, 52, 

Brâncoveanu (principele), 177, 119, 
173, 230, 

Brezeanu (l), 6 notă, 7 notă. 
Brutti, 12 notă. 

Bucioc, 10. 

Bucovina, 328. 

Bucureşti (cetatea), 10. 
Budişteanu (C.), 296, 315. 
Burghelişt: (familie), 5. 
Buzescu (Preda), 6 notă. 
Buzescu (postelnicul Radu), 6. 
Buzescu (clucerul Radu), 6 notă. 
Buzescu (Stroe), 6 notă. 


Calliade, 189. 

Campanella, 352. 

Cantacuzeni, 5. 

Cantacuzino (C.), 11, 23, 40, 110, 
116, 127, 172. 

Cantacuzino (Gr.), 15, 19. 

Cantacuzino (l.), 7 notă, 93 notă, 
96, 114, 119, 120, 238, 241, 271. 

Cantacuzino (N.), 84. 

Cantemir (D.), 5, 12 notă. 

Cantemireşti, 6. 

Carada (E.), 39, 365. 

Carpeşii (familie), 5. 

Casimir, 312, 314. 

Castroianu, 366. 

Cato, 104. 

Câmpineanu (l), 15, 19. 

Cerchezeşti (familie). 6. 

Cerchezilor (ţara), 11. 

Cezianu, 96 notă, 116, 116 notă, 117, 
118, 119, 120, 121, 122, 140. 

Chrisoverghi (familie), 5. 

Ciocan, 164, 165, 166, 299. 

Ciocârlan, 7. 

Clucereşti, 5. 

Coconul (Alexandru), 11. 

Colentina, 9. 

Constantin (Căpitanul), 9 notă. 

Corlătescu, 366. 

Cornea (D.), 43, 271. 

Cornescu ([.), 161, 

Costachi (Manolachi), 30 notă, 31, 
55, 14, 15, 84, 87, 195, 200, 227, 
233, 284, 237, 215 notă, 277, 29%, 
300, 304, 326, 366. 

Costaforu (G.), 62, 122, 130, 166, 
171, 195, 224, 221, 232. 

Costescu (G. A.), 105, 121. 

Costin (Miron), 8 notă, 10, 11, 12. 

Costin (N), 7 notă, 12 notă. 

Costineşti, 6. 

Craiova, 333. 

Creţeanu (Gh.), 119, 121, 161 notă. 

Creţulescu (Dragomir), 10————— 

Creţulescu (C. A.), 114, 119, 122, 
138, 148, 150. 

Creţulescu (N.), 10 notă, 29, 30 notă, 
56, 114, 115, 161 notă, 319 notă. 

„Creţulescu (Sc.), 15. 

Creţulescu (St.), 122. 

Crupienski, 6. 

Cuciureanu, 358. 

Culoglu, 315. 

Cuza (AL), 28, 31, 32, 103 notă; 
caracteristica lui ca domn, 32-33. 

Cuza (Gr.), 338, 440. 


Dariu, 46. 
Decebal, 220. 
Deli-Marco, 7. 
Demetrescu (Anghel), 1X, 1, 5. 
Demostenes, 3. 
Depărăţeanu, XXVIII, XXXI. 
Desmoulins (Camille), 278. 
Deşliu (C.), 105. 
Deşliu ([.), 42, 43. 
Disraeli, 26. 
Drăghici (Manolachi), 5 notă, 12, 53. 
Duca (C.), 7, 14. 
Dudescu (D.), 9, 
Dudești, 9. 
Dulcerieni (sectă), 353. 


Eliad (Rădulescu), 15 notă, 16, 17 
notă, 18 notă. 

Enescu (Gh.), 43. 
Engel, 9 notă, 12. 
Fsenieni, 352. 


Fălcoianu (Sc.), 414, 117, 271. 

Filipescu (A.), 24. 

Filipescu (C.), 25, 238, 241, 364. 

Filipescu (Gr.N.), 25, 41, 93 notă, 96. 

Filipescu (1.), 27, 62, 195. 

Filişanu (D.), 140, 237. 

Florescu (A. E.), 79, 113, 

Florescu (L E.), 25, 17, 84, 88, 95, 
96 notă, 99, 100, 161, 366, 369. 

Florian (A.), T nota. 

Focşani, 305, 328, 329. 

Fotino (Dion.), 1 notă, 9 notă. 

Fox, 54. 


Galaţi, 298. 

Gănești, 5. 

Ghica (A1.), 15, 19, 20, 21, 27, 28, 62. 

Ghica (D.), 30 notă, 33, 40, 71, 78, 
103, 105, 109, 110, 115, 121, 122, 
126, 128, 137, 138, 149, 155, 216, 
223, 238, 241, 244, 248, 251, 257, 
258, 267, 271, 279, 300, 318, 340, 
366, 367, 368. 

Ghica (G. M.), 78, 82, 267. 

Ghica (Gr.), 14. 

Ghica (l), 13, 14, 30 nota, 31, 161 
notă, 183, 184, 214, 226, 253, 
254, 315, 326. 

Ghica (l. Gr.), 271. 

Ghica (Scartat A.), 24. 

Giurgiu, 323, 333, 

Glogoveanu (C.), 84, 255. 

Goethe, 57, 

Golescu (Al), 105, 109, 113, 116, 
161 notă, 177, 315, 337. 

Golescu (N.), 29, 93 notă, 114, 195, 
296. 

Golescu (St.), 30 notă, 33, 241, 245, 
266. 

Goleşti, 61. 

Grachii (fraţii), 852. 
Grădişteanu (C.), 253, 328. 
Greceanu (St. D), 121 notă. 
Grigorescu (C. T.), 296. 
Grigorescu (G. G.), 105. 
Grini, 118. 


Hasdeu (B. P.), 8 notă, 12 notă. 
Heliaţ (Gr.), 39, 365. 


„Hippocrates, 14. 


Hotin. 8 


Iacov (mitropolitul), 86. 
lena, 56. 

iliaş (Alexandru), 9. 

lon Vodă, 10. 

lonescu ([.). 39, 365. 
Ionescu (N.), 60, 62. 
lonescu (Radu), 35. 
Iorga (N.), XXVII, XXX. 
lorgulescu (Gr.), 296. 
Ivireanul (Antim), XXVII. 
lzvoranu, 122. 


Jonquière (A. de la), 8 notă. 


MHarporates, 352. 

Katargieşti, 5, 10 11. 

Katargiu (numele de), 6. 

Katargiu (familia), 11, 12, 

Katargiu (ban al Craiovei), 8 notă. 

Katargiu (Al), 12 notă. 

Katargiu (Apostol), 12, 13. 

Katargiu (Barbu), 1, 2 4,5, 25, 27, 
29, 30 notă, 31 notă, 172; copi- 
lăria lui, 13; părinţii, 13; B. K. 
la Paris 14; membru fundator 
al Societăţii Filarmonice, 15 ; de- 
putat de Teleorman, 19; dir. la 
dep. dreptaţii, 21 ; clucer, 21, 23, 
24; în arhondologie, 21 ; a doua 
oară dir. la dep. dreptăţii, 23; 
călătorie în Europa, 23; mem- 
bru supl. la sfatul visteriei, 24; 

vornic de poliţie, 24; judecător 
la Inalta Curte, 24; paharnic, 21; 
manifest în vederea Divanului, 
Ad-hoc, 25-26; B. K. şi Divanul 
Ad-hoc, 252; deputat de lalo- 
miţa în 1858, 28; idem în 1860, 
162; debutul lui oratoric, 20; 
disc. la unirea def. a Princip., 34; 
impresia asupra contemp., 35; 
comparat cu oratorii contemp., 
62; M. Kog. despre B. K. ca 
orator, 31, 65; B. K. cel mai 
mare orator român, 65 ; 1. C. Bră- 
tianu despre B. K., 30 notă; B. 
K. despre oratoria lui |. C. Bră- 
tianu, 230; B. K. despre profe- 
sori, 236; B K. despre judecă- 
tori, 225; ideia public. în volum 
a disc. lui, 1; B, K. şi agitatorii, 
36 ; legende îalse despre el, 36; 
B. K. şi Al. Cuza, 31, 32, 33 ; Cuza 
şi omorul lui B. K., 41,43; l. C, 
Brătianu despre omoritorul lui 
B. K., 43 notă; bănuiala com- 
plotului, 38; presimţirea morţii, 
39 ; ultimele lui cuvinte în Ca- 
meră, 40 ; un monument lui B. K., 
IX, 89; B. K. despre poporul ro- 
mån, 39, 221 ; spiritul lui de eco: 
nomie, 28 ; ideile lui sociale, 22; 
predilecție pentru pictură, 14: 
pred. pentru politică, 14, 19; 
Studii, 13, 14; nu-i plăceau ca- 
rierile lucrative, 14; B. K, despre 
teatru, 16. 

Katargiu (Catinca sau Ecaterina), 1, 
15, 39. 

Katargiu (Gh.), 11. 

Katargiu (lenache), 6, 8, 9, 10, 11,12. 

Katargiu (Lascăr), 43, 

Katargiu (Maria), 6, 8. 

Katargiu (Mariana), 12, 12 notă. 

Katargin (N.), 9 notă, 11. 

Katargiu (Ştefan), 13. 

Kean, 64, 

Kogălniceanul (Mihail), Xi, XII, XIV, 
XV, XVI, XVII, XVII, XIX, XX, XXI, 
XXII, XXIII, XXV, XXV, XXVI, XXVII, 
XXVI, 31 notă, 36, 38, 43, 46, 
50 55, 56, 62, 78, 85, 87, 272, 
277, 278, 284, 292, 294, 295, 298, 
299, 300, 302, 304, 308, 309, 310, 
311, 312, 313, 314, 815, 316, 317, 
321, 331, 338, 339, 340, 341, 341, 
notă, 344, 350, 351, 355. 

Komită, 13. 

Kos (insulă), 14. 

Kotzebue (Aug.), 16. 

König, 16 notă, 


Lahovari (N.), 105. 
Lambru, 13. 
Lavalette, 30. 
Lenormand (d-ra), 15. 
Leng, 96. 

Licinius Stolo, 352. 
Licurg, 352, 
Liebrecht, 38, 

Lozan (Gh.), 12. 
Lupu (mitropolitul), 52. 
Lupu (Vasile), 10, 
Lysias, 3, 4. 


Macedonski (general), 114. 

Magheru, 168. 

Maia (moşia lui B. K.), 15, 39. 

Manu (Gr. N.), 6 notă, 10 notă, 
11 notă. 

Manu (C.), 15. 

Manu (l), 27. 

Marathon, 46. 

Marghiloman (1.), 279, 360, 361. 

Marghiloman (M.), 105. 

Maria. Antoneta, 36. 

Matei Basarab, 9, 10, 11. 

Matelon, 118. 

Mauroti (Gh.), 12. 

Mavrocordat (A.), 366. 

Mavrogheni (N.), 7. 

Măgureanu (şcoala dela), 13-14, 

Mălăieru (Mircea), 37. 

Mălinescu (V.), 241, 257, 259. 

Mehemed Abassa Paşa, 9. 

Metternich, 55. 

Mickiewifz (Adam), 8. 

Micleşti, 5. 

Miculescu (Gr.), 39, 42, 70, 74, 75, 
296, 315, 365. 

Mihai Viteazul, 6, 6 notă, 7, 343. 

Mihalcea (banul), 6 notă, 7. 


Mihnea (Radu), 6, 8, 11. | 


Milcov, 11. 

Mirabeau, 62. 

Mircea cel Bătrân, 220. 

Mişa, 299, 300, 302, 323. | 

Moldova (starea ei în 1862), 293, | 
294—295. 

Molière, 17 notă. 

Mommsen (Th.), 55. 

Morus (Thomas), 352. 

Moruzi (Al. C.), 271, 340. 

Moţoc, 11. 

Murad al Iv-lea, 9. 


Neagoe Basarab, 7. 

Neagu (agă), 9. 

Neculeşti (famile), 5-6. 
Neofit, 13. 

Nesselrode, 55. 

Nicoleanu, XXVIII, XXXI. 
Niculescu, 255. 

Niculescu (N. A.), 271. 
Notara (subprefect), 37, 286. 


Obedeanu (Gr.), 27. 

Obileşti, 9. 

Ocnele-Mari, 333. 

Odobescu (Al.), XxVuul, 

Opran (N), 162, 183, 185, 186, 
Orăşanu (N. T.), 39, 365. 
Orisa, 12, 

Orşova, 328. 

Osman al u-lea, 8. 

Oteteleşanu ([.), 106, 110, 111, 118, 
119, 122, 138, 140, 173, 


Pagės (Garnier), 289. 

Paladieşti (familie), 6. 

Palmerston, 54. 

Pantelimon (spitalul), 138. 

Panu (Anastasie), 38, 62, 76, 279, 
280, 304, 305, 312. 

Papa (logofăt), 9. 

Pâcleanu, 332. 

Peel (Robert), 26. 

Pelimon. XXVIII, XXXL 

Petralifi (familie), 6. 

Petrescu (A.), 296, 315. 

Petriceicu (St. mare medelnicer), 
12, 12 notă. 

Petrolian (D.), 39, 365. 

Pisoski, 6. 

Pitagora, 352. 

Pitt, 83. 

Plagino, 140, 169, 271, 300. 

Platon, 14, 352. 

Plumbuita, 9, 43. 

Plutarc, 3. 

Prejbeanu (A.), 242, 254. 

Proudhon, 341, 352, 353, 


Racine (Jean), 2. 

Racoviţă (AI., logofat), 21. 

Radu al xi-lea, 9. 

Radu-Negru, 145. 

Ratz (Gh,), 7. 

Răducanii (sat), 335. 

Râmnicul-Sărat, 328, 329. 

Roscius (Quintus), 64. 

Rosset (P,), 84, 

Rosetti (C. A.), xi, 27, 36, 42, 43, 
44, 61, 113, 116, 122, 195, 202, 
256, 257, 268, 315. 

Rosetti (N.), 134. 

Rosetti (Radu), 84. 

Ruseteşti (fainilie), 6. 
Russet (1), 15, 19. 


Saint-Simon, 352. 

Salamina, 46. 

Sâmboteanu (Î.), 96 notă. 

Semeşescu, 238, 241. 

St. Sava (colegiul), 1. 

Sigismund al ui-lea, 8. 

Silistra, 10. 

Sion (Gh.), 7 notă. 

Siracuza, 14. 

Slătineanu, (B.), 39, 140, 255. 

Slătineanu (1.), 140, 

Sobieski (lacob), 8 notă. 

Sobieski (loan al 1-lea), 12, 13. 

Socolescu (t), 96 notă. 

Spontoni, 6 notă. 

Stavrinos (vistierul), 7. 

Stănești (schit), 6, 8. 

Stârceşti (familie), 5 

Steriade (C.), 114, 128, 161 notă, 
165, 190, 223, 291. 

Sturza (Gr. M.), 80, 84, 85, 88, 279, 
280, 283, 292, 296, 297, 300, 302, 
303, 304, 305, 306, 307, 822, 326, 
327, 340, 363. 


Şincai (Gh.), 6 notă, 12, 12 notă, 
18 notă. 

Ştefanopolu (D.), 140. 

Ştirbei (B. D.), 15, 24. 

Ştirbei (Gh.), 61, 93, 94, 95, 97, 


109, 122, 138, 155, 183, 186, 213, 


214, 237, 248, 251, 252, 266, 263. 
Şuţu (C. A., mare logofăt), 24. 
Şuţu (N. A), 336. 


Taine (Hip), 49, notă. 
Talma, 64. 


Tălpeşti (familie), 5. 


Târgovişte, 10. 

Tell (Chr.), 187, 191, 192, 193, 194, 
214, 224. ` 

Teodosie (logofătul), 6 notă. 

Tertulieni (sectă), 353. 

Tocqueviile (Al. de), 5 notă. 

Tomşa (Leon), 9 

Traian, 220. 

Trandafir (C.), 39, 365. 

Tucidides, 14. 

Tudoreşti (familie), 6 


Ureche (Nestor), 12. 


Vaillant (|. A.), 20 notă. 
Vardalah, 13. i 
Văcăreasca (Tița sau Stanca), 18. 
Văcărescu (Barbu, ban), 13, 146. 
Văleanu, 162, 232, 234, 304. 
Văleanu (Gh), 150, 271, 366. 
Văleanu ([.), 97, 98, 100. 

Văsescu (D.), 70, 72, 367. 

Vâlcea, 6. 

Vernescu (Gh,), 74, 87, 196, 197, 
211, 219, 243, 248, 251, 279, 302, 
303. 

Verona (congresul dela), 53. 

Vidin, 7 notă. 

Vilara (Al.), 21. 

Vlădoianu (B.), 98 notă, 96 notă, 
114, 140, 195. 

Voinescu (1.), 116 notă. 

Voinescu (|. al 1-lea), 16. 

Voinescu (Sc.), 100, 105, ar 115, 
116 notă. 

Voltaire, 16. 

Vulpe, 20. } 


Xenofon, 14. 
Xerxes, 46. 

O VORBĂ CĂTRĂ CITITORI 


Astăzi se poate vorbi fără sfiiciune că avem 
cu adevărat o literatură bogată, variată ca genuri, 
atrăgătoare şi originale ca conţinut. Cu greu ne-am 
putea închipui o astfel de rodnicie fără sprijinul 
plin de încredere şi avânt al Institutului de arte 
grafice şi editură „Minerva“, care a editat şi edi- 
ează cu înţeleaptă prevedere, tot ce poate ajută 
«creşterea limbei româneşti». 

A fost fericită ideea de a tipări pentru marele 
public, în volume mult coprinzătoare, şi eftine 
întreaga comoară de Autori Clasici, astăzi în toate 
mâinile, spre cel mai mare bine:al nostru al tuturor, 

Tot aşa de fericită a fost ideea de a încurajă 
pe scriitorii care vin, tipărind cea mai bogată 
colecţie de Autori Moderni, care vor fi modelele 
de mâine, colecţie. care a fost primită cu aceiaş 
largă bună voinţă din partea publicului cititor. 

Iar ca o încoronare a muncii sale, acelaş institut 
cultural, tipăreşte încă cele două publicaţiuni po- 
pulare, una Biblioteca „Minervei“ a 30 bani, în care 
se dau lucruri originale şi traduceri de cel mai 
mare folos cultural şi educativ, şi alta Biblioteca 
Teatrului, tot aşa de eftină, dar de o valoare spe- 
cială aga de însemnată, că nu se poate prevedea 
întinderea, rezultatelor bune ce le vom ave ca 
naţiune de pe urma acestei publicaţii! 

